
Joi, 9 iunie 2011 


Stau. Aştept. Inima-mi bate cu putere. E ora 5:36 şi mă 
holbez prin parbrizul fumuriu al Audi-ului meu, în faţa uşii 
de la intrarea în clădirea de birouri în care lucrează ea. Ştiu că 
e devreme, dar am aşteptat acest moment toată ziua. 

O voi vedea. 

Mă foiesc pe bancheta din spate a maşinii. Atmosfera pare 
sufocantă şi, deşi încerc să-mi păstrez calmul, așteptarea şi 
anxietatea se întrepătrund în stomacul meu şi mă apasă pe 
piept. Taylor stă pe locul şoferului, privind fix în față fără să 
spună nimic, la fel de liniştit ca întotdeauna, în vreme ce eu 
de-abia pot respira. E enervant. 

La naiba! Unde e? 

E înăuntru — la Seattle Independent Publishing. Având în 
faţă un trotuar larg, deschis, clădirea e părăginită şi are 
nevoie de renovări serioase; numele companiei este gravat la 
întâmplare în sticlă, iar efectul îngheţat de pe fereastră începe 
să pălească. În spatele uşilor închise poate fi o companie de 
asigurări sau o firmă de contabilitate — nu se vede niciun fel 
de echipament. În fine, asta voi putea schimba când voi 
prelua firma. SIP îmi aparține. Aproape. Am semnat deja 
acordul-cadru revizuit. 

Taylor îşi drege glasul şi mă priveşte în oglinda 
retrovizoare. 

— O să aştept afară, domnule, spune el, luându-mă prin 
surprindere, apoi se dă jos din maşină înainte să-l pot opri. 

Poate că e mai afectat de încordarea mea decât credeam. 
Este atât de evidentă? Poate că şi el e tensionat. Dar de ce? 
Poate pentru că a fost nevoit să-mi suporte toanele nesfârşite 
toată săptămâna trecută şi ştiu că n-a fost uşor. 

Dar azi a fost o zi diferită. Plină de speranţă. E prima zi 
productivă de când m-a părăsit, sau cel puţin aşa mi se pare 
mie. Optimismul m-a ajutat să particip la şedinţe cu 
entuziasm. Zece ore până la întâlnirea cu ea. Nouă. Opt. 
Şapte... Timpul mi-a pus răbdarea la încercare, pe măsură ce 
se apropia revederea mea cu domnişoara Anastasia Steele. 

Și acum, când stau aici, singur, așteptând, hotărârea şi 
încrederea de care m-am bucurat toată ziua se evaporă. 

Poate că s-a răzgândit. 

Va fi o întâlnire? Sau sunt doar taxiul spre Portland? 


Mă uit din nou la ceas. 

5:38. 

Rahat! De ce trece timpul atât de greu? 

Mă gândesc să-i trimit un e-mail ca s-o anunţ că sunt 
afară, dar cât timp bâjbâi după telefon îmi dau seama că nu 
vreau să-mi iau ochii de la uşa principală. Mă las pe spate şi 
trec în revistă, în gând, cele mai recente e-mailuri ale ei. Le 
ştiu pe dinafară, toate prietenoase şi concise, dar fără nicio 
aluzie că i-ar fi dor de mine. 

Poate că sunt, până la urmă, taxiul acela gratis. 

Alung acest gând și mă zgâiesc la intrare, dorindu-mi să 
apară odată. 

Anastasia Steele, te aştept. 

Uşa se deschide şi inima mea o ia la galop, dar apoi se 
linişteşte, dezamăgită. Nu e ea. 

La naiba! 

Mereu m-a făcut să aştept. Zâmbesc trist: am așteptat la 
Claytons, la The Heathman după şedinţa foto şi atunci când 
i-am trimis cărţile de Thomas Hardy. 

Tess... 

Mă întreb dacă le mai are. Voia să mi le înapoieze; voia să 
le dea de pomană. 

Nu vreau nimic care să-mi amintească de tine. 

Imaginea Anei plecând îmi pluteşte în minte: chipul ei 
trist, palid, şocat de durere şi confuzie. Amintirea asta nu e 
binevenită. E dureroasă. 

Am făcut-o atât de nefericită! Am dus totul prea departe, 
prea repede. 

Şi mă umplu de o disperare care mi-a devenit mult prea 
familiară de când a plecat ea. Închid ochii, încercând să-mi 
revin, dar îmi dă târcoale cea mai adâncă şi întunecată 
temere de-a mea: a cunoscut pe altcineva. Își împarte patul 
mic şi imaculat cu vreun străin nenorocit. 

La naiba, Grey! Păstrează-ţi optimismul! 

Nu te gândi la asta! Nu e totul pierdut. O s-o vezi în scurt 
timp. Toate planurile tale sunt în picioare. O vei recâştiga. 
Deschid ochii şi mă uit prin parbriz la uşa principală, iar 
dispoziția mea este la fel de întunecată ca geamurile fumurii 


ale Audi-ului. Mai mulți oameni ies din clădire, dar nu şi 
Ana. 

Unde e? 

Taylor se plimbă în sus şi-n jos pe-afară şi priveşte către 
uşa de la intrare. Iisuse, pare la fel de neliniștit ca mine. Ce 
mama naibii are? 

Ceasul meu arată 5:43. Va ieși în câteva clipe. Inspir adânc 
şi trag de manşetele cămășii, apoi încerc să-mi îndrept 
cravata, dar descopăr că nu am aşa ceva. La naiba! Îmi trec 
mâna prin păr, încerc să alung îndoielile, dar ele continuă să 
mă bântuie. Pentru ea sunt doar un drum gratis cu mașina? I- 
a fost dor de mine? O să mă vrea înapoi? Are pe altcineva? 
Habar n-am. E mai rău decât să o aştept în Barul cu Marmură 
şi ironia situației mă loveşte. Credeam că acela a fost cel mai 
important lucru pe care l-am negociat vreodată cu ea şi nu a 
ieşit deloc aşa cum mă aşteptam. Nimic nu iese aşa cum sper 
cu domnişoara Anastasia Steele. Panica mă cuprinde iar. Azi 
am de negociat ceva mai important. 

O vreau înapoi. 

A spus că mă iubeşte... 

Inima îmi bate mai repede, ca răspuns la valul de 
adrenalină care-mi inundă trupul. 

Nu. Nu. Nu te gândi la asta! Nu poate simți așa pentru 
mine. 

Calmează-te, Grey! Concentrează-te! 

Mă mai uit o dată spre intrarea de la Seattle Independent 
Publishing şi iat-o venind spre mine. 

La naiba! 

Ana. 

Șocul mă lasă fără suflu, de parcă aş fi primit o lovitură în 
plexul solar. Pe sub jacheta neagră, poartă una dintre rochiile 
mele preferate, cea violet, şi cizme negre cu toc înalt. Părul ei, 
aprins de soarele asfinţitului, se leagănă în briza serii. Dar nu 
hainele sau părul sunt ceea ce mi-a atras atenţia. Are chipul 
palid, aproape străveziu. Are cearcăne negre şi e mult mai 
slabă. 

Mult mai slabă. 

Mă copleşeşte vinovăția. 

Doamne! 


Şi ea a suferit. 

Îngrijorarea mea se transformă în supărare. 

Nu. În furie. 

Nu a mâncat. A slăbit, cât?... trei sau patru kilograme în 
ultimele câteva zile? Se uită la un tip din spatele ei, iar el îi 
zâmbeşte larg. E un nemernic arătos, plin de sine. 
Nenorocitul! Schimbul lor relaxat de priviri îmi alimentează 
furia. O priveşte cu apreciere specific masculină în timp ce ea 
vine spre maşină, iar mânia mea sporeşte la fiecare pas de-al 
ei. 

Taylor deschide uşa şi-i întinde mâna ca să o ajute să urce 
în maşină. Şi dintr-odată, iat-o așezându-se lângă mine. 

— Când ai mâncat ultima oară? mă răstesc eu, chinuindu- 
mă să-mi ţin firea. 

Ochii ei albaştri mă străpung, îmi dau masca la o parte, 
mă dezgolesc şi mă lasă dezarmat, la fel ca prima oară când 
am întâlnit-o. 

— Bună, Christian. Da, şi eu mă bucur că te văd, spune 
ea. 

Ce. Mama. Naibii. 

— Nu vreau să-ți aud obrăzniciile acum. Răspunde-mi! 

Ea îşi priveşte fix mâinile pe care şi le ţine în poală, aşa că 
nu am nici cea mai vagă idee la ce se gândește. Apoi trânteşte 
o scuză jalnică — a mâncat un iaurt şi o banană. 

Asta nu-i mâncare! 

Încerc, chiar încerc din răsputeri, să mă stăpânesc. 

— Când ai mâncat ceva ca lumea? insist eu, dar ea mă 
ignoră, privind pe fereastră. 

Taylor demarează, iar Ana îi face cu mâna idiotului care a 
ieşit odată cu ea din clădire. 

— Cine-i ăla? 

— Şeful meu. 

Deci ăsta e Jack Hyde. Îmi amintesc detaliile de angajare 
pe care le-am răsfoit de dimineață: născut la Detroit, bursier 
la Princeton, a avansat într-o editură din New York, dar s-a 
mutat o dată la câțiva ani, muncind astfel prin toată ţara. Nu 
păstrează niciodată prea mult o asistentă — nu rezistă 
niciuna mai mult de trei luni. Sunt cu ochii pe Hyde şi-l voi 
pune pe detectivul Welch să afle mai multe despre el. 


Concentrează-te la problema actuală, Grey! 

— Deci? Când ai mâncat ultima oară? 

— Christian, asta chiar nu te priveşte, şopteşte ea. 

— Tot ce faci mă priveşte. Spune-mi! 

Nu mă trimite la naiba, Anastasia! Te rog. 

Sunt taxiul gratuit. 

Ea oftează frustrată şi-şi dă ochii peste cap, ca să mă 
enerveze. Şi văd un zâmbet mic care-i apare în colţul gurii. Se 
chinuie să nu râdă. Să nu râdă de mine. După toată suferința 
care m-a încercat, e o uşurare atât de mare încât furia mea 
cedează. E atât de caracteristic Anei! Mă trezesc oglindindu- 
mă în ea şi încerc să-mi ascund un surâs. 

— Deci? 

Tonul meu e mult mai blând. 

— Pasta alla Vongole, vinerea trecută, răspunde ea, cu glas 
supus. 

Doamne Dumnezeule, n-a mâncat de la ultima noastră 
masă împreună! Vreau să o pun pe genunchii mei, chiar 
acum, aici, pe bancheta din spate a SUV-ului — dar ştiu că n- 
o mai pot atinge niciodată în felul acela. 

Ce să mă fac eu cu ea? 

Priveşte în jos, studiindu-şi mâinile, cu chipul mai palid şi 
mai trist decât înainte. Iar eu o sorb din priviri, încercând să- 
mi dau seama ce trebuie să fac. O emoție urâtă îmi înfloreşte 
în capul pieptului, amenințând să mă copleşească, dar eu o 
alung. Uitându-mă la ea, îmi e dureros de clar că teama mea 
cea mai mare nu e fondată. Ştiu că nu s-a îmbătat şi n-a 
cunoscut pe nimeni. Uitându-mă la cum e ea acum, știu că a 
stat de una singură, învelită în pături, în vârful patului, 
plângând cu sughițuri. Gândul acesta este în același timp 
liniştitor şi supărător. Eu sunt cel responsabil de nefericirea 
ei. 

Eu. 

Eu sunt monstrul. Eu i-am făcut asta. Cum aş putea să o 
recâştig vreodată? 

— Înţeleg. 

Cuvintele par inadecvate. Misiunea mea pare dintr-odată 
chinuitoare. N-o să mă vrea niciodată înapoi. 

Linișteşte-te, Grey! 


Îmi alung fricile şi o implor. 

— Arăţi de parcă ai fi slăbit cel puţin trei kilograme, poate 
chiar mai mult. Te rog, mănâncă, Anastasia! 

Sunt neajutorat. Ce altceva mai pot spune? 

Ea stă acolo în continuare, pierdută în propriile gânduri, 
privind fix înainte, iar eu am timp să-i studiez profilul. Este la 
fel de diafană şi dulce şi frumoasă precum mi-o aminteam. 
Vreau să întind mâna şi să-i mângâi obrazul. Să-i simt pielea 
moale... să verific dacă e reală. Mă întorc spre ea, tânjind să o 
ating. 

— Ce mai faci? o întreb, pentru că vreau să-i aud vocea. 

— Dacă ţi-aş spune că sunt bine, te-aş minţi. 

La naiba! Am dreptate. A suferit... şi e numai vina mea. 
Dar vorbele ei îmi inoculează o doză de speranţă. Poate că i-a 
fost dor de mine. Poate? Încurajat, mă agăţ de acest gând. 

— Şi eu. Mi-e dor de tine. 

Mă întind să-i iau mâna pentru că nu mai pot trăi niciun 
minut fără să o ating. Are mâna mică şi rece ca gheaţa, 
captivă în mâna mea fierbinte. 

— Christian. Eu... 

Se opreşte, vocea i se frânge, dar nu-şi retrage mâna dintr- 
a mea. 

— Ana, te rog. Trebuie să vorbim. 

— Christian. Eu... te rog. Am plâns atât de mult, şopteşte 
ea, iar vorbele ei şi felul în care se chinuie să-şi stăpânească 
plânsul îmi sfâşie ce mi-a mai rămas din inimă. 

— Ah, iubito, nu! 

O trag de mână şi, înainte să poată protesta, o ridic la 
mine în poală, înlănțuind-o cu braţele. 

Ah, atingerea ei! 

— Mi-a fost atât de dor de tine, Anastasia! 

E atât de uşoară, atât de fragilă şi mi-aş dori să urlu de 
furie. În schimb, îmi îngrop nasul în părul ei, copleșit de 
parfumul său îmbătător. E amintirea unor vremuri mai 
fericite: o livadă, toamna. Râsete acasă. Ochi strălucitori, plini 
de umor şi năzdrăvănii... şi dorinţă. Dulcea, dulcea mea Ana. 

A mea. 

La început, se opune, dar după o clipă se relaxează, lipită 
de trupul meu, cu capul lăsat pe umărul meu. Încurajat, îmi 


asum riscul şi, închizând ochii, o sărut pe păr. Nu se zbate să 
scape din strânsoarea mea şi asta e o uşurare. Am tânjit după 
femeia asta. Dar trebuie să am grijă. Nu vreau să fugă din 
nou. O ţin lângă mine, bucurându-mă că e la mine în braţe, 
savurând acest moment de linişte. 

Dar e un moment scurt — Taylor ajunge la heliportul din 
centrul oraşului Seattle în timp record. 

— Haide! 

Cu reticenţă, o dau jos de la mine din poală. 

— Am ajuns. 

Ochii ei perplecşi îi caută pe ai mei. 

— Heliportul... pe acoperişul acestei clădiri. 

Cum credea că o să ajungem la Portland? Cu maşina ar 
dura cel puţin trei ore. Taylor îi deschide portiera, iar eu mă 
dau jos din maşină. 

— Ar trebui să-ţi înapoiez batista, îi spune lui Taylor, cu 
un zâmbet timid. 

— Păstreaz-o, domnişoară Steele, cu complimentele mele. 

Ce dracului se-ntâmplă între ei? 

— La nouă? îi întrerup eu, nu numai ca să-i amintesc la ce 
oră trebuie să ne recupereze în Portland, dar şi ca să-i 
întrerup discuţia cu Ana. 

— Da, domnule, spune el calm. 

Aşa, foarte bine. E iubita mea. Batistele sunt treaba mea, 
nu a lui. 

Îmi amintesc brusc cum vomita pe jos, iar eu îi ţineam 
părul. Atunci i-am dat batista mea. Nu mi-a mai dat-o 
niciodată înapoi. Şi mai târziu, în acea noapte, am privit-o 
cum doarme lângă mine. Poate că încă o are. Poate că încă o 
folosește. 

Oprește-te! Acum! Grey! 

O prind de mână — frigul s-a dus, dar mâna ei e tot 
rece — şi o conduc spre clădire. Când ajungem la lift, îmi 
aduc aminte de întâlnirea noastră de la The Heathman. De 
acel prim sărut. 

Mda. De acel prim sărut. 

Gândul acesta îmi trezeşte tot trupul la viaţă. 

Dar uşile se deschid distrăgându-mi atenţia şi-i dau 
drumul ca să intre în lift. 


Liftul e mic şi nu ne mai atingem. Dar o simt. 

Pe toată. 

Aici. Acum. 

Rahat! Înghit în sec. 

Oare pentru că e așa de aproape de mine? Ochii ei 
misterioşi se ridică spre ai mei. 

Oh, Ana! 

Apropierea ei mă excită. Ea inspiră profund şi priveşte în 
podea. 

— Simt şi eu. 

O prind din nou de mână şi-i mângâi încheieturile cu 
degetul mare. Ridică privirea la mine, iar ochii ei 
indescifrabili se umbresc din cauza dorinţei. 

La naiba! O doresc. 

Îşi muşcă buza. 

— Te rog, nu-ţi mai muşca buza, Anastasia. 

Vocea îmi e joasă, plină de dorință. Oare o voi dori mereu 
în felul acesta? Vreau să o sărut, să o lipesc de peretele liftului, 
aşa cum am făcut la primul nostru sărut. Vreau să i-o trag 
aici, să fie din nou a mea. Ea clipește, cu buzele uşor 
întredeschise, iar eu îmi stăpânesc un geamăt. Cum face asta? 
Cum mă înnebuneşte cu o singură privire? Eu sunt obişnuit 
să controlez situaţia — şi practic salivez pentru că şi-a înfipt 
dinţii în buză. 

— Ştii bine ce-mi faci cu asta. 

Și chiar acum, iubito, vreau să ţi-o trag în acest lift, dar nu 
cred că o să mă laşi. 

Uşile se deschid larg şi aerul rece mă readuce la realitate. 
Suntem pe acoperiş şi, deşi ziua a fost caldă, vântul a început 
să se întețească. Anastasia tremură lângă mine. Îmi trec 
braţul în jurul ei, iar ea se cuibăreşte, lipită de mine. Pare prea 
slabă, dar silueta ei minionă se potriveşte perfect sub braţul 
meu. 

Vezi? Ne potrivim atât de bine, Ana! 

Ne îndreptăm spre heliport şi spre Charlie Tango. Elicea se 
învârte lent... e gata de decolare. Stephan, pilotul meu, vine 
spre noi în fugă. Ne strângem mâna, şi o ţin pe Anastasia 
protejată, sub brațul meu. 


— Gata de plecare, domnule. E numai al dumneavoastră! 
urlă el ca să acopere zgomotul motoarelor elicopterului. 

— Ai făcut toate verificările? 

— Da, domnule. 

— Ne iei pe la opt şi jumătate? 

— Da, domnule. 

— Taylor te aşteaptă la intrare. 

— Mulţumesc, domnule Grey. Zbor plăcut până la 
Portland. Doamnă. 

O salută pe Anastasia şi se îndreaptă spre lift. Ne aplecăm 
pe sub elice şi deschid portiera, luând-o de mână pe Ana ca 
să o ajut să urce la bord. 

Când îi prind centurile de siguranţă, respiraţia i se 
precipită. Sunetul acesta îmi ajunge până în vintre. Leg 
centurile foarte strâns, încercând să ignor reacţia pe care 
trupul meu o are în fața ei. 

— Asta ar trebui să te ţină locului. 

Gândul îmi trece prin minte, dar îmi dau seama că l-am 
rostit cu voce tare. 

— Nu pot să te mint, îmi place cum îţi stă cu hamurile. 
Nu atinge nimic. 

Se înroşeşte. În sfârşit, prinde culoare în obraji — iar eu 
nu mai pot rezista. Îmi trec dosul degetului arătător peste 
obrazul ei, peste roşeaţă. 

Doamne, cât o doresc pe femeia asta! 

Se strâmbă şi ştiu că o face pentru că nu se poate mișca. Îi 
dau o pereche de căști, mă aşez pe locul meu şi îmi prind 
centurile. 

Trec în revistă verificările dinainte de zbor. Toate 
instrumentele sunt în zona verde, fără lumini de avertizare. 
Pun manşele pe „zbor, setez codul transponderului şi 
constat că becul anticoliziune e aprins. Toate arată bine. Îmi 
pun căştile, deschid staţia radio şi verific rotaţiile elicei. 

Când mă întorc spre Ana, remarc că mă priveşte atent. 

— Gata, iubito? 

— Da. 

Are ochii mari şi plini de încântare. Nu-mi pot reţine un 
zâmbet maliţios când contactez turnul de control, ca să mă 
asigur că cei de-acolo sunt treji şi ne ascultă. 


După ce primesc permisiunea de a decola, verific 
temperatura uleiului şi restul indicatoarelor. Toate 
funcționează normal, așa că măresc turaţia, iar Charlie Tango 
se înalță ușor spre cer, ca o pasăre elegantă. 

Ah, îmi place asta la nebunie! 

Mă simt mai încrezător pe măsură ce câştigăm altitudine 
şi o privesc pe domnişoara Steele de lângă mine. 

E momentul să o uluiesc. 

Să înceapă spectacolul, Grey! 

— Am alergat după zori, Anastasia. Acum alergăm după 
crepuscul. 

Zâmbesc şi sunt recompensat cu un surâs timid care-i 
luminează chipul. Speranţa mi se cuibăreşte în piept. O am 
aici când credeam că totul e pierdut şi pare mai fericită acum 
decât atunci când a ieşit de la birou. Oi fi eu taxiul gratuit, dar 
o să încerc să mă bucur de fiecare minut nenorocit al acestui 
zbor alături de ea. 

Dr. Flynn ar fi mândru de mine. 

Trăiesc momentul. Şi sunt optimist. 

Pot să fac asta. Pot să o recâșştig. 

Paşi mici, Grey. Nu te bucura prea tare deocamdată! 

— Pe lângă soarele care apune, mai sunt multe de văzut de 
data asta, spun eu, rupând tăcerea. Escala e chiar acolo. 
Boeing dincolo... şi poţi vedea şi Acul Spaţial. 

Curioasă ca întotdeauna, își lungeşte gâtul subțire ca să se 
uite. 

— N-am fost acolo niciodată, zice ea. 

— Te duc eu. Putem mânca acolo. 

— Christian, ne-am despărțit. 

Îi simt consternarea în glas. Nu asta-mi doresc să aud, dar 
încerc să nu reacționez exagerat. 

— Ştiu. Dar tot pot să te duc acolo. Şi să te hrănesc. 

Mă uit fix la ea, iar ea se înroșeşte subtil. 

— E foarte frumos aici, sus. Mulţumesc, schimbă ea 
subiectul. 

— Impresionant, nu-i aşa? intru şi eu în joc — şi are 
dreptate, nu mă satur niciodată de priveliştea de-aici, de sus. 

— E impresionant că poţi face asta. 

Complimentul ei mă ia prin surprindere. 


— Mă flatezi, domnişoară Steele? Dar sunt un bărbat cu 
multe calități. 

— Ştiu asta foarte bine, domnule Grey, răspunde ea 
înțepat şi eu îmi stăpânesc un zâmbet, pentru că ştiu la ce se 
referă. 

De asta mi-a fost dor: de impertinenţa ei, care mă 
dezarmează de fiecare dată. 

Fă-o să vorbească în continuare, Grey! 

— Cum e noua slujbă? 

— În regulă, mulțumesc. Interesantă. 

— Cum e şeful tău? 

— Ah! E OK. 

Nu pare atât de entuziasmată de Jack Hyde. O fi încercat 
să-i facă ceva? 

— Ce s-a întâmplat? 

Vreau să aflu — a făcut nenorocitul ceva inadecvat? O să-l 
dau afară pe nemernic cât ai clipi. 

— Nimic în afară de ce e evident. 

— Evident? 

— Ah, Christian, tu chiar eşti obtuz uneori, spune ea, 
amuzată şi dispreţuitoare. 

— Obtuz? Eu? Nu sunt sigur că apreciez tonul ăsta, 
domnişoară Steele. 

— Atunci, nu-l aprecia, chicoteşte ea, încântată. 

Îmi place când mă necăjeşte şi mă tachinează. Are 
abilitatea de a mă face să mă simt mic sau înalt de tot numai 
cu un zâmbet... e plăcut şi nu seamănă cu nimic din ce-am 
trăit înainte. 

— Mi-a fost dor de gura ta obraznică, Anastasia. 

Imaginea ei, în genunchi în fața mea, îmi vine în minte şi 
mă frământ pe locul meu. 

La naiba! Concentrează-te, Grey! Ea se uită în altă parte, 
ascunzându-şi surâsul, şi priveşte în jos la suburbiile peste 
care trecem, în vreme ce eu verific direcţia. Totul e în regulă; 
sunt pe drumul bun spre Portland. 

E tăcută, iar eu mă uit din când în când la ea. Faţa îi este 
luminată de curiozitate şi uimire în vreme ce se uită la 
peisajul de dedesubt şi la cerul de opal. Obrajii îi sunt moi şi 
strălucesc în lumina serii. Şi, în ciuda palorii şi a 


cearcănelor — dovada suferinţei pe care i-am provocat-o — 
arată uluitor. Cum de am putut să o las să plece din viața 
mea? 

Ce-a fost în capul meu? 

În timp ce zburăm deasupra norilor în bula noastră, în 
înaltul cerului, mă simt mai optimist şi neliniștea ultimelor 
săptămâni se retrage. Încet, încep să mă relaxez, savurând o 
seninătate pe care n-am mai simţit-o de la plecarea ei. M-aş 
putea obişnui cu senzaţia asta. Uitasem cât de bine mă simt în 
compania ei. Şi e atât de plăcut să văd lumea prin ochii ei! 

Dar pe măsură ce ne apropiem de destinaţie, încrederea 
mi se clatină. Mă rog la Dumnezeu ca planul meu să 
funcționeze. Trebuie să o duc într-un loc intim. La cină, 
poate. La naiba! Ar fi trebuit să rezerv o masă undeva. Are 
nevoie de mâncare. Dacă o scot la cină, va trebui să-mi găsesc 
cuvintele potrivite. Ultimele zile mi-au demonstrat că am 
nevoie de cineva — am nevoie de ea. O doresc, dar oare ea 
mă vrea? O pot convinge cumva să-mi mai dea o şansă? 

Numai timpul va hotărî asta, Grey — doar ia-o mai ușor. 
N-o speria şi de data asta! 


Aterizăm pe  heliportul din centrul Portlandului 
cincisprezece minute mai târziu. Când opresc motoarele lui 
Charlie Tango, transponderul, alimentarea şi staţia radio, 
nesiguranța pe care o simt de când m-am hotărât să o 
recâştig apare din nou la suprafață. Trebuie să-i spun ce simt 
şi asta va fi greu — pentru că nu înţeleg sentimentele pe care 
le am față de ea. Ştiu că mi-a fost dor de ea, că am fost 
nefericit fără ea şi că vreau să încerc să avem o relaţie așa cum 
vrea ea. Dar va fi destul pentru ea? Pentru mine va fi destul? 

Vorbește cu ea, Grey! 

După ce-mi desprind centurile, mă înclin ca să le 
desprind şi pe ale ei şi inspir o urmă din parfumul ei dulce. 
Miroase bine, ca de obicei. Ochii ni se întâlnesc fugar... dând 
la iveală un gând nepotrivit? La ce se gândeşte oare? Ca de 
obicei, mi-ar plăcea să aflu, dar n-am nici cea mai vagă idee. 

— Ai călătorit bine, domnişoară Steele? 

— Da, mulțumesc, domnule Grey. 


— Bine, haide să vedem fotografiile băiatului. 

Deschid portiera, sar din elicopter şi-i întind mâna. 

Joe, managerul heliportului, ne aşteaptă ca să ne 
întâmpine. E o relicvă: veteran al Războiului din Coreea, dar 
încă viu şi pe fază ca un om la cincizeci de ani. Nu-i scapă 
nimic. Ochii i se luminează şi-mi zâmbeşte tăios. 

— Joe, ai grijă de el până vine Stephan. Va ajunge pe la opt 
sau nouă. 

— Desigur, domnule Grey. Doamnă. Maşina 
dumneavoastră aşteaptă la parter, domnule. Ah, și liftul e 
stricat. Va trebui să o luați pe scări. 

— Mulţumesc, Joe. 

Ne îndreptăm spre scara de urgenţă şi atunci dau cu ochii 
de cizmele cu tocuri ale Anastasiei şi-mi amintesc de 
căzătura ei caraghioasă din biroul meu. 

— Bine că sunt numai trei etaje de coborât... cu tocurile 
alea. 

Zâmbesc pe ascuns. 

— Nu-ţi plac cizmele mele? întreabă ea, privindu-şi 
picioarele. 

O imagine superbă a picioarelor ei încolăcite în jurul 
umerilor mei îmi apare în minte. 

— Îmi plac foarte mult, Anastasia. 

Sper ca mutra mea să nu-mi trădeze gândurile porcoase. 

— Haide! O s-o luăm încet. Nu vreau să cazi şi să-ţi rupi 
gâtul. 

Mă bucur că liftul e stricat, îmi oferă o scuză plauzibilă ca 
să o susţin. Îmi pun braţul în jurul taliei ei şi o trag lângă 
mine în timp ce coborâm scările. 

În maşină, în drum spre galerie, neliniştea mi se dublează; 
ne ducem la vernisajul unei expoziţii a unuia dintre aşa-zişii 
ei prieteni. Tipul care, ultima oară când l-am văzut, încerca 
să-i bage limba pe gât. Poate că în ultimele zile au vorbit. 
Poate că aceasta este o îndelung așteptată întâlnire între ei. 

La naiba, la asta nu m-am gândit până acum. Sper să nu 
fie aşa. 

— José este un simplu prieten, explică Ana. 

Poftim? Ştie ce gândesc? Este atât de evident? De când? 


De când mi-a distrus armura şi am descoperit că am nevoie 
de ea, de Ana. 

Se holbează la mine şi simt cum mi se strânge stomacul. 

— Ochii aceia frumoși sunt prea mari pe chipul tău, 
Anastasia. Te rog să-mi spui că o să mănânci. 

— Da, Christian, voi mânca. 

Nu pare deloc convinsă. 

— Vorbesc serios. 

— Chiar aşa? 

Vocea îi e plină de sarcasm şi-mi vine să o las baltă. 

La naiba cu asta! 

E momentul să dau cărţile pe faţă. 

— Nu vreau să mă cert cu tine, Anastasia. Te vreau înapoi 
şi te vreau sănătoasă. 

Sunt onorat de privirea ei şocată, cu ochii larg deschişi. 

— Dar nimic nu s-a schimbat. 

Se încruntă. 

Oh, Ana, ba da... în inima mea au avut loc schimbări 
seismice. 

Parcăm lângă galerie şi n-am timp să-i explic nimic 
înainte de expoziţie. 

— Hai să vorbim la întoarcere. Am ajuns. 

Înainte să apuce să spună că n-o interesează, ies din 
maşină, ajung pe partea ei şi-i deschid portiera. Pare supărată 
când se dă jos. 

— De ce faci chestia asta? întreabă ea exasperată. 

— Ce să fac? 

La naiba... ce e asta? 

— Spui ceva de genul ăsta şi apoi te opreşti. 

Asta e... de-asta eşti tu supărată? 

— Anastasia, suntem aici. Unde tu vrei să fii. Hai să facem 
chestia asta şi discutăm după aceea. Nu vreau neapărat să 
facem o scenă în plină stradă. 

Îşi țuguie buzele supărată, apoi îmi aruncă îmbufnată: 

— OK. 

O iau de mână, mă îndrept rapid spre galerie, iar ea se 
grăbeşte în urma mea. 

Spaţiul este puternic luminat şi aerisit. E unul dintre acele 
depozite transformate. Foarte la modă în acest moment: 


parchet pe jos şi ziduri din cărămidă. Cunoscătorii din 
Portland beau vin ieftin şi trăncănesc încetişor, în timp ce 
admiră expoziţia. 

O tânără ne salută. 

— Bună seara şi bine ați venit la expoziţia lui Jose 
Rodriguez. 

Se uită fix la mine. 

Numai aspectul e de mine, scumpo. Uită-te în altă parte! 

E dezamăgită, dar pare să-şi revină când dă cu ochii de 
Anastasia. 

— Ah, tu erai, Ana. Vrem să-ţi spui părerea despre 
povestea asta. 

Îi oferă o broşură şi ne îndrumă spre barul improvizat. 
Ana se încruntă şi acel mic v pe care-l ador i se formează 
deasupra nasului. Vreau să-l sărut, aşa cum făceam în trecut. 

— O cunoşti? întreb eu. 

Ea dă din cap şi se încruntă şi mai mult. Ridic din umeri. 
Mă rog, aşa e în Portland. 

— Ce vrei să bei? 

— Aş vrea un pahar de vin alb, te rog. 

În timp ce mă îndrept spre bar, aud un strigăt 
entuziasmat. 

— Ana! 

Mă întorc şi-l văd pe băiatul ăla cu braţele încolăcite în 
jurul iubitei mele. 

La naiba! 

Nu aud ce-și spun, dar Ana închide ochii şi, pentru un 
scurt moment oribil, mă gândesc că o să izbucnească în 
lacrimi. Dar îşi păstrează calmul şi-l îndepărtează puţin, iar el 
o admiră. 

Mda, din vina mea e atât de slabă. 

Mă lupt să-mi înfrâng vinovăția — deşi ea pare că 
încearcă să-l liniştească oarecum. Iar el pare al dracului de 
interesat de ea. Prea interesat. Furia mi se aprinde în piept. Ea 
spune că e doar un prieten, dar el sigur nu crede același lucru. 
Vrea mai mult. 

Dă-te la o parte, amice, e a mea. 

— Lucrările de-aici sunt impresionante, nu crezi? îmi 
spune un tânăr chelios, într-un tricou strident, distrăgându- 


mi atenţia. 

— Nu m-am uitat deocamdată, răspund eu şi mă întorc 
spre barman. Asta e tot ce ai? 

— Dap. Roşu sau alb? zice el, părând dezinteresat. 

— Două pahare de vin alb, mormăi eu. 

— Cred că o să fii impresionat. Rodriguez are un ochi 
special, îmi spune nemernicul enervant cu tricoul lui 
enervant. 

Nu-l mai bag în seamă şi mă uit la Ana. Mă priveşte fix, cu 
ochii mari şi luminoşi. Sângele începe să-mi fiarbă şi mi-e 
imposibil să-mi desprind privirea de la ea. E o rază 
scânteietoare în mulțime şi mă pierd în privirea ei. Arată 
senzațional. Părul îi încadrează faţa şi-i cade pe sâni într-o 
cascadă deasă şi ondulată. Rochia, mai largă decât îmi 
aminteam, încă-i mângâie rotunjimile. Poate că o poartă 
intenţionat. Ştie că e preferata mea. Nu-i așa? Rochie sexy, 
cizme sexy... 

La naiba — controlează-te, Grey! 

Rodriguez îi pune Anei o întrebare şi ea e forțată să-şi ia 
ochii de la mine. Sesizez că e rezervată, ceea ce mă încântă. 
Dar, la naiba, băiatul ăla are dinţi perfecţi, umeri laţi și un 
costum elegant. E un nenorocit care arată bine, pentru un 
fumător de iarbă, recunosc asta. Ana dă din cap la ceva ce-i 
spune el şi-i zâmbeşte cald şi relaxat. 

Aş vrea să-mi zâmbească şi mie așa. Se apleacă şi o sărută 
pe obraz. Nenorocitul! 

Mă uit urât la barman. 

Hai mai repede, frate! Îi ia o veșnicie să toarne un pahar de 
vin, tâmpit incompetent. 

În cele din urmă, a terminat. Iau paharele, îl las cu ochii în 
soare pe tânărul de lângă mine care vorbeşte despre un alt 
fotograf sau un rahat de genul ăsta, şi mă îndrept înapoi spre 
Ana. 

Cel puţin Rodriguez a lăsat-o în pace. E pierdută în 
gânduri, contemplând una dintre fotografii. E un peisaj, un 
lac, şi e valoros, presupun. Ridică privirea la mine cu o 
expresie rezervată când îi întind paharul. Iau o sorbitură 
rapidă din băutura mea. Doamne, e dezgustător, un 
chardonnay clocit. 


— Îţi satisface pretenţiile? 

Râde amuzată, dar habar n-am la ce anume se referă — la 
expoziţie, la clădire? 

— Vinul, clarifică ea lucrurile. 

— Nu. Rareori se întâmplă aşa ceva la genul ăsta de 
evenimente. 

Schimb vorba. 

— Băiatul e destul de talentat, nu-i aşa? 

— De ce crezi că l-am rugat să-ți facă poze? 

Mândria ei față de opera lui e evidentă. Mă irită. Îl admiră 
şi e interesată de succesul lui pentru că ţine la el. Ţine prea 
mult la el. O senzaţie urâtă, ca o înțepătură amară, mi se 
ridică în piept. E gelozie, un sentiment nou, pe care îl am 
doar în preajma ei — şi nu-mi place. 

— Christian Grey? 

Un tip îmbrăcat ca un vagabond îmi bagă un aparat foto 
în faţă, întrerupându-mi gândurile negre. 

— Pot să vă fac o poză, domnule? 

Ai naibii paparazzi! Vreau să-i spun să se ducă dracului, 
dar îmi propun să fiu politicos. Nu vreau ca Sam, omul meu 
de la publicitate, să aibă de-a face cu o plângere din partea 
presei. 

— Sigur. 

Mă întind şi o trag pe Ana lângă mine. Vreau ca toată 
lumea să ştie că e a mea; dacă ea va dori asta. 

Nu te grăbi, Grey! 

Fotograful trage câteva cadre. 

— Domnule Grey, vă mulţumesc. 

Măcar el pare recunoscător. 

— Domnișoara... ? întreabă el, dorind să-i afle numele. 

— Ana Steele, răspunde ea, timidă. 

— Mulţumesc, domnişoară Steele. 

Dispare, iar Anastasia se desprinde din strânsoarea mea. 
Sunt dezamăgit că trebuie să-i dau drumul şi-mi încordez 
pumnii, ca să mă opun dorinţei de a o atinge din nou. Ea mă 
priveşte fix. 

— Am căutat poze cu tine şi cu prietenele tale pe internet. 
Nu există. De-asta crede Kate că eşti homosexual. 

— Asta explică întrebarea ta nepotrivită. 


Nu pot să nu surâd când îmi amintesc stinghereala ei la 
prima noastră întâlnire: lipsa calităţilor de intervievator, 
întrebările ei. Sunteţi gay, domnule Grey? Şi enervarea mea. 

Pare că asta s-a întâmplat cu foarte mult timp în urmă. 
Scutur din cap şi continui. 

— Nu... nu ies în oraş cu nimeni, Anastasia, numai cu 
tine. Dar ştii bine asta. 

Și mi-ar plăcea să o fac din ce în ce mai des. 

— Deci nu ţi-ai scos niciodată — coboară glasul şi se uită 
peste umăr ca să se asigure că nu ne ascultă nimeni — 
supusele în oraş? 

Se albeşte când rosteşte cuvântul, stânjenită. 

— Uneori. Dar nu la întâlniri. La cumpărături, ştii tu. 

Acele excursii ocazionale erau doar o distracţie, poate o 
recompensă pentru un comportament supus satisfăcător. 
Singura femeie cu care am dorit să împart mai multe e... e 
Ana. 

— Doar cu tine, Anastasia, şoptesc eu şi vreau să-mi 
pledez cazul, să-i expun propunerea mea, să văd ce părere are 
despre asta, dacă mă va primi înapoi. 

Cu toate acestea, galeria e un loc prea public. Obrajii i se 
înroşesc într-un mod delicios. Îşi studiază mâinile. Sper că 
face asta pentru că-i place ce spun, dar nu pot fi sigur. 
Trebuie să o scot de aici şi să rămânem noi doi. Atunci putem 
să vorbim serios şi să mâncăm. Cu cât mai repede vedem 
toate lucrările băiatului, cu atât mai curând putem pleca. 

— Prietenul tău pare mai priceput la peisaje, nu la 
portrete. Hai să ne uităm. 

Îi întind mâna şi, spre încântarea mea, mă prinde de ea. 

Ne plimbăm prin galerie, oprindu-ne puţin la fiecare 
fotografie. Deşi nu-mi place de băiat şi nici de sentimentele 
pe care i le trezeşte Anei, trebuie să recunosc că e destul de 
talentat. Cotim şi ne oprim. 

Iat-o! Şapte portrete enorme ale Anastasiei Steele. Arată 
uluitor de frumoasă, naturală şi relaxată — râde, se încruntă, 
se bosumflă, face pe gânditoarea, se amuză, e melancolică şi 
tristă. Privind în detaliu toate pozele, îmi dau seama, fără 
umbră de îndoială, că vrea să-i fie mai mult decât un simplu 
prieten. 


— Se pare că nu sunt singurul, mormăi eu. 

Fotografiile sunt un omagiu adus ei — scrisorile lui de 
dragoste — şi sunt peste tot în galerie, ca să se holbeze la ele 
orice cretin. 

Ana le priveşte uluită, în tăcere, la fel de surprinsă ca mine 
să le vadă. Fi bine, nu pot să permit ca altcineva să aibă 
fotografiile astea. Le vreau eu. Sper că sunt de vânzare. 

— Scuză-mă! 

O abandonez pe Ana pentru o clipă şi mă îndrept spre 
recepţie. 

— Cu ce vă pot ajuta? mă întreabă femeia care ne-a 
întâmpinat la venire. 

Îi ignor fluturarea de gene şi zâmbetul provocator, 
accentuat de ruj roşu, şi o întreb: 

— Cele şapte portrete pe care le aveţi expuse în spate sunt 
de vânzare? 

O expresie dezamăgită îi străbate chipul, dar se 
transformă apoi într-un surâs larg. 

— Colecţia Anastasia? Uluitoare operă. 

Uluitor model. 

— Sigur că sunt de vânzare. Staţi să verific preţurile, spune 
ea. 

— Le vreau pe toate, spun şi bag mâna după portmoneu. 

— Pe toate? 

Pare surprinsă. 

— Da. 

Enervantă femeie. 

— Colecţia costă paisprezece mii de dolari. 

— Vreau să-mi fie livrate cât de curând posibil. 

— Dar fac parte din expoziție pe toată durata acesteia, 
spune ea. 

Inacceptabil. 

Îi zâmbesc strălucitor, iar ea spune, agitată: 

— Dar sunt sigură că putem aranja ceva. 

Îşi face de lucru cu cardul meu şi-l trece prin POS. 

Când revin la Ana, o găsesc trăncănind cu un tip blond, 
care-şi încearcă norocul cu ea. 

— Fotografiile astea sunt excepționale, spune el. 


Îmi așez o mână posesivă pe cotul ei și mă uit la el, 
spunându-i din priviri cară-te dracului de-aici. 

— Eşti un tip norocos, adaugă el, făcând un pas în spate. 

— Să ştii că sunt, răspund şi scăpăm de el, în vreme ce o 
trag pe Ana lângă perete. 

— Tocmai ai cumpărat una din fotografiile astea? spune 
Ana şi face semn cu capul spre portrete. 

— Una? 

Mă strâmb. Una? Vorbeşti serios? 

— Ai cumpărat mai mult de una? 

— Le-am cumpărat pe toate, Anastasia. 

Şi ştiu că par condescendent, dar gândul că altcineva ar 
putea cumpăra fotografiile şi le-ar putea savura este 
inacceptabil. Buzele i se întredeschid de uimire, dar eu nu-i 
permit să mă distragă. 

— Nu vreau ca vreun străin să se holbeze la tine în 
intimitatea căminului lui. 

— Preferi să fii tu acela? contracarează ea. 

Reacţia ei, deşi neaşteptată, e amuzantă; mă ia peste picior. 

— Sincer, da, îi răspund pe aceeaşi notă. 

— Perversule! şopteşte ea şi-şi muşcă buza, ca să nu 
izbucnească în râs, presupun. 

Doamne, e provocatoare şi amuzantă și are dreptate. 

— Nu te pot contrazice, Anastasia. 

— Aş discuta asta mai în detaliu cu tine, dar am semnat 
un contract de confidenţialitate. 

Cu o mutră arogantă, se întoarce ca să mai studieze o dată 
fotografiile. 

Şi o face din nou: râde de mine şi-mi trivializează stilul de 
viață. Doamne, cât mi-ar plăcea să o pun la locul ei... 
preferabil sub mine sau pe genunchii mei. Mă aplec mai 
aproape şi-i şoptesc la ureche: 

— Ce mi-ar plăcea să fac cu gura aia a ta isteaţă! 

— Eşti foarte nepoliticos. 

E scandalizată, are o mutră serioasă, în vreme ce vârfurile 
urechilor i se înroșesc. 

Ah, iubito, astea-s ştirile de anul trecut. 

Mă uit din nou la fotografii. 


— Pari foarte relaxată în pozele astea, Anastasia. Nu te 
văd aşa prea des. 

Îşi studiază din nou degetele, şovăind, parcă neştiind ce 
să-mi spună. Nu ştiu la ce se gândeşte, aşa că mă întind şi-i 
ridic capul. Ea geme uşor când degetele mele îi ating bărbia. 

Din nou, acel sunet; îl simt direct în vintre. 

— Vreau să fii şi cu mine atât de relaxată. 

Par disperat. 

La naiba! Prea disperat. 

— Trebuie să încetezi să mă mai intimidezi dacă vrei asta, 
replică ea, luându-mă prin surprindere cu profunzimea ei. 

— Trebuie să înveţi să comunici şi să-mi spui ce-ţi doreşti! 
mă răstesc şi eu. 

Rahat, face asta chiar aici, acum? Vreau să port discuţia 
asta în privat. Ea îşi drege glasul şi îşi îndreaptă spatele. 

— Christian, tu mă voiai ca supusă, spune ea, cu vocea 
joasă. Aici e toată problema. E în definiția supusei... mi-ai 
trimis-o cândva pe e-mail. 

Face o pauză, uitându-se urât la mine. 

— Cred că sinonimele erau, şi citez, „ascultătoare, 
flexibilă, docilă, pasivă, uşor de controlat, resemnată, 
răbdătoare, obedientă, domesticită, discretă“. Nu trebuia să 
mă uit la tine. Să nu-ţi vorbesc, decât cu permisiunea ta. La 
ce te aştepţi? 

Trebuie să discutăm asta în particular! De ce face asta aici? 

— E foarte derutant să fiu cu tine, continuă, în plină forță. 
Nu vrei să te sfidez, dar apoi îţi place „gura mea obraznică“. 
Vrei ascultare cu excepţia situaţiei când nu vrei, ca să mă poţi 
pedepsi. Nu ştiu cum e bine să mă port când sunt cu tine. 

OK, îmi dau seama că asta poate fi derutant... cu toate 
astea, nu vreau să discut problema aici. Trebuie să plecăm. 

— Frumos argumentat, ca de obicei, domnișoară Steele. 

Tonul meu e rece. 

— Hai să mergem să mâncăm! 

— Suntem aici doar de o jumătate de oră. 

— Ai văzut pozele. Ai vorbit cu băiatul. 

— Îl cheamă José, spune ea, pe un ton ridicat. 

— Ai vorbit cu José... tipul care, dacă nu mă înşel, voia să- 
ţi bage limba pe gât ultima oară când l-am văzut, în timp ce 


tu erai beată şi te simţeai rău. 

Scrâşnesc din dinţi. 

— EI nu m-a lovit niciodată, ripostează ea, cu furie în 
ochi. 

Ce dracului? Chiar vrea să purtăm discuţia asta acum. 

Nu-mi vine să cred. Ea m-a rugat să-i aplic tratamentul cel 
mai rău cu putinţă! Furia îmi erupe în piept ca un vulcan. 

— Asta e o lovitură sub centură, Anastasia. 

Fierb. Faţa i se înroșeşte și nu ştiu dacă e din cauza 
stânjenelii sau a mâniei. Îmi trec mâinile prin păr ca să n-o 
prind şi să o scot târâş de-aici, ca să ne putem continua 
discuţia între patru ochi. Inspir profund. 

— Te duc undeva să mănânci. Te stingi pe picioare în faţa 
mea. Găseşte-l pe băiat, ia-ți la revedere. 

Vorbesc sacadat, chinuindu-mă să-mi păstrez calmul, dar 
ea nu se clinteşte. 

— Te rog, putem să mai stăm un pic? 

— Nu. Du-te! Acum! Ia-ţi la revedere! 

Reuşesc să nu urlu. Îi recunosc de la o poştă 
încăpăţânarea. E supărată la culme şi, în ciuda celor petrecute 
în ultimele zile, puţin îmi pasă. O să plecăm chiar dacă voi fi 
nevoit să o iau pe sus şi să o car în cârcă. Îmi aruncă o privire 
nimicitoare şi îmi întoarce spatele rapid, iar părul ei îmi 
loveşte umărul. Dispare ca să-l găsească. 

În timp ce se îndepărtează, mă chinui să-mi regăsesc 
echilibrul. Ce are atât de special de mă enervează atât de tare? 
Vreau să o cert, să o plesnesc şi să i-o trag. Aici. Acum. În 
această ordine. 

Studiez încăperea. Băiatul — nu, Rodriguez — stă alături 
de o turmă de admiratoare. O observă pe Ana și, uitând de 
fanele lui, o salută de parcă e centrul nenorocitului lui de 
univers. Ascultă cu atenţie tot ce are ea de spus, apoi o ia în 
braţe, învârtind-o. 

Ia-ți labele oribile de pe iubita mea! 

Ea îmi aruncă o privire, apoi îşi trece mâinile prin părul 
lui, îşi lipeşte obrazul de al său şi-i şopteşte ceva la ureche. 
Continuă să vorbească. Apropiaţi. Ea în braţele lui. El 
scăldându-se în aura ei nenorocită. 


Înainte să-mi dau seama ce fac, mă îndrept spre ei, gata 
să-l sfâşii în bucăţi, membru cu membru. Din fericire pentru 
el, îi dă drumul în timp ce mă apropii. 

— Mai treci pe-aici, Ana. Ah, domnule Grey, seară bună, 
mormăie băiatul, un pic intimidat. 

— Domnule Rodriguez, foarte impresionant. Îmi pare rău 
că nu putem sta mai mult, dar trebuie să ne întoarcem la 
Seattle. Anastasia? 

O iau de mână. 

— Pa, José. Încă o dată, felicitări. 

Se înclină, îndepărtându-se de mine, îl sărută tandru pe 
Rodriguez pe obrazul înroşit, iar eu o să am un atac de cord. 
Trebuie să mă stăpânesc serios ca să n-o smucesc şi să o urc 
pe umărul meu. În schimb o trag de mână spre uşa principală 
şi apoi în stradă. Se-mpleticeşte în urma mea, încercând să 
ţină pasul cu mine, dar nu-mi pasă. 

Chiar acum. Vreau numai să... 

E o alee. Intrăm repede pe ea şi nici nu-mi dau seama bine 
când ajung să o lipesc de zid. Îi prind fața în mâini, 
ţintuindu-i trupul sub al meu, în timp ce furia şi dorinţa mi 
se combină într-un cocktail ameţitor şi exploziv. Îi capturez 
gura cu buzele mele, iar dinţii ni se lovesc, dar apoi limba 
mea ajunge în gura ei. Are gust de vin ieftin şi de Ana cea 
dulce şi delicioasă, delicioasă de tot. 

Ah, gura asta... 

Mi-a fost dor de gura asta. 

Se aprinde în jurul meu. Degetele ei sunt la mine în păr, 
trăgându-mă tare de el. Geme în gura mea, făcându-mi loc să 
intru, şi mă sărută şi ea, cu pasiune dezlănţuită, cu limba 
înlănțuită cu a mea. Gustându-mă. Luând de la mine. 
Oferindu-se. 

Dorinţa ei este neașteptată. Pasiunea îmi străbate tot 
trupul, ca un foc de vegetaţie care se extinde peste lemnele 
uscate. Sunt atât de excitat... o vreau acum, aici, pe aleea 
aceasta. Și ceea ce doream a fi un sărut de pedeapsă, care să-i 
spună că e mea, se transformă în altceva. 

Şi ea-şi doreşte asta. 

Şi ei i-a fost dor. 

Şi e mai mult decât excitant. 


Gem dezlănţuit. 

Cu o mână, o ţin de ceafă în vreme ce o sărut. Mâna liberă 
îmi coboară pe corpul ei şi mă refamiliarizez cu rotunjimile 
ei: sânii, mijlocul, fundul, coapsele. Geme când degetele mele 
îi găsesc tivul rochiei şi încep să-l ridice. Scopul meu e să pun 
mâna pe ea şi să i-o trag aici. Să o fac a mea din nou. 

Atingerea ei. 

E ceva îmbătător şi o doresc aşa cum n-am dorit-o 
niciodată până acum. 

În depărtare, prin ceața dorinței mele, aud ţiuind o sirenă 
de poliţie. 

Nu! Nu! Grey! 

Nu aşa. Stăpânește-te! 

Mă retrag, uitându-mă fix la ea, gâfâi şi sunt furios ca 
naiba. 

— Tu. Eşti. A mea! mârâi şi mă desprind de ea, după ce- 
mi revin. Pentru numele lui Dumnezeu, Ana! 

Mă aplec, cu mâinile pe genunchi, încercând să-mi 
recapăt suflul şi să-mi calmez trupul mânios. Am o erecţie 
dureroasă acum din cauza ei. 

A avut oare cineva atâta putere asupra mea? Vreodată? 

Dumnezeule! Aproape că i-am tras-o pe o alee tainică. 

Aceasta e gelozia mea. Iată ce simt: viscerele-mi sunt 
sugrumate şi dureroase, nu mă pot controla deloc. Nu-mi 
place. Nu-mi place asta deloc. 

— Îmi pare rău, spune ea, răgușită. 

— Aşa şi trebuie. Ştiu ce faci. Îl vrei pe fotograf, 
Anastasia? În mod clar, el are sentimente faţă de tine. 

— Nu. 

Are un glas moale şi întretăiat. 

— E doar un prieten. 

Cel puţin pare spăsită şi asta mă linişteşte un pic. 

— Mi-am petrecut toată viața de adult încercând să evit 
orice emoție extremă. Dar tu... tu trezeşti în mine sentimente 
care-mi sunt complet străine. E foarte... 

Cuvintele mă trădează. Nu-mi găsesc vorbele ca să pot 
descrie ce anume simt. Pierd controlul şi nu înţeleg de ce. 
„Neliniştit“, aşa mă simt, în cel mai bun caz. 


— Mie-mi place controlul, Ana, şi în preajma ta pur şi 
simplu — stau şi o privesc — acesta se evaporă. 

Ochii ei sunt larg deschişi, cu o promisiune carnală în 
privire, iar părul îi e ciufulit, revărsându-i-se sexy peste sâni. 
Mă  masez pe ceafă, bucuros că mi-am recăpătat 
autocontrolul, măcar parţial. 

Vezi, Ana, cum sunt în preajma ta? Vezi? 

Îmi trec mâna prin păr, inspirând adânc de mai multe ori, 
ca să-mi limpezesc gândurile. O iau de mână. 

— Haide, trebuie să vorbim. 

Înainte să ţi-o trag. 

— Şi trebuie să mănânci. 

E un restaurant în apropierea aleii. Nu e ceea ce aş fi ales 
pentru această revedere, dar trebuie să mă mulțumesc cu ce 
am la îndemână. Nu am prea mult timp la dispoziţie, Taylor 
trebuie să sosească în curând. Îi deschid uşa Anei. 

— Locul acesta trebuie să ne convină. Nu avem prea multă 
vreme. 

Restaurantul pare să aprovizioneze mulţimea de la galerie 
şi poate studențimea. E ironic faptul că pereţii sunt vopsiți în 
aceeaşi culoare pentru camera mea de joacă, dar nu mă 
gândesc prea mult la asta. 

Un chelner slugarnic ne conduce la o masă discretă; îi 
zâmbeşte tot timpul Anastasiei. Mă uit la meniul scris cu 
cretă pe perete. Mă decid să comand înainte să dispară 
chelnerul, anunţându-l astfel că nu avem prea mult timp. 

— Deci o să luăm amândoi mușchi de porc gătit mediu, 
cu sos bearnez dacă aveţi, cartofi prăjiți şi legume verzi, ce are 
bucătarul la îndemână... şi adu-mi lista de vinuri. 

— Sigur, domnule, spune el şi dispare. 

Ana strânge din buze, ofticată. 

Acum ce mai e? 

— Şi dacă nu-mi place friptura? 

— Nu începe, Anastasia! 

— Nu sunt copil, Christian. 

— Atunci, nu te mai purta ca un copil! 

— Sunt copil pentru că nu-mi place friptura? 

Nu-și ascunde iritarea. 

Nu! 


— Pentru că mă faci gelos în mod intenţionat. E o 
copilărie. N-ai niciun strop de respect față de sentimentele 
prietenului tău, inducându-l așa în eroare? 

Se înroşeşte în obraji şi-şi studiază mâinile. 

Da. Ar trebui să te simţi jenată. Îl derutezi. Până şi eu văd 
asta. 

Așa face şi cu mine? Mă induce în eroare? 

În perioada în care am fost despărțiți, poate că şi-a dat 
seama, în cele din urmă, că ea deţine puterea. Puterea asupra 
mea. 

Chelnerul se întoarce cu lista de vinuri, dându-mi şansa 
de a-mi recâștiga calmul. Oferta e slabă: un singur vin 
acceptabil pe meniu. Mă uit la Anastasia, care pare să se 
bosumfle. Cunosc mutra aceea. Voia să-şi aleagă singură 
mâncarea; poate că ar vrea să aleagă vinul. Nu pot rezista să 
nu mă joc cu ea, cunoscând cât de puţine ştie despre vinuri. 

— Vrei să alegi tu vinul? întreb eu şi ştiu că par sarcastic. 

— Alege tu! 

Îşi lipește buzele. 

Mda. Nu te juca, iubito, cu mine! 

— Două pahare de Barossa Valley Shiraz, te rog, îi spun 
chelnerului, care se învârte în jurul nostru. 

— Ăăă... nu vindem vinul decât la sticlă, domnule. 

— O sticlă, atunci. 

Cretinule! 

— Da, domnule, spune el, dispărând. 

— Eşti foarte ursuz, zice ea, părându-i, fără îndoială, rău 
pentru bietul chelner. 

— Mă întreb de ce oare? 

Îmi păstrez o expresie neutră, dar de data asta eu sunt cel 
care se comportă copilăreşte. 

— Păi, e bine să intri în dispoziţia potrivită pentru o 
discuţie intimă şi sinceră despre viitor, nu crezi? 

Îmi zâmbeşte siropos. 

Ah, dinte pentru dinte, domnişoară Steele. M-a sfidat din 
nou şi trebuie să-i admir tupeul. Îmi dau seama că nu va duce 
nicăieri ciondăneala noastră. 

Iar eu sunt un nemernic. 

Nu rata afacerea asta, Grey! 


— Îmi cer scuze, spun, pentru că are dreptate. 

— Îţi accept scuzele. Şi sunt încântată să te informez că n- 
am devenit vegetariană de când am mâncat împreună ultima 
oară. 

— De vreme ce aceea a fost ultima oară când ai mâncat, 
cred că e un subiect controversat. 

— Iată din nou acel cuvânt, „controversat“. 

— Controversat, şoptesc eu. 

Acel cuvânt, într-adevăr. Îmi amintesc că l-am folosit 
ultima oară când discutam aranjamentul nostru, duminică 
dimineaţă. Ziua în care lumea mea s-a prăbuşit. 

La naiba! Nu te mai gândi la asta. Curaj, Grey! Spune-i ce- 
ți doreşti! 

— Ana, ultima oară când am vorbit, m-ai părăsit. Am 
emoții. Ţi-am spus că te vreau înapoi şi tu n-ai zis... nimic. 

Îşi muşcă buza şi devine palidă la faţă. 

O, nu! 

— Mi-a fost dor de tine... cu adevărat dor de tine, 
Christian, spune ea, încet. Ultimele câteva zile au fost... 
dificile. 

Puțin zis dificile. 

Înghite în sec şi inspiră ca să se calmeze. Nu pare să fie 
ceva de bine. Poate că purtarea mea din ultimele câteva ore 
au îndepărtat-o definitiv. Mă încordez. Unde vrea să ajungă 
cu asta? 

— Nu s-a schimbat nimic. Nu pot fi ce vrei tu să fiu. 

Are o expresie întunecată. 

Nu. Nu. Nu. 

— Eşti ceea ce vreau să fii. 

Eşti tot ce-mi doresc să fii. 

— Nu, Christian, nu sunt. 

Oh, iubito, te rog, crede-mă! 

— Eşti supărată pentru ce s-a întâmplat ultima oară. M- 
am purtat prosteşte şi tu... şi tu la fel. De ce n-ai spus 
cuvântul de siguranță, Anastasia? 

Pare surprinsă, de parcă nu s-ar fi gândit deloc la asta. 

— Răspunde-mi, o îndemn. 

Asta m-a bântuit. De ce n-ai spus cuvântul de siguranţă, 
Ana? 


Se foieşte pe scaun. Tristă. Înfrântă. 

— Nu ştiu, şopteşte ea. 

Poftim? 

POFTIM? 

Am rămas fără cuvinte. Am trecut prin infern pentru că 
ea nu a spus cuvântul de siguranță. Dar înainte să-mi revin, 
cuvintele îi ies singure din gură. Încet, calm, ca şi cum ar fi 
într-un confesional, de parcă i-ar fi rușine. 

— Eram copleşită. Am încercat să fiu ce-ţi doreai de la 
mine, încercam să gestionez durerea şi mi-a ieşit din minte. 

Pare sinceră, ridică din umeri, mică şi umilă. 

— Ştii... am uitat. 

Ce dracului? 

— Ai uitat! 

Sunt stupefiat. Am trecut prin tot acest talmeş-balmeş 
pentru că ea a uitat? 

Nu-mi vine să cred. Mă prind de masă cu toată puterea ca 
să procesez mai bine informaţia. 

l-am adus oare aminte de cuvintele de siguranţă? 
Doamne! Nu-mi pot aminti. E-mailul pe care mi l-a trimis ea 
prima oară când am plesnit-o peste fund îmi vine în minte. 

Atunci nu m-a oprit. 

Sunt un idiot. 

Ar fi trebuit să-i reamintesc. 

Stai aşa! Ştie cuvintele de siguranţă. Îmi amintesc că i le- 
am repetat de mai multe ori. 


— N-avem un contract semnat, Anastasia, dar am discutat 
despre limite. Și vreau să ne-amintim că avem cuvinte de 
siguranţă, bine? 

Ea clipește de câteva ori, dar nu zice nimic. 

— Care sunt acestea? o întreb. 

Șovăie. 

— Care sunt cuvintele de siguranţă, Anastasia? 

— Galben. 

— Şi? 

— Roșu. 

— Să le ţii minte. 

Ridică din sprânceană supărată şi e pe cale să spună ceva. 


— Nu începe și aici cu gura ta obraznică, domnişoară 
Steele. Sau ţi-o trag fix acolo, așa în genunchi cum eşti. 
Înţelegi? 


— Cum mai pot avea încredere în tine? Vreodată? 

Dacă nu poate fi sinceră cu mine, ce speranță mai avem? 
Nu-mi poate spune ce crede că vreau să aud. Ce fel de relaţie 
e asta? Mă simt demoralizat. Asta e problema când ai de-a 
face cu cineva care nu împărtășește acest stil de viaţă. Nu 
pricepe. 

N-ar fi trebuit să mă ţin după ea niciodată. 

Chelnerul soseşte cu vinul în timp ce noi ne uităm cu 
neîncredere unul la altul. 

Poate că ar fi trebuit să-i explic mai bine. 

La naiba, Grey! Nu mai gândi atât de pesimist! 

Da. E irelevant acum. O să încerc o relaţie în felul ei, dacă 
mă va lăsa. 

Idiotul enervant pierde prea multă vreme cu deschisul 
sticlei. Dumnezeule! Încearcă să ne facă să râdem? Sau vrea 
doar să o impresioneze pe Ana? În cele din urmă, scoate 
dopul şi toarnă un strop pentru mine. Iau o sorbitură rapidă. 
Trebuie să mai respire, dar e bun de băut. 

— E în regulă. 

Acum, cară-te! Te rog. Ne umple paharele şi dispare. 

Ana şi cu mine nu ne-am dezlipit ochii unul de la celălalt. 
Fiecare încercând să ghicească ce gândeşte celălalt. Ea e 
prima care-şi fereşte privirea şi ia o înghiţitură de vin, 
închizând ochii ca şi cum ar căuta o urmă de inspirație. Când 
îi deschide, o văd disperată. 

— Îmi pare rău, şopteşte ea. 

— Pentru ce-ţi pare rău? 

La naiba! A terminat-o cu mine? Nu mai e nicio speranţă? 

— Că n-am folosit cuvântul de siguranţă, spune ea. 

Ah, slavă Cerului! Credeam că s-a sfârşit. 

— Puteam evita toată această suferință, mormăi ca 
răspuns şi încerc totodată să-mi ascund uşurarea. 

— Arăţi bine. 

Are un tremur în glas. 


— Aparenţele pot fi înșelătoare. Nu mă simt bine. Mă simt 
de parcă soarele n-ar mai fi apus şi răsărit de cinci zile, Ana. 
Trăiesc într-o noapte perpetuă. 

Geamătul ei de-abia se aude. 

Cum credea că mă voi simţi? M-a părăsit când aproape că 
o imploram să rămână. 

— Spuneai că n-o să pleci niciodată, dar când lucrurile au 
devenit mai dificile erai deja afară pe uşă. 

— Când am spus că n-o să plec niciodată? 

— În somn. 

Înainte de a zbura cu planorul. 

— A fost cel mai liniștitor lucru pe care l-am auzit de mult 
timp, Anastasia. M-a făcut să mă relaxez. 

Ea inspiră profund. Compasiunea ei sinceră i se citeşte pe 
faţă şi întinde mâna după paharul cu vin. Asta-i şansa mea. 

Întreab-o, Grey! 

Trebuie să-i pun singura întrebare pe care n-am avut 
curajul să o gândesc pentru că ştiu că mi-e teamă de răspuns, 
oricare ar fi acesta. Dar sunt curios. Trebuie să aflu. 

— Ai spus că mă iubeşti, şoptesc eu, aproape înecându-mă 
cu aceste vorbe. 

N-are cum să simtă aşa ceva pentru mine încă. Are cum? 

— Acum e la timpul trecut? 

— Nu, Christian, nu e, zice ea, de parcă ar fi din nou la 
confesiune. 

Nu sunt pregătit pentru uşurarea care mă copleşeşte. Dar 
e o uşurare amestecată cu teamă. Este o combinaţie derutantă 
pentru că ştiu că n-ar putea iubi un monstru. 

— Bine, mormăi eu, confuz. 

Vreau să nu mă mai gândesc la asta acum şi, cu o 
sincronizare impecabilă, chelnerul se întoarce cu comanda 
noastră. 

— Mănâncă, îi cer eu. 

Femeia asta trebuie hrănită. 

Studiază cu dispreţ conţinutul farfuriei. 

— Îţi jur pe Dumnezeu, Anastasia, dacă nu mănânci, te 
pun pe genunchi chiar aici, în restaurant. Și nu o să aibă 
nimic de-a face cu satisfacția mea sexuală. Mănâncă! 


— Bine. O să mănânc. Te rog, stăpâneşte-ţi palma aia care 
te mănâncă. 

Încearcă să fie amuzantă... dar eu nu râd. Se stinge pe 
picioare. Ridică tacâmurile cu încăpățânare, dar ia o 
înghiţitură, închide ochii şi-şi linge buzele mulțumită. Îi văd 
limba şi asta e suficient să-mi provoace o reacţie în tot 
trupul — aflat deja într-o stare specială după sărutul nostru 
de pe alee. 

La naiba, nu din nou! Îmi ţin reacţia în frâu. Va fi timp 
pentru asta mai târziu, dacă ea spune da. Mai ia o îmbucătură 
şi încă una şi ştiu că va continua să mănânce. Mă bucur că 
hrana şi-a atins scopul. Îmi tai friptura şi iau şi eu o 
înghiţitură. Nu e rea deloc. 

Continuăm să mâncăm, privindu-ne reciproc, dar 
nespunând nimic. 

Nu mi-a zis să mă duc dracului. Asta e bine. O studiez şi- 
mi dau seama că-mi place mult compania ei, pur şi simplu. 
Bine, sunt blocat în tot felul de emoţii contradictorii... dar e 
aici. E cu mine şi mănâncă. Sper că propunerea mea va 
funcționa. Reacţia ei la sărutul de pe alee a fost... viscerală. 
Încă mă doreşte. Ştiu că aş fi putut să i-o trag acolo şi nu m-ar 
fi oprit. 

Îmi întrerupe reveria. 

— Ştii cumva cine cântă? 

În boxele din restaurant se aude vocea lirică și blândă a 
unei tinere. Nu ştiu cine e, dar suntem de acord că sună bine. 

Ascultând-o, îmi amintesc că am un iPad pentru Ana. 
Sper că o să-mi permită să i-l dăruiesc și că o să-i placă. Pe 
lângă muzica pe care am descărcat-o ieri, mi-am petrecut 
ceva timp de dimineaţă adăugând câteva aplicaţii — fotografii 
ale planorului şi cu noi doi la ceremonia ei de absolvire şi alte 
câteva chestii. E felul meu de a-mi cere scuze şi sunt optimist 
că mesajul simplu pe care l-am gravat pe spatele iPad-ului îmi 
exprimă sentimentele. Sper că nu va crede că e prea siropos. 
Doar trebuie să i-l dau, dar nu ştiu dacă vom ajunge la acel 
moment. Îmi suprim un oftat pentru că a opus mereu 
rezistență când a venit vorba să accepte cadouri de la mine. 

— Ce e? întreabă ea. 


Ştie că pun ceva la cale şi nu pentru prima oară mă întreb 
dacă nu cumva îmi poate citi gândurile. 

Clatin din cap. 

— Mănâncă tot. 

Mă priveşte cu ochii ei de un albastru strălucitor. 

— Nu mai pot. Am mâncat suficient pentru Stăpân? 

Încearcă să mă aţâţe cu bună ştiinţă? Îi cercetez chipul, dar 
pare sinceră şi a mâncat mai mult de jumătate din ce avea pe 
farfurie. Dacă n-a mâncat nimic de câteva zile, probabil că e 
suficient pentru seara asta. 

— Chiar sunt plină, repetă ea. 

Ca la un semnal, telefonul îmi vibrează în buzunarul 
jachetei, semn că am primit un mesaj. E de la Taylor, probabil 
că e aproape de galerie deja. Mă uit la ceas. 

— Trebuie să plecăm în scurt timp. A venit Taylor şi tu 
trebuie să te trezeşti dimineaţă ca să te duci la muncă. 

Nu m-am gândit la asta înainte. Acum lucrează — trebuie 
să doarmă. lar eu trebuie să-mi revizuiesc planurile şi 
dorinţele trupeşti. Gândul că ar trebui să renunţ la sex mă 
supără. 

Ana îmi amintește că şi eu trebuie să mă trezesc ca să mă 
duc la birou. 

— Eu funcţionez cu mult mai puţin somn decât tine, 
Anastasia. Măcar ai mâncat ceva. 

— Nu ne întoarcem cu Charlie Tango? 

— Nu, mă gândeam că beau şi eu ceva — ne va lua Taylor. 
În plus, aşa te pot avea în mașină doar pentru mine — pentru 
câteva ore, cel puţin. Ce putem face altceva decât să vorbim? 

Și pot să-i vorbesc despre propunerea mea. 

Mă foiesc stânjenit pe scaun. Etapa a treia a campaniei de 
cucerire n-a mers la fel de bine cum mă aşteptasem. 

M-a făcut gelos. 

Mi-am pierdut controlul. 

Da. Ca de obicei, m-a dat peste cap. Dar pot să aduc 
situaţia în avantajul meu şi să închei afacerea în maşină. 

Nu renunța, Grey! 

ÎI chem pe chelner și-i cer nota, apoi îl sun pe Taylor. 
Răspunde la al doilea apel. 

— Domnule Grey. 


— Suntem la Le Picotin, pe Southwest Third Avenue, îl 
anunţ şi închid. 

— Eşti foarte tăios cu Taylor... De fapt, cu majoritatea 
oamenilor. 

— Îmi place să fiu concis, Anastasia, asta e tot. 

— În seara asta n-ai fost concis deloc. Nu s-a schimbat 
nimic, Christian. 

Touché, domnişoară Steele. 

Spune-i! Spune-i acum, Grey! 

— Am o propunere pentru tine. 

— Totul a început cu o propunere. 

— O altfel de propunere, lămuresc eu lucrurile. 

E un pic sceptică, dar poate că e şi curioasă. Chelnerul 
revine, iar eu îi întind cardul, dar sunt atent în continuare la 
Ana. Mă rog, cel puţin e curioasă. 

Bine. 

Bătăile inimii mi se accelerează. Sper că o să accepte... sau 
o să fiu pierdut. Chelnerul îmi înapoiază cardul de credit ca 
să plătesc. Adaug un bacşiş obscen şi-mi semnez numele cu o 
înfloritură. Chelnerul pare excesiv de recunoscător. Dar tot 
mă enervează. Telefonul îmi bâzâie, iar eu citesc mesajul. 
Taylor a ajuns. Chelnerul îmi întinde cardul şi dispare. 

— Haide! Taylor e afară. 

Ne ridicăm amândoi în picioare şi o prind de mână. 

— Nu vreau să te pierd, Anastasia, murmur, apoi îi ridic 
mâna şi-mi trec buzele peste degetele ei. 

Respirația i se precipită. 

Ah, sunetul acela... 

Mă uit la chipul ei. Are buzele întredeschise, obrajii roşii şi 
ochii larg deschişi. Priveliştea asta mă umple de speranţă şi 
dorinţă. Îmi înăbuş impulsurile şi o conduc spre ieşirea din 
restaurant, acolo unde Taylor ne aşteaptă în Q7. Îmi trece 
prin cap că Ana nu va avea chef să discute dacă e şi el în 
mașină. 

Am o idee. Deschid portiera din spate, o poftesc înăuntru 
şi apoi mă duc spre ușa şoferului. Taylor iese ca să-mi 
deschidă portiera. 

— Bună seara, Taylor. Ai cumva la tine iPod-ul şi căştile? 

— Da, domnule, nu plec niciodată de-acasă fără ele. 


— Minunat. Foloseşte-le pe drum spre casă. 

— Desigur, domnule. 

— Ce-o să asculți? 

— Puccini, domnule. 

— Tosca? 

— Boema. 

— Bună alegere. 

Zâmbesc. Mă surprinde, ca întotdeauna. Întotdeauna am 
presupus să gusturile lui muzicale se îndreaptă spre country 
şi rock. Inspir adânc şi mă sui în maşină. Sunt pe cale să 
negociez afacerea vieții mele. 

O vreau înapoi. 

Taylor porneşte sistemul audio din maşină şi câteva note 
amestecate de-ale lui Rahmaninov se aud încet în fundal. Mă 
priveşte pentru o clipă în oglindă şi aprinde farurile. 

Anastasia mă priveşte deja când mă întorc cu fața la ea. 

— După cum spuneam, Anastasia, am o propunere 
pentru tine. 

Se uită neliniștită la Taylor, aşa cum ştiam că va face. 

— Taylor nu te poate auzi. 

— Poftim? 

Pare uluită. 

— Taylor, strig eu. 

Taylor nu răspunde. Îl mai strig o dată, apoi mă aplec şi-l 
bat pe umăr. El îşi scoate casca. 

— Da, domnule? 

— Mulţumesc, Taylor. E în regulă... întoarce-te la muzica 
ta. 

— Da, domnule. 

— Acum eşti mulțumită? Ascultă ce are pe iPod. Puccini. 
Uită că e aici. Eu așa fac. 

— L-ai rugat să facă asta în mod deliberat? 

— Da. 

Clipeşte surprinsă. 

— Bine... propunerea ta, spune ea, şovăitoare şi 
neliniștită. 

Şi eu am emoţii, iubito. Gata, o spun. N-o da în bară, Grey. 

Cum să încep? 

Inspir adânc. 


— Lasă-mă să te întreb ceva mai întâi. Vrei o relaţie 
convențională, fără niciun strop de sex pervers? 

— Sex pervers? chițăie ea nevenindu-i să creadă. 

— Sex pervers. 

— Nu-mi vine să cred că ai spus asta. 

Priveşte din nou neliniştită spre Taylor. 

— Ei, uite că am spus-o. Răspunde-mi! 

— Îmi place sexul ăsta pervers, şopteşte ea. 

Ah, iubito, şi mie îmi place. 

Sunt uşurat. Pasul unu... bine. Păstrează-ți calmul, Grey! 

— Aşa credeam şi eu. Deci ce anume nu-ţi place? 

Rămâne tăcută preţ de o secundă şi ştiu că mă studiază 
atent în lumina şi umbrele intermitente ale felinarelor de pe 
stradă. 

— Amenințarea pedepsei crude şi neobișnuite, spune ea. 

— Ce înseamnă asta? 

— Mă rog, ai toate acele... 

Se opreşte, privindu-l încă o dată pe Taylor, şi-şi coboară 
glasul. 

— Lucruri din camera ta de joacă, bastoanele şi bicele, 
care mă sperie de moarte. Nu vreau să le mai foloseşti asupra 
mea. 

Cu asta o să mă descurc. 

— Bine, fără bice sau bastoane. Şi fără centuri, dacă vrei, 
adaug, cu ironie în glas. 

— Încerci să redefineşti limitele dure? întreabă ea. 

— Nu chiar așa. Încerc doar să te înțeleg — să-mi dau 
seama mai bine ce-ţi place şi ce nu. 

— Fundamental, Christian, mă deranjează plăcerea ta de a 
provoca durere. Mi-e greu să mă obişnuiesc cu ea. Și cu ideea 
că trebuie să o faci pentru că eu am încălcat nu ştiu ce limită 
arbitrară. 

La naiba! Mă cunoaşte. A văzut monstrul. Nu vreau să 
deschid acel subiect pentru că o să cadă toată afacerea. Îi 
ignor cel dintâi comentariu şi mă concentrez la cel de-al 
doilea punct. 

— Nu e deloc arbitrară — regulile sunt scrise. 

— Nu vreau niciun set de reguli. 

— Deloc? 


Să-mi bag... ar putea să mă atingă. Cum mă mai pot 
proteja de asta? Şi cum pot presupune că ea va face o 
tâmpenie atât de mare ca să se pună în primejdie? 

— Fără reguli, declară ea, scuturând din cap ca să 
sublinieze cele spuse. 

Bine, și acum întrebarea de un milion de dolari. 

— Dar nu te deranjează dacă te bat la fund? 

— Cu ce anume să mă baţi la fund? 

— Cu asta. 

Ridic mâna. 

Ea se foieşte pe banchetă și o bucurie tăcută şi dulce mă 
copleşeşte până în viscere. Ah, iubito, îmi place la nebunie 
când te frămânţi aşa. 

— Nu, nu chiar. Mai ales cu bilele acelea argintii... 

Penisul mi se întăreşte la acest gând. La naiba! Îmi 
încrucişez picioarele. 

— Da, a fost distractiv. 

— Mai mult decât distractiv, adaugă ea. 

— Deci poţi suporta un strop de durere. 

Nu-mi pot alunga speranţa din voce. 

— Da, aşa cred. 

Ea ridică din umeri. 

Bine. Deci e posibil să clădim o relaţie în jurul acestei 
chestii. 

Inspiră profund, Grey, oferă-i termenii înţelegerii! 

— Anastasia, vreau să o luăm de la început. Să facem 
chestia cu relaţia convenţională şi poate apoi, când o să ai mai 
multă încredere în mine — şi sper să fii sinceră şi să 
comunici cu mine — o să mergem mai departe şi o să facem 
lucruri care-mi plac mie. 

Asta e. 

La dracu'! Pulsul mi se accelerează; sângele îmi clocoteşte 
în tot trupul, asurzindu-mi timpanele în vreme ce aştept 
reacţia ei. Viaţa mea atârnă în balanţă. Iar ea... nu spune 
nimic! Mă fixează exact când trecem pe sub un semafor şi o 
pot vedea cu limpezime. Mă analizează. Ochii ei încă par 
incredibil de mari pe faţa ei frumoasă, mai slabă şi mai tristă. 

Ah, Ana! 

— Dar pedepsele? spune ea în cele din urmă. 


Închid ochii. Nu e nu. 

— Fără pedepse. Niciuna. 

— Şi regulile? 

— Fără reguli. 

— Deloc? Dar tu ai nevoi... 

Vocea i se pierde. 

— De tine am nevoie şi mai mult, Anastasia. Ultimele zile 
au fost un iad. Toate instinctele mele îmi spun să te las în 
pace, îmi spun că nu te merit. Fotografiile pe care le-a făcut 
băiatul ăla... pot vedea acum cum te vede el. Pari netulburată 
şi frumoasă, nu că acum nu ai fi frumoasă, dar te văd. Îţi văd 
suferința. Mi-e atât de greu să ştiu că eu te-am făcut să te 
simţi așa! 

Mă omoară, Ana. 

— Dar sunt un bărbat egoist. Te-am dorit de când te-ai 
împiedicat şi ai căzut la mine în birou. Eşti superbă, sinceră, 
caldă, puternică, spirituală, incredibil de inocentă; lista e 
nesfârşită. Te respect şi te admir. Te doresc şi gândul că te 
poate avea altcineva e ca un cuţit care-mi taie în sufletul ăsta 
întunecat. 

La naiba! Sofisticat, Grey! De-a dreptul sofisticat. 

Parcă sunt posedat. O voi speria. 

— Christian, de ce crezi că ai un suflet întunecat? strigă 
ea, luându-mă total prin surprindere. N-aş spune niciodată 
aşa ceva. Trist, poate, dar eşti un om bun. Pot vedea asta — 
eşti generos, eşti amabil şi nu m-ai minţit niciodată. Şi nici eu 
nu m-am străduit prea mult. Sâmbăta trecută a fost un şoc 
total pentru mine. A fost semnalul meu de trezire la realitate. 
Mi-am dat seama că m-ai luat uşor şi că nu puteam fi 
persoana care voiai tu să fiu. Apoi, după ce am plecat, am 
observat că durerea fizică pe care mi-ai provocat-o n-a fost 
deloc mai rea decât durerea de a te pierde. Vreau să te satis- 
fac, dar e greu. 

— Mă satisfaci tot timpul. 

Când o să priceapă asta? 

— Cât de des trebuie să-ţi repet asta? 

— Nu ştiu niciodată ce gândeşti. 

Nu ştie? Iubito, mă citeşti de parcă aş fi una dintre cărțile 
tale; doar că eu nu sunt vreun erou. Nu voi fi niciodată un 


erou. 

— Uneori eşti atât de închis, ca o enclavă, continuă ea. Mă 
intimidezi. De-asta tac. Nu ştiu ce dispoziţie vei căpăta. Eşti 
vesel, apoi îngândurat şi apoi revii, totul într-o fracțiune de 
secundă. E derutant şi nu mă laşi să te ating, iar eu vreau să-ți 
arăt cât de mult te iubesc. 

Neliniştea îmi explodează în piept şi inima începe să-mi 
bată tare. A zis-o din nou; cele două cuvinte pline de forță pe 
care nu le pot suporta. Și atingerile. Nu. Nu. Nu. Nu mă poate 
atinge. Dar înainte să-i răspund, înainte ca bezna să mă- 
mpresoare, ea-şi desprinde centura de siguranţă şi mi se urcă 
în poală, luându-mă prin surprindere. Îmi cuprinde capul cu 
mâinile ei, privindu-mă în ochi, iar mie mi se opreşte 
respiraţia. 

— Te iubesc, Christian Grey, spune ea. Şi eşti pregătit să 
faci toate astea pentru mine. Eu sunt cea care nu te merită. Şi- 
mi pare rău că nu pot face toate acele lucruri pentru tine. 
Poate în timp — nu ştiu — dar da, accept propunerea ta. 
Unde semnez? 

Îşi încolăceşte mâinile în jurul gâtului meu şi mă- 
mbrăţişează, cu obrazul ei cald lipit de-al meu. 

Nu-mi vine să cred ce aud. 

Neliniştea mi se transformă în bucurie. Îmi inundă 
pieptul, luminându-mă din creştet până în vârful picioarelor, 
răspândindu-și căldura în urma sa. O să încerce. O am 
înapoi. N-o merit, dar o am înapoi. Îmi încolăcesc mâinile în 
jurul ei şi-o ţin strâns, îngropându-mi nasul în părul ei 
aromat, ca o uşurare, şi mă bucur de caleidoscopul de emoţii 
colorate ce umplu neantul pe care-l port în mine de când a 
plecat. 

— Ah, Ana, şoptesc şi o strâng la piept, prea uluit şi 
prea... mut ca să mai spun ceva. 

Se culcuşeşte la mine în braţe, cu capul pe umărul meu, şi 
ascultăm Rahmaninov. Retrăiesc vorbele ei. 

Mă iubeşte. 

Reascult propoziția în minte şi în ce mi-a mai rămas din 
inimă. Apoi înghit nodul de teamă care mi se formează în 
gât, în timp ce acele cuvinte răsună prin mine. 

Pot să fac asta. 


Pot să trăiesc aşa. 

Trebuie. Trebuie să o protejez pe ea şi inima ei 
vulnerabilă. 

Inspir profund. 

Pot să fac asta. 

În afară de atingeri. Pe asta nu pot s-o fac. Trebuie să o fac 
să înțeleagă — să-i modelez aşteptările. O mângâi şi eu cu 
tandreţe. 

— Atingerile sunt o limită dură pentru mine, Anastasia. 

— Ştiu. Aş vrea să înţeleg de ce. 

Respirația ei îmi gâdilă gâtul. 

Oare ar trebui să-i spun? De ce ar vrea să ştie o porcărie ca 
asta? Porcăriile mele? Poate ar trebui să-i ofer o aluzie, un 
indiciu. 

— Am avut o copilărie îngrozitoare. Unul dintre 
proxeneţii pe cocaină... 

— Aici erai, rahat cu ochi. 


Nu. Nu. Nu. Nu arsura. 

— Mami! Mami! 

— Nu te poate auzi, vierme nenorocit. 

Mă prinde de păr și mă trage de sub masa de la bucătărie. 

— Au! Au! Au! 

Fumează. Mirosul. Țigările. E un miros împuţit. De bătrân 
pervers. El e murdar. Ca gunoiul. Ca zoaiele. Bea ceva 
maroniu. Dintr-o sticlă. 

— Și chiar dacă te aude, nu-i pasă deloc, strigă el. 

Mereu strigă. 

Mâna lui mă loveşte peste faţă. Şi din nou. Şi din nou. Nu. 
Nu. 

Mă lupt cu el. Dar el râde. Şi mai trage un fum. Mucul 
țigării strălucește în nuanţe de roșu şi portocaliu. 

— Arsura, zice el. 

Nu. Nu. 

Durerea. Durerea. Durerea. Mirosul. 

Arsura. Arsura. Arsura. 

Durerea. Nu. Nu. Nu. 

Urlu. 


Urlet. 
— Mami! Mami! 
El râde şi râde. Are doi dinţi lipsă. 


Mă cutremur când amintirile şi coşmarurile plutesc ca 
fumul din ţigara lui aruncată, încețoşându-mi mintea, 
trăgându-mă înapoi într-o epocă a temerilor şi a neputinței. 

Îi spun Anei că-mi amintesc totul și ea mă strânge şi mai 
tare în braţe. Obrazul ei pe gâtul meu. Pielea ei moale şi caldă 
lipită de a mea, aducându-mă înapoi în realitate. 

— Era abuzivă? Mama ta? 

Vocea Anei e răguşită. 

— Din câte-mi amintesc, nu. Era neglijentă. Nu mă 
proteja de peştele ei. 

Era un pretext trist pentru un părinte, iar el era un pervers 
dement. 

— Cred că mai degrabă eu aveam grijă de ea. Când, într- 
un final, s-a sinucis, a durat patru zile să ne găsească cineva şi 
să dea alarma. Îmi amintesc asta. 

Închid ochii şi văd imaginile vagi, mute, ale mamei mele 
întinse pe podea, în timp ce eu o înveleam cu păturica mea și 
mă ghemuiam lângă ea. 

Anastasia geme. 

— Asta e o mare porcărie. 

— Cincizeci de umbre. 

Mă sărută pe gât, o atingere moale, tandră cu buzele ei pe 
pielea mea. Şi ştiu că nu e milă. E consolare; poate chiar 
înţelegere. Dulcea mea, empatica mea Ana. 

O strâng şi mai tare în braţe şi-i sărut părul în vreme ce se 
cuibăreşte la pieptul meu. 

Iubito, s-a întâmplat acum multă vreme. 

Epuizarea mă doboară. Câteva nopţi nedormite, pline de 
coşmaruri, îşi spun cuvântul. Sunt obosit. Vreau să nu mă 
mai gândesc la nimic. Ea e pavăza mea de vise rele. Când 
dormea lângă mine, n-am avut niciodată coşmaruri. Mă las 
pe spate, închid ochii şi nu spun nimic, pentru că n-am nimic 
de spus. Ascult muzica şi, când se termină, ascult răsuflarea 
ei, moale, egală. A adormit. E obosită. Ca mine. Îmi dau 


seama că nu-mi pot petrece noaptea cu ea. Nu va dormi dacă 
fac asta. O cuprind, savurându-i greutatea, onorat că poate 
dormi aşa, pe mine. Nu pot să nu rânjesc satisfăcut. Am 
reuşit. Am recucerit-o. Acum trebuie doar să o păstrez, lucru 
care va fi suficient de dificil. 

Prima mea relaţie convenţională — cine-ar fi crezut? 
Închid ochii şi-mi imaginez mutra Elenei când o să-i spun. O 
să aibă multe de spus, întotdeauna are... 


x 


Îmi dau seama după cum stai că ai ceva să-mi spui. 

Îndrăznesc să trag rapid cu coada ochiului la Elena, în 
vreme ce ea surâde cu buzele ei purpurii şi-şi încrucișează 
braţele, cu cravaşa în mână. 

Da, Stăpână. 

Poţi vorbi. 

Am un loc la Harvard. 

Ochii îi sclipesc. 

Stăpână, adaug repede şi privesc în podea. 

Înţeleg. Se plimbă în jurul meu, în vreme ce eu stau gol, în 
subsolul casei ei. Aerul răcoros al primăverii îmi mângâie 
pielea, dar nerăbdarea față de ceea ce va urma îmi face fiecare 
fir de păr să mi se înfioare. Asta, şi mirosul parfumului ei 
scump. Trupul meu începe să reacționeze. 

Ea râde. Control! se răsteşte ea, iar cravaşa mă plesneşte 
peste coapse. Şi încerc din răsputeri să-mi stăpânesc trupul. 

Deși poate ar trebui să primeşti o recompensă pentru bună 
purtare, toarce ea. Şi mă pocneşte din nou, de data asta peste 
piept, dar încet, mai mult în joacă. E o mare realizare să 
ajungi la Harvard, dragul meu animăluț preferat. Biciul 
loveşte din nou, peste fund, iar picioarele îmi tremură, ca 
reacţie. 

Stai locului, mă avertizează ea. Iar eu stau drept, aşteptând 
următoarea izbitură. Deci o să mă părăseșşti, şopteşte ea, iar 
biciul mă loveşte pe spate. 

Deschid ochii şi-o privesc alarmat. 

Nu. Niciodată. 

Ochii în jos, porunceşte ea. 

Iar eu privesc în podea, în vreme ce mă cuprinde panica. 


O să mă părăsești şi-o să-ţi găsești o iubită tânără la 
colegiu. 

Nu. Nu. 

Mă cuprinde de faţă, iar unghiile ei îmi zgârie pielea. 

Ba da. Ochii ei de un albastru arctic mă străpung, iar 
buzele ei purpurii se curbează într-un rânjet. 

Niciodată, Stăpână. 

Râde, mă împinge cât colo şi ridică mâna. 

Dar lovitura nu vine niciodată. 

Când deschid ochii, Ana stă în fața mea. Îmi mângâie 
obrazul şi zâmbeşte. Te iubesc, spune ea. 


Mă trezesc, dezorientat pentru o clipă, inima îmi sună ca 
un claxon şi nu ştiu dacă asta e teamă sau entuziasm. Sunt pe 
bancheta din spate a maşinii Q7 şi Ana e ghemuită şi 
adormită la mine în braţe. 

Ana. 

E a mea încă o dată. Și, pentru un moment, mă simt 
bucuros. Un rânjet imbecil mi se întinde pe faţă şi scutur din 
cap. Am simţit oare vreodată aşa ceva? Sunt entuziasmat 
pentru viitor. De-abia aştept să văd unde va duce relaţia 
noastră. Ce lucruri noi vom experimenta. Sunt atât de multe 
posibilităţi! 

Îi sărut părul şi-mi așez bărbia pe capul ei. Când mă uit 
afară, pe fereastră, observ că am ajuns la Seattle. Îi întâlnesc 
privirea lui Taylor în oglinda retrovizoare. 

— Mergem la Escala, domnule? 

— Nu, acasă la domnişoara Steele. 

Colţurile ochilor i se ridează. 

— Ajungem acolo în cinci minute, spune el. 

Ah! Aproape că suntem acasă. 

— Mulţumesc, Taylor. 

Am dormit mai mult decât credeam că e cu putință pe 
bancheta din spate a unei mașini. Mă întreb cât e ora, dar nu 
vreau să-mi mișc mâna şi să mă uit la ceas, ca să n-o 
deranjez. O privesc pe Frumoasa mea Adormită. Buzele îi 
sunt uşor întredeschise, iar genele ei întunecate îi umbresc 
chipul. Şi-mi amintesc cum am privit-o dormind la The 


Heathman, atunci, prima oară. Părea atât de împăcată atunci; 
aşa pare şi acum. Nu vreau să o deranjez. 

— 'Trezeşte-te, iubito! 

O sărut pe păr. Genele îi flutură şi deschide ochii. 

— Hei, murmur eu, salutând-o. 

— Scuze, mormăie ea când se ridică. 

— Aș putea să te privesc la nesfârşit dormind, Ana. 

Nu e nevoie să-ţi ceri scuze. 

— Am spus eu ceva? 

Pare îngrijorată. 

— Nu, o liniştesc eu. Suntem aproape de casa ta. 

— Nu mergem la tine? 

Pare surprinsă. 

— Nu. 

Se ridică în capul oaselor şi mă priveşte fix. 

— De ce nu? 

— Pentru că mâine trebuie să munceşti. 

— Ah! 

Bosumflarea ei spune totul despre cât e de dezamăgită. 
Îmi vine să râd în hohote. 

— De ce, aveai vreun gând? o necăjesc eu. 

Ea se frământă la mine în poală. 

Au! 

O ating cu mâna, s-o liniștesc. 

— Mă rog, poate, spune ea, privind oriunde, dar nu la 
mine, şi părând un pic timidă. 

Nu-mi pot stăpâni un hohot de râs. E curajoasă în atât de 
multe sensuri, totuși atât de timidă în altele. O privesc şi-mi 
dau seama că am ajuns să-i deschid ochii în privinţa sexului. 
Dacă e să fim sinceri unul cu altul, trebuie să-mi spună cum 
se simte. Să-mi spună de ce are nevoie. Vreau să aibă destulă 
încredere încât să-şi poată exprima dorinţele. Toate dorinţele. 

— Anastasia, n-o să te mai ating până când nu mă rogi tu 
să o fac. 

— Poftim? 

Pare un pic supărată. 

— Ca să începi să comunici cu mine. Data viitoare când 
facem dragoste, va trebui să-mi spui exact ce-ţi doreşti, în 
detaliu. 


Asta o să te pună pe gânduri serios, domnişoară Steele. 

O ridic de la mine din poală când Taylor parchează lângă 
trotuar, aproape de apartamentul ei. Ies din maşină, mă duc 
şi-i deschid portiera. Pare somnoroasă, şi e adorabilă cum se 
chinuie să se dea jos din maşină. 

— Am ceva pentru tine. 

Acum e acum. O să accepte cadoul de la mine? Aceasta 
este etapa finală a campaniei mele de a o recâștiga. Deschid 
portbagajul, ridic cutia de cadouri care conţine computerul ei 
Mac, telefonul ei şi un iPad. Se uită la cutie, apoi la mine, cu 
suspiciune. 

— Deschide-o când ajungi înăuntru. 

— Nu intri? 

— Nu, Anastasia. 

Oricât de mult mi-aş dori. Amândoi trebuie să dormim. 

— Deci când te mai văd? 

— Mâine? 

— Şeful meu vrea să beau ceva cu el mâine. 

Ce dracului vrea nenorocitul ăla? Trebuie să-i cer lui 
Welch raportul despre Hyde. E ceva nasol la el care nu se 
regăseşte în dosarul de angajare. Nu am deloc încredere în el. 

— Serios? întreb eu, încercând să par nonșalant. 

— Ca să sărbătorim prima mea săptămână, zice ea, 
repede. 

— Unde? 

— Nu ştiu. 

— Te pot lua de-acolo. 

— Bine. O să-ţi scriu un e-mail sau un mesaj. 

— Bine. 

Mergem împreună până la uşa de la intrare şi mă uit, 
amuzat, cum îşi caută cheile prin poşetă. Descuie ușa şi se 
întoarce să-mi spună la revedere — iar eu nu-i mai pot 
rezista. Mă înclin şi-i prind bărbia cu degetele. Vreau să o 
sărut apăsat, dar mă abţin şi o sărut uşor, de pe tâmple până 
pe buze. Ea geme şi acest sunet dulce îmi ajunge până în 
penis. 

— Pe mâine, spun, neputând să renunţ la dorinţa din glas. 

— Noapte bună, Christian, şopteşte ea şi dorinţa ei o 
dublează pe a mea. 


Ah, iubito. Mâine. Nu acum. 

— Gata, intră, îi poruncesc eu şi simt că e unul dintre cele 
mai grele lucruri pe care le-am făcut vreodată: să o las să 
plece, deşi ştiu că aş putea-o avea. 

Trupul îmi ignoră gestul nobil şi mă încordez de atâta 
nerăbdare. Scutur din cap, uluit de dorinţa pe care o simt față 
de Ana. 

— Pe curând, iubito, strig după ea şi apoi mă îndrept spre 
maşină, hotărât să nu privesc înapoi. 

După ce urc în maşină, îmi permit să mă uit. E încă acolo, 
în prag, privind după mine. 

Bravo! 

Du-te la culcare, Ana, o îndemn eu. De parcă m-ar auzi, 
închide uşa, iar Taylor demarează ca să ajungem acasă, la 
Escala. 

Mă las pe spate pe banchetă. 

Câte diferenţe poate aduce o singură zi! 

Zâmbesc. E a mea, din nou. 

Mi-o imaginez în apartamentul ei, deschizând cutia. Se va 
supăra? Sau va fi încântată? 

Se va supăra. 

Nu-i place să primească daruri. 

Rahat! Am făcut un pas prea mare? 

Taylor intră în garajul clădirii Escala şi parcăm pe locul 
liber de lângă A3-ul Anei. 

— Taylor, îi duci tu mâine maşina domnişoarei Steele 
acasă la ea? 

Sper să accepte şi mașina. 

— Da, domnule Grey. 

ÎI las în garaj, văzându-şi de treabă, şi mă îndrept spre lift. 
După ce intru, îmi verific telefonul ca să văd dacă Ana are 
ceva de spus despre cadouri. Exact când uşile liftului se 
deschid şi intru în apartament, vine un e-mail. 


De la: Anastasia Steele 
Subiect: iPad 
Data: 9 iunie 2011, ora 23:56 


Către: Christian Grey 

M-ai făcut să plâng din nou. 

Îmi place la nebunie iPad-ul. 

Ador cântecele. 

Îmi place mult aplicaţia cu Biblioteca Britanică. 
Te iubesc. 

Mulţumesc. 

Noapte bună. 


Ana xx 


Zâmbesc spre ecran. Lacrimi de fericire, minunat! 
li place cadoul. 
Mă iubeşte. 


Vineri, 10 iunie 2011 


Mă iubeşte. 

Mi-a luat o călătorie de trei ore cu mașina pentru ca nici 
măcar să nu tresar la acest gând. Dar ea nu mă cunoaște cu 
adevărat. Nu ştie de ce anume sunt capabil sau de ce fac ceea 
ce fac. Nimeni nu poate iubi un monstru, indiferent câtă 
îngăduință ar avea faţă de el. 

Îmi alung acest gând din minte pentru că nu vreau să 
insist pe partea negativă. 

Flynn ar fi mândru de mine. 

Îi răspund scurt la e-mail. 


De la: Christian Grey 
Subiect: iPad 
Data: 10 iunie 2011, ora 00:03 


Către: Anastasia Steele 

Mă bucur că ţi-a plăcut. Mi-am cumpărat şi mie unul. 
Acum, dacă aş fi acolo, te-aş săruta ca să dispară lacrimile. 
Dar nu sunt... așa că du-te la culcare. 

Christian Grey 


CEO, Grey Enterprises Holdings, Inc. 


Vreau să fie odihnită mâine. Mă întind, simțind o 
mulțumire total nefamiliară, şi mă îndrept spre dormitor. De- 
abia aştept să mă prăbuşesc în pat. Îmi pun telefonul pe 
noptieră şi observ un alt e-mail de la ea. 


De la: Anastasia Steele 
Subiect: Domnul Supărăcios 
Data: 10 iunie 2011, ora 00:07 
Către: Christian Grey 


Pari la fel de autoritar şi, cred eu, tensionat şi supărăcios ca 


de obicei, domnule Grey. 


Ştiu ceva care te-ar putea ajuta. Dar, ce să-i faci, nu eşti 


aici — nu m-ai lăsat să rămân la tine şi să aştepţi să te 


implor... 
Visează mai departe, Stăpâne. 
Ana xx 


P.S. Observ de asemenea că ai inclus în playlist Imnul 
Urmăritorilor de Pretutindeni, „Every Breath You Take“. Îți 


ador simţul umorului, dar oare dr. Flynn ştie? 


Iată-l! Spiritul fin al Anastasiei Steele. Mi-a lipsit. Mă aşez 
pe marginea patului şi compun un răspuns. 


De la: Christian Grey 
Subiect: Calm şi Zen Suprem 
Date: 10 iunie 2011, ora 00:10 


Către: Anastasia Steele 
Draga mea domnişoară Steele, 


Bătaia la fund se întâmplă şi în cadrul unei relaţii 
convenţionale, să ştii. De obicei consensual şi într-un context 


sexual... dar sunt mai mult decât fericit să fac o excepţie. 


O să te bucuri când o să afli că dr. Flynn îmi apreciază simţul 


umorului. 


Acum, te rog, du-te la culcare, că mâine noapte n-o să dormi 


prea mult. 
În plus... o să mă implori, crede-mă! Iar eu de-abia aştept. 
Christian Grey 


CEO tensionat, Grey Enterprises Holdings, Inc. 


Mă uit la telefonul meu, așteptând răspunsul de la ea. Ştiu 
că n-o să rateze ocazia. Şi, desigur, soseşte şi răspunsul. 


De la: Anastasia Steele 
Subiect: Noapte bună, vise plăcute 
Data: 10 iunie 2011, ora 00:12 


Către: Christian Grey 


Ei bine, dacă tot mă rogi atât de frumos, şi mie-mi place 
ameninţarea ta delicioasă, o să mă culcușesc cu iPad-ul pe 
care mi l-ai dăruit cu atâta generozitate şi o să adorm 
căutând prin Biblioteca Britanică, ascultând muzica aceasta 


care-ţi place ţie. 


A XXX 


Îi place ameninţarea mea? Doamne, mă derutează. Apoi 
mi-o amintesc frământându-se în mașină în timp ce vorbeam 
despre bătaia la fund. 

Ah, iubito, nu e o ameninţare. E o promisiune. 

Mă ridic şi mă duc la dulap, să-mi scot jacheta, în timp ce 
mă gândesc la un răspuns inteligent. 

Vrea o abordare mai tandră; cu siguranță mă pot gândi la 
ceva. 

Și apoi îmi vine o idee. 


De la: Christian Grey 
Subiect: Încă o rugăminte 
Date: 10 iunie 2011, ora 00:15 


Către: Anastasia Steele 

Visează-mă! 

x 

Christian Grey 

CEO, Grey Enterprises Holdings, Inc. 


Da. Visează-mă! Vreau să fiu singurul din mintea ei. Nu 
fotograful ăla. Nu şeful ei. Doar eu. Mă schimb rapid în 
pantaloni de pijama şi mă spăl pe dinţi. 

Când mă bag în pat, îmi verific din nou telefonul, dar nu 
mai e nimic de la domnişoara Steele. Cred că s-o fi culcat. 
Când închid ochii, îmi trece prin cap că nu m-am gândit 


deloc la Leila toată seara. Anastasia a fost atât de amuzantă, 
de frumoasă, de spirituală... 


Alarma radioului mă trezeşte pentru prima oară de când 
m-a părăsit. Am avut un somn netulburat şi fără vise şi m-am 
trezit înviorat. Primul gând mi-a zburat la Ana. Ce face ea în 
dimineaţa asta? Oare s-o fi răzgândit? 

Nu. Păstrează-ţi optimismul! 

Bine. 

Mă întreb ce program are de dimineaţă? 

Așa e mai bine. 

Şi o s-o văd diseară. Mă dau jos din pat şi mă-mbrac în 
trening. Alergarea mă va purta pe drumul meu obişnuit, în 
trecere pe lângă blocul ei. Dar de data asta n-o să zăbovesc. 
Nu mai sunt un urmăritor obsedat. 


Tălpile mele lovesc pavajul. Soarele se strecoară din 
spatele clădirilor când eu îmi croiesc drum spre strada Anei. 
E încă linişte, dar Foo Fighters îmi răsună tare în căști în 
timp ce alerg. Mă întreb dacă n-ar trebui cumva să ascult 
ceva mai apropiat de dispoziţia mea. Poate „Feeling Good“. 
Versiunea Ninei Simone. 

Prea siropos, Grey. Continuă să alergi. 

Trec pe lângă blocul Anei şi nu trebuie să mă opresc. O s- 
o văd mai târziu, azi. În toată splendoarea ei. 

Mă simt deosebit de încântat de mine însumi şi mă întreb 
dacă nu cumva ar trebui să ajungem aici diseară. 

Orice am face, va depinde de Ana. Facem cum vrea ea. 

Alerg pe Wall Street, înapoi acasă, ca să-mi încep ziua. 


— Bună dimineaţa, Gail. 

Par deosebit de vesel, chiar şi pentru propriile mele 
urechi. Gail se opreşte în loc în faţa aragazului şi mă priveşte 
de parcă mi-ar fi crescut trei capete. 

— Vreau omletă şi pâine în dimineața asta, adaug eu şi-i 
fac cu ochiul în timp ce mă îndrept spre birou. 

Îi cade faţa, dar nu spune nimic. 


Ah, fără cuvinte, doamnă Jones. Asta e o noutate. 

În birou, îmi verific e-mailurile pe computer şi nu găsesc 
nimic care să nu poată aștepta până ajung la serviciu. 
Gândurile-mi zboară la Ana şi mă întreb dacă ea o fi luat 
micul dejun. 


De la: Christian Grey 
Subiect: Deci, ajută-mă... 
Data: 10 iunie 2011, ora 08:05 
Către: Anastasia Steele 


Sper că ai luat micul dejun. 
Mi-ai lipsit azi-noapte. 
Christian Grey 


CEO, Grey Enterprises Holdings, Inc. 


În maşină, pe drum spre birou, primesc un răspuns. 


De la: Anastasia Steele 
Subiect: Cărţi vechi... 
Data: 10 iunie 2011, ora 08:33 
Către: Christian Grey 


Mănânc o banană în timp ce-ţi scriu. N-am mai luat micul 
dejun de câteva zile, aşa că e un mare progres. Îmi place 
aplicaţia cu Biblioteca Britanică — am început să recitesc 


Robinson Crusoe... şi, desigur, te iubesc. 
Acum lasă-mă în pace... încerc să lucrez. 
Anastasia Steele 


Asistenta lui Jack Hyde, Editor, SIP 


Robinson Crusoe? Un om singuratic, eşuat pe o insulă 
pustie. Încearcă să-mi transmită ceva? 

Și mă iubește. 

Mă. lubește. Şi sunt surprins că mi-e mai uşor să aud 
aceste cuvinte... dar nu foarte uşor. 

Aşa că mă concentrez pe ce mă enervează cel mai tare la 
e-mailul ei. 


De la: Christian Grey 
Subiect: Asta-i tot ce-ai mâncat? 
Data: 10 iunie 2011, ora 08:36 


Către: Anastasia Steele 


Poţi mai bine de-atât. O să ai nevoie de energie ca să mă 


implori. 
Christian Grey 
CEO, Grey Enterprises Holdings, Inc. 


Taylor parchează lângă trotuar, în fața clădirii Grey House. 

— Domnule, o să-i duc domnișoarei Steele Audi-ul în 
dimineaţa aceasta. 

— Minunat! Pe curând, Taylor. Mulţumesc. 

— O zi bună, domnule. 

În liftul de la Grey House, citesc replica pe care mi-o dă. 


De la: Anastasia Steele 
Subiect: Mă baţi la cap 

Data: 10 iunie 2011, ora 08:39 
Către: Christian Grey 


Domnule Grey, încerc să muncesc ca să-mi câştig 


existenţa... şi tu vei fi acela care va implora. 
Anastasia Steele 


Asistenta lui Jack Hyde, Editor, SIP 


Ha! Nu cred așa ceva. 

— Bună dimineaţa, Andrea. 

Dau din cap prietenos când trec pe lângă biroul ei. 

— AĂăă..., face ea, apoi îşi revine repede, pentru că e 
asistenta personală perfectă. Bună dimineaţa, domnule Grey. 
Cafea? 

— Te rog. Fără lapte. 

Închid ușa biroului meu şi, când mă aşez, îi răspund Anei. 


De la: Christian Grey 
Subiect: Să te văd! 
Data: 10 iunie 2011, ora 08:42 


Către: Anastasia Steele 
Păi, domnişoară Steele, mie-mi plac provocările... 
Christian Grey 


CEO, Grey Enterprises Holdings, Inc. 


Îmi place că e atât de certăreață pe e-mail. Viaţa nu e 
niciodată plictisitoare cu Ana. Mă las pe spate în scaun, cu 
mâinile la ceafă, încercând să-mi înțeleg dispoziția 
efervescentă. Când m-am mai simţit atât de vesel? E 
înspăimântător. Are puterea să-mi insufle speranţă şi puterea 
de a mă face să disper. Ştiu pe care o prefer. E un spaţiu liber 
pe peretele biroului meu; poate că unul dintre portretele ei ar 
umple golul. Înainte să-mi fac şi alte planuri, cineva bate la 
uşă. Andrea intră, aducându-mi cafeaua. 

— Domnule Grey, pot să vorbesc ceva cu dumneavoastră? 

— Desigur. 

Se aşază pe scaunul din faţa mea, părând agitată. 

— Vă amintiţi că nu sunt aici în după-amiaza asta și nici 
luni? 

Mă uit la ea, complet derutat. Ce mama naibii? Nu-mi 
amintesc aşa ceva. Urăsc când nu e aici. 

— Credeam că trebuie să vă reamintesc, adaugă ea. 

— Ai pe cineva care să-ţi țină locul? 

— Da. HR-ul trimite pe cineva de la alt departament. O 
cheamă Montana Brooks. 

— Bine. 

— E doar o zi şi jumătate, domnule. 

Izbucnesc în râs. 

— Ți se pare că sunt îngrijorat? 

Andrea îmi zâmbeşte dubios. 

— Da, domnule Grey, aşa păreţi. 

— Mă rog, orice ai face, sper să te distrezi. 

Ea se ridică. 

— Mulţumesc, domnule. 

— Am ceva programat pentru weekendul ăsta? 


— Aveţi golf mâine cu domnul Bastille. 

— Anulează! 

Prefer să mă distrez cu Ana. 

— Aşa fac. Aveţi balul mascat acasă la părinții 
dumneavoastră pentru Coping Together, îmi reamintește 
Andrea. 

— Ah. La naiba! 

— E programat de câteva luni. 

— Da. Ştiu. Lasă-l! 

Mă întreb dacă Ana mă va însoți. 

— Bine, domnule. 

— Ai găsit pe cineva care să o înlocuiască pe fiica 
senatorului Blandino? 

— Da, domnule. O cheamă Sarah Hunter. Începe marţi, 
când mă întorc eu. 

— Super! 

— Aveţi o întâlnire la ora 9 cu domnișoara Bailey. 

— Mulţumesc, Andrea. Fă-mi legătura cu Welch! 

— Da, domnule Grey. 


x 


Ros îşi termină raportul despre livrarea de alimente din 
Darfur. 

— Totul a mers cum era prevăzut şi rapoartele preliminare 
ale organizaţiilor non-guvernamentale de la sol spun că 
alimentele au ajuns când trebuia şi unde trebuia, spune Ros. 
Sincer, e un mare succes. O să ajutăm atât de mulți oameni! 

— Minunat! Poate-ar trebuie să facem asta în fiecare an, 
dacă e nevoie. 

— E scump, Christian. 

— Ştiu. Dar e ceva ce trebuie făcut. Și e vorba numai de 
bani. 

Mă priveşte oarecum exasperată. 

— Am terminat? întreb. 

— Deocamdată, da. 

— Bine. 

Ea continuă să se uite curioasă la mine. 

Ce mai e? 

— Mă bucur că eşti iar printre noi, spune ea. 


— Ce vrei să spui? 

— Ştii bine ce vreau să spun. 

Se ridică şi-şi ia hârtiile. 

— Ai fost absent, Christian. 

Mijeşte ochii. 

— Am fost aici. 

— Ba nu, n-ai fost. Dar mă bucur că ţi-ai revenit şi eşti 
concentrat, pari mai fericit. 

Îmi zâmbeşte larg şi se îndreaptă către ușă. 

E atât de evident? 

— Am văzut poza din ziar de dimineaţă. 

— Poza? 

— Da. Tu şi tânăra aceea de la expoziţia foto. 

— A, da. 

Nu-mi pot ascunde un surâs. Ros dă din cap. 

— Ne vedem în dupa-amiaza asta, la întâlnirea cu Marco. 

— Sigur. 

Ros pleacă, iar eu rămân să mă întreb cum va reacționa 
personalul meu azi când va da nas în nas cu mine. 


Barney, tehnologul meu priceput şi inginer-şef, a produs 
trei prototipuri de tablete solare. E un dispozitiv pe care sper 
să-l vindem la nivel global şi pe care să-l introducem 
filantropic în ţările în curs de dezvoltare. Democratizarea 
tehnologiei este una dintre pasiunile mele — să o facem 
ieftină, funcţională şi disponibilă în cele mai sărace ţări, 
pentru a le scoate din sărăcie. 

Mai târziu, în aceeași dimineaţă, ne adunăm în laborator 
ca să discutăm despre prototipurile care sunt răspândite pe 
masa de lucru. Fred, vicepreşedintele departamentului 
telecomunicaţii, realizează o prezentare ca să încorporeze 
celulele solare în spatele fiecărui dispozitiv. 

— De ce nu le putem încorpora în tableta propriu-zisă, 
poate chiar în ecran? întreb. 

Şapte capete se întorc spre mine la unison. 

— În ecran nu, dar poate într-o copertă protectoare... ? 
zice Fred. 

— Costuri? intervine Barney în acelaşi timp. 


— Asta nu-i problema voastră, oameni buni. Nu vă bateţi 
capul cu finanţele, răspund eu. Le vindem ca marfă de top 
aici şi practic le dăm de pomană în lumea a treia. Aceasta e 
ideea. 

Camera fierbe de creativitate şi, două ore mai târziu, avem 
trei idei despre cum putem încorpora celulele solare în 
dispozitiv. 

— ... Sigur că o să le facem accesibile pentru piaţa 
imobiliară, spune Fred. 

— Şi-o să le facem disponibile pentru internetul prin 
satelit în Africa şi India, adaugă Barney. Dacă vom avea 
acces. 

Mă priveşte întrebător. 

— E cam din pripă. Speram să ne sprijinim pe sistemul de 
GPS Galileo al Uniunii Europene. 

Ştiu că negocierile în această privință vor dura o vreme, 
dar avem timp. 

— Echipa lui Marco va studia problema. 

— Avem astăzi tehnologia de mâine, spune mândru 
Barney. 

— Excelent! 

Dau din cap aprobator. Mă întorc spre vicepreşedintele 
însărcinat cu achiziţiile. 

— Vanessa, cum mai stăm cu problemele resurselor 
minerale din zonele de conflict? Cum ne descurcăm cu ele? 


Mai târziu, stăm aşezaţi la masa din sala mea de şedinţe, 
iar Marco parcurge planul modificat de afaceri pentru SIP şi 
clauzele lor contractuale, în urma înțelegerilor confidenţiale 
de ieri. 

— Vor să ţinem secretă ştirea achiziţiei timp de o lună, 
spune el. Ca să nu le speriem autorii. 

— Chiar așa? Autorilor le pasă de așa ceva? întreb eu. 

— E o industrie creativă, spune Ros încet. 

— Așa o fi, spun, şi-mi vine să-mi dau ochii peste cap. 

— Tu şi cu mine avem programată o teleconferință cu 
Jeremy Roach, patronul, azi, la patru şi jumătate. 

— Bine. Putem pune la punct atunci restul detaliilor. 


Gândul îmi zboară la Anastasia. Cum îi merge azi? S-a 
enervat din cauza cuiva? Cum sunt colegii ei? Dar şeful? L- 
am rugat pe Welch să-l investigheze pe Jack Hyde; citind 
dosarul de angajare al lui Hyde ştiu că e ceva ciudat în 
traiectoria carierei sale. A început în New York, iar acum e 
aici. Ceva nu iese la socoteală. Trebuie să aflu mai multe 
despre el, mai ales dacă Ana lucrează pentru el. 

Aştept şi o informare actualizată despre Leila. Welch n-are 
nimic nou de raportat despre peregrinările ei. E ca şi cum ar 
fi dispărut complet. Pot doar să sper că, oriunde s-ar afla, se 
simte mai bine. 

— Felul în care-şi monitorizează e-mailurile e la fel de 
strict ca al nostru, spune Ros, întrerupându-mi reveria. 

— Şi de dacă? spun eu. Orice companie are dreptul la o 
politică riguroasă de control al e-mailului. 

— Mă surprinde aşa ceva la o operaţiune atât de 
neînsemnată. Toate  e-mailurile sunt verificate de 
departamentul de HR. 

Ridic din umeri. 

— N-am o problemă cu asta. 

Deşi poate-ar trebui să o avertizez pe Ana. 

— Hai să vedem ce obiecţii au. 


După ce terminăm cu SIP, trecem mai departe la 
următorul punct de pe agendă. 

— Vom face o anchetă preliminară legată de şantierul 
naval din Taiwan, spune Marco. 

— Nu văd ce avem de pierdut, e de acord şi Ros. 

— Cămașa mea şi bunăvoința forţei de muncă? 

— Christian, nu trebuie să facem asta, spune Ros cu un 
oftat. 

— Are sens din punct de vedere financiar. Ştii bine asta. Și 
eu o ştiu. Hai să vedem unde putem ajunge cu asta. 

Telefonul luminează, anunțându-mă că am primit un e- 
mail de la Ana. 

În sfârșit! 

Am fost atât de ocupat, încât n-am reuşit să o contactez de 
azi-dimineaţă, dar a fost în gândurile mele toată ziua, ca un 


înger păzitor. Îngerul meu păzitor. Mereu prezentă, dar atât 
de discretă. 

A mea. 

Grey, stăpânește-te! 

În timp ce Ros propune paşii următori pentru proiectul 
din Taiwan, citesc e-mailul de la Ana. 


De la: Anastasia Steele 
Subiect: Plictisită... 

Data: 10 iunie 2011, ora 16:05 
Către: Christian Grey 


Mă joc cu degetele mari. 
Tu ce mai faci? 

Cu ce te ocupi? 
Anastasia Steele 


Asistenta lui Jack Hyde, Editor, SIP 


Se joacă cu degetele mari? Gândul acesta mă face să 
zâmbesc, pentru că-mi amintesc cum se fâstâcise cu 
reportofonul în mână când venise să-mi ia interviu. 

Sunteţi homosexual, domnule Grey? 

Ah, dulcea, nevinovata Ana! 

Nu. Nu sunt homosexual. 

Îmi place că se gândeşte la mine şi că şi-a permis un răgaz 
ca să mă contacteze. E... relaxant. O căldură nefamiliară mi 
se împrăştie prin oase. Mă stinghereşte. De-a dreptul. O 
ignor şi scriu repede un răspuns. 


De la: Christian Grey 
Subiect: Degetele tale mari 
Data: 10 iunie 2011, ora 16:15 


Către: Anastasia Steele 


Ar trebui să vii să lucrezi pentru mine. 


Nu ţi-ai mai face de lucru cu degetele. 
Sunt sigur că le-aş găsi ceva mai bun de făcut. 


De fapt, chiar mă gândesc la câteva variante... 


La naiba! Nu acum, Grey! 

Mă uit în ochii lui Ros şi-i simt dezaprobarea. 
— Se solicită răspuns urgent, îi zic eu. 

Se uită la Marco. 


Eu mă ocup de fuziunile şi achiziţiile obişnuite. 
E o zi tare seacă. 

E-mailurile tale de la SIP sunt monitorizate. 
Christian Grey 


CEO neatent, Grey Enterprises Holdings, Inc. 


De-abia aştept să o văd diseară, iar ea încă nu mi-a scris 
unde ne vom întâlni. E frustrant. Dar am fost de acord să 
încercăm să trăim relaţia aşa cum vrea ea, aşa că-mi pun 
telefonul jos şi devin atent la şedinţă. 

Răbdare, Grey. Răbdare. 

Am ajuns la discuţia despre primarul orașului Seattle care 
va vizita Grey House săptămâna viitoare, o întâlnire pe care 
am stabilit-o când l-am cunoscut, la începutul lunii. 

— Se ocupă Sam de asta? întreabă Ros. 

— E ca râia, îi răspund. 

Sam nu iroseşte niciodată o ocazie de PR. 

— Bine. Dacă eşti gata, îl sun pe Jeremy Roach de la SIP 
ca să revedem detaliile finale. 

— Hai s-o facem! 


La intrarea în biroul meu, fata care o înlocuieşte pe 
Andrea îşi mai dă cu nişte ruj pe buzele deja purpurii. Nu-mi 
place aşa ceva la birou şi culoarea îmi aminteşte de Elena. 
Unul dintre lucrurile pe care le apreciez la Ana este că nu-i 
pasă deloc de ruj și nici de altă formă de machiaj. Îmi ascund 


dezgustul, o ignor pe fata cea nouă şi intru în birou. Nici 
măcar nu-mi amintesc cum o cheamă. 

Propunerea revizuită a lui Fred pentru Kavanagh Media e 
deschisă pe monitorul meu, dar sunt preocupat de altceva şi e 
greu să fiu atent la ea. Timpul trece şi n-am mai primit niciun 
mesaj de la Anastasia; ca întotdeauna, o aştept pe domnişoara 
Steele. Îmi mai verific e-mailul încă o dată. 

Nimic. 

Verific şi mesajele de pe telefon. 

Nimic. 

Ce o reţine? Sper că nu şeful ei. 

Se aude o bătaie în ușă. 

Acum ce mai e? 

— Intră! 

Fata care o înlocuieşte pe Andrea își vâră capul pe uşă şi, 
ping, primesc un e-mail, dar nu e de la Ana. 

— Ce e? mă răstesc, încercând să-mi amintesc cum o 
cheamă. 

E imperturbabilă. 

— Eu o să plec, domnule Grey. Domnul Taylor a lăsat asta 
pentru dumneavoastră. 

Ridică un plic. 

— Lasă-l acolo pe consolă. 

— Mai aveţi nevoie de mine? 

— Nu. Poţi pleca. Mulţumesc. 

Îi zâmbesc vag. 

— Să aveţi un weekend minunat, domnule, spune ea, 
rânjind prosteşte. 

Ah, chiar asta intenţionez să fac. 

Îi fac semn să plece, dar ea nu dispare. Face o pauză de-o 
clipă, iar eu îmi dau seama că aşteaptă ceva din partea mea. 

Ce anume? 

— Ne vedem luni, spune ea, cu un chicotit enervant şi 
emoționat. 

— Da. Luni. Închide uşa în urma ta. 

Un pic surprinsă, face cum i-am spus. 

Ce-a fost asta? 

Iau plicul de pe consolă. E cheia Audi-ului Anei şi un 
bileţel cu scrisul ordonat al lui Taylor: Parcată în spațiul 


alocat în spatele clădirii de apartamente. 

Întors la birou, îmi îndrept atenţia spre e-mailurile mele 
şi, în cele din urmă, soseşte unul de la Ana. Rânjesc ca Pisica 
de Cheshire. 


De la: Anastasia Steele 
Subiect: O să te încadrezi 
Data: 10 iunie 2011, ora 17:36 
Către: Christian Grey 


Mergem la un bar care se numeşte 50's. 
Pentru mine, posibilitățile umoristice sunt o mină fără fund. 
De-abia aştept să te văd acolo, domnule Grey. 


A.X 


E o aluzie la cele cincizeci de umbre? 
Ciudat! Face mişto de mine? 
Bine. Hai să ne distrăm un pic cu asta! 


De la: Christian Grey 
Subiect: Primejdii 
Data: 10 iunie 2011, ora 17:38 


Către: Anastasia Steele 

Mineritul este o ocupaţie foarte, foarte periculoasă. 
Christian Grey 

CEO, Grey Enterprises Holdings, Inc. 


Să vedem cum se descurcă acum. 


De la: Anastasia Steele 
Subiect: Primejdii? 

Data: 10 iunie 2011, ora 17:40 
Către: Christian Grey 


Şi care e scopul? 


Atât de obtuză eşti, Anastasia? Nu-ţi stă în fire. Dar nu 
vreau să mă cert. 


De la: Christian Grey 
Subiect: Ziceam şi eu 

Data: 10 iunie 2011, ora 17:42 
Către: Anastasia Steele 


Făceam şi eu o observaţie, Miss Steele. 
Ne vedem în scurt timp. 

Cât mai curând, sper, iubito. 
Christian Grey 


CEO, Grey Enterprises Holdings, Inc. 


Acum, că m-a contactat, mă relaxez şi mă concentrez la 
propunerea privind compania lui Kavanagh. E bună. I-o 
trimit înapoi lui Fred şi-i spun să i-o prezinte lui Kavanagh. 
Apoi mă gândesc dacă preluarea celor de la Kavanagh Media 
ar fi una justificată. E o idee. Mă întreb ce-ar spune Ros şi 
Marco. Alung deocamdată acest gând şi mă duc jos, în hol, 
scriindu-i lui Taylor ca să-l anunţ unde mă voi întâlni cu 
Ana. 


x 


50's e un bar al sportivilor. Îmi e oarecum familiar şi-mi 
dau seama că am mai fost acolo, cu Elliot. Dar Elliot e sportiv, 
dement, inima şi sufletul oricărei petreceri. Ăsta e genul lui 
de local, un altar pentru sporturile de echipă. Eu eram prea 
temperamental ca să fac parte din vreo echipă la vreuna 
dintre şcolile mele. Preferam provocările solitare, cum ar fi 
canotajul sau sporturile de contact, de exemplu kickboxing- 
ul, unde puteam bate măr pe cineva... sau unde să mă bată 
măr cineva. 


Înăuntru e plin de tineri care-şi încep weekendul cu vreo 
cinci pahare şi-mi ia cam două secunde ca să o zăresc lângă 
bar. 

Ana. 

Și iată-l şi pe el. Hyde. Vârându-se în sufletul ei. 

Nenorocitul! 

Ea are umerii încordaţi. Se simte evident stingherită. 

Băga-l-aș în mă-sa! 

Cu mare efort, merg relaxat, încercând să-mi păstrez 
calmul. Când ajung lângă ea, îmi pun braţul pe umărul ei şi o 
trag spre mine, eliberând-o din avansurile lui nedorite. 

O sărut chiar în spatele urechii. 

— Bună, iubito, îi şoptesc în păr. 

Ea se topeşte lipindu-se de mine, în vreme ce nemernicul 
se îndreaptă de spate, cercetându-mă din priviri. Vreau să-i 
alung expresia de „du-te dracului“ de pe fața dură şi 
înfumurată, dar îl ignor intenţionat şi mă concentrez la iubita 
mea. 

Hei, iubito. Te supără individul ăsta? 

Ea îmi zâmbeşte. Cu ochi strălucitori, cu buzele umede, cu 
părul revărsat pe umeri. Poartă bluza albastră pe care i-a 
cumpărat-o Taylor şi i se potriveşte cu ochii și pielea. Mă 
aplec şi o sărut. Obrajii i se înroşesc, dar se întoarce spre 
nemernicul care a priceput aluzia şi s-a dat un pic în spate. 

— Jack, el e Christian. Christian, Jack, spune ea, 
fluturându-şi mâna între noi. 

— Eu sunt iubitul, declar eu, ca să nu existe confuzii, şi-i 
întind mâna lui Hyde. 

Vezi? Pot să mă joc frumos. 

— Eu sunt şeful, răspunde el strângându-mi mâna. 

Mă strânge tare, aşa că încordez şi eu mâna. 

Labele jos de pe iubita mea! 

— Ana a zis ceva despre un fost iubit, spune el, cu o mutră 
superioară. 

— Nu mai e fostul. 

Îi zâmbesc uşor, trimiţându-l la naiba. 

— Haide, iubito, trebuie să plecăm. 

— Te rog, stai cu noi să bem ceva, spune Hyde, 
accentuând cuvântul „noi“. 


— Avem alte planuri. Altă dată, poate. 

Cum ar fi. Niciodată. 

N-am încredere în el şi vreau ca Ana să păstreze distanţa. 

— Haide, îi zic şi o prind de mână. 

— Ne vedem luni, zice ea şi mă strânge de mână. 

I se adresează lui Hyde şi unei femei atrăgătoare, care e 
probabil o colegă de-a ei. Cel puţin Ana n-a ieșit singură cu 
el. Femeia îi zâmbeşte amabil Anei, iar Hyde se încruntă la 
noi doi. Îi simt privirea în spate când plecăm. Dar mie nu-mi 
pasă. 

Afară, Taylor ne aşteaptă în Q7. Deschid portiera din 
spate pentru Ana. 

— De ce mi s-a părut că e un concurs de umflat mușchii? 
spune ea după ce se suie. 

Sensibilă ca întotdeauna, domnişoară Steele. 

— Pentru că asta a fost, confirm eu şi închid portiera. 

Când urc şi eu în mașină, îi iau mâna pentru că vreau să o 
ating şi i-o duc la buze. 

— Bună, şoptesc. 

Arată atât de bine! Cearcănele i-au dispărut. A dormit. A 
mâncat. Strălucirea sănătoasă i s-a întors. Datorită 
zâmbetului scânteietor aș spune că radiază de fericire şi mă 
molipseşte şi pe mine. 

— Bună, spune ea, cu răsuflarea întretăiată şi insinuantă. 

La naiba, vreau să mă arunc chiar acum pe ea — deşi cred 
că Taylor n-ar aprecia asta. Mă uit la el, iar el mă priveşte fix 
în ochi în oglinda retrovizoare. Îmi aşteaptă instrucțiunile. 

Păi, facem cum vrea Ana. 

— Ce vrei să faci în seara aceasta? o întreb. 

— Credeam că ai spus că avem planuri. 

— Ah, eu ştiu ce mi-ar plăcea să fac, Anastasia. Te întreb 
ce vrei tu să faci. 

Zâmbeşte larg şi lasciv, un zâmbet direct adresat penisului 
meu. 

La naiba! 

— Văd... Deci... hai să implorăm. Vrei să implorăm acasă 
la mine sau la tine? o tachinez eu. 

Chipul îi străluceşte, amuzat. 


— Cred că sunteţi prea arogant, domnule Grey. Dar, de 
dragul schimbării, putem merge la mine. 

Îşi muşcă buza plină de jos şi mă priveşte printre genele ei 
întunecate. 

La naiba! 

— Taylor, la domnişoara Steele, te rog. 

Şi grăbeşte-te! 

— Da, domnule, spune Taylor şi se avântă în trafic. 

— Cum ţi-a mers azi, deci? întreb şi-mi trec degetul mare 
peste încheieturile ei. 

Începe să gâfâie. 

— Bine. Ţie? 

— Bine, mulțumesc. 

Da. Foarte bine. Azi am muncit mai mult decât toată 
săptămâna. Îi sărut mâna, căci trebuie să-i mulţumesc pentru 
asta. 

— Arăţi minunat. 

— Şi tu la fel. 

Ah, iubito, e doar un chip frumuşel. 

Că tot veni vorba de chipuri frumuşele... 

— Şeful tău, Jack Hyde, se pricepe la ce face? 

Se încruntă, iar v-ul pe care-mi place să-l sărut i se 
formează deasupra nasului. 

— De ce? Ăsta nu e concursul de umflat mușchii? 

— Bărbatul ăla te vrea în patul lui, Anastasia, o avertizez 
eu, încercând să par neutru. 

Pare şocată. Doamne, cât e de inocentă! Chestia asta era 
evidentă atât pentru mine, cât şi pentru ceilalți oameni din 
bar, care erau atenți. 

— Păi n-are decât să-i placă tot ce vede, spune ea, 
serioasă. De ce purtăm această conversaţie? Ştii că nu mă 
interesează absolut deloc. E doar şeful meu. 

— Asta e şi ideea. El vrea ce e al meu. Trebuie să aflu dacă 
e bun la ce face. 

Căci, dacă nu e, o să-l dau afară de nu se vede. 

Ridică din umeri, dar se uită în jos. 

Poftim? A încercat deja ceva? 

Îmi spune că aşa crede, că se pricepe la meseria lui, dar nu 
pare prea convinsă. 


— În fine, sper să te lase în pace, sau o să se trezească în 
stradă. 

— Ah, Christian, despre ce vorbeşti? N-a făcut nimic 
greşit. 

De ce se încruntă? O face să se simtă prost? Vorbeşte cu 
mine, Ana. Te rog. 

— Dacă face o singură mişcare, îmi spui. Se numeşte 
promiscuitate gravă... sau hărțuire sexuală. 

— A fost doar un pahar după program. 

— Vorbesc serios. O mişcare greşită şi zboară. 

— Nu ai asemenea putere, se strâmbă ea, amuzată. 

Dar zâmbetul îi dispare şi mă priveşte cu scepticism. 

— Sau o ai, Christian? 

O am, ca să fiu cinstit. Îi zâmbesc. 

— Cumperi compania? şopteşte ea şi pare şocată. 

— Nu chiar. 

Nu e reacția la care mă aşteptam, nici direcţia în care 
speram să o ia conversaţia. 

— Ai cumpărat SIP. Deja. 

Devine palidă la față. 

Doamne! E nervoasă rău. 

— Posibil, răspund eu, precaut. 

— Ai cumpărat-o sau nu? întreabă ea. 

Să înceapă spectacolul, Grey. Spune-i! 

— Am cumpărat-o. 

— De ce? ridică ea vocea. 

— Pentru că pot, Anastasia. Trebuie să te ştiu în siguranță. 

— Dar ai spus că nu vei interveni în cariera mea! 

— Şi nu o voi face. 

Îşi trage mâna înapoi. 

— Christian! 

La naiba! 

— Te-ai supărat pe mine? 

— Da. Sigur că m-am supărat pe tine, ţipă ea. Ce fel de 
om de afaceri serios ia decizii în funcţie de femeile cărora le- 
o trage sau nu? 

Îl priveşte agitată pe Taylor, apoi se holbează la mine, cu 
ochii plini de reproş. 


Şi vreau să o admonestez pentru gura ei slobodă şi pentru 
că exagerează. Încep să-i spun asta, dar apoi îmi dau seama că 
nu e o idee atât de bună. Stă bosumflată, în stilul Steele pe 
care-l cunosc atât de bine... şi de care mi-a fost atât de dor. 

Îşi strânge braţele, dezgustată. 

La naiba! 

Chiar e ofticată. 

Mă holbez şi eu la ea, nedorindu-mi altceva decât să o trag 
pe genunchii mei — dar, din păcate, aşa ceva nu se poate. 

La dracu”, am făcut ce-am crezut că e mai bine. 

Taylor parchează lângă apartamentul ei, iar ea se dă jos 
înainte ca el să oprească de tot. 

La naiba! 

— Cred că mai bine aştepţi aici, îi zic lui Taylor şi o şterg 
după ea. 

Cred că seara mea a luat o cu totul altă întorsătură decât 
cea pe care-o plănuisem. Cred că am dat-o în bară. 

Când ajung la uşa holului, ea-şi caută cheile prin poşetă; 
eu rămân în spatele ei, neajutorat. 

Ce pot să fac? 

— Anastasia, o strig eu, încercând să-mi păstrez calmul. 

Oftează exagerat şi se întoarce spre mine, cu gura 
transformată într-o linie, serioasă. Mă agăţ de ce a spus în 
mașină şi încerc să glumesc. 

— Mai întâi, nu ţi-am mai tras-o de ceva vreme — cam de 
mult, aşa se pare — şi, al doilea, voiam să intru pe piața 
editurilor. Dintre cele patru companii din Seattle, SIP e cea 
mai profitabilă. 

Vorbesc în continuare despre companie, dar ce vreau să-i 
spun de fapt este... Te rog, nu te certa cu mine! 

— Deci acum eşti şeful meu? se răsteşte ea. 

— Tehnic vorbind, sunt şeful şefului şefului tău. 

— Şi, tehnic, ăsta e un semn de promiscuitate: faptul că 
mi-o trag cu şeful şefului şefului meu. 

— Deocamdată, te cerţi cu el. 

Tonul îmi este din ce în ce mai nervos. 

— Asta pentru că e un dobitoc. 

Dobitoc. Dobitoc! 


Mă jigneşte! Singurii oameni care fac asta sunt Mia şi 
Elliot. 

— Dobitoc? 

Da. Poate că sunt. Şi brusc îmi vine să râd. Anastasia mi-a 
spus că sunt dobitoc... Elliot ar fi de acord. 

— Da. 

Se chinuie să rămână supărată pe mine, dar o văd cum 
mustăceşte. 

— Dobitoc? repet eu şi nu-mi pot reprima un zâmbet. 

— Nu mă face să râd când sunt ofticată pe tine! ţipă ea, 
neputând sta supărată. 

Îi zâmbesc strălucitor, iar ea izbucneşte într-un râs 
spontan şi liber, care mă face să-mi crească inima. 

Un succes! 

— Doar pentru că am un rânjet tâmp pe faţă nu înseamnă 
că nu sunt supărată pe tine, spune ea, printre chicoteli. 

Mă înclin, îi adulmec părul şi inspir adânc. Aroma şi 
apropierea ei îmi stârnesc libidoul. O doresc. 

— Ca întotdeauna, domnişoară Steele, eşti imprevizibilă. 

Privesc în jos, savurându-i chipul îmbujorat şi ochii 
scăpărători. E foarte frumoasă. 

— Deci ai de gând să mă inviţi înăuntru sau mă trimiţi să- 
mi exercit dreptul democratic de cetăţean american, 
antreprenor sau consumator, de a cumpăra ce mama naibii 
doresc? 

— Ai vorbit cu dr. Flynn despre asta? 

Râd. Nu încă. Va fi o nebunie când o voi face. 

— Mă primeşti înăuntru sau nu, Anastasia? 

Preţ de o clipă pare indecisă şi inima îmi bate mai repede. 
Dar îşi muşcă buza, apoi zâmbeşte şi-mi deschide uşa. Îi fac 
semn lui Taylor şi o urmez pe Ana pe scări, savurând 
priveliştea fantastică a fundului ei. Legănarea dulce a 
şoldurilor ei când urcă fiecare treaptă e extrem de 
seducătoare — mai ales, cred, pentru că nu ştie cât e de 
atrăgătoare. Senzualitatea ei înnăscută izvorăşte din inocența 
ei: dorinţa de a experimenta şi capacitatea de a avea încredere 
în mine. 

La naiba! Sper că încă mai are încredere în mine. La urma 
urmelor, eu am îndepărtat-o. Va trebui să muncesc ca să o 


reconstruiesc. Nu vreau să o mai pierd niciodată. 

Apartamentul ei e curat şi ordonat, aşa cum mă aşteptam, 
dar dă senzaţia că nu e folosit, că nu e locuit. Îmi aminteşte 
de galeria de artă: numai cărămidă veche şi lemn. Masa din 
bucătărie, din beton, este ca o declaraţie modernă de stil. Îmi 
place mult. 

— Frumos loc, spun eu. 

— I l-au cumpărat părinţii lui Kate. 

Eamon Kavanagh își alintă fiica. E un loc elegant — a ales 
bine. Katherine îl apreciază, sper. Mă întorc şi mă uit la Ana, 
care stă lângă masă. Mă întreb cum s-o simţi că locuieşte cu o 
prietenă atât de bogată. Sunt sigură că-şi ia revanşa... dar 
cred că e greu să stai în umbra lui Katherine Kavanagh. 
Poate-i place sau poate i se pare un efort. Probabil că nu-şi 
aruncă banii pe haine. Dar am remediat eu asta; am un dulap 
plin cu haine pentru ea la Escala. Mă întreb ce părere va avea 
despre asta? O să mă certe, probabil. 

Nu te gândi la asta acum, Grey. 

Ana mă studiază, cu ochii întunecaţi. Îşi linge buza de jos, 
iar trupul meu se aprinde ca un artificiu. 

— Ăăă... vrei să bei ceva? mă întreabă. 

— Nu, mulţumesc, Anastasia. 

Te vreau pe tine. 

Îşi adună mâinile, pierdută şi puţin temătoare. Încă o fac 
să se simtă neliniștită? Femeia asta mă poate îngenunchea și 
tot ea e emoţionată? 

— Ce vrei să faci, Anastasia? o întreb şi mă apropii de ea, 
fără să o scap din ochi. Eu ştiu ce vreau să fac. 

Şi o putem face aici, sau la tine în dormitor, sau în baie, 
nu-mi pasă — eu doar te vreau pe tine. Acum. 

Buzele i se întredeschid. Gâfâie şi respiraţia i se 
accelerează. 

Ah, acest sunet e foarte ispititor. 

Şi tu mă vrei, iubito. 

O ştiu. 

O simt. 

Se lipește cu spatele de masa din bucătăria, fără să aibă pe 
unde să scape. 


— Încă sunt supărată pe tine, spune ea, dar vocea îi e 
moale şi tremurătoare. 

Nu pare deloc supărată. Fiţoasă, poate. Dar nu supărată. 

— Ştiu, o aprob eu, iar ea surâde. 

Deschide ochii larg. 

Ah, iubito! 

— Vrei ceva de mâncare? șopteşte ea. 

Dau încet din cap. 

— Da. Pe tine. 

Stând lângă ea, uitându-mă în ochii ei plini de dorinţă, îi 
simt căldura trupului. Îmi arde carnea. Vreau să mă înfășor în 
ea. Să mă scald în ea. Vreau să o fac să țipe şi să geamă şi să- 
mi strige numele. Vreau să o recâştig şi să-i şterg din gând 
amintirea despărțirii noastre. 

Vreau să o fac din nou a mea. Din nou. 

Dar mai întâi prioritățile. 

— Ai mâncat azi? 

Trebuie să ştiu. 

— Am mâncat un sendviş la prânz. 

E suficient. 

— Trebuie să mănânci, o îndemn eu. 

— Chiar nu mi-e foame acum... de mâncare. 

— Dar de ce anume ţi-e foame, domnişoară Steele? 

Îmi cobor faţa astfel încât buzele noastre aproape se ating. 

— Cred că ştiu, domnule Grey. 

Nu greşeşte. Îmi înăbuş un geamăt şi trebuie să mă 
stăpânesc ca să n-o prind și să n-o arunc pe masa de beton. 
Dar am vorbit serios când am spus că trebuie să mă implore. 
Trebuie să-mi spună ce vrea. Trebuie să-şi verbalizeze 
sentimentele, nevoile şi dorinţele. Vreau să învăţ ce anume o 
face fericită. Mă înclin ca să o sărut, dar o păcălesc şi-i 
şoptesc în schimb la ureche. 

— Vrei să te sărut, Anastasia? 

Inspiră adânc. 

— Da. 

— Unde? 

— Peste tot. 

— Va trebui să fii puţin mai clară. Ţi-am spus că n-o să te 
ating dacă nu mă implori şi nu-mi spui ce să fac. 


— Te rog, spune ea. 

Ah, nu, iubito! N-o să-ţi ușurez deloc misiunea. 

— Ce mă rogi? 

— Atinge-mă! 

— Unde, iubito? 

Se întinde spre mine. 

Nu. 

Bezna erupe în mine şi mă prinde de gâtlej cu ghearele ei. 
Instinctiv, mă dau înapoi, inima îmi bate puternic, iar teama 
mi se scurge prin tot trupul. 

Nu mă atinge. Nu mă atinge. 

La naiba! 

— Nu. Nu, mormăi eu. 

De-asta am reguli. 

— Ce este? 

E derutată. 

— Nu. 

Scutur din cap. Ştie. I-am spus ieri. Trebuie să o fac să 
priceapă că nu trebuie să mă atingă. 

— Deloc? 

Vine spre mine şi eu nu ştiu ce intenţionează să facă. 
Bezna îmi străpunge măruntaiele, aşa că mai fac un pas 
înapoi şi ridic mâinile ca să o ţin la distanţă. 

O implor, zâmbind: 

— Uite, Ana... 

Dar nu-mi găsesc cuvintele potrivite. 

Te rog. Nu mă atinge. Nu pot suporta. 

La naiba, e foarte enervant. 

— Uneori nu te deranjează, protestează ea. Poate că ar 
trebui să găsesc un marker ca să încercuim zonele interzise. 

Uite, asta e o abordare la care nu m-am gândit niciodată 
înainte. 

— Nu-i o idee rea. Unde e dormitorul tău? 

Trebuie să-i abat atenţia de la acest subiect. Fa face semn 
spre stânga. 

— "Ţi-ai luat pastila? 

Se albește la față. 

— Nu. 

Poftim! 


După tot balamucul prin care am trecut ca să facem rost 
de reţeta pentru nenorocitele de anticoncepţionale! Nu-mi 
vine să cred că nu le mai ia. 

— Înţeleg. 

E un dezastru. Ce mama dracului fac eu cu ea? La naiba! 
Am nevoie de prezervative. 

— Haide să mâncăm ceva, îi spun eu, gândindu-mă că 
putem ieși şi-mi pot reface stocul. 

— Credeam că mergem la culcare. Vreau să ajung în pat 
cu tine. 

Pare bosumflată. 

— Ştiu, iubito. 

Dar la noi sunt doi paşi înainte şi unul înapoi. 

Seara asta nu merge cum am plănuit. Poate am sperat prea 
mult. Cum poate fi cu un cretin distrus care nu poate suporta 
să fie atins? Iar eu cum pot fi cu cineva care uită să-și ia 
anticoncepționalele? Urăsc prezervativele. 

Doamne! Poate chiar suntem incomptabili. 

Gata cu gândirea negativă, Grey. Gata! 

Pare demoralizată, iar mie îmi pare oarecum bine că se 
simte aşa. Măcar mă doreşte. Mă înclin înainte şi o prind de 
încheieturi, adunându-i mâinile la spate şi trăgând-o în braţe. 
Trupul ei svelt lipit de erecţia mea îmi dă o senzaţie plăcută. 
Dar e slabă. Prea slabă. 

— Trebuie să mănânci, şi eu la fel. 

Și te-ai aruncat toată pe mine încercând să mă atingi. 
Trebuie să-mi revin, iubito. 

— În plus... așteptarea e cheia seducţiei, iar acum îmi 
place mult recompensa întârziată. 

Mai ales în lipsa pastilelor anticoncepţionale. 

Pare un pic sceptică. 

Da, ştiu. Tocmai am inventat asta. 

— Sunt deja sedusă şi-mi vreau recompensa acum. O să te 
implor. Te rog, şopteşte ea. 

E Eva însăşi: tentaţia întruchipată. O strâng şi mai tare şi o 
simt din ce în ce mai mică. E deconcertant, mai ales că eu 
sunt cel responsabil. 

— Mănâncă! Eşti prea slabă. 


O sărut pe frunte şi-i dau drumul, întrebându-mă unde 
putem lua cina. 

— Încă sunt supărată că ai cumpărat SIP şi acum sunt 
supărată pentru că mă faci să aştept. 

Strânge din buze. 

— Eşti o domnişorică foarte furioasă, nu-i aşa? zic eu, 
ştiind că nu va înţelege complimentul. O să te simţi mai bine 
după o masă copioasă. 

— Ştiu eu după ce anume o să mă simt mai bine. 

— Anastasia Steele, sunt şocat. 

Mă prefac scandalizat şi-mi duc mâna la inimă. 

— Nu mă mai necăji. Nu lupţi corect. 

Dintr-odată, atitudinea i se schimbă. 

— Aş putea găti ceva, spune ea, doar că va trebui să 
mergem la cumpărături. 

— La cumpărături? 

— De mâncare. 

— Nu ai mâncare aici? 

Pentru numele lui Dumnezeu!... nu-i de mirare că n-a 
mâncat! 

— Hai la cumpărături, atunci. 

Mă duc la uşa apartamentului şi-o deschid larg, făcându-i 
semn să iasă. Asta ar putea fi în avantajul meu. Trebuie să 
găsesc o farmacie sau o prăvălie cu de toate. 

— Bine, bine, zice ea şi iese pe uşă. 

Mergem de mână pe stradă şi mă minunez cum, în 
prezenţa ei, pot trece prin tot spectrul de emoţii: furios, 
carnal, înspăimântat, ghiduş. Înainte de Ana, eram calm şi 
stabil, dar, frate, viața mea era monotonă. Asta s-a schimbat 
în clipa în care a intrat la mine în birou. A fi cu ea înseamnă a 
te afla în inima unei furtuni. Sentimentele mi se ciocnesc şi se 
izbesc laolaltă, apoi ies la suprafaţă şi se îndepărtează. Nu ştiu 
pe ce lume sunt. Ana nu e niciodată plicticoasă. Sper doar ca 
tot ce-a mai rămas din inima mea să suporte asta. 

Mergem preţ de vreo două străzi, până la Ernies 
Supermarket. E mic şi plin de oameni; marea majoritatea 
singuri, cred, judecând după conţinutul coşurilor de 
cumpărături. Şi iată-mă şi pe mine, care nu mai sunt singur. 

Îmi place ideea asta. 


Mă ţin după Ana, purtând un coş de sârmă şi savurând 
priveliştea fundului ei, strâns şi obraznic în jeanşi. Îmi place 
mai ales când se apleacă peste tejgheaua cu legume ca să ia 
nişte ceapă. Materialul se întinde peste posteriorul ei şi bluza 
i se ridică, dezvăluind o fâşie din pielea ei palidă şi 
desăvârşită. 

Ah, câte aș vrea să-i fac acelui fund! 

Ana se uită la mine, perplexă, şi mă întreabă când am fost 
ultima oară într-un supermarket? N-am idee. Vrea să 
gătească ceva la tigaie, pentru că e mai rapid. Rapid, ha? 
Zâmbesc cu subințeles şi o urmez prin tot magazinul, 
savurând felul în care-şi alege ingredientele: aici ciupeşte o 
roşie, dincolo miroase un ardei. În drum spre casă, îmi pune 
întrebări despre angajaţii mei şi de cât timp lucrează aceştia 
pentru mine. De ce vrea să ştie? 

— Taylor de patru ani, cred. Doamna Jones cam la fel. 

O întreb şi eu ceva. 

— De ce nu aveai deloc mâncare în apartament? 

Expresia i se umbreşte. 

— Ştii de ce. 

— Tu m-ai părăsit, îi reamintesc. 

Dacă ai fi rămas, am fi lămurit lucrurile şi am fi evitat 
toată nefericirea asta. 

— Ştiu, spune ea spăsită. 

Stau la coadă în spatele ei. În faţa noastră e o femeie care 
încearcă să strunească doi copii mici, dintre care unul 
miorlăie neîncetat. 

Iisuse! Cum reușesc oamenii să facă asta? 

Puteam să mergem undeva să mâncăm. Sunt destule 
restaurante în zonă. 

— Ai ceva de băut? întreb eu pentru că, după experiența 
asta în viaţa reală, am nevoie de alcool. 

— Bere, cred. 

— O să iau nişte vin. 

Mă îndepărtez cât pot de băieţelul care urlă, dar după un 
raid prin magazin îmi dau seama că nu sunt de vânzare nici 
prezervative, nici vin. 

La naiba! 


— E un magazin cu băuturi chiar alături, zice Anastasia, 
când revin la coada care nu pare să se fi mișcat şi care e 
dominată tot de puştiul care urlă. 

— Să văd ce au. 

Bucuros că am scăpat din iadul de la Ernies, observ o 
prăvălie lângă Liquor Locker. Înăuntru găsesc ultimele două 
cutii de prezervative. 

Slavă Cerului! Două cutii de câte două prezervative. 

Patru futaiuri dacă am noroc. 

Nu-mi pot stăpâni un rânjet. Asta ar trebui să fie suficient 
pentru nesățioasa domnişoară Steele. 

Le iau pe amândouă, îi plătesc bătrânului din spatele 
tejghelei şi plec. Am noroc şi la magazinul de băuturi. Are o 
selecție excelentă de vinuri şi găsesc un pinot gris peste 
medie la frigider. 

Anastasia e deja în faţa supermarketului când revin. 

— Gata, lasă-mă pe mine să duc astea! 

lau ambele sacoșe de cumpărături şi ne întoarcem la 
apartamentul ei. Îmi povesteşte un pic ce-a mai făcut în 
cursul săptămânii. E clar că-i place mult noua ei slujbă. Nu 
mai zice nimic de faptul că am cumpărat SIP şi îi sunt 
recunoscător. Iar eu nu voi pomeni de dobitocul ei de şef. 

— Pari foarte domestic, spune ea, ascuzându-şi cu greu un 
zâmbet când ne întoarcem în bucătărie. 

Râde de mine. Din nou. 

— De asta nu m-a mai acuzat nimeni niciodată. 

Aşez sacoşele pe masa de la bucătărie, iar ea începe să 
scoată cumpărăturile. Iau vinul. Supermarketul a adus o doză 
suficientă de realitate pentru ziua de azi. Acum, unde ţine 
tirbuşonul? 

— Locul ăsta e încă atât de nou! Cred că tirbușonul e în 
sertarul de-acolo. 

Îmi arată locul cu o mişcare a bărbiei. Zâmbesc când o 
văd aşa de ocupată şi găsesc tirbuşonul. Sunt încântat că nu 
şi-a înecat necazul aiurea în absența mea. Am văzut ce se 
întâmplă când se îmbată. 

Când mă întorc şi mă uit la ea, văd că s-a îmbujorat. 

— La ce anume te gândeşti? întreb, în timp ce-mi scot 
sacoul și-l arunc pe canapea. 


Mă reîntorc la sticla de vin care mă aşteaptă. 

— La cât de puţin te cunosc. 

— Mă cunoşti mai bine decât oricine altcineva. 

În mod sigur, mă poate citi ca nimeni altcineva. E 
tulburător. Desfac sticla, mimând reverenţa siropoasă a 
chelnerului din Portland. 

— Nu cred că e adevărat, răspunde ea, continuând să 
golească sacoşele. 

— Ba e, Anastasia. Sunt o persoană foarte, foarte discretă. 

Nu se poate altfel, făcând ceea ce fac eu. Ceea ce făceam. 

Torn două pahare şi-i întind unul dintre ele. 

— Noroc! 

Ridic paharul. 

— Noroc! 

Ia o sorbitură şi apoi începe să-și facă de lucru prin 
bucătărie. E în elementul ei. Îmi amintesc cum îmi povestea 
că gătea pentru tatăl ei. 

— Pot să te ajut cu ceva? o întreb. 

Se uită la mine, de parcă mi-ar spune: „Mă ocup eu, stai 
liniştit“, 

— Nu, e în regulă. Stai jos. 

— Mi-ar plăcea să te ajut. 

Nu-şi poate ascunde surprinderea. 

— Poţi tăia legumele. 

Pare că-mi face o enormă concesie. Poate că are dreptate 
să fie rezervată. Nu ştiu nimic despre gătit. Mama, doamna 
Jones şi supusele mele — unele cu mai mult succes decât 
altele — şi-au îndeplinit toate acest rol. 

— Eu nu gătesc, îi spun eu, examinând cuțitul extrem de 
ascuţit pe care mi-l dă. 

— Îmi închipui că nu ai nevoie. 

Pune un tocător şi câţiva ardei roșii în fața mea. Ce 
Dumnezeu trebuie să fac eu cu astea? Au o formă atât de 
ciudată! 

— N-ai tăiat niciodată o legumă? întreabă Anastasia 
nevenindu-i să creadă. 

— Nu. 

Pare dintr-odată înfumurată. 

— Zâmbeşti superior la mine? 


— Pare că asta e ceva ce eu pot face şi tu nu. Hai să fim 
sinceri, Christian, cred că e o premieră. Uite... îţi arăt eu. 

Trece pe lângă mine, atingându-mă cu braţul, iar trupul 
meu se trezeşte la viaţă. 

Doamne Dumnezeule! 

Mă dau la o parte din calea ei. 

— Uite-aşa! 

Îmi arată, mărunţind ardeiul roşu, îndepărtând seminţele 
şi ce mai avea înăuntru cu o singură răsucire iscusită de cuțit. 

— Pare destul de simplu. 

— N-ar trebui să-ţi dea bătăi de cap. 

Tonul ei e simpatic, dar ironic. Nu crede că sunt capabil să 
tai o legumă? Încep să tai, cu precizie atentă. 

Frate, seminţele astea ajung peste tot. E mai greu decât am 
crezut. Ana face chestia asta să pară simplă. Trece pe lângă 
mine, atingându-se cu coapsa de piciorul meu când îşi ia 
ingredientele. E intenționat, sunt sigur, dar încerc să ignor 
efectul pe care-l are asupra libidoului meu şi continui să tai 
cu atenţie. Lama e malefică. Ana trece din nou pe lângă mine, 
de data asta băgându-şi şoldul în mine, apoi încă o dată, o 
altă atingere, mai jos de talie. Penisul meu o aprobă grupa 
mare. 

— Ştiu ce faci aici, Anastasia. 

— Cred că se numeşte gătit, zice ea cu sinceritate 
profundă. 

Ah! Anastasia cea jucăușă. Îşi dă seama, în cele din urmă, 
ce putere are asupra mea? 

Ia alt cuţit şi mi se alătură lângă tocător, curățând şi tăind 
usturoi, haşme şi fasole franțuzească. Găseşte o nouă ocazie 
de a se lovi de mine. Nu e deloc subtilă. 

— Te pricepi la asta, recunosc eu, când încep să toc al 
doilea ardei. 

— La tăiat? 

Flutură din gene. 

— Ani întregi de practică, declară ea şi se freacă de mine 
cu fundul. 

Gata! Destul! 

Ia legumele şi le pune lângă wok-ul aflat pe foc. 


— Dacă mai faci asta din nou, Anastasia, o să ţi-o trag pe 
podeaua bucătăriei. 

— Va trebui să mă implori mai întâi, replică ea. 

— Asta e o provocare? 

— Poate. 

Ah, domnişoară Steele... Hai să te văd! 

Las cuțitul jos şi mă duc înspre ea, fixând-o cu privirea. 
Buzele i se întredeschid când mă înclin pe lângă ea, la un 
centimetru distanță, dar n-o ating. Cu o mişcare, închid 
ochiul pe care e wok-ul. 

— Cred că o să mâncăm mai târziu. 

Pentru că acum o să ţi-o trag de-o să te las lată. 

— Pune puiul în frigider! 

Înghite în sec, ia castronul cu fâşii de pui, îi pune stângace 
o farfurie deasupra şi-l bagă cu totul în frigider. Mă duc în 
spatele ei în tăcere, iar atunci când se răsucește sunt chiar în 
faţa ei. 

— Deci, ai de gând să mă implori? şopteşte ea. 

— Nu, Anastasia. 

Clatin din cap. 

— Fără implorat. 

Mă uit la ea, iar dorinţa şi pofta îmi fac sângele să fiarbă. 

La naiba, vreau să mă îngrop în ea. 

Văd cum pupilele i se dilată şi obrajii i se înroşesc de 
dorinţă. 

Ea mă vrea. Eu o vreau. Îşi mușcă buza şi simt că nu mai 
pot suporta. O prind de şolduri şi o trag lângă mine, peste 
erecţia mea crescândă. Mâinile îi sunt în părul meu şi mă 
trage spre buzele ei. O împing în frigider şi o sărut cu toată 
puterea. 

Are un gust atât de bun, atât de dulce! 

Îmi geme în gură şi e ca o alarmă de trezire, care-mi 
întăreşte şi mai tare penisul. Îmi duc mâna în părul ei şi-i las 
capul pe spate ca să-i pot vâri mai adânc limba în gură. 
Limba ei se luptă cu a mea. 

La naiba... e erotic, puternic, intens. Mă retrag. 

— Ce-ţi doreşti, Anastasia? 

— Pe tine. 

— Unde? 


— În pat. 

Nu mai am nevoie de niciun alt semnal, aşa că o iau în 
braţe şi o duc în dormitor. O vreau goală şi plină de dorință 
sub mine. O pun încet jos, aprind lumina de pe noptieră şi 
trag perdelele. Mă uit pe fereastră, văd strada şi-mi dau 
seama că aceasta e camera la care m-am zgâit în timpul 
raidurilor mele tăcute, din ascunzătoarea mea de urmăritor. 

Era aici, singură, ghemuită în pat. 

Când mă întorc, ea mă priveşte. Cu ochii larg deschişi. 
Aşteptând. Dorindu-mă. 

— Acum ce facem? întreb eu. 

Se îmbujorează. 

Iar eu rămân absolut neclintit. 

— Fă dragoste cu mine, spune ea după o clipă. 

— Cum? Trebuie să-mi spui, iubito. 

Îşi linge buzele, cu un gest nervos, şi pasiunea mă străbate 
din cap până în picioare. 

La naiba... concentrează-te, Grey! 

— Dezbracă-mă, spune ea. 

Da! Îmi înfig degetul arătător în partea de sus a bluzei ei, 
atent să nu-i ating pielea moale. Trag ușor, obligând-o să se 
apropie de mine. 

— Ce fată cuminte! 

Sânii i se ridică şi-i coboară când începe să respire 
precipitat. Ochii ei întunecați sunt plini de promisiuni 
carnale, ca şi ai mei. Cu dexteritate, încep să-i desfac nasturii 
bluzei. Îşi aşază mâinile pe braţele mele — ca să se 
echilibreze, cred — şi mă priveşte fix. 

Da, aşa e bine, iubito. Nu-mi atinge pieptul! 

Deschei şi ultimul nasture, îi scot bluza peste umeri şi o 
las să cadă pe podea. Fac un efort imens să nu-i ating sânii 
superbi şi mă întind spre talia jeanşilor ei. Deschid nasturele 
de sus şi trag fermoarul în jos. 

Rezist dorinţei de a o arunca în pat. O să fie un joc al 
aşteptării. Trebuie să-mi vorbească. 

— Spune-mi ce-ţi doreşti, Anastasia! 

— Sărută-mă de aici până aici! 

Îşi trece degetul de la marginea urechii sale la gât. 

Plăcerea mea, domnişoară Steele. 


Îi dau părul la o parte, îi prind pletele în palmă şi-i împing 
capul într-o parte, dezvăluindu-i gâtul zvelt. Mă aplec, îi ating 
urechea, iar ea se frământă când o sărut uşor, urmând calea 
degetului ei şi înapoi. Face un zgomot mic, înfundat. 

E atât de excitant! 

Frate, vreau să mă pierd în ea. Să o redescopăr. 

— Jeanşii... şi chiloţii, geme ea, întretăiat, agitat, iar eu 
zâmbesc lângă gâtul ei. 

A prins ideea. 

Vorbeşte cu mine, Ana! 

O sărut pe gât încă o dată şi îngenunchez în fața ei, luând- 
o prin surprindere. Îmi vâr degetele mari în talia jeanşilor şi a 
chiloților şi-i trag uşor în jos. Mă aşez în genunchi şi îi admir 
picioarele lungi şi arătoase când îşi scoate pantofii şi 
pantalonii. Mă priveşte în ochi, iar eu aştept porunca ei. 

— Acum ce, Anastasia? 

— Sărută-mă, spune ea încetişor. 

— Unde? 

— Ştii tu unde. 

Îmi înăbuş un zâmbet. Nici măcar nu poate rosti cuvântul. 

— Unde? insist eu. 

Se îmbujorează încă o dată, dar apoi, cu o expresie 
hotărâtă, dar îngrozită, arată spre punctul de unire a 
coapselor sale. 

— Ah, cu plăcere, chicotesc eu, savurându-i stânjeneala. 

Încet, îmi las degetele să-i urce pe picioare până când 
ajung cu mâinile pe şoldurile ei, apoi o trag în față, lipind-o 
de buzele mele. 

La naiba! Îi miros excitarea. 

Deja mă simt incomod în jeanşi, acum parcă sunt cu 
câteva mărimi mai mici. Îmi strecor limba prin părul ei 
pubian, întrebându-mă dacă o voi convinge vreodată să scape 
de el, dar îmi ating ţinta şi încep să o gust acolo. 

Doamne, cât e de dulce! Atât de dulce! 

Ea geme şi mă prinde de păr, iar eu nu mă opresc. Îmi 
învârt limba în cercuri, tachinând-o şi încercând-o. 

— Christian, te rog, mă imploră ea. 

Mă opresc. 

— Ce mă rogi, Anastasia? 


— Fă dragoste cu mine! 

— Asta fac, îi răspund şi suflu uşor peste clitorisul ei. 

— Nu. Te vreau în mine. 

— Eşti sigură? 

— Te rog! 

Nu. Mă distrez prea bine. Continui să o chinui lent şi 
lasciv pe superba și preţioasa mea iubită. 

— Christian... te rog! geme ea. 

Îi dau drumul şi mă ridic, cu gura umedă din cauza 
excitării ei, şi mă uit la ochii ei pe jumătate închiși. 

— Deci? fac eu. 

— Deci ce? geme ea. 

— Sunt încă îmbrăcat. 

Pare dezorientată, pare că nu pricepe, iar eu ridic mâinile 
în semn de capitulare. 

la-mă... sunt al tău. 

Se întinde după cămaşa mea. 

Rahat! Nu! Fac un pas înapoi. 

Uit de mine. 

— O, nu, protestez. 

La jeanşi mă refeream, iubito. Ea clipeşte când îşi dă 
seama ce-i cer şi brusc se lasă în genunchi. 

Uau! Ana... Ce faci aici? 

Cu oarecare stinghereală — cu degetele ei stângace — îmi 
desface nasturii şi fermoarul şi-mi trage jeanşii în jos. 

Ah! Penisul meu are loc, în sfârşit! 

Îmi scot pantalonii şi şosetele, în vreme ce ea stă 
îngenuncheată în poziţia ei submisivă pe podea. Ce încearcă 
să-mi facă? Ea se ridică şi-mi prinde penisul, strângându-l 
tare, aşa cum i-am arătat. 

La naiba! 

Îşi trage mâna înapoi. Ah! Prea înapoi. Aproape dureros. 
Gem, mă încordez şi închid ochii; imaginea ei în genunchi şi 
atingerea mâinii ei în jurul penisului meu sunt aproape prea 
mult de suportat. Dintr-odată, gura ei caldă şi umedă îmi 
cuprinde erecţia, sugând cât de tare poate. 

— Ah! Ana! Ah, mai încet! 

Îi cuprind capul, iar ea mă împinge şi mai mult în gură, 
trecându-şi limba peste dinţi şi apăsându-mă uşor. 


— La naiba, şoptesc pierdut şi-mi flexez şoldurile, ca să-i 
pătrund şi mai adânc în gură. 

E atât de bine! O face la nesfârşit şi e mai mult decât 
excitant. Îşi răsuceşte limba în jurul capului, în mod repetat, 
înnebunindu-mă. Este superbă azi. Gem, savurând atingerea 
gurii şi limbii sale. 

Doamne! Se pricepe foarte bine la asta. Îmi ia penisul în 
gură încă o dată. 

— Ana, e destul. Gata, spun eu printre dinţii încleştați. 

Mă face să-mi pierd controlul. Nu vreau să-mi dau 
drumul acum; vreau să fiu în ea când explodez, dar ea mă 
ignoră şi face asta în continuare. 

Ce afurisită! 

— Ana, ai demonstrat ce aveai de demonstrat. Nu vreau 
să-mi dau drumul la tine în gură. 

Mârâi, dar ea tot mă ignoră. 

Destul, femeie! 

O prind de umeri şi o ridic în picioare, apoi o arunc 
repede în pat. Îmi caut jeanşii şi scot un prezervativ din 
buzunarul de la spate, apoi scap de cămașă, trăgându-mi-o 
peste cap şi lăsând-o lângă pantaloni. Ea zace întinsă şi 
lascivă pe pat. 

— Scoate-ţi sutienul! 

Se ridică în șezut şi face repede ce i-am cerut, măcar de 
data asta. 

— Întinde-te! Vreau să te privesc. 

Ea se întinde în cearşafuri, cu ochii la mine. Are părul 
liber şi răvăşit, ca o aură lucioasă şi castanie împrăștiată pe 
pernă. Trupul i s-a înroşit din cauza excitării. Sfârcurile i s-au 
întărit, ispitindu-mă. Picioarele-i lungi sunt desfăcute. 

E uluitoare. 

Deschid pachetul şi-mi pun prezervativul. Ea-mi priveşte 
fiecare mişcare, încă gâfâind. Aşteptându-mă. 

— Arăţi minunat, Anastasia Steele. 

Şi eşti a mea. Din nou. 

Mă târăsc în pat, îi sărut gleznele, genunchii, coapsele, 
şoldurile, abdomenul plat; limba mi se învârte în buricul ei, 
iar ea mă răsplăteşte cu un geamăt zgomotos. Îi ling un sân, 
apoi pe celălalt. Îi prind sfârcul în gură, necăjindu-l, trăgând 


de el şi simțindu-l cum se întăreşte între buzele mele. Trag 
tare, iar ea se crispează sub atingerea mea, strigându-mi 
numele. 

Răbdare, iubito! 

Îi eliberez sfârcul şi-mi îndrept atenţia spre geamănul său. 

— Christian, te rog. 

— Ce mă rogi? murmur între sânii ei, savurându-i 
dorinţa. 

— Te vreau în mine. 

— Mä vrei acum? 

— Te rog! 

Gâfâie şi e disperată, exact cum îmi place mie. Îi despart 
picioarele cu genunchii. Ah, şi eu te doresc, iubito. Mă urc 
peste ea, pregătit de acțiune. Vreau să savurez acest moment, 
când îi recuceresc trupul minunat, când îmi recâştig 
frumoasa iubită. Ochii ei întunecaţi şi umbriţi se întâlnesc cu 
ai mei şi, uşor-uşor, mă cufund în ea. 

La naiba! E atât de bună. De strâmtă. De potrivită. 

Îşi ridică bazinul spre mine, îşi dă capul pe spate, cu 
bărbia în aer. Gura i-a rămas deschisă, într-o admiraţie mută. 
Mă prinde de braţe şi geme dezlănţuită. Ce sunet minunat! Îi 
aşez mâinile pe cap ca s-o ţin locului, ies din ea, apoi o 
pătrund din nou. Degetele mele îi găsesc părul, trăgând de el 
şi încurcându-l, şi mă mișc încet, simţindu-i locul acela 
strâmt, ud şi cald în jurul meu. Mă bucur de fiecare părticică 
din ea. 

Are ochii întunecaţi, gura întredeschisă şi gâfâie sub mine. 
Arată minunat. 

— Mai repede, Christian, mai repede. Te rog, mă imploră 
ea, 

Dorinţa ta e poruncă pentru mine, iubito. 

Gura mea o găseşte pe a ei, recucerind-o, şi încep să mă 
mișc, împingând iar şi iar. E atât de frumoasă! Mi-a lipsit 
asta. Mi-a lipsit tot ce are ea. Mă simt ca acasă. Ea e căminul 
meu. E totul. Şi mă pierd, mă îngrop în ea la nesfârşit. 

Începe să se excite în jurul meu, ajungând la orgasm. 

Ah, iubito, da! Picioarele i se încordează. E aproape. La fel 
sunt şi eu. 

— Haide, iubito! Dă-ţi drumul, şoptesc eu printre dinți. 


Ea ţipă când explodează în jurul penisului meu, 
prinzându-mă şi trăgându-mă mai adânc înăuntrul ei, iar eu 
îmi dau drumul, turnându-mi în ea viața şi sufletul întreg. 

— Ana! Ah, să-mi bag... Ana! 

Mă prăbuşesc peste ea lipind-o de saltea, şi-mi îngrop faţa 
în gâtul ei, inspirându-i parfumul delicios, îmbătător. 

E a mea încă o dată. 

A mea. 

Nimeni n-o va răpi de lângă mine şi-o să fac tot ce-mi stă 
în puteri să o păstrez. 

După ce-mi recapăt suflul, mă ridic şi-i iau mâinile într- 
ale mele. Deschide ochii cu o fluturare de gene. Sunt foarte 
albaştri, limpezi şi satisfăcuţi. Îmi zâmbeşte timid, iar eu îmi 
trec vârful nasului peste trupul ei, căutând cuvintele potrivite 
pentru a-mi exprima recunoştinţa. În locul oricăror vorbe, o 
sărut rapid şi ies din ea fără nicio tragere de inimă. 

— Mi-a fost dor de asta. 

— Şi mie, răspunde ea. 

O prind de bărbie şi o sărut încă o dată. 

Mulţumesc, mulțumesc, mulțumesc că-mi mai dai o şansă. 

— Să nu mă mai părăseşti, şoptesc eu. 

Niciodată. Şi iar simt nevoia să mărturisesc un secret 
întunecat: dorința mea pentru ea. 

— Bine, răspunde ea, cu un surâs tandru, care-mi face 
capul să vâjâie. 

Cu un singur cuvânt îmi vindecă pentru totdeauna 
sufletul tulburat. Sunt în culmea fericirii. 

Soarta mea e în mâinile tale, Ana. E în mâinile tale de când 
te-am cunoscut. 

— Mulţumesc pentru iPad, adaugă ea, întrerupându-mi 
fanteziile. 

E primul cadou pe care i l-am oferit şi pe care l-a acceptat 
cu graţie. 

— Cu toată plăcerea, Anastasia. 

— Care e cântecul tău favorit de-acolo? 

— Asta ar însemna să dau din casă, o tachinez eu. 

Probabil, ceva de la Coldplay, pentru că sunt cei mai buni. 

Îmi ghiorăie stomacul. Mor de foame şi nu e o situaţie pe 
care o tolerez cu uşurinţă. 


— Hai să-mi găteşti ceva, fătucă. Mă sting de foame. 

Mă ridic în capul oaselor şi o trag la mine în brațe. 

— Fătucă? repetă ea, chicotind. 

— Fătucă. Mâncare. Acum. Te rog, poruncesc eu, ca un 
om al cavernelor ce sunt, în vreme ce-i adulmec părul. 

— De vreme ce mă rogi atât de frumos, stăpâne, mă apuc 
imediat de treabă. 

Se mișcă în poala mea când se ridică. 

Au! 

Când se dă jos din pat, îşi clinteşte un pic perna. Sub 
aceasta e balonul în formă de elicopter, oarecum trist şi 
dezumflat. Îl iau şi mă uit la ea, întrebându-mă de unde e. 

— E balonul meu, subliniază ea. 

Ah, da, Andrea i-a trimis un balon şi flori când Ana şi 
Katherine s-au mutat în acest apartament. Ce caută aici? 

— În pat? 

— Da. Mi-a ţinut companie. 

— Norocos Charlie Tango. 

Îmi zâmbeşte și ea şi își înfășoară trupul superb într-un 
halat. 

— E balonul meu, mă avertizează ea, înainte de a ieși din 
dormitor. 

Posesivă, domnişoară Steele! 

După ce iese îmi scot prezervativul, îl înnod şi-l arunc în 
coşul de gunoi de lângă patul Anei. Cad înapoi pe perne, 
studiind balonul. L-a păstrat și a dormit cu el. De fiecare când 
stăteam lângă blocul ei, urmărind-o, ea era ghemuită în pat, 
tânjind după mine, cu chestia asta în braţe. 

Mă iubește. 

Și dintr-odată mă simt copleşit de nişte sentimente 
amestecate, nebunești, emoţiile şi panica ridicându-mi-se în 
piept. 

Cum e posibil aşa ceva? 

Pentru că nu te cunoaște, Grey. 

Rahat! 

Nu insista pe partea negativă! Vorbele lui Flynn îmi 
încețoşează mintea. Concentrează-te pe partea pozitivă a 
lucrurilor! 


În fine, e a mea din nou. Va trebui doar să o păstrez. Din 
fericire, vom avea întregul weekend la dispoziţie ca să facem 
din nou cunoştinţă unul cu celălalt. 

La naiba! Mâine am Balul Coping Together. 

Aş putea să chiulesc — dar mama nu m-ar ierta niciodată. 

Mă întreb dacă Ana mă va însoţi. Va avea nevoie de o 
mască dacă e de acord. 

Îmi găsesc telefonul pe podea şi-i scriu lui Taylor. Ştiu că- 
şi vizitează fiica în cursul dimineţii, dar sper să aibă timp să 
cumpere o mască. 


Am nevoie de o mască pentru Anastasia 
pentru evenimentul de mâine. 
Crezi că poţi găsi ceva? 
TAYLOR 
Da, domnule. 
Ştiu locul potrivit. 
Excelent! 
TAYLOR 
Ce culoare? 


Argintiu sau bleumarin. 


Și după ce trimit mesajul am o idee, care nu ştiu dacă va 
funcționa sau nu. 


Poţi să-mi aduci şi-un ruj 


TAYLOR 


Vreo culoare anume? 


Nu. Te las pe tine să alegi. 


Ana se pricepe la gătit. Friptura e delicioasă. Sunt mai 
liniştit acum că am mâncat ceva şi nu-mi amintesc să mai fi 
fost atât de neoficial şi relaxat în preajma ei. Stăm amândoi pe 
jos, ascultând muzica de pe iPod-ul meu, mâncăm şi bem 
pinot gris răcit. În plus, e minunat să văd cum devorează 
mâncarea. E la fel de înfometată ca mine. 

— E foarte bună. 


Apreciez fiecare îmbucătură. Ea radiază de bucurie la 
complimentul meu şi-şi dă o şuviță rebelă de păr după 
ureche. 

— De obicei, eu gătesc. Kate nu e o bucătăreasă grozavă. 

Stă cu picioarele întinse şi încrucişate. Halatul ei relativ 
uzat e de culoare crem. Când se apleacă, halatul se desface, 
iar eu văd cu coada ochiului rotunjimea moale a sânilor ei. 

Grey, fii cuminte! 

— Mama ta te-a învăţat să găteşti? o întreb. 

— Nu chiar, spune ea, izbucnind în râs. Când am devenit 
interesată să învăţ, mama locuia cu Soţul Numărul Trei în 
Mansfield, Texas. lar Ray, mă rog, ar fi trăit cu pâine prăjită şi 
mâncare din oraş dacă n-aș fi fost eu. 

— De ce n-ai rămas cu mama ta în Texas? 

— Soţul ei, Steve, şi cu mine... 

Se opreşte şi, după faţa ei bosumiflată, îmi dau seama că nu 
e o amintire plăcută. Regret că am întrebat-o şi vreau să 
schimb subiectul, dar ea continuă. 

— Nu ne-am înţeles. Şi-mi era dor de Ray. Căsnicia ei cu 
Steve n-a durat mult. S-a trezit la realitate, cred. Nu vorbeşte 
niciodată despre el, adaugă ea încetişor. 

— Deci ai rămas în Washington cu tatăl tău vitreg. 

— Am locuit puţin în Texas. Apoi m-am întors la Ray. 

— Mi se pare că ai avut grijă de el. 

— Aşa cred, spune ea. 

— Te-ai obişnuit să ai grijă de oameni. 

Ar trebui să fie invers. 

Se întoarce spre mine să-mi studieze chipul. 

— Ce e? întreabă ea, îngrijorată. 

— Vreau să am grijă de tine. 

În toate sensurile. E o declaraţie simplă, dar spune totul. 
Ea rămâne uluită. 

— Am observat, zice sec. Doar că ai un fel ciudat de a o 
arăta. 

— E singurul fel pe care-l cunosc. 

Îmi fac simţit felul de a fi în această relaţie. E ceva nou 
pentru mine. Nu cunosc regulile. Şi acum tot ce-mi doresc e 
să am grijă de Ana și să-i ofer lumea întreagă. 

— Încă sunt supărată pe tine pentru că ai cumpărat SIP. 


— Ştiu, dar faptul că tu, iubito, eşti supărată, nu mă va 
opri. 

— Ce-o să le spun colegilor mei de serviciu, lui Jack? 

Pare exasperată. Dar imaginea lui Hyde de la bar, 
aplecându-se asupra ei, privind-o cu jind, înghesuind-o, îmi 
apare în minte. 

— Nenorocitul ăla mai bine să aibă grijă, mormăi eu. 

— Christian! E şeful meu. 

Nu şi dacă-mi vâr eu coada. 

Se încruntă la mine şi nu vreau să se enerveze. Ne distrăm 
atât de bine! Ce faci ca să te relaxezi? Mă întrebase ea în 
timpul interviului. Ei bine, Ana, asta fac, mănânc pui fript cu 
tine în timp ce stăm pe podea. Încă se agită, gândindu-se la 
situaţia ei de la muncă, fără îndoială, şi despre cum le va 
spune că GEH a achiziţionat SIP. Îi ofer o soluţie simplă. 

— Nu le spune. 

— Ce să nu le spun? 

— Că e a mea. Acordurile preliminare au fost semnate 
ieri. Ştirea nu are voie să fie făcută publică timp de patru 
săptămâni, în vreme ce conducerea de la SIP va efectua 
câteva schimbări. 

— Ah! 

Pare alarmată. 

— O să-mi pierd slujba? 

— Sincer, mă îndoiesc. 

Nu dacă vrei să o păstrezi. 

Mijeşte ochii. 

— Dacă plec şi-mi găsesc alt serviciu, o să cumperi şi 
compania aceea? 

— Nu te gândeşti să pleci, nu-i aşa? 

lisuse, eu sunt pe cale să cheltui o mică avere pe 
achiziționarea acestei firme şi ea vorbeşte despre plecare! 

— Posibil. Nu sunt convinsă că-mi dai de ales. 

— Da, o să cumpăr şi compania aceea. 

Deja devine costisitor. 

— Nu crezi că eşti un pic prea protector? 

E un strop de sarcasm în glasul ei. 

Poate... 

Are dreptate. 


— Ba da. Îmi dau seama perfect cum pare chestia asta, 
recunosc eu. 

— Sună-l pe dr. Flynn, spune ea, dându-și ochii peste cap. 

Şi-mi doresc să o pedepsesc pentru asta, dar ea se ridică şi 
întinde mâna după farfuria mea goală. 

— Vrei desert? spune ea cu un surâs insinuant. 

— Acum mai vii de-acasă! rânjesc eu, ignorându-i 
atitudinea. 

Tu poți fi desertul, iubito. 

— Nu eu, spune ea repede, de parcă-mi poate citi 
gândurile. Avem înghețată. De vanilie, adaugă şi zâmbeşte, ca 
la o glumă cu circuit închis. 

Ah, Ana. Devine din ce în ce mai bine. 

— Serios? Cred că putem face ceva special cu asta. 

O să fie distractiv. Mă ridic în picioare nerăbdător, de-abia 
aştept ce-o să urmeze. Cine o să atingă orgasmul? 

Ea. 

Eu. 

Amândoi. 

— Pot să rămân? întreb eu. 

— Ce vrei să spui? 

— Peste noapte. 

— Păi, eram sigură că rămâi. 

— Foarte bine. Unde-i înghețata? 

— În cuptor. 

Zâmbeşte cu subinţeles. 

Ah, Anastasia Steele, mă mănâncă palma. 

— Sarcasmul e cea mai joasă formă a înţelepciunii, 
domnişoară Steele. Aş putea să te pun pe genunchi. 

Arcuieşte o sprânceană. 

— Mai ai bilele alea vaginale argintii? 

Îmi vine să râd. E o veste bună. Înseamnă că nu se va 
opune unei bătăiţe la fund ocazionale. Dar o las pentru altă 
dată. Îmi scotocesc cămașa şi buzunarele jeanşilor de parcă 
le-aş căuta pe acolo. 

— În mod ciudat, nu am un set la mine. Nu prea am 
nevoie de ele la birou. 

Geme cu falsă mirare. 


— Mă bucur să aud asta, domnule Grey. Şi eu care 
credeam că ai spus că sarcasmul e cea mai josnică formă a 
înțelepciunii. 

— În fine, Anastasia, noul meu motto este: „Dacă nu-i 
poţi învinge, aliază-te cu ei!“ 

Rămâne cu gura căscată de uimire. 

Da! 

De ce e atât de distractiv să mă ciondănesc cu ea? 

Mă duc la frigider, zâmbind ca un prost ce sunt, deschid 
uşa şi scot o găletuşă cu îngheţată de vanilie. 

— Asta e perfectă. 

Ridic recipientul. 

— Ben. Şi. Jerry. Şi. Ana. 

Scot o lingură din sertarul cu tacâmuri. Când ridic 
privirea, descopăr că Ana are o expresie lacomă şi nu ştiu 
dacă e pentru mine sau pentru înghețată. Sper că e o 
combinaţie fericită. 

E momentul să ne jucăm, iubito. 

— Sper că eşti fierbinte. O să te răcoresc cu asta. Vino 
încoace! 

Întind mâna spre ea şi sunt entuziasmat când mă prinde 
de ea. Şi ea vrea să se joace. 

Veioza de pe noptieră e total insipidă şi camera e un pic 
întunecată. Odinioară prefera poate ambianța asta, dar, 
judecând după comportamentul ei de mai devreme, acum 
pare mai puţin timidă şi mai împăcată cu propria nuditate. 
Pun îngheţata pe noptieră şi dau jos de pe pat cuvertura şi 
pernele. 

— Ai un alt set de cearşafuri, nu-i aşa? 

Ea dă din cap, privindu-mă din pragul uşii. Charlie Tango 
zace aruncat pe pat. 

— Nu-ţi bate joc de balonul meu, mă avertizează ea când 
îl ridic. 

Îi dau drumul şi-l privesc cum cade peste cuvertura de pe 
podea. 

— Nu mi-aş permite aşa ceva, iubito, dar vreau să-mi fac 
de cap cu tine și cu cearşafurile astea. 

O să devenim lipicioşi şi noi, şi aşternuturile ei. 


Acum, întrebarea cu adevărat importantă: va accepta sau 
nu? 

— Vreau să te leg, şoptesc eu. 

În tăcerea care se lasă între noi, aud geamătul ei moale. 

Ah, sunetul acela... 

— Bine, spune ea. 

— Doar mâinile. De pat. Trebuie să stai nemişcată. 

— Bine, repetă. 

Mă îndrept spre ea, privind-o în ochi. 

— O să folosim asta. 

Iau cordonul halatului său, îl trag uşor, iar halatul se 
desface, dând la iveală o Ana dezgolită; mai trag o dată, şi 
cordonul e liber. Apoi halatul ei cade pe podea. Nu-şi ia ochii 
din ochii mei şi nu face nicio încercare de a se acoperi. 

Bravo, Ana! 

O mângâi cu degetul pe față; chipul ei e neted ca satinul 
sub atingerea mea. O sărut scurt pe buze. 

— Întinde-te pe pat cu fața-n sus! 

Spectacol, iubito. 

Simt nerăbdarea Anei. Face cum i-am spus, întinzându-se 
pe pat pentru mine. Îmi iau un răgaz ca să o admir. 

Iubita mea. 

Iubita mea uluitoare. Cu picioare lungi, talie subțire, țâțe 
perfecte. Pielea ei desăvârşită radiază în lumina amurgului şi 
ochii îi scânteiază, plini de dorință şi nerăbdare. 

Sunt un tip norocos. 

Trupul mi se încordează. 

— Te-aş putea privi o zi întreagă, Anastasia. 

Salteaua se înfundă când mă strecor lângă ea şi o încalec. 

— Braţele deasupra capului, îi zic. 

Ea se supune imediat şi, cu ajutorul cordonului, îi leg 
încheieturile laolaltă, apoi de barele metalice ale tăblici 
patului. 

Așa. 

Ce privelişte grozavă îmi oferă... 

O sărut repede pe buze şi mă dau jos din pat. După ce mă 
ridic în picioare, îmi scot tricoul şi jeanşii şi pun un 
prezervativ pe noptieră. 

Acum. Ce să fac? 


Aflat la capătul patului, o prind de glezne şi o trag pe 
saltea astfel încât braţele să-i fie întinse la maximum. Cu cât 
se poate mișca mai puţin, cu atât mai intense vor fi senzațiile. 

— E mai bine, mormăi în barbă. 

Iau înghețţata şi lingura şi o încalec din nou. Îşi muşcă 
buza, în timp ce eu scot capacul şi încerc să iau o lingură de 
înghețată. 

— Hmm, încă e destul de tare. 

Mă gândesc să mă mânjesc pe mine cu puţină înghețată şi 
apoi să i-o strecor ei în gură. Dar când gust ca să-mi dau 
seama cât e de rece, mă tem că o să aibă un efect negativ, 
sfredelitor asupra trupului meu. 

Și asta nu mi-ar conveni. 

— Delicios... 

Îmi ling buzele pentru dramatism şi înghețata mi se 
topeşte în gură. 

— E uimitor ce gust bun are vechea şi plicticoasa vanilie. 

O privesc, iar ea îmi surâde, cu o expresie luminoasă. 

— Vrei şi tu? 

Ea dă din cap — un pic nesigură, mi se pare. 

Mai iau o lingură şi-i ofer înghețata, iar ea deschide gura. 
Mă răzgândesc şi mi-o vâr mie în gură. E ca și cum i-ai lua 
bomboanele unui copil. 

— E prea bună ca s-o împart cu cineva, zic eu, necăjind-o. 

— Hei, protestează ea. 

— De ce, domnişoară Steele, îţi place vanilia? 

— Da! exclamă ea şi mă surprinde încercând să mă 
răstoarne, dar sunt prea greu pentru ea. 

Izbucnesc în râs. 

— Eşti nărăvașă, nu-i aşa? Eu n-aş face asta dacă aș fi în 
locul tău. 

Ea încremeneşte. 

— Îngheţată, se văicăreşte ea, bosumflându-se. 

— Ei bine, pentru că m-ai satisfăcut atât de mult azi, 
domnişoară Steele. 

Iau altă lingură de îngheţată şi i-o întind. Mă priveşte cu 
neîncredere amuzată, dar îşi întredeschide buzele, iar eu îi 
strecor vanilia printre ele. Penisul mi se întăreşte când îmi 
imaginez buzele ei în jurul acestuia. 


Toate la vremea lor, Grey. 

Uşor, îi scot lingura din gură şi mai iau nişte îngheţată. 
Ana ia cea de-a doua lingură cu lăcomie. Înghețata a început 
să se topească din cauza mâinii mele calde. Încet, îi mai ofer o 
lingură. 

— Hmm, ia uite, asta e o cale de a te face să mănânci. Să te 
hrănesc cu forța. M-aş putea folosi de ideea asta şi de-acum 
înainte. 

Închide gura când îi ofer încă o înghiţitură şi văd o 
sclipire sfidătoare în ochii ei când clatină din cap. S-a săturat. 
Înclin lingura şi îngheţata topită i se prelinge pe gât. Apoi pe 
piept. Deschide gura. 

Ah, da, iubito... 

Mă aplec şi curăţ îngheţata de pe ea cu limba. 

— Mmm... Are un gust şi mai bun când o ling de pe tine, 
domnişoară Steele. 

Încearcă să-şi îndoaie braţele, trăgând de cordonul 
halatului, dar acesta o ţintuieşte locului. Următoarea lingură 
cu înghețată i-o picur peste sâni, privind fascinat cum fiecare 
sfârc se întăreşte din cauza atingerii reci. Cu dosul lingurii 
întind vanilia peste sânii excitaţi, iar Ana se foieşte sub mine. 

— E rece? întreb eu şi, fără să aştept vreun răspuns, mă 
înfrupt, lingând râulețele de înghețată, sugându-i sânii, 
trăgând-o de sfârcuri. 

Ea închide ochii şi geme. 

— Vrei şi tu? 

Iau o gură de înghețată, înghit un pic din ea, apoi o sărut, 
vârându-mi limba în gura ei nerăbdătoare. 

Ben. Și. Jerry. Și. Ana. 

Senzaţional. 

Mă ridic în capul oaselor şi mă așez pe coapsele ei. Las să 
cadă îngheţata topită peste pieptul ei şi peste mijlocul 
abdomenului. Îi las o bucată mare de vanilie în buric. Ochii i 
se deschid de uimire. 

— Ai mai făcut asta şi înainte, o avertizez eu. Va trebui să 
stai nemişcată, altfel o să împrăştiem înghețată în tot patul. 

Bag o lingură plină de îngheţată în gură şi revin la sânii ei, 
sugându-i fiecare sfârc, pe rând, cu buzele mele răcoroase şi 
cu limba. Mă târăsc de-a lungul trupului ei, urmând dâra de 


înghețată topită. Se frământă sub mine, iar şoldurile îi 
pulsează într-un ritm familiar. 

Ah, iubito, dacă stai cuminte o să simți şi mai bine totul. 

Devorez ce-a rămas din îngheţata din buric, folosindu-mi 
limba. 

E lipicioasă. Dar nu peste tot. 

Deocamdată. 

Îngenunchez între coapsele ei şi mai pun o dungă de 
înghețată peste burta ei, peste părul pubian, ultimul meu 
obiectiv. Îi picur vanilia rămasă peste clitorisul umflat. Țipă 
şi-şi încordează picioarele. 

— Taci, acum... 

Mă aplec şi ling încet înghețata, curățând-o. 

— Ah. Te rog. Christian! 

— Ştiu, iubito, ştiu, şoptesc lângă pielea ei aprinsă, dar îmi 
continui invazia lascivă. 

Picioarele i se încordează din nou. E atât de aproape! 

Las cutia de îngheţată să cadă pe jos şi-mi înfig mai întâi 
un deget, apoi şi pe al doilea, în ea. Savurez trupul acesta 
umed, fierbinte şi primitor şi mă concentrez asupra locului 
acela atât de dulce, mângâind-o, atingând-o, ştiind că e 
aproape de orgasm. De extazul iminent. 

— Doar aici, murmur în vreme ce degetele intră şi ies 
încet dinăuntrul ei. 

Ea ţipă înăbuşit, iar trupul i se strânge tot în jurul 
degetelor mele. 

Da. 

Îmi retrag mâna şi mă întind după prezervative. Şi chiar 
dacă le urăsc, îmi ia doar o clipă să-mi pun unul. Mă urc 
peste ea în timp ce-şi savurează zvâcnirile orgasmului şi o 
pătrund. 

— O, da! gem eu. 

E un paradis. 

Paradisul meu. 

Dar e lipicioasă. Peste tot. Pielea mi se lipește de a ei şi 
asta mă derutează. Mă retrag şi o răsucesc pe coate și 
genunchi. 

— Aşa, mormăi eu şi mă întind ca să desfac nodul şi să o 
eliberez. 


Apoi o trag lângă mine, pe o parte: stau cu faţa la spatele 
ei. Îi cuprind sânii cu mâna şi o trag de sfârcuri, iar ea geme 
şi-şi dă capul pe spate, rezemându-și-l pe umărul meu. Îi 
adulmec gâtul şi încep să flexez şoldurile, pătrunzând-o 
adânc. Miroase a mere şi a vanilie şi a Ana. 

Parfumul meu preferat. 

— Ştii cât de mult însemni pentru mine? îi şoptesc la 
ureche, în vreme ce-și dă capul pe spate, extaziată. 

— Nu, gâfâie ea. 

Îi cuprind uşor obrazul şi gâtul cu degetele, ţintuind-o 
locului. 

— Ba da, ştii. N-o să te mai las să pleci. 

Niciodată. 

Te iubesc. 

— Eşti a mea, Anastasia. 

— Da, a ta. 

— Şi eu am grijă de ce e al meu, şoptesc eu şi o muşc uşor 
de lobul urechii. 

Scoate un țipăt. 

— Aşa, iubito, vreau să te aud. 

Vreau să am grijă de tine. 

Îmi încolăcesc mâna în jurul taliei ei, lipind-o de mine, şi- 
i prind şoldul cu cealaltă mână. Și continui să o pătrund, să 
mă înfund în ea. Se ridică şi coboară laolaltă cu mine, țipând, 
gemând, mârâind. Am stropi de sudoare pe spate, pe frunte şi 
pe piept, aşa că trupurile noastre alunecă atunci când ea mă 
încalecă. Își strânge pumnii şi nu se mai clinteşte, cu 
picioarele încolăcite în jurul meu, cu ochii închişi, lăsând să-i 
scape un țipăt. 

— Haide, iubito, gem eu printre dinţi, iar ea îşi dă drumul, 
strigându-mi numele. 

Mă dezlănţui, ejaculând înăuntrul ei şi pierzându-mă cu 
firea. 

Ne trântim în pat şi o cuprind în braţe, în vreme ce stăm 
amândoi gâfâind într-o harababură lipicioasă şi zaharisită. 
Inspir adânc, iar părul ei îmi atinge buzele. 

Va fi întotdeauna așa? 

Senzaţional! 


Închid ochii şi mă bucur de acest moment lucid şi tăcut de 
linişte. 

După o vreme se foieşte. 

— Ceea ce simt pentru tine mă înspăimântă, spune ea, un 
pic răguşită. 

— Şi pe mine, iubito. 

Mai mult decât ştii tu. 

— Şi dacă mă părăseşti? 

Poftim? De ce să o părăsesc? Am fost pierdut fără ea. 

— Nu plec nicăieri. Nu cred că m-aş putea sătura vreodată 
de tine, Anastasia. 

Se răsuceşte la mine în braţe şi mă studiază, cu ochi 
întunecaţi şi intenşi, şi habar nu am la ce se gândeşte. Se 
înclină şi mă sărută — un sărut dulce şi tandru. 

La ce mama naibii se gândește? 

Îi dau o şuviţă de păr după ureche. Trebuie să o fac să mă 
creadă că voi rămâne aici multă vreme, cât timp mă va vrea 
lângă ea. 

— N-am simţit niciodată ce am simţit atunci când ai 
plecat, Anastasia. Aş muta cerul şi pământul ca să nu mai 
simt aşa ceva din nou. 

Coşmarurile. Vinovăţia. Disperarea care mă trăgea în abis, 
înecându-mă. 

Rahat! Revino-ţi, Grey! 

Nu. Nu vreau să mai simt niciodată așa ceva. 

Mă mai sărută o dată — un sărut tandru, rugător, care să 
mă aline. 

Nu te mai gândi la asta, Grey! Gândeşte-te la altceva! 

Îmi amintesc de balul de vară al părinţilor mei. 

— Vrei să vii cu mine mâine la petrecerea de vară a tatei? 
E un eveniment caritabil anual. Am promis că merg. 

Îmi ţin răsuflarea. 

Asta e o întâlnire. 

O întâlnire adevărată. 

— Sigur că vin. 

Chipul Anei se luminează, apoi se întristează. 

— Ce e? 

— Nimic. 

— Spune-mi, insist eu. 


— N-am cu ce să mă-mbrac. 

Ba da. Ai. 

— Nu te supăra, dar încă mai am toate acele haine pentru 
tine la mine acasă. Sunt sigur că sunt şi câteva rochii pe- 
acolo. 

— Pe bune? 

Strânge din buze. 

— N-am putut să mă descotorosesc de ele. 

— De ce? 

Ştii bine de ce, Ana. Îi mângâi părul şi îmi doresc să 
priceapă. Te voiam înapoi şi le-am păstrat pentru tine. 

Dă din cap, resemnată. 

— Eşti la fel de provocator ca întotdeauna, domnule Grey. 

Râd pentru că e adevărat şi pentru că asta i-aş spune şi eu 
ei. Expresia i se luminează. 

— Sunt lipicioasă. Trebuie să fac duș. 

— Amândoi trebuie să facem. 

— Din păcate, nu e loc pentru amândoi. Du-te tu şi eu o 
să schimb aşternutul. 


Baia ei are dimensiunile duşului meu şi ăsta cred că e cel 
mai mic spațiu unde am încăput vreodată; mă aflu practic 
faţă-n față cu capul dușului. Descopăr cumva sursa 
parfumului din părul ei. Şampon cu măr verde. În vreme ce 
apa curge peste mine, deschid capacul şi, cu ochii închişi, 
inspir profund. 

Ana. 

Cred că trebuie să adaug chestia asta pe lista de 
cumpărături a doamnei Jones. Când deschid ochii, Ana se 
zgâieşte la mine, cu mâinile în şolduri. Spre dezamăgirea 
mea, e îmbrăcată cu halatul. 

— Duşul e prea mic, mă plâng eu. 

— 'Ți-am spus eu. Îmi miroseai şamponul? 

— Poate. 

Rânjesc. 

Ea râde şi-mi întinde un prosop care e imprimat cu 
cotoare de cărţi vechi. Ana e bibliofilă în toate cele. Mi-l 
înfăşor în jurul taliei şi o sărut scurt. 


— Nu pierde prea mult timp. Asta nu e o rugăminte. 

Stând în pat, așteptând să se întoarcă, mă uit de 
jur-împrejur în camera ei. Nu pare locuită. Trei dintre pereţi 
sunt din cărămidă, al patrulea din beton, dar nu au nimic pe 
ei. Ana n-a avut timp să personalizeze locul ăsta. A fost prea 
tristă ca să despacheteze. Şi asta e vina mea.. 

Închid ochii. 

Vreau să fie fericită. 

Ana cea fericită. 

Zâmbesc. 


1 Fundaţie caritabilă a familiei Grey. (N.t.) 


Sâmbătă, 11 iunie 2011 


Ana e lângă mine. Vibrantă. Adorabilă. A mea. E îmbrăcată într- 
o rochie albă de satin. Suntem în Charlie Tango, în căutarea 
zorilor. În căutarea asfinţitului. În căutarea zorilor. A asfinţitului. 
Zburăm deasupra norilor. Noaptea ne învăluie ca un giulgiu 
întunecat. Părul Anei e învolburat, roșu, aprins de soarele care 
apune. Avem lumea la picioare şi vreau să-i ofer lumea întreagă. 
Ea e vrăjită. Fac un viraj şi ne trezim în planorul meu. Iată 
lumea, Ana. Vreau să-ţi arăt lumea. Ea râde. Chicoteşte. E 
fericită. Codiţele ei se îndreaptă spre pământ când e cu capul în 
jos. Din nou, strigă ea. Iar eu îi fac pe plac. Ne dăm peste cap la 
nesfârşit. Dar de data asta începe să urle. Mă priveşte îngrozită. 
Cu faţa schimonosită. Înspăimântată. Dezgustată. De mine. 

De mine? 

Nu. 

Nu. 

Ţipă. 


x 


Mă trezesc şi inima îmi bate cu putere. Ana se suceşte şi se 
răsuceşte lângă mine, scoțând un sunet ciudat şi nelumesc 
care-mi ridică toate firele de păr de pe corp. În strălucirea 
felinarului de pe stradă văd că încă doarme. Mă ridic în capul 
oaselor şi o scutur încetișor. 

— Doamne, Ana. 

Se trezeşte brusc. Gâfâind. Cu privirea disperată. Terifiată. 

— Iubito, te simţi bine? Ai avut un coşmar. 

— Ah, şopteşte ea şi se dezmeticeşte, iar genele îi flutură 
ca aripile unei păsări colibri. 

Mă întind peste ea și aprind veioza. Mijeşte ochii în 
penumbră. 

— Fata, spune ea, căutându-mi ochii. 

— Ce s-a întâmplat? Ce fată? 

Rezist dorinţei de a o lua în braţe şi de a-i alunga 
coşmarurile cu un sărut. 

Clipeşte încă o dată, iar glasul îi e mai limpede, mai puţin 
temător. 

— Era o fată la ieşirea de la SIP când am plecat aseară. 
Semăna cu mine, dar nu chiar. 

Mi se ridică firele de păr de pe cap. 


Leila. 

— Când s-a întâmplat asta? întreb eu, ridicându-mă în 
şezut. 

— Când am plecat de la serviciu aseară. 

E zguduită. 

— Ştii cine e? 

— Da. 

Ce naiba face Leila hărțuind-o pe Ana? 

— Cine e? întreabă Ana. 

Ar trebui să-l sun pe Welch. În timpul discuţiei noastre de 
azi-dimineaţă, n-a avut nimic de raportat despre 
peregrinările Leilei. Echipa lui încă încearcă să o găsească. 

— Cine e? insistă Ana. 

La naiba! Ştiu că nu se va opri până nu va primi niște 
răspunsuri. De ce naiba nu mi-a spus mai devreme? 

— E Leila. 

Se încruntă şi mai tare. 

— Fata care ţi-a pus „Toxic“ pe iPod? 

— Da. A spus ceva? 

— A spus: „Ce ai tu şi eu nu am?“ Și când am întrebat-o 
cine e, a zis: „Nimeni“. 

Dumnezeule, Leila, de-a ce te joci aici? 'Trebuie să-l sun pe 
Welch. 

Mă dau jos din pat împleticindu-mă şi-mi trag jeanşii pe 
mine. 

În living, îmi scot telefonul din buzunarul sacoului. Welch 
răspunde după două apeluri și orice ezitare de a-l suna la 
cinci dimineaţa dispare. Cred că era deja treaz. 

— Domnule Grey, spune el, cu glasul răgușşit, ca de obicei. 

— Îmi pare rău că te sun atât de devreme. 

Încep să mă plimb în sus şi-n jos prin spaţiul pe care-l am 
la dispoziție în bucătărie. 

— Somnul nu se numără printre activitățile mele favorite, 
domnule Grey. 

— Mi-am dat seama. E vorba despre Leila. A acostat-o pe 
Anastasia Steele, iubita mea. 

— A fost la ea la birou? Sau acasă? Când s-a întâmplat? 

— Da. La intrarea de la SIP. Ieri. În cursul serii. 


Mă răsucesc şi Ana, îmbrăcată doar în cămaşa mea, stă la 
masa de la bucătărie, urmărindu-mă cu privirea. O studiez în 
timp ce-mi continui conversaţia, iar expresia ei e o 
combinaţie de curiozitate şi teamă. E foarte frumoasă. 

— La ce oră, mai exact? întreabă Welch. 

Repet întrebarea lui către Ana. 

— Pe la şase fără zece, zice ea. 

— Ai auzit? îi spun lui Welch. 

— Nu. 

— Şase fără zece, repet eu. 

— Deci a urmărit-o pe domnişoara Steele la muncă. 

— Află cum. 

— Sunt fotografii cu voi doi împreună în presă. 

— Da. 

Ana înclină capul într-o parte şi-şi dă părul peste umăr, 
ascultând conversaţia stând lângă mine. 

— Credeţi că ar trebui să ne îngrijorăm pentru siguranţa 
domnişoarei Steele? întreabă Welch. 

— N-aş fi spus asta, dar nici nu credeam că va face aşa 
ceva. 

— Cred că ar trebui să aveţi în vedere mijloace 
suplimentare de siguranţă pentru ea, domnule. 

— Nu ştiu cum aş putea face asta. 

Mă uit la Ana cum îşi încrucişează braţele, lucru care-i 
scoate în evidenţă sânii ce se întrevăd prin cămaşa mea albă 
de bumbac. 

— O să sporesc şi măsurile de siguranţă în ceea ce vă 
priveşte pe dumneavoastră, domnule. O să vorbiți cu 
Anastasia? Să-i spuneți în ce fel de primejdie se află? 

— Da, o să discut cu ea. 

Ana îşi muşcă buza. Aş vrea să înceteze. Mă distrage. 
Welch continuă: 

— O să-i anunţ pe domnul Taylor şi pe doamna Jones la o 
oră mai rezonabilă. 

— Da. 

— Între timp, o să am nevoie de mai mult personal pe 
teren. 

— Ştiu. 

Oftez. 


— O să începem cu magazinele din vecinătatea SIP. Să 
aflăm dacă a văzut cineva ceva. Ar putea fi indiciul pe care-l 
aşteptăm. 

— Urmează-l şi să-mi dai de ştire. Doar găseşte-o, Welch. 
Are necazuri. Găseşte-o! 

Închid telefonul şi mă uit la Ana. Părul ei răvăşit i se 
revarsă peste umeri; picioarele ei lungi se văd, palide, în 
lumina discretă de pe hol. Mi le imaginez încolăcite în jurul 
meu. 

— Vrei un ceai? întreabă ea. 

— De fapt, aş vrea să merg la loc în pat. 

Şi să uit tot rahatul ăsta despre Leila. 

— Ei bine, eu aș vrea un ceai. Vrei să bei cu mine o 
ceaşcă? 

Se duce spre aragaz, ia ceainicul şi începe să-l umple cu 
apă. 

Nu vreau niciun nenorocit de ceai. Vreau să mă-ngrop în 
tine şi să uit de Leila. 

Ana mă priveşte atent şi-mi dau seama că aşteaptă un 
răspuns legat de ceai. 

— Da. Te rog. 

Ştiu că am vorbit ca un urs morocănos. 

Ce vrea Leila de la Ana? 

Și de ce mama naibii Welch n-a fost în stare să o găsească? 

— Ce s-a întâmplat? întreabă Ana, câteva minute mai 
târziu. 

Ţine o ceşcuţă de ceai pe care mi se pare că o cunosc. 

Ana. Te rog. Nu vreau să-ţi faci griji în privinţa asta. 

— N-ai de gând să-mi spui? insistă ea. 

— Nu. 

— De ce? 

— Pentru că n-ar trebui să te privească pe tine. Nu vreau 
să te implic în povestea asta. 

— N-ar trebui să mă privească, dar mă priveşte. M-a găsit 
şi m-a acostat la ieşirea de la serviciu. De unde ştie despre 
mine? De unde ştie unde lucrez? Cred că am dreptul să aflu 
ce se-ntâmplă. 

Are o replică pentru orice. 

— Te rog? mă presează ea. 


Ah, Ana. Ana. Ana. De ce faci asta? 

Mă imploră din ochii ei albaștri. 

La naiba! Nu pot să le spun nu acestor ochi. 

— Bine. 

Ai câştigat. 

— N-am idee cum de te-a găsit. Poate fotografia noastră 
de la Portland, nu ştiu. 

Continui, cu un strop de rezervă: 

— Când eram cu tine în Georgia, Leila a apărut la mine în 
apartament şi a făcut o scenă în faţa lui Gail. 

— Gail? 

— Doamna Jones. 

— Ce vrei să spui, cum a făcut o scenă? 

Clatin din cap. 

— Spune-mi, zice ea, punându-și mâinile în şolduri. Îmi 
ascunzi ceva. 

— Ana, eu... 

De ce e atât de supărată? Nu vreau să fie amestecată în 
asta. Nu înţelege că ruşinea Leilei este ruşinea mea. Leila a 
încercat să se sinucidă în apartamentul meu şi eu n-am fost 
acolo să o salvez; mi-a cerut sprijinul dintr-un anumit motiv. 

— Te rog, spune Ana din nou. 

Nu va renunţa. Oftez exasperat şi-i spun că Leila a avut o 
tentativă aiurea de sinucidere. 

— A, nu! 

— Gail a dus-o la spital. Dar Leila s-a externat singură, 
înainte să ajung eu acolo. Psihiatrul care a consultat-o a spus 
că e un strigăt tipic de ajutor. Nu credea că e cu adevărat în 
pericol — un pas distanță de ideea suicidară, cum i-a spus el. 
Dar eu nu sunt convins. De-atunci, am tot încercat să o 
găsesc ca să-i ofer sprijinul meu. 

— I-a spus ceva doamnei Jones? 

— Nu prea multe. 

— Nu dai de ea? Dar de familia ei? 

— Nu ştiu unde e. Nici soțul ei nu ştie. 

— Soţ? întreabă ea. 

— Da. 

Dobitocul ăla mincinos. 

— E măritată de vreo doi ani. 


— Deci era cu tine în timp ce era căsătorită? 

— Nu! Doamne Dumnezeule, nu. A fost cu mine acum 
aproape trei ani. Apoi a plecat şi s-a măritat cu individul ăsta 
la scurt timp după aceea. 

Ti-am spus, iubito, nu împart nimic cu nimeni. O singură 
dată m-am încurcat cu o femeie măritată şi nu s-a terminat 
bine. 

— Atunci de ce încearcă să-ţi atragă atenţia acum? 

— Nu ştiu. Tot ce-am reuşit să aflăm e că a fugit de la soțul 
ei acum vreo patru luni. 

Ana ia o linguriţă şi o flutură în timp ce vorbeşte. 

— Stai să mă lămuresc. A fost supusa ta vreo trei ani? 

— Vreo doi ani şi jumătate. 

— Şi voia mai mult. 

— Da. 

— Dar tu nu? 

— Ştii asta. 

— Aşa că te-a părăsit. 

— Da. 

— Atunci de ce te caută acum? 

— Nu ştiu. 

Voia mai mult, dar nu i-am putut oferi. Poate că m-a văzut 
cu tine? 

— Dar suspectezi că... 

— Suspectez că are ceva de-a face cu tine. 

Dar aş putea să mă înșel. 

Acum putem să mergem la loc în pat? 

Ana mă studiază, privindu-mi pieptul. Dar îi ignor 
privirea şi-i pun întrebarea care mă tot necăjeşte de când mi- 
a spus că a văzut-o pe Leila. 

— De ce nu mi-ai spus ieri? 

Ana are bunăvoința de a părea vinovată. 

— Am uitat de ea. Ştii, ceva de băut după serviciu, la 
finalul primei mele săptămâni. Tu apărând la bar şi întrecerea 
de testosteron cu Jack. 

Îmi zâmbeșşte timid. 

— Şi apoi am ajuns aici. Am uitat. Ai obiceiul să mă faci să 
uit diverse lucruri. 

Aș vrea să uit asta chiar acum. Hai înapoi în pat! 


— Întrecerea de testosteron? repet eu amuzat. 

— Da. Concursul de umflat muşchii. 

— O să-ţi arăt eu testosteron, spun pe un ton coborât. 

— Nu vrei mai bine o ceașcă cu ceai? 

Îmi întinde o ceşcuţă. 

— Nu, Anastasia, nu vreau. 

Te vreau pe tine. Acum. 

— Uită de ea! Haide! 

Îi întind mâna. Ea pune ceașca la loc pe masă şi mă prinde 
de mână. În dormitor, îi scot cămașa peste cap. 

— Îmi place când îmi porţi hainele, şoptesc eu. 

— Îmi place să le port. Miros ca tine. 

Îi prind capul cu mâinile şi o sărut. 

Vreau să o fac să uite de Leila. 

Vreau să uit şi eu de Leila. 

O ridic şi o duc la peretele de beton. 

— Încolăceşte-ţi picioarele în jurul meu, iubito, îi ordon. 


Când deschid ochii, camera e scăldată în lumină și Ana e 
trează, lângă mine, ghemuită în îndoitura brațului meu. 

— Bună, zice ea, zâmbind de parcă ar pune la cale ceva 
necurat. 

— Bună, îi răspund cu prudenţă. 

Ceva e în neregulă. 

— Ce faci? 

— Mă uit la tine. 

Îşi trece mâna peste burta mea. Şi trupul meu revine la 
viaţă. 

Uau! 

O prind de mână. 

Sigur o doare după ziua de ieri. 

Îşi linge buzele şi zâmbetul vinovat e înlocuit de unul 
atotştiutor şi carnal. 

Poate că nu. 

Să mă trezesc lângă Anastasia Steele are multe avantaje. 
Mă rostogolesc peste ea, îi prind mâinile şi o lipesc de pat, în 
vreme ce ea chicoteşte de sub mine. 

— Cred că te ţii de prostii, domnişoară Steele. 


— Îmi place să fac prostii lângă tine. 

Putea să vorbească direct cu penisul meu. 

— Serios? 

O sărut repede pe buze. Ea dă din cap. 

Ah, tu, fată frumoasă... 

— Sex sau mic dejun? 

Îşi ridică şoldurile spre mine şi trebuie să mă controlez 
din răsputeri ca să nu iau imediat ceea ce mi se oferă. 

Nu. Las-o să aștepte! 

— Bună alegere. 

O sărut pe gât, pe claviculă, pe stern, pe piept. 

— Ah, inspiră ea. 


Stăm întinşi, după ce am făcut dragoste. 

Nu-mi amintesc momente ca acesta înainte de Ana. N-am 
stat niciodată în pat doar... existând. Îi miros părul. Toate 
astea s-au schimbat. 

Ea deschide ochii. 

— Bună. 

— Bună. 

— Te doare ceva? o întreb. 

Se-mbujorează în obraji. 

— Nu. Sunt obosită. 

Îi mângâi obrazul. 

— N-ai prea dormit azi-noapte. 

— Nici tu. 

Zâmbetul ei e timid şi sincer, dar ochii i se întunecă. 

— N-am dormit prea bine în ultima vreme. 

Remușcările — rapide şi urâte — mă săgetează în stomac. 

— Îmi pare rău, răspund eu. 

— Nu-ţi cere scuze! E vina... 

Îi duc un deget la buze. 

— Taci! 

Îşi țuguie buzele ca să-mi sărute degetul. 

— Dacă asta e vreo consolare, îi mărturisesc, n-am dormit 
bine nici eu săptămâna trecută. 

— Ah, Christian, zice ea, îmi ia mâna şi-mi sărută fiecare 


deget, pe rând. 


E un gest afectuos şi umil. Gâtul mi se stringe, în vreme ce 
inima mi se lărgeşte. Sunt pe marginea unui loc necunoscut, 
o câmpie unde orizontul dispare şi teritoriul este nou şi 
neexplorat. 

E înspăimântător. 

E derutant. 

E palpitant. 

Ce-mi faci tu mie, Ana? 

Încotro mă porți? 

Inspir profund şi mă concentrez la femeia de lângă mine. 
Îmi oferă un zâmbet sexy şi-mi pot imagina că ne vom 
petrece toată ziua în pat, dar îmi dau seama că mi-e foame. 

— Micul dejun? întreb. 

— Te oferi să-mi faci micul dejun sau ceri să fii hrănit, 
domnule Grey? mă necăjeşte ea. 

— Nici una, nici alta. O să-ţi fac cinste cu micul dejun. Nu 
sunt bun la gătit, după cum ţi-am demonstrat aseară. 

— Ai alte calităţi, zice ea cu un surâs ghiduş. 

— Vai, domnişoară Steele, ce vrei să spui? 

Mijeşte ochii. 

— Cred că ştii. 

Mă tachinează. Se ridică uşor, legănându-şi picioarele 
peste marginea patului. 

— Poţi face duș în baia lui Kate. E mai mare decât a mea. 

Sigur că e. 

— O s-o folosesc pe a ta. Îmi place să mă aflu în spaţiile 
care-ţi aparţin. 

— Şi mie-mi place. 

Face cu ochiul, se ridică şi iese din dormitor. 

Ana cea neruşinată. 


Când mă întorc din duşul înghesuit, o găsesc pe Ana 
îmbrăcată în jeanși şi un tricou mulat care nu-mi prea mai 
lasă loc de imaginaţie. Îşi ciufuleşte părul. 

Îmi trag jeanşii pe mine şi simt cheile de la Audi în 
buzunar. Mă întreb cum va reacţiona când o să i le dau 
înapoi. Se pare că iPad-ul i-a plăcut. 


— Cât de des faci sport? întreabă ea şi atunci îmi dau 
seama că mă priveşte în oglindă. 

— În fiecare zi, în afară de weekend. 

— Ce anume faci? 

— Alerg, ridic greutăţi, fac kickboxing. 

Fac sprinturi până la apartamentul tău şi înapoi, cum a 
fost săptămâna trecută. 

— Kickboxing? întreabă ea. 

— Da, am un instructor personal, un fost participant la 
Olimpiadă care mă antrenează. Îl cheamă Claude. E foarte 
bun. 

Îi spun Anei că i-ar plăcea de el, ca antrenor. 

— De ce mi-ar trebui un antrenor personal? Te am pe tine 
să mă menţii în formă. 

Se joacă cu părul, iar eu mă duc lângă ea şi o îmbrățișez. 
Ochii ni se întâlnesc în oglindă. 

— Dar vreau să fii în formă, iubito, pentru ce am în minte. 
Trebuie să ţii pasul cu mine. 

Asta dacă ne mai întoarcem vreodată în camera de joacă. 

Ridică din sprânceană. 

— Ştii că-ţi doreşti. 

Şoptesc cuvintele către reflexia ei din oglindă. Îşi muşcă 
buza, dar apoi își smulge privirea de la mine. 

— Ce e? întreb eu preocupat. 

— Nimic, spune ea şi clatină din cap. Bine, o să fac 
cunoştinţă cu Claude. 

— Pe bune? 

Ce ușor a fost! 

— Da, Doamne. Dacă asta te face fericit, spune ea şi 
izbucneşte în râs. 

O strâng în braţe şi o sărut pe obraz. 

— Nici n-ai idee. 

O sărut în spatele urechii. 

— Deci ce ţi-ar plăcea să facem azi? 

— Aş vrea să mă tund şi, ăăă..., trebuie să încasez un cec 
şi să cumpăr o mașină. 

— Ah! 

Hai că începem... Scot din buzunarul jeanşilor cheia 
Audi-ului. 


— E aici, o informez eu. 

N-are nicio expresie, dar apoi se înroşeşte în obraji şi îmi 
dau seama că s-a supărat. 

— Cum adică e aici? 

— Taylor a adus-o ieri înapoi. 

Se desprinde din îmbrăţişarea mea, încruntându-se la 
mine. 

Rahat! E ofticată. De ce? 

Din buzunarul de la spate al jeanşilor scoate un plic. 

— Uite, e al tău. 

Recunosc plicul în care am pus cecul pentru vechiul ei 
Beetle. Ridic ambele mâini şi mă retrag. 

— O, nu. Ăia sunt banii tăi. 

— Nu, nu sunt. Aș vrea să cumpăr maşina de la tine. 

Ce. Mama. Naibii. 

Vrea să-mi dea bani! 

— Nu, Anastasia. Banii tăi, mașina ta. 

— Nu, Christian. Banii mei, maşina ta. O voi cumpăra de 
la tine. 

Ah. Nu. Nu vei face asta. 

— Ți-am oferit maşina aia cadou de absolvire. 

Şi ai spus că o accepți. 

— Dacă-mi dădeai un stilou, ar fi fost un cadou potrivit 
de absolvire. Tu mi-ai cumpărat un Audi. 

— Vrei să ne certăm în privinţa asta? 

— Nu. 

— Bravo! Uite cheile. 

Pun cheile pe dulap. 

— Nu asta voiam să spun! 

— S-a încheiat discuţia, Anastasia. Nu mă scoate din 
minţi! 

Privirea pe care mi-o aruncă spune tot. Dacă aş fi fost un 
vreasc uscat aş fi luat foc, în cel mai rău sens. E furioasă. De-a 
dreptul furioasă. Dintr-odată îşi îngustează ochii şi-mi 
zâmbeşte diabolic. Ia plicul, îl ridică şi, într-un mod mai 
degrabă teatral, îl rupe în jumătate, apoi din nou în jumătate. 
Îl aruncă la coşul de gunoi şi se uită la mine victorioasă, de 
parcă mi-ar spune „Du-te dracului!“ 

Ah. Jocul a început, Ana. 


— Ca de obicei, mă provoci, domnişoară Steele. 

Repet cuvintele pe care ea le-a folosit ieri, mă răsucesc pe 
călcâie şi mă îndrept spre bucătărie. 

Acum sunt nervos. Nervos la culme. 

Cum îndrăzneşte? 

Găsesc telefonul şi o sun pe Andrea. 

— Bună dimineaţa, domnule Grey. 

Are răsuflarea un pic întretăiată când răspunde. 

— Bună, Andrea. 

În fundal, se aude o femeie strigând: 

— Nu-şi dă şi el seama că azi te măriţi, Andrea? 

O aud pe Andrea. 

— Mă scuzaţi, domnule Grey. 

Se mărită! 

Se aud nişte mormăieli amestecate. 

— Mamă, taci. E şeful meu. 

Mormăielile încetează. 

— Cu ce vă pot ajuta, domnule Grey? spune ea. 

— Te căsătoreşti? 

— Da, domnule. 

— Astăzi? 

— Da. Cu ce doriţi să vă ajut? 

— Voiam să faci un depozit de douăzeci şi patru de mii de 
dolari în contul bancar al Anastasiei Steele. 

— Douăzeci şi patru de mii? 

— Da, douăzeci şi patru de mii de dolari. Direct. 

— O să mă ocup de asta. Vor fi în contul ei luni. 

— Luni? 

— Da, domnule. 

— Excelent! 

— Altceva, domnule? 

— Nu, asta e tot, Andrea. 

Închid, supărat că am deranjat-o în ziua nunţii ei şi chiar 
mai supărat că nu mi-a spus că se mărită. 

De ce nu mi-a spus? Oare e gravidă? 

O să-mi găsesc altă asistentă personală? 

Mă întorc spre domnişoara Steele, care spumegă în prag. 

— I-am depus în contul tău bancar, o să-i ai luni. Nu te 
juca, te rog, cu mine. 


— Douăzeci şi patru de mii de dolari! ţipă ea. Şi de unde 
ştii numărul contului meu bancar? 

— Ştiu totul despre tine, Anastasia, răspund eu, încercând 
să-mi păstrez calmul. 

— Maşina mea cea nouă n-are cum să coste douăzeci şi 
patru de mii de dolari, contraatacă ea. 

— Aş fi de acord cu tine, dar e vorba despre cunoaşterea 
pieţei, fie că vinzi sau cumperi. Un nebun a dorit să cumpere 
rabla aia criminală şi a fost dornic să plătească acea sumă de 
bani. Se pare că e o maşină clasică. Întreabă-l pe Taylor, dacă 
nu mă crezi. 

Ne uităm urât unul la celălalt. 

Imposibilă femeie. 

Imposibilă. Imposibilă. 

Buzele i se despart. Gâfâie, are pupilele dilatate. Mă 
soarbe. Mă consumă. 

Ana. 

Îşi trece limba peste buza de jos. 

Şi se simte brusc în atmosfera din încăpere. 

Atracția noastră, o forță vie. Care sporeşte. Care sporeşte. 

La naiba! 

O prind şi o lipesc de ușă, iar buzele mele le caută şi le 
găsesc pe ale ei. Îi cuceresc gura, sărutând-o lacom, iar 
degetele mele îi cuprind ceafa, ţintuind-o. Mâinile ei sunt în 
părul meu. Trăgând cu putere. Mă ghidează în vreme ce mă 
sărută, cu limba în gura mea. Luând. Totul. Îi cuprind fundul, 
o lipesc de erecţia mea şi îmi frec trupul de al ei. O doresc. 
Din nou. 

— De ce, de ce mă sfidezi? spun eu tare şi o sărut pe gât. 

Ea-şi dă capul pe spate ca să-mi ofere acces nelimitat la 
gâtul ei. 

— Pentru că pot, şopteşte ea. 

Ah. Mi-a furat replica. 

Gem şi-mi sprijin fruntea de a ei. 

— Doamne, vreau să ţi-o trag acum, dar nu mai am 
prezervative. Nu mă pot sătura de tine. Eşti o femeie 
exasperantă, exasperantă. 

— Şi tu mă enervezi, gâfâie ea. În toate sensurile. 


Inspir adânc şi privesc în ochii ei misterioşi şi lacomi care- 
mi promit lumea întreagă, apoi clatin din cap. 

Cuminte, Grey. 

— Haide. Să ieşim la micul dejun. Şi ştiu un loc unde te 
poţi tunde. 

— Bine. 

Ea zâmbeşte. 

Şi nu ne mai certăm. 


Ne plimbăm ţinându-ne de mână pe Vine Street şi cotim 
la dreapta pe First Avenue. Mă întreb cât e de normal să 
trecem de la a ne sfâşia la acest calm obișnuit pe care-l simt 
când ne plimbăm pe străzi. Poate că majoritatea cuplurilor 
sunt aşa. O privesc pe Ana. 

— Pare atât de normal, îi zic. Îmi place la nebunie. 

— Christian, cred că dr. Flynn ar spune că tu eşti oricum, 
dar normal nu. Excepţional, poate. 

Mă strânge de mână. 

Excepţional! 

— E o zi frumoasă, adaugă ea. 

— Este. 

Închide puţin ochii şi-şi întoarce chipul spre soarele 
dimineţii. 

— Hai, ştiu un loc grozav unde putem lua gustarea. 

Una dintre cafenelele mele favorite este la câteva străzi 
distanţă de apartamentul Anei, pe First. Când ajungem acolo, 
îi deschid Anei ușa şi fac o pauză pentru a inspira mirosul de 
pâine proaspătă. 

— Ce loc fermecător, spune ea când ne aşezăm la masă. 
Îmi plac lucrările artistice de pe pereți. 

— Este expus un artist diferit în fiecare lună. Aici am 
găsit-o pe Trouton?. 

— Ordinarul ridicat la rang de extraordinar, spune Ana. 

— Ai ţinut minte. 

— Sunt foarte puţine lucruri despre tine pe care le-aş 
putea uita, domnule Grey. 

La fel şi eu, domnişoară Steele. Eşti extraordinară. 

Chicotesc şi-i întind meniul. 


— Plătesc eu. 

Ana ia nota înainte să apuc eu. 

— Trebuie să te mişti repede pe-aici, Grey. 

— Ai dreptate, așa trebuie, mormăi eu. 

O persoană care are o datorie de peste cincizeci de mii de 
dolari pentru studii n-ar trebui să-mi plătească mie micul 
dejun. 

— Nu fi atât de supărat! Sunt cu douăzeci şi patru de mii 
de dolari mai bogată decât eram azi-dimineaţă. Îmi pot 
permite... 

Se uită la notă. 

— Douăzeci şi doi de dolari şi 67 de cenți pentru micul 
dejun. 

În afară de a-i smulge nota, nu am mare lucru de făcut. 

— Mulţumesc, mormăi. 

— Unde mergem acum? întreabă ea. 

— Chiar vrei să te tunzi? 

— Da, uită-te la el. 

Câteva şuviţe închise la culoare i-au scăpat din coadă, 
încadrându-i chipul frumos. 

— Mie mi se pare că arăţi adorabil. Ca întotdeauna. 

— Diseară e evenimentul tatălui tău. 

Îi reamintesc că trebuie să ne îmbrăcăm elegant şi că are 
loc acasă la părinţii mei. 

— Au un cort. Ştii tu, toată treaba. 

— Care e evenimentul caritabil? 

— Un program de dezintoxicare pentru părinţi cu copii 
mici, numit Coping Together. 

Îmi ţin răsuflarea, sperând că n-o să întrebe care e 
legătura dintre mine şi această cauză nobilă. E ceva personal 
şi n-am nevoie de mila ei. I-am spus deja tot ce voiam să-i 
spun despre acea perioadă din viaţa mea. 

— Pare o cauză bună, spune ea cu compasiune şi, din 
fericire, abandonează subiectul. 

— Hai să mergem! 

Mă ridic în picioare şi-i întind mâna, încheind 
conversaţia. 

— Unde mergem? întreabă ea, în vreme ce ne continuăm 
plimbarea pe First Avenue. 


— Surpriză! 

Nu-i pot spune că e salonul Elenei. Știu că o s-o ia razna. 
De la discuţia noastră din Savannah, ştiu că e suficient să-i 
pomenesc numele pentru ca Ana să ia foc. E sâmbătă şi Elena 
nu lucrează în weekend şi, când o face, se duce la un salon 
din Bravern Center. 

— Am ajuns. 

Deschid ușa salonului Esclava şi o invit pe Ana înăuntru. 
N-am mai fost aici de câteva luni; ultima oară, cu Susannah. 

— Bună dimineaţa, domnule Grey, ne salută Greta. 

— Bună, Greta. 

— Ca de obicei, domnule? întreabă ea politicos. 

La dracu’! 

— Nu. 

Mă uit agitat la Ana. 

— Domnişoara Steele îţi va spune ce doreşte. 

Ochii Anei mă fixează, arzători şi curioşi. 

— De ce aici? întreabă. 

— E salonul meu. Mai am trei ca acesta. 

— E salonul tău? 

— Da. E o afacere suplimentară. În orice caz — tot ce vei 
primi aici e din partea casei. 

Îi povestesc despre toate tratamentele spa disponibile. 

— Toate chestiile care le plac femeilor — totul. Facem aici. 

— Şi epilare? 

Pentru o fracțiune de secundă, mă gândesc să-i recomand 
epilarea cu ciocolată pentru părul pubian, dar, având în 
vedere faptul că ne-am detensionat, îmi păstrez sugestia 
pentru mine însumi. 

— Da, şi epilare... peste tot. 

Ana roşeşte. 

Cum o s-o conving vreodată că sexul va fi mai plăcut 
pentru ea fără păr? 

Încet-încet, Grey. 

— Aş vrea o tunsoare, te rog, îi spune ea Gretei. 

— Sigur, domnişoară Steele. 

Greta se concentrează la computerul ei şi atinge câteva 
taste. 

— Franco va fi liber în cinci minute. 


— Franco e grozav, confirm eu, dar observ că Ana şi-a 
schimbat dintr-odată purtarea. 

Sunt gata s-o întreb ce s-a întâmplat, dar ridic privirea şi o 
văd pe Elena ieșind din biroul din spate. 

La naiba! Ce caută aici? 

Elena schimbă câteva cuvinte cu angajaţii ei, apoi dă cu 
ochii de mine şi se luminează, căpătând o expresie încântat- 
răutăcioasă. 

Rahat! 

— Scuză-mă, îi zic Anei şi mă duc repede spre Elena, 
înainte să vină ea la noi. 

— Ei bine, asta e o plăcere neaşteptată, toarce Elena, 
salutându-mă şi sărutându-mă pe ambii obraji. 

— Bună dimineaţa, doamnă. Nu mă aşteptam să te găsesc 
aici. 

— Cosmeticiana mea şi-a luat liber pentru că e bolnavă. 
Deci, mă tot eviţi. 

— Am fost ocupat. 

— Văd. E cineva nou? 

— Fa e Anastasia Steele. 

Elena îi zâmbeşte Anei, care ne priveşte cu atenţie. Ştie că 
vorbim despre ea şi răspunde cu un surâs cald. 

La naiba! 

— Mica ta frumuseţe sudistă? întreabă Elena. 

— Nu e sudistă. 

— Credeam că te-ai dus în Georgia ca să o vezi. 

— Mama ei trăieşte acolo. 

— Înţeleg. Pare într-adevăr genul tău. 

— Mda. 

Hai să nu discutăm despre asta. 

— Ai de gând să ne faci cunoştinţă? 

Ana vorbeşte cu Greta — o chestionează, mi se pare. Oare 
ce-o întreabă? 

— Nu cred că-i o idee prea bună. 

Elena pare dezamăgită. 

— De ce nu? 

— Te-a poreclit doamna Robinson. 

— Ah, serios? Asta-i amuzant. Deşi sunt surprinsă că o 
persoană atât de tânără ştie filmul. 


Tonul Elenei e sec. 

— De asemenea, sunt uimită că i-ai povestit despre noi. 
Ce s-a întâmplat cu regula confidenţialităţii? 

Îşi duce o unghie roşie ca focul la buze. 

— Nu va spune nimănui. 

— Sper. Uite, nu-ţi face griji. O să mă retrag. 

Ridică braţele, de parcă ar capitula. 

— Mulţumesc. 

— Dar ţi se pare o idee bună, Christian? Te-a rănit deja o 
dată. 

Chipul Elenei devine umbrit de îngrijorare. 

— Nu ştiu. Mi-a fost dor de ea. Ei i-a fost dor de mine. 
Am decis să încerc o relaţie cum vrea ea. Îşi doreşte asta. 

— Cum vrea ea? Eşti sigur că poţi? Eşti sigur că vrei? 

Ana se holbează în continuare la noi. E alarmată. 

— Timpul o va spune, răspund. 

— Ei bine, sunt aici dacă ai nevoie de mine. Baftă multă! 

Îmi zâmbeşte blând, dar calculat. 

— Mai treci pe-aici! 

— Mulţumesc. Te duci diseară la petrecerea dată de 
părinţii mei? 

— Nu prea cred. 

— Probabil că e o idee bună. 

Pe moment, pare surprinsă, dar spune: 

— Hai să ne vedem săptămâna viitoare, ca să vorbim mai 
multe. 

— Sigur. 

Mă strânge de braţ, iar eu mă întorc la Ana, care încă 
aşteaptă lângă recepție. Are fața roşie şi braţele încrucişate la 
piept. Nu e deloc încântată. 

Asta nu e în regulă. 

— Te simţi bine? întreb, ştiind clar că nu se simte bine 
deloc. 

— Nu chiar. De ce nu m-ai prezentat? replică ea, pe un ton 
sarcastic şi indignat în acelaşi timp. 

Doamne! Ştie că e Elena. Cum? 

— Dar credeam că... 

Ana mă întrerupe. 

— Pentru un om inteligent, uneori... 


Se opreşte în mijlocul frazei, prea furioasă ca să continue. 

— Aş vrea să plec, te rog. 

Bate din picior în podeaua de marmură. 

— De ce? 

— Ştii bine de ce, se răsteşte ea și-și dă ochii peste cap, de 
parcă aş fi cel mai mare idiot pe care l-a cunoscut vreodată. 

Eşti cel mai mare idiot pe care l-a cunoscut vreodată, Grey. 

Ştii ce părere are despre Elena. 

Totul mergea atât de bine! 

Îndreaptă lucrurile, Grey! 

— Îmi pare rău, Ana. Nu ştiam că va fi aici. Nu e aici 
niciodată. Şi-a deschis un salon nou la Bravern Center şi 
lucrează acolo de obicei. Astăzi s-a îmbolnăvit cineva de-aici. 

Ana se răsuceşte brusc şi se năpusteşte pe ușă. 

— Nu mai avem nevoie de Franco, Greta, o anunţ pe 
recepţioneră, enervat că a auzit schimbul nostru de replici. 

Ies grăbit după Ana. 

Îşi cuprinde corpul cu braţele, la modul defensiv, şi merge 
repede pe stradă, cu capul în jos. Sunt obligat să fac ditamai 
paşii ca să o prind din urmă. 

Ana! Opreşte-te! Exagerezi! 

Pur şi simplu nu înţelege natura relației mele cu Elena. 

Merg alături de ea şi mă lupt cu mine însumi. Ce să fac? 
Ce să spun? Poate că Elena are dreptate. 

Oare pot face asta? 

N-am tolerat niciodată genul ăsta de comportament din 
partea niciunei supuse; în plus, niciuna n-a fost atât de 
supărăcioasă. 

Dar nu-mi place deloc când e furioasă pe mine. 

— Îți aduceai supusele aici? rosteşte ea şi nu-mi dau 
seama dacă e o întrebare retorică sau nu. 

Îmi încerc norocul. 

— Pe unele, da. 

— Pe Leila? 

— Da. 

— Locul pare nou. 

— A fost renovat de curând. 

— Văd. Deci, doamna Robinson le-a cunoscut pe toate 
supusele tale. 


— Da. 

— Ele ştiau despre ea? 

Nu în felul în care crezi tu. N-au ştiut niciodată despre 
relaţia noastră Stăpână/supus. Credeau că suntem pur şi 
simplu prieteni. 

— Nu. Niciuna dintre ele. Numai tu. 

— Dar eu nu sunt supusa ta. 

— Nu, categoric nu eşti. 

Pentru că n-aş accepta comportamentul acesta din partea 
nimănui, cu siguranţă. 

Se opreşte brusc şi se răsuceșşte cu faţa la mine, cu o 
expresie posomorâtă. 

— Tu îţi dai seama cât de sucită e situația asta? spune ea. 

— Da. Îmi cer scuze. 

Nu ştiam că va fi acolo. 

— Vreau să mă tund, preferabil undeva nu te-ai culcat nici 
cu personalul, nici cu clientele. 

Vocea îi e răguşită, Ana e gata să izbucnească în plâns. 

Ana. 

— Acum, te rog să mă scuzi. 

Se întoarce, voind să plece. 

— Sper că nu fugi, nu-i aşa? 

Panica începe să se cuibărească în mine. Asta e. Dispare 
înainte de a-mi acorda a doua şansă. 

Grey, ai dat-o în bară! 

— Nu, ţipă ea, exasperată. Vreau doar să mă tund 
dracului. Undeva unde să pot închide ochii, să-mi spele 
cineva părul şi să uit de toate bagajele pe care le duci după 
tine. 

Nu mă părăseşte. Inspir adânc. 

— ÎI pot chema pe Franco la apartament sau la tine acasă, 
propun eu. 

— E foarte atrăgătoare. 

Doamne. Nu asta. 

— Da. Este. 

Şi ce dacă? Las-o baltă, Ana! 

— E tot măritată? 

— Nu. A divorţat acum vreo cinci ani. 

— De ce nu eşti cu ea? 


Ana! Las-o baltă! 

— Pentru că între noi totul s-a terminat. i-am spus asta. 

De câte ori trebuie să-i mai spun? Telefonul îmi vibrează 
în buzunarul sacoului. Ridic un deget ca să-i opresc tirada şi 
răspund la telefon. Ecranul mă anunţă că e Welch. Mă întreb 
ce are de raportat. 

— Domnule Grey... 

— Welch. 

— Trei lucruri. Am descoperit-o pe doamna Leila Reed în 
Spokane, unde locuia cu un bărbat pe nume Geoffrey Barry. 
A fost ucis într-un accident auto pe I-90. 

— Ucis într-un accident? Când? 

— Acum patru săptămâni. Soţul ei, Russell Reed, ştia 
despre Barry, dar tot nu vrea să spună unde a plecat doamna 
Reed. 

— E a doua oară când nemernicul nu cooperează. Trebuie 
să ştie. Nu are deloc sentimente față de ea? 

Sunt uluit că fostul ei soț poate fi atât de lipsit de suflet. 

— Are sentimente față de ea, dar cu siguranţă nu sunt 
deloc conjugale. 

— Începe să aibă logică. 

— Psihiatrul v-a oferit ceva de la care să pornim? întreabă 
Welch. 

— Nu. 

— Poate că suferă de vreo formă de psihoză? 

Sunt de acord cu Welch că ar putea fi în situaţia asta, dar 
tot nu explică unde e, lucru pe care chiar aş vrea să-l cunosc. 
Privesc în jur. Unde ești, Leila? 

— E aici. Ne urmăreşte, mormăi eu. 

— Domnule Grey, suntem aproape. O vom găsi. 

Welch încearcă să mă liniştească şi mă întreabă dacă sunt 
la Escala. 

— Nu. 

Mi-aş dori ca Ana şi cu mine să nu fim atât de expuși pe 
stradă. 

— Mă gândesc de câți oameni aveţi nevoie pentru echipa 
de protecţie. 

— De doi sau de patru, 24 de ore din 24. 

— Bine, domnule Grey. I-aţi spus Anastasiei? 


— N-am deschis discuţia deocamdată. 

Ana mă priveşte, ascultând. Expresia ei e intensă, dar 
impenetrabilă. 

— Ar trebui. Mai e ceva. Doamna Reed a obţinut un 
permis de portarmă. 

— Poftim? 

Teama îmi cuprinde inima. 

— Detaliile au apărut în investigația noastră din această 
dimineaţă. 

— Înţeleg. Când? 

— Cu data de ieri. 

— Atât de recent? Dar cum? 

— A falsificat actele. 

— Fără verificări amănunțite? 

— Toate formularele erau false. Foloseşte un nume fals. 

— Înţeleg. Trimite-mi pe e-mail numele, adresa şi 
fotografiile, dacă le ai. 

— Aşa voi face. Şi o să organizez securitate suplimentară. 

— Douăzeci şi patru de ore din douăzeci şi patru, 
începând din după-amiaza aceasta. Ia legătura cu Taylor! 

Închid. Treaba e gravă. 

— Deci? face Ana. 

— Era Welch. 

— Cine e Welch? 

— Consilierul meu pe probleme de securitate. 

— Bine. Deci ce s-a întâmplat? 

— Leila şi-a părăsit soțul acum vreo trei luni şi a fugit cu 
un tip care a murit într-un accident de circulaţie cu vreo 
patru săptămâni în urmă. 

— Ah! 

— Nemernicul de psihiatru ar fi trebuit să-şi dea seama. E 
durere, despre asta-i vorba. 

La naiba! Spitalul ăla ar fi putut face o treabă mai bună. 

— Haide! 

Întind mâna şi Ana mi-o ia fără să se gândească. Apoi, la 
fel de brusc, şi-o smuceşte. 

— Stai o clipă! Eram în mijlocul discuţiei despre „noi“. 
Despre ea, despre doamna Robinson a ta. 


— Nu e doamna Robinson a mea. Putem vorbi despre asta 
acasă la mine. 

— Nu vreau să merg la tine acasă. Vreau să mă tund! ţipă 
ea. 

Iau telefonul şi sun la salon. Greta răspunde imediat. 

— Greta, Christian Grey sunt. Să vină Franco la mine 
acasă într-o oră. Cere-i voie doamnei Lincoln. 

— Da, domnule Grey. 

Mă pune pe aşteptare o fracțiune de secundă. 

— E în regulă. Poate fi acolo la ora unu. 

— Perfect, zic şi închid. Vine la unu. 

— Christian! 

Ana se uită urât la mine. 

— Anastasia, Leila suferă, în mod evident, un episod 
psihotic. Nu ştiu dacă mă urmărește pe mine sau pe tine sau 
cât de departe e pregătită să meargă. O să mergem la tine, îți 
luăm lucrurile şi poţi sta la mine până când o depistăm. 

— De ce-aş vrea să fac una ca asta? 

— Ca să te ştiu în siguranţă. 

— Dar... 

Dă-mi putere! 

— O să vii la mine acasă chiar de-ar trebui să te târăsc de 
păr până acolo. 

— Cred că exagerezi. 

— Nu exagerez. Ne putem continua discuţia acolo. Haide! 

Se uită urât la mine. De neclintit. 

— Nu, zice ea. 

— Poţi merge de bunăvoie sau te pot căra în cârcă. Nu mă 
deranjează nicio variantă, Anastasia. 

— N-ai îndrăzni. 

— Ah, iubito, ştim amândoi că dacă tu arunci mănușa, eu 
voi fi fericit să o ridic. 

Îşi îngustează ochii. 

Ana. Nu-mi dai de ales. 

O iau în braţe şi-o arunc peste umăr, ignorând expresia 
speriată a unui cuplu care trece pe lângă noi. 

— Lasă-mă jos! urlă ea şi începe să se zbată. 

O strâng şi mai tare şi o plesnesc peste fund. 


— Christian! chițăie ea.E mânioasă. Dar mă doare în cot. 
Un individ alarmat — un părinte, presupun — îşi trage copiii 
mici din calea noastră. 

— Merg pe jos. Merg pe jos, ţipă ea, iar eu o las imediat pe 
trotuar. 

Se răsuceşte atât de repede, încât părul ei mi se loveşte de 
umăr. O ia la pas hotărâtă înspre apartamentul ei, iar eu mă 
țin după ea, dar rămân în gardă. Mă uit în toate părțile. 

Unde ești, Leila? 

După vreo maşină parcată? După vreun copac? 

Ce anume vrei? 

Ana se opreşte brusc. 

— Ce s-a întâmplat? întreabă ea. 

— Ce vrei să spui? 

Acum ce mai e? 

— Cu Leila. 

— Ți-am spus. 

— Nu, nu mi-ai spus. Mai e ceva. Ieri n-ai insistat să 
mergem la tine acasă. Deci ce s-a-ntâmplat? 

Eşti isteaţă, domnişoară Steele. 

— Christian! Spune-mi! 

— Ieri a reuşit să obţină permis de portarmă. 

Toată atitudinea i se schimbă. Furia i se transformă în 
teamă. 

— Asta înseamnă că-şi poate cumpăra o armă, şopteşte ea, 
îngrozită. 

— Ana... 

O trag în braţele mele. 

— Nu cred că va face vreo prostie, dar nici nu vreau să-mi 
asum vreun risc în privința ta. 

— Lasă-mă pe mine! Cu tine cum rămâne? spune ea, cu 
neliniște. 

Îşi încolăceşte braţele în jurul meu şi mă strânge cu 
putere. E speriată pentru mine. 

Pentru mine! 

Şi acum o clipă credeam că mă părăseşte. 

Chestia asta e ireală. 

— Hai să ne-ntoarcem! 


O sărut pe păr. Îmi pun braţul în jurul umerilor ei şi o trag 
lângă mine ca să o protejez. Ea îşi strecoară mâna prin 
centura jeanşilor mei, ţinându-mă aproape, cu degetele 
încolăcite în jurul şoldului meu. 

Chestia asta... apropierea... e nouă. M-aș putea obişnui 
cu ea. 

Mergem spre apartamentul ei, iar eu mă uit în toate 
părţile după Leila. 


Mă gândesc la gama de emoţii pe care le-am experimentat 
de când m-am trezit, în vreme ce o privesc pe Ana 
pregătindu-şi o mică valiză. Pe alee, zilele trecute, am încercat 
să articulez felul în care mă simt. Cel mai potrivit adjectiv 
este „neliniștit“ Şi descrie şi starea mea de spirit de acum. 
Ana nu e femeia docilă pe care mi-o amintesc — e mult mai 
îndrăzneață şi mai alunecoasă. 

S-a schimbat atât de mult de când m-a părăsit? Sau eu m- 
am schimbat? 

Nu mă ajută deloc faptul că sunt atât de tulburat din cauza 
Leilei. Pentru prima oară într-o perioadă îndelungată, mi-e 
teamă. Dacă i s-ar întâmpla ceva Anei din cauza legăturii 
mele cu Leila? Toată situația îmi scapă de sub control. Şi nu- 
mi place. 

Ana pare însă solemnă şi neobișnuit de tăcută. 
Împăturește balonul în rucsac. 

— Charlie Tango vine şi el? o tachinez. 

Dă din cap şi-mi zâmbeşte neconvingător. Ori e speriată, 
ori e încă supărată din cauza Elenei. Ori e ofticată că am luat- 
o în cârcă în plină stradă. Sau poate că de vină sunt cei 
douăzeci şi patru de mii de dolari. 

La naiba, sunt multe variante din care să aleg. Mi-aş dori 
să ştiu la ce se gândeşte. 

— Ethan se întoarce marţi, zice ea. 

— Ethan? 

— Fratele lui Kate. Stă aici până-şi găseşte un apartament 
în Seattle. 

Ah, cealaltă progenitură a familiei Kavanagh. Vagabondul 
de pe plajă. L-am cunoscut la absolvirea ei. Nu-şi putea ţine 


departe mâinile de Ana. 

— Păi, atunci e bine că o să stai la mine. Să-i laşi mai mult 
spaţiu. 

— Nu ştiu dacă are cheile. Va trebui să mă întorc atunci. 
Asta-i tot, zice ea. 

Ridic valiza şi arunc o privire rapidă în jur înainte de a 
încuia. Observ cu nemulțumire că apartamentul nu are 
alarmă. 


Audi-ul e parcat afară, în spate, acolo unde a spus Taylor. 
Deschid portiera din dreapta pentru Ana, dar ea rămâne 
neclintită pe asfalt, holbându-se la mine. 

— Nu urci? o întreb, derutat. 

— Credeam că eu conduc. 

— Nu. Eu conduc. 

— E ceva greşit la felul meu de a conduce? întreabă ea, iar 
eu detectez din nou acel ton. Nu-mi spune că ştii şi câte 
puncte am luat la examen. N-aş fi surprinsă, cu tendinţele 
tale de urmăritor. 

— Treci în maşină, Anastasia. 

Răbdarea mi se evaporă. 

Destul. Mă înnebuneşti. Vreau să fii acasă, în siguranță. 

— Bine, pufneşte ea şi se suie în maşină. 

Nu locuieşte departe de mine, deci drumul n-ar trebui să 
dureze mult. În mod normal, m-aș bucura să conduc micul 
Audi. E ager în traficul din Seattle. Dar acum sunt distras de 
orice pieton. Oricare dintre ei ar putea fi Leila. 

— "Toate supusele tale au fost brunete? întreabă Ana din 
senin. 

— Da. 

Dar chiar nu vreau să vorbesc despre asta. Relaţia noastră, 
aflată la început, se îndreaptă spre un teritoriu periculos. 

— Mă întrebam şi eu... 

Frământă un pompon de pe rucsacul ei; asta înseamnă că 
e agitată. 

Curmă-i suferința, Grey! 

— Ți-am spus. Prefer brunetele. 

— Doamna Robinson nu e brunetă. 


— Probabil de-aceea. Din cauza ei mi s-a luat de blonde 
pentru totdeauna. 

— Glumeşti! 

Neîncrederea Anei e evidentă. 

— Da. Glumesc. 

Chiar trebuie să vorbim despre asta? Anxietatea îmi 
sporeşte. Dacă va continua să sape, o să-i mărturisesc cel mai 
întunecat secret al meu. 

Nu. Nu pot să-i spun niciodată. O să mă părăsească. 

Fără să privească înapoi. 

Şi îmi amintesc cum a şters-o pe stradă şi a intrat în 
garajul de la The Heathman după prima noastră cafea 
împreună. 

Nu s-a uitat înapoi nici măcar o dată. 

Nici măcar o dată. 

Dacă n-aş fi contactat-o ca să mergem la expoziţia 
fotografului... n-aş fi acum cu ea. 

Ana e puternică. Dacă spune la revedere, vorbeşte serios. 

— Povesteşte-mi despre ea, îmi întrerupe Ana gândurile. 

Acum ce mai e? Vorbeşte despre Elena? Din nou? 

— Ce vrei să ştii? 

Mai multe informaţii despre doamna Lincoln nu vor face 
altceva decât să-i înrăutăţească dispoziţia. 

— Spune-mi despre aranjamentul vostru de afaceri. 

Ei bine, asta-i destul de uşor. 

— Eu sunt partenerul din umbră. Nu sunt interesat în 
mod particular de industria cosmetică, dar ea a construit un 
proiect de succes. Eu doar am investit şi am ajutat-o să 
înceapă. 

— De ce? 

— Îi datorez asta. 

— Serios? 

— Când m-am lăsat de Harvard, mi-a împrumutat o sută 
de mii de dolari ca să-mi încep afacerea. 

— Te-ai lăsat? 

— Nu-mi plăcea. Am făcut doi ani. Din păcate, părinții 
mei n-au fost atât de înţelegători. 


— Ce faci? 


Grace se încruntă la mine, pe punctul de a face apoplexie. 
— Vreau să mă las de școală. O să-mi înființez propria 
companie. 

— Și ce să faci acolo? 

— Investiţii. 

— Christian, ce știi tu despre investiții? Trebuie să-ți 
termini facultatea. 

— Mamă, am un plan. Cred că pot face asta. 

— Uite, fiule, e un pas important care-ţi poate afecta tot 
viitorul. 

— Știu, tată, dar nu mai pot. Nu vreau să trăiesc la 
Cambridge încă doi ani. 

— Te transferi. Vino înapoi la Seattle. 

— Mamă, nu e locul potrivit. 

— Nu ţi-ai găsit chemarea încă. 

— Chemarea mea e lumea reală. Nu facultatea. E sufocant. 
— Ai cunoscut pe cineva? întreabă Grace. 

— Nu, mint eu relaxat. 

O știam pe Elena dinainte să plec la Harvard. 

Grace mijeşte ochii şi simt cum vârfurile urechilor îmi iau 
foc. 

— Nu putem susține decizia asta nesăbuită, fiule. 

Carrick întră în rolul total de tată-nemernic-şi-pompos şi 
mi-e teamă că o să-mi țină predica lui favorită: „Învață 
bine, munceşte din greu, familia e pe primul loc.“ 

Grace îi susține punctul de vedere. 

— Christian, te joci cu tot restul vieţii tale. 

— Mamă! Tată! S-a terminat. Îmi pare rău că vă 
dezamăgesc încă o dată. Am luat deja decizia. Doar vă 
informam. 

— Dar cum rămâne cu taxa irosită? 

Mama flutură din mâini. 

Rahat! 

— O să v-o înapoiez. 

— Cum? Şi cum Dumnezeului o să-ţi începi propria 
afacere? Ai nevoie de capital. 

— Nu-ţi face griji, mamă. Mă descurc. Şi o să vă dau banii 
înapoi. 

— Christian, dragule, nu e vorba de bani... 


Singura chestie pe care am învăţat-o în facultate a fost 
cum să fac un bilanţ contabil şi mi-am găsit liniştea în vâslit. 

— Nu pari să te fi descurcat prea rău după ce ai renunţat 
la facultate. În ce anume te specializai? spune Ana, făcându- 
mă să revin la conversaţia noastră. 

— Politică şi economie. 

— Deci, e bogată? 

Ana are o fixație în privinţa banilor pe care mi i-a 
împrumutat Elena. 

— Era o nevastă-trofeu plictisită, Anastasia. Soţul ei era 
bogat — un şmecher în industria lemnului. 

Asta mă face întotdeauna să zâmbesc. Îi surâd strâmb 
Anei. Lincoln Timber. Ce dobitoc imbecil s-a dovedit a fi! 

— N-o lăsa să lucreze. Ştii tu, era obsedat de control. Unii 
bărbaţi așa sunt. 

— Serios? Un bărbat obsedat de control? 

Ana pare că-şi bate joc de mine. 

— Cu siguranţă, e o creatură mitică. 

Sarcasmul ei răzbate din fiecare cuvânt. Se comportă 
neobrăzat, dar răspunsul ci mă face să zâmbesc. 

— "Ţi-a împrumutat banii soțului ei? 

Exact așa a făcut. 

— Îngrozitor! 

— I-a primit pe toţi înapoi. 

Imbecilul! 

Gândurile mele intră într-o zonă neagră. Aproape că şi-a 
ucis soția pentru că şi-o trăgea cu mine. Mă cutremur când 
mă gândesc ce i-ar fi făcut dacă n-aş fi apărut eu. Furia îmi 
străbate trupul şi strâng volanul în mâni, exact când aşteptăm 
ca bariera garajului de la Escala să se ridice. Încheieturile mi 
se albesc. Elena a stat trei luni în spital şi a refuzat să-l 
reclame la poliție. 

Stăpåneşte-te, Grey! 

Släbesc un pic volanul. 

— Cum? întreabă Ana, curioasă ca întotdeauna, voind să 
afle mai multe despre răzbunarea lui Linc. 

Nu-i spun povestea asta. Clatin din cap, parchez pe unul 
dintre locurile mele şi opresc motorul. 

— Haide... Franco va ajunge aici în scurt timp. 


În lift, îi arunc o privire. Micul v e acolo, între sprâncene. 
E gânditoare, poate rumegă ce i-am spus... sau e altceva la 
mijloc? 

— Încă eşti supărată pe mine? întreb. 

— Foarte. 

— Bine. 

Măcar ştiu. 

Taylor s-a întors din vizita de la fiica lui, Sophie. Ne salută 
când ajungem în foaier. 

— Bună ziua, domnule, îmi spune el încet. 

— Te-a sunat Welch? 

— Da, domnule. 

— Şi? 

— Totul e aranjat. 

— Excelent! Ce mai face fiica ta? 

— E bine, mulțumesc, domnule. 

— Bravo! O să vină un stilist la ora unu — Franco De 
Luca. 

— Domnişoară Steele, o salută Taylor pe Ana. 

— Bună, Taylor. Ai o fetiță? 

— Da, doamnă. 

— Câţi ani are? 

— Şapte ani. 

Ana pare confuză. 

— Locuieşte cu mama ei, explică Taylor. 

— Ah, înţeleg, spune ea, iar el îi zâmbeşte, cum rar o face. 

Mă întorc şi mă îndrept spre living. Nu sunt sigur că 
apreciez flirtul lui Taylor cu domnişoara Steele sau viceversa. 
O aud pe Ana venind în urma mea. 

— Ți-e foame? întreb. 

Ea clatină din cap şi cercetează camera din priviri. N-a 
mai fost aici din ziua îngrozitoare în care m-a părăsit. Vreau 
să-i spun că mă bucur că s-a întors, dar acum e supărată pe 
mine. 

— Am de dat câteva telefoane. Simte-te ca acasă! 

— Bine, zice ea. 


Pe birou găsesc o sacoşă mare de pânză. Înăuntru e o 
mască uimitoare, argintie, cu pene bleumarin, pentru Ana. 
Lângă ea e o pungă mică de la Chanel, în care e un ruj roşu. 
Taylor s-a descurcat bine. În orice caz, nu cred că Ana va fi 
prea impresionată de ideea mea cu rujul — cel puţin, nu 
acum. Pun masca pe un raft şi bag rujul în buzunar, apoi mă 
aşez la computer. 

A fost o dimineaţă relaxantă și distractivă petrecută cu 
Anastasia. A fost la fel de provocatoare ca de obicei de când 
ne-am trezit, fie că a fost vorba de cecul pentru rabla ei de 
Beetle, de relația mea cu Elena sau de cine plăteşte pentru 
micul dejun. 

Ana e teribil de independentă şi încă nu pare interesată de 
banii mei. Nu primeşte, ci oferă; dar ea a fost întotdeauna așa. 
Îţi dă o senzaţie atât de proaspătă! Toate supusele mele erau 
moarte după cadouri. Grey, pe cine păcălești? Spuneau că le 
plac cadourile tale, dar poate că era din cauza rolului pe care- 
jucau. 

Îmi las capul în mâini. E dificil. Cu Ana sunt pe teritoriu 
necartografiat. 

Furia ei față de Elena e regretabilă. Elena mi-e prietenă. 

Oare Ana e geloasă? 

Nu-mi pot schimba trecutul şi, după câte a făcut pentru 
mine Elena, va fi stânjenitor să gestionez ostilitatea Anei. 

Aşa o să fie viața mea de-acum încolo, înnămolită în 
această nesiguranță? Acesta va fi un subiect interesat de 
discuţie cu Flynn data viitoare când o să-l văd. Poate că 
reuşeşte să mă ajute în privinţa asta. 

Clatin din cap, pornesc iMac-ul şi-mi verific e-mailurile. 
Welch mi-a trimis o copie a permisului falsificat de portarmă 
al Leilei. Foloseşte numele Jeanne Barry şi o adresă din 
Belltown. Persoana din fotografie îi seamănă, doar că arată 
mai bătrână, mai slabă şi mai tristă decât era atunci când am 
cunoscut-o eu. E deprimant. Femeia asta are nevoie de ajutor. 

Printez câteva tabele de la SIP — declaraţii de profit şi 
pierderi pe ultimii trei ani, pe care le voi studia mai târziu. 
Apoi examinez CV-urile celor din echipa suplimentară de 
protecţie pe care a aprobat-o Taylor; doi dintre ei sunt foști 


agenţi federali şi alți doi au luptat în Navy Seals. Dar încă 
trebuie să abordez subiectul securităţii suplimentare cu Ana. 
Puțin câte puțin, Grey. 


x 


După ce termin de răspuns la cele câteva e-mailuri de 
afaceri, mă duc să o caut pe Ana. 

Nu e nici în living room, nici la mine în dormitor, dar 
dacă tot sunt aici iau câteva prezervative din noptieră şi-mi 
continui căutarea. Vreau să mă duc sus să văd dacă e cumva 
în camera supusei, dar aud ușile liftului și pe Taylor salutând 
pe cineva. Ceasul meu arată 12:55. Probabil că a sosit Franco. 

Uşile de la foaier se deschid şi, înainte ca Taylor să 
deschidă gura, spun: 

— O aduc pe domnișoara Steele. 

— Foarte bine, domnule. 

— Anunţă-mă când e gata planul de securitate. 

— Sigur că da, domnule Grey. 

— Şi mulţumesc pentru mască şi ruj. 

— Cu plăcere, domnule, spune Taylor şi închide uşa. 

La etaj, n-o văd, dar o aud. 

Ana vorbeşte singură în debara. 

Ce mama naibii face acolo? 

Inspir adânc, deschid uşa şi o găsesc stând cu picioarele 
încrucişate pe jos. 

— Aici erai. Credeam că ai fugit. 

Ridică un deget şi-mi dau seama că vorbeşte la telefon, 
nicidecum de una singură. Mă sprijin de cadrul uşii şi o 
urmăresc cum îşi dă părul după ureche şi începe să-și 
răsucească o şuviţă în jurul arătătorului. 

— Îmi pare rău, mamă, trebuie să-nchid. Te sun în 
curând... 

E agitată. Eu o fac să se simtă aşa? Probabil că se ascunde 
aici ca să scape de mine. Are nevoie de spaţiu? Gândul ăsta 
mă descurajează. 

— Şi eu te iubesc, mamă. 

Închide telefonul şi se întoarce spre mine, cu o expresie de 
nerăbdare. 

— De ce te ascunzi aici? întreb. 


— Nu mă ascund, disper. 

— Disperi? 

Pielea mi se înfioară de neliniște. Se gândeşte să fugă. 

— Din cauza tuturor acestor chestii, Christian. 

Face un gest spre hainele agăţate în dulap. 

Hainele? Nu-i plac? 

— Pot să intru? o întreb. 

— E debaraua ta. 

Debaraua mea. Hainele tale, Ana. 

Mă las încet pe podea lângă ea, încercând să o înveselesc. 

— Sunt doar nişte haine. Dacă nu-ţi plac, le trimit înapoi. 

Par mai degrabă resemnat decât împăciuitor. 

— Eşti greu de suportat, ştii? 

Nu greşeşte. Mă scarpin în barba nerasă şi mă gândesc ce 
să spun. 

Fii autentic! Fii sincer! Cuvintele lui Flynn îmi răsună în 
cap. 

— Ştiu. Mă străduiesc, replic eu. 

— Te străduieşti prea mult, chițăie ea. 

— Ca şi tine, domnişoară Steele. 

— De ce faci asta? 

Face un semn între noi. 

Ea şi eu. 

Noi doi. 

Ana şi Christian. 

— Ştii bine de ce. 

Am nevoie de tine. 

— Nu, nu ştiu, insistă ea. 

Îmi trec mâinile prin păr, căutând inspiraţie. Ce vrea să 
spun? Ce anume vrea să audă? 

— Eşti o femeie foarte enervantă. 

— Ai putea avea o supusă brunetă şi frumoasă. Una care 
să te întrebe „Cât de sus?“ de câte ori îi ordoni să sară, asta 
dacă are voie să vorbească. Deci de ce eu, Christian? Pur şi 
simplu, nu înţeleg. 

Ce-ar trebui să-i spun? Pentru că m-am trezit de când am 
cunoscut-o pe ea? Pentru că mi s-a schimbat tot universul? 
Toată lumea se roteşte pe o axă diferită. 


— Mă faci să mă uit altfel la lume, Anastasia. Nu mă vrei 
pentru banii mei. Îmi oferi... 

Caut cuvântul potrivit. 

— Speranţă. 

— Speranţă pentru ce? 

Pentru tot. 

— Pentru mai mult, îi răspund. 

Asta şi-a dorit Ana. Şi acum îmi doresc şi eu acelaşi lucru. 

Ține-i tot discursul, Grey. 

Îi spun că are dreptate. 

— Sunt obişnuit ca femeile să facă exact ce spun eu, când 
spun cu, să facă exact ce vreau eu. Chestia asta se învecheșşte. 
Tu ai ceva, Anastasia, care mă cheamă la un nivel mai 
profund, pe care nu-l înţeleg. E chemarea sirenei. Nu-ţi pot 
rezista şi nu vreau să te pierd. 

Uau! Floricele, Grey. 

O prind de mână. 

— Nu fugi, te rog. Ai puţină încredere în mine şi un pic de 
răbdare. Te rog. 

Şi iată ce i se citeşte în zâmbetul dulce. Compasiunea. 
Iubirea. M-aş putea desfăta în privirea aceea toată ziua. În 
fiecare zi. Îşi pune mâna pe genunchii mei, luându-mă prin 
surprindere, şi mă sărută pe buze. 

— Bine. Încredere şi răbdare, pot să încerc, spune ea. 

— Bravo! Pentru că a venit Franco. 

Îşi dă părul peste umăr. 

— Era momentul! 

Râsul ei copilăresc e molipsitor şi ne ridicăm amândoi în 
picioare. 

Mergem la parter ţinându-ne de mână, iar eu mă gândesc 
că poate am depăşit deja faza care a supărat-o. 


x 


Franco se agită exagerat în jurul iubitei mele. Îi las pe 
amândoi la mine în baie. Nu sunt convins că Ana ar aprecia 
dacă aş încerca să-i impun vreo tunsoare. 

Mă întorc în birou, resimţind o tensiune în umeri. O simt 
peste tot, de fapt. Dimineaţa asta mi-a scăpat de sub control 


şi, deşi mi-a promis că va încerca să aibă încredere şi răbdare, 
va trebui să văd dacă se va ţine de cuvânt. 

Dar Ana nu mi-a dat niciodată vreun motiv să mă 
îndoiesc de ea. 

În afară de momentul în care a plecat. 

Și m-a rănit... 

Alung acest gând negru şi-mi verific repede e-mailurile. E 
unul de la Flynn. 


De la: Dr. John Flynn 
Subiect: Diseară 

Data: 11 iunie 2011, ora 13:00 
Către: Christian Grey 


Christian, 
Vii diseară la evenimentul organizat de părinţii tăi? 
JE 


Îi răspund imediat. 


De la: Christian Grey 
Subiect: Diseară 

Data: 11 iunie 2011, ora 13:15 
Către: Dr. John Flynn 


Bună ziua, John, 


Vin şi voi fi însoțit de domnişoara Anastasia Steele. 
Christian Grey 


CEO, Grey Enterprises Holdings, Inc. 


Mă întreb ce va face cu informaţia asta. Cred că e pentru 
prima oară când îi urmez sfatul — şi încerc să am cu Ana o 
relaţie aşa cum îşi doreşte ea. 

Până acum, totul e derutant. 


Clatin din cap şi-mi recuperez tabelele pe care le-am 
printat şi nişte rapoarte de obligaţiuni pe care trebuie să le 
citesc, legate de afacerea din Taiwan. 


Sunt rătăcit în cifrele de la SIP. Se pierd foarte mulţi bani. 
Cheltuielile lor de operare sunt foarte mari, lichidările sunt 
astronomice, costurile de producţie sunt în creştere, iar 
personalul... 

Prind cu coada ochiului o mişcare care mă distrage. 

Ana. 

Stă la intrarea în living, sprijinindu-se pe un picior, 
părând jenată şi timidă. Se uită neliniştită la mine şi-mi dau 
seama că-şi doreşte aprobarea mea. 

E uluitoare. Părul ei e ca o coamă strălucitoare. 

— Vezi!? i-am spus eu că o să-i placă. 

Franco a venit după ea în living. 

— Arăţi superb, Ana, zic eu şi complimentul meu îi aduce 
bujori în obraji. 

— Treaba mea aici s-a sfârşit, spune Franco, bătând din 
palme. 

E vremea să-l conduc la ieşire. 

— Mulţumesc, Franco, spun şi încerc să-l dau afară din 
livingul meu. 

O prinde pe Ana şi o sărută pe ambii obraji, într-o 
demonstraţie dramatică de afecțiune. 

— Să nu mai laşi pe nimeni altcineva să-ţi tundă vreodată 
părul, bellissima Ana! 

Mă uit urât la el până-i dă drumul. 

— Pe-aici, zic, ca să scap de el. 

— Domnule Grey, e o bijuterie. 

Ştiu. 

— Uite! 

Îi întind trei sute de dolari. 

— Mulţumesc că ai venit așa din scurt. 

— A fost o plăcere. O adevărată plăcere. 

Îmi strânge mâna şi, exact la momentul potrivit, Taylor 
apare să-l conducă în foaier. 

Slavă Cerului! 


Ana stă acolo unde am lăsat-o. 

— Mă bucur că l-ai păstrat lung. 

Iau o şuviţă din părul ei şi o mângâi între degete. 

— Atât de moale, şoptesc. 

Mă priveşte — cu neliniște, cred. 

— Mai eşti supărată pe mine? întreb. 

Ea dă din cap. 

Ah, Ana! 

— Pentru ce anume eşti supărată pe mine? 

Îşi dă ochii peste cap... şi-mi amintesc un moment 
petrecut în dormitorul ei din Vancouver când a făcut exact 
aceeaşi greşeală. Dar a fost acum o veşnicie în scurta noastră 
relație şi sunt sigur că acum nu m-ar lăsa să o plesnesc la 
fund. Deşi aş vrea. Da. Aș vrea asta foarte mult. 

— Vrei lista? zice ea. 

— E o listă întreagă? 

Sunt amuzat. 

— Una lungă. 

— Putem discuta despre asta în pat? 

Gândul că aș putea să o plesnesc pe Ana la fund mi s-a 
dus direct în vintre. 

— Nu. 

— La prânz, atunci. Mi-e foame, şi nu numai de mâncare. 

— N-o să te las să-mi suceşti capul cu sexpertiza ta. 

Sexpertiză! 

Anastasia, mă flatezi. 

Şi-mi place. 

— Ce te supără mai precis, domnişoară Steele? Scuipă tot! 

Am pierdut şirul. 

— Ce mă supără? se strâmbă ea. Păi, ar fi faptul că-mi 
invadezi grosolan intimitatea, faptul că m-ai dus într-un loc 
unde lucrează fosta ta amantă și unde ţi-ai dus toate iubitele 
ca să se epileze, faptul că m-ai luat în cârcă pe stradă ca şi 
cum aş fi avut şase ani. 

S-a pornit să-mi înşire toată lista comportamentului meu 
greşit. Mă simt ca în clasa întâi. 

— Şi, colac peste pupăză, ai lăsat-o pe doamna Robinson 
să te atingă! 

Nu m-a atins! Dumnezeule! 


— E o listă impresionantă. Dar, ca să mai lămuresc o dată 
lucrurile, ea nu e doamna Robinson a mea. 

— Te poate atinge, subliniază ea, iar vocea îi şovăie, plină 
de suferință. Ea ştie unde. 

— Ce înseamnă asta? 

— Tu şi cu mine nu aveam reguli. N-am avut niciodată o 
relație fără reguli şi nu ştiu niciodată unde-o să mă atingi. 
Asta mă nelinişteşte. 

E imprevizibilă şi trebuie să înţeleagă că atingerea ei mă 
dezarmează. 

— Atingerea ta înseamnă mai mult. Mult mai mult. 

Nu mă poți atinge, Ana. Te rog, pur şi simplu acceptă 
gândul acesta. 

Face un pas înainte, ridicând mâna. 

Nu. Întunericul îmi strânge coastele ca un cleşte. Mă 
retrag. 

— Limite dure, şoptesc eu. 

Ea îşi ascunde dezamăgirea. 

— Tu cum te-ai simți dacă n-ai putea să mă atingi? 

— Devastat şi furat. 

Umerii i se lasă şi scutură din cap, dar îmi zâmbeşte 
resemnată. 

— Într-o bună zi va trebui să-mi spui exact de ce asta e o 
limită dură, te rog. 

— Într-o bună zi, răspund eu. 

Și alung din creierul meu amintirea unei țigări aprinse. 

— Deci, restul listei tale. Invadarea intimităţii. Pentru că-ți 
ştiu numărul contului bancar? 

— Da, e scandalos. 

— Fac verificări amănunțite în privinţa tuturor supuselor 
mele. O să-ţi arăt. 

Mă îndrept spre biroul meu, iar ea mă urmează. Mă întreb 
dacă asta e o idee bună, totuşi scot dosarul Anei din dulap şi 
i-l înmânez. Îşi priveşte numele scris frumos şi se uită la mine 
ucigător. 

— Poţi să-l păstrezi, îi spun. 

— Uau, ce bine, merci, rânjeşte ea, începând să-l 
răsfoiască şi să-l studieze. Deci ştiai că lucrez la Clayton? 

— Da. 


— N-a fost o coincidenţă. N-ai trecut pur şi simplu pe 
acolo? 

Mărturisește, Grey! 

— Nu. 

— E o mare porcărie. Ştii asta? 

— Eu nu văd lucrurile așa. La ceea ce fac eu, trebuie să fiu 
precaut. 

— Dar asta e ceva privat. 

— Nu folosesc informaţiile la modul abuziv. Oricine le 
poate obţine dacă-şi pune mintea, Anastasia. Ca să deţin 
controlul, am nevoie de informaţii. Aşa am operat 
întotdeauna. 

— Ba le foloseşti la modul abuziv. Depui în contul meu 
douăzeci şi patru de mii de dolari pe care nu-i vreau. 

— Ți-am zis. Atât a reuşit Taylor să obțină pentru maşina 
ta. Incredibil, ştiu, dar ăsta-i adevărul. 

— Dar Audi-ul... 

— Anastasia, ai idee câți bani câştig eu? 

— De ce ar trebui să ştiu? Nu trebuie să cunosc 
dimensiunile contului tău bancar, Christian. 

— Ştiu. Acesta e unul dintre lucrurile pe care le ador la 
tine. Anastasia, câştig cam o sută de mii de dolari pe oră. 

Buzele ei formează litera o. 

Și, pentru prima oară în viaţa ei, tace mâlc. 

— Douăzeci şi patru de mii de dolari nu înseamnă nimic. 
Maşina, cărțile cu Tess, hainele... nu înseamnă nimic. 

— Dacă ai fi în locul meu, cum te-ai simţi cu atâta... 
generozitate îndreptată în direcţia ta? întreabă ea. 

E irelevant. Vorbim despre ea, nu despre mine. 

— Nu ştiu. 

Ridic din umeri pentru că e o întrebare caraghioasă. 

Ea oftează de parcă trebuie să-i explice o ecuaţie complexă 
unui individ bătut în cap. 

— Nu e prea grozav. Adică, sigur, tu eşti foarte generos, 
dar eu mă simt prost. Ți-am spus asta de multe ori. 

— Vreau să-ți ofer lumea întreagă, Anastasia. 

— Eu te vreau numai pe tine, Christian. Nu toate 
accesoriile astea. 

— Fac parte din înţelegere. Parte din ce sunt eu. 


Din cine sunt eu. 

Clatină din cap, părând înfrântă. 

— Mergem să mâncăm? întreabă ea, schimbând vorba. 

— Sigur. 

— Gătesc eu. 

— Bine. Dar să ştii că e mâncare în frigider. 

— Doamna Jones e liberă în weekenduri? 

Dau din cap. 

— Deci, mănânci resturi reci în majoritatea 
weekendurilor? 

— Nu. 

— Ah? 

Inspir profund, întrebându-mă cum va primi Ana 
următoarea informaţie. 

— Supusele mele gătesc, Anastasia. 

Unele bine, altele mai puţin bine. 

— Ah, desigur. 

Zâmbeşte forțat. 

— Ce-ar dori să mănânce domnul? 

— Ce are doamna la îndemână, răspund, ştiind că va 
pricepe aluzia. 

Dă din cap şi iese din birou, lăsând dosarul aici. Îl aşez la 
loc în dulap şi zăresc dosarul lui Susannah. Era o bucătăreasă 
jalnică, chiar mai rea decât mine. Dar îşi dădea silinţa... şi ne 
distram cu asta. 


— Ai ars chestia asta? 

— Da. Scuze, domnule. 

— Ah, ce-o să ne facem cu tine? 

— Orice doriți, Stăpâne. 

— Ai ars-o intenţionat? 

Roșeaţa din obraji şi zvâcnetul buzelor în încercarea de a-și 
ascunde un zâmbet sunt un răspuns destul de bun. 


Acelea erau vremuri plăcute şi mult mai simple. Relaţiile 
mele anterioare erau dictate de un set de reguli care erau 
urmate. Dacă erau încălcate, existau diverse consecinţe. Eram 
liniştit. Şi ştiam ce se aşteaptă de la mine. Erau relaţii intime, 


dar niciuna dintre supusele mele de dinainte nu mă 
entuziasma atât de mult ca Ana, chiar dacă e atât de dificilă. 

Poate că totul e din cauză că e atât de dificilă. 

Îmi amintesc negocierile contractului nostru. Şi atunci era 
dificilă. 

Da. Uite ce întorsătură au luat lucrurile, Grey. 

M-a avut la degetul mic de când am cunoscut-o. De-asta 
îmi place de ea atât de mult? Cât timp o să simt așa? Probabil, 
atâta timp cât va rămâne. Pentru că în adâncul sufletului meu 
ştiu că, în cele din urmă, mă va părăsi. 

Toate mă părăsesc. 

Muzica izbucneşte din living room. „Crazy in Love“ a lui 
Beyonce. Oare Ana îmi trimite un mesaj? 

Stau pe coridorul care duce înspre biroul meu şi camera 
cu televizorul şi o privesc cum găteşte. Bate nişte ouă, dar se 
opreşte brusc şi, din câte pot vedea, zâmbeşte ca toanta. 

Vin tiptil prin spatele ei şi-o cuprind cu braţele, speriind- 


— Interesantă muzică ai ales, îi şoptesc şi o sărut în spatele 
urechii. Părul tău miroase bine. 

Se zbate să scape din braţele mele. 

— Încă sunt supărată pe tine, spune ea. 

— Cât mai ai de gând să o ţii aşa? întreb şi-mi trec mâna 
prin păr, frustrat. 

— Cel puţin până mâncăm. 

Tonul ei e dispreţuitor, dar jucăuş. 

Bravo! 

Iau telecomanda şi închid muzica. 

— Tu ţi-ai pus asta pe iPod? întreabă Ana. 

Clatin din cap. Nu vreau să spun că Leila a pus melodia, 
pentru că s-ar supăra din nou. 

— Nu crezi că încerca să-ţi comunice ceva atunci? spune 
ea, ghicind corect că e vorba despre Leila. 

— Ei bine, dacă mă gândesc mai bine, probabil că da, 
răspund eu. 

De ce nu mi-a picat fisa? 

Ana întreabă de ce e încă pe iPod-ul meu, iar eu propun s- 
o şterg. 

— Ce ţi-ar plăcea să asculți? 


— ]a-mă prin surpindere, zice ea, şi asta e o nouă 
provocare. 

Foarte bine, domnişoară Steele. Dorinţa ta e poruncă 
pentru mine. Caut pe iPod, eliminând câteva melodii. Mă 
gândesc să pun „Please Forgive Me“ a lui David Gray, dar e 
prea evidentă şi, sincer vorbind, prea smerită. 

Gata, ştiu. Cum a zis ea mai devreme? Sexpertiză? Da. 

Folosteşte-te de asta! Ca s-o seduci, Grey! 

M-am săturat de supărarea ei. Găsesc cântecul pe care-l 
voiam, apăs play. Perfect. Orchestra începe să cânte şi muzica 
umple camera cu un intro cool, senzual. Apoi se aude vocea 
Ninei Simone. „I put a spell on you.“ 

Ana se răsuceşte, înarmată cu un tel, iar eu o privesc fix în 
ochi, îndreptându-mă spre ea. 

— „Eşti a mea‘, cântă Nina. 

Eşti a mea. 

— Christian, te rog, şopteşte Ana când ajung la ea. 

— Ce mă rogi? 

— Nu face asta! 

— Ce să nu fac? 

— Asta. 

A rămas fără suflu. 

— Eşti sigură? 

Îi iau telul din mână înainte de a se hotări să-l folosească 
pe post de armă. 

Ana. Ana. Ana. 

Sunt destul de aproape ca să o miros. Închid ochii şi inspir 
profund. Când îi deschid la loc, obrajii îi sunt pătaţi de 
celebra roşeaţă. 

Și se simte din nou între noi. 

Acea atracţie bine cunoscută. 

Atracția noastră intensă. 

— Te doresc, Anastasia, şoptesc. Iubesc şi urăsc şi iubesc 
să mă cert cu tine. E ceva foarte nou pentru mine. Trebuie să 
ştiu că suntem în regulă. E singura cale pe care o cunosc 
acum. 

Închide ochii. 

— Sentimentele mele pentru tine nu s-au schimbat, spune 
ea, cu o voce joasă, mângâietoare. 


Dovedește-o! 

Genele îi flutură şi ochii îi rămân lipiţi de fâşia de piele 
dezgolită de deasupra cămăşii mele. Îşi muşcă buza. Îmi 
reprim un geamăt în vreme ce căldura trupului ei ne 
înfierbântă pe amândoi. 

— N-o să te ating până nu spui da. 

Am vocea îngroșată de dorinţă. 

— Dar acum, după o dimineaţă de-a dreptul nasoală, 
vreau să mă îngrop în tine și să uit de tot, în afară de noi doi. 

Mă priveşte în ochi. 

— O să-ți ating fața, spune ea, luându-mă prin 
surprindere. 

Bine. Ignor frisonul care-mi trece pe spinare. Mâna ei îmi 
mângâie obrazul, iar eu închid ochii, savurând atingerea 
degetelor ei pe barba nerasă. 

Ah, iubito! 

Nu trebuie să-ți fie teamă, Grey. 

Instinctiv, îmi lipesc fața de mâna ei, experimentând 
această atingere, desfătându-mă cu ea. Mă aplec, cu buzele 
aproape de ale ei, iar ea îşi înalță chipul spre mine. 

— Da sau nu, Anastasia? 

— Da. 

Răspunsul ei de-abia se poate auzi, ca un oftat. 

Mă aplec spre ea şi-mi lipesc buzele de ale ei, atingând-o 
uşor. Gustând-o. Tachinând-o până când se deschide pentru 
mine. O îmbrăţişez, cu o mână pe fundul ei, lipind-o de 
erecţia mea, şi cu cealaltă mână mângâind-o pe spate, până la 
părul moale, de care o trag uşor. Geme atunci când limba 
mea o atinge pe a ei. 

— Domnule Grey! 

Suntem întrerupți. 

Dumnezeule! 

Îi dau drumul Anei. 

— Taylor, spun eu printre dinţi, în timp ce el stă în pragul 
livingului, părând stânjenit, dar hotărât. 

Ce. Mama. Naibii. 

Avem o înţelegere: să se facă nevăzut când nu sunt singur 
în apartament. Ce are să-mi spună trebuie să fie cu adevărat 
important. 


— La mine în birou, zic, iar Taylor traversează camera cu 
paşi apăsaţi. Amânăm puţin, îi şoptesc Anei şi-l urmez pe 
Taylor. 

— Îmi cer scuze că v-am întrerupt, domnule, spune el 
când ajungem la mine în birou. 

— Sper că ai un motiv bun. 

— Ei bine, a sunat mama dumneavoastră. 

— Te rog, nu-mi spune că ăsta e motivul. 

— Nu, domnule. Dar ar trebui să o sunaţi cât mai curând. 
E vorba despre seara aceasta. 

— Bine. Altceva? 

— Echipa de pază e aici şi, ştiind ce părere aveţi despre 
pistoale, am crezut că ar trebui să vă informez că sunt 
înarmaţi. 

— Poftim? 

— Domnul Welch şi cu mine credem că e o măsură de 
precauţie. 

— Detest armele. Să sperăm că nu trebuie să le folosească. 

Par iritat — şi chiar sunt —, mă giugiuleam cu Anastasia 
Steele. 

Când am mai fost vreodată întrerupt în timp ce mă 
giugiuleam cu cineva? 

Niciodată. 

Dintr-odată, gândul mă amuză. 

Îmi trăiesc adolescenţa pe care n-am avut-o. 

Taylor se relaxează şi ştiu că o face pentru că dispoziţia 
mea s-a schimbat. 

— Ştiai că Andrea se mărită astăzi? îl întreb, pentru că m- 
a frământat chestia asta încă de dimineaţă. 

— Da, răspunde el cu o mutră uluită. 

— Mie nu mi-a spus. 

— Probabil că a uitat, domnule. 

Acum ştiu că mă ia de sus. Ridic din sprânceană. 

— Nunta e la The Edgewater, spune el repede. 

— Stă acolo? 

— Așa cred. 

— Poţi să te interesezi discret dacă fericitul cuplu are o 
cameră acolo şi le-o poţi schimba pentru cel mai bun 
apartament disponibil? Și să plăteşti pentru ea. 


Taylor zâmbeşte. 

— Desigur, domnule. 

— Cine e norocosul? 

— Asta nu ştiu, domnule Grey. 

Mă întreb de ce Andrea a fost atât de misterioasă în 
privința nunţii ei. Alung acest gând când o aromă delicioasă 
se strecoară în cameră și stomacul îmi ghiorăie nerăbdător. 

— Mai bine mă întorc la Anastasia. 

— Da, domnule. 

— Asta a fost tot? 

— Da. 

— Minunat! 

Ieşim amândoi din birou. 

— O să mă-ntâlnesc cu ei în zece minute, îi zic lui Taylor 
când ne întoarcem în living. 

Ana se apleacă peste aragaz, luând câteva farfurii. 

— O să fim pregătiţi, spune Taylor şi pleacă, lăsându-mă 
singur cu Anastasia. 

— Prânzul? întreabă ea. 

— Te rog. 

Mă aşez pe unul dintre scaunele înalte, la bar, acolo unde 
a pus masa. 

— Probleme? face ea, curioasă ca întotdeauna. 

Trebuie să-i spun despre securitatea suplimentară. 

— Nu. 

Nu insistă să obţină un răspuns şi-şi face de lucru punând 
în farfurii omleta spaniolă cu salată. Sunt impresionat că se 
pricepe atât de bine şi se simte în largul ei la mine în 
bucătărie. Se aşază lângă mine. Iau o înghiţitură şi mâncarea 
mi se topeşte-n gură. 

Hmm... Delicios! 

— E bun. Vrei un pahar cu vin? 

— Nu, mulțumesc, răspunde ea şi începe să mănânce 
atentă. 

Măcar mănâncă. 

Renunţ la vin, mai ales că ştiu că voi bea diseară. Ceea ce- 
mi reaminteşte că trebuie să o sun pe mama. Mă întreb ce 
anume vrea. Nu ştie că m-am despărţit de Ana — şi că acum 


ne-am împăcat. Ar trebui să o anunţ că vine şi Ana la bal în 
seara asta. 

Cu ajutorul telecomenzii pun niște muzică relaxantă. 

— Ce e asta? întreabă Ana. 

— Canteloube, Songs of the Auvergne. Melodia asta se 
numeşte „Bailero“. 

— E superbă. În ce limbă e? 

— E în franceza veche — occitană, de fapt. 

— Tu vorbeşti franceza; înţelegi versurile? 

— Unele cuvinte, da. Mama avea o mantră: „instrument 
muzical, limbă străină, artă marţială. Elliot vorbeşte 
spaniola; Mia şi cu mine vorbim franceza. Elliot cântă la 
chitară, eu la pian şi Mia la violoncel. 

— Uau! Şi artele marţiale? 

— Elliot face judo. Mia a pus piciorul în prag când avea 12 
ani şi a refuzat. 

Ana ştie că eu fac kickboxing. 

— Mi-aş fi dorit să fie şi mama la fel de bine organizată. 

— Dr. Grace e formidabilă când vine vorba de realizările 
copiilor ei. 

— Cred că e foarte mândră de tine. Eu aşa aş fi, spune Ana 
cu căldură. 

Ah, iubito, nu ştii cât de mult te înșeli. Nimic nu e atât de 
simplu. Am fost o mare dezamăgire pentru părinţii mei: 
exmatriculările de la şcoală, faptul că m-am retras de la 
colegiu, fără să am o relaţie de care să ştie ei... Dacă ar şti 
Grace adevărul despre stilul meu de viaţă! 

Dacă ai şti adevărul şi tu, Ana! 

Nu o lua în direcţia aia, Grey! 

— Te-ai decis cu ce te-mbraci diseară? Sau trebuie să vin 
eu să aleg ceva în locul tău? 

— Ăăă... nu încă. Tu ai ales toate hainele alea? 

— Nu, Anastasia, nu le-am ales eu. Am dat o listă şi 
mărimile tale unei cumpărătoare personale de la Neiman 
Marcus. Ar trebui să ţi se potrivească. Ca să ştii, am angajat 
agenți suplimentari de pază pentru seara asta şi pentru alte 
câteva zile. Cu Leila care e imprevizibilă şi despre care nu 
ştim exact pe unde umblă pe străzile din Seattle, cred că e o 
precauţie înţeleaptă. Nu vreau să ieşi neînsoţită. Bine? 


Pare uluită, dar mă aprobă, surprinzându-mă că a fost de 
acord fără să mă contrazică. 

— Bravo! Mă duc să discut cu ei. Nu voi lipsi mult. 

— Sunt aici? 

— Da. 

E de-a dreptul uimită. Dar nu a avut obiecţii cu privire la 
măsurile suplimentare de securitate, aşa că profit că sunt încă 
în avantaj, îmi iau farfuria goală, o pun în chiuvetă şi plec, 
lăsând-o pe Ana să-și termine masa în liniște. 

Agenţii de pază sunt adunaţi în biroul lui Taylor şi aşezaţi 
la masa rotundă. După ce ne prezentăm, mă aşez şi le vorbesc 
despre evenimentul de diseară. 


După şedinţă, mă întorc în biroul meu ca să o sun pe 
mama. 

— Dragule, ce mai faci? se bucură ea. 

— Sunt bine, Grace. 

— Vii diseară? 

— Desigur. Vine şi Anastasia. 

— Serios? 

Pare surprinsă, dar îşi revine repede. 

— E minunat, scumpule. O să-i fac loc la masa noastră. 

E de-a dreptul exuberantă. Îmi pot imagina cât e de 
încântată. 

— Ne vedem diseară, mamă. 

— De-abia aştept, Christian. La revedere! 

Am un e-mail de la Flynn. 


De la: Dr. John Flynn 
Subiect: Diseară 

Data: 11 iunie 2011, ora 14:25 
Către: Christian Grey 


De-abia aştept să o cunosc pe Anastasia. 


JF 


Sunt sigur de asta, John. 

Se pare că toată lumea este entuziasmată de faptul că am o 
parteneră diseară. 

Toată lumea, inclusiv eu. 


Ana stă întinsă în patul din camera supusei, uitându-se la 
computerul ei. Citeşte absorbită ceva pe net. 

— Ce faci? o întreb. 

Se sperie şi, nu ştiu de ce, are o mutră vinovată. Mă întind 
lângă ea şi văd că se uită pe un site denumit „Personalitatea 
multiplă: simptome. 

Înţeleg că am multe probleme, dar, din fericire, 
schizofrenia nu e una dintre ele. Nu-mi pot ascunde 
amuzamentul în fața investigației ei psihologice de amator. 

— Eşti pe site-ul ăsta pentru vreun motiv anume? 

— Documentare. Despre o personalitate dificilă. 

— O personalitate dificilă? 

— Micul meu proiect de suflet. 

— Acum sunt un proiect? O activitate secundară. Un 
experiment ştiinţific, poate. Când eu credeam că sunt totul. 
Domnişoară Steele, mă răneşti. 

— De unde ştii că e vorba despre tine? 

— Am ghicit, o necăjesc eu. 

— E adevărat că eşti singurul om distrus la creier fiind 
disperat să deţină controlul, pe care-l cunosc la modul intim. 

— Credeam că sunt singura persoană pe care o cunoşti la 
modul intim. 

— Da. Şi asta, răspunde ea şi obrajii i se înroșesc de 
stânjeneală. 

— Ai ajuns la vreo concluzie până acum? 

Se întoarce pentru a mă privi, cu o expresie caldă. 

— Cred că ai nevoie de terapie intensivă. 

Îi dau părul după ureche, mulțumit că nu l-a tuns prea 
scurt şi că încă pot face asta. 

— Cred că am nevoie de tine, răspund eu. Uite! 

Îi dau rujul. 

— Vrei să mă dau cu ăsta? 

Izbucnesc în râs. 


— Nu, Anastasia, nu dacă nu vrei tu. Nu sunt convins că e 
culoarea care ţi se potriveşte. 

Purpuriul e culoarea Elenei. Dar nu-i spun asta Anei. Ar 
lua foc. Şi nu în sensul bun al cuvântului. 

Mă ridic în capul oaselor, îmi încrucişez picioarele şi-mi 
scot cămaşa peste cap. Asta e fie o idee genială... fie una 
extrem de stupidă. Vom vedea. 

— Îmi place ideea ta cu harta. 

Pare mirată. 

— Zonele interzise, adaug eu. 

— Ah! Glumeam, spune ea. 

— Eu nu glumesc. 

— Vrei să desenez pe tine cu ruj? 

E de-a dreptul uluită. 

— Se spală. În cele din urmă. 

Se gândeşte la propunerea mea şi apoi zâmbeşte. 

— Ce zici de ceva permanent, de exemplu un Sharpie? 

— Mi-aş putea face un tatuaj. 

— În niciun caz tatuaj! 

Ea râde, dar are ochii căscaţi de groază. 

— Ruj, atunci, zic eu. 

Râsul ei e molipsitor, iar eu îi zâmbesc. 

Închide Mac-ul şi eu întind mâinile. 

— Hai! Aşază-te pe mine! 

Îşi scoate pantofii şi se târăşte peste mine. Mă aşez pe 
spate, ţinându-mi genunchii ridicaţi. 

— Sprijină-te de picioarele mele! 

Se pune călare pe mine, incitată de această nouă 
provocare. 

— Pari extrem de entuziasmată, observ eu cu ironie. 

— Tânjesc după informaţii, domnule Grey, şi înseamnă că 
te vei relaxa, pentru că voi afla care sunt graniţele. 

Clatin din cap. Sper că-i o idee bună. 

— Deschide rujul, spun. 

Face ce i se spune, măcar o dată. 

— Dă-mi mâna! 

Ea ridică mâna liberă. 

— Cea cu rujul! 

— Îţi dai ochii peste cap la mine? protestează ea. 


— Dap. 

— Asta e foarte nepoliticos, domnule Grey. Cunosc 
oameni care devin de-a dreptul violenţi când vine vorba de 
datul ochilor peste cap. 

— Cunoşti, nu-i aşa? zic pe un ton sec. 

Îşi pune mâna cu rujul în mâna mea, iar eu mă ridic 
brusc, luând-o prin surprindere. Acum suntem nas în nas. 

— Gata? şoptesc eu, încercând să mă calmez, dar panica 
începe să mă cuprindă. 

— Da, răspunde ea, încet ca vântul verii. 

Ştiu că o să-mi depăşeşc limitele, iar bezna îmi dă târcoale 
ca un vultur, așteptând să mă devoreze. Îi iau mâna, i-o pun 
pe umărul meu, iar teama îmi strânge coastele, scoțându-mi 
tot aerul din plămâni. 

— Apasă în jos. 

Mă chinui să scot cuvintele acestea. 

Ea se supune, iar eu îi ghidez mâna în jurul articulației 
braţului şi apoi în jos, pe piept. Bezna mi se strecoară pe gât, 
amenințând să mă sufoce. Râsul Anei a dispărut şi e înlocuit 
de concentrarea ei solemnă şi hotărâtă. O privesc în ochi şi 
citesc fiecare gând şi emoție nuanțată în profunzimea 
irisurilor ei. Fiecare dintre ei e un colac de salvare, care nu 
mă lasă să mă înec, ţinând întunericul la distanţă. 

Ea e salvarea mea. 

Mă opresc în partea de jos a cutiei toracice şi-i plimb 
mâna pe abdomen, iar rujul îşi lasă urma pe trupul meu. 
Gâfâi, străduindu-mă din răsputeri să-mi ascund teama. 
Fiecare mușchi îmi e încordat şi iese în evidenţă în timp ce 
urma roşie îmi brăzdează carnea. Mă las pe spate, 
sprijinindu-mă pe braţele îndoite şi încercând să alung 
demonii şi să mă las în voia mișcărilor ei blânde. E la 
jumătate când cedez și-i las întregul control. 

— Şi-n sus pe partea cealaltă, şoptesc. 

Cu aceeaşi concentrare hotărâtă, Ana desenează pe partea 
mea dreaptă. Cu ochii incredibil de căscaţi. Neliniştiţi. Dar 
atrăgându-mi atenţia. Când ajunge la umăr, se opreşte. 

— Gata, am terminat, gâfâie ea, cu o voce răgușşită din 
cauza emoțţiei reprimate. 

Îşi ia mâna de pe trupul meu, dându-mi un scurt răgaz. 


— Nu, n-ai terminat. 

Trasez o linie cu degetul în jurul bazei gâtului, deasupra 
claviculei. Ana inspiră adânc şi duce rujul de-a lungul 
aceleiași linii. Când termină, mă priveşte în ochi. 

— Acum pe spate, îi zic şi mă mişc ca să se poată da jos de 
pe mine. 

Mă răsucesc cu spatele la ea şi-mi încrucişez picioarele. 

— Urmează linia de la piept până pe partea cealaltă. 

Am vocea răgușită şi străină, de parcă mi-aş fi părăsit în 
întregime trupul ca să privesc cum o femeie frumoasă 
îmblânzeşte un monstru. 

Nu. Nu. 

Trăieşte momentul, Grey! 

Trăieşte-l! 

Simte-l! 

Învinge-l! 

Sunt la mila Anei. 

Femeia pe care o iubesc. 

Vârful rujului îmi traversează spinarea, iar eu mă arcuiesc 
şi închid ochii strâns, suportând durerea. Aceasta dispare. 

— Şi în jurul gâtului? 

Are un glas tânguitor. Care mă linişteşte. Colacul meu de 
salvare. Dau din cap şi durerea se întoarce, străpungându-mi 
pielea de la ceafă. 

Apoi, brusc, dispare din nou. 

— Am terminat, spune ea, iar eu vreau să urlu de uşurare 
de pe heliportul de sus, de pe Escala. 

Mă întorc cu faţa la ea, iar ea mă priveşte atent. Şi ştiu că o 
să mă sparg în mii de cioburi dacă o să-i citesc mila pe chip... 
dar nu văd deloc așa ceva. Aşteaptă. Răbdătoare. Bună. 
Stăpânită. Empatică. 

Ana mea. 

— Astea sunt limitele mele, şoptesc eu. 

— Pot trăi cu asta. Dar acum îmi doresc să sar pe tine, 
spune ea, cu ochi strălucitori. 

În sfârșit! 

Zâmbesc ușurat cu subînţeles şi întind mâinile, ca o 
invitaţie. 

— Atunci, domnişoară Steele, sunt cu totul al tău. 


Chiţăie de bucurie şi se aruncă în braţele mele. 

Uau! 

Mă dezechilibrează, dar îmi revin şi mă răsucesc astfel 
încât ea aterizează pe pat, sub mine, prinzându-mă de 
bicepşi. 

— Acum, despre amânarea aia. 

O sărut apăsat. Degetele i se încurcă în părul meu și trag 
cu putere, în vreme ce eu o devorez. Geme, cu limba 
încolăcită cu a mea, şi în sărutul nostru e un abandon 
nesăbuit şi dezlănţuit. Scoate întunericul din mine, iar eu mă 
îmbăt cu lumina din ea. Adrenalina îmi alimentează 
pasiunea, iar ea mă imită, sărut după sărut. O vreau 
dezbrăcată. O ridic, îi scot tricoul şi-l arunc la podea. 

— Vreau să te simt. 

Vorbele îmi sună aprins, lipit de buzele ei. Îi desfac 
sutienul și-l arunc cât colo. O întind pe spate şi-i sărut sânii. 
Buzele mele se joacă cu unul dintre sfârcuri, în vreme ce 
degetele mele i-l alintă pe celălalt. Țipă când o sug şi o trag de 
sfârcuri cu putere. 

— Aşa. Iubito, să te aud, gem eu lipit de pielea ei. 

Se frământă sub mine, iar eu îmi continui adularea 
senzuală a sânilor ei. Sfârcurile ei reacționează la atingerea 
mea, lungindu-se şi întărindu-se, iar Ana se mişcă în ritmul 
pasiunii sale. E o zeiţă. 

Zeița mea. 

Îmi desfac nasturii jeanșilor, în timp ce mâinile ei îmi 
răvăşesc părul. Rezolv şi eu cu fermoarul ei şi-mi strecor 
mâna în chiloţii ei. Degetele îmi alunecă uşor spre ţinta lor 
finală. 

Să-mi bag! 

Îşi mișcă bazinul ca să-mi simtă mâna mai bine, iar eu o 
apăs pe clitoris, în timp ce ea scânceşte sub mine. E umedă şi 
pregătită. 

— Ah, iubito, şoptesc, apoi mă ridic deasupra ei, privindu- 
i expresia dezlănțuită. Eşti atât de udă! 

— Te vreau, scânceşte ea. 

O sărut din nou în vreme ce mâna intră şi iese din ea. 
Sunt lacom. O vreau cu totul. Am nevoie de ea. 

E a mea. 


A mea. 

Mă ridic în capul oaselor şi-i scot jeanşii dintr-o singură 
mişcare. Îmi agăţ degetele de chiloţii ei şi-i dau jos şi pe 
aceştia. Mă ridic în picioare, iau din buzunar un prezervativ 
şi i-l arunc ei. Apoi îmi scot jeanşii şi lenjeria. 

Ana rupe folia şi mă priveşte înfierbântată în vreme ce eu 
mă întind lângă ea. Îmi pune prezervativul încet, apoi o prind 
de mâini şi mă întorc pe spate. 

— Tu. Deasupra, insist eu, iar ea se aşază călare pe mine. 
Vreau să te pot privi. 

O pătrund încet. 

La naiba! Cât. E. De. Bine. 

Închid ochii şi-mi flexez şoldurile în timp ce mi-o trage. 
Scot un geamăt prelung şi zgomotos. 

— E atât de bine! 

O strâng şi mai tare de mâini. Nu vreau să o las să plece. 

Iar ea se ridică şi coboară şi trupul ei îl îmbrățișează pe al 
meu. Sânii i se leagănă. Îi eliberez mâinile, ştiind că va 
respecta harta, şi o prind de şolduri. Își pune mâinile pe 
braţele mele, iar eu mă ridic şi o pătrund apăsat. 

Ea strigă de plăcere. 

— Așa, iubito, simte-mă, şoptesc. 

Îşi lasă capul pe spate și devine contrapunctul perfect. 

Sus. Jos. Sus. Jos. Sus. Jos. 

Mă pierd în ritmul nostru comun, savurându-i fiecare 
bucăţică prețioasă de piele. Ea gâfâie şi geme. Și o privesc 
cum mi-o trage, din nou şi din nou. Cu ochii închişi. Cu 
capul dat pe spate, în extaz. E magnifică. Deschide ochii. 

— Ana mea, şoptesc eu. 

— Da. Întotdeauna, ţipă ea. 

Și cuvintele ei îmi ajung la suflet şi mă înnebunesc. Închid 
ochii şi capitulez în fața ei încă o dată. 

Țipă când ajunge la orgasm, iar eu îmi dau drumul când 
se prăbuşeşte peste mine. 

— Ah, iubito, mormăi eu, epuizat. 


Capul ei îmi cade pe piept, dar nu-mi mai pasă. Mi-a 
supus bezna. Îi mângâi părul şi, cu degete obosite, o mângâi 


pe spate, în timp ce amândoi ne recăpătăm suflul. 

— Eşti atât de frumoasă, murmur eu şi doar atunci când 
Ana îşi înalță capul îmi dau seama că am rostit aceste cuvinte 
cu voce tare. 

Mă priveşte cu scepticism. 

Când o să înveţe să accepte un compliment? 

Mă ridic repede în fund, luând-o pe Ana prin surprindere. 
Dar o ţintuiesc locului şi iată-ne din nou faţă în față. 

— Eşti. Foarte. Frumoasă, accentuez eu fiecare cuvânt. 

— Şi tu eşti incredibil de dulce uneori. 

Se înclină şi mă sărută cast. 

O ridic, iar ea geme când ies dinăuntrul ei. O sărut uşor. 

— Nici n-ai idee cât eşti de atrăgătoare, nu-i aşa? 

Pare încurcată. 

— Toți băieţii ăia care se ţin după tine... ăsta nu e un 
indiciu suficient? 

— Băieți? Care băieți? 

— Vrei o listă? Fotograful e nebun după tine; băiatul de la 
magazinul de bricolaj; fratele mai mare al colegei tale de 
apartament. Şeful tău. 

Nenorocitul ăla alunecos. 

— Ah, Christian, nu e adevărat deloc. 

— Crede-mă! Te doresc toţi. Vor ce-mi aparţine mie. 

O strâng şi mai tare în braţe, iar ea își pune braţele pe 
umerii mei şi-mi bagă mâinile în păr. Și mă studiază cu o 
toleranță amuzată. 

— Mie, subliniez. 

— Da. Ţie. 

Îmi zâmbeşte îngăduitor. 

— Linia a rămas intactă, continuă ea. 

Şi-şi trece degetul peste urma de ruj de pe umărul meu. 
Mă-ncordez, alarmat. 

— Vreau să explorez, şopteşte ea. 

— Apartamentul? 

— Nu. 

Clatină din cap. 

— Mă gândeam la harta comorilor pe care am desenat-o 
pe tine. 

Poftim? 


Îşi freacă nasul de mine, abătându-mi atenția. 

— Şi ce-ar însemna asta, mai exact, domnişoară Steele? 

Înalţă capul şi-mi mângâie barba cu vârful degetelor. 

— Vreau să te ating peste tot unde am voie. 

Îşi trece arătătorul peste buzele mele, iar eu i-l prind între 
dinţi. 

— Au, chiţăie ea când o muşc, iar eu zâmbesc şi oftez. 

Deci vrea să mă atingă. I-am explicat limitele mele. 

Încearcă în felul ei, Grey. 

— Bine, zic eu, dar îmi aud nesiguranța din propria voce. 
Aşteaptă! 

O ridic, îmi scot prezervativul şi-l arunc lângă pat. 

— Urăsc chestiile astea. O s-o chem pe dr. Greene pe-aici 
să-ți facă o injecție. 

— Crezi că cel mai bun ginecolog din Seattle o să vină la 
tine în goana mare? 

— Pot fi foarte convingător. 

Îi dau părul după ureche. Are cei mai frumoşi, cei mai 
ghiduşi ochi. 

— Franco a făcut o treabă bună cu părul tău. Îmi place că 
te-a tuns în scări. 

— Nu mai schimba subiectul, mă avertizează ea. 

O ridic ca să fie din nou deasupra mea. O privesc cu 
atenție şi mă sprijin pe perne, în vreme ce ea se reazemă cu 
spatele pe genunchii mei ridicați. 

— Atinge-mă, murmur eu. 

Nu-și desprinde privirea de la mine şi-mi pune mâna pe 
abdomen, sub linia de ruj. Mă încordez când degetul ei 
explorează adânciturile dintre muşchii mei abdominali. 
Tresar şi ea îşi ridică degetul. 

— Nu trebuie să o fac, spune ea. 

— Nu, e în regulă. Doar că trebuie să mă obişnuiesc cu 
ideea. Nu m-a atins nimeni de foarte mult timp. 

— Doamna Robinson? 

Rahat! De ce-am făcut aluzie la ea? 

Dau din cap cu precauţie. 

— Nu vreau să vorbesc despre ea. O să-ţi strice buna 
dispoziţie. 

— Mă descurc. 


— Nu, nu te descurci, Ana. Vezi roşu în faţa ochilor de 
câte ori o pomenesc. Trecutul meu e trecutul meu. Asta e 
realitatea. N-o pot schimba. Sunt norocos că tu nu ai un 
trecut, pentru că aş înnebuni dacă ai avea. 

— Ai înnebuni? Mai tare decât eşti deja? 

— Sunt nebun după tine, spun eu. 

Ea zâmbeşte larg şi cu toată sinceritatea. 

— Să-l sun pe dr. Flynn? 

— Nu cred că va fi necesar. 

Se foieşte deasupra mea, iar eu las picioarele jos. Cu ochii 
la mine, îşi pune degetele pe burta mea. 

Mă încordez. 

— Îmi place să te ating, spune ea şi mâna îi alunecă spre 
buric, mângâind părul de-acolo. 

Degetele ei se duc mai jos. 

Uau! 

Penisul meu zvâcneşte încântat. 

— Iarăşi? zice ea cu un surâs relaxat. 

Ah, Anastasia, zeiță nesătulă! 

— O, da, domnişoară Steele, iarăşi. 

Mă ridic în şezut, îi prind palmele în mâinile mele şi o 
sărut, prelung şi apăsat. 

— Dacă nu te doare prea tare, şoptesc lângă buzele ei. 

— Nu. 

— Îmi place la nebunie că eşti rezistentă, Ana. 


Doarme lângă mine. Sătulă, sper. După toate certurile şi 
reproşurile de azi, acum mă simt mai liniştit. 

Poate că sunt în stare să duc o relaţie convenţională. 

Îmi cobor privirea la Ana. Are buzele întredeschise şi 
genele lasă umbre subțiri pe obrazul ei palid. Pare senină şi 
frumoasă şi m-aş uita o veşnicie la ea cum doarme. 

Cu toate astea, poate fi foarte dificilă, la naiba! 

Cine-ar fi ştiut? 

Și ironia este că... îmi place asta, cred. 

Mă face să-mi pun întrebări despre mine însumi. 

Mă face să-mi pun întrebări despre orice. 

Mă face să simt că trăiesc. 


Mă întorc în living, îmi iau actele de pe canapea şi mă 
îndrept spre birou. Am lăsat-o pe Anastasia dormind. 
Trebuie să fie epuizată după seara trecută, iar noaptea asta, cu 
balul, va fi la fel de lungă. 

Mă aşez la birou şi deschid computerul. Una dintre 
numeroasele calități pe care le are Andrea este că-mi 
actualizează contactele şi mi le sincronizează pe toate 
dispozitivele. O caut pe dr. Greene şi, desigur, îi găsesc adresa 
de e-mail. M-am săturat de prezervative şi aş vrea să o vadă 
pe Ana cât de curând posibil. Îi trimit un e-mail, dar nu-mi 
imaginez că o să-mi răspundă până luni — la urma urmei, e 
weekend. 

Îi trimit câteva e-mailuri lui Ros şi fac câteva observaţii pe 
baza rapoartelor pe care le-am citit mai devreme. Deschid un 
sertar să pun stiloul acolo și descopăr o cutie roşie, cu cerceii 
pe care-i cumpărasem Anei pentru gala la care n-am mai 
ajuns niciodată. 

M-a părăsit. 

Scot cutia de acolo şi studiez încă o dată cerceii. Sunt 
perfecţi pentru ea. Eleganţi. Simpli. Uimitori. Mă întreb dacă 
astăzi îi va accepta. După cearta în privinţa Audi-ului şi a 
celor douăzeci şi patru de mii de dolari, pare puţin probabil. 
Dar mi-ar plăcea să-i ofer. Pun cutia în buzunar şi mă uit la 
ceas. E timpul să o trezesc pe Ana, căci sunt sigur că va avea 
nevoie de ceva timp ca să se pregătească pentru diseară. 


E ghemuită în mijlocul patului şi pare mică şi singură. E 
în camera supusei. Mă întreb de ce e aici. Nu e supusa mea. 
Ar trebui să doarmă în patul meu, la etaj. 

— Hei, somnorici, zic eu, sărutând-o pe tâmplă. 

— Mmm, mormăie ea şi deschide ochii, fluturând din 
gene. 

— E timpul să te trezeşti, şoptesc şi o sărut repede pe 
buze. 

— Domnule Grey... 

Degetele ei îmi mângâie barba nerasă. 

— Mi-a fost dor de tine. 

— Ai dormit. 

Cum e posibil să-i fi fost dor de mine? 


— Mi-a fost dor de tine în vis. 

Declaraţia ei simplă şi somnoroasă mă doboară. Este atât 
de imprevizibilă şi de fermecătoare! Zâmbesc şi o căldură 
neașteptată îmi străbate trupul. Devine familiară, dar nu 
vreau să dau un nume acestui sentiment. E prea nou. Prea 
înfricoşător. 

— Sus, îi ordon şi plec lăsând-o să se pregătească, înainte 
de a fi tentat să mă bag în pat lângă ea. 


După un duş scurt, mă bărbieresc. De obicei evit 
contactul vizual cu nemernicul din oglindă, dar azi pare mai 
fericit, poate şi un pic caraghios, cu o linie roşie de ruj în 
jurul gâtului. 

Gândurile mi se îndreaptă spre noaptea care urmează. De 
obicei detest aceste evenimente şi le găsesc deosebit de 
plicticoase, dar de data asta am o parteneră. O altă premieră 
cu Ana. Sper că faptul că o voi avea la braţ o să alunge turma 
prietenelor Miei, care încearcă într-o disperare să se facă 
observate. În atâta timp, n-au învăţat că nu sunt interesat. 

Mă întreb cum i se va părea Anei — probabil că şi ei i se 
va părea plicticoasă. Sper că nu. Poate că ar trebui să 
însufleţesc puţin seara. 

Când termin să mă bărbieresc, îmi vine o idee. 

Câteva minute mai târziu, îmbrăcat în pantalonii de 
costum şi cămaşă, mă duc la etaj, oprindu-mă în dreptul 
camerei mele de joacă. 

Oare e o idee bună? 

Ana poate spune nu oricând. 

Descui uşa şi păşesc înăuntru. 

N-am mai intrat în camera de joacă de când m-a părăsit. 
E linişte şi lumina ambientală străluceşte pe pereţii roşii, 
dând acestui loc iluzia de căldură. Dar astăzi camera asta nu e 
sanctuarul meu. N-a mai fost de când m-a abandonat singur 
în întuneric. Păstrează amintirea chipului ei pătat de lacrimi, 
furia ei şi vorbele ei amare. Închid ochii. 

Trebuie să lămurești lucrurile, Grey. 

Încerc, Ana. Încerc. 

Eşti un nenorocit distrus. 

La naiba! 


Dacă ar şti. Ar pleca. Din nou. 

Alung acest gând insuportabil şi scot din cufăr ce-mi 
trebuie. 

Oare va accepta? 

Îmi place futaiul tău pervers. Vorbele ei şoptite, în acea 
seară a împăcării noastre, îmi oferă o oarecare consolare. Cu 
mărturisirea Anei în minte, mă întorc pentru a ieşi din 
cameră. Pentru prima oară în viața mea, nu vreau să rămân 
aici. 

Încui ușa şi mă întreb când sau dacă Ana şi cu mine vom 
vizita din nou camera asta. Ştiu că eu nu sunt pregătit. Ce 
părere va avea Ana despre — cum îi spune ea? — Camera 
Roşie a durerii, rămâne de văzut. Gândul că s-ar putea să n-o 
mai folosesc niciodată mă deprimă. Mă îndrept spre camera 
ei, meditând la asta. Poate că ar trebui să scap de bastoane şi 
centuri. Poate că asta m-ar ajuta. 

Deschid ușa de la camera supusei şi mă opresc. 

Ana, speriată, se întoarce cu fața la mine. E îmbrăcată 
într-un corset negru, chiloți de dantelă şi ciorapi până la 
coapsă. 

Toate gândurile mi se evaporă din cap. 

Gura mi se usucă în vreme ce mă zgâiesc la ea. 

E un vis erotic. 

E Afrodita însăşi. 

Mulţumesc, Caroline Acton. 

— Te pot ajuta cu ceva, domnule Grey? Presupun că mai 
există şi alt scop al vizitei, în afară de a te holba aiurea la 
mine. 

Glasul ei are o nuanţă neobrăzată. 

— E distractiv să mă holbez aiurea, mulțumesc, 
domnişoară Steele. 

Intru în cameră. 

— Aminteşte-mi să-i trimit o scrisoare personală de 
mulțumiri lui Caroline Acton. 

Ana face un gest cu mâinile. Se întreabă despre cine 
vorbesc. 

— Cumpărătoarea personală de la Neiman, o lămuresc. 

— Ah! 

— Sunt oarecum distras. 


— Văd asta. Ce anume vrei, Christian? spune ea 
nerăbdătoare, dar cred că mă tachinează. 

Scot bilele vaginale din buzunar ca să le vadă, iar expresia 
ei ghiduşă se transformă într-una alarmată. 

Cred că vrea să o plesnesc la fund. 

Vreau... 

Dar... 

— Nu e ce crezi tu, o liniştesc eu. 

— Luminează-mă! 

— Credeam că poţi purta astea diseară. 

Clipeşte de câteva ori. 

— La eveniment? 

Dau din cap. 

— O să mă baţi la fund mai târziu? 

— Nu. 

Rămâne mască şi nu mă pot abţine să nu râd. 

— Vrei să le port? 

O văd cum înghite-n sec şi cum indecizia o ia în 
stăpânire. 

— Ei bine, poţi sta liniştită, n-o să te mai ating aşa, nici 
dacă mă implori. 

Fac o pauză şi o las să înţeleagă ce am zis, înainte de a 
continua. 

— Vrei să ne jucăm aşa? 

Ridic bilele. 

— Le poţi scoate oricând dacă ai senzaţia că e prea mult. 

Ochii i se întunecă şi pe buze îi apare un zâmbet mic şi 
diabolic. 

— Bine, spune ea. 

Şi-mi amintesc din nou că Anastasia Steele nu e femeia 
care să se dea înapoi din fața unei provocări. 

Văd pantofii Louboutin pe jos. 

— Ce fată cuminte! Haide, o să ți le pun după ce te încalţi. 

Ana în lenjerie fină şi cu pantofi Louboutin — toate 
visurile mele devin realitate. 

Îi întind mâna ca să o ajut să se încalțe. După ce-şi pune 
pantofii, spiriduşa-puştoaică devine înaltă şi zveltă. 

E superbă. 

Doamne, cum arată picioarele ei în pantofii ăştia! 


O conduc până la marginea patului, aduc un scaun şi-l 
aşez în faţa ei. 

— Când îţi fac semn, te apleci şi te sprijini de scaun. 
Înţelegi? 

— Da. 

— Bine. Acum deschide gura. 

Se supune, iar eu îmi strecor arătătorul printre buzele ei. 

— Suge, îi poruncesc. 

Îmi prinde mână şi, cu o privire plină de dorinţă, face 
exact ce i-am zis. 

Dumnezeule! 

Privirea ei mă arde. Indecentă. Neşovăitoare. Iar limba ei 
mă chinuie, încolăcindu-mi degetul. 

Puteam la fel de bine să-mi bag penisul în gura ei. 

Mi s-a sculat. 

Instantaneu. 

Ah, iubito! 

Am cunoscut foarte puţine femei care au avut acest efect 
instantaneu asupra mea, dar nu așa ca Ana... şi asta mă 
surprinde, dată fiind naivitatea ei. Dar a exercitat această 
vrajă asupra mea de când am cunoscut-o. 

Concentreaziă-te la situaţia de faţă, Grey! 

Ca să lubrifiem bilele, i le strecor în gură, în timp ce ea 
continuă să-mi sugă degetul. Când încerc să-l retrag, mi-l 
prinde cu dinţii şi-mi zâmbeşte triumfătoare. 

Nu n-ai voie, o avertizez, scuturând din cap, iar ea slăbeşte 
strânsoarea, dându-mi drumul. 

Dau din cap, insinuând că ar trebui să se aplece peste 
scaun, iar ea se supune. 

Îngenunchez în spatele ei, îi dau la o parte chiloţii şi-mi 
înfig în ea degetul umezit. Îl mişc în cercuri, mângâind 
pereţii strâmțţi şi uzi ai vaginului ei. Geme şi vreau să-i spun 
să tacă şi să stea nemișcată, dar nu mai avem genul acela de 
relaţie. 

Facem lucrurile aşa cum vrea ea. 

Îmi retrag degetul, apoi introduc uşor fiecare bilă 
înăuntru, împingându-le cu grijă cât de adânc pot. Îi trag 
chiloţii la loc şi o sărut pe fundul ei superb. Mă înalţ şi-mi 


trec mâinile peste picioarele ei, sărutându-i fiecare coapsă 
acolo unde se termină ciorapii. 

— Ai nişte picioare foarte frumoase, domnişoară Steele. 

Mă ridic şi o prind de şolduri, trăgând-o mai aproape de 
erecţia mea. 

— Poate o să ţi-o trag aşa când ajungem acasă, Anastasia. 
Te poţi ridica acum. 

Se ridică gâfâind şi îşi scutură fundul în fața mea, 
frecându-l de penisul meu sculat. Îi sărut fiecare umăr şi 
întind mâna spre ea, cu palma în sus, ţinând cutia de la 
Cartier. 

— I-am cumpărat pentru tine, ca să-i porţi la gala de 
sâmbăta trecută. Dar m-ai părăsit, aşa că n-am mai avut 
ocazia să ți-i ofer. 

Inspir adânc. 

— Asta e a doua mea şansă. 

Oare îi va accepta? 

Pare oarecum un gest simbolic. Dacă are gânduri serioase, 
îi va accepta. Îmi ţin răsuflarea. Ia cutia, o deschide şi se uită 
fix la cercei un timp îndelungat. 

Te rog, acceptă-i, Ana! 

— Sunt minunaţi, şopteşte ea. Mulţumesc. 

Poate să se joace frumos. Zâmbesc şi mă relaxez, ştiind că 
nu va trebui să ne certăm ca să o conving să-i păstreze. O 
sărut pe umăr şi zăresc rochia argintie de satin pe pat. O 
întreb dacă o va purta la bal. 

— Da. E în regulă? 

— Desigur. Te las să termini pregătirile. 


Am pierdut numărătoarea evenimentelor la care am fost 
prezent, dar este pentru prima oară când sunt entuziasmat. 
Am ocazia să mă laud cu Ana în fața familiei mele şi a 
prietenilor lor cu dare de mână. 

Îmi leg papionul cu ușurință şi-mi iau haina. O îmbrac şi 
arunc o ultimă privire în oglindă. Nemernicul pare fericit, 
dar trebuie să-şi îndrepte papionul. 


— Stai într-un loc, se răsteşte Elena. 

— Da, Doamnă. 

Stau în faţa ei, pregătindu-mă pentru balul de absolvire. Le- 
am spus părinților mei că nu mă duc şi că mă-ntâlnesc cu o 
prietenă. Va fi balul nostru personal de absolvire. Doar 
Elena şi cu mine. Se plimbă, iar eu aud foșnetul mătăsii 
scumpe şi inspir aroma provocatoare a parfumului ei. 

— Deschide ochii! 

Fac cum mi se spune. Stă calmă în spatele meu şi ne uităm 
amândoi în oglindă. O privesc pe ea, nu pe băiatul idiot din 
fața ei. 

Îmi prinde capetele papionului. 

— Uite cum se face. 

Își mişcă degetele lent. Are unghiile de un roşu strălucitor. O 
privesc. Fascinat. 

Trage de capete și brusc am cel mai respectabil papion din 
lume. 

— Acum hai să vedem dacă poți și tu. Dacă reușeşti, vei 
primi o recompensă. 

Surâde în felul ei enigmatic, care spune: „Eşti-al-meu, şi ştiu 
că totul va fi bine“. 


Discut din nou despre aranjamentele pentru diseară cu 


agenţii de pază, când îi aud paşii în spatele meu. Toţi cei 


patru bărbaţi sunt brusc distraşi. Taylor zâmbeşte. Când mă 


răsucesc, o văd pe Ana stând la baza scărilor. 


O viziune. Uau! 
E uluitoare în rochia ei argintie, care-mi aminteşte de o 


sirenă dintr-un film mut. 


Mă duc la ea, cu un sentiment disproporționat de 


mândrie, şi o sărut pe păr. 


— Anastasia! Eşti senzațională... 

Sunt încântat că poartă cerceii. Se înroşeşte. 

— Vrei un pahar de şampanie înainte să plecăm? o întreb. 
— Te rog. 

Îi fac semn lui Taylor, care-şi conduce cei trei colegi în 
foaier. Îmi cuprind partenera cu braţul şi o conduc în living. 


Scot din frigider o sticlă de Cristal Rosé şi o deschid. 


— Echipa de pază? întreabă Ana, în timp ce torn lichidul 
efervescent în paharele de şampanie. 

— De protecţie. Sunt sub comanda lui Taylor. Şi el e 
antrenat în privința asta. 

Îi întind paharul. 

— E foarte versatil. 

— Da, este. Arăţi superb, Anastasia. Noroc! 

Ridicăm paharele şi ciocnim. Ia o sorbitură şi închide 
ochii, savurând băutura. 

— Cum te simţi? o întreb, observându-i roşeaţa din obraji, 
de aceeași nuanţă cu şampania, și mă întreb cât timp va 
suporta bilele. 

— Bine, mulțumesc. 

Îmi zâmbeşte timid, 

Seara asta va fi distractivă. 

— Uite, o să ai nevoie de asta. 

Îi dau sacoşa de mătase în care este masca. 

— Deschide-o! 

Ana o deschide şi scoate masca argintie şi delicată de 
carnaval, trecându-şi degetele peste pene. 

— E un bal mascat. 

— Pricep. 

Studiază masca, uimită. 

— Asta o să-ţi scoată în evidenţă ochii superbi, Anastasia. 

— Porţi şi tu una? 

— Desigur. Sunt foarte eliberatoare, într-un fel. 

Ea zâmbeşte cu subînţeles. 

Mai am o surpriză pentru ea. 

— Vino-ncoace! Vreau să-ţi arăt ceva. 

Îi întind mâna şi o conduc înapoi pe coridor, în bibliotecă. 
Nu-mi vine să cred că nu i-am arătat camera aceasta. 

— Ai o bibliotecă! exclamă ea. 

— Da, camera cu bile, cum îi spune Elliot. Apartamentul e 
destul de spațios. Mi-am dat azi seama, când vorbeai de 
explorat, că nu ţi-am făcut niciodată un tur. Acum nu avem 
timp, dar m-am gândit să-ți arăt camera asta şi poate să te 
provoc la o partidă de biliard într-un viitor nu foarte 
îndepărtat. 


Ochii i se luminează de mirare în timp ce trece în revistă 
colecţia de cărţi şi masa de biliard. 

— De-abia aştept, spune ea, cu un zâmbet satisfăcut. 

— Ce e? 

Îmi ascunde ceva. Ştie să joace? 

— Nimic, spune ea repede și știu că acesta e, probabil, 
răspunsul. 

E o mincinoasă total nepricepută. 

— Mă rog, poate dr. Flynn îţi va putea descifra secretele. 
O să-l cunoşti în seara asta. 

— Pe şarlatanul costisitor? 

— Exact. De-abia aşteaptă să te întâlnească. Mergem? 

Dă din cap şi entuziasmul îi licăreşte în ochi. 


Călătorim într-o tăcere savuroasă pe bancheta din spate a 
maşinii. Îmi strecor degetul mare printre încheieturile ei, 
simţindu-i nerăbdarea crescândă. Îşi încrucișează şi 
descrucişează picioarele şi ştiu că bilele îşi fac bine treaba. 

— De unde ai luat rujul? întreabă ea din senin. 

Arăt spre Taylor şi-i şoptesc numele. 

Ea izbucneşte în râs. Apoi se opreşte brusc. 

Și ştiu că bilele vaginale sunt de vină. 

— Relaxează-te, şoptesc eu. Dacă e prea mult... 

Îi sărut fiecare deget în parte şi le sug vârful, încolăcindu- 
mi limba în jurul fiecăruia, aşa cum a făcut ea mai devreme 
cu degetul meu. Ana închide ochii, îşi lasă capul pe spate şi 
inspiră. Ochii ei arzători îmi întâlnesc privirea când îi 
deschide din nou. Mă recompensează cu un surâs diabolic, 
iar eu îi răspund la fel. 

— Deci ce se va întâmpla la acest eveniment? întreabă. 

— Ah, chestiile obișnuite. 

— Pentru mine nu sunt obişnuite. 

Desigur. Când să mai fi ajuns ea la un astfel de eveniment? 
Îi sărut degetele încă o dată şi îi explic. 

— Mulţi oameni care vor să epateze cu banii lor. Licitaţie, 
tombolă, cină, dans — mama ştie să dea o petrecere. 

Audi-ul se alătură cozii de maşini sosite acasă la părinţii 
mei. Ana se lungeşte ca să vadă mai bine. Prin geamul din 


spate al mașinii îl zăresc pe Reynolds de la pază urmându-ne 
în celălalt Audi Q7 al meu. 

— Hai să ne punem măştile! 

O scot şi pe a mea din sacoşa neagră de mătase. 

Când ajungem pe alee, suntem amândoi deghizați. Ana 
arată spectaculos. E uluitoare şi vreau să mă mândresc cu ea 
în faţa lumii. Taylor se opreşte, şi unul dintre valeţi deschide 
portiera. 

— Eşti gata? o întreb pe Ana. 

— Cu siguranţă. 

— Eşti foarte frumoasă, Anastasia. 

Îi sărut mâna şi mă dau jos din maşină. 

Îmi cuprind partenera cu braţul şi mergem pe lângă casă, 
pe covorul verde pe care mama l-a închiriat pentru această 
ocazie. Mă uit peste umăr şi-i observ pe cei patru agenţi de 
securitate mergând în spatele nostru, uitându-se în toate 
direcţiile. E liniştitor. 

— Domnule Grey! 

Un fotograf mă strigă, iar eu o trag pe Ana lângă mine şi 
pozăm. 

— Doi fotografi? face Ana, curioasă. 

— Unul e de la The Seattle Times; celălalt e pentru un 
suvenir. O să putem cumpăra un exemplar mai târziu. 

Trecem pe lângă un şir de chelneri care oferă pahare de 
şampanie şi-i întind unul Anei. 

Părinţii mei s-au autodepăşit în toate sensurile, aşa cum 
fac în fiecare an. Pavilion, pergole, lampioane, ring de dans în 
pătrăţele, lebede de gheaţă şi un cvartet de coarde. O văd pe 
Ana cum priveşte în jur cu uimire. E mulțumitor să văd 
generozitatea părinţilor mei prin ochii ei. Nu deseori am 
ocazia de a sta deoparte şi de a aprecia cât de norocos sunt că 
fac parte din lumea lor. 

— Câte persoane vin? întreabă ea, măsurând din priviri 
cortul elegant de lângă apă. 

— Vreo trei sute de oameni. Va trebui să o întrebi pe 
mama. 

— Christian! 

Aud vocea piţigăiată, deloc dulce a surorii mele; apoi îşi 
aruncă braţele în jurul gâtului meu, într-o demonstrație 


melodramatică de afecţiune. E o viziune în roz. 

— Mia. 

O îmbrăţişez la fel de entuziast. O priveşte pe Ana şi mă 
uită într-o secundă. 

— Ana! Ah, draga mea, arăţi fabulos! Trebuie să vii să-mi 
cunoşti prietenii. Niciunul nu crede că, în sfârşit, Christian 
are o iubită. 

O îmbrăţişează pe Ana şi o prinde de mână. Ana îmi 
aruncă o privire rapidă şi speriată înainte ca Mia să o tragă în 
grupul de femei care gânguresc în jurul ei. Toate în afara 
uneia singure. 

Rahat! O recunosc pe Lily, prietena Miei de la grădiniţă. 
Alintată, bogată, superbă, dar dispreţuitoare, ea întruchipează 
tot ce e mai rău când vine vorba de privilegii şi pretenţii. Și la 
un moment dat a crezut că poate ridica pretenţii asupra mea. 
Mă cutremur. 

Mă uit la Ana care se poartă atât de frumos cu prietenele 
Miei, dar apoi se retrage brusc, părând jenată. Cred că Lily a 
fost nesimţită. Asta e inacceptabil. Mă îndrept într-acolo și- 
mi pun mâna peste mijlocul Anei. 

— Doamnelor, pot să-mi recuperez partenera, vă rog? 

— Mă bucur că v-am cunoscut, le spune Ana, iar eu o iau 
de acolo. Mulţumesc, şopteşte ea. 

— Am văzut că Lily era cu Mia. E o nesuferită. 

— Te place, zice Ana. 

— Ei bine, sentimentul nu e reciproc. Haide, vino să te 
prezint unor oameni. 

Ana e remarcabilă — partenera perfectă. Graţioasă, 
elegantă şi dulce, ascultă cu atenţie anecdote, pune întrebări 
inteligente şi-mi place felul în care mi se supune. 

Da. Asta-mi place în mod special. E ceva nou şi 
neaşteptat. 

Dar ea e mereu imprevizibilă. 

În plus, nu bagă deloc în seamă numeroasele priviri 
admirative pe care le primeşte şi de la bărbaţi, şi de la femei şi 
stă aproape de mine. Îi pun roşeaţa din obraji pe seama 
şampaniei şi a bilelor vaginale şi, dacă acestea din urmă o 
deranjează, ascunde bine acest fapt. 


Maestrul de ceremonii anunţă că cina e servită şi mergem 
pe covorul verde, străbătând peluza, până la pavilion. Ana se 
uită spre hangarul pentru bărci. 

— Hangar pentru bărci? întreb. 

— Poate mergem acolo mai târziu. 

— Numai dacă te pot căra pe umăr. 

Râde, apoi se opreşte brusc. Zâmbesc cu subînţeles. 

— Cum te simţi? 

— Bine, spune ea cu un aer superior şi surâsul mi se 
întinde pe faţă. 

Jocul a început, domnişoară Steele. 

În spatele nostru, Taylor şi oamenii lui ne urmează la o 
distanță discretă şi, după ce intrăm în cortul-pavilion, se 
poziţionează astfel încât să vadă cât mai bine mulţimea. 

Mama şi Mia sunt deja la masa noastră, cu o prietenă de-a 
Miei. 

Grace o întâmpină cu căldură pe Ana. 

— Ana, cât mă bucur să te revăd! Şi eşti atât de frumoasă! 

— Mamă, o salut pe Grace şi o sărut pe ambii obraji. 

— Ah, Christian, eşti atât de oficial! mă ceartă ea. 

Vin şi bunicii din partea mamei şi, după îmbrăţişările 
obligatorii, le-o prezint pe Ana. 

— Ah, în sfârşit şi-a găsit pe cineva, ce grozav, şi cât e de 
drăguță! Ei bine, sper să-l transformi într-un bărbat cinstit, se 
bucură bunica. 

Nepotrivit, bunico. 

La naiba! Mă holbez la mama. Ajutor! Mamă! Opreşte-o! 

— Mamă, n-o pune pe Ana într-o situaţie jenantă, o 
admonestează Grace pe mama ei. 

— N-o băga în seamă pe bătrânica asta, drăguță. Ea crede 
că, pentru că e aşa bătrână, are dreptul de la Dumnezeu să 
spună orice prostie-i trece prin capul ăla aiurit. 

Bunicul îmi face cu ochiul. 

Theodore Trevelyan este eroul meu. Avem o legătură 
specială. Omul ăsta m-a învățat cu răbdare cum să plantez, să 
cultiv şi să culeg meri şi în acest timp mi-a câştigat afecțiunea 
eternă.  Liniştit. Puternic. Bun. Răbdător cu mine. 
Întotdeauna. 


— Hei, puștiule, spune bunicul Trev-yan. Nu vorbeşti prea 
mult, nu-i așa? 

Clatin din cap. Nu. Nu vorbesc deloc. 

— Nu-i nicio problemă. Oamenii de pe-aici oricum vorbesc 
prea mult. Vrei să mă ajuţi în livadă? 

Dau din cap. Îmi place bunicul Trev-yan. Are ochi blânzi şi 
un râs zgomotos. Întinde mâna, dar eu îmi vâr palmele la 
subsuoară. 

— Cum doreşti, Christian. Hai să transformăm niște mere 
verzi în mere roșii! 

Îmi plac merele roșii. 

Livada e mare. Sunt pomi. Și pomi. Şi pomi. Dar sunt pomi 
mici. Nu mari. Și nu au frunze. Nici mere. Din cauza iernii. 
Am cizme imense şi o căciulă. Îmi place căciula mea. Îmi 
ține de cald. 

Bunicul Trev-yan se uită la un pom. 

— Vezi pomul ăsta, Christian? Face mere verzi și amare. 
Dar noi îl putem păcăli să ne dea mere roșii. Crenguţele 
astea sunt de la un măr roşu. Şi asta e foarfeca mea de tăiat 
crengile. 

Foar-fe-ca de tuuuuns. E ascuţită. 

— Vrei să o tai tu pe-asta? 

Dau din cap că da. 

— O să-l altoim cu crenguța pe care ai tăiat-o tu. Se 
numeşte vlăstar. 

Vlăs-tar. Vlăs-tar. Repet cuvântul în mintea mea. la un 
cuțit şi face un semn pe crenguță. Apoi taie o cracă din 
copac şi vâră vlăstarul în tăietură. 

— Acum o legăm. 

Ia o bandă adezivă verde și leagă crenguţa de cracă. 

— Și apoi punem pe rană ceară de albine topită. Aici. Ia 
pensula asta. Uşurel. Uite-așa. 

Facem mai multe altoaie. 

— Ştii, Christian, merele sunt, după portocale, cele mai 
valoroase fructe cultivate aici, în State. Aici în Washington, 
totuşi nu e suficient soare pentru portocale. 

Mi-e somn. 

— Eşti obosit? Vrei să mergem înapoi acasă? 

Dau din cap că da. 


— Am făcut o grămadă de altoaie. Copacul ăsta o să ne dea 
o recoltă bogată de mere roşii şi dulci la toamnă. Poţi să mă 
ajuţi să le culeg. 

Zâmbeşte şi-mi întinde o mână mare, pe care o prind. E 
imensă și aspră, dar caldă și blândă. 

— Hai să bem o ciocolată caldă! 


Bunicul îmi zâmbeşte şi-mi întorc privirea spre partenerul 
Miei, care pare să o soarbă din ochi pe partenera mea. Îl 
cheamă Sean şi cred că e de la fostul liceu al Miei. Dau mâna 
cu el, strângându-i-o cu putere. 

Vezi-ţi de partenera ta, Sean. Şi, apropo, vezi că eşti cu sora 
mea. Poartă-te frumos cu ea sau te omor. Cred că reuşesc să-i 
transmit toate aceste informaţii cu privirea mea incisivă şi 
prin strângerea puternică de mână. Dă din cap şi înghite în 
sec. 

— Domnule Grey. 

Îi trag scaunul Anei şi ne aşezăm. 

Tata e pe scenă. Loveşte microfonul şi ne urează tuturor 
bun-venit, apoi rosteşte câteva cuvinte introductive pentru 
cei buni şi demni adunaţi înaintea sa. 

— Bine aţi venit, doamnelor şi domnilor, la balul nostru 
anual de caritate. Sper că vă bucuraţi de programul pe care l- 
am pregătit pentru voi în seara asta şi că veți scoate sume 
serioase din buzunare, ca să sprijiniți eforturile fantastice pe 
care le face echipa noastră de la Coping Together. După cum 
ştiţi, este o cauză foarte apropiată de inima soţiei mele, dar şi 
de a mea. 

Penele de pe masca Anei tremură când se întoarce să se 
uite la mine şi mă întreb dacă se gândeşte cumva la trecutul 
meu. Ar trebui să răspund la întrebarea ei nerostită? 

Da. Evenimentul ăsta caritabil există din pricina mea. 

Părinţii mei l-au inițiat din cauza începutului mizerabil al 
vieții mele. Şi acum ajută sute de părinţi dependenţi de 
droguri sau alcool şi pe copiii lor, oferindu-le adăpost şi 
reabilitare. 

Dar ea nu spune nimic şi rămân impasibil, căci nu ştiu 
sigur ce părere aş avea despre curiozitatea ei. 


— ÎL las în locul meu pe maestrul nostru de ceremonii. Vă 
rog să vă aşezaţi şi să vă distrați, spune tata şi îi predă 
microfonul MC-ului, apoi vine la masa noastră şi se opreşte 
în dreptul Anei. 

O salută cu un sărut pe fiecare obraz. Ea se îmbujorează. 

— Mă bucur să te văd din nou, Ana, zice el. 

— Doamnelor şi domnilor, vă rugăm să desemnaţi un şef 
de masă, strigă MC-ul. 

— Uuu. Pe mine, pe mine! ţipă Mia, legănându-se ca un 
copil pe scaun. 

— În centrul mesei veţi găsi un plic, continuă MC-ul. 
Toată lumea să găsească, să ceară, să împrumute o bancnotă 
de cea mai mare valoare, să-şi scrie numele pe ea şi să o 
introducă în plic! Şefii de masă, vă rog să păziți plicurile cu 
mare atenţie. O să avem nevoie de ele mai târziu. 

— Uite! 

Îi dau Anei o bancnotă de 100 de dolari. 

— Ți-o dau mai târziu înapoi, şopteşte ea. 

Draga de ea... 

Nu vreau să ne certăm din cauza asta acum. Nu spun 
nimic, pentru că o scenă ar fi necuvenită, îi întind stiloul meu 
Mont Blanc ca să-şi scrie numele pe bancnotă. 

Grace face semn către câţiva chelneri care stau în fața 
pavilionului, iar ei trag de o pânză, dezvăluind oraşul Seattle, 
cu Golful Meydenbauer la asfinţit, ca într-o ilustrată poştală. 
E o privelişte minunată, mai ales seara, şi mă bucur că 
vremea a rămas frumoasă, de dragul părinţilor mei. 

Ana priveşte cu încântare peisajul şi reflexia lui în apă. 

Iar eu îl studiez din nou. E uluitor. Cerul care se întunecă, 
luminat de soarele care asfinţeşte, oglindindu-se în apă, cu 
luminile oraşului Seattle licărind în depărtare. Mda. Uluitor. 

Mă simt umil când văd toate astea prin ochii Anei. Ani 
întregi am crezut că toate astea mi se cuvin. Mă uit la părinţii 
mei. Tata strânge mâna mamei, iar ea râde la ceva ce-i 
povesteşte prietena ei. Felul în care se uită el la ea... felul în 
care se uită ea la el. 

Se iubesc. 

Încă. 


Scutur din cap. E ciudat că simt o nouă şi ciudată 
admiraţie faţă de mediul în care am crescut? 

Am fost norocos. Foarte norocos. 

Chelnerii sosesc, zece în total, aducând la masă primul fel 
de mâncare. Ana trage cu ochiul la mine de sub mască. 

— Ți-e foame? 

— Foarte, răspunde ea serioasă. 

La naiba! 'Toate celelalte gânduri mi se evaporă, iar trupul 
meu reacționează la această afirmaţie curajoasă şi ştiu că Ana 
nu se referă la mâncare. Bunicul îi spune ceva, iar eu mă 
foiesc pe scaun, încercând să mă calmez. 

Mâncarea e delicioasă. 

Dar aşa e mereu acasă la părinţii mei. 

Aici nu mi-a fost niciodată foame. 

Mă sperii de gândurile mele şi mă bucur că Lance, 
prietenul mamei din facultate, începe o discuţie despre 
dezvoltarea GEH. 

Sunt dureros de conştient că ochii Anei mă fixează, în 
vreme ce dezbat împreună cu Lance economia tehnologiei în 
ţările în curs de dezvoltare. 

— Nu poţi pur şi simplu să renunţi la tehnologia asta! se 
încruntă Lance. 

— De ce nu? La urma urmei, cine beneficiază de pe urma 
ei? Ca fiinţe umane, trebuie să împărțim spaţiul şi resursele 
finite de pe această planetă. Cu cât suntem mai inteligenţi, cu 
atât le vom folosi mai eficient. 

— Nu mă aşteptam de la cineva ca tine să democratizeze 
tehnologia, spune Lance şi izbucneşte în râs. 

Frate! Nu mă cunoşti prea bine! 

Lance e suficient de plăcut, dar eu sunt distras de 
frumoasa domnişoară Steele. Se foieşte lângă mine şi ascultă 
conversaţia noastră, şi ştiu că bilele vaginale îşi fac efectul 
dorit. 

Poate că ar trebui să mergem la hangarul de bărci. 

Discuţia mea cu Lance e întreruptă de câteva ori de 
diverşi oameni de afaceri care vin să ne strângă mâna sau să 
ne povestească una-alta. Nu-mi dau seama dacă o studiază pe 
Ana sau încearcă să-mi intre mie în graţii. 

Când e servit desertul, eu sunt gata de plecare. 


— Dacă-mi daţi voie, spune Ana brusc, cu răsuflarea 
întretăiată. 

Şi-mi dau seama că nu mai poate suporta. 

— Te duci la toaletă? o întreb. 

Ea dă din cap şi în ochii ei citesc o rugăminte disperată. 

— Te conduc eu, mă ofer. 

Se ridică în picioare, iar eu încerc să fac la fel, dar se ridică 
şi Mia. 

— Nu, Christian! N-o conduci tu pe Ana... o conduc eu. 

Şi înainte să pot spune ceva, o prinde pe Ana de mână. 

Ana ridică din umeri ca şi cum mi-ar cere iertare şi o 
urmează pe Mia afară din cort. Taylor îmi face semn că se 
ocupă el, după care pleacă după ele; sunt sigur că Ana nu ştie 
că are o umbră. 

La naiba! Voiam să merg eu cu ea. 

Bunica se înclină ca să discute cu mine. 

— E încântătoare. 

— Ştiu. 

— Pari fericit, dragule. 

Serios? Credeam că sunt bosumflat din cauza ocaziei 
irosite. 

— Nu cred că te-am văzut vreodată atât de relaxat. 

Mă bate uşor peste mână; e un gest afectuos şi pentru 
prima oară nu mă smucesc din mângâierea ei. 

Fericit? 

Eu? 

Încerc cuvântul ca să văd dacă mi se potrivește şi o 
căldură neașteptată mă umple pe dinăuntru. 

Da. Ea mă face fericit. 

E un sentiment nou. Nu m-am autodescris niciodată 
astfel. 

Zâmbesc la bunica şi o strâng de mână. 

— Cred că ai dreptate, bunico. 

Ochii îi sclipesc şi mă strânge şi ea pe mine de mână. 

— Ar trebui să o aduci pe la fermă. 

— Ar trebui. Cred că i-ar plăcea. 

Mia şi Ana revin în pavilion, chicotind. E o plăcere să le 
privesc pe amândouă şi să văd cum întreaga mea familie o 


primeşte pe iubita mea cu braţele deschise. Chiar şi bunica a 
ajuns la concluzia că Ana mă face fericit. 

Nu se înșală. 

Când Ana se aşază pe scaunul ei, îmi aruncă o oprivire 
rapidă şi lascivă. 

Ah! Îmi ascund un zâmbet. Vreau să o întreb dacă mai are 
bilele vaginale, dar presupun că le-a scos. S-a descurcat foarte 
bine păstrându-le înăuntru atâta vreme. lau mâna Anei şi-i 
dau lista cu prețurile de licitație. 

Cred că Ana va savura această parte a serii — elita din 
Seattle fluturându-și banii. 

— Deţii proprietăţi în Aspen? întreabă ea şi toată lumea 
de la masă se întoarce uitându-se la ea. 

Dau din cap şi duc un deget la buze. 

— Mai ai proprietăţi şi altundeva? şopteşte ea. 

Dau din cap. Dar nu vreau să deranjez pe nimeni de la 
masă cu discuția. Aceasta e partea seratei când strângem o 
sumă considerabilă de bani pentru cauza noastră nobilă. 

Toată lumea aplaudă vânzarea unei bâte de baseball a 
celor de la Mariners cu douăsprezece mii de dolari, iar eu mă 
înclin şi spun: 

— O să-ţi zic mai târziu. 

Îşi linge buzele şi-mi aduc aminte de supărarea mea de 
mai devreme. 

— Voiam să vin cu tine. 

Mă săgetează cu o privire rapidă şi tulburată, ceea ce mă 
face să cred că şi ea voia același lucru, dar se potoleşte şi e 
atentă la licitaţie. 

O văd cum se lasă prinsă de adrenalina licitaţiei, 
întorcând capul ca să vadă cine vrea să cumpere ce şi 
aplaudând la finalul fiecărei tranzacţii. 

— Urmează un weekend petrecut în Aspen, Colorado. 
Care e preţul de pornire, doamnelor şi domnilor, pentru 
generosul premiu oferit de domnul Christian Grey? 

Lumea izbucneşte în aplauze şi maestrul de ceremonii 
continuă. 

— Aud cinci mii de dolari? 

Licitaţia începe. 


Mă gândesc serios să o duc pe Ana la Aspen. Nu ştiu dacă 
ştie să schieze. Gândul la ea pe schiuri e neliniştitor. Nu e o 
dansatoare prea pricepută, deci probabil că e spaima pârtiilor. 
N-aş vrea să se accidenteze. 

— Douăzeci de mii de dolari, acesta e ultimul preţ. O 
dată, de două ori, strigă MC-ul. 

Ana ridică mâna şi strigă: 

— Douăzeci şi patru de mii de dolari! 

Şi mă simt de parcă mi-ar fi tras una în plexul solar. 

Ce. Mama. Dracului. 

— Douăzeci şi patru de mii de dolari, domnişoara 
superbă în argintiu, o dată, de două ori. Vândut! declară 
maestrul de ceremonii, în aplauzele zgomotoase. 

Toată lumea de la masa noastră se holbează la ea, iar furia 
îmi scapă de sub control. Banii ăia erau ai ei. Inspir adânc, mă 
înclin şi o sărut pe obraz. 

— Nu ştiu dacă ar trebui să-ţi cad la picioare sau să te bat 
la fund până leşini, îi şuier la ureche. 

— O să aleg varianta a doua, te rog, spune ea iute. 

Poftim? 

Pentru o clipă sunt derutat şi apoi îmi dau seama că bilele 
vaginale şi-au făcut treaba. E dornică, foarte, foarte dornică, 
iar furia mea se evaporă brusc. 

— Suferi, nu-i aşa? şoptesc. Va trebui să facem ceva în 
privinţa asta. 

Îmi trec degetele peste obrazul ei. 

Las-o să aștepte, Grey! 

Aici ar trebui să i se termine pedeapsa. 

Sau poate că ar trebui să prelungim agonia. Îmi vine o 
idee diabolică. 

Se lipeşte de mine în vreme ce familia mea o felicită 
pentru că a câştigat. O cuprind cu braţul şi încep să o mângâi 
cu degetul mare pe spatele gol. Îi iau cealaltă mână şi-i sărut 
palma, apoi i-o aşez pe coapsa mea. Îi las uşor mâna pe 
piciorul meu până când degetele ei îmi ating erecţia. 

O aud gemând şi, de sub mască, mă priveşte şocată în 
ochi. 

N-o să mă satur niciodată să o şochez pe drăguţa de Ana. 


Licitaţia continuă, iar familia mea își îndreaptă atenţia 
spre următorul premiu. Ana, încurajată, fără îndoială, de 
dorinţa ei, mă surprinde şi începe să mă mângâie prin 
pantaloni. 

La naiba! 

Îmi ţin mâna peste a ei ca să nu vadă nimeni că mă pipăie 
şi continui să-i mângâi gâtul. 

Mă simt acum incomod în pantaloni. 

Te are la degetul ei mic, Grey. Din nou. 

— Vândut pentru o sută zecii mii de dolari! declară MC- 
ul, aducându-mă înapoi la realitate. 

Premiul este o săptămână în casa părinţilor mei din 
Montana şi suma este una colosală. 

Lumea izbucnește în ovaţii şi aplauze, iar Ana își ia 
mâinile de pe mine şi aplaudă şi ea. 

La naiba! 

Aplaud şi eu, rezervat, iar acum, că licitația s-a terminat, 
am de gând să-i fac Anei un tur al casei. 

— Eşti gata? şoptesc eu. 

— Da, spune ea, cu ochii sclipitori sub masca argintie. 

— Ana! zice Mia. E momentul! 

Ana pare derutată. 

— Momentul pentru ce? 

— Licitaţia pentru Primul Dans. Haide! 

Mia se ridică şi întinde mâna. 

Ce naiba? Surioara mea cea enervantă. 

Mă uit urât la Mia. Alarmă extraordinară în calea sexului. 

Ana mă priveşte şi începe să chicotească. 

E un râs molipsitor. 

Mă ridic în picioare, fericit că am sacoul pe mine. 

— Primul dans va fi cu mine, bine? Și nu va fi pe ring, 
murmur lângă urechea ei. 

— De-abia aştept. 

Mă sărută de față cu toată lumea. 

Zâmbesc şi observ că toată masa se holbează la noi. 

Da, oameni buni. Am o iubită. Obișnuiţi-vă cu ideea! 

Toţi îşi smulg privirile de la noi în acelaşi timp, stânjeniți 
că i-am prins zgâindu-se. 

— Haide, Ana! 


Mia insistă şi o conduce pe Ana spre o mică scenă, unde 
sunt adunate mai multe femei. 

— Domnilor, cel mai important moment al serii! bubuie 
MC-ul din boxe, acoperind freamătul entuziast al mulţimii. 
Momentul pe care-l aşteptaţi cu toţii! Aceste douăsprezece 
doamne superbe au fost de acord să acorde primul lor dans 
celui care va licita cel mai mult! 

Ana e jenată. Se uită în pământ, apoi la degetele 
împreunate. Se uită oriunde, numai la grupul de tineri care se 
apropie de scenă nu. 

— Acum, domnilor, vă rog să vă apropiaţi şi să vă uitaţi 
bine la partenerele voastre pentru primul dans. Douăsprezece 
fătuci frumoase şi ascultătoare. 

Când a atras-o Mia pe Ana în şarada asta nenorocită? 

E o piaţă de carne vie. 

Ştiu că e pentru o cauză bună, totuşi... 

MC-ul o anunță pe prima tânără, cu o prezentare 
hiperbolică. O cheamă Jada şi primul ei dans se vinde repede 
pentru cinci mii de dolari. Mia şi Ana vorbesc între ele. Ana 
pare foarte atentă la ce-i spune Mia. 

Rahat! 

Oare ce-i spune Mia? 

Mariah e următoarea. Pare stingherită de prezentarea 
MC-ului și nici n-o pot învinovăţi. Mia şi Ana continuă să 
vorbească — şi ştiu că e vorba despre mine. 

Pentru numele lui Dumnezeu, Mia, taci odată! 

Primul dans al fetei de pe scenă se vinde pentru patru mii 
de dolari. 

Ana mă priveşte, apoi se uită din nou la Mia, care pare că 
nu-şi poate ţine gura. 

Jill e următoarea şi primul ei dans e vândut pentru patru 
mii de dolari. 

Ana îmi aruncă o privire şi văd cum ochii îi sclipesc pe 
sub mască, dar n-am nici cea mai vagă idee la ce se gândeşte. 

Rahat! Ce i-a spus Mia? 

— Şi acum, daţi-mi voie să v-o prezint pe frumoasa Ana. 

Mia o împinge pe Ana în mijlocul scenei, iar eu îmi 
croiesc drum în față prin mulţime. Anei nu-i place să fie în 
centrul atenţiei. 


Să o ia naiba pe Mia că a pus-o să facă asta! 

Dar Anastasia e foarte frumoasă. 

MC-ul face o altă introducere exagerată şi caraghioasă. 

— Frumoasa Ana cântă la şase instrumente, vorbeşte 
fluent mandarina şi îi place yoga... ei bine, domnilor... 

Suficient. 

— Zece mii de dolari, strig eu. 

— Cincisprezece mii, se aude vocea unui tip din mulțime. 

Ce mama naibii? 

Mă întorc să văd cine licitează pentru iubita mea şi-l văd 
pe Flynn, şarlatanul costisitor, cum îi spune Ana. Aş 
recunoaşte oriunde silueta asta. Dă politicos din cap spre 
mine. 

— Ei bine, domnilor! Avem oameni generoşi în seara 
aceasta, anunţă MC-ul invitaţilor strânși laolaltă. 

Ce joc face Flynn? Cât de departe vrea să ducă prostia 
asta? 

Zumzăiala din pavilion se stinge, iar mulțimea ne 
urmăreşte şi aşteaptă să-mi audă reacția. 

— Douăzeci, ofer eu, cu o voce joasă. 

— Douăzeci şi cinci, parează Flynn. 

Ana se uită neliniştită ba la mine, ba la Flynn. E îngrozită. 
Şi, sincer, la fel sunt şi eu. M-am săturat de jocul pe care-l 
face Flynn. 

— O sută de mii de dolari, strig eu ca să mă audă toată 
lumea. 

— Ce mama naibii? strigă o femeie din spatele Anei şi aud 
oftaturile de uimire ale celor din jurul meu. 

Haide, John! 

Mă uit fix la Flynn, iar el râde şi ridică elegant ambele 
mâini. S-a retras. 

— O sută de mii de dolari pentru superba Ana! O dată. 
De două ori. 

MC-ul îl invită pe Flynn să contraliciteze, dar el clatină 
din cap şi se înclină. 

— Adjudecat! strigă MC-ul triumfător, iar aplauzele şi 
ovaţiile devin asurzitoare. 

Fac un pas în faţă şi-i întind mâna Anei. 

Mi-am câştigat iubita. 


Îmi zâmbeşte uşurată când îşi pune mâna în mâna mea. O 
ajut să coboare de pe scenă şi-i sărut mâna, apoi mă ia de 
braţ. Ne croim drum spre ieşirea din pavilion, ignorând 
fluierăturile şi ţipetele de felicitare. 

— Cine era ăsta? întreabă ea. 

— Un individ pe care o să-l cunoşti mai târziu. Acum 
vreau să-ți arăt ceva. Avem vreo douăzeci de minute la 
dispoziţie până se termină licitaţia pentru Primul Dans. Apoi 
trebuie să ne întoarcem pe ring ca să mă bucur de dansul 
pentru care am plătit. 

— Un dans foarte scump, observă ea sec. 

— Sunt convins că va merita fiecare cent. 

În sfârşit! E a mea. Mia e încă pe scenă şi nu mă poate 
opri acum. O conduc pe Ana de-a lungul peluzei, spre ring, 
conştient că doi dintre agenţii de pază sunt pe urmele 
noastre. Zgomotele festivităților pălesc în spatele nostru, iar 
eu o duc prin uşile imense care dau în salon. Le las deschise 
pentru ca agenţii să ne poată urma. De acolo ne îndreptăm 
spre hol şi urcăm două rânduri de scări până la dormitorul 
copilăriei mele. 

Va fi încă o premieră. 

După ce intrăm, încui uşa. Agenţii pot aştepta afară. 

— Asta a fost camera mea. 

Ana stă în mijlocul camerei, privind în jur: posterele mele, 
tăblița mea cu noutăţi. Totul. Ochii ei studiază totul, apoi se 
fixează asupra mea. 

— N-am adus niciodată o fată aici. 

— Niciodată? 

Clatin din cap. Simt cum mă străbate un fior adolescentin. 
O fată. La mine în cameră. Ce-ar spune mama? 

Buzele Anei se întredeschid ca o invitaţie. Ochii îi sunt 
întunecaţi sub mască şi mă privesc fix. Mă îndrept spre ea. 

— N-avem mult timp la dispoziţie, Anastasia, şi la cum 
mă simt în acest moment nici nu-mi trebuie mult. Întoarce- 
te! Lasă-mă să-ţi scot rochia! 

Se răsuceşte imediat. 

— Păstrează masca, îi şoptesc la ureche. 

Ea geme şi nici măcar n-am atins-o. Ştiu că de-abia 
aşteaptă să i-o trag după ce a purtat bilele acelea atâta timp. 


Desfac fermoarul rochiei şi o ajut să se dezbrace. Fac un pas 
înapoi, o pun pe un scaun şi-mi scot sacoul. 

Poartă corsetul. 

Şi ciorapi până la mijlocul coapsei. 

Şi pantofi cu toc. 

Şi masca. 

M-a înnebunit de-a dreptul în timpul cinei. 

— Ştii, Anastasia... 

Mă apropii de ea, desfăcându-mi papionul şi apoi nasturii 
de la gât ai cămăşii. 

— Am fost atât de furios când mi-ai cumpărat oferta de la 
licitaţie! Mi-au trecut prin cap tot felul de idei. A trebuit să- 
mi reamintesc că nu mai poate fi vorba despre pedeapsă. Dar 
apoi tu te-ai oferit voluntară. 

Stau aproape de ea şi o privesc atent. 

— De ce ai făcut asta? 

Trebuie să aflu. 

— De ce m-am oferit? 

Are vocea răguşită, ceea ce-i scoate la iveală dorinţa. 

— Nu ştiu. Din frustrare. Prea mult alcool. Cauza nobilă. 

Ridică din umeri şi privirea i se mută asupra gurii mele. 

— Mi-am promis să nu te mai plesnesc niciodată la fund, 
nici dacă mă implori. 

— Te rog. 

— Dar apoi mi-am dat seama că probabil te simţi foarte 
incomod la momentul respectiv şi nu e ceva cu care să fii 
obișnuită. 

— Da, răspunde ea, gâfâind şi sexy şi mulțumită, cred, 
pentru că ştiu cum se simte. 

— Deci poate exista o oarecare libertate de alegere. Dacă 
fac asta, trebuie să-mi promiţi un lucru. 

— Orice. 

— O să spui cuvântul de siguranţă dacă simţi nevoia şi 
atunci o să fac dragoste cu tine, pur şi simplu, bine? 

Mă aprobă repede. O conduc la pat, arunc cuvertura 
deoparte şi mă aşez în timp ce ea rămâne în picioare în fața 
mea, cu masca şi corsetul ei. 

Arată senzaţional. 


Iau o pernă şi o aşez lângă mine. O iau de mână, o trag ca 
să-mi cadă direct în poală, cu pieptul pe pernă. Îi dau părul la 
o parte de pe față şi de pe mască. 

Iată! 

Arată glorios. 

Acum, haide să facem chestia asta şi mai incitantă. 

— Pune-ţi mâinile la spate! 

Se căzneşte să-mi îndeplinească dorinţa şi se frământă 
deasupra mea. 

Nerăbdătoare. Îmi place asta. 

Îi leg încheieturile cu papionul meu. E neputincioasă. Este 
în puterea mea. 

Este excitant. 

— Chiar îţi doreşti asta, Anastasia? 

— Da, spune ea. 

Dar eu tot nu înţeleg. Credeam că nu se mai pune 
problema să facem asta. 

— De ce? întreb, mângâindu-i fundul. 

— Îmi trebuie un motiv? 

— Nu, iubito, nu-ţi trebuie. Doar încerc să te înţeleg. 

Trăiește momentul, Grey! 

Își doreşte asta. Şi tu la fel. 

Îi mângâi încă o dată fundul, pregătindu-mă. Pregătind-o. 

Mă aplec, o ţin cu mâna stânga şi cu dreapta o lovesc o 
dată, chiar acolo unde fundul ei atât de frumos se unește cu 
coapsele. 

Geme un cuvânt incoerent. 

Nu e cuvântul de siguranţă. 

O lovesc din nou. 

— Două. O să fie douăsprezece lovituri. 

Încep să le număr. 

Îi mângâi fundul şi o plesnesc de două ori, o dată pe 
fiecare fesă. Îi dau jos apoi chiloţii, trăgându-i în jos de-a 
lungul coapselor, genunchilor, gambelor, peste pantofii 
Louboutin, apoi îi arunc pe podea. 

E excitant. 

În toate sensurile posibile. 

Observ că nu mai are bilele vaginale, aşa că o plesnesc din 
nou, numărând fiecare lovitură. Ea geme şi se zbate pe 


genunchii mei, cu ochii închişi sub mască. Fundul ei are o 
adorabilă nuanţă rozalie. 

— Douăsprezece, şoptesc când termin. 

Îi mângâi fundul strălucitor şi-mi înfig două degete în ea. 

E umedă. 

Atât de umedă! 

Atât de pregătită! 

Geme când îmi rotesc degetele înăuntrul ei şi-şi dă 
drumul zgomotos, frenetic. 

Uau! Cât de repede! E o făptură atât de senzuală. 

— Aşa, iubito, şoptesc eu şi-i dezleg încheieturile. 

Geme, încercând să-şi recapete suflul. 

— N-am terminat cu tine încă, Anastasia. 

Acum eu mă simt aiurea. O vreau. 

Rău de tot. 

O aşez cu genunchii pe podea şi îngenunchez în spatele ei. 
Îmi deschei fermoarul şi-mi las chiloţii în jos, eliberându-mi 
erecţia nerăbdătoare. Din buzunarul pantalonilor scot un 
prezervativ şi-mi scot degetele din iubita mea. 

Ea scânceşte. 

Îmi pun prezervativul. 

— Desfă-ţi picioarele! 

Ea mă ascultă, iar eu o pătrund. 

— O să fie una rapidă, iubito, îi şoptesc. 

Îi prind şoldurile şi ies uşor din ea, apoi intru din nou cu 
putere. 

Ea ţipă. De bucurie. De abandon. În culmea extazului. 

Asta îşi doreşte, iar eu mă bucur să-i fac pe plac. Intru şi 
ies, iar ea îmi vine în întâmpinare. Cu toată forţa. 

La naiba! 

O să fie mai rapid decât credeam. 

— Ana, nu, o avertizez eu. 

Vreau să prelungesc plăcerea. Dar e o fată lacomă şi ia tot 
ce poate. E contrapunctul meu dornic de senzaţii tari. 

— Ana, la naiba. 

Țip înăbuşit în timp ce-mi dau drumul și asta o pune pe 
jar. Strigă în timp ce orgasmul i se dezlănţuie, trăgând de 
mine când mă cufund în ea. 

Doamne, ce bine a fost! 


Sunt epuizat. 

După tot flirtul şi toată aşteptarea din timpul cinei... era 
inevitabil. O sărut pe umăr şi ies din ea. Apoi îmi scot 
prezervativul şi-l arunc în coşul de gunoi de lângă pat. Asta o 
să-i dea de gândit menajerei mamei. 

Ana încă are masca pe față şi gâfâie, zâmbind. Pare 
satisfăcută. Îngenunchez lângă ea, odihnindu-mi fruntea pe 
spatele ei, în vreme ce amândoi încercăm să ne revenim. 

— Mmm, murmur mulțumit şi o sărut pe spinarea ei 
desăvârşită. Cred că-mi datorezi un dans, domnişoară Steele. 

Ea mă aprobă cu un sunet de satisfacţie care vine din 
adâncul gâtului. Mă ridic şi o trag la mine în poală. 

— N-avem mult timp la dispoziţie. Haide! 

O sărut pe păr. Se ridică din braţele mele şi se aşază pe 
pat, începând să se îmbrace, în vreme ce eu îmi aranjez 
cămaşa şi-mi leg papionul la loc. 

Ana se ridică în picioare şi se duce să-şi ia rochia. Are pe 
ea numai masca, pantofii şi corsetul şi întruchipează 
senzualitatea. Ştiam că e o zeiță, dar asta... asta e dincolo de 
orice așteptare de-a mea. 

O iubesc. 

Mă întorc, simţindu-mă dintr-odată vulnerabil, şi îndrept 
cuvertura de pe pat. 

Senzaţia de neliniște se retrage ca oceanul la reflux când 
termin de aranjat patul şi o văd pe Ana studiind fotografiile 
de pe tăblița mea. Sunt multe — din toată lumea. Părinților 
mei le plăceau vacanţele în străinătate. 

— Cine e aici? întreabă Ana, arătând spre o poză alb- 
negru a târfei drogate. 

— Nimeni important. 

Îmi pun haina şi-mi aranjez masca. Uitasem de fotografia 
aia. Carrick mi-a dat-o când aveam şaisprezece ani. Am 
încercat de câteva ori să scap de ea, dar nu m-am putut 
convinge să o arunc. 


— Fiule, am ceva pentru tine. 
— Ce anume? 
Sunt în biroul lui Carrick, așteptând o muştruluială. 


Dar nu ştiu pentru ce. Sper că n-a aflat de doamna Lincoln. 

— Pari mai calm, mai liniştit, mai tu însuţi zilele astea. 

Dau din cap, sperând că mutra mea nu mă dă de gol. 

— Răsfoiam nişte dosare vechi și am găsit asta. 

Îmi întinde o fotografie alb-negru a unei femei tinere şi 
triste. E ca o lovitură în stomac. 

Târfa drogată. 

Îmi studiază reacția. 

— Ne-au dat-o la momentul adopției. 

— Ah, reuşesc eu să spun, deși simt că mă sufoc. 

— Credeam că într-o bună zi vei vrea să o vezi. O 
recunoşti? 

— Da. 

De-abia scot acest cuvânt. 

El dă din cap şi ştiu că mai are ceva de spus. 

Ce mai are pe-acolo? 

— Nu am niciun fel de informaţie despre tatăl tău biologic. 
Din câte se pare, n-a făcut deloc parte din viaţa mamei tale. 

Încearcă să-mi spună ceva... Ala nu era nenorocitul ei de 
peşte? 

Te rog, spune-mi că nu era el. 

— Dacă mai vrei să știi ceva... sunt aici. 

— Omul acela? șoptesc eu. 

— Nu. N-are nicio legătură cu tine, spune tata, liniștindu- 
mă. 

Închid ochii. 

Mulţumesc lui Dumnezeu. Mulţumesc lui Dumnezeu. 
Mulţumesc lui Dumnezeu. 

— Asta-i tot, tată? Pot să plec? 

— Desigur. 

Tata pare tulburat, dar dă din cap. 

Strâng poza în mână și ies din birou lui. Şi o iau la fugă. 
Fugi. Fugi. Fugi... 


Târfa drogată era o creatură tristă şi demnă de milă. În 
fotografia asta veche alb-negru pare o victimă în toată 
puterea cuvântului. Cred că e o poză de la poliţie, dar nu are 
şi numerele pe ea. Mă întreb dacă lucrurile ar fi stat diferit în 


privința ei dacă pe vremea aceea ar fi existat părinţii mei 
adoptivi. Scutur din cap. Nu vreau să vorbesc despre ea cu 
Ana. 

— Vrei să-ţi închid fermoarul? o întreb, ca să schimbăm 
subiectul. 

— Te rog, spune Ana şi se întoarce cu spatele la mine, ca 
să-i pot încheia fermoarul rochiei. Atunci de ce e pe tăblița 
ta? 

Anastasia Steele, ai un răspuns și o întrebare pentru orice. 

— O scăpare din partea mea. Cum îmi stă papionul? 

Îmi studiază papionul şi ochii i se îmblânzesc. Se ridică şi- 
l îndreaptă, trăgând de ambele capete. 

— Acum e perfect, spune ea. 

— Ca tine. 

O strâng în braţe şi o sărut. 

— Te simţi mai bine? 

— Mult mai bine, mulţumesc, domnule Grey. 

— Plăcerea a fost de partea mea, domnişoară Steele. 

Mă simt recunoscător. Satisfăcut. 

O iau de mână, iar ea zâmbeşte timidă, dar mulțumită. 
Descui ușa şi coborâm, apoi ne îndreptăm spre grădină. Nu 
ştiu exact când ni se alătură agenţii de pază, dar ne urmează 
până pe terasă. Aici sunt adunaţi câţiva fumători, care ne 
privesc cu interes, dar îi ignor şi o conduc pe Ana pe ringul 
de dans. 

MC-ul anunţă: 

— Şi acum, doamnelor şi domnilor, e momentul pentru 
primul dans. Domnule şi doamnă Grey, sunteţi gata? 

Carrick dă din cap, cu mama în braţele sale. 

— Doamnelor şi domnilor participanţi la Licitaţia 
Primului Dans, sunteţi gata? 

O cuprind pe Ana de talie şi o privesc lung, iar ea surâde. 

— Atunci să începem, spune MC-ul cu emfază. Muzica, 
Sam! 

Liderul orchestrei vine pe scenă, se întoarce spre 
instrumentişti şi trupa începe să cânte o versiune siropoasă a 
melodiei „I've Got You Under My Skin. O trag pe Ana 
aproape şi începem să dansăm, iar ea se sincronizează rapid 
cu mine. E absolut captivantă când o răsucesc pe ringul de 


dans şi zâmbim unul la celălalt ca nişte îndrăgostiţi ce 
suntem... 

M-am mai simţit aşa vreodată? 

Optimist? 

Fericit? 

Stăpânul Universului. 

— Îmi place la nebunie cântecul ăsta, îi spun. Se potriveşte 
foarte bine. 

— Şi tu mi-ai intrat pe sub piele. Sau erai la tine în 
dormitor. 

Ana! Sunt şocat. 

— Domnişoară Steele, nu ştiam că poți fi atât de crudă. 

— Domnule Grey, nici eu nu ştiam. Cred că e din cauza 
experienţelor mele recente, spune ea, cu un zâmbet răutăcios. 
Au fost foarte educative. 

— Pentru amândoi. 

O învârt încă o dată pe ringul de dans. Melodia se 
sfârşeşte şi o las cu greu din braţe pentru a aplauda. 

— Pot să intervin? întreabă Flynn, apărând de nu ştiu 
unde. 

Are de oferit nişte explicaţii după scena de la licitaţie, dar 
mă dau la o parte. 

— Eşti invitatul meu. Anastasia, acesta este John Flynn. 
John, Anastasia. 

Ana se uită la mine agitată, iar eu mă retrag pe margine ca 
să privesc. Flynn deschide braţele şi-i ia mâna Anei, în timp 
ce trupa începe să cânte „Ihey Cant Take That Away from 
Me“ 

Ana pare însufleţită în braţele lui John. Mă întreb despre 
ce or vorbi. 

Despre mine? 

La naiba! 

Neliniştea mi se întoarce în forță. 

Trebuie să înţeleg că, atunci când Ana îmi va afla toate 
secretele, va pleca şi că faza asta în care încercăm să facem 
lucrurile cum vrea ea doar amână inevitabilul. 

Dar John n-ar fi atât de indiscret, cu siguranţă. 

— Bună, dragul meu, spune Grace, întrerupându-mi 
gândurile negre. 


— Mamă. 

— Te distrezi? 

Şi ea se uită la Ana şi John. 

— Foarte mult. 

Grace şi-a scos masca. 

— Ce donaţie generoasă din partea tinerei tale prietene, 
spune ea, dar simt ceva tăios în glasul ei. 

— Da, răspund sec. 

— Credeam că e studentă. 

— Mamă, e o poveste lungă. 

— De asta mi-am dat şi eu seama. 

Ceva nu e în regulă. 

— Ce e, Grace? Spune ce ai de spus. 

Întinde mâna şovăitor ca să-mi atingă braţul. 

— Pari fericit, dragul meu. 

— Sunt. 

— Cred că e bună pentru tine. 

— Şi eu cred la fel. 

— Sper că nu te va răni. 

— De ce spui asta? 

— E tânără. 

— Mamă, ce vrei să... 

O invitată care poartă cea mai ţipătoare rochie pe care 
văzut-o vreodată se apropie de Grace. 

— Christian, ea e prietena mea Pamela, de la clubul de 
carte. 

Ne salutăm, dar eu vreau să o interoghez pe mama. Ce 
mama naibii încearcă să insinueze despre Ana? Muzica s-a 
terminat şi ştiu că trebuie să o salvez pe Anastasia din 
ghearele psihiatrului meu. 

— Discuţia asta nu s-a terminat, o avertizez pe Grace şi 
mă îndrept spre Ana şi John, care s-au oprit din dans. 

Oare ce încearcă mama să-mi spună? 

— A fost o plăcere să te cunosc, Anastasia, îi spune Flynn 
Anei. 

— John, îl salut. 

— Christian. 

Flynn se scuză şi dispare — să-şi găsească soţia, fără doar 
şi poate. Sunt derutat de schimbul de replici pe care l-am avut 


cu mama. O iau pe Ana în braţe pentru dansul următor. 

— E mult mai tânăr decât mă aşteptam, zice Ana. Şi teribil 
de indiscret. 

La naiba! 

— Indiscret? 

— O, da, mi-a spus totul, mărturiseşte ea. 

Rahat! Chiar aşa a făcut? O testez pe Ana ca să văd ce 
daune a produs Flynn. 

— Păi, în cazul ăsta, mă duc să-ţi aduc poşeta. Sunt sigur 
că nu mai vrei să ai de-a face cu mine. 

Ana se opreşte din dans. 

— Nu mi-a spus nimic! exclamă ea şi cred că vrea să mă 
zguduie un pic. 

Ah, slavă Cerului! 

Îmi aşez mâna pe mijlocul ei, iar orchestra începe să cânte 
„Ihe Very Thought of You“ 

— Hai să ne bucurăm de dansul acesta... 

Sunt un idiot. Sigur că Flynn n-ar încălca 
confidenţialitatea profesională. Și în vreme ce Ana dansează 
cu mine, mă eliberez şi anxietatea se evaporă. N-am ştiut 
niciodată că-mi poate plăcea atât de mult să dansez. 

Mă uimește cât de pricepută e Ana în seara aceasta pe 
ringul de dans şi pentru o clipă mă întorc în apartamentul ei, 
după prima noastră noapte împreună, privind-o cum 
dansează cu căştile la urechi. Atunci era atât de 
necoordonată... atât de departe de Ana care e cu mine aici 
acum, care se lasă condusă perfect de mine şi care se 
distrează. 

Banda continuă cu „You Dont Know Me“. 

E mai lent. Melancolic. Dulce-amar. 

E o avertizare. 

Ana. Nu mă cunoşti. 

O ţin în braţe şi ne legănăm la unison, dar în sinea mea îi 
cer scuze pentru un păcat despre care ea nu ştie nimic. 
Pentru un lucru despre care nu trebuie să afle niciodată. 

Ea nu mă cunoaște. 

Iubito, îmi pare rău. Îi inhalez parfumul şi asta îmi oferă 
un strop de consolare. Închid ochii şi încerc să mi-l întipăresc 
în memorie ca să mi-l pot reaminti, după ce ea va pleca. 


Ana. 

Cântecul se termină, iar ea îmi zâmbeşte triumfător. 

— Trebuie să merg la toaletă, spune ea. Nu stau mult. 

— Bine. 

O văd cum dispare, cu Taylor pe urmele ei, şi-i observ pe 
ceilalţi trei agenţi de securitate stând la marginea ringului de 
dans. Unul dintre ei se duce după Taylor. 

ÎI descopăr pe dr. Flynn vorbind cu soţia lui. 

— John. 

— Salutare din nou, Christian. Ai cunoscut-o pe soția 
mea, Rhian. 

— Desigur. Rhian, spun eu, strângându-i mâna. 

— Părinţii tăi se pricep la petreceri, zice ea. 

— Nu pot să te contrazic, răspund. 

— Dacă mă scuzaţi, mă duc la toaletă. John. Poartă-te 
frumos, îi spune ea şi mie-mi vine să râd. 

— Mă cunoaşte bine, zice Flynn sec. 

— Ce mama dracului a fost toată faza asta? îl întreb. Te 
distrezi pe socoteala mea? 

— Clar pe socoteala ta. Îmi place la nebunie să văd cum te 
desparți de banii tăi. 

— Ai noroc că Ana merită fiecare bănuţ. 

— Trebuia să fac ceva ca să te oblig să-ţi dai seama că nu 
ţi-e frică de angajamente. 

Flynn ridică din umeri. 

— Acesta a fost motivul pentru care ai licitat împotriva 
mea, ca să mă testezi? Nu lipsa mea de implicare mă sperie. 

ÎI privesc posomorât. 

— Pare echipată corespunzător ca să te suporte, zice el. 

Nu sunt atât de sigur. 

— Christian, spune-i, pur şi simplu. Ştie că ai probleme. 
Nu e din cauza vreunui lucru pe care l-am spus eu. 

Ridică ambele mâini. 

— Şi nu e nici locul, nici momentul potrivit pentru 
discuţia asta. 

— Ai dreptate. 

— Unde e? 

Flynn se uită în jur. 

— La toaletă. 


— E o tânără adorabilă. 

Îl aprob dând din cap. 

— Ai puţină încredere, spune el. 

— Domnule Grey. 

Suntem întrerupți de Reynolds, din echipa de pază. 

— Ce s-a întâmplat? îl întreb. 

— Putem să vorbim în privat? 

— Poţi vorbi liber, răspund. 

Ăsta e psihiatrul meu, pentru numele lui Dumnezeu. 

— Taylor vrea să vă spun că Elena Lincoln vorbeşte cu 
domnişoara Steele. 

Rahat 

— Du-te, spune Flynn şi, din privirea pe care mi-o 
aruncă, ştiu că i-ar plăcea să fie o muscă pe perete, de faţă la 
acea conversaţie. 

— Ne vedem mai târziu, mormăi eu şi-l urmez pe 
Reynolds până la pavilion. 

Taylor stă în prag. Dincolo de el, în cortul imens, Ana şi 
Elena poartă o discuţie tensionată. Şi dintr-odată Ana se 
răsuceşte şi se îndreaptă în goană spre mine. 

— Aici erai, spun eu, încercând să-mi dau seama în ce 
dispoziţie e când ajunge lângă noi. 

Mă ignoră cu desăvârşire şi trece în fugă pe lângă Taylor şi 
pe lângă mine. 

Asta nu e de bine. 

Îi arunc lui Taylor o privire scurtă, dar el rămâne 
impasibil. 

— Ana, o strig eu şi mă grăbesc să o prind din urmă. Ce s- 
a întâmplat? 

— De ce n-o întrebi pe fosta ta amantă? spune ea, 
clocotind. 

E furioasă. 

Mă uit în jur să mă asigur că nu ne aude nimeni. 

— Te întreb pe tine, insist eu. 

Se uită urât la mine. 

Ce mama naibii am făcut? 

Îşi îndreaptă umerii. 

— Mă ameninţă că va veni după mine dacă te rănesc încă 
o dată — probabil cu o cravaşă, se răsteşte ea. 


Și nu ştiu dacă a avut intenţia să fie amuzantă, dar 
imaginea Elenei amenințând-o pe Ana cu un bici de călărie e 
de-a dreptul caraghioasă. 

— Cu siguranţă ironia nu-ți lipseşte, o necăjesc pe Ana 
într-o încercare de a-i însenina dispoziţia. 

— Nu e deloc distractiv, Christian! se răsteşte ea. 

— Nu, ai dreptate. O să vorbesc cu ea. 

— Ba n-o să faci una ca asta, zice ea, încrucișându-şi 
braţele. 

Ce mama naibii trebuie să fac acum? 

— Uite, spune ea, ştiu că eşti legat financiar de ea, scuză- 
mi jocul de cuvinte, dar... 

Se opreşte şi oftează pentru că pare să nu mai aibă cuvinte. 

— Am nevoie la toaletă, mârâie ea. 

Ana e ofticată. Din nou. 

Oftez. Ce pot să fac? 

— Te rog, nu fi supărată, o implor eu. Nu ştiam că e acolo. 
A spus că nu vine. 

Mă întind şi Ana mă lasă să-mi trec degetul peste buza ei 
de jos. 

— N-o lăsa pe Elena să ne strice seara, te rog, Anastasia. E 
de domeniul trecutului. 

Îi ridic bărbia şi o sărut blând pe buze. 

Se potoleşte cu un oftat şi cred că aici s-a terminat cearta 
noastră. O prind de cot. 

— O să te însoțesc până la toaletă ca să nu te mai oprească 
nimeni. 

Îmi scot telefonul şi aştept lângă luxoasele toalete 
portabile pe care mama le-a închiriat pentru eveniment. Am 
un e-mail de la dr. Greene în care-mi scrie că poate să o 
consulte pe Ana mâine. 

Bravo! O să rezolv asta mai târziu. 

Tastez numărul Elenei şi fac câţiva paşi, într-un colț 
liniştit al curții. Răspunde de la primul apel. 

— Christian. 

— Elena, ce mama naibii faci aici? 

— Fata asta e neplăcută şi nepoliticoasă. 

— Păi, atunci poate ar trebui să o laşi în pace. 

— Credeam că trebuie să mă prezint, spune Elena. 


— Pentru ce? Credeam că ai spus că nu vii. De ce te-ai 
răzgândit? Aveam impresia că am căzut de acord. 

— Mama ta m-a sunat şi m-a rugat să vin, iar eu eram 
curioasă în privința Anastasiei. Trebuie să fiu sigură că nu te 
va mai răni niciodată. 

— În fine, las-o în pace. Este prima relaţie normală pe 
care am avut-o vreodată şi nu vreau să o pui în pericol din 
cauza vreunei griji exagerate pentru mine. Las-o. În. Pace. 

— Chris... 

— Vorbesc serios, Elena. 

— Uiţi cine eşti, de fapt? întreabă ea. 

— Nu, sigur că nu. 

Ridic ochii şi observ că Ana mă priveşte. 

— Trebuie să închid. Noapte bună. 

Îi trântesc telefonul în nas Elenei, probabil pentru prima 
oară în viaţă. 

Ana ridică din sprânceană. 

— Ce mai face trecutul? 

— E irascibil. 

Mă hotărăsc că ar fi cel mai bine să schimb subiectul. 

— Vrei să mai dansăm? Sau vrei să plecăm? 

Mă uit la ceas. 

— Artificiile încep în cinci minute. 

— Ador artificiile, zice ea şi ştiu că vrea să fie 
împăciuitoare. 

— O să stăm să le vedem, atunci. 

O iau în braţe şi o strâng la piept. 

— N-o lăsa să intervină între noi, te rog. 

— Ține la tine, spune Ana. 

— Da, şi eu la ea, ca la o prietenă. 

— Cred că pentru ea e mai mult decât o simplă prietenie. 

— Anastasia, Elena şi cu mine... 

Mă opresc. Ce-i pot spune Anei ca să o liniştesc? 

— E complicat. Avem un trecut comun. Dar numai asta e, 
trecut. Cum ţi-am spus de mai multe ori, e o bună prietenă. 
Asta-i tot. Te rog, uită de ea! 

O sărut pe păr şi ea nu mai spune nimic. 

O prind de mână şi ne îndreptăm din nou spre ringul de 
dans. 


— Anastasia, spune tata, pe tonul lui calm. 

Stă în spatele nostru. 

— Mă întrebam dacă-mi faci onoarea să-mi acorzi dansul 
următor. 

Carrick îi întinde mâna. Îi zâmbesc şi privesc cum o 
conduce pe partenera mea pe ring, în timp ce orchestra 
începe să cânte „Come Fly with Me‘, 

Poartă o conversaţie vie şi mă întreb din nou dacă nu 
cumva e vorba despre mine. 

— Bună, dragul meu. 

Mama se strecoară lângă mine, ridicând un pahar cu 
şampanie. 

— Mamă, ce voiai să spui? o întreb fără niciun preambul. 

— Christian, eu... 

Se opreşte şi mă priveşte neliniştită şi ştiu că evită 
adevărul. Nu-i place niciodată să dea veşti rele. Mă tulbur şi 
mai tare. 

— Grace. Spune-mi! 

— Am vorbit cu Elena. Mi-a spus că tu şi Ana v-aţi 
despărțit şi că tu ai fost devastat. 

Poftim? 

— De ce nu mi-ai spus? continuă ea. Știu că aveţi o afacere 
împreună, dar m-a durut să aflu de la ea. 

— Elena exagerează. N-am fost devastat. Ne-am certat. 
Asta-i tot. Nu ţi-am spus, pentru că era ceva temporar. Totul 
e în regulă acum. 

— Nu vreau să te rănească nimeni, dragule. Sper că e cu 
tine pentru motivele corecte. 

— Cine? Ana? Ce insinuezi, mamă? 

— Eşti un om bogat, Christian. 

— Crezi că e vreo materialistă? 

Parcă mi-ar fi dat una în cap. 

Ce naiba? 

— Nu, n-am spus asta... 

— Mamă. Nu e deloc așa. 

Încerc să nu mă enervez. 

— Sper, dragule. Am şi eu grijă de tine. Fii cu ochii în 
patru! Cei mai mulţi oameni experimentează suferința în 
timpul adolescenţei. 


Mă priveşte atotcunoscătoare. 

Ah, te rog. Inima mea era deja sfâşiată când am ajuns la 
pubertate. 

— Dragule, ştii că noi vrem doar să fii fericit şi trebuie să 
spun, după ce-am văzut în seara asta, că nu mi-ai părut 
niciodată mai fericit. 

— Mda, mamă, îţi înţeleg grija, dar totul e în regulă. 

Aproape că-mi încrucişez degetele la spate. 

— Acum mă duc să-mi salvez iubita materialistă din 
îmbrăţișarea tatei. 

Vocea îmi e ca de gheaţă. 

— Christian... 

Mama încearcă să mă cheme înapoi, dar, sincer, poate să 
se ducă dracului. Cum îndrăzneşte să creadă aşa ceva despre 
Ana? Şi de ce naiba ne bârfeşte Elena pe mine şi pe Ana în 
faţa lui Grace? 

— Gata cu dansul cu bătrânei, îi anunţ pe Ana şi pe tata. 

Carrick izbucneşte în râs. 

— Mai uşor cu „bătrâneii“, fiule. Am avut şi eu momentele 
mele de glorie. 

Îi face Anei cu ochiul şi se duce la îngrijorata lui soţie. 

— Cred că tata te place, mormăi eu, cu gânduri criminale. 

— De ce să nu mă placă? spune Ana cu un zâmbet timid. 

— Ai dreptate, domnişoară Steele. 

O îmbrăţişez exact când orchestra începe să cânte „It Had 
to Be You.“ 

— Dansează cu mine! 

Vocea mea e joasă şi răguşită. 

— Cu plăcere, domnule Grey, răspunde ea. 

Dansăm şi gândurile mele despre femei materialiste, 
părinții supraîngrijorați şi ex-amante dominatoare şi 
băgăcioase se topesc ca un fum. 

2 Jennifer Trouton este o artistă plastică irlandeză, prietenă în realitate cu autoarea 


E L James. (N.£.) 
3 Referire la filmul Absolventul (1967), cu Dustin Hoffman şi Anne Bancroft. (N.t.) 


Duminică, 12 iunie 2011 


La miezul nopţii, MC-ul anunţă că ne putem scoate 
măştile. Stäm pe malul golfului şi privim focul uluitor de 
artificii. Ana e în fața mea, înco lăcită în braţele mele. Chipul 
îi este luminat de un caleidoscop de culori, în timp ce 
artificiile explodează pe cerul de deasupra noastră. Se 
minunează la fiecare izbucnire colorată şi strălucitoare, cu un 
zâmbet enorm pe față. Spectacolul de lumini e însoţit de 
muzica perfectă, „Preotul Zadok“ de Handel. 

E emoţionant. 

Părinţii mei s-au autodepăşit de dragul oaspeţilor lor şi 
asta mă face să fiu mai puţin supărat pe ei. Ultima salvă de 
rachete se risipeşte în stele aurii care luminează tot golful. 
Mulțimea aplaudă spontan când scânteile cad din cer, 
strălucind pe apa întunecată. 

E spectaculos. 

— Doamnelor şi domnilor, strigă MC-ul când ovaţiile şi 
fluierăturile iau sfârşit. Un singur gând la finalul acestei seri 
minunate: datorită generozității dumneavoatră, s-a strâns 
suma de un milion şi opt sute cincizeci şi trei de mii de 
dolari! 

Vestea e întâmpinată cu strigăte de veselie din partea 
mulţimii. E o sumă totală impresionantă. Îmi imaginez că 
mama a fost foarte ocupată toată seara să scoată bani de la 
prietenii şi musafirii ei putred de bogaţi. Contribuţia mea de 
600 000 de dolari a ajutat. Aplauzele sunt asurzitoare şi, pe 
pontonul unde şi-au făcut de lucru tehnicienii cu artificiile, 
cuvintele „Mulţumim pentru sprijin“ se aprind din nişte 
lumânări argintii şi sclipesc pe oglinda întunecată a apei 
golfului. 

— Ah, Christian, a fost minunat, spune Ana, iar eu o 
sărut. 

Îi sugerez că e momentul să plecăm. De-abia aştept să 
ajungem acasă şi să mă bag în pat lângă ea. A fost o zi grea. 
Sper că nu e nevoie să o conving să-şi petreacă noaptea cu 
mine. În primul rând, Leila e încă în libertate. În plus, în 
ciuda tuturor celor întâmplate, ziua de azi mi-a plăcut şi 
vreau să o prelungesc. Vreau să rămână şi toată ziua de 
duminică şi poate toată săptămâna viitoare. 


Mâine Ana se poate întâlni cu dr. Greene şi, în funcţie de 
cum va fi vremea, putem face o tură cu planorul sau poate cu 
iahtul. I-aş putea-o arăta pe The Grace. 

Gândul de a petrece mai mult timp cu Ana e atrăgător. 

Foarte atrăgător. 

Taylor se apropie, scuturând din cap, şi ştiu că vrea să 
stăm locului până când mulțimea se răspândeşte. A fost 
vigilent toată seara şi cred că e epuizat. Îl ascult şi o rog pe 
Ana să aştepte cu mine. 

— Deci, Aspen? o întreb ca să-i abat atenţia. 

— Ah, nu mi-am plătit licitaţia, zice ea. 

— Poţi trimite un cec. Am adresa. 

— Te-ai înfuriat rău. 

— Da, m-am înfuriat. 

— Tu eşti de vină, cu jucăriile tale. 

— Frai oarecum epuizată, domnişoară Steele. Un rezultat 
mai mult decât satisfăcător, dacă-mi amintesc bine. Apropo, 
unde sunt? 

— Bilele argintii? La mine în poşetă. 

— Le-aş vrea înapoi. Sunt un dispozitiv prea puternic ca 
să fie lăsat în mâinile tale inocente. 

— Îți faci griji că o să mă epuizez din nou, poate cu 
altcineva? zice ea, cu un licăr diabolic în ochi. 

Ana, nu te juca așa cu mine! 

— Sper să nu se-ntâmple aşa ceva. Dar nu, Ana, eu îmi 
doresc toată plăcerea ta. 

Întotdeauna. 

— N-ai încredere în mine? întreabă ea. 

— E de la sine înţeles. Acum, poţi să mi le dai înapoi? 

— Mă mai gândesc. 

Domnişoara Steele joacă tare. 

În depărtare, DJ-ul se pregăteşte de petrecere. 

— Vrei să dansăm? o întreb. 

— Sunt foarte obosită, Christian. Aş vrea să plecăm, dacă 
vrei şi tu. 

Îi fac semn lui Taylor. El dă din cap şi le spune ceva în 
microfonul de la manşetă celorlalți membri ai echipajului de 
pază, apoi traversăm peluza. Mia vine în goană spre noi, cu 
pantofii în mână. 


— Nu plecaţi, nu-i aşa? Muzica mişto de-abia acum 
începe. Haide, Ana! 

O prinde pe Ana de mâna liberă. 

— Mia, Anastasia e obosită. Mergem acasă. În plus, mâine 
avem o zi mare. 

Ana se uită la mine surprinsă. 

Mia se bosumflă pentru că lucrurile nu ies cum vrea ea, 
dar nu insistă. 

— Trebuie să vii pe la noi săptămâna viitoare. Poate 
mergem pe la mall? 

— Sigur, Mia, răspunde Ana şi-i aud oboseala din glas. 

Trebuie să o duc acasă. Mia o sărută pe Ana în semn de la 
revedere, apoi mă prinde şi mă îmbrățișează cu toată puterea. 
Chipul îi străluceşte când se uită la mine. 

— Îmi place să te văd atât de fericit, zice ea şi apoi mă 
sărută pe obraz. Pa. Distracţie plăcută! 

Fuge înapoi la prietenele ei şi se îndreaptă toate înspre 
ringul de dans. 

Părinţii mei sunt prin preajmă şi acum mă simt vinovat 
pentru izbucnirea pe care am avut-o față de mama. 

— Hai să le spunem noapte bună părinţilor mei înainte să 
plecăm! Vino! 

Mergem spre ei. Chipul lui Grace se luminează când ne 
vede. Se întinde spre mine, îmi atinge obrazul şi încerc să nu 
mă încrunt la ea. Zâmbeşte. 

— Mulţumesc pentru că ai venit şi pentru că ai adus-o pe 
Anastasia. A fost minunat să vă văd împreună. 

— Mulţumim pentru o seară superbă, mamă, reuşesc să 
spun. 

Nu vreau să deschid conversaţia noastră de mai devreme 
în faţa Anei. 

— Noapte bună, fiule, Ana, spune Carrick. 

— Te rog să mai vii pe la noi, Anastasia, ne bucurăm să te 
avem aici, subliniază Grace. 

Pare sinceră şi comentariul despre materialiste începe să 
pălească. Poate că doar are grijă de mine. Dar ei n-o cunosc 
pe Ana deloc. E cea mai puţin posesivă femeie pe care am 
cunoscut-o vreodată. 


Mergem până în fața casei. Ana își trece mâinile în sus și- 
n jos peste braţe. 

— Ți-e suficient de cald? întreb. 

— Da, mulţumesc. 

— Mi-a plăcut mult seara asta, Anastasia. Îți mulțumesc. 

— Şi mie... Unele părţi mai mult ca altele. 

Şi, în mod clar, se gândeşte la întâlnirea noastră amoroasă 
din dormitorul copilăriei mele. 

— Nu-ţi mai mușca buza, o avertizez. 

— Ce voiai să spui când ai zis că mâine avem o zi mare? 
întreabă ea. 

Îi spun că dr. Greene o va consulta la domiciliu şi că am o 
surpriză pentru ea. 

— Dr. Greene? 

— Da. 

— De ce? 

— Pentru că urăsc prezervativele. 

— E corpul meu, mormăie ea. 

— E şi al meu, şoptesc. 

Ana. Te rog. Le. Urăsc. 

Ochii îi strălucesc în lumina blândă a felinarelor de hârtie 
agățate în curtea din față şi mă întreb dacă va continua cu 
cearta asta. Ridică mâna, iar eu încremenesc. Trage de colțul 
papionului meu şi acesta se desface. Cu degetele blânde, îmi 
descheie nasturele de sus al cămăşii. O privesc fascinat, de 
parcă am prins rădăcini. 

—  Arăţi sexy aşa, spune ea încet, luându-mă prin 
surprindere. 

Cred că a trecut peste faza cu dr. Greene. 

— Trebuie să ajungem acasă. Haide! 

Audi-ul Q7 trage lângă noi, iar valetul iese din maşină şi-i 
înmânează cheile lui Taylor. Unul dintre tipii de la securitate, 
Sawyer, îmi dă un plic. Îi este adresat Anei. 

— De unde a apărut ăsta? îl întreb. 

— Mi l-a dat unul dintre chelneri, domnule. 

E din partea unui admirator? Scrisul de mână îmi pare 
cunoscut. Taylor o invită pe Ana să intre în maşină, iar eu mă 
strecor lângă ea, dându-i bileţelul. 


— E pentru tine. Un membru al personalului i l-a dat lui 
Sawyer. Fără îndoială, o altă inimă zdrobită. 

Taylor urmează coada de mașini de pe aleea părinţilor 
mei. Ana deschide plicul şi-şi aruncă privirea pe scrisoarea 
dinăuntru. 

— I-ai spus? întreabă ea. 

— Ce să-i spun şi cui? 

— Că am botezat-o doamna Robinson. 

— E de la Elena? Asta e ridicol! 

I-am spus Elenei să o lase în pace pe Ana. De ce mă 
ignoră? Și ce i-a zis Anei? Care naiba e problema ei? 

— O să mă ocup de ea mâine. Sau luni. 

Aş vrea să citesc biletul, dar Ana nu-mi dă această ocazie. 
Îl bagă în poşetă, de unde scoate bilele vaginale. 

— Până data viitoare, zice ea, dându-mi-le înapoi. 

Data viitoare? 

Uite, asta e o veste bună. O strâng de mână şi-mi întoarce 
gestul, privind pe geam, afară, în întuneric. 

Pe la jumătatea podului 520, e deja adormită. Mă relaxez o 
clipă. Atât de multe s-au întâmplat azi! Sunt obosit, așa că-mi 
las capul pe spate și închid ochii. 

Mda. A fost o zi impresionantă. 

Ana şi cecul. Nervii ei. Încăpăţânarea ei. Rujul. Sexul. 

Da. Sexul. 

Şi, desigur, va trebui să mă descurc cu neliniștea mamei şi 
cu grija ei legată de faptul că Ana e o oportunistă care vrea 
averea mea. 

Şi apoi mai e şi Elena, care-şi bagă nasul şi se poartă urât. 
Ce mama naibii trebuie să fac în privinţa ei? 

Mă uit la imaginea mea reflectată în geamul maşinii. 
Mutra aceea pământie, fantomatică se holbează la mine şi 
dispare numai când ieşim de pe I-5 şi intrăm pe Stewart 
Street, care e foarte luminată. Suntem aproape de casă. 

Ana încă doarme când parcăm în faţa casei. Sawyer sare 
din maşină şi-mi deschide portiera. 

— 'Trebuie să te duc în braţe? o întreb pe Ana, strângând-o 
de mână. 

Ea se trezeşte şi clatină din cap somnoroasă. Cu Sawyer în 
faţa noastră, vigilent, ne îndreptăm spre clădire, în vreme ce 


Taylor duce mașina în garaj. 

În lift, Ana se sprijină de mine şi închide ochii. 

— A fost o zi lungă, nu-i aşa, Anastasia? 

Dă din cap. 

— Eşti obosită? 

Face semn că da. 

— Nu eşti foarte vorbăreaţă, observ. 

Ea mai dă o dată din cap, făcându-mă să râd. 

— Haide! O să te bag în pat. 

Degetele mi se împletesc cu ale ei şi-l urmăm pe Sawyer, 
ieşind din lift şi intrând în foaier. Sawyer se opreşte în fața 
noastră şi ridică mâna. O strâng pe Ana de mână. 

Ce mama naibii? 

— E în regulă, T, spune Sawyer şi se întoarce cu fața la noi. 
Domnule Grey, cauciucurile Audi-ului domnişoarei Steele au 
fost tăiate şi cineva a aruncat cu vopsea pe maşină. 

Ana geme. 

Poftim? 

Primul meu gând e că un vandal fără minte a pătruns în 
garaj... apoi mi-o amintesc pe Leila. 

Ce dracu' a făcut? 

Sawyer continuă. 

— Taylor e îngrijorat că infractorul a intrat în apartament 
şi că încă e acolo. Vrea să se asigure. 

Cum poate fi cineva în apartament? 

— Înţeleg. Care-i planul lui Taylor? 

— Urcă cu liftul de serviciu, împreună cu Ryan şi 
Reynolds. Vor face un raid, ca să ne dea liber. Eu trebuie să 
aştept cu dumneavoastră, domnule. 

— Mulţumesc, Sawyer. 

O strâng şi mai tare de mână pe Ana. 

— Ziua asta e din ce în ce mai mişto. 

Leila nu are cum să fi intrat în apartament. Nu-i aşa? 

Şi-mi amintesc acele momente când credeam că am văzut 
ceva cu coada ochiului... şi când m-am trezit deoarece mi s-a 
părut că-mi ciufuleşte cineva părul, doar ca să o găsesc pe 
Ana dormind buștean lângă mine. Fiorul îndoielii îmi 
străbate spinarea. 

Rahat! 


Dacă Leila e aici, trebuie să aflu. Nu cred că-mi va face 
vreun rău. O sărut pe Ana pe păr. 

— Ascultă, nu pot sta aici așteptând. Sawyer, ai grijă de 
domnișoara Steele. N-o lăsa să intre până nu sunt toate 
lucrurile în ordine. Sunt sigur că Taylor exagerează. N-are 
cum să intre în apartament. 

— Nu, Christian. 

Ana încearcă să mă oprească, prinzându-mă de revere. 

— Trebuie să rămâi cu mine. 

— Fă cum îţi spun, Anastasia. Aşteaptă aici! 

Par mai sobru decât îmi propusesem, iar ea îmi dă 
drumul. 

— Sawyer? 

EI îmi stă în cale, neștiind ce să facă. Ridic din sprânceană 
şi, după o clipă de ezitare, deschide ușile duble ale 
apartamentului şi mă lasă să trec. Le închide în spatele meu. 

Pe holul de lângă living e întuneric şi linişte. Stau şi ascult, 
ascuţindu-mi auzul să prind sunete neobişnuite. Tot ce aud e 
vâjâitul vântului care înconjoară clădirea și bâzâitul 
aparatelor electrocasnice din bucătărie. Pe stradă, în 
depărtare, se aude sirena unei maşini de poliție, dar, în afară 
de asta, la Escala e liniște și pace, așa cum trebuie să fie. 

Dacă Leila ar fi aici, unde s-ar duce? 

Primul meu gând zboară la camera de joacă şi sunt pe 
punctul de a mă năpusti la etaj când aud zgomot din liftul de 
serviciu. Din el coboară Taylor și ceilalţi doi agenţi de pază şi 
ocupă coridorul, cu armele scoase, de parcă ar fi într-un film 
macho de acţiune. 

— Chestiile astea sunt strict necesare? îl întreb pe Taylor, 
care conduce asaltul. 

— Luăm precauțţiile necesare, domnule. 

— Nu cred că e aici. 

— Vom face un raid. 

— Bine, răspund eu resemnat. O să verific la etaj. 

— O să vin cu dumneavoastră, domnule Grey. 

Îl suspectez pe Taylor că e excesiv de îngrijorat pentru 
siguranța mea. 

Le dă instrucţiuni scurte celorlalţi doi şi se răspândesc cu 
toţii prin apartament. Aprind luminile astfel încât livingul şi 


coridorul să fie scăldate în lumină şi mă duc la etaj, cu Taylor. 

E meticulos. Verifică sub patul cu baldachin, masa, chiar 
şi sub canapeaua din camera de joacă. Repetă operațiunea în 
camera supusei şi în fiecare dintre camerele libere. Nici picior 
de intrus. Continuă cu camera lui şi a doamnei Jones, iar eu 
mă duc la parter. Baia şi toaleta de serviciu sunt libere, aşa 
cum e şi dormitorul meu. Stau în mijlocul camerei şi mă simt 
ca un tâmpit, dar mă aplec şi verific sub pat. 

Nimic. 

Nici măcar praf. Doamna Jones face o treabă 
extraordinară. 

Uşa de la balcon este încuiată, dau să o deschid. Afară, 
briza e rece şi orașul se întinde, întunecat și sumbru, la 
picioarele mele. Se aude bâzâitul îndepărtat al traficului şi 
oftatul palid al vântului, dar asta e tot. Intru şi încui uşa. 

Taylor revine la parter. 

— Nu-i aici, spune el. 

— Crezi că e Leila? 

— Da, domnule. 

Gura i se transformă într-o linie fermă şi dreaptă. 

— Vă supăraţi dacă mă uit în camera dumneavoastră? 

Deşi am făcut asta deja, sunt prea obosit ca să mă cert cu 
el. 

— Nu, deloc. 

— Vreau să verific în toate dulapurile şi bufeturile, 
domnule, zice el. 

— Bine. 

Clatin din cap la această situaţie absurdă şi deschid uşile 
foaierului, dând nas în nas cu Ana. Sawyer scoate arma, dar o 
lasă în jos când vede că sunt eu. 

— Totul e în regulă, îi spun. 

Bagă pistolul în toc şi se dă la o parte. 

— Taylor exagerează, îi spun Anei. 

Pare extenuată şi nu se clinteşte — mă priveşte, are chipul 
palid şi-mi dau seama că-i e teamă. 

— Totul e în regulă, iubito. 

O iau în braţe şi o sărut pe păr. 

— Haide, eşti obosită. La culcare! 

— Am fost atât de îngrijorată, spune ea. 


— Știu. Suntem cu toții nervoși. 

Sawyer a dispărut, cel mai probabil în apartament. 

— Sincer, fostele tale iubite se dovedesc a fi provocatoare, 
domnule Grey, afirmă ea. 

— Da. Sunt. 

Chiar sunt. O conduc în living. 

— Taylor şi echipa lui verifică toate dulapurile şi 
bufeturile. Nu cred că e aici. 

— De ce ar fi aici? 

Ana pare uluită, iar eu o liniştesc, spunându-i că Taylor e 
meticulos şi că a căutat peste tot, inclusiv în camera de joacă. 
Ca să o calmez, îi ofer o băutură, dar ea refuză. E frântă. 

— Vino-ncoace! Lasă-mă să te bag în pat! Pari epuizată. 

În dormitor, îşi golește poşeta de seară pe servantă. 

— Uite! 

Îmi întinde biletul de la Elena. 

— Nu ştiu dacă vrei să citeşti asta. Vreau să-l ignor. 

Studiez biletul. 


Anastasia, 

Cred că te-am judecat greşit. Iar tu cu siguranță m-ai 
judecat greşit pe mine. Sună-mă dacă ai nevoie să afli mai 
multe — putem lua prânzul împreună. Christian nu vrea să 
vorbesc cu tine, dar aş fi mai mult decât fericită să vă ajut. Să 
nu mă-nțelegi greşit. Sunt de acord, crede-mă — dar jur că va 
fi rău dacă-l răneşti. A suferit destul. Sună-mă: (206) 279- 
6261. 


Doamna Robinson 


Mă scoate din minţi. 

Este unul dintre jocurile Elenei? 

— Nu ştiu cu ce ar putea să te ajute. 

Pun biletul în buzunar la pantaloni. 

— Trebuie să discut cu Taylor. Lasă-mă să-ți desfac 
rochia! 

— O să chemi poliția în legătură cu maşina? întreabă ea, 
răsucindu-se. 

Îi dau părul la o parte şi trag fermoarul în jos. 


— Nu. Nu vreau să implic poliţia. Leila are nevoie de 
ajutor, nu de intervenţia poliţiei, şi nu-i vreau aici. Trebuie 
doar să ne dublăm eforturile de a o găsi. 

O sărut pe umăr. 

— Du-te la culcare! 


În bucătărie îmi torn un pahar cu apă. 

Ce mama naibii se-ntâmplă? Lumea mea pare să facă 
implozie. Chiar când încep să-mi revin cu Ana, trecutul se 
întoarce ca să mă bântuie: Leila şi Elena. Mă întreb o clipă 
dacă nu cumva au complotat, dar apoi îmi dau seama că sunt 
paranoic. Ce idee absurdă! Elena nu e atât de nebună. 

Mă frec pe faţă. 

De ce m-a luat Leila pe mine ca țintă? 

Oare e gelozie la mijloc? 

Voia mai mult. Eu, nu. 

Dar aş fi fost fericit dacă ne-am fi continuat relaţia așa 
cum era... Ea a fost cea care i-a pus punct. 


— Stăpâne! Pot să vorbesc liber? spune Leila. 

Stă în dreapta mea la masă, îmbrăcată în lenjerie 
atrăgătoare La Perla, din dantelă, dintr-o singură bucată. 
— Desigur. 

— Am ajuns să am sentimente pentru tine. Speram să mă 
accepţi şi să pot rămâne lângă tine pentru totdeauna. 

Să o accept? Pentru totdeauna? Mă gândesc. Ce e cu 
porcăria asta de genul a-fost-o-dată-ca-niciodată? 

— Dar cred că e doar un vis, continuă ea. 

— Leila. Ştii că nu e pentru mine. Am mai discutat asta. 

— Dar ești singur. Văd și eu asta. 

— Singur? Eu? Nu mă simt așa. Am munca mea. Familia. 
Te am pe tine. 

— Dar eu vreau mai mult, Stăpâne. 

— Eu nu-ți pot oferi mai mult. Ştii bine asta. 

— Înţeleg. 

Își ridică faţa pentru a mă privi, săgetându-mă cu ochii ei 
de culoarea chihlimbarului. A încălcat cea de-a patra 


regulă — nu s-a uitat niciodată la mine fără permisiune. 
Dar nu o cert. 

— Nu pot. Nu am asta în mine. 

Am fost mereu sincer cu ea. Nu e nimic ce nu ştie ea. 

— Este în tine, domnule. Dar poate nu sunt eu persoana 
care să te facă să-ţi dai seama de asta. 

Pare tristă. Se uită din nou în farfuria goală. 

— Aş vrea să încheiem relaţia. 

M-a luat prin surprindere. 

— Eşti sigură? Leila, este un pas important. Eu aș vrea să 
continuăm cu aranjamentul nostru. 

— Nu mai pot face asta, Stăpâne. 

Vocea i se frânge la ultimul cuvânt şi nu ştiu ce să mai spun. 
— Nu pot, şoptește ea, dregându-și glasul. 

— Leila... 

Mă opresc, uluit de emoția pe care o simt în vocea ei. A fost 
o supusă impecabilă. Credeam că suntem compatibili. 

— O să-mi pară rău că pleci, spun, pentru că e adevărat. 
Mi-a plăcut foarte mult timpul petrecut împreună. Sper că 
și ție. 

— Şi mie o să-mi pară rău, domnule. Mi-a plăcut totul, ba 
mai mult de-atât. Speram să... 

Nu-și termină fraza şi-mi Zâmbeşte trist. 

— Mi-aş dori să simt altceva. 

Dar nu simt. Nu simt nevoia unei relaţii permanente. 

— Nu mi-ai dat niciodată vreun semn că asta ai vrea. 
Glasul îi e calm. 

— Îmi pare rău. Ai dreptate. Hai să punem capăt relației, 
cum îți dorești tu. E mai bine aşa, mai ales că acum ai 
sentimente față de mine. 


Taylor şi membrii echipei de pază se întorc în bucătărie. 

— Nu e niciun semn că Leila ar fi în apartament, 
domnule, spune Taylor. 

— Nici nu credeam că este, dar apreciez că aţi verificat. 
Mulţumesc. 

— Vom monitoriza camerele pe rând. Mai întâi Ryan. 
Sawyer şi Reynolds se duc la culcare. 


— Bravo! Aşa şi trebuie. 

— Da, domnule Grey. Domnule. 

Taylor le dă liber celor trei bărbaţi. 

— Noapte bună! 

După ce pleacă ei, Taylor se întoarce spre mine. 

— Maşina e făcută praf, domnule. 

— A scris pe ea? 

— Așa cred. A făcut ce i-a trecut prin cap cu ea. 

— Asta dacă e Leila. 

— O să vorbesc cu oamenii de la securitatea clădirii din 
tura de dimineaţă şi le voi studia camerele. Vreţi să chemaţi 
poliția? 

— Nu încă. 

— OK. 

Taylor dă din cap. 

— Va trebui să-i cumpăr Anei altă maşină. Poţi să vorbeşti 
mâine la Audi? 

— Da, domnule. O să-i rog să ia maşina distrusă dis-de- 
dimineaţă. 

— Mulţumesc. 

— Mai e ceva, domnule Grey? 

— Nu. Mulţumesc. Odihneşte-te! 

— Noapte bună, domnule. 

— Noapte bună. 

Taylor pleacă, iar eu mă îndrept spre birou. Sunt agitat. N- 
aş putea dormi. Mă gândesc să-l sun pe Welch doar ca să-i 
povestesc ce s-a întâmplat, dar e prea târziu. Îmi scot haina, o 
las pe scaun, apoi mă aşez la computer şi-i scriu un e-mail. 

În clipa în care-l trimit, îmi bâzâie telefonul. Numele 
Elenei Lincoln clipeşte pe ecran. 

Acum ce mai e? 

Îi răspund. 

— Ce-ţi imaginezi că faci? 

— Christian! 

E de-a dreptul surprinsă. 

— Nu ştiu de ce mă suni la ora asta. Nu am nimic să-ţi 
spun. 

Oftează. 

— Voiam doar să-ţi spun că... 


Se opreşte şi schimbă tactica. 

— Speram să-ţi las un mesaj. 

— Mă rog, acum poți să-mi spui direct. Nu trebuie să laşi 
niciun mesaj. 

Mi se pare imposibil să-mi păstrez calmul. 

— Eşti furios, îmi dau seama. Dacă e vorba despre bilet, 
ascultă... 

— Nu, ascultă-mă tu! Te-am rugat şi acum îţi cer. Las-o în 
pace! Nu are nimic în comun cu tine. Înţelegi? 

— Christian, eu mă gândesc numai la binele tău. 

— Ştiu asta. Dar vorbesc serios, Elena. Las-o în pace, la 
dracu’! Vrei să-ţi silabisesc ca să pricepi? Mă auzi? 

— Da. Da. Îmi pare rău. 

N-am auzit-o niciodată atât de spăsită. Asta-mi mai şterge 
din supărare. 

— Bine. Noapte bună. 

Trântesc telefonul pe birou. Băgăcioasă femeie! Îmi iau 
capul în mâini. 

Sunt atât de obosit, la naiba! 

Aud o bătaie la ușă. 

— Ce e? strig. 

Ridic privirea. E Ana. E îmbrăcată într-un tricou de-al 
meu şi e toată numai picioare şi ochi mari şi temători. Dă 
târcoale leului în bârlogul său. 

Ah, Ana! 

— Ar trebui să porți satin sau mătase, Anastasia. Dar 
chiar şi în tricoul meu eşti foarte frumoasă. 

— Mi-a fost dor de tine. Vino la culcare! 

Are vocea sexy şi ispititoare. 

Cum aş putea dormi cu toate porcăriile care se-ntâmplă? 
Mă ridic, dau ocol biroului şi mă uit la ea. Dacă Leila vrea să- 
i facă rău? Dacă reuşeşte? Cum aș putea trăi cu gândul acesta? 

— Ştii cât însemni pentru mine? Dacă ţi s-ar întâmpla 
ceva din cauza mea... 

Sunt copleșit de un sentiment familiar, stânjenitor, care- 
mi ia pieptul în stăpânire, devenind un nod în gât pe care 
trebuie să-l înghit. 

— N-o să mi se-ntâmple nimic, spune ea, pe un ton 
liniştitor. 


Îmi mângâie obrazul, şi degetele ei îmi scarpină barba. 

— Îţi creşte repede barba. 

E atâta uimire în vocea ei! Îmi place atingerea ei tandră pe 
obraz. E liniştitoare şi senzuală. Domesticeşte întunericul. 
Îmi atinge buza de jos cu degetul mare, iar ochii ei îi 
urmăresc degetele. Pupilele îi sunt mărite şi micul v i-a 
apărut între sprâncene, semn că se concentrează. Trece cu 
mâna peste buza mea de jos, peste bărbie, peste gât, peste 
claviculă, acolo unde cămaşa mi s-a deschis. 

Ce face? 

Îşi trece degetul peste ceea ce presupun că e urma trasată 
cu ruj. Închid ochii, aşteptând ca întunericul să-mi cuprindă 
pieptul. Mâna ei îmi atinge cămaşa. 

— N-o să te ating. Vreau doar să-ţi desfac cămaşa, spune 
ea. 

Deschid ochii, îmi stăpânesc panica şi mă concentrez la 
faţa ei. N-o opresc. Materialul cămăşii se ridică, iar ea îmi 
deschide cel de-al doilea nasture. Ridicându-mi cămaşa de pe 
piele, degetele i se mută la următorul nature şi-l desfac şi pe 
acela, apoi pe următorul. Nu mă mișc. Nu îndrăznesc. Respir 
superficial şi-mi suprim frica; tot trupul îmi e încordat şi 
nerăbdător. 

Nu mă atinge! 

Te rog, Ana. 

Deschide încă un nasture şi-mi zâmbeşte. 

— Înapoi pe teritoriul cunoscut, zice ea, iar degetele ei 
mângâie linia pe care ea a făcut-o mai devreme. 

Îmi încordez diafragma când degetele ei îmi mângâie 
pielea. 

Desface şi ultimul nasture şi-mi deschide cămaşa de tot, 
iar eu dau afară aerul pe care-l ţineam în mine. Apoi îmi ia 
mâna şi-mi deschide butonul mânecii stângii, apoi pe cel al 
mânecii drepte. 

— Pot să-ţi scot cămaşa? întreabă ea. 

Dau din cap, total dezarmat, iar ea îmi dă cămaşa jos de 
pe umeri. A terminat. Pare mulțumită de ea însăși şi stau 
acolo în fața ei, pe jumătate dezbrăcat. 

Încet-încet mă relaxez. 

N-a fost atât de rău. 


— Dar pantalonii, domnişoară Steele? 

Reușesc să-i zâmbesc lasciv. 

— În dormitor. Te vreau la tine-n pat. 

— Acum? Domnişoară Steele, eşti o nesătulă. 

— Nu-mi dau seama de ce, spune ea, luându-mă de mână. 

O las să mă ducă prin living room, de-a lungul 
coridorului, până în dormitor. E frig. Sfârcurile mi se-ntăresc 
din cauza răcorii din cameră. 

— Ai deschis uşa de la balcon? o întreb. 

— Nu, răspunde Ana, uitându-se uluită la uşa deschisă. 

Apoi se întoare spre mine, cu chipul palid. E alarmată. 

— Ce e? întreb, în timp ce fiecare fir de păr de pe trup mi 
se înfioară — nu de frig, ci de frică. 

— Când m-am trezit, şopteşte ea, era cineva aici. Am 
crezut că era în imaginația mea. 

— Poftim? 

Studiez repede camera, apoi dau buzna pe balcon şi 
privesc afară. Nu e nimeni acolo — dar îmi amintesc cu 
claritate că am încuiat uşa în timpul căutărilor. Şi ştiu că Ana 
n-a fost niciodată pe balcon. O încui din nou. 

— Eşti sigură? o întreb. Cine? 

— O femeie, cred. Era întuneric. De-abia mă trezisem din 
somn. 

La dracu’! 

— Îmbracă-te! Acum! îi poruncesc. 

De ce mama naibii n-a spus asta când a intrat la mine în 
birou? Trebuie să o scot de-aici. 

— Am hainele sus, scânceşte ea. 

Scot nişte pantaloni de trening din servantă. 

— Pune-ţi-i pe ăştia. 

Îi arunc spre ea, apoi scot un tricou şi mă îmbrac repede. 

Iau telefonul de pe noptieră. 

— Domnule Grey? răspunde Taylor. 

— Nenorocita e încă aici, mă răstesc eu. 

— La naiba, spune Taylor şi închide telefonul. 

Peste câteva clipe se năpusteşte în dormitor cu Ryan. 

— Ana spune că a văzut pe cineva în cameră. O femeie. A 
venit în birou să mă vadă şi a uitat să-mi spună asta. 

O fixez cu privirea. 


— Apoi, când ne-am întors aici, uşa de la balcon era 
deschisă. Îmi aduc aminte că am închis-o şi am încuiat-o în 
timpul căutărilor. E Leila. Ştiu că e ea. 

— Acum cât timp? o întreabă Taylor pe Ana. 

— Acum vreo zece minute, răspunde ea. 

— Ştie apartamentul pe dinafară. O scot pe Anastasia de- 
aici acum. Se ascunde pe aici, pe undeva. Găsiţi-o! Când se 
întoarce Gail? 

— Mâine seară, domnule. 

— Să nu se întoarcă până când locul ăsta nu e sigur. Aţi 
înţeles? 

— Da, domnule. Vă duceţi la Bellevue? 

— Nu le pun problema asta în spate părinţilor mei. Fă o 
rezervare undeva. 

— Da. Vă sun. 

— Nu exagerăm puţin? întreabă Ana. 

— S-ar putea să aibă o armă, mârâi eu. 

— Christian, stătea la capul patului. Putea să mă împuște 
atunci, dacă ar fi vrut să facă asta. 

Inspir profund, pentru că nu e deloc momentul să-mi ies 
din fire. 

— Nu sunt pregătit să-mi asum acest risc. Taylor, 
Anastasia are nevoie de încălțări. 

Taylor iese, dar Ryan rămâne să o păzească pe Ana. 

Mă grăbesc la dulap, îmi scot pantalonii şi-mi pun nişte 
jeanşi şi o jachetă. Din sertar scot prezervativele pe care le 
băgasem acolo mai devreme şi le îndes în buzunarul 
jeanşilor. Împachetez câteva haine şi-mi iau şi jacheta din 
denim. 

Ana e unde am lăsat-o, părând pierdută şi neliniştită. 
Pantalonii mei de trening îi sunt prea mari, dar n-avem timp 
să se mai schimbe. Îi aşez jacheta pe umeri şi o iau de mână. 

— Haide! 

Mergem în living şi-l aşteptăm pe Taylor. 

— Nu-mi vine să cred că se ascunde pe-aici pe undeva, 
spune Ana. 

— E un loc imens. Nu l-ai văzut încă pe tot. 

— De ce n-o suni? Spune-i că vrei să vorbeşti cu ea. 


— Anastasia, e instabilă psihic şi ar putea avea o armă, 
subliniez eu, iritat. 

— Deci pur şi simplu fugim? 

— Deocamdată, da. 

— Şi dacă încearcă să-l împuște pe Taylor? 

Iisuse! Sper că nu va face asta. 

— Taylor cunoaşte şi înţelege armele. Va fi mai rapid cu 
un pistol în mână decât ea. 

Sper. 

— Ray a fost în armată. M-a învăţat să trag. 

— Tu, cu o armă-n mână? mă-ncrunt. 

Sunt şocat. Detest armele. 

— Da. 

Pare ofensată. 

— Pot să trag cu arma, domnule Grey, deci ai grijă mai 
bine. Nu trebuie să-ţi faci probleme doar în privinţa fostelor 
tale supuse. 

— O să ţin minte, domnişoară Steele. 

Taylor coboară scările şi ni se alătură în foaier. Îi dă Anei 
o valiză de umăr şi tenişii ei. Ea îl îmbrăţişează, luându-ne pe 
amândoi prin surprindere. 

— Ai grijă, spune ea. 

— Da, domnişoară Steele, răspunde Taylor, jenat, dar 
încântat de atenţia ei şi de gestul ei spontan de afecţiune. 

ÎI privesc, iar el îşi aranjează cravata. 

— Spune-mi unde mă duc. 

Taylor îşi scoate portofelul şi-mi dă cardul lui. 

— Cred că vreţi să folosiţi ăsta când ajungeţi acolo. 

Uau! Chiar ia povestea asta în serios. 

— Bine gândit. 

Ryan ni se alătură. 

— Sawyer şi Reynolds n-au găsit nimic, îl anunţă el pe 
Taylor. 

— Însoţeşte-i pe domnul Grey şi pe domnişoara Steele la 
garaj, spune Taylor. 

Intrăm toţi trei în lift, unde are ocazia să se încalțe. Pare 
un pic caraghioasă în jacheta mea şi în pantalonii mei de 
trening. Dar oricât de drăguţ ar arăta, tot nu găsesc nimic 


amuzant la situaţia noastră; adevărul e că am pus-o în 
primejdie. 

Ana se albeşte la față când îşi vede mașina în garaj. E 
distrusă — parbrizul e făcut praf, caroseria e plină de lovituri 
şi de vopsea albă obişnuită. Sângele-mi fierbe când văd toate 
astea, dar, de dragul Anei, îmi controlez furia. O duc repede 
la R8. Priveşte drept înainte când mă urc în maşină lângă ea 
şi ştiu că face asta pentru că nu suportă se se uite la maşina ei. 

— Vei primi altă maşină luni, o asigur, în speranţa că asta 
o face să se simtă mai bine. 

Pornesc motorul şi-mi pun centura de siguranţă. 

— De unde ştia că asta e maşina mea? 

Oftez. Discuţia asta n-o să meargă bine. 

— Avea şi ea un Audi A3. Cumpăr câte unul pentru 
fiecare supusă. E una dintre cele mai sigure maşini din clasa 
asta. 

— Deci, nu prea e un cadou de absolvire, să înţeleg, spune 
ea încet, 

— Anastasia, în ciuda faptului că am sperat asta, tu n-ai 
fost niciodată supusa mea, deci, practic, e un cadou de 
absolvire. 

Dau cu spatele şi mă îndrept spre ieşirea din garaj, unde 
ne oprim, așteptând să se ridice bariera. 

— Încă mai speri? întreabă ea. 

Poftim? 

Sună telefonul din maşină. 

— Grey, răspund eu. 

— La Fairmont Olympic. Pe numele meu, mă informează 
Taylor. 

— Mulţumesc, Taylor. Şi, Taylor, ai grijă. 

— Da, domnule, spune el şi închide. 

E ciudat de linişte în centrul oraşului Seattle. Ăsta e unul 
dintre avantajele de a merge cu maşina la ora trei dimineaţa. 
Fac un ocol pe I-5 în caz că Leila ne urmăreşte. O dată la 
câteva minute, mă uit în oglinda retrovizoare, asaltat de 
neliniște. 

Totul a scăpat de sub control. Leila poate fi periculoasă. 
Totuşi, a avut ocazia să-i facă rău Anei şi n-a făcut-o. Era un 
suflet blând când am cunoscut-o, artistic, luminos, pus pe 


şotii. Şi când a pus capăt relaţiei noastre ca o măsură de 
autoprotejare, am admirat-o pentru asta. N-a fost niciodată 
distructivă, nici măcar față de ea însăşi, până când a apărut la 
Escala şi s-a tăiat în faţa doamnei Jones, și până în seara asta, 
când a vandalizat maşina Anei. 

Nu e în firea ei. 

Şi n-am încredere în ea că n-o să-i facă niciun rău Anei. 

Cum aş putea trăi cu mine însumi dacă s-ar întâmpla una 
ca asta? 

Ana înoată în hainele mele, părând mică şi nefericită, 
privind fix pe geamul maşinii. Mi-a pus o întrebare şi m-a 
întrerupt. Voia să ştie dacă tot îmi mai doresc o supusă. 

Cum mă poate întreba aşa ceva? 

Liniștește-o, Grey! 

— Nu. Nu-mi mai doresc asta. Credeam că e evident. 

Se întoarce spre mine, scufundându-se în jacheta mea, 
lucru care-o face să pară şi mai mică. 

— Îmi fac griji, ştii, că nu sunt de ajuns. 

De ce deschide subiectul ăsta acum? 

— Eşti mai mult decât de-ajuns. Pentru numele lui 
Dumnezeu, Anastasia, ce anume trebuie să fac? 

Învârte nasturele jachetei mele, jucându-se cu el. 

— De ce crezi că aş pleca acum când ţi-am zis tot ce mi-a 
spus dr. Flynn că trebuie să ştiu despre tine? 

Despre asta e vorba? 

Bate câmpii, Grey. 

— Nu înţelegi exact profunzimea promiscuităţii mele, 
Anastasia. Și nu e ceva ce vreau să împart cu tine. 

— Şi chiar crezi că te-aş părăsi dacă aş şti? Atât de 
meschină mă crezi? 

— Ştiu că mă vei părăsi, răspund, iar acest gând e 
imposibil. 

— Christian, cred că e foarte improbabil. Nu-mi imaginez 
viaţa fără tine. 

— M-ai părăsit o dată. Nu vreau să se repete asta. 

Păleşte şi începe să se joace cu şiretul de la pantalonii de 
trening. 

Mda. M-ai rănit. 

Și eu te-am rănit pe tine... 


— Elena a zis că te-a văzut sâmbăta trecută, şopteşte ea. 

Nu. Asta-i o minciună. 

— Nu m-a văzut. 

De ce naiba ar minţi Elena? 

— Nu te-ai dus să o vezi când am plecat? 

— Nu. Tocmai ţi-am spus că nu şi nu-mi place să-mi fie 
puse la îndoială cuvintele. 

Îmi dau seama că-mi revărs furia pe ea. Adaug, pe un ton 
mai blând: 

— Nu m-am dus nicăieri weekendul trecut. Am stat şi am 
construit planorul pe care mi l-ai dăruit. Mi-a luat o veşnicie. 

Ana îşi priveşte degetele. Se joacă în continuare cu şiretul. 

— Contrar celor crezute de Elena, spun, nu dau fuga la ea 
cu toate problemele mele, Anastasia. Nu dau fuga la nimeni. 
Poate că ai observat, nu sunt un mare vorbăreţ. 

— Carrick mi-a spus că n-ai vorbit doi ani. 

— Ţi-a spus, nu-i aşa? 

Oare de ce familia mea nu-şi poate ține gura? 

— L-am cam tras de limbă, mărturiseşte ea. 

— Şi ce-a mai zis tata? 

— A spus că mama ta era medicul care te-a examinat când 
ai fost adus la spital. După ce-ai fost descoperit în 
apartamentul tău. A spus că pianul te-a ajutat. Şi Mia. 

Amintirea Miei când era bebeluș, cu o claie de păr negru 
şi un zâmbet adorabil, îmi vine în minte. Era o persoană de 
care puteam avea grijă, cineva pe care-l puteam proteja. 

— Avea doar vreo şase luni când a sosit. Eu eram încântat, 
Elliot nu prea. El deja avusese bătăi de cap cu venirea mea. 
Mia era perfectă. Acum nu prea mai e, desigur. 

Ana chicoteşte. Şi e atât de neaşteptat! Dintr-odată, mă 
simt mai relaxat. 

— Ți se pare amuzant, domnişoară Steele? 

— Părea destul de hotărâtă să ne țină despărțiți. 

— Da, e foarte încăpăţânată. 

Şi enervantă. E... Mia. Surioara mea. O strâng pe Ana de 
genunchi. 

— Dar ne-am întâlnit până la urmă. 

Îi zâmbesc scurt, apoi mă uit în oglinda retrovizoare. 

— Nu cred că am fost urmăriţi. 


O iau pe următoarea ieşire şi ne îndreptăm spre centrul 
orașului. 

— Pot să te întreb ceva despre Elena? întreabă Ana, când 
ne oprim la un semafor. 

— Dacă n-ai încotro... 

Dar mi-aş dori să nu mă întrebe. 

— Mi-ai spus mai demult că te iubea într-un fel pe care-l 
considerai acceptabil. Ce însemna asta? 

— Nu e evident? 

— Nu şi pentru mine. 

— Lucrurile îmi scăpaseră de sub control. Nu suportam să 
fiu atins. Nici acum nu suport. Pentru un adolescent de 14-15 
ani, cu hormonii razna, era o perioadă dificilă. Ea mi-a arătat 
o cale prin care să mă descarc. 

— Mia mi-a spus că erai un bătăuş. 

— Doamne, de ce vorbeşte familia asta atât de mult? 

Mă uit urât la ea. 

— De fapt, tu eşti de vină. Tu storci informaţii de la 
oameni. 

— Mia mi-a oferit această informaţie voluntar. De fapt, 
era foarte aprinsă. Se temea că o să începi un scandal în cort 
dacă nu mă câştigai la licitație, spune ea. 

— Ah, iubito, nu exista acest pericol. Oricum n-aş fi lăsat 
pe nimeni altcineva să danseze cu tine. 

— Pe dr. Flynn l-ai lăsat. 

— El a fost întotdeauna excepţia care confirmă regula. 

Cotesc pe aleea hotelului Fairmont Olympic. Un valet se 
grăbeşte să ne întâmpine, iar eu opresc lângă el. 

— Haide, îi zic Anei şi ies din maşină, scoțând bagajele. 

Îi arunc cheile tânărului entuziast. 

— Pe numele de Taylor, îl anunţ. 

Holul e liniştit, nu sunt decât o femeie şi câinele ei. La ora 
asta? Ciudat! 

Recepţionera ne cazează. 

— Aveţi nevoie de o mână de ajutor cu bagajele, domnule 
Taylor? întreabă ea. 

— Nu, doamna Taylor şi cu mine ne descurcăm. 

— Sunteţi cazat în apartamentul Cascadelor, domnule 
Taylor, la etajul al unsprezecelea. Portarul vă va ajuta cu 


bagajele. 

— Nu e nevoie. Unde sunt lifturile? 

Ea ne indică direcţia şi, cât aşteptăm, o întreb pe Ana cum 
se simte. Pare epuizată. 

— A fost o seară interesantă, spune ea, diminuând, ca de 
obicei, proporţiile dezastrului. 

Taylor ne-a rezervat cel mai mare apartament din hotel. 
Sunt surprins să descopăr că are două dormitoare. Mă întreb 
dacă Taylor se aşteaptă să dormim separat, aşa cum fac cu 
supusele mele. Poate ar trebui să-i spun că asta nu i se aplică 
Anei. 

— Ei bine, doamnă Taylor, nu ştiu de tine, dar eu aș vrea 
să beau ceva, spun, în timp ce Ana mă urmează în 
dormitorul principal, unde pun bagajele pe o canapea. 

În şemineul din living arde focul. Ana îşi încălzeşte 
mâinile, iar eu îmi torn o băutură de la bar. Pare micuță, 
adorabilă, iar părul ei luceşte şi are reflexii strălucitoare, de 
cupru, în lumina focului. 

— Armagnac? 

— Da, te rog, răspunde. 

Lângă foc, îi întind un pahar cu coniac. 

— A fost o zi pe cinste, nu-i aşa? 

Îi studiez reacția. Sunt uimit că, după toată telenovela din 
seara asta, nu a cedat și n-a plâns până acum. 

— Mă simt bine, spune ea. Dar tu? 

Sunt agitat. 

Anxios. 

Furios. 

Ştiu un singur lucru care mi-ar oferi uşurarea. 

Tu, domnişoară Steele. 

Leacul meu. 

— Ei bine, acum aş vrea să beau paharul ăsta şi apoi, dacă 
nu eşti prea obosită, te voi duce în pat şi mă voi pierde în 
tine. 

Îmi încerc norocul. Cred că e terminată. 

— Cred că se poate aranja, domnule Taylor, spune şi mă 
răsplăteşte cu un zâmbet timid. 

Ah, Ana... Eşti eroina mea! 

Îmi scot pantofii și şosetele. 


— Doamnă Taylor, nu-ţi mai mușşca buza, murmur. 

Ia o sorbitură din paharul cu Armagnac și închide ochii. 
Mârâie apreciativ faţă de licoare. Un sunet moale şi melodios 
şi, oh, atât de sexy! 

Îl simt direct în vintre. 

Fata asta chiar e altfel. 

— Nu încetezi niciodată să mă uimeşti, Anastasia. După o 
zi ca asta sau ca aceea de ieri, nu te plângi şi nici nu o iei la 
goană ţipând. Sunt uluit de tine. Eşti foarte puternică. 

— Eşti un motiv foarte bun ca să rămân, şopteşte ea. 

Sentimentul acela bizar mi se ridică în piept. Mai 
înspăimântător decât întunericul. Mai mare. Mai puternic. 
Cu puterea de a face rău. 

— Ți-am zis, Christian, nu plec nicăieri, indiferent ce ai 
făcut. Ştii bine ce simt pentru tine. 

Ah, iubito, ai fugi dacă ai şti adevărul. 

— Unde o să agăţi portretele mele făcute de José? întreabă 
ea, lansându-mi o provocare. 

— Depinde, răspund, uimit că poate schimba tactica atât 
de repede. 

— De ce anume depinde? 

— De circumstanţe. 

O să depindă de ea, dacă rămâne sau nu. Nu cred că aş 
putea suporta să le privesc dacă n-ar mai fi a mea. 

Dacă. Dacă nu mai e a mea. 

— Expoziţia lui nu s-a terminat încă, aşa că nu trebuie să 
mă hotărăsc imediat. 

Tot nu ştiu când le vor livra cei de la galeria de artă, în 
ciuda rugăminţii mele. 

Îşi îngustează ochii, studiindu-mă, de parcă aş ascunde 
ceva. 

Mda. Teama. Asta ascund. 

— Poţi să fii cât de serioasă vrei, doamnă Taylor. Nu spun 
nimic, o necăjesc eu. 

— S-ar putea să te torturez până aflu adevărul. 

— Pe bune, Anastasia, nu cred că ar trebui să faci 
promisiuni pe care nu le poţi îndeplini. 

Îşi mijeşte din nou ochii, dar, de data asta, e amuzată. Îşi 
pune paharul pe raftul de deasupra şemineului, apoi îl ia şi pe 


al meu şi-l aşază lângă al ei. 

— Mai vedem noi, spune ea cu fermitate. 

Mă ia de mână şi mă duce în dormitor. 

Ana preia conducerea. 

Asta nu s-a mai întâmplat de atunci, din biroul meu, când 
a sărit pe mine. 

Acceptă, Grey! 

Se opreşte la picioarele patului. 

— Acum, că m-ai adus aici, Anastasia, ce-ai de gând să 
faci cu mine? 

Ridică privirea la mine, are ochi strălucitori, plini de 
iubire, iar eu înghit în sec, uimit de imaginea asta a ei. 

— O să încep prin a te dezbrăca. Vreau să termin ce-am 
început mai devreme. 

Expir tot aerul pe care-l am în plămâni. 

Mă prinde de reverele sacoului şi mi-l dă încetişor jos. Se 
întoarce şi-l aşază pe canapea, iar eu inspir un strop din 
parfumul ei. 

Ana. 

— Acum tricoul, zice ea. 

Mă simt mai curajos. Ştiu că nu mă va atinge. Ideea ei cu 
harta a fost bună, şi am încă urmele şterse de ruj pe piept şi 
pe spate. Ridic braţele şi fac un pas în spate, iar ea îmi scoate 
tricoul peste cap. 

Întredeschide buzele în timp ce-mi studiază spinarea, iar 
eu de-abia aştept să o ating, dar îmi place la nebunie actul ei 
lent și dulce de seducţie. 

O facem cum vrea ea. 

— Şi acum? murmur eu. 

— Vreau să te sărut aici. 

Îşi trece unghia de-a latul abdomenului meu, de la un şold 
la altul. 

La naiba! 

Tot trupul mi se încordează şi tot sângele îmi coboară în 
vintre. 

— Nu te voi opri, şoptesc. 

Mă prinde de mână şi mă pune să mă întind. 

Cu pantalonii pe mine? 

OK. 


Dau la o parte cuvertura de pe pat şi mă aşez, cu ochii la 
Ana, aşteptând să văd ce face mai departe. Îşi scoate jacheta 
mea şi o lasă să cadă pe podea; urmează pantalonii de trening 
şi trebuie să mă stăpânesc din toate puterile ca să n-o prind şi 
să n-o trag în pat. 

Îşi îndreaptă umerii, cu privirea aţintită asupra mea, apoi 
se prinde de marginea tricoului şi şi-l trage peste cap, 
scuturându-se ca să scape de el. 

E dezbrăcată în fața mea şi e foarte frumoasă. 

— Eşti Afrodita, Anastasia. 

Îmi cuprinde faţa în palme, se apleacă să mă sărute şi simt 
că nu-i mai pot rezista. Când buzele ei le ating pe ale mele, o 
prind de şolduri şi o trag pe pat, sub mine. Ne sărutăm şi-i 
desfac picioarele, apoi poposesc în punctul unde coapsele i se 
unesc: locul meu preferat. Mă sărută cu o ferocitate care-mi 
face sângele să fiarbă, cu gura vorace, cu limba luptându-se 
cu a mea. Are gust de Armagnac şi de Ana. Mâinile mele sunt 
pe trupul ei. Cu una îi cuprind capul, iar cu cealaltă îi mângâi 
trupul, apăsând şi strângând tot ce-mi stă în cale. Îi iau sânul 
în palmă, o ciupesc de sfârc şi mă minunez cât de repede se 
întăreşte între degetele mele. 

Am nevoie de asta. Tânjesc după atingerea asta. 

Ea geme şi-şi leagănă bazinul, apăsându-mi penisul captiv 
în jeanşi. 

La naiba! 

Inspir adânc. Şi mă opresc din sărutat. 

Ce faci aici? 

Ea geme, privindu-mă cu o expresie arzătoare, rugătoare. 

Vrea mai mult. 

Îmi flexez şoldurile, lipindu-mi erecţia de trupul ei şi 
studiindu-i reacţia. Închide ochii şi geme lasciv de plăcere, 
trăgându-mă de păr. O fac din nou şi, de data asta, se freacă 
de mine. 

Uau! 

Senzaţia e una excepțională. 

Îşi trece dinții peste bărbia mea şi se înstăpâneşte peste 
buzele și peste limba mea, într-un sărut umed şi pasional. Ne 
frecăm unul de altul, mişcându-ne în opoziţie desăvârşită, 
creând o atingere atât de dulce, ca o tortură delicioasă. Ne 


încingem şi căldura arde între noi, concentrată în punctul în 
care suntem lipiţi. Mă prinde cu degetele de braţe şi respirația 
i se precipită. Gâfâind, îşi coboară mâna pe mijlocul meu, 
strecurându-mi-o apoi în jeanşi. Mă cuprinde de fund şi mă 
grăbeşte. 

O să-mi dau drumul. 

Nu. 

— O să mă omori, Ana. 

Îngenunchez şi-mi dau jos pantalonii, eliberând erecţia. 
Apoi scot un prezervativ din buzunar. I-l dau Anei, care zace, 
cu suflul tăiat, pe pat. 

— Mă vrei, iubito, aşa cum te vreau şi eu pe tine. Ştii ce să 
faci. 

Desface folia cu degete lacome şi-mi pune prezervativul 
pe penisul întărit. 

E atât de precisă! Îi zâmbesc când se întinde pe spate. 

Ana cea nesătulă. 

Îmi trec nasul peste al ei şi încet-încet mă cufund în ea, 
luându-i trupul în stăpânire. 

E a mea. 

Mă prinde de braţe şi-şi ridică bărbia, iar buzele sale 
întredeschise formează un o, graţie plăcerii. O pătrund uşor, 
în timp ce mâinile mele îi cuprind obrajii. 

— Mă faci să uit de toate. Eşti cea mai bună terapie. 

Ies şi intru din nou în ea. 

— Te rog, Christian, mai repede. 

Îşi împinge bazinul ca să-l lipească de al meu. 

— O, nu, iubito. Eu vreau încet. 

Te rog. Hai să o facem lent. 

O sărut şi o muşc de buza de jos. Ea îşi încolăceşte 
degetele în părul meu şi mă lasă să continui în ritmul meu 
lent şi tandru. La nesfârşit. Picioarele i se încordează, îşi lasă 
capul pe spate şi-şi dă drumul, luându-mă şi pe mine în 
extazul ei. 

— Ah, Ana, strig, iar numele ei e ca o rugăciune pe buzele 
mele. 

Acea senzaţie nefamiliară s-a întors, umflându-mi pieptul, 
încercând să evadeze. Şi ştiu ce este. Am ştiut dintotdeauna. 
Vreau să-i spun că o iubesc. 


Dar nu pot. 

Cuvintele mă ard pe gât precum jarul. 

Înghit în sec şi-mi odihnesc capul pe burta ei, cu braţele 
încolăcite în jurul ei. Degetele ei se joacă în părul meu. 

— N-o să mă satur niciodată de tine. Să nu mă părăseşti! 

O sărut pe abdomen. 

— Nu plec niciunde, Christian, şi-mi amintesc că eu 
voiam să-ţi sărut burta, spune ea. 

Şi pare un pic morocănoasă. 

— Nu te opreşte nimic să o faci acum, iubito. 

— Nu cred că mă pot mişca. Sunt atât de obosită! 

Mă întind lângă ea şi trag pătura peste noi. E radioasă, dar 
epuizată. 

Las-o să doarmă, Grey! 

— Dormi acum, Ana mea dulce. 

O sărut pe păr şi o ţin în braţe. 

Nu vreau să o las să mai plece niciodată. 


Mă trezesc când soarele strălucitor pătrunde prin 
draperiile de la ferestre. Ana doarme buştean lângă mine. În 
ciuda faptului că ne-am culcat târziu, mă simt revigorat; 
dorm bine când sunt cu ea. 

Mă dau jos din pat, îmi iau jeanşii şi tricoul şi le îmbrac. 
Dacă rămân în pat ştiu că o s-o trezesc. E prea ispititoare ca 
s-o las în pace și ştiu că are nevoie de somn. 

În camera principală, mă așez la birou şi-mi scot laptopul 
din geantă. Prima grijă e să-i scriu un e-mail doctoriţei 
Greene. O întreb dacă poate veni la hotel să o consulte pe 
Ana. Îmi răspunde că nu poate veni decât pe la 10 şi un sfert. 

Grozav! 

Confirm ora şi apoi îl sun pe Mac, care e secundul meu pe 
iaht. 

— Domnule Grey. 

— Mac. Aş vrea să ies cu The Grace în după-amiaza asta. 

— O să aveţi vreme frumoasă. 

— Da. Aş vrea să mă duc pe Insula Bainbridge. 

— O să-l pregătesc, domnule. 

— Minunat! Venim pe la prânz. 


— Venim? 

— Da, vin cu iubita mea, Anastasia Steele. 

Mac şovăie puţin înainte de a spune: 

— De-abia aştept! 

— Şi eu. 

Închid telefonul, bucuros că i-o pot arăta Anei pe The 
Grace. Cred că o să-i placă la nebunie să navigheze. I-a plăcut 
şi cu planorul, şi zborul cu Charlie Tango. 

Îl sun pe Taylor ca să mă informeze ce s-a mai întâmplat, 
dar îmi intră căsuţa vocală. Sper că are parte de un somn 
binemeritat sau că a scos Audi-ul distrus al Anei din garaj, 
aşa cum a promis. Îmi amintesc că trebuie să-i înlocuiesc 
maşina. Mă întreb dacă Taylor a vorbit la reprezentanța Audi. 
E duminică, deci probabil că nu. 

Telefonul îmi bâzâie. E un mesaj de la mama. 


GRACE 


Dragule, mi-a părut foarte bine să vă văd, pe tine şi pe 


Anastasia, seara trecută. 
Vă mulțumesc, ţie şi Anei, pentru generozitate. 


Mama X 


Încă mă enervează comentariile ei despre materialiste. E 
evident că n-o cunoaşte bine pe Ana. Dar a întâlnit-o de 
numai trei ori. Elliot a fost întotdeauna cel care aducea fetele 
acasă... nu eu. Grace nu mai putea ţine pasul cu el. 


— Elliot, dragule, ne ataşăm de ele și apoi le dai papucii. E 
sfâşietor. 

— Nu vă mai atașați! 

Ridică din umeri, mestecând cu gura deschisă. 

— Eu, unul, nu mă ataşez, mormăie el doar pentru urechile 
mele. 

— Într-o zi o să-ți frângă şi ție cineva inima, Elliot, spune 
Grace, întinzându-i Miei o farfurie de macaroane cu 
brânză. 


— Cum o fi, mamă. Măcar eu aduc fete acasă. 

Mă priveşte cu dispreţ. 

— Multe prietene de-ale mele vor să se mărite cu Christian. 
Întreabă-le, îmi sare Mia în apărare. 

Ah! E un gând neplăcut — veninoasele ei prietene din clasa 
a opta. 

— Tu n-ai de învăţat pentru examene, dobitocule? 

Îi arăt lui Elliot degetul mijlociu. 

— Să învăţ. Nu eu, tâmpitule. Ies în oraș diseară, se laudă 
el. 

— Băieți! Gata! E prima seară acasă, de când sunteți la 
facultate. Nu v-aţi văzut de secole. Nu vă mai certaţi! 
Mâncaţi şi gata! 

Iau o îmbucătură din macaroanele cu brânză. Diseară mă 
văd cu doamna Lincoln... 


E ora 9:40, deci comand micul dejun pentru Ana şi pentru 
mine, ştiind că va dura cel puţin douăzeci de minute. Mă 
întorc la e-mailurile mele şi decid să ignor deocamdată 
mesajul mamei. 

Room-service-ul soseşte imediat după ora zece. Îl rog pe 
tânăr să lase totul pe rafturile calde ale căruciorului şi, după 
ce pune masa, îl las să plece. 

E momentul să o trezesc pe Ana. 

Încă doarme dusă. Părul ei roșiatic e răvăşit pe pernă, 
pielea ei palidă luceşte în lumină, iar chipul ei bun şi dulce se 
odihneşte. Mă întind lângă ea şi o privesc, absorbind fiecare 
detaliu. Clipeşte şi deschide ochii. 

— Bună! 

— Bună! 

Îşi trage cuvertura până la bărbie şi se înroşeşte în obraji. 

— De cât timp te uiţi la mine? 

— Te-aş putea privi dormind ore întregi, Anastasia. Dar 
sunt aici numai de cinci minute. 

O sărut pe tâmplă. 

— Dr. Greene va sosi în scurt timp. 

— Ah! 


— Ai dormit bine? o întreb. Mie aşa mi s-a părut, cu toate 
sforăielile alea. 

— Eu nu sforăi! 

Zâmbesc şi-i scurtez suferinţa. 

— Nu. Nu sforăi. 

— Ai făcut duş? întreabă ea. 

— Nu. Te aşteptam pe tine. 

— Ah! OK. Cât e ceasul? 

— Zece şi un sfert. N-am avut inima să te trezesc mai 
devreme. 

— Mi-ai zis că nu ai inimă deloc. 

Asta e adevărat. Dar îi ignor remarca. 

— A venit micul dejun. Clătite şi şuncă pentru tine. 
Haide, trezeşte-te, mă plictisesc singur pe aici. 

O plesnesc uşor la fund, mă dau jos din pat şi o las să se 
trezească. 

În salon, iau farfuriile de pe cărucior şi le pun pe masă. 
Mă aşez şi, în câteva clipe, pâinea prăjită şi omleta sunt de 
domeniul trecutului. Îmi torn cafea, întrebându-mă dacă ar 
trebui să o zoresc pe Ana, dar mă hotărăsc că e mai bine să n- 
o fac şi deschid The Seattle Times. 

Ea apare în salon purtând un halat care-i e prea mare şi se 
aşază lângă mine. 

— Mănâncă! O să ai nevoie de puteri azi, îi zic. 

— Şi de ce, mă rog? Ai de gând să mă încui în dormitor? 
mă tachinează ea. 

— Oricât de atrăgătoare ar fi ideea asta, m-am gândit să 
ieşim din casă. Să respirăm aer curat. 

Sunt entuziasmat când mă gândesc la The Grace. 

— Vom fi în siguranță? chiţăie ea. 

— Unde mergem noi, da, mormăi eu, neamuzat de 
comentariul ei. Şi nu e deloc de râs, adaug. 

Vreau să fii în siguranță, iubito. 

Îşi țuguie buzele cu încăpățânare şi se holbează la micul 
dejun. 

Mănâncă, Ana! 

De parcă mi-ar fi citit gândurile, ia furculița şi începe să 
ciugulească din mâncare, iar eu mă mai relaxez un pic. 


Câteva minute mai târziu, se aude o bătaie la uşă, iar eu 
mă uit la ceas. 

— Cred că e buna doamnă, spun şi mă duc să deschid ușa. 
Bună dimineaţa, dr. Greene, intraţi, vă rog. Vă mulțumesc că 
aţi venit atât de repede. 

— Domnule Grey, vă mulţumesc pentru aprecieri. Unde e 
pacienta? 

Dr. Greene trece direct la afaceri. 

— Ia micul dejun şi va fi gata într-un minut. Vreţi să 
aşteptaţi în dormitor? 

— Este în regulă. 

O conduc în dormitorul principal şi, peste puţin timp, 
apare şi Ana, aruncându-mi o privire dezaprobatoare. O 
ignor şi închid uşa, lăsând-o cu dr. Greene. N-are decât să fie 
ofticată cât vrea, dar nu şi-a mai luat pilulele. Şi ştie că urăsc 
prezervativele. 

Telefonul îmi bâzâie. 

În sfârşit! 

— Bună dimineaţa, Taylor. 

— Bună dimineaţa, domnule Grey. M-aţi sunat? 

— Ce veşti mai ai? 

— Sawyer s-a uitat pe înregistrările din garaj şi vă pot 
confirma că Leila este cea care a vandalizat maşina. 

— Rahat! 

— Cam aşa ceva, domnule. L-am anunţat pe Welch de 
întreaga situație, iar Audi-ul a fost luat de-acolo. 

— Bine. Ai verificat şi înregistrările din apartament? 

— Asta facem acum, dar n-am găsit nimic deocamdată. 

— Trebuie să aflăm cum a intrat. 

— Da, domnule. Nu e acum aici. Am verificat cu mare 
atenţie, dar cred că până nu ne asigurăm că nu poate intra 
din nou ar trebui să staţi departe de casă. O să schimb toate 
încuietorile. Inclusiv de la ieşirea de incendiu. 

— Ieşirea de incendiu. Mereu uit de ea. 

— Nu e greu, domnule. 

— Eu şi Ana ieşim cu The Grace. O să rămânem la bord 
dacă va fi nevoie. 

— Aş vrea să facem o verificare de siguranţă a iahtului 
înainte să ajungeţi acolo, spune Taylor. 


— Bine. Nu cred că vom ajunge înainte de ora unu. 

— Putem lua bagajele de la hotel după asta. 

— Minunat! 

— Am scris şi la Audi şi am cerut un alt vehicul. 

— Bine. Anunţă-mă când îţi răspund. 

— Aşa voi face, domnule. 

— Ah, şi, Taylor, pe viitor, ne trebuie un apartament cu un 
singur dormitor. 

Taylor şovăie. 

— Foarte bine, domnule, zice el. Asta-i tot deocamdată? 

— Nu, încă un lucru. Când se întoarce Gail, poţi să o rogi 
să mute toate hainele domnișoarei Steele în camera mea? 

— Desigur, domnule. 

— Mulţumesc. 

Închid și mă așez la masa din salon ca să termin de citit 
ziarul. Observ cu neplăcere că Ana de-abia s-a atins de micul 
dejun. 

Plus ça change, Grey. Plus ça change. 


x 


O jumătate de oră mai târziu, Ana şi dr. Greene ies din 
dormitor. Ana pare palidă. Ne luăm la revedere de la 
doctoriţă şi închid uşa apartamentului în urma ei. 

— Totul e în regulă? o întreb pe Ana, care stă posomorâtă 
pe hol. 

Dă din cap, dar nu se uită la mine. 

— Anastasia, ce s-a întâmplat? Ce a spus dr. Greene? 

Ea scutură din cap. 

— O să putem face cum vrei tu în şapte zile. 

— Şapte zile? 

— Da. 

— Ana, ce ai păţit? 

— N-ai de ce să-ţi faci griji. Te rog, Christian, las-o baltă şi 
gata! 

În mod normal, habar n-am la ce anume se gândeşte, dar 
ceva o supără şi, pentru că o supără pe ea, mă supără şi pe 
mine. Poate că dr. Greene a avertizat-o să stea departe de 
mine. Îi ridic bărbia ca să o pot privi în ochi. 

— Spune-mi, insist eu. 


— Nu am ce să-ţi spun. Vreau să mă-mbrac. 

Îşi smuceşte bărbia din mâna mea. 

La naiba! Ce e în neregulă? 

Îmi trec mâinile prin păr, într-un efort de a-mi păstra 
calmul. 

Poate că e sperietura din cauza Leilei? 

Sau poate că doctoriţa i-a dat veşti proaste? 

Nu se dă de gol cu nimic. 

— Hai să facem duş, propun eu, în cele din urmă. 

E de acord, dar nu e foarte entuziasmată. 

— Haide! 

O iau de mână şi ajung la baie, ea venind reticentă în 
urma mea. Dau drumul la duş şi mă dezbrac, în timp ce ea 
stă în mijlocul băii, bosumflată. 

Ana, ce dracului e în neregulă? 

— Nu ştiu ce anume te-a supărat sau dacă doar ești 
întoarsă pe dos din cauză că n-ai dormit suficient, îi zic 
repede şi-i desfac halatul. Dar aş vrea să-mi spui. Imaginaţia 
îmi zboară aiurea şi nu-mi place asta. 

Îşi dă ochii peste cap, dar înainte să apuc să protestez îmi 
spune: 

— Dr. Greene m-a certat că nu am luat pastilele. A spus că 
aş fi putut rămâne însărcinată. 

— Poftim? 

Însărcinată! 

Simt că sunt în cădere liberă. La naiba! 

— Dar nu sunt, zice ea. Mi-a făcut un test. A fost un şoc, 
asta-i tot. Nu-mi vine să cred că am fost atât de proastă. 

Ah, slavă Cerului! 

— Eşti sigură că nu eşti? 

— Da. 

Răsuflu uşurat. 

— Bravo! Da, înţeleg de ce vestea asta te-a necăjit atât de 
tare. 

— Eram mai îngrijorată de reacţia ta. 

— Reacţia mea? Păi, normal, mă simt ușurat. Ar fi fost 
culmea neglijenţei şi a proastelor maniere să te las gravidă. 

— Atunci poate ar trebui să ne abţinem, se răstește ea. 

Ce mama naibii? 


— Eşti într-o dispoziţie nasoală în dimineaţa asta. 

— A fost doar un şoc, nimic altceva, spune ea, din nou 
bosumflată. 

O iau în braţe. E tensionată şi indignată. O sărut pe păr şi 
o strâng la piept. 

— Ana, nu sunt obişnuit cu toate astea, şoptesc. Aplecarea 
mea naturală e să te plesnesc la fund ca să-mi spui tot, dar mă 
îndoiesc că asta îți doreşti. 

Ar putea izbucni în plâns dacă aş face asta. După 
experienţa mea, femeile se simt mai bine după ce plâng. 

— Nu, nu-mi doresc, răspunde ea. Asta mă ajută. 

Şi îşi încolăceşte braţele în jurul meu şi mă strânge şi mai 
tare, cu obrazul ei cald lipit de pieptul meu. Îmi sprijin bărbia 
pe creştetul capului său. Stăm așa o veşnicie şi, încet-încet, se 
relaxează în braţele mele. 

— Hai să facem duş! 

O dezbrac de halat şi intră cu mine în apa fierbinte. E atât 
de bine! M-am simţit murdar toată dimineaţa. Îmi şamponez 
părul şi-i întind sticla Anei. Pare mai veselă acum şi mă 
bucur că duşul e suficient de mare pentru amândoi. Se lasă în 
voia apei, care-i mângâie chipul adorabil, şi începe să se spele 
pe păr. 

Iau gelul de duș, îmi înspumez mâinile, apoi încep să o 
spăl pe Ana. Dispoziţia ei proastă de mai devreme m-a 
tulburat. Mă simt responsabil. E obosită şi a avut o seară grea. 
Îşi limpezeşte părul, iar eu o masez şi-i spăl umerii, braţele, 
subsuorile, spatele şi sânii superbi. O răsucesc şi continui cu 
abdomenul, între picioare şi pe fund. Scoate un sunet 
aprobator din străfundul gâtului. 

Zâmbesc larg. 

E mai bine. 

O răsucesc cu faţa la mine. 

— Uite! 

Îi dau gelul de duş. 

— Vreau să-mi speli urmele de ruj. 

Deschide ochii brusc, iar expresia ei e una serioasă şi 
deschisă. 

— Nu te îndepărta de linie, te rog, adaug. 

— Bine. 


Îşi pune săpun în palmă şi-şi freacă mâinile, formând un 
strat gros de spumă. Îşi pune mâinile pe umerii mei şi începe 
să spele dâra cu o mişcare circulară şi atentă. Închid ochii şi 
inspir profund. 

Pot oare să fac asta? 

Respirația mi se accelerează şi panica mi se instalează în 
beregată. Continuă pe laterale, iar degetele ei sprintene mă 
ating cu tandreţe. Dar e de nesuportat. Ca nişte lame mici pe 
pielea mea. Fiecare muşchi din corp îmi e încordat. Stau 
neclintit ca o statuie goală de bronz, numărând secundele 
până când va isprăvi. 

Îi ia o veşnicie. 

Am dinţii încleştaţi. 

Dintr-odată, îşi ia mâinile de pe trupul meu şi asta mă 
alarmează şi mai mult. Deschid ochii şi văd că-şi săpuneşte 
iar mâinile. Ridică privirea la mine şi-mi văd durerea 
reflectată în ochii ei şi pe chipul ei dulce şi tulburat. Şi ştiu că 
nu e milă, ci empatie. Agonia mea e agonia ei. 

Ah, Ana! 

— Eşti gata? întreabă ea, cu glas răguşit. 

— Da, şoptesc eu, hotărât să nu-mi las teama să învingă, şi 
închid ochii. 

Mă atinge şi paralizez. Teama îmi cotropeşte măruntaiele, 
pieptul şi gâtul, nelăsând nimic în urmă decât întuneric. E un 
vid căscat şi dureros care mă consumă cu totul. 

Ana își trage nasul şi eu deschid ochii. 

Plânge, iar lacrimile i se pierd în cascada de apă fierbinte; 
are nasul roşu. Compasiunea i se citeşte pe faţă — 
compasiunea şi furia în timp ce-mi spală păcatele. 

Nu. Nu plânge, Ana! 

Sunt doar un om distrus. 

Buza îi tremură. 

— Nu. Te rog, nu plânge! 

O iau în braţe şi o strâng la piept. 

— Te rog, nu plânge din cauza mea! 

Începe să plângă în hohote. De-a dreptul în hohote. Îi 
cuprind capul în mâini şi mă aplec ca să o sărut. 

— Nu plânge, Ana, te rog, şoptesc lângă buzele ei. S-a 
întâmplat demult. Mi-aş dori mult să mă poţi atinge, dar pur 


şi simplu nu pot suporta. E prea mult. Te rog, te rog, nu 
plânge. 

— Eu... şi eu vreau să te ating..., se bâlbâie ea printre 
hohote. Mai mult decât vei şti vreodată. Să te văd așa, atât de 
rănit şi de înspăimântat, Christian! Mă face să sufăr 
îngrozitor. Te iubesc atât de mult! 

Îmi trec degetul mare peste buza ei de jos. 

— Ştiu. Ştiu. 

Şi mă priveşte neîncrezătoare, pentru că ştie că vorbelor 
mele le lipseşte convingerea. 

— Eşti foarte uşor de iubit. Nu vezi asta? spune ea, în timp 
ce apa cade pe trupurile noastre. 

— Nu, iubito, nu văd. 

— Eşti. Şi eu te iubesc, subliniază ea. Și familia te iubeşte. 
Şi Elena şi Leila. Au un fel ciudat de a o arăta, dar te iubesc. 
Meriţi! 

— Opreşte-te! 

Nu pot suporta. Îi duc un deget la buze şi scutur din cap. 

— Nu pot să aud aşa ceva. Nu însemn nimic, Anastasia. 

Sunt un băieţel rătăcit, stând în faţa ta. Neiubit de nimeni. 
Abandonat de singura persoană care trebuia să mă protejeze, 
pentru că sunt un monstru. 

Ăsta sunt eu, Ana. 

Asta-i tot ce sunt. 

— Sunt o pleavă de om. Nu am inimă. 

— Ba da, ai, spune ea, plângând cu pasiune. Şi o vreau, o 
vreau pe toată. Eşti un om bun, Christian, un om cu adevărat 
bun. Să nu te îndoieşti niciodată de asta. Uită-te la câte ai 
făcut. La câte ai realizat. 

Continuă să suspine. 

— Uite câte ai făcut pentru mine. La ce ai lăsat în urmă, de 
dragul meu. Știu. Știu ce simţi pentru mine. 

Ochii ei atât de albaştri, plini de iubire, plini de 
compasiune, mă lasă expus, aşa cum s-a întâmplat prima dată 
când am întâlnit-o. 

Mă citeşte. Crede că mă cunoaşte. 

— Mă iubeşti, spune. 

Tot oxigenul mi se evaporă din plămâni. 


Timpul încremeneşte şi nu-mi aud decât propriul sânge 
bubuindu-mi în urechi şi apa care curge şi spală întunericul. 

Răspunde-i, Grey, spune-i adevărul! 

— Da, şoptesc, te iubesc. 

E o confesiune profundă, întunecată, care vine din suflet. 
Şi totuşi, când rostesc aceste cuvinte cu voce tare, totul devine 
limpede. Sigur că o iubesc. Sigur că ştie asta. O iubesc de 
când am cunoscut-o. De când am privit-o dormind. De când 
mi s-a dat mie şi numai mie. De aceea îi tolerez atitudinea. 
Sunt dependent de ea. Nu mă satur de ea. 

Sunt îndrăgostit. Acesta e sentimentul. 

Reacţia ei e instantanee. Zâmbetul ei e uluitor, 
luminându-i toată faţa frumoasă. Îmi taie respirația. Îmi 
cuprinde capul, apropiindu-mi gura de buzele ei, şi mă 
sărută, punând toată dragostea şi toată dulceața ei în acest 
sărut. 

Un gest atât de simplu! 

E copleşitor. 

E sexy. 

Şi trupul meu răspunde. În singurul fel pe care-l cunoaşte. 

Gem lângă buzele ei şi o cuprind în braţe. 

— Ah, Ana, te doresc, dar nu aici. 

— Da, spune ea febril, aproape de gura mea. 

Închid apa şi o scot din duş. O înfăşor în halatul de baie şi 
mie îmi pun un prosop în jurul taliei. Iau un prosop mai mic 
şi încep să-i usuc părul. 

Asta îmi place la nebunie. Să am grijă de ea. 

În plus, ca o schimbare, ea mă lasă să fac asta. 

Stă răbdătoare în vreme ce eu îi storc apa din păr şi o 
masez pe cap. Când ridic privirea, observ că mă priveşte în 
oglinda de deasupra chiuvetei. Ochii ni se întâlnesc şi mă 
pierd în privirea ei iubitoare. 

— Pot să fac acelaşi lucru? întreabă ea. 

Ce are oare de gând? 

Dau din cap şi Ana se întinde după alt prosop. Se ridică pe 
vârfuri, mi-l înfăşoară în jurul capului şi începe să maseze. 
Îmi las capul în jos, ca să-i fie mai uşor. 

Mmm... Ce bine e! 

Îşi foloseşte unghiile, frecându-mă cât poate de apăsat. 


Ah, frate! 

Rânjesc ca un prost, simţindu-mă... prețuit. Când ridic 
capul ca să mă uit ea, văd cum trage cu ochiul la mine prin 
prosop, zâmbind la rândul ei. 

— A trecut multă vreme de când a făcut cineva chestia 
asta. Foarte multă vreme, îi zic. De fapt, nu cred că mi-a uscat 
nimeni niciodată părul. 

— Sigur Grace a făcut-o. Nu ţi-a uscat părul când erai 
mic? 

Clatin din cap. 

— Nu. Mi-a respectat limitele din prima zi, chiar dacă a 
fost dureros pentru ea. Eram un copil foarte independent. 

Ana încremeneşte preţ de o clipă şi mă întreb la ce se 
gândeşte. 

— În cazul ăsta, mă simt onorată, spune ea. 

— Cred că te simţi onorată, domnişoară Steele. Sau poate 
că eu sunt cel care ar trebui să se simtă onorat. 

— Asta nu mai trebuie spus, domnule Grey. 

Aruncă prosopul umed în coşul de rufe din fața noastră şi 
ia unul uscat. Stă în fața mea şi ochii ni se întâlnesc din nou 
în oglinda imensă. 

— Pot să încerc ceva? întreabă ea. 

Facem cum vrei tu, iubito. 

Dau din cap, acordându-i permisiunea mea, iar ca-mi 
trece prosopul peste braţul stâng, ştergând stropii de apă de 
pe piele. Ridică privirea, uitându-se la mine cu atenţie, şi se 
apleacă în față, sărutându-mi bicepsul. 

Răsuflarea mi se opreşte. 

Îmi şterge şi celălalt braţ şi-mi lasă o urmă de săruturi 
uşoare ca fulgul pe bicepsul drept. Se tot fereşte prin spatele 
meu, ca să nu văd ce face. Mă şterge pe spate, respectând 
dârele de ruj. 

— Pe tot spatele, spun, simţindu-mă curajos, cu prosopul. 

Inspir adânc şi închid ochii. 

Ana face ce-i spun şi mă şterge repede pe spate. Când 
termină, mă sărută uşor pe umăr. 

Expir. N-a fost atât de rău. 

Mă înconjoară cu braţele şi-mi şterge abdomenul. 


— Ține asta, spune ea şi-mi întinde un prosop de faţă. 
Mai ţii minte în Georgia? M-ai făcut să mă masturbez 
folosind mâinile tale, explică ea. 

Mă cuprinde în braţe şi mă priveşte în oglindă. Cu 
prosopul înfăşurat în jurul capului seamănă cu un personaj 
biblic. 

Fecioara. 

E bună şi dulce, dar fecioară nu mai e. 

Îmi ia mâna în care ţin prosopul de față şi mi-o îndreaptă 
spre piept, ştergând un strop de apă. Când prosopul mă 
atinge, încremenesc. Mintea mi se golește şi-mi forțez trupul 
să suporte această atingere. Stau în faţa ei încordat şi 
neclintit. Facem asta în felul ei. Încep să gâfăi, cu un amestec 
ciudat de teamă, dragoste şi fascinație, iar ochii mei îi 
urmăresc degetele în timp ce-mi ghidează mâna cu blândeţe 
şi mă şterge pe piept. 

— Cred că acum eşti uscat, spune ea şi-şi retrage mâna. 

Ne privim în ochi în reflexia din oglindă, iar privirea ei se 
întunecă. 

O vreau. Am nevoie de ea. Îi spun asta. 

— Şi eu am nevoie de tine, spune ea. 

— Lasă-mă să te iubesc! 

— Da, răspunde ea, iar eu o iau în braţe, cu buzele lipite 
de ale ei, şi o duc în dormitor. 

O întind pe pat şi, cu grijă şi tandreţe infinită, îi arăt cât de 
mult o respect, o preţuiesc, o apreciez. 

Şi cât de mult o iubesc. 


Sunt o ființă nou-nouţă. Un alt Christian Grey. Sunt 
îndrăgostit de Anastasia Steele şi, în plus, ea mă iubeşte. 
Desigur, fata asta ar trebui să-şi facă un control la cap, dar 
acum sunt recunoscător, epuizat şi fericit. 

Stau întins lângă ea, imaginându-mi ce s-ar putea 
întâmpla mai departe. Pielea Anei e moale şi caldă. Nu mă 
pot abţine să n-o ating în timp ce ne uităm unul la altul, în 
liniştea de după furtună. 

— Deci, poţi fi tandru. 

Ochii i se luminează amuzaţi. 


Numai cu tine. 

— Hmm... Aşa se pare, domnişoară Steele. 

Zâmbeşte, arătându-mi dinţii de un alb desăvârşit. 

— Nu erai foarte tandru când am făcut asta... ăăă... 
pentru prima oară. 

— Nu? 

Îi iau o şuviţă de păr şi mi-o răsucesc pe deget. 

— Când ţi-am furat virginitatea. 

— Nu cred că mi-ai furat-o. Cred că ţi-am oferit-o de 
bunăvoie şi nesilită de nimeni. Și eu te doream şi, dacă-mi 
amintesc bine, chiar m-am distrat. 

Zâmbeşte timid, dar cald. 

— La fel şi eu, dacă-mi amintesc bine, domnişoară Steele. 
Plăcerea e scopul meu în viaţă. Şi înseamnă că eşti a mea în 
întregime. 

— Da, sunt. Voiam să te întreb ceva. 

— Întreabă-mă! 

— "Tatăl tău biologic, ştii cine a fost el? 

Întrebarea ei e total neașteptată. Clatin din cap. Mă 
surprinde din nou. Nu ştiu niciodată ce se petrece în creierul 
ăla deştept al ei. 

— Habar n-am. Nu era sălbaticul ei de proxenet, ceea ce e 
bine. 

— De unde ştii? 

— Mi-a spus tata... Carrick. 

Are o privire nerăbdătoare, îndemnându-mă să-i răspund. 

— Eşti lacomă de informaţii, Anastasia. 

Oftez şi clatin din cap. Nu-mi place să mă gândesc la acea 
perioadă din viața mea. E dificil să separ amintirile de 
coşmaruri. Dar e insistentă. 

— Peştele a descoperit cadavrul târfei drogate şi a sunat 
autorităţile. Însă i-a luat patru zile să facă descoperirea. A 
închis uşa când a plecat. M-a lăsat cu ea. Cu cadavrul ei. 

Mami doarme pe podea. 
Doarme de multă vreme. 
Nu se trezeşte. 

O strig. O zgâlţăi. 


Tot nu se trezește. 


Mă cutremur şi continui. 

— Poliţia l-a interogat mai târziu. A negat că ar avea vreo 
legătură cu mine, iar Carrick mi-a spus că nu semănam deloc 
cu el. 

Slavă Cerului! 

— Îţi aminteşti cum arăta? 

— Anastasia, asta nu e o parte din viața mea la care-mi 
place să mă gândesc prea des. Da, îmi amintesc cum arăta. N- 
o să-l uit niciodată. 

Fierea mi se ridică în gât. 

— Putem vorbi despre altceva? 

— Îmi pare rău. Nu voiam să te supăr. 

— E de domeniul trecutului, Ana. Nu e ceva la care vreau 
să mă gândesc. 

Are o mină vinovată şi, ştiind că a mers prea departe cu 
întrebările astea, schimbă vorba. 

— Deci care e surpriza, atunci? 

Ah! Și-a amintit. Cu asta mă descurc. 

— Ai chef să ieşim puţin la aer curat? Vreau să-ți arăt 
ceva. 

— Desigur. 

Grozav! O lovesc uşor la fund. 

— Îmbracă-te! Jeanșii sunt potriviţi. Sper că Taylor ţi-a 
împachetat o pereche. 

Sar din pat, entuziasmat că o duc pe Ana cu iahtul, iar ea 
mă priveşte cum îmi pun chiloţii. 

— Sus, insist eu, iar ea surâde. 

— Admiram şi eu priveliștea, spune ea. 

— Usucă-ţi părul, îi zic. 

— Poruncitor ca întotdeauna, observă ea, în timp ce eu 
mă aplec ca să o sărut. 

— Asta nu se va schimba niciodată, iubito. Nu vreau să te- 
mbolnăveşti. 

Îşi dă ochii peste cap. 

— Să ştii că încă mă mănâncă palma, domnişoară Steele. 


— Mă bucur să aud asta, domnule Grey. Începusem să 
cred că te-ai înmuiat. 

Ah! Semnale amestecate de la domnişoara Steele. 

Nu mă ispiti, Ana. 

— 'Ți-aş putea demonstra cu uşurinţă că nu e cazul, dacă 
ţi-ai dori. 

Scot un pulover din geantă, îmi iau telefonul şi-mi 
împachetez restul lucrurilor. Când termin, o găsesc pe Ana 
îmbrăcată şi uscându-și părul. 

— a-ţi lucrurile! Dacă e sigur, mergem acasă diseară, 
dacă nu, rămânem în altă parte. 


Ana şi cu mine intrăm în lift. Un cuplu în vârstă se dă la o 
parte ca să ne facă loc. Ana ridică privirea la mine şi 
zâmbeşte. O strâng de mână şi surâd, amintindu-mi acel 
sărut. 

Ah, la naiba cu birocraţia! 

— N-o să te las să uiţi asta niciodată, spune ea ca să o aud 
numai eu. Primul nostru sărut. 

Sunt tentat să repet isprava şi să-i scandalizez pe bătrânei, 
dar mă mulțumesc să o sărut discret pe obraz, gest care o face 
să chicotească. 

Lăsăm cheia la recepţie şi străbatem de mână foaierul, 
ajungând la valet. 

— Unde mergem, mai exact? întreabă Ana cât aşteptăm 
maşina. 

Îmi ating nasul şi-i fac cu ochiul, încercând să-mi ascund 
entuziasmul. Chipul i se luminează şi zâmbeşte larg, așa, ca 
mine. Mă înclin şi o sărut. 

— Ai idee cât de fericit mă faci să mă simt? 

— Da. Știu exact. Pentru că şi tu faci la fel cu mine. 

Valetul apare cu R8-ul meu. 

— Grozavă mașină, domnule, spune el, dându-mi cheile. 

Îi ofer un bacşiș, iar el îi deschide Anei portiera. 

Virez pe Fourth Avenue, soarele străluceşte, iubita mea e 
lângă mine şi din boxele mașinii se aude muzică de calitate. 

Depăşesc un Audi A3 şi-mi amintesc brusc de mașina 
distrusă a Anei. Îmi dau seama că nu m-am mai gândit la 


Leila şi la comportamentul ei dement de câteva ore bune. 
Ana mi-a abătut atenţia de la asta. 

E mai mult decât atât, Grey. 

Poate că ar trebui să-i cumpăr altceva. 

Da. Ceva diferit. Nu un Audi. 

Un Volvo. 

Nu. Tata are unul. 

Un BMW. 

Nu. Mama are unul. 

— Trebuie să facem un ocol. N-o să dureze mult, o anunţ. 

— Sigur. 

Parcăm la reprezentanța Saab. Ana mă priveşte perplexă. 

— Trebuie să-ți luăm o maşină nouă, îi spun. 

— Nu un Audi? 

Nu. Nu-ţi iau maşina pe care am cumpărat-o pentru toate 
supusele. 

— M-am gândit că o să-ţi placă altceva. 

— Un Saab? 

Se amuză. 

— Mda. Un 9-3. Vino încoace! 

— Ce e cu tine şi cu maşinile astea străine? 

— Nemţii şi suedezii fac cele mai sigure maşini din lume, 
Anastasia. 

— Credeam că mi-ai comandat un alt Audi A3. 

— Pot anula comanda. Haide! 

Mă dau jos din maşină, mă duc pe partea ei şi-i deschid 
portiera. 

— Îţi datorez un cadou de absolvire. 

— Christian, chiar nu trebuie să faci asta. 

Îi explic că trebuie să o fac şi intrăm în showroom, unde 
un reprezentant ne salută cu un zâmbet îndelung exersat. 

— Numele meu e Troy Turniansky. Vă doriţi un Saab, 
domnule? La mâna a doua? 

Îşi freacă mâinile, simțind ocazia unei tranzacţii. 

— Nou, îl informez. 

— Vă gândiţi la un model anume, domnule? 

— 9-3 2.0T Sport Sedan. 

Ana mă săgetează cu o privire întrebătoare. 

Mda. Tot îmi doream să testez una de-asta. 


— O alegere excelentă, domnule. 

— Ce culoare, Anastasia? o întreb. 

— Ăăă... neagră? spune ea, ridicând din umeri. Chiar nu 
trebuie să faci asta. 

— Negrul nu se vede bine seara. 

— Maşina ta e neagră. 

Aici nu e vorba despre mine. O privesc fix. 

— Atunci, galben canar, zice ea şi-şi dă părul peste 
umăr... iritată, cred. 

Mă încrunt la ea. 

— Ce culoare vrei să aibă mașina mea? 

Îşi încrucişează braţele. 

— Argintie sau albă. 

— Argintie atunci, spune ea, dar repetă că s-ar mulțumi şi 
cu un Audi. 

Auzind asta, Turniansky îşi vâră nasul. 

— Poate că vă doriţi o decapotabilă, doamnă? 

Ana se luminează la faţă şi Turniansky bate din palme. 

— Decapotabilă? întreb eu, ridicând din sprânceană. 

Şi obrajii i se îmbujorează de stânjeneală. 

Domnişoarei Steele i-ar plăcea o decapotabilă, iar eu sunt 
extrem de mulțumit că a găsit ceva pe placul ei. 

— Care sunt măsurile standard de siguranță pentru 
decapotabile? îl întreb pe vânzător, iar el e pregătit, arătându- 
mi o broşură plină de statistici şi de alte informaţii. 

O privesc pe Ana, care e toată numai zâmbet. Turniansky 
se duce la birou şi verifică pe computer dacă vreun 9-3 nou- 
nouţ decapotabil este disponibil. 

— Nu ştiu cu ce te-ai drogat, domnişoară Steele, dar vreau 
şi eu. 

O trag mai aproape de mine. 

— Cu tine m-am drogat, domnule Grey. 

— Serios? Să ştii că pari de-a dreptul dusă. 

O sărut. 

— Şi-ţi mulțumesc că ai acceptat mașina. A fost mai uşor 
decât data trecută. 

— Mă rog, nu e un Audi A3. 

— Aceea nu e o maşină potrivită pentru tine. 

— Mie îmi plăcea. 


— Domnule, 9-3-ul? Am găsit una la reprezentanța 
noastră din Beverly Hills. O putem aduce aici pentru 
dumneavoastră în câteva zile. 

Turniansky se umflă tot în pene cu reuşita lui. 

— Vârf de gamă? întreb. 

— Da, domnule. 

— Excelent! 

Îi întind cardul. 

— Dacă veniţi cu mine, domnule... 

Turniansky se uită la numele de pe card. 

— Grey. 

Îl urmez la birou. 

— Puteţi să o aduceţi aici mâine? 

— Pot încerca, domnule Grey. 

Dă din cap şi începem să completăm actele. 

— Mulţumesc, spune Ana când plecăm. 

— Cu mare plăcere, Anastasia. 

Vocea tristă şi pătimaşă a Evei Cassidy se aude în R8 când 
pornesc motorul. 

— Cine cântă? întreabă Ana, iar eu îi spun. Are o voce 
minunată, 

— Are. Avea. 

— Ah! 

— A murit tânără. 

Prea tânără. 

— Ah! 

Ana îmi aruncă o privire melancolică. 

Îmi amintesc că nu şi-a terminat micul dejun şi o întreb 
dacă nu-i e foame. 

Sunt cu ochii pe tine, Ana. 

— Ba da. 

— Atunci, prânzul mai întâi. 

Gonesc pe Elliott Avenue, îndreptându-mă spre Portul 
Elliott. Flynn avea dreptate. Îmi place să încerc să fac 
lucrurile în stilul ei. Mă uit la Ana, care e pierdută în muzică, 
privind peisajul de-afară. Sunt mulţumit şi încântat de ce am 
plănuit pentru după-amiaza aceasta. 


Parcarea portului e aglomerată, dar găsesc un loc. 

— O să mâncăm aici. Îţi deschid eu portiera, spun eu, 
când Ana vrea să se dea jos din maşină. 

Împreună mergem spre chei, îmbrăţișaţi. 

— Atât de multe bărci, zice ea. 

Și una dintre ele e a mea. 

Stăm pe faleză şi privim ambarcaţiunile de pe canalul 
Puget. Ana îşi strânge jacheta în jurul trupului. 

— Ți-e frig? 

O strâng cu braţul, mai aproape de mine. 

— Nu, doar admiram priveliştea. 

— M-aş putea uita la ea toată ziua. Vino, pe aici. 

Ne îndreptăm spre SP, barul-restaurant de pe chei, ca să 
luăm prânzul. Înăuntru, mă uit după Dante, fratele lui Claude 
Bastille. 

— Domnule Grey! 

Mä vede înainte să-l zăresc eu. 

— Cu ce vă pot ajuta în această după-amiază? 

— Dante, bună ziua. 

Îi arăt Anei unul dintre scaunele de la bar. 

— Această doamnă încântătoare e Anastasia Steele. 

— Bine ați venit la SP’s Place. 

Dante îi zâmbeşte Anei, cu o mutră intrigată. 

— Ce ai dori să bei, Anastasia? 

— Te rog, spune-mi Ana, zice ea, privindu-mă, şi adaugă: 
O să beau ce bea şi Christian. 

Ana îmi recunoaşte autoritatea, aşa cum a făcut şi la bal. 
Îmi place asta. 

— Eu o să-mi iau o bere. Acesta e singurul bar din Seattle 
unde găseşti Adnams Explorer. 

— O bere? 

— Da. Două Explorer, te rog, Dante. 

Dante dă din cap şi ne pune paharele pe bar. Apoi îi spune 
Anei că supa de fructe de mare e delicioasă aici. Dante 
notează comanda de mâncare şi-mi face cu ochiul. 

Da, am venit aici cu o femeie care nu mi-e rudă. E o 
premieră, știu. 

Mă întorc spre Ana. 


— Cum ţi-ai început afacerea? întreabă ea şi ia o 
înghițitură din bere. 

Îi fac un rezumat: cu banii Elenei şi cu niște investiţii 
isteţe, dar riscante, mi-am putut face un capital. Prima 
companie pe care am achiziționat-o era pe punctul să se 
scufunde; dezvolta baterii pentru telefoanele mobile folosind 
tehnologia cu grafen, dar cercetarea şi dezvoltarea epuizaseră 
tot capitalul firmei. Patentele pe care le deţineau meritau 
exploatate şi i-am păstrat şi pe cei mai talentaţi angajaţi, Fred 
şi Barney, care acum sunt inginerii mei şefi. 

Îi povestesc Anei despre munca noastră în domeniul 
tehnologiei solare şi eoliene pentru piaţa internă şi pentru 
țările în curs de dezvoltare, dar şi despre cercetarea inovativă 
privind memoria bateriilor. Toate iniţiative riscante, având în 
vedere epuizarea combustibilor fosili. 

— Mă urmăreşti? o întreb când vine supa. 

Îmi place la nebunie că e interesată de ceea ce fac. Până şi 
propriii părinţi se chinuie să fie atenţi când le vorbesc despre 
munca mea. 

— Sunt fascinată, spune ea. Totul la tine e fascinant, 
Christian. 

Vorbele ei mă încurajează, aşa că-mi continui povestea, 
despre cum am cumpărat şi vândut mai multe companii, 
păstrându-le pe cele care-mi împărtăşeau etica şi 
despărțindu-mă de celelalte. 

— Fuziuni şi achiziţii, spune ea. 

— Chiar aşa. Am avansat spre transport maritim acum 
doi ani şi de acolo vom trece la îmbunătăţirea producţiei 
alimentare. Facem teste în Africa în domeniul tehnicilor 
agrare noi ca să obținem recolte mai bogate. 

— Vrei să hrăneşti lumea, mă tachinează Ana. 

— Mda, cam așa ceva. 

— Eşti foarte generos. 

— Îmi permit să fiu. 

— Chestia asta e delicioasă, zice Ana, luând încă o lingură 
de supă. 

— Una dintre preferatele mele, îi răspund. 

— Mi-ai spus că-ţi place să navighezi, spune ea, făcând un 
semn spre bărcile de-afară. 


— Da. Vin aici de când eram copil. Elliot şi cu mine am 
învăţat să navigăm la o şcoală de iahting de-aici. Tu 
navighezi? 

— Nu. 

— Dar ce face o tânără din Montesano ca să se distreze? 

Iau o gură de bere. 

— Citeşte. 

— Te întorci mereu la cărţi, nu-i aşa? 

— Da. 

— Ce s-a întâmplat între Ray şi mama ta? 

— Cred că s-au răcit. Mama e mai romantică, iar Ray, în 
fine, el e mai practic. Ea a trăit în Washington toată viața. Îşi 
dorea aventură. 

— Şi a găsit-o? 

— L-a găsit pe Steve. 

Expresia i se întunecă, de parcă faptul că i-a pomenit 
numele îi lasă un gust neplăcut în gură. 

— Dar nu vorbeşte niciodată despre el. 

— Ah! 

— Da. Nu cred că a fost o perioadă prea fericită pentru ea. 
M-am întrebat dacă a regretat după aceea că l-a părăsit pe 
Ray. 

— Şi tu ai rămas cu el. 

— Da. Avea nevoie de mine mai mult decât mama. 

Vorbim liber şi relaxat. Ana e o bună ascultătoare şi de 
data asta e mai îndrăzneață în mărturisiri. Poate pentru că 
ştie că o iubesc. 

O iubesc pe Ana. 

Iată! N-a fost aşa de dureros, nu-i așa, Grey? 

Îmi povesteşte că nu i-a plăcut deloc să trăiască în Texas şi 
Vegas din cauza căldurii. Preferă clima mai rece din 
Washington. 

Sper să rămână în Washington. 

Da. Cu mine. 

Cum ar fi să ne mutăm împreună? 

Grey, iar o iei razna. 

Du-o cu iahtul! 

Mă uit la ceas şi dau berea pe gât. 

— Mergem? 


Plătim mâncarea şi ieşim în căldura plăcută a soarelui. 

— Voiam să-ţi arăt ceva. 

Ne ţinem de mână şi ne plimbăm pe lângă ambarcaţiunile 
mici ancorate în port. Văd catargul lui The Grace înălțându-se 
peste bărcuţe când se apropiem de locul unde este amarată. 
Nerăbdarea mea creşte. N-am mai navigat de ceva vreme şi 
acum îmi scot iubita pe ocean. Părăsim faleza principală şi 
intrăm pe doc, apoi pe un ponton mai îngust. Mă opresc în 
dreptul lui The Grace. 

— Mă gândeam să ieşim pe apă în după-amiaza asta. 
Acesta e iahtul meu. 

Catamaranul meu. Mândria şi bucuria mea. 

Ana e impresionată. 

— Construit de compania mea. A fost proiectat de la zero 
de cei mai buni ingineri navali din lume şi construit aici în 
Seattle, pe şantierul meu. Are motoare hibride electrice, punți 
asimetrice, o velă mare pătrată... 

— OK! face Ana, ridicând mâinile. M-ai pierdut, 
Christian. 

N-o lua razna, Grey! 

— E o barcă grozavă. 

Nu-mi pot ascunde admiraţia. 

— Arată foarte bine, domnule Grey. 

— Nu te pot contrazice, domnişoară Steele. 

— Cum se numește? 

O iau de mână şi-i arăt numele, „The Grace, scris frumos 
pe o parte. 

— Ai botezat-o după mama ta? 

Ana pare surprinsă. 

— Da. De ce ţi se pare atât de ciudat? 

Ridică din umeri, rămânând fără cuvinte. 

— Îmi ador mama, Anastasia. De ce să nu-mi numesc 
iahtul după ea? 

— Nu, nu e asta. Doar că... 

— Anastasia, Grace Trevelyan-Grey mi-a salvat viaţa. Îi 
datorez totul. 

Zâmbeşte şovăitor şi mă întreb ce-i trece prin cap şi ce 
anume din purtarea mea a făcut-o să creadă că nu-mi iubesc 
mama. 


Bine, e adevărat că i-am spus odată Anei că nu am 
inimă — dar în ce-a mai rămas din aceasta a existat mereu 
loc pentru familia mea. Chiar şi pentru Elliot. 

Nu ştiam că mai e loc şi pentru altcineva. 

Dar e loc şi pentru Ana. 

Şi ea l-a umplut cu vârf şi îndesat. 

Înghit în sec şi încerc să-mi stăpânesc sentimentele 
profunde pe care le am pentru ea. Mi-a readus inima la viaţă, 
m-a readus pe mine la viaţă. 

— Vrei să urci la bord? o întreb, înainte să spun ceva 
siropos. 

— Da, te rog. 

Mă prinde de mână şi mă urmează pe rampa care duce pe 
puntea de la pupa. Apare şi Mac, speriind-o pe Ana când 
deschide uşile glisante de la salonul principal. 

— Domnule Grey! Bine aţi revenit! 

Dăm mâna. 

— Anastasia, el este Liam McConnell. Liam, iubita mea, 
Anastasia Steele. 

— Mă bucur de cunoştinţă, îi zice ea lui Liam. 

— Spuneţi-mi Mac. Bine aţi venit la bord, domnişoară 
Steele. 

— Ana, vă rog. 

— Cum se prezintă iahtul, Mac? întreb. 

— E gata de drum, domnule, spune el, cu un zâmbet 
enorm pe buze. 

— Hai să purcedem, atunci. 

— O scoateţi în larg? întreabă el. 

— Da, răspund eu. 

N-aş rata chestia asta pentru nimic în lume. 

— Un tur rapid, Anastasia? 

Trecem de uşile glisante. Ana studiază interiorul şi-mi dau 
seama că e impresionată. A fost creat de un designer suedez 
stabilit la Seattle, numai linii clare şi lemn uşor de stejar, care 
conferă salonului o atmosferă luminoasă şi aerisită. Am 
adoptat acelaşi stil pentru întregul interior al iahtului. 

— Acesta e salonul principal. Bucătăria e lângă. 

Fac un semn în direcţia bucătăriei. 

— Băile de-o parte şi de alta. 


I le arăt, apoi o conduc, trecând de o uşă mică, spre cabina 
mea. Ana geme când îmi vede patul. 

— Aceasta e cabina principală. Eşti prima fată care intră 
aici, în afară de cele din familie. 

O iau în braţe şi o sărut. 

— Ele nu contează. Cred că trebuie să inaugurăm patul, îi 
şoptesc lângă buze. Dar nu acum. Haide, Mac va ridica 
ancora. 

O duc pe Ana înapoi în salon. 

— Biroul aici şi, dincolo, în faţă, alte două cabine. 

— Deci câte persoane pot dormi la bord? 

— Are şase locuri. Dar nu i-am avut la bord decât pe cei 
din familie. Îmi place să navighez singur. Dar nu când eşti tu 
aici. Trebuie să te supraveghez. 

Scot o vestă roşie de salvare din cufărul de lângă uşa 
glisantă. 

— Uite! 

I-o pun peste cap şi leg bine curelele. 

— Îţi place la nebunie să mă legi, nu-i așa? 

— Sub orice formă. 

Îi fac cu ochiul. 

— Eşti un pervers. 

— Ştiu. 

— Perversul meu, mă tachinează. 

— Da, al tău. 

După ce prind cataramele, o apuc de vestă şi o sărut 
repede. 

— Întotdeauna, spun şi-i dau drumul înainte să apuce să- 
mi răspundă. Haide! 

Mergem afară, pe scările care duc la puntea superioară şi 
la cabina de comandă. 

Mai jos, pe doc, Mac desface odgonul. Apoi sare înapoi la 
bord. 

— Aici ai învățat toate şmecheriile alea cu frânghia? spune 
Ana, mimând inocenţa. 

— Nodurile marinăreşti m-au ajutat mult. Domnişoară 
Steele, pari curioasă. Îmi place când eşti curioasă. Aș fi foarte 
fericit să-ți demonstrez ce pot face cu o frânghie. 

Ana tace şi cred că am supărat-o. 


La naiba! 

— Ţi-am făcut-o. 

Chicoteşte, mulțumită de ea însăşi. 

Ei bine, nu-i corect. Îmi îngustez ochii. 

— Va trebui să mă ocup de tine mai târziu, acum însă am 
o barcă de condus. 

Mă aşez pe scaunul căpitanului şi pornesc cele două 
motoare de câte 55 de cai-putere. Închid suflanta, iar Mac 
străbate puntea superioară, strângând balustrada. Apoi sare 
pe puntea de la pupa ca să înalțe velele. Îmi face semn, iar eu 
iau legătura prin stație cu Paza de Coastă, ca să primesc undă 
verde. 

O pun pe The Grace în mişcare, împing manşa în față şi 
apăs pe accelerator. Şi frumoasa mea barcă iese cu eleganţă de 
la locul ei. 

Ana face cu mâna unui mic grup care s-a adunat pe doc ca 
să ne admire plecarea. O sprijin cu spatele de picioarele mele. 

— Uite-aici! 

Îi arăt VHE-ult. 

— Aceasta e staţia noastră radio. GPS-ul nostru, AISS-ul 
nostru, radarul. 

— Ce e AIS-ul? 

— Ajută la identificarea noastră când ne întâlnim cu alte 
nave. Asta-i sonda de adâncime. Ia cârma. 

— Sigur, căpitane. 

Mă salută marinăreşte. 

Ieşim încet din port, cu mâinile Anei într-ale mele pe 
cârmă. Ajungem în larg şi întoarcem pe apele canalului într- 
un arc larg, ca să luăm direcţia nord-vest, spre Peninsula 
Olympic? şi spre Insula Bainbridge. Vântul bate moderat, cu 
15 noduri pe oră, dar ştiu că după ce vom întinde velele The 
Grace va zbura. Îmi place asta la nebunie. Îmi place să mă iau 
la întrecere cu forțele naturii într-o ambarcaţiune la 
proiectarea căreia am contribuit, folosindu-mi calitățile pe 
care mi le-am perfecţionat o viaţă întreagă. E foarte palpitant. 

— Hai să navigăm, îi spun Anei şi nu-mi ascund 
entuziasmul. Uite, ia tu cârma. Păstreaz-o pe cursul ăsta! 

Ana pare înspăimântată. 


— Iubito, chiar e uşor. Ține cârma şi priveşte la orizont, 
peste prova. O să te descurci de minune; te descurci mereu. 
Când se ridică velele, vei simţi rezistenţa. Ține bine cârma. O 
să-ți fac semn aşa — fac un gest cu mâna la gât, ca şi cum l-aş 
tăia — și tu opreşti motoarele. De la butonul ăsta de-aici. 

Îi arăt butonul de unde se opresc motoarele. 

— Ai înţeles? 

— Da. 

Dar pare nesigură. Ştiu că a priceput. Mereu pricepe. O 
sărut în grabă şi sar pe puntea superioară ca să pregătesc şi să 
înalt vela mare. Mac şi cu mine tragem la unison, făcând să 
pară floare la ureche. Când vela prinde vântul, ne smucim 
înainte şi-i arunc Anei o privire, dar ea struneşte bine barca. 
Mac şi cu mine muncim la velă şi o înălțăm pe catarg, 
bucurându-ne de vânt şi folosindu-ne de puterea lui. 

— Ține-o drept, iubito, şi taie motoarele! strig peste 
urletul vântului şi al valurilor şi-i fac semn. 

Ana apasă butonul şi zgomotul motoarelor încetează. Noi 
ne îndreptăm pe mare către nord-vest. 

Mă alătur Anei la cârmă. Vântul îi răvăşeşte părul, 
acoperindu-i fața; e exaltată, iar obrajii i s-au îmbujorat de 
bucurie. 

— Ce părere ai? strig eu, peste vuietul oceanului şi al 
vântului. 

— Christian! E fantastic! 

— Așteaptă să vezi toată vela sus. 

Arăt cu bărbia spre Mac, care înalță pânza. 

— Interesantă culoare, ţipă Ana. 

Îi fac cu ochiul, atotştiutor. Da, culoarea camerei mele de 
joacă. 

Vântul umflă vela şi The Grace prinde viteză, 
dezlănțuindu-şi forța şi oferindu-ne o călătorie plină de 
adrenalină. Ana se uită ba la velă, ba la mine. 

— Pânze asimetrice. Pentru viteză, strig eu. 

The Grace poate merge cu douăzeci de noduri la oră, dar 
vântul trebuie să ne fie prielnic pentru o astfel de viteză. 

— E senzațional! strigă ea. Cât de repede mergem? 

— Cincisprezece noduri. 

— Habar nu am ce înseamnă asta. 


— Vreo 30 de kilometri la oră. 

— Atât doar? Pare mult mai rapidă. 

Ana e radioasă. Bucuria ei e molipsitoare. Îi strâng 
mâinile pe cârmă. 

— Eşti adorabilă, Anastasia. Mă bucur să văd că ai puţină 
culoare în obraji, nu numai de la roșeală. Arăţi ca în 
fotografiile lui José. 

Se răsuceşte în braţele mele şi mă sărută. 

— Ştii să distrezi o fată, domnule Grey. 

— Scopul nostru e plăcerea dumneavoastră, domnişoară 
Steele. 

Se întoarce din nou cu fața la prova, iar eu îi dau părul la o 
parte de pe gât şi o sărut. 

— Îmi place să te văd fericită, îi murmur la ureche, în 
timp ce străbatem canalul. 


Ancorăm în golful de lângă Hedley Spit de pe Insula 
Bainbridge. Împreună, Mac şi cu mine lăsăm la apă bărcuța 
de salvare ca el să ajungă la țărm şi să-şi viziteze un prieten 
din Point Monroe. 

— Ne vedem peste o oră, domnule Grey. 

Coboară în bărcuţă, îi face Anei cu mâna şi porneşte 
motorul exterior. 

Sar pe puntea de la pupa, acolo unde stă Ana, şi o iau de 
mână. Nu vreau să-l privesc pe Mac care se îndreaptă spre 
lagună; am chestii mai presante de care trebuie să mă ocup. 

— Ce-o să facem acum? întreabă Ana după ce o conduc în 
salon. 

— Am planuri cu tine, domnişoară Steele. 

Şi o trag în cabina mea, cu o grabă de-a dreptul indecentă. 
Zâmbeşte când îi scot vesta de salvare şi o arunc pe podea. 
Mă fixează cu privirea în tăcere, muşcându-şi buza de jos, şi 
nu ştiu dacă o face intenţionat sau e o nadă inconștientă. 

Vreau să fac dragoste cu ea. 

Pe iahtul meu. 

Va fi o altă premieră. 

Îi mângâi fața cu vârful degetelor, apoi mă mut mai jos, pe 
bărbie, pe gât, pe piept, până la primul nasture închis al 


bluzei ei. Nu-şi poate lua ochii de la mine. 

— Vreau să te privesc. 

Desfac nasturele cu degetul mare şi cel arătător. Stă perfect 
neclintită, respirând precipitat. 

Ştiu că e a mea şi pot face orice vreau cu ea. Iubita mea. 

Fac un pas înapoi şi-i ofer un pic de spaţiu. 

— Dezbracă-te pentru mine, şoptesc. 

Buzele i se deschid şi ochii îi ard de dorinţă. Încet, îşi duce 
degetele la următorul nasture închis şi-l desface lent, apoi se 
mută în acelaşi ritm enervant și la următorul. 

La naiba! 

Mă torturează. Obrăznicătura! 

Când şi ultimul nasture e desfăcut, îşi scoate cămașa şi o 
lasă să cadă pe jos. 

Poartă un sutien alb din dantelă, iar sfârcurile ei împung 
prin dantelă. E o privelişte foarte, foarte frumoasă. Îşi trece 
degetele peste buric şi începe să se joace cu nasturele de sus al 
jeanşilor. 

Iubito, trebuie să-ţi scoţi pantofii. 

— Opreşte-te! Stai jos! 

Îi arăt marginea patului, iar ea se supune. 

Cad în genunchi şi-i desfac şireturile tenișilor. Apoi îi scot 
încălțările şi şosetele. 

Îi iau piciorul şi-i sărut perniţa moale a degetului mare, 
apoi îl muşc uşor. 

— Ah, inspiră ea şi sunetul acesta e ca un cântec dulce 
pentru penisul meu. 

Las-o să facă lucrurile în felul ei, Grey! 

Mă ridic şi-i întind mâna, ridicând-o şi pe ea de pe pat. 

— Continuă! 

Mă dau un pas în spate ca să savurez spectacolul. 

Mă priveşte lasciv, apoi desface nasturele şi trage de 
fermoar în acelaşi ritm lent. Îşi vâră degetele mari în talia 
jeanşilor şi şi-i scoate încet, lăsându-i să alunece în jos pe 
picioare. 

Poartă bikini. 

Bikini. 

Uau! 


Îşi deschide sutietul şi îşi lasă bretelele peste braţe, înainte 
de a-l arunca la podea. 

Vreau să o ating. 

Şi strâng din pumni ca să mă opresc. 

Îşi scoate bikinii şi-i lasă să cadă până la glezne, apoi iese 
din ei şi stă în faţa mea. 

E femeie din cap până în picioare. 

Şi o doresc. 

Pe toată. 

Trupul, inima şi sufletul ei. 

Ai deja inima ei, Grey. Te iubeşte. 

Îmi trag puloverul peste cap, apoi tricoul. Îmi scot pantofii 
şi şosetele. Ea nu-și ia ochii nici măcar o clipă de la mine. 

Privirea ei e arzătoare. 

Când vreau să-mi deschei jeanşii, ea-şi pune mâna peste a 
mea. 

— Dă-mi voie, şopteşte ea. 

Nu mai am răbdare să mă descotoresc de pantaloni, dar îi 
zâmbesc larg. 

— Eşti invitata mea. 

Face un pas în față şi-şi strecoară mâna în jeanșii mei, 
astfel că sunt forțat să mă apropii de ea. Desface nasturele de 
sus, dar nu şi fermoarul. În schimb, degetele ei agile rătăcesc 
pe lângă fermoar, căutând forma penisului meu excitat. 
Instinctiv, îmi încordez şoldurile, lipindu-mi erecţia de mâna 
ei. 

— Eşti atât de îndrăzneață, Ana, atât de curajoasă! 

Îi cuprind faţa cu mâinile şi o sărut, strecurându-i limba 
în gură, în vreme ce ea-şi pune mâinile pe şoldurile mele şi 
mă mângâie cu degetele mari în cercuri, chiar deasupra taliei 
jeanşilor. 

— Şi tu la fel, gâfâie ea lângă buzele mele. 

— Ajungem şi acolo, răspund eu. 

Îmi trage fermoarul, îşi vâră mâna în pantalonii mei şi mă 
prinde de penis. Mormăi apreciativ şi buzele mele le găsesc 
pe ale ei. O cuprind în braţe, simţindu-i pielea delicată lipită 
de mine. 

Întunericul a dispărut. 

Ştie unde să mă atingă. 


Şi cum să mă atingă. 

Mă strânge din ce în ce mai tare, provocându-mi plăcere. 
Mai rabd câteva mişcări, apoi şoptesc: 

— Ah, te vreau atât de mult, iubito! 

Fac un pas înapoi şi-mi scot pantalonii şi lenjeria şi rămân 
în faţa ei dezbrăcat şi pregătit. 

Ochii ei îmi studiază trupul, dar văd cum v-ul micuţ îi 
apare între sprâncene. 

— Ce s-a-ntâmplat, Ana? o întreb şi o mângâi uşor pe 
obraz. 

S-a speriat de cicatricele mele? 

— Nimic. lubeşte-mă, spune ea. 

O îmbrăţişez, o sărut cu fervoare, iar degetele mi se 
încurcă în părul ei. Nu o să mă satur niciodată de gura ei. De 
buzele ei. De limba ei. O împing uşor în spate şi ne lăsăm 
amândoi uşor pe pat. Stând întins lângă ea, îmi trec nasul 
peste obrazul ei, inspirând profund. 

Livezi. Mere. Vară şi o toamnă blândă. 

Ea reprezintă toate lucrurile astea. 

— Ai idee ce minunat e parfumul tău, Ana? E irezistibil. 

Cu buzele o ating uşor pe gât, apoi în jos pe sâni, 
sărutând-o, inspirându-i aroma în timp ce-i explorez trupul. 

— Eşti atât de frumoasă! 

Îi sug cu tandreţe un sfârc. 

Ea geme şi trupul i se arcuieşte pe pat. 

Sunetul acesta mă excită şi mai tare. 

— Lasă-mă să te aud, iubito! 

Îi cuprind sânul, apoi cobor spre talia ei, savurând 
atingerea pielii sale fine sub degetele mele. O mângâi pe şold, 
pe fund, în jos spre genunchi în vreme ce-i sărut şi-i sug 
sânii. O prind de genunchi, îi ridic piciorul şi i-l trec peste 
şoldurile mele. 

Ea geme, iar eu savurez reacţia ei. 

Mă răsucesc şi o aduc deasupra mea. Îi întind un 
prezervativ din noptieră. 

Plăcerea ei e evidentă; coboară, aşezându-mi-se pe coapse. 
Îmi prinde erecţia, se apleacă şi-mi sărută vârful. Părul i se 
revarsă, formând o perdea în jurul penisului meu când mi-l 
ia în gură. 


La naiba! Cât e de erotic! 

Mă devorează, sugând cu putere, trecându-și uşor dinţii 
peste penisul meu. 

Gem şi-mi încordez şoldurile, ca să-i pătrund mai adânc 
în gură. 

Îmi dă drumul, deschide folia şi-mi pune prezervativul pe 
penisul excitat. Întind braţele ca să o ajut să se echilibreze, iar 
ea le prinde pe amândouă. Şi încet, atât de încet, alunecă pe 
mine. 

Ah, Doamne! 

E atât de bine! 

Închid ochii şi-mi las capul pe spate, lăsând-o să mă ia în 
stăpânire. Şi îi cedez în întregime. 

Ea geme, iar eu îmi pun mâinile pe şoldurile ei şi o mişc 
în sus şi-n jos, penetrând-o, devorând-o. 

— Ah, iubito, şoptesc şi vreau mai mult. 

Mult mai mult de-atât. 

Mă ridic astfel încât ne atingem nasurile şi-i apăs fundul 
cu coapsele, îngropat adânc în ea. Geme şi mă prinde de 
braţe, în timp ce eu îi cuprind capul şi o privesc în ochii 
frumoşi, care strălucesc de iubire şi dorinţă. 

— Ah, Ana! Cum mă faci să mă simt, îi spun şi o sărut cu 
pasiune dezlănţuită. 

— Ah, te iubesc, zice ea, iar eu închid ochii. 

Ana mă iubeşte. 

O răsucesc, cu picioarele încolăcite în jurul mijlocului 
meu, şi o privesc uimit. 

Și eu te iubesc. Mai mult decât vei şti vreodată. 

Încet, tandru, blând, încep să mă mișc, savurând fiecare 
părticică din ea. 

Ăsta sunt eu, Ana. 

În întregime. 

Şi te iubesc. 

Îi cuprind capul cu o mână, copleșind-o cu îmbrăţişarea 
mea, în timp ce ea îmi atinge mâinile, părul, fundul cu 
degetele. Îi sărut gura, bărbia, obrazul. Împing din ce în ce 
mai tare până când o aduc aproape de orgasm. Trupul începe 
să-i tremure. Gâfâie, e pregătită. 

— Aşa, iubito. Dă-ţi drumul pentru mine. Te rog, Ana! 


— Christian! strigă ea, atingând orgasmul, şi-mi dau şi eu 
drumul. 


Soarele după-amiezii pătrunde prin hublouri, aruncând 
reflexiile apei pe tavanul cabinei. E atât de linişte, aici, în 
mijlocul valurilor! Poate că într-o zi vom naviga în jurul 
lumii, doar Ana şi cu mine. 

Ea moţăie lângă mine. 

Iubita mea frumoasă şi pasională. 

Ana. 

Îmi amintesc cum credeam că aceste trei litere au puterea 
de a mă răni, dar acum ştiu că au puterea de a mă vindeca. 

Nu te cunoaşte cu adevărat. 

Mă încrunt spre tavan. Gândul ăsta mă tot bântuie. De ce? 

Pentru că vreau să fiu sincer cu ea. Flynn crede că ar 
trebui să am încredere în ea şi să-i spun, dar nu am curajul. 

Va pleca. 

Nu. Alung acest gând şi mă bucur să mai stau întins lângă 
ea câteva minute în plus. 

— Mac se va întoarce în curând. 

Îmi pare rău că am stricat tăcerea aceasta plăcută dintre 
noi. 

— Hmm, mormăie ea, dar deschide ochii şi zâmbeşte. 

— Oricât de mult mi-aş dori să stau aici cu tine toată 
după-amiaza, va avea nevoie să-l ajut cu bărcuţa. 

O sărut pe buze. 

— Ana, ești atât de frumoasă acum, ciufulită şi sexy! Mă 
face să te doresc şi mai mult. 

Îmi mângâie faţa. 

Mă vede. 

Nu. Ana, nu mă cunoşti. 

Mă dau jos din pat în silă, iar ea se răsuceşte şi se întinde 
pe burtă. 

— Nici tu nu eşti mai prejos, căpitane, spune ea apreciativ 
în timp ce mă îmbrac. 

Mă aşez lângă ea ca să mă încalţ. 

— Căpitan, ha? spun eu. Mă rog, sunt stăpânul acestei 
nave. 


— Eşti stăpânul inimii mele, domnule Grey. 

Voiam să fiu stăpânul tău într-un alt fel, dar e bine şi aşa. 
Cred că pot să o fac. O sărut. 

— Voi fi pe punte. Poţi să faci un duş dacă vrei. Ai nevoie 
de ceva? O băutură? 

Se amuză şi ştiu că o face pe socoteala mea. 

— Ce e? întreb. 

— Tu. 

— Ce-i cu mine? 

— Cine eşti tu şi ce-ai făcut cu Christian? 

— Nu e prea departe, iubito, îi răspund şi nodul neliniștii 
îmi împresoară inima ca o iederă. O să-l vezi în curând, mai 
ales dacă nu te ridici din pat. 

O plesnesc peste fund, iar ea râde şi ţipă în acelaşi timp. 

— M-ai făcut să-mi fac griji. 

Mimează îngrijorarea. 

— Aşa am făcut? Îmi transmiţi semnale derutante, 
Anastasia. Cum poate un om să ţină pasul cu tine? 

O sărut rapid. 

— Pe curând, iubito. 

O las să se îmbrace. 

Mac soseşte peste cinci minute și împreună legăm bărcuţa 
de platforma ei de la pupa. 

— Ce făcea prietenul tău? întreb. 

— Era binedispus. 

— Puteai să stai şi tu mai mult, zic eu. 

— Și să ratez întoarcerea? 

— Da. 

— Neah, nu pot sta departe prea mult timp de tipa asta, 
spune Mac şi bate ușor în coca iahtului. 

Zâmbesc larg. 

— Înţeleg. 

Telefonul îmi bâzâie. 

— Taylor, răspund eu, iar Ana deschide uşile glisante ale 
salonului. 

Ține în mână vesta de salvare. 

— Bună ziua, domnule Grey. Apartamentul e liber, spune 
Taylor. 

O trag pe Ana mai aproape şi-i sărut părul. 


— Ce veste grozavă! 

— Am cercetat fiecare cameră. 

— Bravo! 

— Ne-am uitat şi la înregistrările de pe camerele de 
supraveghere din ultimele trei zile. 

— Aşa 

— Acum e clar ca lumina zilei. 

— Serios? 

— Domnișoara Williams a venit pe scări. 

— Scările de la ieşirea de incendii? 

— Da. Avea cheie şi a urcat toate etajele ca să ajungă 
acolo. 

— Înţeleg. 

Uau, a urcat ceva! 

— alele au fost schimbate şi vă puteţi întoarce în 
siguranță. Bagajele dumneavoastră sunt la noi. Vă întoarceți 
în seara aceasta? 

— Da. 

— Când să vă aşteptăm? 

— Diseară. 

— Foarte bine, domnule. 

Închid telefonul și Mac porneşte motoarele. 

— E momentul să ne întoarcem. 

O sărut repede pe Ana şi îi prind cataramele vestei de 
salvare. 


Ana e un ucenic meticulos și dornic să ajute. Ridicăm 
împreună velele, în vreme ce Mac stă la cârmă. O învăţ cum 
să facă un nod triplu. Nu prea se pricepe şi de-abia mă 
stăpânesc să nu râd. 

— Poate o să te leg şi eu pe tine într-o zi, promite ea. 

— Va trebui să mă prinzi mai întâi, domnişoară Steele. 

A trecut multă vreme de când nu m-a mai legat cineva şi 
nu sunt sigur că mi-ar mai plăcea. Mă cutremur, gândindu- 
mă cât de vulnerabil aş fi sub atingerea ei. 

— Vrei să facem un tur mai amănunțit al bărcii? 

— Chiar te rog, e atât de frumoasă! 


x 


Ana stă la cârmă în braţele mele, chiar înainte de a ajunge 
înapoi în port. Pare atât de fericită! 

Și asta mă face şi pe mine fericit. 

A fost fascinată de The Grace şi de tot ce i-am arătat. Chiar 
şi de camera motoarelor. 

A fost distractiv. Inspir profund, iar aerul sărat îmi curăță 
sufletul. Şi-mi amintesc de un citat dintr-una din cărțile mele 
favorite — un jurnal, Pământ al oamenilor. 

— „De când e lumea există poezia velelor în vânt“, îi 
murmur la ureche. 

— Ăsta pare a fi un citat. 

— Este. Antoine de Saint-Exupery. 

— Ah, ador Micul prinț! 

— Şi eu. 

Intrăm în port, apoi o întorc lent pe The Grace şi o conduc 
în marșarier la locul ei. Mulțimea care s-a adunat să ne 
privească s-a împrăştiat, iar Mac sare de pe doc şi leagă 
odgonul pe chei. 

— Ne-am întors, îi spun Anei şi, ca de obicei, îmi pare 
puţin rău să o părăsesc pe The Grace. 

— Mulţumesc. A fost o după-amiază perfectă. 

— Şi mie mi s-a părut la fel. Poate te înscriem la o şcoală 
de iahting, ca să putem ieşi în larg câteva zile, numai noi doi. 

Sau am putea naviga în jurul lumii, Ana, doar tu și cu 
mine. 

— Mi-ar plăcea la nebunie. Putem boteza dormitorul la 
nesfârşit. 

O sărut sub ureche. 

— Hmm, de-abia aştept, Anastasia. 

Freamătă de plăcere. 

— Haide, apartamentul e sigur. Ne putem întoarce. 

— Dar lucrurile noastre de la hotel? 

— Taylor le-a luat deja. Mai devreme, după ce a efectuat 
un raid la bordul iahtului, alături de echipa lui. 

— Bietul om, doarme vreodată? 

— Doarme. Îşi face doar meseria, Anastasia, şi e foarte 
priceput. Jason e o achiziţie excelentă. 

— Jason? 

— Jason Taylor. 


Ana zâmbeşte tandru. 

— Ții la Taylor, remarc. 

— Sigur că ţin. Cred că Taylor are mare grijă de tine. De- 
asta îmi place de el. Pare bun, de încredere și loial. Aduce cu 
un unchi de treabă. 

— Un unchi? 

— Da. 

— Bine, unchi. 

Ana râde. 

— Ah, Christian, maturizează-te, pentru numele lui 
Dumnezeu! 

Poftim? 

Mă ceartă. 

De ce? 

Pentru că sunt posesiv? Poate că e o copilărie. 

Poate. 

— Încerc, răspund eu. 

— Încerci, da. Din răsputeri, spune ea, uitându-se spre 
tavan. 

— Ce amintiri îmi evoci când îţi dai ochii peste cap, 
Anastasia. 

— Fi bine, dacă te porţi frumos, poate vom retrăi 
împreună câteva din acele amintiri. 

— Să mă port frumos? Serios, domnişoară Steele... ce te 
face să crezi că vreau să le retrăiesc? 

— Probabil, felul în care ţi s-au luminat ochii când am 
spus asta. 

— Mă cunoşti deja atât de bine, îi spun. 

— Mi-ar plăcea să te cunosc şi mai bine. 

— Şi eu pe tine, Anastasia. Hai, să mergem! 

Mac a coborât rampa, permiţându-mi să o conduc pe Ana 
pe chei. 

— Mulţumesc, Mac. 

Îi strâng mâna. 

— Întotdeauna o plăcere, domnule Grey. La revedere, 
Ana, mi-a părut bine de cunoştinţă. 

— O zi bună, Mac, şi mulțumesc, răspunde Ana, un pic 
timidă. 


Împreună cu Ana pornesc pe faleză, lăsându-l pe Mac la 
bordul lui The Grace. 

— De unde e Mac? întreabă Ana. 

— Din Irlanda. Irlanda de Nord. 

— E prietenul tău? 

— Mac? Lucrează pentru mine. M-a ajutat să o 
construiesc pe The Grace. 

— Ai mulţi prieteni? 

De ce-aș avea nevoie de prieteni? 

— Nu chiar. Făcând ce fac eu, nu cultiv prietenia. Sunt 
doar... 

Rahat! Mă opresc. Nu vreau să pomenesc de Elena. 

— Ți-e foame? întreb eu, considerând că mâncarea e un 
subiect mai sigur. 

Ana dă din cap. 

— O să mâncăm unde-am lăsat mașina. Hai să mergem! 


Ana şi cu mine ne aşezăm la o masă la Bee, un bistro 
italian de lângă SP. Citeşte meniul în timp ce ia o sorbitură 
dintr-un Frascati rece. Îmi place să o privesc când citeşte. 

— Ce e? întreabă Ana când îşi ridică privirea. 

— Arăţi adorabil, Anastasia. Aerul liber îţi prieşte. 

— Mă simt mai degrabă arsă de soare şi vânt, ca să-ți spun 
drept. Dar a fost o după-amiază minunată. O după-amiază 
perfectă. Îți mulțumesc. 

— A fost plăcerea mea. 

— Pot să te întreb ceva? 

— Orice, Anastasia. Ştii bine asta. 

— Nu pari să ai mulţi prieteni. De ce? 

— 'Ți-am spus, nu prea am timp. Am asociaţi de afaceri, 
dar e altceva decât o prietenie, presupun. Am familia și cam 
atât. 

Ridic din umeri. 

— În afară de Elena. 

Din fericire, îmi ignoră replica despre Elena. 

— Niciun prieten bărbat de vârsta ta cu care să ieşi şi să te 
relaxezi? 

Nu. Doar Elliot. 


— Ştii bine cum mă relaxez eu, Anastasia, spun pe un ton 
coborât. Şi am muncit, să-mi consolidez afacerea. Asta-i tot 
ce fac, în afară de navigat şi de zbor, din când în când. 

Și sex, desigur. 

— Nici măcar în facultate? 

— Nu chiar. 

— Doar Elena, atunci? 

Dau din cap că da. Unde vrea să ajungă cu asta? 

— Cred că eşti cam singuratic. 

Îmi amintesc vorbele Leilei: „Dar eşti singuratic. Pot 
vedea asta“. 

Mă încrunt. Singurul moment în care m-am simţit singur 
a fost când m-a părăsit Ana. 

A fost îngrozitor. 

Nu vreau să mă mai simt niciodată așa. 

— Ce vrei să mănânci? o întreb, sperând să schimbăm 
subiectul. 

— O să încerc risotto. 

— Bună alegere. 

ÎI chem pe chelner. 

Comandăm mâncarea. Risotto pentru Ana, penne pentru 
mine. 

Chelnerul dispare şi observ că Ana priveşte în jos, cu 
degetele împletite. Are ceva pe suflet. 

— Anastasia, ce s-a întâmplat? Spune-mi! 

Se uită la mine, continuând să se foiască, şi ştiu că o 
deranjează ceva. 

— Spune-mi, insist eu. 

Detest să o văd neliniștită. 

Îşi îndreaptă spinarea. E pusă pe treabă. 

Rahat! Acum ce mai e? 

— Îmi fac griji că nu ţi-e suficient. Ştii tu, să te relaxezi. 

Poftim? Nu chestia asta din nou. 

— Ți-am dat vreun semn că nu mi-ar fi de-ajuns? o întreb. 

— Nu. 

— Atunci de ce crezi asta? 

— Ştiu cum eşti tu. De ce ai nevoie. 

Are un glas şovăitor. Îşi lasă umerii în jos şi se strânge 
singură în braţe. Închid ochii şi-mi masez fruntea. Nu ştiu ce 


să spun. Credeam că ne distrăm. 

— Ce trebuie să fac? şoptesc. 

Mă străduiesc, Ana. Chiar mă străduiesc. 

— Nu, ai înţeles greşit, spune ea, dintr-odată însufleţită. Ai 
fost minunat şi ştiu că n-au trecut decât câteva zile, dar sper 
că nu te forțez să fii ceea ce nu eşti. 

Răspunsul ei mă linişteşte, dar cred că nu pricepe exact. 

— Sunt tot eu, Anastasia, cu toate cele cincizeci de umbre 
ale mele în nebunia mea, îi spun, căutându-mi cuvintele. Da, 
trebuie să mă lupt cu nevoia mea de a deţine controlul, dar 
asta e natura mea, aşa mi-am gestionat viaţa. Da, mă aştept să 
te comporți într-un anume fel şi, când n-o faci, e deopotrivă 
enervant şi revigorant. Facem în continuare ce-mi place mie 
să fac. M-ai lăsat să te bat la fund după licitaţia ta scandaloasă 
de ieri. 

Gândul întâlnirii amoroase de azi-noapte mă preocupă 
preţ de o clipă. 

Grey! 

Păstrez un glas neutru şi încerc să-mi dau seama ce simt. 

— Îmi place să te pedepsesc. Nu cred că dorinţa asta va 
dispărea vreodată, dar mă străduiesc, şi nu e atât de greu 
precum credeam că va fi. 

— Nu m-a deranjat, spune Ana încet, referindu-se la 
scena din dormitorul copilăriei mele. 

— Știu. Nici pe mine. 

Inspir adânc şi-i spun adevărul. 

— Dar lasă-mă să-ți spun, Anastasia, chestia asta e nouă 
pentru mine, şi ultimele câteva zile au fost cele mai frumoase 
din viaţa mea. Nu vreau să schimb nimic. 

Faţa i se luminează. 

— Au fost cele mai frumoase şi din viața mea, fără 
îndoială. 

Sunt convins că uşurarea mi se reflectă în zâmbet. 

Ea insistă. 

— Deci, nu mai vrei să mă duci în camera de joacă? 

La naiba! Înghit în sec. 

— Nu, nu mai vreau. 

— De ce nu? întreabă ea. 

Acum chiar că sunt în confesional. 


— Ultima oară când am fost acolo m-ai părăsit. O să stau 
departe de orice lucru care te-ar putea face să mă părăseşti 
din nou. Am fost devastat când ai plecat. Ți-am explicat asta. 
Nu vreau să te mai simţi aşa niciodată. Ți-am spus ce simt 
pentru tine. 

— Dar nu prea pare corect. Nu poate fi prea relaxant ca tu 
să fii în permanenţă preocupat de cum mă simt eu. Ai făcut 
toate schimbările astea de dragul meu, iar eu... eu cred că ar 
trebui să te răsplătesc cumva. Nu ştiu, poate să încercăm nişte 
jocuri pe roluri. 

Roşeşte. 

— Ana, mă răsplăteşti mai mult decât crezi. Te rog, te rog 
nu te simţi așa. lubito, a trecut un singur weekend. Mai dă-ne 
un răgaz. M-am gândit mult la noi atunci când ai plecat. 
Avem nevoie de timp. Trebuie să ai încredere în mine şi eu în 
tine. Poate că în timp o să mai schimbăm câte ceva, dar mie- 
mi place cum ești acum. Îmi place să te văd atât de fericită, 
atât de relaxată şi fără de griji, ştiind că am ceva de-a face cu 
asta. Niciodată n-am... 

Mă opresc. 

Nu renunţa la mine, Ana! 

Aud vocea enervantă a doctorului Flynn. 

— Înainte să alergăm, trebuie să învăţăm să mergem, spun 
cu voce tare. 

— Ce-i aşa de amuzant? întreabă ea. 

— Flynn. Aşa zice tot timpul. Nu mi-am închipuit 
niciodată c-o să ajung să-l citez. 

— Un flynnism. 

Izbucnesc în râs. 

— Exact! 

Chelnerul vine cu aperitivul şi conversaţia noastră grea 
încetează. Începem să vorbim despre ceva mai relaxant, cum 
ar fi călătoriile. Discutăm despre țările pe care Ana ar vrea să 
le viziteze şi despre locurile în care am fost eu. Vorbind cu 
Ana îmi amintesc cât sunt de norocos. Părinţii mei m-au 
plimbat peste tot în lume: în Europa, Asia şi America de Sud. 
Mai ales tata considera călătoriile drept o parte vitală a 
educaţiei noastre. Desigur, ei şi-au permis asta. Ana n-a ieşit 
niciodată din SUA şi şi-a dorit întotdeauna să viziteze 


Europa. Mi-ar plăcea să o duc în toate aceste locuri; mă 
întreb dacă ar vrea să navigheze cu mine în jurul lumii. 
N-o lua razna, Grey! 


Traficul e lejer când ne întoarcem la Escala. Ana admiră 
peisajul, bătând din picior în ritmul muzicii din mașină. 

Mă tot gândesc la discuţia noastră aprinsă de mai 
devreme, despre relaţia noastră. Adevărul e că nu ştiu dacă 
pot păstra o relație convenţională, dar sunt dornic să încerc. 
Nu vreau să o forțez să facă lucruri pe care nu şi le doreşte. 

Dar şi le dorește, Grey. 

Aşa a spus. 

Vrea în Camera Roşie, aşa cum îi spune ea. 

Clatin din cap. Cred că, pentru prima oară, îi voi urma 
sfatul doctorului Flynn. 

Înainte să alergăm, trebuie să învăţăm să mergem, Ana. 

Mă uit pe fereastră şi zăresc o femeie cu părul lung şi 
castaniu, care-mi aminteşte de Leila. Nu e ea, dar pe măsură 
ce ne apropiem de Escala încep să studiez străzile, căutând-o 
din priviri. 

Unde dracului este? 

Până când parchez maşina în garaj la Escala, strâng cu 
putere volanul şi tensiunea mi-a cuprins fiecare muşchi din 
corp. Mă întreb dacă a fost o idee bună să revenim la 
apartament câtă vreme Leila umblă încă de capul ei. 

Sawyer e în garaj, învârtindu-se pe lângă locurile mele de 
parcare ca un leu în cușcă. E cu siguranţă o exagerare, dar mă 
bucur să văd că Audi-ul A3 a dispărut. Îi deschide Anei 
portiera în vreme ce eu opresc motorul. 

— Salut, Sawyer, spune ea. 

— Domnişoară Steele. Domnule Grey, ne salută şi el. 

— Niciun semn? îl întreb. 

— Nu, domnule, răspunde el şi, chiar dacă ştiu că ăsta era 
răspunsul, tot e enervant. 

O iau de mână pe Ana şi intrăm în lift. 

— Nu ai voie să ieşi de-aici neînsoţită. Înţelegi? îi spun 
Anei. 

— Bine, spune ea când se închid ușile, şi surâde amuzată. 


— Ce-i așa de amuzant? 

Sunt uimit că a fost de acord atât de uşor. 

— Tu eşti. 

— Eu? 

Tensiunea începe să mi se evapore. Râde de mine? 

— Domnişoară Steele? De ce sunt amuzant? 

Strâng din buze, încercând să nu zâmbesc. 

— Nu te bosumfla, spune ea. 

M-am bosumflat? 

— De ce? 

— Pentru că are același efect asupra mea cum am şi eu 
asupra ta când fac asta. 

Îşi muşcă uşor buza de jos. 

— Serios? 

Mai ţugui buzele încă o dată şi mă înclin, dându-i un sărut 
fugar. Când buzele noastre se ating, dorința scânteiază în aer. 
Îi aud respiraţia întretăiată, apoi degetele ei mi se încurcă în 
păr. O ţin lipită de buzele mele, o iau în braţe şi o împing în 
peretele liftului, cu mâinile cuprinzându-i fața. Limbile 
noastre se împletesc, iar ea ia ce-şi doreşte şi eu îi ofer tot ce 
am mai bun. 

E exploziv. 

Vreau să i-o trag. Acum. 

Îmi revărs toate neliniştile în ea, iar ea absoarbe totul. 

Ana... 

Uşile liftului se deschid cu un sunet familiar şi mă 
desprind de ea, dar tot o ţintuiesc de perete cu şoldurile și cu 
penisul meu erect. 

— Ah, şoptesc, trăgând aer în piept. 

— Ah, răspunde ea gâfâind. 

— Ce-mi faci tu mie, Ana! 

Îmi plimb degetul mare peste buza ei de jos. Privirea Anei 
fuge spre foaier şi mai degrabă îl simt pe Taylor, nu-l zăresc. 

Mă sărută pe colțul gurii. 

— Ce-mi faci tu mie, Christian, spune ea. 

Fac un pas înapoi şi o iau de mână. 

N-am mai sărit pe ea într-un lift din ziua aceea, de la The 
Heathman. 

Stăpâneşte-te, Grey! 


— Vino, îi zic. 

Când ieşim din lift, Taylor așteaptă într-o parte. 

— Bună seara, Taylor. 

— Domnule Grey, domnişoară Steele. 

— Am fost doamna Taylor ieri, zice Ana, numai zâmbete 
pentru domnul Taylor. 

— Sună bine, domnişoară Steele, răspunde Taylor. 

— Şi mie mi s-a părut la fel. 

Ce mama naibii se întâmplă? 

Mă încrunt la Ana şi la Taylor. 

— Dacă aţi terminat aici, aş vrea şi eu un raport. 

Ana şi Taylor schimbă o privire. 

— Vin imediat la tine. Am ceva de vorbit cu domnișoara 
Steele, îi spun lui Taylor. 

Fl dă din cap. 

Iar eu o duc pe Ana la mine în dormitor şi închid ușa. 

— Nu flirta cu angajaţii, Anastasia! 

— Nu flirtam. Eram prietenoasă. E o diferenţă. 

— Nu fi prietenoasă şi nu flirta cu angajaţii! Nu-mi place. 

Oftează. 

— Îmi pare rău. 

Îşi dă părul peste umăr şi-şi priveşte unghiile. O prind de 
bărbie şi-i ridic capul ca să o pot privi în ochi. 

— Ştii cât sunt de gelos. 

— N-ai niciun motiv să fii gelos, Christian. Sunt a ta trup 
şi suflet. 

Mă priveşte ca şi cum mi-aş fi pierdut minţile şi, dintr- 
odată, mă simt ca un prost. 

Are dreptate. 

Exagerez. 

O sărut cast. 

— Nu durează mult. Simte-te ca acasă. 

Îl găsesc pe Taylor la el în birou. Se ridică atunci când 
intru. 

— Domnule Grey, în legătură cu... 

Ridic mâna. 

— Nu. Eu ar trebui să-mi cer scuze. 

Taylor pare surprins. 

— Ce se întâmplă? întreb. 


— Gail se va întoarce mai pe seară. 

— Bravo! 

— l-am informat pe administratorii clădirii că 
domnișoara Williams avea o cheie. Mi s-a părut că trebuie să 
ştie şi ei. 

— Care a fost reacţia lor? 

— Păi, i-am oprit să sune la poliţie. 

— Foarte bine. 

— Au fost schimbate toate încuietorile şi un reparator 
vine să se uite la uşa scării de urgenţă. Domnișoara Williams 
n-ar mai trebui să poată intra nici măcar dacă are cheia. 

— N-ai găsit nimic în căutările tale? 

— Nimic, domnule. Nu vă pot spune unde se ascundea. 
Dar acum nu mai e aici. 

— Ai vorbit cu Welch? 

— L-am informat. 

— Mulţumesc. Ana va rămâne aici în seara asta. Cred că e 
mai sigur așa. 

— Sunt de acord, domnule. 

— Nu mai cumpăra Audi-ul. Am decis să-i cumpăr Anei 
un Saab. Va ajunge aici în curând. I-am rugat să grăbească 
livrarea. 

— Aşa voi face, domnule. 

Când revin în dormitor, Ana stă în pragul debaralei. Pare 
un pic mirată. Îmi întind capul după ușa dulapului. Hainele ei 
sunt acolo. 

— Ah, au reuşit să le mute. 

Credeam că se va ocupa Gail de hainele Anei. Ridic din 
umeri. 

— Ce s-a întâmplat? întreabă ea. 

Mă gândesc rapid la ce mi-a spus Taylor adineauri despre 
apartament şi despre Leila. 

— Aş vrea să ştiu pe unde e. Scapă tuturor încercărilor 
noastre de a o găsi, când de fapt are nevoie de ajutor. 

Ana mă ia în braţe, strângându-mă, liniștindu-mă. Iar eu 
o îmbrăţişez şi o sărut pe creştet. 

— Ce-o să faci când o s-o găseşti? întreabă ea. 

— Dr. Flynn are un loc. 

— Şi soţul ei? 


— S-a spălat pe mâini de ea. 

Nenorocitul! 

— Familia ei e în Connecticut. Cred că e tare singură. 

— Asta e foarte trist. 

Compasiunea Anei nu cunoaşte limite. O strâng și mai 
tare în braţe. 

— Eşti de acord cu tot personalul care se învârte pe aici? 
Vreau să stai cu mine în cameră. 

— Da. 

— Vreau să dormi cu mine. Nu am coşmaruri când eşti cu 
mine. 

— Ai coşmaruri? 

— Da. 

Mă strânge şi mai tare în braţe şi stăm în debara 
îmbrățişaţi. Câteva clipe mai târziu, spune: 

— Îmi pregăteam hainele pentru mâine, la birou. 

— La birou? 

Îi dau drumul. 

— Da, la birou, spune ea, derutată. 

— Dar Leila e pe undeva pe-afară. 

Nu pricepe riscul? 

— Nu vreau să te duci la birou. 

— E ridicol, Christian. Trebuie să mă duc la serviciu. 

— Nu, nu trebuie. 

— Am o slujbă nouă, care-mi place. Sigur că trebuie să mă 
duc. 

— Ba nu, nu trebuie. 

Pot să am eu grijă de tine. 

— Crezi că o stau aici nefăcând nimic în timp ce tu eşti 
stăpânul universului? 

— Sincer, da, răspund eu. 

Ana închide ochii şi-şi masează fruntea, de parcă-şi 
invocă toată forţa interioară. Nu pricepe şi pace. 

— Christian, trebuie să mă duc la serviciu, spune ea. 

— Nu, nu trebuie. 

— Ba. Da. Trebuie. 

Are un ton deschis şi hotărât. 

— Nu e sigur. 

Dacă ţi se-ntâmplă ceva? 


— Christian, trebuie să muncesc ca să mă întreţin. Nu o 
să păţesc nimic. 

— Nu, nu trebuie să munceşti ca să te întreţii. Şi de unde 
ştiu eu că n-o să păţeşti nimic? 

La naiba! De-asta îmi place să am supuse. Acum nu ne- 
am fi certat dacă ar fi semnat nenorocitul ăla de contract. 

— Pentru numele lui Dumnezeu, Christian, Leila era la 
capătul patului tău şi nu mi-a făcut niciun rău. Şi da, trebuie 
să muncesc. Nu vreau să mă întreţii tu. Am de plătit 
împrumuturile pentru studiile universitare. 

Îşi pune mâinile în şolduri. 

— Nu vreau să te duci la birou. 

— Nu depinde de tine, Christian. Decizia asta nu-ţi 
aparţine. 

La naiba! 

A luat o hotărâre. 

Şi, desigur, are dreptate. 

Îmi trec mâna prin păr, încercând să-mi stăpânesc mânia, 
şi, în cele din urmă, îmi vine o idee. 

— Sawyer te va însoți. 

— Christian, nu e necesar. Eşti irațional. 

— raţional? mă răstesc. Fie vine cu tine, fie o să fiu de- 
adevăratelea irațional şi o să te ţin aici. 

— Cum anume, mai exact? 

— Ah, o să găsesc eu o cale, Anastasia. Nu mă pune la 
încercare. 

Sunt gata să explodez. 

— Bine! strigă ea, ridicând ambele mâini. Bine, Sawyer mă 
poate însoți, dacă asta te face să te simţi mai bine. 

Vreau să o sărut, să o plesnesc la fund sau să i-o trag. Fac 
un pas înainte, iar ea se dă imediat în spate, privindu-mă cu 
atenţie. 

Grey! O sperii pe biata fată. 

Inspir adânc ca să mă calmez şi o invit pe Ana să facem 
turul apartamentului. Dacă va rămâne aici, ar trebui să 
cunoască mai bine locul. Mă privește şovăitor, de parcă aș fi 
luat-o prin surprindere. Dar e de acord şi mă prinde de 
mână. O strâng uşor în mâna mea. 

— Nu voiam să te sperii, îmi cer eu scuze. 


— Nu m-ai speriat. Eram doar gata să o iau la goană, 
spune ea. 

— Să o iei la goană? 

Ai scos-o din minți iarăşi, Grey. 

— Glumesc! ţipă ea. 

Nu e deloc amuzant, Ana. 

Oftez şi o plimb prin apartament. Îi arăt camera liberă de 
lângă a mea, apoi o duc la etaj, unde sunt celelalte camere, 
sala de forţă şi dormitoarele personalului. 

— Eşti sigur că nu vrei să intrăm aici? întreabă ea timid 
când trecem pe lângă camera de joacă. 

— Nu am cheia. 

Încă mă gândesc la discuţia de mai devreme. 

Nu-mi place să mă cert cu ea. Dar, ca de obicei, mă bate 
cu armele mele. 

Dar dacă i se-ntâmplă ceva? 

Va fi vina mea. 

Tot ce pot spera e că Sawyer o va proteja. 

La parter, îi arăt camera unde este televizorul. 

— Deci chiar ai Xbox. 

Izbucneşte în râs. Îmi place râsul ei la nebunie. Mă face 
imediat să mă simt mai bine. 

— Da, dar nu mă pricep deloc. Elliot mă bate întotdeauna. 
A fost amuzant când ai crezut că asta e camera mea de joacă. 

— Mă bucur că ţi se pare distractiv, domnule Grey, zice 
ea. 

— Păi eşti distractivă, domnişoară Steele, când nu eşti 
exasperantă, desigur. 

— De obicei sunt exasperantă când eşti absurd. 

— Eu? Absurd? 

— Da, domnule Grey. Ar putea să te mai cheme şi 
Absurdul. 

— Noroc că nu mă cheamă. 

— S-ar potrivi totuşi. 

— E doar părerea ta, domnişoară Steele. 

— M-ar interesa opinia profesionistă a doctorului Flynn. 

Doamne, îmi place la nebunie să mă ciorovăiesc cu ea. 

— Credeam că te mai cheamă și Trevelyan, ca nume de 
botez, spune ea. 


— Nu. E tot nume de familie. Trevelyan-Grey. 

— Dar nu-l foloseşti. 

— E prea lung. Vino! 

O duc apoi în biroul lui Taylor. Acesta se ridică atunci 
când intrăm. 

— Bună, Taylor. Îi arăt Anastasiei apartamentul. 

Fl dă din cap, salutându-ne. Ana priveşte în jur, surprinsă 
probabil de dimensiunea încăperii şi de şirul de monitoare de 
supraveghere. Mergem mai departe. 

— Şi, desigur, aici ai mai fost. 

Deschid ușa bibliotecii, iar Ana descoperă aici masa de 
biliard. 

— Vrei să jucăm? mă provoacă ea. 

Domnişoara Steele are chef de o partidă. 

— Bine. Ai mai jucat vreodată? 

— De câteva ori, spune ea, fără să mă privească în ochi. 

Minte. 

— Eşti o mincinoasă foarte proastă, Anastasia. Ori n-ai 
mai jucat niciodată, ori... 

— Ți-e frică de un pic de concurenţă? mă întrerupe ea. 

— Frică de o fetiţă ca tine? mă strâmb eu. 

— Un pariu, domnule Grey. 

— Atât de încrezătoare eşti, domnişoară Steele? 

Asta e o nouă față a Anei, pe care n-am văzut-o până 
acum. 

Hai să jucăm, Ana! 

— Pe ce vrei să pui pariu? 

— Dacă am să câştig, mă duci din nou în camera de joacă. 

Rahat! Vorbește serios. 

— Şi dacă o să câştig eu? întreb. 

— Atunci alegi tu. 

Ridică din umeri, încercând să pară nonșalantă, dar în 
ochi îi licăreşte neastâmpărul. 

— Gata, s-a făcut. 

Cât de dificil poate să fie? 

— Vrei să joci biliard, snooker sau carom? 

— Biliard, te rog. Nu le ştiu pe celelalte. 

Scot bilele dintr-un dulap de sub rafturile cu cărţi şi le 
aşez pe fetrul verde. Aleg un tac pentru Ana, potrivit cu 


înălțimea ei. 

— Vrei să le sparg eu? o întreb, întinzându-i creta. 

O s-o încurce. 

Hmm. Poate ăsta va fi premiul meu. 

Îmi vine în minte o imagine cu ea în genunchi în faţa mea, 
cu mâinile legate, sugându-mi scula. Mda. Ar putea 
funcţiona. 

— Bine, spune ea, cu voce întretăiată şi dulce, în vreme ce 
dă cu cretă pe vârful tacului. 

Îşi strânge buzele şi, privindu-mă printre gene, expiră lent 
şi deliberat. 

Simt asta direct în vintre. 

La naiba! 

Îşi potriveşte tacul, apoi loveşte în bile cu atâta forță şi 
măiestrie, încât le dispersează. Bila galbenă dungată cu 
numărul 9 intră în colţul din dreapta sus. 

Ah, Anastasia Steele, ești plină de surprize. 

— Aleg jumătăţile, zice ea şi are tupeul de a-mi zâmbi cu 
timiditate. 

— Eşti invitata mea. 

O să fie distractiv. 

Dă ocol mesei, căutându-și următoarea victimă. Îmi place 
mult de Ana aceasta nouă. Prădătoare. Competitivă. 
Încrezătoare. Sexy ca naiba. Se apleacă peste masă, 
întinzându-şi braţul, iar bluza i se ridică, dând la iveală o fâşie 
micuță de piele, deasupra jeanşilor. Loveşte bila albă şi cea 
maronie dungată intră în gaură. Se învârte iar în jurul mesei, 
mă priveşte în grabă, se întinde din nou peste masă, cu 
fundul în aer, trimițând în buzunar bila violet. 

Hmm... Cred că trebuie să-mi revizuiesc planurile. 

Se pricepe. 

O bagă repede pe cea albastră, dar o ratează pe cea verde. 

— Ştii, Anastasia, aş putea sta aici şi te-aş putea privi toată 
ziua cum te apleci şi cum te întinzi pe masa de biliard, îi 
spun. 

Ea se înroşeşte. 

Da! 

Asta-i Ana pe care o cunosc. 

Îmi scot puloverul şi studiez ce-a mai rămas pe masă. 


Începe spectacolul, Grey. 

Încep să bag în buzunarele mesei cât de multe bile pline 
pot; am ceva de recuperat. Introduc trei şi mă aşez să o rezolv 
şi pe cea portocalie. Lovesc bila albă şi portocalia intră în 
stânga jos, urmată de cea albă. 

Rahat! 

— O greşeală elementară, domnule Grey. 

— Ah, domnişoară Steele, nu sunt decât un muritor 
nesăbuit. E rândul tău, cred. 

Îi fac un semn în direcţia mesei. 

— Nu încerci să pierzi intenţionat, nu-i aşa? 

Îşi înclină capul într-o parte. 

— O, nu. Pentru premiul pe care-l am în minte, vreau să 
câştig, Anastasia. Dar eu vreau întotdeauna să câştig. 

Sex oral în genunchi sau... 

Aş putea să o împiedic să se ducă la serviciu. Hmm... Un 
pariu care ar putea-o costa slujba. Nu cred că ar fi o alegere 
care m-ar avantaja. 

Mijeşte ochii şi aş plăti bani buni să aflu la ce se gândeşte. 
Se înclină peste masă ca să vadă mai bine cum sunt aşezate 
bilele. Bluza i se deschide şi îi zăresc sânii. 

Se ridică şi are un mic zâmbet pe buze. Vine către mine şi 
se apleacă, mişcându-şi fundul mai întâi la stânga, apoi la 
dreapta. Se întoarce în capul mesei şi se înclină iar, arătându- 
mi tot ce are de oferit. Când se apleacă, trage cu ochiul spre 
mine. 

— Ştiu ce vrei sa faci, şoptesc eu. 

Și penisul meu e de acord, Ana. 

La greu. 

Îmi schimb poziţia ca să-mi ascund erecţia crescândă. 

Se îndreaptă şi-şi înclină capul într-o parte, în timp ce-şi 
plimbă mâna în sus şi-n jos, încet, de-a lungul tacului. 

— Ah! Nu mă pot hotărî unde să bag următoarea bilă. 

La naiba! E o adevărată seducătoare. 

Se înclină, loveşte bila portocalie dungată cu cea albă ca să 
le alinieze cu buzunarul, apoi ia suportul de sub masă, ca să- 
şi potrivească mai bine lovitura. Când ţinteşte bila albă, îi văd 
sânii sub bluză. Inspir profund. 

Ratează. 


Bine. 

Mă plimb şi ajung în spatele ei în timp ce e încă aplecată 
peste masă şi-mi pun mâna peste mâna ei. 

— Dai din fund pe-aici ca să mă chinui pe mine, 
domnişoară Steele? 

O plesnesc cu putere. 

Pentru că merită. 

Ea geme. 

— Da, şopteşte ea. 

Ah, Ana! 

— Ai grijă ce-ţi doreşti, iubito! 

Țintesc bila roşie, care intră în gaura din stânga jos. Apoi 
încerc să o vâr pe cea galbenă în colțul din dreapta sus. 
Lovesc lent bila albă. Atinge uşor bila galbenă, dar aceasta se 
opreşte la foarte mică distanță de destinaţie. 

Rahat! Am ratat. 

Ana îmi zâmbeşte cu subînţeles. 

— Camera Roşie, hai că venim, spune ea. 

Îmi place futaiul tău pervers. 

Chiar îi place. 

E derutant. Îi fac semn să continue, ştiind că nu vreau să o 
duc în camera de joacă. Ultima oară când am fost acolo m-a 
părăsit. 

Bagă bila verde. Îmi zâmbeşte triumfător şi o rezolvă şi pe 
cea portocalie. 

— Alege buzunarul, mormăi eu. 

— Stânga sus, spune ea şi-şi scutură fundul în faţa mea. 

Loveşte, dar bila neagră ajunge departe de ţintă. 

Ah, ce bucurie! 

Scap repede de ultimele două bile pline şi acum am rămas 
eu cu cea neagră. Dau tacul cu cretă, uitându-mă fix la Ana. 

— Dacă o să câştig, te bat la fund, apoi ţi-o trag pe masa 
asta de biliard. 

Buzele i se întredeschid. 

Da. E entuziasmată de idee. Asta m-a rugat toată ziua. 
Crede că mi-am pierdut talentul? 

Mă rog, o să vedem. 

— Dreapta sus, anunţ eu şi mă aplec ca să lovesc. 


Tacul atinge bila albă, care o loveşte pe cea neagră, care se 
rostogoleşte spre buzunarul din dreapta sus. Se plimbă pe 
margini preţ de o clipă, iar eu nu mai respir până când nu 
cade cu un sunet satisfăcător înăuntru. 

Da! 

Anastasia Steele, eşti a mea. 

Mă duc acolo unde a rămas cu gura căscată, părând un pic 
demoralizată. 

— Sper că ştii să pierzi, nu-i aşa? o întreb. 

— Depinde cât de tare mă plesneşti la fund, murmură ea. 

Îi iau tacul din mâini, îl aşez pe masă, îmi vår degetul în 
partea de sus a bluzei ei şi o trag mai aproape de mine. 

— Ei bine, hai să-ţi numărăm infracțiunile, domnişoară 
Steele. 

Ridic degetele şi-i contorizez delictele. 

— Unu, m-ai făcut gelos cu angajaţii. 

Ea cască ochii mari. 

— Doi, te-ai certat cu mine din cauta serviciului. Și trei, 
ţi-ai plimbat minunatul posterior prin fața mea în ultimele 
douăzeci de minute. 

Mă înclin şi-mi frec nasul de al ei. 

— Vreau să-ţi scoţi jeanşii şi cămaşa asta ispititoare. 
Acum. 

O sărut uşor pe buze, apoi mă îndrept spre ușa bibliotecii 
şi o încui. 

Când mă răsucesc, o văd încremenită în loc. 

— Hainele, Anastasia. Mi se pare că le ai încă pe tine. 
Scoate-le sau ţi le scot eu. 

— Scoate-mi-le tu, zice ea, iar vocea îi e caldă, ca briza 
verii. 

— Ah, domnişoară Steele. E o treabă complicată, dar cred 
că mă voi ridica la înălțimea misiunii. 

— De obicei te ridici la înălțimea misiunilor, domnule 
Grey. 

Îşi muşcă buza. 

Aluzii de la Ana. 

— Adică, domnişoară Steele, ce vrei să spui cu asta? 

Pe biroul din bibliotecă observ o riglă de plastic. 

Perfect. 


Toată ziua a făcut remarci directe cum că-i lipsește faţa 
asta a mea. Să vedem cum o să-i placă asta. O ridic ca să o 
vadă şi ea şi o îndoi, apoi o bag în buzunarul de la spate şi mă 
duc înspre ea. 

Jos cu pantofii, cred. 

Mă las în genunchi şi-i desfac tenișii, scoțându-i apoi şi 
şosetele. Îi deschid nasturele jeanşilor şi trag fermoarul în jos. 
Ridic privirea şi-i scot încet jeanşii. Nu-şi ia ochii din ochii 
mei. Pe sub pantaloni poartă perechea albă de bikini. 

Acei bikini. 

Sunt fan. 

La fel şi scula mea... 

O prind de partea din spate a coapselor şi-mi trec nasul 
peste lenjeria ei. 

— Vreau să fiu destul de dur cu tine, Ana. Va trebui să-mi 
spui dacă e prea mult, şoptesc şi o sărut pe clitoris prin 
chiloţii de dantelă. 

Ea geme. 

— Cuvânt de siguranță? spune ea. 

— Nu, fără cuvânt de siguranţă, doar spune-mi când să 
mă opresc şi mă voi opri. Înţelegi? 

O sărut din nou şi-mi trec nasul peste micul punct de la 
împreunarea coapselor sale. Mă ridic înainte să mă ia valul. 

— Răspunde-mi! 

— Da, da, înţeleg. 

— Ai tot lansat aluzii şi mi-ai dat semnale amestecate, 
Anastasia. Ai spus că-ţi faci griji că-mi pierd talentul. Nu sunt 
sigur ce voiai să spui cu asta şi nu ştiu cât erai de serioasă, dar 
suntem pe cale să aflăm. Nu vreau să ne întoarcem în camera 
de joacă deocamdată, aşa că putem încerca asta acum, dar 
dacă nu-ți place, promite-mi că o să-mi spui. 

— O să-ţi spun. Fără cuvinte de siguranţă, zice ea — ca să 
mă liniştească, presupun. 

— Suntem iubiţi, Anastasia. Iubiţii n-au nevoie de cuvinte 
de siguranţă. 

Mă încrunt. 

— Nu-i așa? 

E un lucru despre care nu ştiu nimic. 

— Cred că nu, răspunde ea. Promit. 


Trebuie să fiu sigur că-mi va transmite cumva dacă merg 
prea departe. Expresia ei e sinceră şi plină de dorință. Îi 
desfac nasturii bluzei şi o las să cadă, iar sânii ei mă excită. 
Foarte tare. Arată senzaţional. Iau tacul din spatele ei. 

— Joci bine, domnişoară Steele. Trebuie să recunosc că 
sunt surprins. De ce n-ai băgat bila neagră? 

Strânge din buze, cu o mutră sfidătoare, apoi ia bila albă 
şi, aplecându-se peste masă, îşi pregăteşte lovitura. În acest 
timp, eu mă duc în spatele ei şi-mi pun mâna pe coapsa ei 
dreaptă. Se încordează când îmi trec degetele peste fundul ei 
şi înapoi pe coapsă, tachinând-o uşor. 

— O să ratez dacă tot faci asta, se plânge ea, cu glas 
răguşit. 

— Nu-mi pasă dacă reuşeşti sau ratezi, iubito. Voiam doar 
să te văd aşa, mai mult dezbrăcată, întinsă pe masa mea de 
biliard. Ai idee cât eşti de sexy în clipa asta? 

Roşeşte şi începe să se joace cu bila albă, încercând să o 
alinieze cu cea neagră. Îi mângâi fundul. Fundul ei frumos, 
care iese în evidenţă pentru că poartă bikini. 

— Sânga sus, spune ea şi loveşte bila albă cu vârful tacului. 

O plesnesc cu putere şi ea ţipă. Bila albă o atinge pe cea 
neagră, dar aceasta se loveşte de mantă, neintrând în 
buzunar. 

Îi mângâi din nou fundul. 

— Ah, cred că trebuie să mai încerci o dată. Ar trebui să te 
concentrezi, Anastasia. 

Îşi scutură fundul lipit de mâna mea, cerşind parcă mai 
mult. 

Îi place chestia asta foarte mult, aşa că mă duc la capătul 
mesei şi repun bila neagră în joc. Apoi iau bila albă şi i-o 
trimit ei, rostogolind-o pe masă. 

Ea prinde bila şi începe să le alinieze din nou. 

— Nu, nu, o avertizez eu. Stai puţin! 

Nu așa de repede, domnişoară Steele! 

Mă întorc din nou în spatele ei, dar de data aceasta o 
mângâi cu mâna pe coapsa stângă şi pe fund. 

Îmi place la nebunie fundul ei. 

— "Ţinteşte, îi şoptesc. 

Ea geme şi-şi pune capul pe masă. 


Nu renunţa încă, Ana! 

Inspiră adânc şi, ridicându-şi capul, se mişcă spre dreapta, 
iar eu o urmez. Se apleacă, se întinde peste masă şi loveşte 
bila albă. Când bila se rostogoleşte pe fetru, o plesnesc din 
nou. Tare. Bila neagră nu intră. 

— A, nu, spune, gemând. 

— Încă o dată, iubito. Dacă ratezi şi de asta, o să-ţi iei 
bătaie rău de tot. 

Aşez bila neagră pe masă şi revin la locul meu din spatele 
ei, mângâindu-i din nou fundul minunat. 

— Pot să o fac, gâfâie ea. 

Îşi împinge posteriorul în mâna mea, iar eu o pocnesc în 
joacă. 

— Nerăbdătoare, domnişoară Steele? întreb eu. 

Scoate un geamăt. Ca răspuns. 

— Ei bine, hai să scăpăm de ăştia. 

Îi scot bikinii, aruncându-i peste jeanşi. Îngenunchez în 
spatele ei, sărutându-i fiecare fesă. 

— Loveşte bila, iubito! 

E neliniştită, mişcând tot timpul din degete. Ia bila albă, o 
aliniază cu cea neagră, o loveşte, dar, în nerăbdarea ei, ratează 
din nou. Strânge din ochi, așteptând să o plesnesc, în schimb 
mă înclin peste ea, lipind-o de fetrul mesei de biliard. Îi iau 
tacul din mână şi-l împing deoparte. 

Acum să ne distrăm puţin. 

— Ai ratat, îi şoptesc la ureche. Pune-ţi mâinile pe masă. 

Erecţia mi se luptă cu fermoarul închis. 

— Bravo! Acum o să te plesnesc la fund şi data viitoare, 
poate, n-o să mai ratezi. 

Mă mut lângă ea ca să am ţintă mai bună. Ea geme şi 
închide ochii, iar respiraţia îi devine mai zgomotoasă. Îi 
mângâi fundul cu o mână. Cu cealaltă o ţintuiesc şi-mi înfig 
degetele în părul ei. 

— Desfă picioarele, îi spun şi scot rigla din buzunar. 

Ea şovăie, aşa că o plesnesc cu rigla. Scoate un zgomot 
grozav când se loveşte de fundul ei, iar ea geme, dar nu spune 
nimic, aşa că o plesnesc din nou. 

— Picioarele, îi poruncesc. 


Ea se supune şi o lovesc din nou. Strânge din ochi şi 
suportă durerea, dar nu-mi cere să mă opresc. 

Ah, iubito! 

O plesnesc din nou şi din nou, iar ea geme. Pielea i se 
înroşeşte sub atingerea riglei, iar jeanşii mei devin incredibil 
de strânşi, strangulându-mi erecţia. Și sunt pierdut. Pierdut 
în ea. În stăpânirea ei de sine. Face asta pentru mine. Şi-mi 
place la nebunie. O iubesc. 

— Opreşte-te, zice ea. 

Las rigla la o parte fără să şovăi şi-i dau drumul. 

— Destul? o întreb. 

— Da. 

— Acum vreau să ţi-o trag, îi şoptesc răguşit. 

— Da, mă imploră ea. 

Şi ea îşi doreşte asta. 

Are fundul roşu şi trage aer în plămâni. 

Îmi desfac fermoarul, eliberându-mi penisul, apoi bag 
două degete în ea, mişcându-le circular şi savurându-i 
umezeala. 

Îmi pun repede un prezervativ, apoi revin în spatele ei şi o 
pătrund uşor. O, da. Acesta este, fără îndoială, locul meu 
preferat din lumea întreagă. 

les din ea, ţinând-o de şolduri, apoi intru atât de tare, 
încât Anei îi scapă un strigăt. 

— Din nou? o întreb. 

— Da, gâfâie ea. Sunt în regulă. Dezlănţuie-te! Ia-mă cu 
tine! 

Ah, Ana, cu plăcere! 

Intru din nou în ea, într-un ritm lent şi epuizant, 
pătrunzând-o la nesfârşit. Ea geme şi ţipă, în timp ce eu pun 
stăpânire pe ea. Pe fiecare bucată de carne. E a mea. 

Începe să tremure — a ajuns aproape la orgasm — şi 
măresc ritmul, auzind cum ţipă până-şi dă drumul în jurul 
meu, strigând şi luându-mă şi pe mine după ea. Îi strig 
numele şi-mi vărs tot sufletul înăuntrul ei. 

Mă prăbușesc peste ea şi-mi recapăt suflul. Mă simt umil 
şi recunoscător. O iubesc. O doresc. Întotdeauna. 

O trag în braţe şi ne lăsăm la podea, acolo unde o strâng la 
piept. N-aş vrea să-i mai dau drumul. 


— Mulţumesc, iubito, şoptesc eu şi-i acopăr faţa cu 
sărutări blânde. 

Deschide ochii şi-mi zâmbeşte moleşită şi satisfăcută. O 
strâng şi mai tare în braţe şi-i mângâi obrazul. 

— Ai obrazul roşu de la pânză. 

Se asortează cu fundul, iubito. 

Zâmbetul i se lărgeşte sub atingerea mea tandră. 

— Cum a fost? întreb eu. 

—  Nemaipomenit, spune ea. Îmi place sexul dur, 
Christian, şi-mi place şi sexul tandru. Îmi place că e cu tine. 

Închid ochii şi mă minunez de tânăra asta frumoasă din 
braţele mele. 

— Nu dai greş niciodată, Ana. Eşti frumoasă, inteligentă, 
provocatoare, amuzantă, sexy şi mulțumesc Cerului în fiecare 
zi că ai venit tu să-mi iei interviu, şi nu Katherine Kavanagh. 

Îi sărut părul, iar ea cască, făcându-mă să zâmbesc. 

— Te epuizez. Haide! La baie, apoi în pat. 

Mă ridic şi o ajut şi pe ea. 

— Vrei să te duc în braţe? 

Ea dă din cap. 

— Îmi pare rău, dar mai bine te îmbraci... nu se ştie cu 
cine ne întâlnim pe hol. 


În baie, deschid robinetul și torn o cantitate generoasă de 
ulei de baie în apa care curge. 

O ajut pe Ana să se dezbrace şi o ţin de mână până intră 
în cadă. O urmez şi eu repede şi ne aşezăm fiecare la câte un 
capăt al căzii, în vreme ce aceasta se umple cu apă fierbinte şi 
spumă parfumată. 

Iau gelul şi încep să-i masez piciorul stâng, cu degetele 
mari apăsându-i arcul tălpii. 

— Ah, ce bine e! 

Închide ochii şi îşi lasă capul pe spate. 

— Bravo! 

Mă bucur de plăcerea ei. Are părul legat într-o coadă 
prinsă neglijent într-un coc în creștetul capului. Câteva şuviţe 
i-au scăpat, iar pielea ei e umedă şi un pic arsă de soare, după 
ziua petrecută pe iaht. 


E uluitoare. 

Au fost câteva zile tulburătoare; purtarea aberantă a Leilei, 
intervenţia Elenei şi Ana, de neclintit şi puternică în tot acest 
timp. A fost o experienţă înălțătoare. Mă face să mă simt 
umil. Dar mai presus de orice, m-am bucurat să-i 
împărtăşesc fericirea. Îmi place să o văd fericită. Bucuria ei 
este şi bucuria mea. 

— Pot să te rog ceva? murmură ea, deschizând un ochi. 

— Sigur. Orice, Ana, ştii asta. 

Se ridică în capul oaselor şi îşi strânge umerii. 

A, nu! 

— Mâine, când mă duc la serviciu, se poate ca Sawyer să 
mă lase în fața uşii de la intrare şi apoi să mă ia la finalul 
zilei? Te rog, Christian. Te rog, spune ea repede. 

Mă opresc din masat. 

— Credeam că ne-am înţeles. 

— Te rog. 

De ce pune atâta patimă în chestia asta? 

— Dar la prânz? întreb eu, neliniștit din nou din cauza 
siguranţei ei. 

— O să-mi gătesc singură ceva de mâncare şi o s-o iau cu 
mine, ca să nu fiu nevoită să ies. Te rog. 

— Mi-e foarte greu să-ţi spun nu, recunosc eu, sărutându- 
i talpa. 

Vreau să o ştiu în siguranţă şi, fără ca Leila să fie prinsă, 
nu sunt convins că așa vor sta lucrurile. 

Ana mă priveşte cu ochii ei mari şi albaştri. 

— N-o să ieși din clădire? o întreb. 

— Nu. 

— Bine. 

Îmi zâmbeşte recunoscătoare, cred. 

— Mulţumesc, spune ea, vărsând apa peste marginea căzii 
când se ridică în genunchi. 

Îşi pune mâna pe braţele mele şi mă sărută. 

— Cu mare plăcere, domnişoară Steele. Ce-ţi face fundul? 

— Mă doare. Dar nu foarte tare. Apa mă ajută. 

— Mă bucur că mi-ai spus să mă opresc, îi zic. 

— Şi fundul meu la fel. 

Zâmbesc cu subînţeles. 


— Hai să mergem în pat! 


Mă spăl pe dinţi şi mă întorc în dormitor. Ana este în pat. 

— Domnișoara Acton nu ţi-a cumpărat şi pijamale? o 
întreb. 

Sunt sigur că are nişte cămăşi de noapte de mătase și satin. 

— Habar n-am. Îmi place să port tricourile tale, răspunde 
ea, cu pleoapele lăsate. 

Frate, e epuizată! Mă înclin şi o sărut pe frunte. 

Mai am de lucru, dar vreau să stau cu Ana. Am fost cu ea 
toată ziua și a fost minunat. 

Nu vreau ca ziua aceasta să se sfârșească. 

— Trebuie să lucrez. Dar nu vreau să te las singură. Pot să 
folosesc laptopul tău ca să mă loghez la birou? Te deranjez 
dacă lucrez de-aici? 

— Nu-i laptopul meu, mormăie ea şi închide ochii. 

— Ba da, e al tău, şoptesc, aşezându-mă lângă ea şi 
deschizând MacBook Pro-ul. 

Apăs pe Safari, intru în e-mailul meu şi încep să muncesc. 

După ce termin, îi scriu lui Taylor şi-l anunţ că aş vrea ca 
Sawyer să o însoțească pe Ana mâine. Singurul detaliu care 
mai rămâne de stabilit este unde va sta Sawyer cât timp Ana 
va fi la muncă. 

O să stabilim asta mâine-dimineaţă. 

Îmi verific agenda. Am o întâlnire la 8:30 cu Ros şi 
Vanessa de la achiziţii, ca să discutăm despre problemele 
resurselor minerale din zonele de conflict. 

Sunt obosit. 

Ana doarme dusă când mă întind lângă ea. O privesc cum 
respiră, cu pieptul ridicându-i-se şi coborând. Mi-a devenit 
atât de dragă într-un timp atât de scurt! 

— Ana, te iubesc, şoptesc. Îți mulțumesc pentru azi. Te 
rog să rămâi. 

Şi închid ochii. 


4 În franceză, în original. „Cu cât se schimbă mai mult lucrurile“, parte a expresiei 
Plus ça change, plus cest la même chose („Cu cât se schimbă mai mult lucrurile, 
cu atât mai mult rămân la fel“). (N.t.) 

5 Staţie de radio-emisie pe frecvenţe foarte înalte. (N.£.) 

6 Sistem automat de identificare. (N.t.) 


Z Peninsulă unde se află ultimele locuri neexplorate din America de Nord. (N.t.) 


Luni, 13 iunie 2011 


Ştirile dimineţii din Seattle mă trezesc cu un reportaj 
despre meciul următor, dintre Angels şi Mariners. Când 
întorc capul, Ana e trează şi se uită la mine. 

— Bună dimineaţa, spunea ea cu un zâmbet strălucitor. 

Îmi mângâie obrazul bărbos cu degetele şi mă sărută. 

— Bună dimineaţa, iubito. 

Sunt surprins că am dormit atât de mult. 

— De obicei, mă trezesc înainte să sune alarma. 

— E setată atât de devreme, se plânge Ana. 

— Asta e, domnişoară Steele. Trebuie să mă trezesc. 

O sărut şi mă dau jos din pat. 

În debara, îmi pun pantalonii de trening şi-mi iau iPod-ul. 
O verific pe Ana înainte să plec; s-a culcat la loc. 

Foarte bine. A avut un weekend plin de acţiune. Ca şi 
mine. 

Da. Ce mai weekend! 

Rezist dorinţei de a o săruta de la revedere şi o las să 
doarmă. Mă uit pe geam şi văd că e înnorat, dar nu cred că 
plouă. Prefer că alerg decât să merg la sală. 

— Domnule Grey? mă abordează Ryan în foaier. 

— Bună dimineaţa, Ryan. 

— Domnule. leşiţi? 

Probabil crede că trebuie să vină cu mine. 

— N-o să păţesc nimic, Ryan. Mulţumesc. 

— Domnule Taylor... 

— O să fiu în regulă. 

Intru în lift şi-l las pe Ryan în foaier, nelămurit, probabil 
punându-și la îndoială decizia. Leila n-a fost niciodată foarte 
matinală... exact ca Ana. Cred că voi fi în siguranţă. 

Afară burniţează. Dar nu-mi pasă. Cu „Bittersweet 
Symphony“ în urechi pornesc în alergare pe Fourth Avenue. 

Mintea mi se întunecă din cauza imaginilor haotice ale 
celor întâmplate în ultimele câteva zile: Ana la bal, Ana pe 
iahtul meu, Ana la hotel. 

Ana. Ana. Ana. 

Viaţa mi s-a schimbat într-o asemenea măsură, că nu mai 
sunt sigur că mă recunosc. 

Aud din nou cuvintele Elenei: 

— Ai uitat cine eşti cu adevărat? 


Oare am uitat? 

„I cant change...“ Versurile melodiei îmi răsună în cap. 

Adevărul e că-mi place să fiu în compania ei. Îmi place să 
o am în casa mea. Mi-ar plăcea să rămână. Permanent. A 
adus umor, somn liniștit, vitalitate şi iubire în existența mea 
monocromă. Nu ştiam cât eram de singur până când n-am 
cunoscut-o pe ea. 

Dar n-o să vrea să se mute cu mine, nu-i aşa? Câtă vreme 
Leila încă e liberă are logică să rămână, dar după ce-o vom 
găsi, Ana va pleca. Nu pot să o oblig să rămână, deşi o parte 
din mine asta ar vrea. Dar între timp, dacă va afla adevărul 
despre mine, va dispărea şi nu va mai dori să mă vadă 
niciodată. 

Nimeni nu poate iubi un monstru. 

Şi când ea va pleca... 

La naiba! 

Alerg mai repede, încercând să-mi limpezesc gândurile 
confuze până când nu mai ştiu nimic, în afara plămânilor 
care-mi explodează şi a încălțărilor Nike care lovesc 
caldarâmul. 


Doamna Jones este la bucătărie când revin de la alergare. 

— Bună dimineaţa, Gail. 

— Domnule Grey, bună dimineaţa. 

— Ţi-a spus Taylor despre Leila? 

— Da, domnule. Sper să o găsiţi. Are nevoie de ajutor. 

Gail pare îngrijorată. 

— Aşa este. 

— Înţeleg că domnişoara Steele e încă aici. 

Îmi zâmbeşte ciudat, aşa cum face de fiecare dată când 
vorbim despre Ana. 

— Cred că va rămâne aici cât timp Leila va fi o 
ameninţare. Azi are nevoie de pacheţel pentru prânz. 

— Bine. Dumneavoastră ce doriţi la micul dejun? 

— Omletă şi pâine prăjită. 

— Prea bine, domnule. 


După ce fac duş şi mă îmbrac, mă hotărăsc să o trezesc pe 
Ana. Doarme buştean. O sărut pe tâmplă. 

— Haide, somnoroaso, trezeşte-te! 

Deschide ochii şi-i închide la loc, apoi inspiră profund. 

— Ce e? o întreb. 

— Mi-ar plăcea să vii la loc în pat. 

Nu mă ispiti, iubito! 

— Eşti de nepotolit, domnişoară Steele. Oricât de mult m- 
ar atrage ideea, am o şedinţă la opt şi jumătate, aşa că trebuie 
să plec în curând. 

Speriată, Ana se uită la ceas, mă împinge la o parte, sare 
din pat şi dă buzna la baie. Clatin din cap, amuzat de explozia 
ei bruscă de energie, bag câteva prezervative în buzunarul de 
la spate al pantalonilor, apoi mă duc la bucătărie să iau micul- 
dejun. 

Nu ştii niciodată, Grey. Am învăţat că e mai bine să fii 
pregătit când eşti lângă Anastasia Steele. 

Doamna Jones face cafeaua. 

— Omleta dumneavoastră va fi gata într-o clipă, domnule 
Grey. 

— Grozav! Ana mi se va alătura în scurt timp. 

— Să-i fac şi ei omletă? 

— Cred că preferă clătite şi şuncă. 

Gail îmi pune cafeaua şi micul dejun pe blatul din 
bucătărie. 

Ana apare zece minute mai târziu, purtând unele dintre 
hainele pe care i le-am cumpărat eu. O bluză de mătase şi o 
fustă gri. Arată altcumva. 

Sofisticată. 

Elegantă. 

E foarte frumoasă. Nu mai e o studentă stângace, ci o 
tânără angajată încrezătoare. 

Sunt de acord cu imaginea ei şi o prind de braţ. 

— Arăţi minunat, spun, sărutând-o în spatele urechii. 

Singura mea nemulţumire legată de aspectul ei e că şi-a 
pierdut vremea ca să arate aşa pentru şeful ei. 

Nu te mai gândi la asta, Grey. E alegerea ei. Ea vrea să 
lucreze. 

Îi dau drumul când Gail îi pune micul dejun pe bar. 


— Bună dimineaţa, domnişoară Steele, spune aceasta. 

— Ah, mulţumesc. Bună dimineaţa, răspunde Ana. 

— Domnul Grey spune că aţi dori să luaţi prânzul la 
pachet. Ce aţi vrea să mâncaţi? 

Ana mă săgetează cu privirea. 

Da, iubito. Vorbeam serios. Nu ieşi nicăieri. 

— Un sandviş. Salată. Nu prea are importanţă. 

Îi zâmbeşte apreciativ lui Gail. 

— O să vă fac imediat un pacheţel, doamnă. 

— Vă rog, doamnă Jones, spuneţi-mi Ana. 

— Ana, zice Gail. 

— Trebuie să plec, iubito. Taylor se va întoarce şi te va lăsa 
la serviciu, împreună cu Sawyer. 

— Doar până la uşă, repetă ea. 

— Da. Doar până la ușă. 

Aşa am căzut de acord. 

— Ai grijă totuşi, adaug pe un ton scăzut. 

Mă ridic, o prind de bărbie şi o sărut fugar. 

— Pe curând, iubito. 

— Să ai o zi bună la birou, dragule, strigă ea după mine şi, 
deşi e un lucru siropos de recunoscut, asta mă încântă. 

Totul pare atât de normal! 

În lift, Taylor mă întâmpină cu o informaţie nouă. 

— Domnule, e o cafenea vizavi de SIP. Cred că Sawyer 
poate aştepta acolo de-a lungul zilei. 

— Dacă are nevoie de întăriri? Ştii tu, pauze de toaletă. 

— O să-l trimit pe Reynolds sau pe Ryan. 

— Bine. 


Uitasem că Andrea lipseşte pentru că s-a măritat, dar n-o 
să aibă cine ştie ce lună de miere dacă se întoarce mâine la 
muncă. Femeia care o înlocuieşte şi al cărei nume tot nu mi-l 
amintesc se uită pe pagina de Facebook a revistei Vogue când 
sosesc eu. 

— Fără reţele sociale la birou, îi spun eu, mormăind. 

O greşeală de începătoare. Dar ar fi trebuit să ştie. E deja 
angajată aici. 

E speriată. 


— Îmi pare foarte rău, domnule Grey. Nu v-am auzit 
sosind. Pot să vă aduc o cafea? 

— Da, te rog. Un macchiato. 

Închid uşa biroului meu şi-mi pornesc computerul. Am 
un e-mail de la reprezentanța Saab: maşina Anei va ajunge 
azi. Îi trimit e-mailul lui Taylor ca să organizeze livrarea, 
gândindu-mă că va fi o surpriză frumoasă pentru Ana 
diseară. Apoi îi scriu Anei. 


De la: Christian Grey 
Subiect: Boss 
Data: 13 iunie 2011, ora 08:24 


Către: Anastasia Steele 
Bună dimineaţa, domnişoară Steele, 


Voiam doar să-ţi mulțumesc pentru un weekend minunat, în 


ciuda tuturor „telenovelelor“. 
Sper să nu mai pleci niciodată. 


Şi ca să-ţi reamintesc că știrea despre achiziționarea SIP are 


embargou la publicare vreme de patru săptămâni. 
Şterge acest e-mail imediat după ce-l citeşti. 

Al tău, 

Christian Grey 


CEO, Grey Enterprises Holdings, Inc. & şefului şefului 


şefului tău 


Verific notițele lăsate de Andrea. Numele tipei care-i ţine 
locul este Montana Brooks. Bate la uşă şi-mi aduce cafeaua. 

— Ros Bailey întârzie puţin, dar Vanessa Conway e aici. 

— Să o aştepte pe Ros. 

— Da, domnule Grey. 

— Îmi trebuie nişte idei pentru cadouri de nuntă. 

Domnişoara Brooks pare surprinsă. 

— Păi, depinde de cât de bine o cunoaşteţi pe persoana 
respectivă şi cât de mult doriţi să cheltuiţi... 


N-am nevoie de o predică. Ridic mâna. 

— Scrie-le. Sunt pentru asistenta mea personală. 

— Are un caiet matrimonial? 

— Ce să aibă? 

— Un caiet matrimonial la un magazin? 

— Nu ştiu. Află. 

— Da, domnule Grey. 

— Asta e tot. 

Ea pleacă. Slavă Cerului că se întoarce mâine Andrea. 

În Inbox găsesc raportul lui Welch despre Jack Hyde. Cât 
timp o aştept pe Ros, mă uit peste el. 


Întâlnirea mea cu Ros şi Vanessa e scurtă. Vanessa şi 
echipa ei conduc un audit meticulos al tuturor furnizorilor 
noştri şi propun să procurăm casiteritul şi wolframitul din 
Bolivia şi tantalul din Australia, pentru a evita zonele de 
conflict. Va fi mai scump, dar astfel vom respecta regulile 
Comisiei pentru Valori Mobiliare şi Operaţiuni Bursiere. Aşa 
cum trebuie să facă orice companie. 

După ce pleacă, îmi verific e-mailul. Am un mesaj de la 
Ana. 


De la: Anastasia Steele 
Subiect: Autoritar 

Data: 13 iunie 2011, ora 09:03 
Către: Christian Grey 


Dragă domnule Grey, 


Mă rogi să mă mut cu tine? Şi, desigur, mi-am amintit că 
dovada talentelor tale de urmăritor obsedat are embargou 
pentru alte patru săptămâni. Scriu cecul pentru Coping 
Together şi-l trimit tatălui tău? Te rog, nu şterge e-mailul 


acesta. Te rog, răspunde-mi. 
TI xxx 
Anastasia Steele 


Asistenta lui Jack Hyde, Editor, SIP 


Asta am făcut, am rugat-o să se mute cu mine? 

Rahat! 

Grey, asta e o mișcare curajoasă şi bruscă. 

Aş putea să am grijă de ea. Nonstop. 

Ar fi a mea. De-adevăratelea. 

Și, în adâncurile sufletului meu, ştiu că nu există decât un 
singur răspuns. 

Un da răsunător. 

Îi ignor celelalte întrebări şi răspund. 


De la: Christian Grey 
Subiect: Eu, autoritar? 
Data: 13 iunie 2011, ora 09:07 


Către: Anastasia Steele 
Da. Te rog. 
Christian Grey 


CEO, Grey Enterprises Holdings, Inc. 


În timp ce-i aştept răspunsul, citesc restul raportului 
despre Jack Hyde. La suprafață, trecutul lui pare în regulă. E 
un om de succes şi are un salariu decent. A început de jos şi 
pare inteligent şi ambițios, dar e ceva neobișnuit în traiectoria 
carierei sale. În domeniul editurilor, cine începe în New York, 
apoi lucrează în câteva locuri de-a lungul şi de-a latul Statelor 
Unite, ca să ajungă în cele din urmă în Seattle? 

Nu are logică. 

Nu pare să fi avut nicio relație de lungă durată şi nu 
păstrează nicio asistentă mai mult de trei luni. 

Asta înseamnă că timpul Anei în preajma lui e limitat. 


De la: Anastasia Steele 
Subiect: Flynnisme 

Data: 13 iunie 2011, ora 09:20 
Către: Christian Grey 


Christian, 

N-am zis că înainte să alergăm, trebuie să învăţăm să 
mergem? 

Putem vorbi despre asta diseară? 

Mi s-a cerut să merg la o conferinţă la New York, joi. 
Asta înseamnă că rămân acolo miercuri noapte. 

Mi s-a părut că ar trebui să ştii. 

AX 

Anastasia Steele 


Asistenta lui Jack Hyde, Editor, SIP 


Nu vrea să se mute cu mine. Nu e vestea pe care mi-o 
doream. 

La ce te așteptai, Grey? 

Cel puţin vrea să discutăm diseară, deci mai am o 
speranță. Dar în acelaşi timp vrea să o şteargă la New York. 

Ei bine, asta e o porcărie. 

Mă întreb dacă se duce la conferinţă de una singură. 

Sau cu Hyde? 


De la: Christian Grey 
Subiect: POFTIM? 
Data: 13 iunie 2011, ora 09:21 


Către: Anastasia Steele 
Da. Hai să vorbim diseară. 
Te duci singură? 
Christian Grey 


CEO, Grey Enterprises Holdings, Inc. 


Jack Hyde trebuie să fie un şef de tot rahatul dacă nu poate 
păstra o asistentă mai mult de trei luni. Ştiu că şi eu sunt un 
nesuferit, dar Andrea lucrează pentru mine de aproape un an 
şi jumătate. 


Şi nu ştiam că se mărită. 

Da. Asta m-a enervat, dar înaintea ei a fost Helena. A 
lucrat aici vreme de doi ani, iar acum e la departamentul de 
HR, unde recrutează ingineri. 

Cât timp aştept replica Anei, citesc ultima pagină a 
raportului. 

Şi iată explicaţia. Trei acuzaţii de hărțuire muşamalizate la 
editurile la care a lucrat anterior şi două avertismente oficiale 
la SIP. 

Trei? 

E un nenorocit. Ştiam eu. De ce asta nu era în dosarul lui 
de angajare? 

Era băgat tot în sufletul Anei la bar. Îi invada spaţiul 
personal. Exact ca fotograful. 


De la: Anastasia Steele 

Subiect: Nu mai scrie cu litere mari şi ţipătoare luni 
dimineaţa! 

Data: 13 iunie 2011, ora 09:30 

Către: Christian Grey 


Putem vorbi despre asta diseară? 
Ax 
Anastasia Steele 


Asistenta lui Jack Hyde, Editor, SIP 


Evaziv, domnişoară Steele. 
Călătoreşti cu el. 

Ştiu eu. 

Arăta senzaţional de dimineaţă. 
EI a plănuit asta, pariez. 


De la: Christian Grey 
Subiect: Încă n-ai văzut ţipete... 
Data: 13 iunie 2011, ora 09:35 


Către: Anastasia Steele 
Spune-mi! 


Dacă trebuie să pleci cu jegosul cu care lucrezi, atunci 


răspunsul e nu, peste cadavrul meu. 
Christian Grey 


CEO, Grey Enterprises Holdings, Inc. 


Trimit mesajul, apoi o sun pe Ros. 

— Christian, răspunde ea imediat. 

— Sunt foarte multe cheltuieli nenecesare la SIP. Pierd 
mulți bani şi trebuie să oprim asta. Vreau o amânare a tuturor 
cheltuielilor  neesenţiale periferice. Delegații. Hoteluri. 
Diurne. Toate cheltuielile de deplasare. Mai ales pentru 
personalul începător. Ştii ce ai de făcut. 

— Serios? Nu cred că vom economisi prea mulți bani. 

— Sună-l pe Roach. Fă ce ţi-am spus. Imediat! 

— Dar ce ţi-a venit? 

— Fă-o şi gata, Ros. 

Ea oftează. 

— Dacă insişti... Vrei să adaug asta la contract? 

— Da. 

— Bine. 

— Mulţumesc. 

Închid telefonul. 

Gata. Asta ar trebui să o împiedice pe Ana să plece la New 
York. În plus, mi-ar plăcea să o duc chiar eu. Mi-a spus ieri că 
n-a fost niciodată acolo. 

Aud un ping, semn că Ana mi-a răspuns. 


De la: Anastasia Steele 

Subiect: Nu, TU n-ai văzut ţipete pe ziua de azi... 
Data: 13 iunie 2011, ora 09:46 

Către: Christian Grey 


Da. Plec cu Jack. 


Vreau să merg. E o ocazie importantă pentru mine. 


Şi n-am fost niciodată la New York. 
Ține-ţi chiloţii pe tine. 
Anastasia Steele 


Asistenta lui Jack Hyde, Editor, SIP 


Sunt pe punctul de a-i răspunde când bate cineva la uşă. 

— Ce e? mă răstesc. 

Montana îşi strecoară capul pe uşă şi rămâne acolo, lucru 
care e extrem de enervant — ori intri, ori ieşi. 

— Domnule Grey, caietul pentru Andrea... 

Preţ de o clipă habar n-am despre ce vorbeşte. 

— Este la Crate and Barrel, continuă ea, zâmbind tâmp. 

— Bine. 

Ce dracului trebuie să fac eu cu informaţia asta? 

— Am făcut o listă a articolelor disponibile şi a preţurilor 
lor. 

— Trimite-mi-o pe e-mail, spun printre dinţi. Şi mai adu- 
mi o cafea. 

— Da, domnule Grey. 

Ea zâmbeşte de parcă am discuta despre vremea de-afară 
şi închide uşa. 

Acum îi pot răspunde domnişoarei Steele. 


De la: Christian Grey 

Subiect: Nu, TU n-ai văzut ţipete pe ziua de azi... 
Data: 13 iunie 2011, ora 09:50 

Către: Anastasia Steele 


Anastasia, 

Nu pentru chiloţii mei nenorociţi îmi fac griji. 
Răspunsul e NU. 

Christian Grey 


CEO, Grey Enterprises Holdings, Inc. 


Montana îmi pune încă un pahar cu macchiato pe birou. 

— Aveţi o întâlnire la zece cu Barney şi Fred, la laborator, 
spune ea. 

— Mulţumesc, o să iau cafeaua cu mine. 

Știu că par morocănos. Dar acum o anumită femeie cu 
ochi albaştri mă calcă pe nervi. Montana iese, iar eu iau o 
gură de cafea. 

La naiba! Rahat! 

E fierbinte ca dracu. 

Scap din mână paharul, cafeaua, tot. 

Să fiu al naibii! 

Din fericire, nu mă atinge nici pe mine, nici tastatura, dar 
se împrăştie pe toată podeaua. 

— Domnişoară Brooks! strig eu. 

Doamne, de ce nu e Andrea aici? 

Montana îşi vâră capul pe uşă. Nici înăuntru. Nici afară. Și 
încă are pe buze prea mult ruj proaspăt aplicat. 

— Tocmai am scăpat cafeaua pe jos pentru că era opărită. 
Cheamă pe cineva să curețe, te rog. 

— Ah, domnule Grey. Îmi pare atât de rău! 

Se strecoară înăuntru şi evaluează dezastrul, iar eu o las să 
rezolve problema. Preţ de o clipă, mă întreb dacă n-a făcut-o 
intenţionat. 

Grey, ești paranoic. 

Îmi iau telefonul şi mă hotărăsc să merg pe scări. 

Barney şi Fred stau la masa din laborator. 

— Bună dimineaţa, domnilor. 

— Domnule Grey, spune Fred. Barney a reuşit. 

— Poftim? 

— Da. Coperta protectoare. 

— Am pus asta la imprimanta 3D şi... voilă! 

Îmi întinde o copertă de plastic compactă, cu nişte mici 
balamale, ataşată de tabletă. 

— E grozavă, spun. Cred că asta v-a ocupat tot weekendul. 

Mă uit fix la Barney. El ridică din umeri. 

— N-am avut nimic mai bun de făcut. 

— Trebuie să ieşi mai mult din casă, Barney. Dar aţi făcut 
treabă bună. Asta-i tot ce voiaţi să-mi arătaţi? 


— O putem adapta cu uşurinţă şi o putem pune şi pe 
telefoanele mobile. 

— Mi-ar plăcea să văd asta. 

— Mă apuc de ea. 

— Minunat. Altceva? 

— Deocamdată atât, domnule Grey. 

— Poate că merită să-i arătăm imprimanta 3D şi 
primarului, când soseşte. 

— Am pregătit un adevărat spectacol pentru el, spune 
Fred. 

— Fără să divulgăm nimic, adaugă Barney. 

— Sună grozav. Mulţumesc pentru prezentare. Mă întorc 
la mine sus. 

Cât timp aştept liftul, îmi verific e-mailul. Am un răspuns 
de la Ana. 


De la: Anastasia Steele 
Subiect: Cincizeci de umbre 
Data: 13 iunie 2011, ora 09:55 
Către: Christian Grey 


Christian, 

Trebuie să te calmezi. 

NU o să mă culc cu Jack — pentru nimic în lume. 

TE IUBESC pe tine. Asta se-ntâmplă când oamenii se iubesc. 
AU ÎNCREDERE unii în alţii. 


Nu cred că tu te vei CULCA, vei PLESNI LA FUND, vei 
REGULA sau vei BICIUI pe nimeni altcineva. 


Eu am ÎNCREDERE în tine. 

Te rog, arată-mi şi tu mie acelaşi RESPECT. 
Ana 

Anastasia Steele 


Asistenta lui Jack Hyde, Editor, SIP 


Ce dracului!? l-am spus că e-mailurile de la SIP sunt 
monitorizate. 

Ne oprim după câteva etaje şi încerc din răsputeri să-mi 
stăpânesc furia. E o linişte enervantă, plină de nerăbdare, în 
lift, cât timp angajaţii mei intră şi ies, pentru că sunt eu acolo. 

— Bună dimineaţa, domnule Grey. 

— Bună dimineaţa, domnule Grey. 

Dau din cap în semn de salut. 

Dar nu am chef de ei. 

În spatele zâmbetului politicos, îmi fierbe sângele în vine. 

După ce mă întorc în birou, îi caut numărul de telefon de 
la serviciu şi o sun. 

— Biroul lui Jack Hyde, Ana Steele la telefon, răspunde ea. 

— Te rog să ştergi ultimul mesaj pe care mi l-ai trimis şi să 
fii un pic mai reținută în privința limbajului pe care-l 
foloseşti în e-mailurile de la serviciu. Ți-am spus, sistemul e 
monitorizat. O să mă străduiesc să limitez dezastrul de aici, 
mă răstesc eu şi închid. 

Îl sun pe Barney. 

— Domnule Grey. 

— Poţi şterge e-mailul pe care mi l-a trimis domnişoara 
Anastasia Steele la ora 9:55 de pe serverul SIP şi toate 
mesajele mele către ea? 

La capătul celălalt al firului se lasă tăcerea. 

— Barney? 

— Mda. Sigur, domnule Grey, mă gândeam cum aş putea 
să o fac. Am o idee. 

— Grozav. Anunţă-mă când e gata. 

— Da, domnule. 

Ecranul telefonului meu se luminează. Anastasia. 

— Ce e? răspund, şi cred că şi-a dat seama că sunt mai 
mult decât amărât. 

— Mă duc la New York fie că-ţi place, fie că nu. 

— Nu te baza pe asta! 

Tăcere. 

— Ana? 

Mi-a închis. 

La naiba! Din nou. 

Cine face aşa ceva? 


Mă rog, eu i-aş fi făcut așa, dar nu despre asta e vorba 
acum. 

Şi-mi amintesc că a făcut-o când m-a sunat beată. 

Îmi cuprind capul cu mâinile. 

Ana. Ana. Ana. 

Sună telefonul de la serviciu. 

— Grey. 

— Domnule Grey, Barney sunt. A fost mai simplu decât 
credeam. Acele e-mailuri nu mai sunt pe serverul de la SIP. 

— Mulţumesc, Barney. 

— Nu vă faceţi griji, domnule Grey. 

Măcar e ceva ce merge bine. 

Se aude o bătaie în ușă. 

Acum ce mai e? 

Montana deschide uşa; are un recipient cu soluţie de 
curățat covoarele și nişte şerveţele. 

— Mai târziu, mă răstesc eu. 

M-am săturat de ea. Iese repede din birou. Inspir profund. 
Astăzi devine o zi de rahat şi nu e nici măcar prânzul. 
Primesc un alt e-mail de la Ana. 


De la: Anastasia Steele 
Subiect: Ce ai făcut? 

Date: 13 iunie 2011, ora 10:43 
Către: Christian Grey 


Te rog, spune-mi că n-o să-ţi bagi nasul în munca mea. 
Îmi doresc mult să merg la conferinţa asta. 

N-ar fi trebuit să te întreb nimic. 

Am şters e-mailul ofensator. 

Anastasia Steele 


Asistenta lui Jack Hyde, Editor, SIP 


Îi răspund imediat. 


De la: Christian Grey 


Subiect: Ce-ai făcut? 
Data: 13 iunie 2011, ora 10:46 


Către: Anastasia Steele 
Protejez ce-i al meu. 


E-mailul pe care l-ai trimis cu atâta grabă e şters de pe 


serverul SIP, ca şi e-mailurile pe care ţi le-am scris eu. 


Şi ca să ştii, în tine am încredere necondiţionat. În el nu am 


încredere. 
Christian Grey 


CEO, Grey Enterprises Holdings, Inc. 


Răspunsul ei e aproape instantaneu. 


De la: Anastasia Steele 
Subiect: Adult 

Data: 13 iunie 2011, ora 10:48 
Către: Christian Grey 


Christian, 
N-am nevoie să mă protejezi de şeful meu. 
N-are decât să se dea la mine, eu o să-l refuz. 


Nu poţi să te amesteci. E greşit și eşti obsedat de control în 


foarte multe sensuri. 
Anastasia Steele 


Asistenta lui Jack Hyde, Editor, SIP 


Controlul este pasiunea mea, Ana. Cred că ţi-am spus asta 
deja, pe lângă faptul că sunt absurd şi ciudat. 


De la: Christian Grey 
Subiect: Răspunsul e NU 
Data: 13 iunie 2011, ora 10:50 


Către: Anastasia Steele 
Ana, 


Am văzut cât eşti de „eficientă“ când vine vorba să respingi 
atenţia nedorită. Îmi amintesc că aşa am avut plăcerea de a- 
mi petrece prima noapte cu tine. Măcar fotograful are 
sentimente faţă de tine. Jegosul, pe de altă parte, nu are. E 
doar un afemeiat şi va încerca să te seducă. Întreabă-l ce s-a 
întâmplat cu asistenta lui de dinaintea ta şi cu cea dinaintea 
ei. 

Nu vreau să mă cert pe tema asta. 


Dacă vrei să mergi la New York, te duc eu. Putem merge în 


weekendul acesta. Am un apartament acolo. 
Christian Grey 


CEO, Grey Enterprises Holdings, Inc. 


Nu răspunde imediat, iar eu îmi fac de lucru cu câteva 
telefoane. 

Welch nu are nicio noutate despre Leila. Discutăm dacă ar 
trebui sau nu să anunțăm poliţia în acest moment; eu sunt 
deocamdată reticent. 

— E prin apropiere, domnule Grey, spune Welch. 

— E deşteaptă. A reuşit să ne scape până acum. 

— Supraveghem apartamentul, SIP, Grey House. N-o să 
ne scape din nou. 

— Sper că nu. Şi mulțumesc pentru raportul despre Hyde. 

— Cu plăcere. Pot săpa mai adânc, dacă doriţi. 

— Deocamdată e suficient. Dar o să revin dacă e cazul. 

— Bine, domnule. 

— La revedere. 

Închid telefonul. Îmi sună telefonul înainte de a lăsa 
receptorul jos. 

— E mama dumneavoastră, ciripeşte Montana melodios. 

Rahat! Asta-mi lipsea. Sunt încă puţin nervos pe mama 
pentru că a insinuat că Ana e cu mine pentru banii mei. 

— Fă-mi legătura, mormăi eu. 

— Christian, dragule, spune Grace. 

— Bună, mamă. 


— Dragule, voiam să-mi cer scuze pentru ce-am spus 
sâmbătă. Ştiu că ţii mult la Ana, doar că e... atât de brusc! 

— E în regulă. 

Dar nu e în regulă. 

Tace o clipă şi cred că pune la îndoială sinceritatea 
răspunsului meu. 

Dar deja mă cert cu una dintre femeile din viața mea; nu 
vreau să mă cert şi cu a doua. 

— Grace? 

— Scuze, dragule. Sâmbătă e ziua ta şi voiam să 
organizăm o petrecere. 

Pe ecranul computerului apare un e-mail de la Ana. 

— Mamă, nu pot vorbi acum. Trebuie să închid. 

— Bine, sună-mă! 

Pare melancolică, dar n-am timp de ea acum. 

— Da, sigur. 

— La revedere, Christian. 

— Pa, spun eu şi închid. 


De la: Anastasia Steele 

Subiect: La naiba cu întâlnirile de la prânz sau cu trecutul 
enervant! 

Data: 13 iunie 2011, ora 11:15 

Către: Christian Grey 


Christian, 


Cât timp te-ai ocupat să te amesteci în cariera mea și să-ţi 
salvezi fundul de epistolele mele neglijente, eu am primit un 
e-mail de la doamna Lincoln. Eu chiar nu vreau să mă- 
ntâlnesc cu ea — dar şi dacă voiam, nu am voie să părăsesc 
clădirea. Cum a făcut rost de adresa mea de e-mail, nu ştiu. 


Ce-mi sugerezi să fac? Iată e-mailul ei: 


Dragă Anastasia, mi-ar plăcea foarte mult să luăm prânzul 
împreună. Cred că am început greşit şi aş vrea să îndrept 


situația. Eşti liberă într-o zi, săptămâna asta? 
Elena Lincoln 


Anastasia Steele 


Asistenta lui Jack Hyde, Editor, SIP 


Ah, ziua asta e din ce în ce mai bună. Ce naiba face Elena 
acum? lar Ana îmi scoate mie ochii, ca de obicei. 

Nu ştiam că certurile pot fi atât de obositoare. Și 
descurajatoare. Şi îngrijorătoare. E supărată pe mine. 


De la: Christian Grey 
Subiect: Trecutul enervant 
Data: 13 iunie 2011, ora 11:23 


Către: Anastasia Steele 

Nu fi furioasă pe mine! Mă gândesc numai la binele tău. 
Dacă ţi s-ar întâmpla ceva, nu mi-aş ierta-o niciodată. 
O să vorbesc eu cu doamna Lincoln. 

Christian Grey 


CEO, Grey Enterprises Holdings, Inc. 


Trecutul enervant? Zâmbesc pentru prima oară de când 
am plecat de-acasă de azi-dimineaţă. Se pricepe la cuvinte. 

O sun pe Elena. 

— Christian, răspunde ea la al cincilea apel. 

— Trebuie să fac o pancartă, să o agăţ de un avion şi să-l 
trimit la tine la serviciu? 

Izbucneşte în râs. 

— E-mailul meu? 

— Da, Ana mi l-a trimis. Te rog. Las-o în pace! Nu vrea să 
te vadă. Iar eu înţeleg şi respect chestia asta. Îmi faci viața 
foarte grea. 

— O înţelegi? 

— Da. 

— Cred că trebuie să afle cât de aspru te judeci. 

— Nu. Nu trebuie să afle nimic. 

— Pari epuizat. 

— M-am săturat de tine, care încerci pe la spatele meu să- 
mi hărțuieşti iubita. 


— Iubita? 

— Da. Iubita. Obişnuieşte-te cu ideea! 

Râde mult şi cu poftă. 

— Elena. Te rog. 

— Bine, Christian, e înmormântarea ta. 

Ce mama dracului? 

— Trebuie să închid, răspund eu. 

— La revedere, zice ea şi pare iritată. 

— Pa, spun şi închid. 

Femeile din viaţa mea sunt exasperante. Mă răsucesc cu 
scaunul şi mă holbez pe fereastră. Ploaia nu se mai oprește. 
Cerul e întunecat şi mohorât, asortat cu dispoziția mea. Viaţa 
a devenit complicată. Părea mai simplă când toate lucrurile şi 
oamenii stăteau unde-i puneam eu, la locurile lor. Acum, cu 
Ana, totul s-a schimbat. Totul e nou şi până acum toată 
lumea, inclusiv mama, pare să fie supărată pe mine sau să mă 
scoată din minţi. 

Când mă întorc cu fața la computer găsesc alt e-mail de la 
Ana. 


De la: Anastasia Steele 
Subiect: Mai târziu 

Data: 13 iunie 2011, ora 11:32 
Către: Christian Grey 


Putem vorbi despre asta diseară? 


Încerc să lucrez, iar amestecul tău permanent îmi abate 


atenţia. 
Anastasia Steele 


Asistenta lui Jack Hyde, Editor, SIP 


Bine. O să te las în pace. 

Ce-mi doresc cu adevărat să fac e să mă duc la ea la birou 
şi să o scot la prânz într-un loc splendid. Dar nu cred că ar 
aprecia asta. 


Cu un oftat greu, deschid e-mailul cu lista de cumpărături 
nupțiale pentru Andrea. Oale, tigăi, farfurii — nimic nu mă 
atrage. Şi mă întreb din nou de ce nu mi-a spus despre nuntă. 

Posomorât, sun la biroul lui Flynn şi-mi fac o programare 
pentru după-amiaza aceasta. Era cazul. Apoi o chem pe 
Montana şi o rog să-mi cumpere o felicitare pentru nuntă şi 
ceva de mâncat la prânz. Cu asta n-are cum să dea greş. 


În timp ce mănânc, mă sună Taylor. 

— Taylor. 

— Domnule Grey, totul e în regulă. 

Inima începe să-mi bată precipitat şi adrenalina îmi 
străbate tot trupul. 

Ana. 

— Ce s-a întâmplat? Ana e bine? 

— E bine, domnule. 

— Ai vreo veste despre Leila? 

— Nu, domnule. 

— Atunci ce s-a întâmplat? 

— Voiam doar să vă anunţ că Ana s-a dus la magazinul 
din Union Square. S-a întors la birou. E în regulă. 

— Mulţumesc că m-ai anunţat. Altceva? 

— Saab-ul va sosi în după-amiaza aceasta. 

— Minunat! 

Las telefonul jos şi încerc din răsputeri să nu fiu teribil de 
mânios. Nu reușesc. Mi-a spus că nu va ieşi nicăieri. 

Leila putea să o împuște. 

Nu pricepe chestia asta? 

O sun. 

— Biroul lui Jack Hyde... 

— M-ai asigurat că n-o să ieşi. 

— Jack m-a trimis să-i cumpăr ceva de mâncare. Nu 
puteam spune nu. Ţi-ai pus oamenii să mă urmărească? 

Nu-i vine să creadă. Îi ignor întrebarea. 

— De-asta nu voiam să te întorci la serviciu. 

— Christian, te rog. Eşti atât de sufocant! 

— Sufocant? 


— Da. Trebuie să încetezi. O să vorbim diseară. Din 
nefericire, trebuie să lucrez după program pentru că nu pot 
merge la New York. 

— Anastasia, nu vreau să te sufoc. 

— Ei bine, asta faci. Am de lucru. Vorbim mai târziu. 

Pare la fel de nefericită ca şi mine şi închide telefonul. 

O sufoc? 

Poate că da... 

Vreau doar să o protejez. Am văzut ce a făcut Leila din 
maşina ei. 

N-o forța prea mult, Grey! 

O să plece. 


Flynn are un foc real în şemineul din biroul lui. E mijlocul 
lui iunie. Focul trosneşte şi pocneşte în timp ce noi discutăm. 

— Ai cumpărat compania unde lucrează ea? întreabă 
Flynn cu sprâncenele ridicate. 

— Da. 

— Cred că Ana are dreptate. Nu mă surprinde faptul că se 
simte sufocată. 

Mă foiesc pe scaun. Nu e ce-mi doream să aud. 

— Voiam să cumpăr o editură. 

Flynn rămâne impasibil, nedându-se de gol cu nimic, 
aşteptându-mă pe mine să vorbesc. 

— Am exagerat, nu-i aşa? admit eu. 

— Da. 

— N-a fost impresionată. 

— Ţi-ai propus să o impresionezi? 

— Nu. Nu asta a fost intenția mea. În orice caz, SIP îmi 
aparţine acum. 

— Înţeleg că încerci să o protejezi şi ştiu şi de ce faci asta. 
Dar asta e o reacţie neobişnuită. Ai un cont bancar ce-ţi 
permite să faci asta, dar o vei alunga dacă vei continua aşa. 

— De-asta-mi fac griji. 

— Christian, ai multe lucruri cu care te lupţi în acest 
moment. Leila Williams — şi da, o să te ajut când o s-o 
găseşti — animozitatea Anastasiei faţă de Elena... Cred că 
poţi înţelege de ce Ana se simte astfel. 


Mă priveşte cu atenţie. Ridic din umeri, nedorind să fiu de 
acord cu el. 

— Dar e ceva mai important ce nu-mi spui şi am așteptat 
să-mi spui de când ai ajuns aici. Am văzut sâmbătă cu ochii 
mei. 

Mă zgâiesc la el, întrebându-mă despre ce vorbeşte. Fl 
aşteaptă răbdător. 

A văzut sâmbătă? 

Licitaţia? 

Dansul? 

Rahat! 

— Sunt îndrăgostit de Ana. 

— Mulţumesc. Ştiu. 

— Ah! 

— Aş fi putut să-ţi spun asta când ai venit la mine, după ce 
te-a părăsit. Mă bucur că ţi-ai dat seama singur. 

— Nu ştiam că sunt capabil să simt aşa ceva. 

— Sigur că eşti capabil. 

Pare exasperat. 

— De-asta eram atât de interesat de reacția ta când ţi-a 
spus că te iubeşte. 

— Devine din ce în ce mai ușor de suportat. 

Zâmbeşte. 

— Bravo! Mă bucur. 

— Am putut întotdeauna să separ diversele aspecte ale 
vieţii mele. Munca. Familia. Viaţa sexuală. Am înţeles ce 
însemna pentru mine fiecare dintre ele. Dar de când am 
întâlnit-o pe Ana, nu mai e atât de simplu. Mi-e total 
nefamiliar şi mă simt nelalocul meu, lipsit de control. 

— Asta înseamnă să te îndrăgosteşti. 

Flynn surâde. 

— Şi nu te mai judeca atât de aspru! Ai o fostă iubită pe 
undeva, liberă, cu o armă, care a încercat deja să-ți atragă 
atenția cu o tentativă de suicid în faţa menajerei tale. Şi a 
vandalizat maşina Anei. Ai luat măsurile necesare ca tu şi 
Ana să fiţi în siguranţă. Ai făcut tot ce-ai putut. Nu poţi fi 
peste tot şi nici n-o poţi încuia pe Ana. 

— Aşa aş vrea. 

— Ştiu că asta ai vrea. Dar nu se poate. Simplu. 


Clatin din cap, dar în adâncul sufletului meu ştiu că John 
are dreptate. 

— Christian, am crezut întotdeauna că tu n-ai avut 
adolescență — din punct de vedere emoţional. Cred că asta 
experimentezi acum. Văd şi eu cât eşti de agitat, continuă el, 
şi pentru că nu mă laşi să-ţi prescriu niciun medicament 
anxiolitic, mi-ar plăcea să încerci tehnicile de relaxare pe care 
le-am discutat. 

Ah, nu rahatul ăla! Îmi dau ochii peste cap, dar ştiu că mă 
comport ca un adolescent îmbufnat. Exact cum a spus şi el. 

— Christian, e tensiunea ta arterială. Nu a mea. 

— Bine. 

Ridic mâinile, în semn de capitulare. 

— O să încerc amintirile plăcute. 

Am spus-o sarcastic, dar asta-l va calma pe John, care se 
uită la ceas. 

Care sunt amintirile mele plăcute? 

Copilăria din livadă. 

Iahtingul şi zborul. Întotdeauna. 

Odinioară era Elena. 

Dar acum amintirile mele fericite sunt cu Ana. 

Înăuntrul Anei. 

Flynn îşi stăpâneşte un zâmbet. 

— Şedinţa s-a terminat, zice el. 


O sun pe Ana de pe bancheta din spate a Audi-ului. 

— Bună, spune ea, cu voce calmă şi întretăiată. 

— Bună. Când termini? 

— Pe la şapte jumate, cred. 

— Ne vedem afară. 

— Bine. 

Slavă Cerului — credeam că o să spună că vrea să se ducă 
acasă la ea. 

— Încă sunt supărată pe tine, dar asta e, şopteşte ea. Avem 
multe de discutat. 

— Ştiu. Ne vedem la şapte jumate. 

— Trebuie să fug. Ne vedem mai târziu. 

Închide telefonul. 


— Hai să stăm aici şi să o aşteptăm, îi spun lui Taylor, 
privind fix spre ieşirea SIP. 

— Bine, domnule. 

Şi stau şi ascult ploaia care cade inegal pe capota maşinii, 
înecându-mi gândurile. Înecându-mi amintirile frumoase. 


O oră mai târziu, uşa se deschide şi apare ea. Taylor iese 
din maşină şi îi deschide Anei portiera, în vreme ce ea vine în 
grabă, cu capul în jos ca să se ferească de ploaie. 

Habar nu am ce-o să facă sau ce-o să spună după ce se 
urcă lângă mine, dar ea îşi scutură capul şi mă umple de 
stropi de ploaie. 

Vreau să o iau în braţe. 

— Bună, spune ea, privindu-mă fix cu ochii ei neliniştiți. 

— Bună, răspund eu şi, întinzându-mă, o prind de mână 
şi o strâng ușor. 

— Tot supărată eşti? o întreb. 

— Nu ştiu, spune ea. 

Îi duc mâna la buze şi-i sărut fiecare deget în parte. 

— A fost o zi de rahat. 

— Da, a fost. 

Umerii i se detensionează şi pare că se relaxează pe 
bancheta maşinii, expirând profund. 

— E mai bine acum, când eşti aici. 

Îmi trec degetul mare peste încheieturile ei, tânjind după 
atingere. În vreme ce Taylor ne duce acasă, problemele zilei 
par să se evapore şi, în sfârşit, încep şi eu să mă relaxez. 

E aici. E în siguranţă. 

E cu mine. 

Taylor opreşte lângă Escala şi nu sunt sigur de ce. Dar Ana 
deschide deja portiera, aşa că sar după ea şi alergăm spre 
clădire, ca să scăpăm de ploaie. O prind de mână cât 
aşteptăm liftul, studiind strada pe ferestre. Să nu fie cineva. 

— Înţeleg că n-aţi găsit-o încă pe Leila, spune Ana. 

— Nu. Welch încă o caută. 

Intrăm în lift şi uşile se închid. Ana ridică privirea la 
mine, cu o mutră de spiriduș, cu ochii larg deschişi — nu mă 


pot uita în altă parte. În privirile noastre se împletesc dorința 
mea şi a ei. Îşi linge buzele. O invitaţie. 

Și dintr-odată atracția dintre noi umple atmosfera, 
înconjurându-ne. 

— Simţi şi tu? şoptesc eu. 

— Da. 

— O, Ana. 

Nu pot suporta distanţa dintre noi. 

O trag la mine în braţe şi îi înclin capul într-o parte. 
Buzele mele le caută şi le găsesc pe ale ei. Geme aproape de 
gura mea, cu degetele încurcate în părul meu în vreme ce o 
lipesc de peretele liftului. 

— Urăsc să mă cert cu tine. 

Vreau fiecare părticică din ea. Chiar aici. Chiar acum. Ca 
să ştiu dacă totul e în regulă. 

Răspunsul Anei vine imediat. Pofta şi pasiunea i se 
dezlănţuie în sărutul acesta, iar limba ei mă imploră să-i dau 
ce-şi doreşte. Trupul i se înalță şi se lipeşte de al meu, iar eu îi 
ridic fusta, în vreme ce degetele mele îi mângâie coapsele şi 
găsesc în calea lor dantelă şi piele, pielea ei atât de caldă. 

— Doamne Dumnezeule, porţi ciorapi, spun eu răguşit, în 
timp ce-mi vâr degetul mare sub marginea ciorapilor ei. 
Vreau să văd asta. 

Îi ridic fusta sus ca să-i văd partea de sus a pulpelor. 

Fac un pas înapoi ca să savurez peisajul şi apăs butonul de 
oprire al liftului. Gâfâi. O doresc, iar ea stă aici ca o zeiţă, 
privindu-mă fix, cu ochii ei misterioşi şi lascivi, cu pieptul 
ridicându-i-se şi coborând când respiră. 

— Desfă-ţi părul! 

Ana își scoate elasticul şi părul i se revarsă pe umeri şi 
peste sâni. 

— Deschide-ţi primii doi nasturi de la cămașă, îi şoptesc, 
din ce în ce mai excitat. 

Buzele i se întredeschid, apoi îşi deschide lent, foarte lent 
primul nasture. Se opreşte o clipă, apoi îşi coboară degetele 
către al doilea nasture şi-l desface. Fără grabă. Torturându- 
mă în continuare şi arătându-mi, în cele din urmă, umflătura 
moale a sânilor săi. 

— Ai idee cât de atrăgătoare eşti acum? 


Îmi aud dorinţa în propriul glas. 

Se muşcă uşor de buza de jos şi scutură din cap. 

Cred că o să explodez. Închid ochii şi încerc să-mi 
liniştesc trupul. Fac un pas înainte şi-mi pun mâinile pe 
peretele liftului, de-o parte şi de alta a feţei ei. Îşi înalță capul 
şi mă priveşte fix în ochi. 

Mă apropii şi mai mult. 

— Eu așa cred, domnişoară, Steele. Cred că-ţi place să mă 
înnebuneşti. 

— Asta fac, te înnebunesc? 

— În toate sensurile, Anastasia. Eşti o sirenă, o zeiţă. 

Mă aplec, îi prind piciorul de deasupra genunchiului şi i-l 
încolăcesc peste mijlocul meu. Mă înclin încet, lipindu-mi 
corpul de al ei. Erecţia mea e în dreptul punctului de unire a 
coapselor ei. O sărut pe gât, iar limba mea o gustă şi o 
savurează. Îşi încolăceşte mâinile în jurul gâtului meu şi-şi 
arcuieşte spinarea, lipindu-se de mine. 

— O să ţi-o trag. 

Gem şi o ridic mai sus. Iau un prezervativ din buzunar și- 
mi desfac şlițul. 

— 'Ține-te bine, iubito! 

Se prinde mai strâns de gâtul meu, iar eu îi arăt 
prezervativul. Rupe cu dinţii folia şi desfacem amândoi 
pachetul. 

— Ce fată cuminte! 

Mă dau un pic în spate şi reușesc să-mi pun prezervativul. 

— Doamne, abia aştept să treacă următoarele şase zile. 

Gata cu prezervativele! 

Îmi trec degetul mare peste lenjeria ei. 

Dantelă. Grozav. 

— Sper că nu ţii prea tare la chiloţii ăştia. 

Singura ei replică e respirația întretăiată în urechea mea. 
Îmi vâr degetele mari pe lângă cusătura de la spate şi-i sfâşii 
lenjeria, ca să am acces la această amintire fericită. 

O privesc fix în ochi şi o pătrund încet. 

La naiba, ce bine e! 

Îşi arcuieşte spatele, închide ochii şi geme. 

Mă retrag şi intru în ea încă o dată. 

Asta e ceea ce-mi doresc. 


De asta aveam nevoie. 

După o astfel de zi de rahat. 

N-a fugit. 

E aici. 

Pentru mine. 

Cu mine. 

— Eşti a mea, Anastasia. 

Vorbele îi ţâşnesc de pe buze. 

— Da. A ta. Când o să accepţi asta? 

Cuvintele ei sunt un oftat. Şi e ceea ce vreau să aud. Ce am 
nevoie să aud. I-o trag repede, cu furie. Am nevoie de ea. Cu 
fiecare țipăt surd, cu fiecare geamăt, cu fiecare şuviță de păr 
de care mă trage, ştiu că şi ea are nevoie de mine. Mă rătăcesc 
în ea şi o las să-şi piardă controlul. 

— Ah, iubito, gem eu, iar ea îşi dă drumul în jurul 
penisului meu, iar eu o urmez, şoptindu-i numele. 

O sărut, ţinând-o în braţe, până când îmi revin. Avem 
frunţile lipite şi ochii închiși. 

— O, Ana, am atâta nevoie de tine! 

Închid ochii şi o sărut pe frunte, recunoscător că am găsit- 


— Şi eu de tine, Christian, şopteşte ea. 

Îi dau drumul şi-i aranjez fusta. Îi închei primii doi 
nasturi ai cămăşii. Tastez codul de deblocare a liftului, iar 
acesta se trezeşte la viaţă. 

— 'Taylor se va întreba unde suntem. 

Îi zâmbesc malefic, în timp ce ea încearcă în van să-şi 
aranjeze părul. După câteva tentative inutile renunţă şi şi-l 
prinde în coadă. 

— Eşti în regulă, o asigur eu, apoi îmi închei şlițul şi 
strecor prezervativul şi chiloţii ei rupţi în buzunar, ca să scap 
de ele mai târziu. 

Taylor ne aşteaptă când se deschid uşile. 

— Probleme cu liftul, zic eu când ieşim, dar nu-l privesc 
în ochi. 

Ana se duce repede în dormitor, să se schimbe, fără 
îndoială, iar eu mă îndrept spre bucătărie, unde doamna 
Jones pregăteşte cina. 


— A sosit Saab-ul, domnule Grey, spune Taylor, 
urmându-mă în bucătărie. 

— Minunat! O s-o anunţ pe Ana. 

— Domnule. 

Zâmbeşte. El şi Gail schimbă o privire, apoi el se răsuceşte 
şi pleacă. 

— Bună seara, Gail, spun, ignorând schimbul lor de 
priviri, şi-mi scot sacoul. 

Îl pun pe un scaun de la bar şi mă aşez la blatul din 
bucătărie. 

— Bună seara, domnule Grey. Cina va fi gata în curând. 

— Miroase bine. 

La naiba, ce foame mi-e! 

— Coq au vin, pentru două persoane. 

Mă priveşte cu afecţiune şi aşază două farfurii pe masă. 

— Vreau să vă întreb dacă domnişoara Steele va fi aici şi 
mâine. 

— Da. 

— O să-i pregătesc din nou prânzul. 

— Minunat! 

Ana vine lângă mine, iar doamna Jones ne serveşte cina. 

— Poftă bună, domnule Grey, Ana, spune ea şi iese din 
bucătărie. 

Aduc o sticlă de Chablis din frigider şi torn în pahare. 
Ana înfulecă. E înfometată. 

— Îmi place să te văd mâncând. 

— Ştiu. 

Îşi bagă în gură o bucată de pui. Zâmbesc și iau o gură de 
vin. 

— Spune-mi ceva frumos despre ziua ta, spune ea, când 
termină de mestecat. 

— Am avut un mic succes astăzi în privinţa designului 
tabletei solare. Are atât de multe aplicaţii! O să putem face şi 
telefoane solare. 

— Eşti entuziasmat? 

— Foarte. Şi vor fi ieftin de produs şi de distribuit în ţările 
în curs de dezvoltare. 

— Ai grijă, ți se vede partea caritabilă, mă necăjeşte ea, 
dar mă priveşte cu căldură. Deci, numai la New York şi 


Aspen ai proprietăți? 

— Da. 

— Unde în New York? 

— În TriBeCa. 

— Povesteşte-mi! 

— E un apartament. Nu-l folosesc prea des. De fapt, 
familia mea îl foloseşte mai des decât mine. Te duc acolo 
când vrei tu să mergi. 

Ana se ridică şi strânge farfuriile, punându-le în chiuvetă. 
Cred că vrea să le spele. 

— Lasă-le! Se ocupă Gail. 

Pare mai fericită decât atunci când a urcat în maşină. 

— Ei bine, acum că ești mai docilă, domnişoară Steele, 
putem discuta despre ziua de azi? 

— Cred că tu eşti mai docil. Cred că fac o treabă grozavă 
cu îmblânzirea ta. 

— Mă îmblânzeşti? pufnesc eu, amuzat pentru că ea crede 
că trebuie să fiu domesticit. 

Dă din cap. E cât se poate de serioasă. 

Vrea să mă îmblânzească. 

Mă rog, cu siguranță sunt mai docil după prosteala 
noastră din lift. Iar ea a fost mai mult decât fericită să ia parte 
la aceasta. La asta se referă oare? 

— Da. Poate că așa e, Anastasia. 

— Aveai dreptate în privinţa lui Jack, spune ea şi se 
apleacă peste blat, privindu-mă cu gravitate. 

Sângele îmi îngheaţă în vine. 

— A încercat ceva? 

Ea clatină din cap. 

— Nu, şi nici nu va încerca, Christian. I-am spus azi că 
sunt iubita ta şi a dat imediat înapoi. 

— Eşti sigură? L-aş putea da afară pe nenorocit. 

S-a terminat cu el. Vreau să dispară. 

Ana oftează. 

— Trebuie să mă lași să-mi duc propriile bătălii. Nu-mi 
poți pune la îndoială deciziile în permanenţă şi nu mă poţi 
proteja mereu. E sufocant, Christian. N-o să progresez 
niciodată, dacă te amesteci neîncetat. Am nevoie de libertate. 
Eu n-aş îndrăzni să mă amestec în afacerile tale. 


— Vreau numai să fii în siguranţă, Anastasia. Dacă ți s-ar 
întâmpla ceva, aș... 

— Ştiu, zice ea, şi înţeleg de ce vrei atât de mult să mă 
protejezi. Şi, într-un fel, îmi place asta la nebunie. Ştiu că, 
dacă voi avea nevoie de tine, vei fi acolo, aşa cum şi eu sunt 
pentru tine. Dar dacă vrem să sperăm la un viitor împreună, 
va trebui să ai încredere în mine şi în judecata mea. Da, o s-o 
dau uneori în bară — o să fac greşeli, dar trebuie să învăţ. 

E o pledoarie înflăcărată şi ştiu că are dreptate. 

Doar că... doar că... 

Îmi vin în minte cuvintele lui Flynn. O s-o alungi dacă o să 
continui astfel. 

Vine spre mine cu hotărâre, tăcută şi, luându-mi mâinile, 
mi le aşază pe mijlocul său. Îşi pune mâinile peste braţele 
mele cu blândețe. 

— Nu te poți amesteca în slujba mea. E greşit. N-am 
nevoie să tot apari tu, ca un cavaler în armură, ca să-mi 
salvezi ziua. Ştiu că vrei să controlezi totul, şi înţeleg de ce, 
dar nu se poate. E o ţintă imposibil de atins. Trebuie să înveţi 
să mai şi renunţi. 

Îmi mângâie faţa. 

— Şi dacă poţi face asta — dacă-mi poţi oferi asta —, mă 
voi muta cu tine. 

— Ai face asta? 

— Da, spune ea. 

— Dar nu mă cunoşti, răbufnesc eu, dintr-odată panicat. 

Trebuie să-i spun. 

— Te cunosc suficient de bine, Christian. Nimic din ce-mi 
vei povesti despre tine nu mă va înspăimânta. 

Mă îndoiesc. Nu ştie de ce anume fac eu ce fac. 

Nu cunoaşte monstrul. 

Îmi atinge obrazul din nou, încercând să mă liniştească. 

— Dar numai dacă mă laşi un pic să respir. 

— Încerc, Anastasia. Nu puteam pur şi simplu să stau 
deoparte şi să te las să pleci la New York cu jegosul ăla. Are o 
reputaţie neliniştitoare. Niciuna dintre asistentele lui n-a 
rezistat mai mult de trei luni şi nu au rămas nici în companie. 
Nu vreau să păţeşti şi tu asta, iubito. Nu vreau să ți se 
întâmple ceva. Mă umple de groază ideea că ţi-ar putea face 


cineva vreun rău. Nu-ţi pot promite că nu mă voi amesteca, 
dacă o să consider că e posibil să păţeşti ceva. 

Inspir adânc. 

— Te iubesc, Anastasia. Voi face tot ce-mi stă în puteri să 
te protejez. Nu-mi pot imagina viața fără tine. 

Ce mai discurs, Grey! 

— Şi eu te iubesc, Christian. 

Îşi încolăceşte braţele în jurul gâtului meu şi mă sărută, iar 
limba ei îmi tachinează buzele. 

Taylor tuşeşte în fundal, iar eu mă ridic cu Ana lângă 
mine. 

— Da? îl întreb pe Taylor, un pic mai tăios decât voiam. 

— Doamna Lincoln vine sus, domnule. 

— Poftim? 

Taylor dă din umeri, ca şi cum şi-ar cere scuze. Scutur din 
cap. 

— Mă rog, asta o să fie interesant, mormăi eu şi-i zâmbesc 
spăsit Anei. 

Ana se uită ba la mine, ba la Taylor şi am senzaţia că nu-l 
crede. Fl dă din cap şi pleacă. 

— Ai vorbit cu ea azi? mă întreabă. 

— Da. 

— Ce i-ai spus? 

— I-am spus că nu vrei să o vezi şi că am înţeles de ce. I- 
am mai spus că nu-mi place să facă lucruri pe la spatele meu. 

— Şi ea ce-a zis? 

— A trecut peste subiect aşa cum numai ea e în stare. 

— Crezi că e aici? 

— Habar n-am. 

Taylor se întoarce în living. 

— Doamna Lincoln, spune el, iar Elena intră holbându-se 
la noi doi. 

O trag pe Ana mai aproape de mine. 

— Elena? spun eu, întrebându-mă de ce mama dracului e 
aici. 

Se uită la mine, apoi la Ana. 

— Îmi pare rău. Nu mi-am dat seama că ai musafiri, 
Christian. E luni, zice ea. 

— E iubita mea, o lămuresc eu. 


Numai supusele în weekend, doamnă Lincoln. Știi asta. 

— Desigur. Bună, Anastasia. Nu ştiam că eşti aici. Ştiu că 
nu vrei să vorbeşti cu mine. Accept asta. 

— Serios? 

Tonul Anei e criminal. 

La naiba! 

Elena se apropie de noi. 

— Da, am înţeles mesajul. N-am venit să te văd pe tine. 
După cum am spus, Christian are rareori musafiri în timpul 
săptămânii. 

Face o pauză şi i se adresează direct Anei. 

— Am o problemă şi trebuie să discut cu Christian despre 
ea. 

— Serios? Vrei ceva de băut? o întreb. 

— Da, te rog, spune ea. 

Aduc un pahar. Când mă întorc, le găsesc pe amândouă 
stând la masă, într-o tăcere stânjenitoare. 

Rahat! 

Ziua asta. Ziua asta. Ziua asta. E din ce în ce mai bună. 

Le torn amândurora vin în pahare şi mă aşez între ele. 

— Ce s-a întâmplat? o întreb pe Elena. 

Elena își întoarce privirea spre Ana. 

— Anastasia e acum cu mine. 

Mă întind şi o strâng pe Ana de mână, sperând că o să 
tacă. Cu cât Elena îşi face mai repede numărul, cu atât va 
pleca mai curând. 

Elena pare agitată, departe de starea ei naturală. Îşi roteşte 
inelul, semn sigur că o tulbură ceva. 

— Cineva mă şantajează. 

— Cum? întreb eu, uluit. 

Scoate un bileţel din geantă. Nu vreau să-l ating. 

— Pune-l jos, desfă-l! 

Arăt cu bărbia spre blatul de marmură şi o strâng şi mai 
tare de mână pe Ana. 

— Nu vrei să-l atingi? întreabă Elena. 

— Nu. Amprente. 

— Christian, ştii bine că nu mă pot duce la poliţie cu asta. 

Pune biletul pe blatul din bucătărie. E scris cu litere mari. 


DOAMNĂ LINCOLN 
CINCI MII 

— Cere numai cinci mii de dolari? 

Ceva nu pare a fi în regulă. 

— Ai vreo idee cine ar putea fi? Cineva din comunitate? 

— Nu, răspunde ea. 

— Linc? 

— Cum... după atâta timp? Nu cred. 

— Isaac ştie? 

— Nu i-am spus. 

— Cred că trebuie să afle. 

Ana mă trage de mână. Vrea să plece. 

— Ce e? o întreb. 

— Sunt obosită. Cred că mă duc la culcare, spune ea. 

Îi studiez faţa ca să-mi dau seama ce gândeşte cu adevărat, 
dar, ca de obicei, nu am habar. 

— Bine, răspund eu. Nu mai durează mult. 

Îi dau drumul la mână, iar ea se ridică. 

— Noapte bună, Anastasia, zice Elena. 

Ana îi răspunde cu glas rece şi iese din încăpere. Îmi 
îndrept atenţia spre Elena. 

— Nu cred că pot face prea multe, Elena. Dacă e vorba de 
bani... 

Mă opresc. Ştie că-i voi da banii. 

— Vrei să-l pun pe Welch să investigheze? 

— Nu, Christian, voiam doar să-ţi povestesc. Pari foarte 
fericit, adaugă ea, schimbând vorba. 

— Sunt. 

Ana tocmai a fost de acord să se mute cu mine. 

— Meriţi să fii. 

— Mi-aş dori să fie adevărat. 

— Christian! 

Tonul Elenei e dojenitor. 

— Ştie cât de pesimist eşti în ceea ce te priveşte? Cu toate 
problemele tale? 

— Mă cunoaşte mai bine decât oricine. 

— Au! Asta a durut. 


— E adevărul, Elena. Cu ea nu trebuie să joc niciun joc. Și, 
vorbesc serios, las-o în pace. 

— Care-i problema ei? 

— Tu. Cum eram noi înainte. Ce făceam. Ea nu înţelege. 

— Fă-o să-nţeleagă! 

— E de domeniul trecutului, Elena, şi de ce aş vrea să o 
întinez cu relaţia noastră de rahat? E bună şi dulce şi inocentă 
şi, prin nu ştiu ce minune, mă iubeşte. 

— Nu e nicio minune, Christian. Ai puţină încredere în 
tine. Eşti o partidă excelentă. i-am spus-o deseori. Iar ea 
pare adorabilă. Puternică. Cineva care să te înfrunte. 

— E mai puternică decât noi doi. 

Expresia Elenei se răceşte. Pare gânditoare. 

— Nu ţi-e dor? 

— De ce anume? 

— De camera ta de joacă. 

— Asta chiar nu e problema ta. 

— Îmi pare rău. 

Sarcasmul ei e enervant. Nu-i pare rău deloc. 

— Cred că ai face mai bine să pleci. Şi, te rog, sună înainte 
de a trece pe-aici. 

— Christian, îmi pare rău, spune ea din nou, de data asta 
cu sinceritate. De când eşti atât de sensibil? 

— Elena, avem o relaţie profesională de pe urma căreia 
profităm enorm amândoi. Hai să păstrăm lucrurile aşa. Ce-a 
fost între noi e parte din trecut. Anastasia e viitorul meu şi nu 
vreau să-l pun în pericol în niciun fel, aşa că termină dracului 
cu prostiile. 

— Înţeleg. 

Elena mă priveşte tăios, de parcă încearcă să-mi pătrundă 
în minte. Mă simt stânjenit. 

— Uite, îmi pare rău că ai probleme. Poate reușeşti să 
depăşeşti momentul și să consideri că blufează. 

— Nu vreau să te pierd, Christian. 

— Nu sunt al tău, Elena, ca să mă poți pierde. 

— Nu asta voiam să spun. 

— Dar ce voiai să spui? mă răstesc eu. 

— Uite, nu vreau să mă cert cu tine. Prietenia ta e 
importantă pentru mine. O s-o las în pace pe Anastasia. Dar 


sunt aici dacă ai nevoie de mine. Voi fi întotdeauna. 

— Anastasia crede că ne-am văzut sâmbăta trecută. M-ai 
sunat, atâta tot. De ce i-ai spus aşa ceva? 

— Voiam să afle cât de supărat erai când a plecat. Nu 
vreau să te rănească. 

— Ştie. I-am spus. Nu te mai amesteca! Sincer, eşti ca o 
cloşcă. 

Elena râde, dar e un râs fals, şi-mi doresc din tot sufletul 
să plece. 

— Ştiu. Îmi pare rău. Ştii că ţin la tine. Nu credeam 
niciodată că o să te îndrăgosteşti, Christian. E foarte frumos 
să văd asta. Dar n-aş suporta dacă te-ar răni. 

— O să-mi asum riscul, zic sec. Eşti sigură că nu vrei să 
arunce Welch o privire? 

— Cred că n-are ce să strice. 

— Bine. O să-l sun mâine dimineaţă. 

— Mulţumesc, Christian. Şi-mi cer scuze. Nu voiam să 
deranjez. Plec. Data viitoare voi suna. 

— Foarte bine. 

Mă ridic şi înţelege aluzia, ridicându-se şi ea. Mergem 
spre foaier şi ea mă sărută pe obraz. 

— Doar am grijă de tine, spune ea. 

— Ştiu. A, şi încă un lucru, poţi să nu bârfești cu mama 
despre relaţia mea cu Ana? 

— Bine, spune ea, dar îşi ţuguie buzele. 

S-a enervat deja. Uşile liftului se deschid şi Elena se urcă 
în el. 

— Noapte bună. 

— Noapte bună, Christian. 

Uşile se închid şi îmi vin în minte cuvintele Anei din e- 
mailul de mai devreme. 

Trecutul enervant. 

Chicotesc, deşi sunt tensionat. Da, Ana. Ai mare dreptate. 

Ana stă pe patul meu. Expresia ei e impenetrabilă. 

— A plecat, zic eu, neliniștit de reacţia Anei. 

Nu ştiu ce gândeşte. 

— Vrei să-mi povesteşti totul despre ea? Încerc să înțeleg 
de ce crede că te-a ajutat. 


Îşi priveşte unghiile, apoi ridică privirea la mine, cu ochii 
plini de convingere. 

— Mi-e silă de ea, Christian. Cred că ţi-a adus daune 
nevăzute. Nu ai prieteni. I-a ţinut departe de tine? 

Ah, Dumnezeule mare! Chiar m-am săturat de povestea 
asta. N-am nevoie de asta acum. 

— De ce mama naibii vrei să afli despre ea? Am avut o 
aventură de lungă durată, mă bătea deseori de mă căcam pe 
mine, iar eu i-o trăgeam în feluri pe care tu nici nu ţi le 
imaginezi, asta e tot. 

Rămâne cu gura căscată de uimire. Cu ochi strălucitori, îşi 
dă părul peste umăr. 

— De ce eşti atât de supărat? 

— Pentru că tot rahatul ăsta s-a terminat demult! strig eu. 

Ana se uită în altă parte, cu buzele transformate într-o 
linie strânsă. 

La naiba! 

De ce sunt atât de instabil în preajma ei...? 

Calmează-te, Grey! 

Iau loc lângă ea. 

— Ce vrei să ştii? 

— Nu trebuie să-mi spui. Nu vreau să mă amestec. 

— Anastasia, nu e vorba de asta. Nu-mi place să discut 
despre rahatul ăsta. Am trăit într-o bulă ani întregi, fără ca 
nimic să mă afecteze şi fără să fiu nevoit să dau socoteală 
nimănui. E mereu acolo ca prietenă și confidentă. Iar acum 
trecutul şi viitorul meu se ciocnesc într-un fel pe care nu-l 
credeam posibil. Nu credeam că voi avea un viitor cu cineva, 
Anastasia. Îmi dai speranţă şi mă faci să mă gândesc la tot 
felul de posibilităţi. 

Ai spus că o să te muţi cu mine. 

— Am tras cu urechea, şopteşte ea şi cred că e stânjenită. 

— Poftim? La conversaţia noastră? 

Doamne! Oare ce am spus? 

— Da. 

— Şi? 

— Ține la tine. 

— Da, ţine. Şi eu ţin la ea în felul meu, dar nu se compară 
cu ceea ce simt pentru tine. Dacă despre asta este vorba. 


— Nu sunt geloasă, spune ea repede şi-şi dă părul peste 
umăr din nou. 

Nu sunt sigur că o cred. 

— N-o iubeşti? 

Oftez. 

— Acum multă vreme, credeam că o iubesc. 

— Când eram în Georgia mi-ai spus că n-ai iubit-o. 

— E adevărat. 

Ana e uluită. 

Ah, iubito, chiar trebuie să-ți explic pe silabe? 

— Te iubeam şi atunci, Anastasia. Eşti singura persoană 
pentru care am zburat cinci mii de kilometri ca să o văd. 
Sentimentele pe care le am faţă de tine sunt foarte diferite de 
cele pe care le aveam pentru Elena. 

Ana mă întreabă când am știut asta. 

— În mod ironic, Elena mi-a deschis ochii. Ea m-a 
încurajat să vin în Georgia. 

Expresia Anei se schimbă. Pare reticentă. 

— Deci ai dorit-o? Când erai mai tânăr. 

— Da. M-a învăţat multe lucruri. M-a învăţat să am 
încredere în mine. 

— Dar te şi bătea ca la carte. 

— Da. Mă bătea. 

— Şi ție-ți plăcea? 

— Atunci, da. 

— Atât de mult, încât ţi-ai dorit să faci asta şi altora? 

— Da. 

— Te-a ajutat cu asta? 

— Da. 

— "Ţi-a fost supusă? 

— Da. 

Ana e şocată. Nu mă întreba dacă nu vrei să afli. 

— Te aştepţi să-mi placă de ea? 

— Nu. Deşi mi-ar uşura considerabil existența. Îți înțeleg 
reticenţa. 

— Reticenţa! Doamne, Christian... dacă ar fi vorba despre 
fiul tău, cum te-ai simţi? 

Ce întrebare ridicolă! 

Eu. Cu un fiu? 


Niciodată! 

— N-a trebuit să rămân cu ea. Și asta a fost tot alegerea 
mea, Anastasia. 

— Cine e Linc? 

— Fostul ei soţ. 

— Lincoln Timber? 

— Chiar el. 

— Şi Isaac? 

— Actualul ei supus. Are vreo 25 de ani, Anastasia. Ştii... 
un adult cu discernământ. 

— De vârsta ta, spune ea. 

Destul! Destul! 

— Uite, Anastasia, așa cum i-am spus şi ei, face parte din 
trecutul meu. Tu ești viitorul meu. N-o lăsa să intervină între 
noi, te rog. Şi, sincer, chiar m-am plictisit de subiectul ăsta. 
Mă duc să lucrez ceva. 

Mă ridic şi o privesc. 

— Las-o baltă! Te rog... 

Îşi scoate bărbia în afară, în acel fel încăpățânat al ei. 
Prefer să o ignor. 

— Ah, aproape că am uitat, adaug eu. Maşina ta a ajuns 
mai devreme. E în garaj. Cheia e la Taylor. 

Ochii i se luminează. 

— Pot să o conduc mâine? 

— Nu. 

— De ce nu? 

— Ştii de ce nu. 

Leila. Chiar trebuie să-ţi explic? 

— Şi încă un lucru, continui eu. Dacă mai pleci de la 
birou, anunță-mă. Sawyer era acolo, te supraveghea. Se pare 
că nu pot avea încredere în tine când vine vorba să ai grijă. 

— Se pare că nici eu nu pot avea încredere în tine, spune 
ea. Puteai să-mi spui că Sawyer mă supraveghează. 

— Vrei să ne certăm şi pentru asta? întreb. 

— Nu mi-am dat seama că ne certam. Comunicăm, aşa 
credeam, răspunde ea, uitându-se urât la mine. 

Închid ochii, căznindu-mă să mă stăpânesc. Aşa nu 
ajungem nicăieri. 

— Am ceva de lucru. 


Plec, lăsând-o pe pat, înainte să spun ceva ce voi regreta. 
Toate aceste întrebări. 

Dacă nu-i plac răspunsurile, de ce mi le pune? 

Elena e şi ea supărată. 

Mă aşez la birou şi găsesc deja un e-mail de la ea. 


De la: Elena Lincoln 

Subiect: Seara asta 

Data: 13 iunie 2011, ora 21:16 
Către: Christian Grey 


Christian, 


Îmi pare rău. Nu ştiu ce mi-a venit să trec pe la tine. 
Simt că te pierd ca prieten. Asta-i tot. 

Îți apreciez atât de mult prietenia şi sfaturile! 

N-aş fi cine sunt dacă n-ai fi fost tu. 

Voiam doar să știi asta. 

Ex 


ELENA LINCOLN 
ESCLAVA 


Pentru Frumusețea din Tine™ 


Cred că încearcă să-mi spună că nici eu n-aş fi ceea ce 
sunt dacă n-ar fi fost ea. Şi e adevărat. 


Mă prinde de păr, dându-mi capul pe spate. 

— Ce vrei să-mi spui? toarce, străpungându-mă cu ochii ei 
de un albastru îngheţat. 

Sunt sfâşiat. Mă ustură genunchii. Spatele îmi e plin de 
umflături. Coapsele mă dor. Nu mai pot suporta. Şi mă 
priveşte fix în ochi. Așteptând. 

— Vreau să plec de la Harvard, Stăpână, spun. 

Și e o confesiune întunecată. Harvard a fost dintotdeauna 
un obiectiv important. Pentru mine. Pentru părinții mei. Doar 
ca să le arăt că pot să o fac. Doar ca să le demonstrez că nu 
eram distrusul care credeau ei că sunt. 


— Să te laşi de şcoală? 

— Da, Stăpână. 

Îmi dă drumul părului şi flutură cravașa dintr-o parte în 
alta. 

— Ce-ai de gând să faci? 

— Vreau să-mi încep propria afacere. 

Își trece unghia stacojie peste obrazul meu, până la gură. 

— Ştiam eu că te preocupă ceva. Trebuie să te bat ca să scot 
ceva de la tine, nu-i aşa? 

— Da, Stăpână. 

— Îmbracă-te! Hai să vorbim despre asta. 


Clatin din cap. Nu e momentul să mă gândesc la Elena. 
Mă întorc la celelalte e-mailuri. 


Când ridic privirea, e zece jumate. 

Ana. 

M-am lăsat absorbit de contractul final cu SIP. Mă întreb 
dacă nu cumva ar trebui să pun o condiţie legată de 
concedierea lui Hyde la cumpărare, dar ne-ar putea da în 
judecată. 

Mă ridic, mă întind şi mă duc în dormitor. 

Ana nu e aici. 

Nu era nici în living. Fug la etaj, în camera supusei, dar e 
goală. Rahat! 

Unde poate fi? În bibliotecă? 

Zbor în jos pe scări. 

O găsesc dormind încolăcită pe unul dintre fotoliile din 
bibliotecă. E îmbrăcată în satin roz-deschis, iar părul i s-a 
revărsat pe piept. În poală are o carte. 

Rebecca, de Daphne du Maurier. 

Zâmbesc. Familia bunicului meu Theodore provine din 
Cornwall, de aici şi colecția mea compusă din cărțile scrise de 
Daphne du Maurier. 

O iau pe Ana în braţe. 

— Hei! Ai adormit. Nu te găseam. 


O sărut pe păr, iar ea îmi pune braţele în jurul gâtului şi 
spune ceva neinteligibil. O duc la mine în dormitor şi o pun 
în pat. 

— Dormi, iubito! 

O sărut uşor pe frunte şi mă duc la duş. 

Vreau să spăl de pe mine mizeria zilei de azi. 


8 „Nu mă pot schimba“, vers din melodia „Bittersweet Symphony“ a trupei The 
Verve. (N.£.) 


Marţi, 14 iunie 2011 


Mă trezesc brusc; inima îmi bate cu putere şi o senzaţie de 
tulburare mă sufocă. Stau întins lângă Ana, care doarme 
dusă. Doamne, o invidiez că poate dormi. Veioza de pe 
noptieră e încă aprinsă, ceasul arată 1:45, iar eu nu pot scăpa 
de neliniştea asta. 

Leila? 

Intru în debara şi trag pe mine o pereche de pantaloni şi 
un tricou. Revin în dormitor şi verific sub pat. Uşa balconului 
e încuiată. Gonesc pe coridor până la biroul lui Taylor. Uşa e 
deschisă, așa că bat în ea și intru. Ryan se ridică, surprins să 
mă vadă. 

— Bună seara, domnule. 

— Salut, Ryan. Totul e în regulă? 

— Da, domnule. E linişte. 

— Nimic pe... 

Arăt spre monitoarele CCTV. 

— Nimic, domnule. Locul e sigur. Reynolds tocmai a făcut 
o verificare. 

— Foarte bine. Mulţumesc. 

— Cu plăcere, domnule Grey. 

Închid uşa şi mă duc la bucătărie să-mi iau un pahar cu 
apă. Mă uit spre ferestrele livingului, la bezna de dincolo de 
ele, şi iau o gură de apă. 

Unde eşti, Leila? 

O văd cu ochii minţii, cu capul plecat. Dornică. 
Răbdătoare. Tânjind. Îngenunchind în camera de joacă, 
dormind în camera ei, îngenunchind lângă mine în timp ce 
lucram, la mine în birou. Iar acum, din câte ştiu, colindă pe 
străzile din Seattle, împietrită şi singură şi purtându-se 
anormal. 

Poate că sunt neliniștit pentru că Ana a fost de acord să se 
mute cu mine. 

O pot proteja. Dar ea nu vrea asta. 

Clatin din cap. Anastasia e o continuă provocare. 

E o mare provocare. 

Asta înseamnă să te îndrăgostești. Cuvintele lui Flynn mă 
bântuie. Deci asta e senzația. Derutantă, palpitantă, 
epuizanită. 


Mă duc înspre pianul cu coadă şi las capacul în jos, 
acoperind coardele cât pot de încet. Nu vreau să o trezesc. Mă 
aşez şi mă holbez la clape. N-am mai cântat de câteva zile. 
Îmi pun degetele pe clape şi încep să cânt. Nocturna lui 
Chopin în si minor umple încet încăperea, iar eu sunt singur 
cu muzica asta melancolică şi îmi alină sufletul. 

O mişcare dintr-o parte îmi distrage atenţia. Ana stă în 
penumbră. Ochii îi scânteiază în lumina de pe hol, iar eu 
continui să cânt. Ea vine spre mine, îmbrăcată în halatul de 
satin de culoare roz-pal. E uluitoare: o divă desprinsă din 
filmele de altădată. 

Când ajunge la mine, îmi iau mâinile de pe clape. Vreau să 
o ating. 

— De ce te-ai oprit? Era minunat, spune ea. 

— Ai idee cât de atrăgătoare arăţi în acest moment? 

— Vino în pat, zice ea. 

Îi întind mâna şi o trag la mine în poală, îmbrăţisând-o, 
sărutând-o pe gâtul gol şi trecându-mi buzele peste gâtul ei, 
acolo unde i se simte pulsul. Îmi tremură în braţe. 

— De ce ne certăm? o întreb, muşcând-o uşor de lobul 
urechii. 

— Pentru că încercăm să ne cunoaștem reciproc, iar tu 
eşti încăpățânat, şi arțăgos, şi irascibil, şi dificil. 

Îşi înclină capul ca să pot ajunge mai uşor la gâtul ei. 
Zâmbesc aproape de pielea ei şi-mi cobor nasul peste gâtul ei. 

O provocare. 

— Sunt exact aşa, domnişoară Steele. E o minune că mă 
suporţi. 

O muşc de lobul urechii. 

— Mmm... 

Îmi dă de înțeles că-i place. 

— Întotdeauna e așa? şoptesc lipit de ea. 

Să nu mă pot sătura de ea? 

— Habar n-am, spune ea, cu un oftat. 

— Nici eu. 

Îi desfac cordonul halatului, iar acesta se deschide, 
dezvăluindu-mi cămaşa de noapte de sub el. Se mulează pe 
trupul ei, scoțând în evidență fiecare rotunjime, fiecare 
adâncitură, fiecare scobitură. Mâna mea se mută de pe faţa ei 


pe sâni, iar sfârcurile i se întăresc, împungând satinul când le 
mângâi cu degetele. Îmi pun mâna pe talia ei, apoi pe şold. 

— Eşti atât de delicată pe sub cămaşa asta şi pot să văd 
totul... chiar şi asta. 

O trag uşor de părul pubian, vizibil ca o movilă mică pe 
sub material. 

Ea geme, iar eu îi cuprind gâtul şi-mi încurc mâna în 
părul ei, trăgându-i capul înapoi. O sărut, obligând-o să 
deschidă gura și împletindu-mi limba cu a ei. 

Mai geme o dată, iar degetele ei îmi cuprind fața, 
mângâindu-mi barba, în vreme ce trupul i se arcuieşte sub 
atingerea mea. 

Îi ridic uşor cămașa de noapte, savurând atingerea bogată 
şi fină a satinului care-i îmbracă trupul frumos, dându-i la 
iveală superbele picioare. Mâinile mele îi găsesc fundul. E 
goală. O cuprind de fund cu mâna, apoi îmi trec degetul 
mare peste toată lungimea coapsei. 

O doresc. Aici. Pe pian. 

Mă ridic brusc, luând-o pe Ana prin surprindere, şi o urc 
pe pian, cu fundul pe capac şi cu picioarele pe clape. Două 
coarde disonante răsună în cameră, iar ea mă priveşte fix. 
Stau între picioarele ei şi o prind de mâini. 

— Întinde-te! 

O ajut să se lungească pe pian. Satinul se revarsă ca o apă 
peste marginea sclipitoare de lemn negru a pianului şi peste 
clape. 

După ce se întinde pe spate, îi dau drumul, îmi scot 
tricoul şi îi desfac picioarele. Picioarele Anei intonează o 
melodie pe note înalte şi joase. O sărut în spatele 
genunchiului drept şi apoi las o dâră de sărutări şi muşcături 
delicate pe tot piciorul, până pe coapsă. Cămaşa de noapte i 
se ridică, dând la iveală goliciunea frumoasei mele iubite. 
Geme. Ştie ce gânduri am. Îşi încordează picioarele, iar 
sunetele disonante ale clapelor se aud în încăpere, un 
acompaniament inegal pentru respiraţia ei accelerată. 

Ajung la destinaţia mea: clitorisul ei. Şi o sărut o dată, 
bucurându-mă de zvâcnetul care-i străbate trupul. Apoi suflu 
peste părul ei pubian, ca să-i fac loc limbii mele. Îi desfac şi 
mai tare genunchii şi o ţintuiesc. E a mea. Goală. La mila 


mea. Şi-mi place asta la nebunie. Încetişor, încep să-mi rotesc 
limba peste locul acela dulce şi sensibil. Ea ţipă, iar eu 
continui la nesfârşit, în timp ce ea freamătă sub mine, 
ridicându-şi bazinul ca să primească mai mult. 

Nu mă opresc. 

O devorez. 

Până când îmi simt faţa umedă. 

De la mine. 

De la ea. 

Picioarele încep să-i tremure. 

— Ah, Christian, te rog! 

— O, nu, iubito, nu încă. 

Fac o pauză şi inspir adânc. E întinsă în fața mea, 
îmbrăcată în satin, cu părul revărsat pe abanosul lucios; e 
superbă, doar în lumina lămpii de citit. 

— Nu, scânceşte ea. 

Nu vrea să mă opresc. 

— Asta-i răzbunarea mea, Ana. Dacă te cerţi cu mine, o să 
mă răzbun cumva pe trupul tău. 

O sărut pe abdomen şi-i simt muşchii tensionându-se sub 
buzele mele. 

Ah, iubito, ești atât de aproape! 

Mâinile mi se urcă pe coapsele ei, mângâindu-le, 
frământându-le, chinuind-o. 

Îi încercuiesc buricul cu limba, în timp ce degetele mele 
ajung acolo unde coapsele ei se unesc. 

— Ah! ţipă ea, iar eu îi strecor un deget înăuntru, în 
vreme ce cu altul îi ating clitorisul, în cercuri nesfârşite. 

Se arcuieşte, ridicându-şi trupul de pe pian. 

— Christian! trigă ea. 

Destul, Grey! 

Îi ridic picioarele de pe clape şi o împing, ca să alunece 
uşor peste capacul pianului. Îmi desfac fermoarul, iau un 
prezervativ şi-mi las pantalonii să cadă pe podea. Mă urc pe 
pian şi îngenunchez între picioarele ei, punându-mi 
prezervativul. Ea mă priveşte intens, plină de dorință. Mă 
târăsc peste trupul ei până când ajungem față în față. Iubirea 
şi dorința mea se reflectă în ochii ei întunecaţi. 

— Te doresc atât de mult, îi şoptesc şi o pătrund încet. 


Apoi ies. 

Și intru din nou. 

Mă prinde de biceps şi-şi înalță capul, cu gura larg 
deschisă. 

E atât de aproape... 

I-o trag din ce în ce mai repede, iar ea își încolăceşte 
picioarele în jurul meu şi scoate un țipăt înăbușit când îşi dă 
drumul. Apoi îmi dau drumul şi eu. Mă pierd în femeia pe 
care o iubesc. 


O mângâi pe păr, în timp ce ea stă cu capul pe pieptul 
meu. 

— Bei ceai sau cafea seara? întreabă Ana. 

— Ce întrebare ciudată! 

— Mă gândeam că aş putea să-ți aduc ceaiul la tine în 
birou, iar apoi mi-am dat seama că nu ştiu ce ţi-ar plăcea. 

— Ah, înţeleg. Apă sau vin seara. Deşi poate că ar trebui 
să încerc ceaiul. 

Îmi mut mâna din părul său pe spate, mângâind-o, 
atingând-o, alintând-o. 

— Chiar ştim puţine unul despre celălalt, șopteşte ea. 

— Ştiu. 

Nu mă cunoaşte. Şi când o va face... 

Se înclină, încruntându-se. 

— Ce e? 

Mi-aş dori să-ţi pot spune. Dar dacă-ţi spun, vei pleca. 

Îi cuprind faţa frumoasă şi dulce. 

— Te iubesc, Ana Steele. 

— Şi eu te iubesc, Christian Grey. Nimic din ce-mi vei 
spune nu mă va îndepărta. 

Vom vedea, Ana. Vom vedea. 

O mut lângă mine, mă ridic şi sar de pe pian, apoi o ajut şi 
pe ea să se dea jos. 

— La culcare, şoptesc. 


Bunicul Trev-yan şi cu mine culegem mere. 


Vezi merele astea roşii din mărul verde? 


Dau din cap. 

Noi le-am pus aici. Tu și cu mine. Mai ţii minte? 
L-am păcălit pe mărul ăsta bătrân. 

Credea că o să facă nişte mere verzi şi amare. 
Dar face merele astea roşii şi dulci. 

Să ţii minte! 

Dau din cap. 

Duce mărul la nas şi-l miroase. 

Miroase-l şi tu! 

Miroase a bine. Miroase a plin. 

Şterge mărul de cămaşă şi mi-l dă mie. 

Gustă-l! Iau o îmbucătură. 

E crocant şi delicios şi are gust de plăcintă cu mere. 
Zâmbesc. Burtica mea e fericită. 

Merele astea se numesc corcite. 

Uite, vrei să guști şi unul verde? 

Nu ştiu. 

Bunicul mușcă din măr şi scutură din umeri. 
Se strâmbă. E nasol. 

Mi-l întinde. Zâmbește. Zâmbesc şi eu şi iau o îmbucătură. 
Un fior mă străbate din cap până în picioare. 
NASOL. 

Mă strâmb şi eu a scârbă. Râde. Râd şi eu. 
Culegem merele roşii şi le punem în găleată. 
Am păcălit pomul. 

Nu e nasol. E dulce. 


Nu nasol. Dulce. 


Mirosul îmi trezeşte amintiri. Livada bunicului. Deschid 
ochii şi mă trezesc ţinând-o strâns în braţe pe Ana. Are 
degetele vârâte în părul meu şi-mi zâmbeşte timid. 

— Bună dimineaţa, frumoaso, murmur. 

— Bună dimineaţa şi ţie, frumosule. 

Trupul meu are alt salut în minte. O sărut fugar şi-mi 
descâlcesc picioarele dintre ale ei. Sprijinit într-un cot, îmi 
cobor privirea spre ea. 

— Ai dormit bine? 


— Da, în ciuda faptului că mi-ai întrerupt somnul noaptea 


trecută. 


— Hmm... Poţi să mă întrerupi aşa oricând. 

O sărut din nou. 

— Dar tu? Ai dormit bine? 

— Întotdeauna dorm bine cu tine, Anastasia. 

— N-ai mai avut coşmaruri? 

— Nu. 

Numai vise. Vise plăcute. 

— Despre ce sunt coşmarurile tale? 

Întrebarea ei mă prinde nepregătit şi dintr-odată mă 


gândesc cum eram când aveam patru ani — neajutorat, 


pierdut, singur, suferind şi plin de furie. 


dr. 


— Sunt amintirile copilăriei mele, sau cel puţin așa susține 
Flynn. Unele mai vii, altele mai şterse. 

Am fost un copil neglijat, abuzat. 

Mama nu mă iubea. 

Nu mă proteja. 

S-a sinucis şi m-a abandonat. 

Târfa drogată moartă pe podea. 

Arsura. 

Nu arsura. 

Nu. Nu te gândi la asta, Grey! 

— Te trezeşti plângând şi țipând? 

Întrebarea Anei mă readuce în prezent şi-mi trec degetul 


peste clavicula ei, păstrând contactul fizic cu ea. Talismanul 


viselor mele. 


— Nu, Anastasia. N-am plâns niciodată. Din câte-mi 


amintesc. 


Nici măcar nemernicul ăla nenorocit nu m-a putut face să 


plâng. 


— Ai vreo amintire frumoasă din copilărie? 
— Îmi amintesc că târfa drogată făcea prăjituri. Îmi 


amintesc aroma. Un tort de ziua mea, cred. Pentru mine. 


Mami e la bucătărie. 
Miroase a ceva bun. 
Bun şi cald şi cu ciocolată. 


Ea cântă. 

Cântecelul de Bucurie al lui mami. 
Zâmbeşte. 

— Asta-i pentru tine, Viermişor. 
Pentru mine! 


— Şi mai e venirea Miei, cu mama şi cu tata. Mama era 
îngrijorată de reacţia mea, dar am adorat-o pe Mia imediat. 
Primul meu cuvânt a fost „Mia“. Îmi amintesc prima mea 
lecţie de pian. Domnişoara Kathie, profesoara mea, era 
minunată. Creştea şi cai. 

— Ai spus că mama ta te-a salvat. Cum? 

Grace? Nu e evident? 

— M-a adoptat. Credeam că e un înger când am văzut-o 
prima oară. Era îmbrăcată în alb, atât de bună şi de calmă 
când m-a examinat. N-o să uit niciodată. Dacă ar fi spus nu, 
sau dacă ar fi spus nu Carrick... 

La naiba! Acum aş fi mort. 

Mă uit la ceas: 6:15. 

— E cam profundă discuţia pentru ora asta atât de 
matinală. 

— Mi-am propus să te cunosc mai bine, spune Ana, şi 
pare în același timp sinceră şi pusă pe pozne. 

— Serios, domnişoară Steele? Credeam că vrei să afli dacă 
prefer cafea sau ceai. În orice caz, mă pot gândi la unul dintre 
modurile în care mă poţi cunoaşte mai bine. 

O împung cu erecţia mea. 

— Cred că în felul acesta te cunosc destul de bine. 

Zâmbesc cu subînţeles. 

— Eu nu cred că te voi cunoaşte niciodată suficient de 
bine în felul acesta. Există nişte avantaje categorice în faptul 
că mă trezesc lângă tine. 

O sărut pe ureche. 

— Nu trebuie să te trezeşti? 

— În dimineaţa asta, nu. Într-un singur loc îmi doresc să 
fiu acum, domnişoară Steele. 

— Christian! 


Mă rostogolesc peste ea şi-i prind mâinile deasupra 
capului, apoi o sărut pe gât. 

— Ah, domnişoară Steele. 

O ţin de ambele braţe cu o singură mână. Pe cealaltă mi-o 
cobor de-a lungul trupului ei şi, lent, îi ridic cămaşa de 
noapte din satin, până când penisul meu erect se lipeşte de 
sexul ei. 

— Ah, ce mi-ar plăcea să-ți fac, şoptesc. 

Zâmbeşte şi-şi ridică bazinul spre mine. 

O fetiță obraznică. 

Mai întâi am nevoie de un prezervativ. 

Mă întind să iau unul din noptieră. 


Ana mi se alătură la barul din bucătărie. Poartă o rochie 
albastru-deschis şi pantofi cu toc. Arată din nou uluitor. O 
privesc cum îşi devorează micul dejun. Sunt relaxat. Chiar 
fericit. A spus că se va muta cu mine şi mi-am început ziua cu 
un futai. Zâmbesc şi mă întreb dacă Anei i s-ar părea asta 
haios. Se întoarce spre mine. 

— Când o să-l cunosc pe instructorul tău, pe Claude, ca să 
văd ce poate? 

— Depinde dacă vrei să mergi la New York sau nu în 
weekendul ăsta — asta dacă nu vrei să-l întâlneşti într-una 
din dimineţi, săptămâna asta. O s-o rog pe Andrea să-i 
verifice programul şi te anunţ. 

— Andrea? 

— Asistenta mea personală. 

Se întoarce azi. Ce uşurare! 

— Una dintre numeroasele tale blonde? 

— Nu e a mea. Lucrează pentru mine. Tu eşti a mea. 

— Şi eu lucrez pentru tine. 

O, da! 

— Şi tu. 

— Poate Claude mă va învăţa kickboxing, spune Ana, dar 
şi ea zâmbeşte. 

În mod clar vrea să-şi sporească şansele în fața mea. 
Chestia asta ar putea deveni interesantă. 

— Să te văd, domnişoară Steele. 


Ana muşcă dintr-o clătită şi se uită în spatele ei. 

— Ai ridicat capacul pianului din nou. 

— L-am închis azi-noapte ca să nu te deranjez. Cred că n- 
a funcţionat, dar mă bucur. 

Ana se înroșește. 

Da. Sunt multe de spus despre sexul pe pian. Şi despre 
sexul dimineaţa la prima oră. Face minuni pentru dispoziția 
mea. 

Doamna Jones ne întrerupe momentul. Se apleacă şi pune 
în fața Anei o pungă de hârtie, cu prânzul. 

— Pentru mai târziu, Ana. Ton, e OK? 

— A, da. Mulţumesc, doamnă Jones. 

Ana îi zâmbeşte larg, Gail la fel, apoi iese ca să ne ofere un 
pic de intimitate. Şi pentru Gail e o noutate. Nu-mi stă în fire 
să am pe cineva în vizită în timpul săptămânii. Data trecută 
am fost tot cu Ana. 

— Pot să te întreb ceva? îmi întrerupe Ana gândurile. 

— Desigur. 

— Și n-o să te superi? 

— E despre Elena? 

— Nu. 

— Atunci n-o să mă supăr. 

— Dar acum am o întrebare suplimentară. 

— Da? 

— Care e despre ea. 

Buna dispoziţie mi se evaporă. 

— Ce anume? 

— De ce te superi atât de tare când te întreb despre ea? 

— Sincer? o întreb. 

— Credeam că eşti întotdeauna sincer cu mine. 

— Îmi propun să fiu. 

— Ăsta pare un răspuns foarte evaziv. 

— Sunt mereu sincer cu tine, Ana. Nu vreau să mă joc. 
Mă rog, nu genul ăsta de jocuri, adaug. 

— Dar ce fel de jocuri îți plac? spune Ana clipind, 
prefăcându-se nevinovată. 

— Domnişoară Steele, nu eşti deloc atentă. 

Ea râde, iar faptul că o văd şi o aud râzând îmi redă buna 
dispoziţie. 


— Domnule Grey, îmi distragi atenţia în atât de multe 
feluri! 

— Sunetul meu favorit din toată lumea asta e chicotitul 
tău, Anastasia. Acum... care era întrebarea? 

— A, da. Te vedeai cu supusele tale doar în weekend? 

— Da, e corect. 

Unde vrea să ajungă? 

— Deci nu făceai sex în timpul săptămânii. 

Aruncă o privire spre intrarea în living; se asigură că nu 
aude nimeni. Izbucnesc în râs. 

— Ah, aici voiai să ajungi. De ce crezi că fac sport în 
fiecare zi a săptămânii? 

Ziua de azi e diferită. Sex într-o zi a săptămânii. Înainte de 
micul dejun. Ultima oară când s-a întâmplat asta a fost pe 
birou, cu tine, Anastasia. 

— Pari foarte mulţumită de tine însăţi, domnişoară Steele. 

— Sunt, domnule Grey. 

— Aşa şi trebuie. Acum mănâncă-ţi micul dejun. 


Coborâm în lift cu Taylor şi Sawyer şi buna dispoziţie 
continuă în maşină. Taylor şi Sawyer se aşază în faţă şi 
pornim spre SIP. 

Da, în mod clar m-aş putea obişnui cu asta. 

Ana pluteşte. Trage cu coada ochiului spre mine, sau 
poate eu sunt cel care trage cu coada ochiului la ea? 

— Nu spuneai că azi vine fratele colegei tale de 
apartament? o întreb eu. 

— Ah, Ethan, spune ea. Am uitat. Ah, Christian, 
mulțumesc că mi-ai reamintit. Va trebui să mă întorc la 
apartament. 

— La ce oră? 

— Nu ştiu exact la ce oră sosește. 

— Nu vreau să te duci nicăieri de una singură. 

Mă priveşte îndurerată. 

— Ştiu, zice ea. Sawyer mă va spiona, ăăă, mă va 
supraveghea azi? 

— Da, spun eu apăsat. 

Leila e tot în libertate. 


— Dacă aş fi condus Saab-ul, ar fi fost mai uşor, mormăie 
ea, ursuză. 

— Sawyer va avea o maşină și te poate duce la apartament, 
numai să-i spui când. 

ÎI privesc pe Taylor în oglinda retrovizoare. El dă din cap. 
Ana oftează. 

— Bine. Cred că Ethan mă va suna în cursul zilei. O să te 
anunţ care e planul. 

Aranjamentul ăsta e cam la voia întâmplării. 

Dar nu vreau să mă cert. 

Am o zi mult prea frumoasă. 

— Bine. Nicăieri de una singură. Pricepi? spun şi o 
ameninţ cu degetul. 

— Da, dragule, zice ea, plină de sarcasm. 

Ah, ce n-aș da să o plesnesc la fund chiar acum. 

— Şi poate-ar fi bine să-ţi foloseşti doar BlackBerry-ul — 
o să-ţi trimit e-mailuri pe el. Asta ca tipul meu de la IT să nu 
mai aibă o dimineaţă interesantă, bine? 

— Da, Christian, spune şi-şi dă ochii peste cap. 

— Să ştii, domnişoară Steele, cred că mă mănâncă palma. 

— Ah, domnule Grey, pe tine te mănâncă palma în 
permanenţă. Ce-o să ne facem cu asta? 

Izbucnesc în râs. E haioasă. 

Telefonul îmi vibrează. 

Rahat! E Elena. 

— Ce e? 

— Christian. Bună. Eu sunt. Scuze de deranj. Voiam să mă 
asigur că nu-l suni pe tipul ăla. Bileţelul era de la Isaac. 

— Cred că glumeşti. 

— Da. E atât de stânjenitor! Era pentru un joc de-al 
nostru. 

— Pentru un joc. 

— Da. Şi nu voia să spună cinci mii de dolari. 

Izbucnesc în râs. 

— Când ţi-a spus asta? 

— În dimineaţa asta. L-am sunat imediat. I-am spus că am 
fost la tine. Ah, Christian, îmi pare rău. 

— Nu, nu-ţi face griji. Nu trebuie să-ţi ceri scuze. Mă 
bucur că există o explicaţie logică. Părea o sumă ridicol de 


mică. 

— Nu-mi vine să cred. 

— Nu mă îndoiesc că ai un plan de răzbunare malefic şi 
creativ. Săracul Isaac! 

— De fapt, el e supărat pe mine. Aşa că va trebui să mă 
revanşez faţă de el. 

— Foarte bine. 

— În orice caz. Mulţumesc că m-ai ascultat ieri. Vorbim 
cât de curând. 

— La revedere. 

Închid şi mă întorc spre Ana, care mă priveşte cu atenţie. 

— Cine era? întreabă ea. 

— Chiar vrei să ştii? 

Scutură din cap şi se uită pe geam, posomorâtă. 

— Hei! 

Îi iau mâna și-i sărut fiecare încheietură, apoi îi prind 
degetul mic, îl strecor în gură şi-l sug. Tare. Apoi îl mușc 
uşor. 

Se foieşte lângă mine şi aruncă o privire agitată spre 
Taylor şi Sawyer. I-am captat atenţia. 

— Nu te mai frământa, Anastasia. Ce-a fost a fost. 

O sărut în palmă şi-i dau drumul mâinii. Ea deschide 
portiera şi o privesc îndreptându-se spre SIP. 

— Domnule Grey, aş vrea să dau o raită pe la 
apartamentul domnişoarei Steele dacă se duce astăzi acolo, 
spune Taylor, iar eu sunt de acord că e o idee bună. 


Andrea îmi zâmbeşte larg când ies din liftul de la Grey 
House. O tânără care seamănă cu un şoricel stă lângă ea. 

— Bună dimineaţa, domnule Grey. Ea e Sarah Hunter. Îşi 
face rezidenţiatul la noi. 

Sarah mă priveşte în ochi şi-mi întinde mâna. 

— Bună dimineaţa, domnule Grey. Mă bucur să vă 
cunosc. 

— Bună, Sarah. Bine ai venit! 

Ne strângem mâna cu putere. 

Are o strânsoare surprinzătoare. 

Nu e şoricel, deci. 


Îmi retrag mâna. 

— Poţi să vii la mine în birou, Andrea? 

— Sigur. Doriţi ca Sarah să vă facă o cafea? 

— Da. Fără zahăr. Te rog. 

Sarah dispare la bucătărie cu un entuziasm care sper să nu 
mi se pară enervant, iar eu ţin uşa deschisă pentru Andrea. 
După ce intră, închid uşa. 

— Andrea... 

— Domnule Grey... 

Ne oprim amândoi din vorbit. 

— Spune tu, zic. 

— Domnule Grey, voiam să vă mulțumesc pentru 
apartament. Nu trebuia... 

— De ce nu mi-ai spus că te măriţi? 

Mă aşez la birou. Andrea se înroşeşte. Asta nu se întâmplă 
des. Pare că nu ştie ce să spună. 

— Andrea? 

— Păi... Ăăă... Prin contract nu avem voie să avem relaţii 
cu colegii. 

— Te-ai căsătorit cu cineva care lucrează aici! 

Cum naiba a reușit să țină asta secret? 

— Da, domnule. 

— Cine e norocosul? 

— Damon Parker; lucrează la inginerie. 

— Australianul. 

— Are nevoie de cartea verde. Actualmente are numai 
drept de muncă. 

— Înţeleg. 

O căsătorie de convenienţă. Nu ştiu de ce, dar sunt 
dezamăgit de ea, pentru ea. Vede reticenţa din expresia mea 
şi se grăbeşte să mă lămurească. 

— Nu de asta m-am măritat cu el. Îl iubesc, spune ea într- 
un fel neobișnuit şi se înroşeşte. 

Bujorii din obrajii ei îmi readuc încrederea în ea. 

— Atunci, felicitări. Poftim. 

Îi ofer felicitarea cu „să trăiţi fericiți până la adânci 
bătrâneţi“ pe care am semnat-o ieri şi sper să n-o citească în 
faţa mea. 


— Şi cum e viaţa de om căsătorit? o întreb, ca să o 
împiedic să facă asta. 

— O recomand cu tărie, domnule. 

Radiază de fericire. Recunosc expresia asta. Aşa mă simt şi 
eu. Acum nu mai ştiu eu ce să spun. Andrea adoptă din nou 
tonul profesional. 

— Ne uităm pe programul dumneavoastră? întreabă ea. 

— Te rog. 


Căsătoria. Mă gândesc la asta după ce Andrea pleacă. Sunt 
de acord cu ea. E ceea ce-şi doresc majoritatea femeilor. Nu-i 
aşa? Mă întreb ce-ar face Ana dacă aş ruga-o să se mărite cu 
mine. Clatin din cap, simțindu-mă blocat de această idee. 

Nu fi ridicol, Grey! 

Mă gândesc din nou la dimineaţa aceasta. M-aş putea 
trezi în fiecare zi alături de Anastasia Steele şi aș putea 
adormi lângă ea în fiecare seară. 

Eşti îndrăgostit, Grey. 

Te-a lovit rău de tot. 

Bucură-te cât mai durează! 

Îi scriu un e-mail. 


De la: Christian Grey 
Subiect: Răsăritul 
Data: 14 iunie 2011, ora 09:23 


Către: Anastasia Steele 
Îmi place la nebunie să mă trezesc alături de tine dimineaţa. 


Christian Grey 
Complet & Absolut Îndrăgostit CEO, Grey Enterprises 
Holdings, Inc. 


Surâd când trimit mesajul. 

Sper să-l citească pe BlackBerry. 

Sarah îmi aduce cafeaua, iar eu deschid ultima versiune a 
contractului cu SIP şi încep să-l citesc. 

Telefonul îmi bâzâie. E un mesaj de la Elena. 


ELENA 


Mulţumesc că eşti atât de înţelegător. 


Îl ignor şi mă întorc la documentul meu. Când ridic 
privirea, găsesc un răspuns de la Ana. Iau o gură de cafea. 


De la: Anastasia Steele 
Subiect: Asfinţitul 

Data: 14 iunie 2011, ora 09:35 
Către: Christian Grey 


Dragă domnule Complet & Absolut Îndrăgostit, 

Şi mie-mi place la nebunie să mă trezesc alături de tine. Dar 
îmi place să fiu cu tine în pat şi în lifturi şi pe piane şi pe 
mese de biliard şi pe iahturi şi pe birouri şi în duş şi în cadă 
şi pe cruci dubioase de lemn cu cătuşe şi-n baldachine cu 
cearșafuri de satin roşu şi în hangarele pentru bărci şi în 


dormitoarele copilăriei. 
A ta 


Înnebunită şi Nesătulă de Sex xx 


Rahat! Râd şi mă înec în acelaşi timp şi scuip cafeaua pe 
tastaură la „Înnebunită şi Nesătulă de Sex“ Nu-mi vine să 
cred că a scris aşa ceva într-un e-mail. Din fericire, am 
şerveţele la îndemână după dezastrul cu cafeaua de ieri. 


De la: Christian Grey 
Subiect: Taste ude 
Data: 14 iunie 2011, ora 09:37 


Către: Anastasia Steele 


Dragă Înnebunită şi Nesătulă de Sex, 


Tocmai am scuipat cafeaua pe toată tastatura. 
Nu cred că mi s-a mai întâmplat asta vreodată. 
Admir o femeie care se concentrează la geografie. 


Să-nţeleg că mă vrei doar pentru corpul meu? 


Christian Grey 


Complet & Absolut Îndrăgostit CEO, Grey Enterprises 
Holdings, Inc. 


Continui să citesc contractul cu SIP, dar nu ajung prea 
departe pentru că am un nou e-mail de la ea. 


De la: Anastasia Steele 
Subiect: Râd şi sunt udă 
Data: 14 iunie 2011, ora 09:42 
Către: Christian Grey 


Dragă Complet & Absolut Şocat, 


Întotdeauna. 
Am de lucru. 
Nu mă mai deranja. 


Î&NS xx 


De la: Christian Grey 
Subiect: Trebuie? 
Data: 14 iunie 2011, ora 09:50 


Către: Anastasia Steele 

Dragă Î&NS, 

Ca întotdeauna, dorinţa ta e poruncă pentru mine. 
Îmi place la nebunie că râzi şi te-ai udat. 

Pe curând, iubito! 

X 

Christian Grey 


Complet & Absolut Îndrăgostit, Şocat şi Fermecat CEO, 
Grey Enterprises Holdings, Inc. 


Mai târziu intru în şedinţa lunară cu Ros şi Marco — tipul 
de la Fuziuni şi Achiziţii — şi cu echipa lui. Parcurgem lista 
companiilor pe care oamenii lui Marco le-au identificat ca 
potenţiale obiective pentru preluare. 


Marco discută ultima companie de listă. 

— Se luptă să reziste, dar au patru patente în aşteptare, 
ceea ce ar putea fi de folos la divizia de fibră optică. 

— Fred le-a studiat? întreb. 

— E entuziasmat, răspunde Marco, zâmbind lacom. 

— Hai s-o facem! 

Telefonul bâzâie şi numele Anei îmi luminează ecranul. 

— Scuze, spun, luând telefonul. Anastasia. 

— Christian, Jack m-a rugat să-i cumpăr mâncarea de 
prânz. 

— Leneş nenorocit! 

— Deci o să ies. Ar fi mai uşor să-mi dai numărul lui 
Sawyer, ca să nu te mai deranjez pe tine. 

— Nu e niciun deranj, iubito. 

— Eşti singur? 

Mă uit la masă. 

— Nu. Sunt şase oameni care se holbează la mine chiar 
acum întrebându-se cu cine naiba vorbesc. 

Toţi se uită în altă parte. 

— Pe bune? chițăie ea. 

— Da. Pe bune! spun, apoi fac o pauză. E prietena mea, 
anunţ eu. 

Ros clatină din cap. 

— Probabil, credeau cu toţii că eşti homosexual, ştii tu. 

Râd, iar Ros şi Marco schimbă o privire. 

— Mda, probabil. 

— A3ă,., e cazul să închid. 

— O să-l anunţ pe Sawyer. 

Râd la reacţiile celor din jurul mesei. 

— Ai vreo veste de la prietenul tău? 

— Nu încă. Vei fi primul care află, domnule Grey. 

— Bine. Pe curând, iubito. 

— Pa, Christian. 

Mă ridic. 

— Trebuie să dau un telefon urgent. 

Ies din sala de şedinţe şi-l sun pe Sawyer. 

— Domnule Grey. 

— Ana pleacă să cumpere mâncare. Te rog, supravegheaz- 


— Da, domnule. 

Mă întorc în sala de şedinţe şi întâlnirea se încheie. Ros se 
apropie de mine. 

— Fuziunea ta personală? spune ea curioasă. 

— Chiar ea. 

— Nu mă mir că eşti atât de vesel. Sunt de acord, zice ea. 

Zâmbesc ca un înfumurat ce sunt. 


Bastille e pe val. M-a pus de trei ori la podea, al naibii. 

— Mi-a spus Dante că ai dus o fată frumoasă la bar. De- 
asta eşti aşa de moale azi, Grey? 

— Poate, rânjesc eu. Şi are nevoie de un instructor. 

— M-a sunat asistenta ta personală de dimineaţă. De-abia 
aştept să o cunosc. 

— Vrea să înveţe kickboxing. 

— Ca să te pună la respect? 

— Da. Ceva de genul ăsta. 

Îl atac, dar el fentează la stânga, cu codiţele zburând în 
toate părţile, şi mă pune la pământ cu o lovitură circulară 
rapidă. 

Rahat! Sunt iar la podea. 

Bastille e entuziasmat. 

— N-o să aibă probleme să te bată măr dacă lupţi așa, 
Grey, croncăne el. 

Gata, m-am săturat. Îl pun la pământ. 


Fac duş şi mă întorc la birou după lupta cu Bastille. 
Andrea mă aşteaptă. 

— Domnule Grey. Mulţumesc. Sunteţi foarte generos. 

Îi fac semn cu mâna, îndreptându-mă spre birou. 

— Cu plăcere, Andrea. Dacă-i foloseşti pentru o lună de 
miere ca lumea, asigură-te că sunt şi eu plecat. 

Îmi zâmbeşte aşa cum rar o face, iar eu închid uşa 
biroului. Când mă aşez, observ un e-mail nou de la Ana. 


De la: Anastasia Steele 


Subiect: Vizitatori din Sunny Climes 
Data: 14 iunie 2011, ora 14:55 
Către: Christian Grey 


Dragă Complet & Complet ÎŞ&E, 
S-a întors Ethan şi vine aici să ia cheile de la apartament. 
Aş vrea însă să mă asigur că se instalează așa cum trebuie. 


Vrei să vii să mă iei după ce termin programul? Putem să 


trecem pe la apartament, apoi să ieşim CU TOȚII la masă? 
Fac eu cinste? 

Ata 

Ana x 

Tot Î&NS 

Anastasia Steele 


Asistenta lui Jack Hyde, Editor, SIP 


Iar îmi scrie pe computerul de la muncă. 
La naiba! Ana! 


De la: Christian Grey 
Subiect: Cina în oraş 
Data: 14 iunie 2011, ora 15:05 


Către: Anastasia Steele 

Sunt de acord cu planul tău. Dar nu te las să plăteşti! 
Fac eu cinste. 

Vin să te iau la 6:00. 

x 

P.S. De ce nu-mi scrii pe BlackBerry??? 

Christian Grey 


Complet şi Absolut Enervat, CEO, Grey Enterprises 
Holdings, Inc. 


De la: Anastasia Steele 
Subiect: Faci pe şeful 

Data: 14 iunie 2011, ora 15:11 
Către: Christian Grey 


Ah, nu mai fi atât de irascibil! 
Totul e codat. 

Ne vedem la 6:00. 

Anax 

Anastasia Steele 


Asistenta lui Jack Hyde, Editor, SIP 


De la: Christian Grey 
Subiect: Femeie care mă înnebuneşte 
Data: 14 iunie 2011, ora 15:18 


Către: Anastasia Steele 
Irascibil! 

Îţi arăt eu irascibilitate. 
Şi de-abia aștept s-o fac. 
Christian Grey 


Complet şi Absolut Enervat, dar Zâmbitor dintr-un Motiv 


Necunoscut, CEO, Grey Enterprises Holdings, Inc. 


De la: Anastasia Steele 

Subiect: Promisiuni... Promisiuni... 
Data: 14 iunie 2011, ora 15:23 
Către: Christian Grey 


Să te văd, domnule Grey 
Şi eu de-abia aştept. ;D 
Anax 


Anastasia Steele 


Asistenta lui Jack Hyde, Editor, SIP 


Andrea mă sună. 

— Îl am la telefon pe profesorul Choudury de la WSU. 

Profesorul este şeful catedrei de ştiinţe ale mediului. E 
ciudat că mă sună. 

— Fă-mi legătura! 

— Domnule Grey. Voiam să vă dau nişte veşti bune. 

— Vă rog, vă ascult. 

— Doamna profesor Gravett şi echipa ei au făcut o 
descoperire în privința microbilor responsabili de fixarea 
azotului. Voiam să vă anunţ, pentru că vă va prezenta 
cercetările vineri. 

— Pare ceva impresionant. 

— După cum ştiţi, cercetările noastre vizează 
îmbunătăţirea productivităţii solului. Iar asta e o descoperire 
importantă, care schimbă totul. 

— Mă bucur să aud aşa ceva. 

— Şi asta datorită dumneavoastră, domnule Grey, şi 
finanţării din partea GEH. 

— De-abia aştept să aflu mai multe vineri. 

— Bună ziua, domnule. 


La 5:55 p.m. sunt în faţa clădirii SIP, pe bancheta din spate 
a Audi-ului, de-abia așteptând să o văd pe Ana. 

O sun. 

— Aici Irascibilul. 

— Ah, aici e Înnebunita şi Nesătula de Sex. Să înţeleg că 
eşti afară? răspunde ea. 

— Aşa e, domnişoară Steele. De-abia aştept să te văd. 

— Am înţeles, domnule Grey. les imediat. 

Stau şi aştept, citind un raport despre patentele de fibră 
optică de care vorbea Marco mai devreme. 

Ana apare câteva minute mai târziu. Vine spre mine, iar 
părul îi străluceşte în soarele după-amiezii târzii şi buclele 
mari i se leagănă pe umeri. Mi se ridică moralul şi mă simt 
complet aflat sub vraja ei. 


E totul pentru mine. 

Ies din maşină ca să-i deschid portiera. 

— Domnişoară Steele, arăţi la fel de captivantă ca 
dimineaţă. 

O îmbrăţişez şi o sărut pe buze. 

— Şi tu la fel, domnule Grey. 

— Hai să-l recuperăm pe prietenul tău. 

Îi deschid portiera şi, când se urcă, îl văd pe Sawyer, care 
stă lângă clădirea SIP, nezărit de Ana. El dă din cap şi face un 
semn spre parcarea SIP. 


x 


Taylor opreşte lângă apartamentul Anei şi întind mâna 
spre mânerul portierei, dar mă opreşte bâzâitul telefonului. 

— Grey, răspund, în timp ce Ana deschide portiera. 

— Christian. 

— Ros, ce s-a întâmplat? 

— A intervenit ceva. 

— Mă duc să-l iau pe Ethan. Mă întorc în două minute, 
şopteşte Ana, ieşind din mașină. 

— Stai o clipă, Ros. 

Mă uit la Ana care apasă pe butonul interfonului şi 
vorbeşte cu Ethan. Ușa bâzâie şi ea intră în bloc. 

— Ce e, Ros? 

— E Woods. 

— Woods? 

— Lucas Woods. 

— A, da. Idiotul care a îngropat o companie de fibră 
optică şi a apoi a dat vina pe oricine altcineva. 

— Exact! Ne face publicitate negativă. 

— Şi? 

— Sam îşi face griji pentru urmările privind imaginea. 
Woods a vorbit în presă despre preluare. Cum am venit noi şi 
nu l-am lăsat să conducă firma aşa cum voia. 

Îmi vine să râd. 

— Aveam un motiv bun. Ar fi adus-o la faliment dacă ar fi 
continuat aşa cum voia el. 

— Adevărat. 


— Spune-i lui Sam că ştiu că Woods pare convingător în 
faţa celor care nu-i cunosc povestea, dar cei care-l cunosc îşi 
dau seama că a ajuns la un nivel mult peste abilitățile lui şi că 
a luat unele decizii proaste. Nu poate da vina decât pe el 
însuși. 

— Deci nu eşti îngrijorat. 

— În legătură cu el? Nu. E un cretin înfumurat. Toată 
comunitatea ştie asta. 

— Am putea să-l acuzăm de defăimare şi că a încălcat 
clauza de confidenţialitate. 

— De ce să facem asta? Ne face publicitate. O să mă 
faulteze de unul singur. Deşi ar trebui să fie bărbat şi să o lase 
baltă. 

— Mă gândeam eu că aşa o să spui. Sam e agitat. 

— Sam trebuie să se calmeze. Mereu exagerează când vine 
vorba de publicitate negativă. 

Mă uit pe geam şi văd un tânăr cu o geantă de voiaj care 
merge spre uşa apartamentului. 

Ros continuă să vorbească, dar o ignor. Bărbatul acela îmi 
pare cunoscut. Pare aterizat de la plajă: păr lung şi blond, 
pielea bronzată. Îl recunosc imediat şi mă cuprinde groaza. 

E Ethan Kavanagh. 

Rahat! Cine i-a dat drumul Anei în apartament? 

— Ros, trebuie să-nchid, mă răstesc la telefon şi simt cum 
teama mă strânge de gât. 

Ana. 

Ies zburând din maşină. 

— Taylor, urmează-mă, strig şi ne năpustim spre Ethan 
Kavanagh, care e gata să bage cheia în broască. 

EI se sperie când vede că fugim spre el. 

— Kavanagh. Sunt Christian Grey. Ana e sus cu cineva 
care poate fi înarmat. Aşteaptă aici. 

Îşi dă seama cine sunt şi, fără cuvinte — derutat, îmi 
închipui —, îmi lasă cheia. Dau buzna pe uşă şi o iau la goană 
pe scări, urcând câte două trepte deodată. 

Mă năpustesc în apartament şi le găsesc. 

O confruntare. 

Ana şi Leila. 

Iar Leila are o armă. 


Nu. Nu. Nu. O armă nenorocită. 

Și Ana e aici. Singură. Vulnerabilă. Panica şi furia 
explodează în mine. 

Vreau să sar pe Leila. Să-i iau arma. Să o dobor. Dar 
încremenesc şi mă uit la Ana. Are ochii larg deschişi de 
teamă şi ceva în plus, ce nu pot denumi. Compasiune, poate? 
Dar, spre uşurarea mea, nu e rănită. 

Imaginea Leilei îmi provoacă un şoc. Nu numai că are 
degetele încolăcite în jurul unei arme, dar a şi slăbit foarte 
mult. E împuţită. Hainele-i sunt zdrenţuite și ochii ei căprui 
par înceţoşaţi şi fără expresie. Am un nod în gât şi nu ştiu 
dacă simt frică sau milă. 

Dar cea mai mare grijă a mea e că are o armă şi Ana e în 
aceeaşi încăpere. 

Vrea să-i facă rău? 

Vrea să-mi facă rău mie? 

Privirea Leilei e aţintită asupra mea. Devine mai intensă, 
nu mai pare neînsuflețită. Studiază fiecare detaliu, de parcă 
nu-i vine să creadă că sunt adevărat. E enervant. Dar rămân 
ferm şi o privesc şi eu cu atenţie. 

Flutură din gene şi încearcă să-și revină. Dar strânge arma 
şi mai tare în mână. 

Rahat! 

Aştept. Gata să reacționez. Inima îmi bate cu putere şi am 
un gust metalic în gură. 

Ce-ai de gând să faci, Leila? 

Ce-ai de gând să faci cu arma aia? 

Ea încremeneşte şi-şi coboară capul preț de o clipă, dar 
nu-şi ia ochii de la mine, privindu-mă fix printre genele 
întunecate. 

Simt o mişcare în spatele meu. 

Taylor. 

Ridic mâna şi-i fac semn să rămână calm. 

E agitat. Furios. Simt asta. Dar nu se clinteşte. 

Nu-mi iau privirea nicio clipă de la Leila. 

Arată ca o stafie; are cearcăne negre, pielea îi e străvezie ca 
un pergament, iar buzele îi sunt înghețate şi crăpate. 

Doamne, Leila, ce ţi-ai făcut? 

Timpul trece. Secunde. Minute. Şi ne holbăm unul la altul. 


Încet, lumina din ochii ei se schimbă; strălucirea creşte, de 
la maroniu mohorât la culoarea alunei. Şi văd o licărire din 
acea Leila pe care o ştiam. O scânteie a unei legături dintre 
noi. Un spirit geamăn care s-a bucurat de tot ce am trăit 
împreună. Vechea noastră legătură e tot acolo. O simt între 
noi. 

Îmi cedează. 

Respirația i se accelerează şi-şi linge buzele crăpate, însă 
nu reuşeşte să şi le umezească. 

Dar e suficient. 

E suficient să înţeleg de ce are nevoie. Ce-şi doreşte. 

Mă doreşte pe mine. 

Pe mine ca în zilele bune. 

Buzele i se întredeschid, pieptul i se ridică şi-i coboară şi 
în obraji îi apare o urmă de culoare. 

Ochii i se luminează, pupilele i se măresc. 

Da. Asta îşi doreşte. 

Să-mi cedeze controlul. 

Vrea o cale de ieşire. 

Nu mai poate. 

A obosit. E a mea. 

— În genunchi, şoptesc, doar pentru urechile ei. 

Se lasă în genunchi, ca o supusă, firesc. Imediat. Fără 
întrebări. Cu capul plecat. Arma îi cade din mână şi se loveşte 
de podea cu un zgomot care rupe tăcerea din jurul nostru. 

În spatele meu îl aud pe Taylor răsuflând ușurat. 

Şi eu fac la fel. 

Ah, slavă Cerului! 

Mă apropii încet de ea şi ridic arma, strecurând-o în 
buzunarul sacoului. 

Acum, când nu mai reprezintă o ameninţare directă, 
trebuie să o scot pe Ana din apartament, cât mai departe de 
ea. În adâncul sufletului meu ştiu că n-o voi uita niciodată pe 
Leila pentru asta. Ştiu că nu e în toate minţile — distrusă 
chiar. Dar să o amenințe pe Ana? 

De neiertat! 

Stau în faţa Leilei, aşezându-mă între ea şi Ana. Nu-mi iau 
ochii de la Leila care îngenunchează cu o graţie tăcută pe 
podea. 


— Anastasia, du-te cu Taylor, spun eu. 

— Ethan? şopteşte ea şi-i simt tremurul din voce. 

— La parter, o informez. 

Taylor o aşteaptă pe Ana, care nu se clinteşte. 

Te rog, Ana. Pleacă! 

— Anastasia, repet eu. 

Pleacă! 

A rămas lipită de podea. 

Mă apropii şi mai mult de Leila — şi Ana tot nu vrea să se 
miște din loc. 

— Pentru numele lui Dumnezeu, Anastasia, fă şi tu o dată 
în viaţa ta ce ți se spune şi pleacă de-aici! 

Ne privim ochi în ochi şi o implor să plece. Nu pot face 
asta cu ea aici. Nu ştiu cât de stabilă e Leila; are nevoie de 
ajutor şi ar putea să-i facă rău Anei. 

Încerc să-i sugerez asta Anei cu privirea mea rugătoare. 

Dar e palidă la față. E în stare de şoc. 

Rahat! A tras o spaimă soră cu moartea, Grey. Nu se poate 
mișca. 

— Taylor! Du-o pe domnişoara Steele la parter. Acum! 

Taylor dă din cap şi face o mişcare spre Ana. 

— De ce? şopteşte Ana. 

— Pleacă! Du-te înapoi la apartament. Trebuie să rămân 
singur cu Leila. 

Te rog. Trebuie să ştiu că ești în siguranță. 

Se uită ba la mine, ba la Leila. 

Ana. Pleacă! Te rog! Trebuie să rezolv problema asta. 

— Domnişoară Steele. Ana. 

Taylor îi întinde mâna Anastasiei. 

— Taylor, insist eu. 

Fără ezitare, o ia pe Ana în braţe şi iese din apartament. 

Slavă Cerului! 

Expir din toţi rărunchii şi mângâi părul nespălat şi 
încurcat al Leilei, în timp ce ușa apartamentului se închide. 

Suntem singuri. 

Fac un pas în spate. 

— Ridică-te! 

Leila se ridică în picioare, dar privirea îi rămâne în podea. 

— Uită-te la mine, şoptesc. 


Înaltă capul încet, iar durerea i se citeşte clar pe faţă. 

Lacrimile îi ţâşnesc din ochi şi i se scurg pe obraji. 

— O, Leila, şoptesc şi o îmbrăţișez. 

La naiba! 

Mirosul. 

Miroase a sărăcie şi a neglijenţă şi a om fără adăpost. 

Şi ajung din nou într-un apartament mic şi slab luminat, 
deasupra unui magazin ieftin de băuturi din Detroit. 

Miroase ca el. 

Cizmele lui. 

Trupul lui nespălat. 

Mizeria lui. 

Saliva mi se adună în gură şi-mi vine să vomit. O dată. E 
greu de suportat. 

La naiba! 

Dar ea nu observă. O ţin în braţe, în vreme ce plânge şi 
plânge şi plânge, udându-mi sacoul de lacrimi și muci. 

O ţin în braţe. 

Încercând să nu vărs. 

Încercând să nu simt duhoarea. 

O duhoare dureros de familiară. Şi atât de neplăcută! 

— Taci, şoptesc eu. Gata! 

Când ia o gură de aer şi trupul îi e chinuit de suspine seci, 
îi dau drumul. 

— Ai nevoie de o baie. 

O iau de mână şi o duc în baia lui Kate. E spațioasă, după 
cum a spus Ana. Are duş, cadă și o grămadă de cosmetice 
scumpe la vedere. Închid uşa şi sunt tentat să o încui; nu 
vreau să fugă. Dar ea se ridică, supusă şi tăcută, 
cutremurându-se la fiecare suspin. 

— E în regulă, murmur eu. Sunt aici. 

Dau drumul robinetului şi apa fierbinte începe să se adune 
în cada imensă. Pun nişte ulei de baie în cascada de apă şi 
curând parfumul sufocant de crini acoperă duhoarea Leilei. 

Începe să tremure. 

— Vrei să faci o baie? o întreb. 

Se uită în jos la jetul plin de spumă şi apoi la mine. Dă din 
cap. 

— Pot să-ți iau haina? 


Dă din cap din nou. Şi, cu vârful degetelor, îi scot haina de 
pe trup. Nu mai poate fi salvată. Va trebui arsă. 

Pe dedesubt, hainele atârnă pe ea. Poartă o bluză roz 
murdară şi o pereche de pantaloni jegoși de o culoare 
nedeterminată. Nici acestea nu mai pot fi folosite. În jurul 
încheieturii are un bandaj murdar și zdrenţuit. 

— Hainele astea, trebuie să le scoţi de pe tine. Bine? 

Ea dă din cap. 

— Ridică braţele! 

Mă ascultă cuminte, iar eu îi scot bluza şi încerc să nu fiu 
şocat când o văd cum arată. E slabă de tot, toată numai oase 
şi unghiuri ascuţite, un contrast imens față de vechea Leila. E 
revoltător. 

E vina mea; ar fi trebuit să o găsesc mai devreme. 

Îi trag pantalonii în jos. 

— Scoate-i! 

O prind de mână. 

Îşi scoate pantalonii, iar eu îi aşez peste grămada de 
zdrenţe. 

Tremură. 

— Hei! E în regulă. O să te ajutăm. Bine? 

Dă din cap, dar rămâne impasibilă. 

O iau de mână şi desfac bandajul. Cred că ar fi trebuit 
schimbat; mirosul e îngrozitor. Îmi vine să vomit, dar n-o fac. 
Cicatricea de la încheietura ei e palidă, dar, în mod 
miraculos, pare curată. Arunc bandajul şi pansamentul. 

— Trebuie să le scoţi şi pe astea. 

Mă refer la lenjeria ei murdară. Ea mă priveşte. 

— Nu. Scoate-le tu, spun şi mă întorc ca să-i ofer puţină 
intimitate. 

Îi aud mișcările, hainele căzând la podea. Când se opreşte, 
mă răsucesc şi o descopăr dezbrăcată. 

Nu mai are nicio rotunjime voluptuoasă. 

Cred că n-a mâncat de săptămâni întregi. 

E supărător. 

— Aici. 

Mă ia de mână. Cu mâna cealaltă verific temperatura apei. 
E caldă, dar nu fierbinte. 

— Intră în cadă. 


Intră în cadă şi se scufundă încet în apa parfumată, plină 
de spumă. Îmi scot sacoul şi-mi suflec mânecile cămăşii, 
aşezându-mă pe podea, lângă cadă. Îşi întoarce faţa mică şi 
tristă spre mine, dar tot nu spune nimic. 

Mă întind după gelul de duș şi un burete de nylon pe care 
cred că-l foloseşte Kavanagh. Mă rog, n-o să-i ducă lipsa — 
observ că mai are unul pe raft. 

— Mâna, îi spun. 

Leila îmi întinde mâna şi, metodic şi blând, încep să o 
spăl. 

E foarte murdară. Nu s-a spălat de săptămâni întregi, din 
câte se pare. E plină de jeg. Peste tot. 

Cum ajunge cineva atât de murdar? 

— Ridică bărbia! 

O frec pe gât şi pe cealaltă mână, lăsându-i pielea curată şi 
un pic mai roşie. Îi spăl pieptul şi spatele. 

— Întinde-te! 

Se întinde în baie, iar eu îi spăl picioarele, pe rând. 

— Vrei să te spăl pe păr? 

Dă din cap că da. Și eu mă întind după şampon. 

I-am mai făcut baie şi înainte. De câteva ori. De obicei, ca 
recompensă pentru purtarea ei din camera de joacă. A fost 
întotdeauna o plăcere. 

Acum nu mai e. 

Îi şamponez părul şi folosesc duşul ca să i-l limpezesc de 
clăbuc. 

Când termin, arată un pic mai bine. 

Mă dau înapoi. 

— N-ai mai făcut asta de multă vreme, spune ea. 

Are glasul coborât şi ursuz, gol de orice emoție. 

— Ştiu. 

Mă întind şi scot dopul din apa tulbure. Mă ridic şi iau un 
prosop mare. 

— Gata, sus! 

Leila se ridică şi-i dau mâna ca să iasă din cadă. O înfăşor 
în prosop şi iau apoi unul mai mic, ca să-i usuc părul. 

Miroase mai bine, şi totuşi în ciuda uleiul parfumat de 
baie duhoarea hainelor sale persistă în baie. 

— Haide! 


O scot din baie şi o las pe canapea, în salon. 

— Stai aici! 

Mă întorc în baie, îmi iau sacoul şi scot telefonul din 
buzunar. Îl sun pe Flynn pe mobil. Răspunde imediat. 

— Christian. 

— Am găsit-o pe Leila Williams. 

— E cu tine? 

— Da. E într-o stare foarte proastă. 

— Eşti în Seattle? 

— Da. În apartamentul Anei. 

— Vin imediat. 

Îi dau adresa Anei şi închid. Îi strâng hainele şi mă întorc 
în living. Leila stă unde am lăsat-o, privind în gol. 

Caut prin sertarele de la bucătărie şi găsesc un sac de 
gunoi. Scotocesc prin buzunarele sacoului şi pantalonilor 
Leilei, dar nu descopăr decât nişte şerveţele folosite. Îi arunc 
hainele în sacul de gunoi, îl înnod şi-l las lângă ușa de la 
intrare. 

— O să-ţi găsesc nişte haine curate. 

— Hainele ei? spune Leila. 

— Haine curate. 

În camera Anei, găsesc nişte pantaloni de trening şi un 
tricou uni. Sper că Ana nu se va supăra, dar cred că Leila are 
mai multă nevoie de ele. 

E tot pe canapea când mă întorc. 

— Uite! Pune-le pe tine! 

Aşez hainele lângă ea şi mă duc la chiuveta din bucătărie. 
Umplu un pahar cu apă şi, după ce se îmbracă, i-l întind. Ea 
scutură din cap. 

— Leila, bea asta. 

Ia paharul şi soarbe din el. 

— Mai bea o dată. Înghiţituri mici, fac eu. 

Mai ia o înghițitură. 

— A plecat, spune ea, iar chipul i se schimonoseşte de 
durere şi suferinţă. 

— Ştiu. Îmi pare rău. 

— Era ca tine. 

— Era? 

— Da. 


— Înţeleg. 

În fine, asta explică de ce m-a urmărit pe mine. 

— De ce nu m-ai sunat? 

Mă aşez lângă ea. Scutură din cap şi lacrimile îi izvorăsc 
din ochi încă o dată, dar nu-mi răspunde la întrebare. 

— Am sunat un prieten. Te poate ajuta. E doctor. 

E epuizată şi rămâne impasibilă, dar lacrimile îi şiroiesc pe 
obraji, iar eu nu ştiu ce să fac. 

— Te-am căutat, îi zic. 

Nu spune nimic, dar începe să tremure violent. 

Rahat! 

Pe fotoliu e o eşarfă. I-o înfăşor în jurul umerilor. 

— Ți-e frig? 

Ea dă din cap. 

— Tare frig. 

Se ghemuieşte în pătură, iar eu mă duc din nou în camera 
Anei ca să găsesc uscătorul de păr. Îl bag în priza de lângă 
canapea şi mă aşez. lau o pernă şi o pun pe podea, între 
picioare. 

— Aşază-te. Aici. 

Leila se ridică încet, îşi trage eşarfa în jurul ei şi se 
cufundă în perna dintre picioarele mele, cu spatele la mine. 

Zgomotul ascuţit al uscătorului întrerupe tăcerea dintre 
noi. Îi usuc cu blândeţe părul. 

Se aşază încetişor. Fără să mă atingă. 

Ştie că nu poate. Știe că nu are voie. 

De câte ori i-am uscat părul? De zece? De douăsprezece 
ori? 

Nu-mi amintesc numărul exact, aşa că mă concentrez la 
ce am de făcut. 

După ce-i usuc părul, mă opresc. În apartamentul Anei e 
din nou linişte. Leila își sprijină capul de coapsa mea, iar eu 
n-o împiedic. 

— Părinţii tăi ştiu că eşti aici? întreb. 

Scutură din cap. 

— Ai mai vorbit cu ei? 

— Nu, şopteşte ea. 

A fost întotdeauna apropiată de părinţii ei. 

— O să-şi facă griji penttru tine. 


Ea ridică din umeri. 

— Nu vorbesc. 

— Cu tine? De ce? 

Nu răspunde. 

— Îmi pare rău că n-au mers bine lucrurile cu soţul tău. 

Nu spune nimic; aud o bătaie la uşă. 

— Cred că e doctorul. 

Mă ridic şi mă duc să deschid ușa. Flynn intră în casă, 
urmat de o femeie în uniformă. 

— John, mulțumesc că ai venit. 

Mă bucur mult că-l văd. 

— Laura Flanagan, Christian Grey. Laura e asistenta 
noastră şefă. 

Când mă răsucesc, o văd pe Leila stând acum pe canapea, 
încă înfăşurată în eşarfă. 

— Fa e Leila Williams, zic eu. 

Flynn se ghemuie lângă Leila. Ea îl priveşte cu o expresie 
goală. 

— Bună, Leila, spune el. Am venit să te ajut. 

Asistenta se agită în fundal. 

— Astea sunt hainele ei. 

Arăt spre sacul de gunoi de la intrare. 

— Trebuie arse. 

Asistenta dă din cap şi ia sacul de gunoi. 

— Vrei să vii cu mine într-un loc unde te putem ajuta? o 
întreabă Flynn pe Leila. 

Nu spune nimic, dar ochii ei căprui şi supuşi mă caută pe 
mine. 

— Cred că ar trebui să te duci cu domnul doctor. O să vin 
şi eu cu tine. 

Flynn se încruntă, dar nu spune nimic. Leila îl priveşte şi 
dă din cap. 

Foarte bine. 

— O duc eu, îi zic lui Flynn, apoi mă aplec şi o iau în 
braţe. 

E foarte uşoară. Închide ochii şi-şi pune capul pe umărul 
meu, iar cu o duc la parter. Taylor ne aşteaptă. 

— Domnule Grey, Ana a plecat acasă..., zice el. 


— Hai să vorbim mai târziu despre asta. Mi-am lăsat 
sacoul sus. 

— Vi-l aduc eu. 

— Poţi să încui tu? Cheile sunt la mine în buzunar. 

— Da, domnule. 

O pun pe Leila în maşina lui Flynn şi mă urc lângă ea. Îi 
prind centura, iar Flynn şi colega lui se aşază în faţă. Flynn 
porneşte motorul şi-şi face loc prin traficul aglomerat. 

Mă uit afară pe geam şi sper că Ana s-a întors la Escala. 
Doamna Jones o va hrăni şi, când voi ajunge acasă, va fi 
acolo, aşteptându-mă. Gândul acesta mă alină. 


Biroul lui Flynn de la clinica psihiatrică privată de la 
periferia Fremontului e spartan în comparaţie cu cabinetul 
din centrul oraşului: două canapele, un fotoliu. Fără şemineu. 
Asta-i tot. Mă plimb prin camera micuță, aşteptându-l. Sunt 
nerăbdător să mă întorc la Ana. Cred că a fost îngrozită. 
Telefonul mi s-a descărcat, aşa că n-am putut-o suna şi nici 
n-am putut vorbi cu doamna Jones ca să văd cum se simte 
Ana. Ceasul îmi arată că e aproape ora opt. Mă uit pe 
fereastră. Taylor a parcat şi mă aşteaptă în SUV. Vreau doar să 
merg acasă. 

Înapoi la Ana. 

Uşa se deschide şi apare Flynn. 

— Credeam că ai plecat deja, zice el. 

— Vreau să o ştiu în siguranţă. 

— E o tânără foarte bolnavă, dar e calmă şi cooperantă. 
Vrea să fie ajutată şi ăsta e mereu un semn bun. Te rog, ia loc. 
Trebuie să discutăm niște detalii. 

Mă aşez pe scaun, iar el ia loc pe una dintre canapele. 

— Ce s-a întâmplat azi? 

Îi explic tot ce s-a petrecut în apartamentul Anei înainte 
de sosirea lui. 

— I-ai făcut baie? spune el, surprins. 

— Era foarte murdară. Duhoarea era... 

Mă opresc şi mă cutremur. 

— Bine. Putem vorbi despre asta altă dată. 

— O să fie bine? 


— Cred că da, deși nu există medicamente care să-i aline 
suferinţa. E un proces natural. Dar o să sap mai adânc ca să- 
mi dau seama cu ce avem de-a face aici. 

— Orice are nevoie, spun eu. 

— E foarte generos din partea ta, având în vedere că nu e 
chiar problema ta. 

— A venit la mine. 

— Aşa e, recunoaşte el. 

— Mă simt responsabil. 

— N-ar trebui. O să te anunţ când o să am noutăţi. 

— Grozav! Și mulțumesc încă o dată. 

— Doar îmi fac meseria, Christian. 


În drum spre casă, Taylor e bosumflat. Ştiu că e supărat că 
Leila i-a scăpat din nou printre degete, în ciuda măsurilor de 
siguranță; apartamentul Anei fusese verificat în această 
dimineaţă. Nu spun nimic. Sunt obosit și de-abia aştept să mă 
întorc la Escala. Poşeta și mobilul Anei sunt tot în maşină, iar 
Taylor m-a anunțat că ea s-a dus acasă cu Ethan. Gândul 
acesta e neplăcut. Aşa că mi-o imaginez ghemuită în fotoliul 
din bibliotecă, adormită, cu o carte în poală. Singură. 

Sunt nerăbdător. Vreau să ajung acasă, la iubita mea. 


Când ajungem în garaj, Taylor îmi reamintește: 

— Ar trebui să revizuim măsurile de securitate, acum, că 
domnişoara Williams a fost găsită. 

— Da. Nu cred că mai avem nevoie de băieți. 

— O să vorbesc cu Welch. 

— Mulţumesc. 

Fl parchează, iar eu mă dau jos din maşină imediat şi mă 
îndrept direct spre lift. Nu-l mai aştept. 

De cum pun piciorul în apartament, simt că Ana nu-i 
acasă. Casa mea răsună a gol. 

Unde naiba e? 

Ryan monitorizează circuitul interior CCTV. Ridică 
privirea când intru în biroul lui Taylor. 

— Domnule Grey? 


— Domnişoara Steele a venit acasă? 

— Nu, domnule. 

— La naiba! 

Credeam că a trecut pe-aici şi a plecat. Mă răsucesc și mă 
duc în biroul meu. Nu are nici geanta, nici mobilul la ea. De 
ce n-a venit acasă? O parte din mine îşi doreşte să trimită 
întreaga echipă să o caute prin oraş. Dar de unde să încep? 

Aş putea să-l sun pe Kavanagh. Taylor spune că a plecat cu 
el. 

Rahat! Ethan şi Ana. 

Ideea nu-mi pică bine deloc. 

N-am numărul lui. Mă gândesc să-l sun pe Elliot ca să o 
întrebe pe Kate de numărul de telefon al fratelui ei, dar e 
trecut de miezul nopţii în Barbados. Oftez frustrat şi mă uit 
fix la orizontul orașului. Soarele apune în ocean, dincolo de 
Peninsula Olympic, reflectând ultima licărire de lumină la 
mine în apartament. E ironic că toată săptămâna m-am uitat 
la priveliștea asta şi m-am întrebat pe unde o fi Leila. Acum 
mă întreb unde e Ana. Se întunecă. Unde e? 

Te-a părăsit, Grey. 

Nu. Nu vreau să cred asta. 

Doamna Jones bate la ușă. 

— Domnule Grey? 

— Gail. 

— Aţi găsit-o? 

Mă-ncrunt. Ana? 

— Pe domnișoara Williams, mă lămureșşte ea. 

— Într-un fel. E la spital, unde trebuie să fie. 

— Foarte bine. Vreţi ceva de mâncare? 

— Nu. Mulţumesc. O s-o aştept pe Ana. 

Mă studiază o clipă. 

— Am făcut macaroane cu brânză. O să le las în frigider. 

Macaroane cu brânză. Preferatele mele. 

— Bine. Mulţumesc. 

— O să mă retrag în camera mea acum. 

— Noapte bună, Gail. 

Îmi zâmbeşte empatic şi pleacă. 

Mă uit la ceas: 9:15. 

La naiba! Ana! Vino acasă! 


Unde e? 

A plecat. 

Nu. 

Alung acest gând şi mă aşez la birou, deschizând 
computerul. Am câteva e-mailuri, dar oricât aș încerca nu mă 
pot concentra. Sunt din ce în ce mai îngrijorat în privința 
Anei. Unde e? 

Se va întoarce în curând. 

Se va întoarce. 

Trebuie să se întoarcă. 

ÎI sun pe Welch şi-i las un mesaj, cum că am găsit-o pe 
Leila şi acum primeşte ajutorul de care are nevoie. Închei 
convorbirea şi mă ridic, neputând să mai stau jos. A fost o 
seară dată naibii. 

Probabil că ar trebui să citesc ceva. 

La mine în dormitor, iau cartea pe care o citeam şi mă duc 
înapoi în living. Și aştept. Şi aştept. 

Zece minute mai târziu, arunc cartea pe canapeaua de 
lângă mine. 

Sunt neliniștit şi gândul că nu ştiu unde e Ana devine 
insuportabil. 

Mă duc spre biroul lui Taylor. E acolo, cu Ryan. 

— Domnule Grey. 

— Poţi trimite pe unul dintre băieţi acasă la Ana? Vreau să 
verific dacă s-a întors la apartament. 

— Desigur. 

— Mulţumesc. 

Mă întorc pe canapea şi iau din nou cartea. Mă uit fix la 
lift. Dar acesta nu se mişcă. 

E gol. 

Ca mine. 

Gol pe dinăuntru, în afara neliniştii care creşte. 

A plecat. 

Te-a părăsit. 

Leila a înspăimântat-o. 

Nu. Nu cred asta. Nu e stilul ei. 

Eu sunt de vină. S-a săturat. 

A spus că se va muta cu mine, iar acum s-a răzgândit. 

La naiba! 


Mă ridic şi încep să mă plimb prin cameră. Telefonul meu 
vibrează. E Taylor. Nu e Ana. Îmi reprim dezamăgirea şi 
răspund. 

— Taylor. 

— Apartamentul e gol, domnule. Nu e nimeni acolo. 

Aud un clinchet. Liftul. Mă întorc şi o văd pe Ana intrând 
în living clătinându-se. 

— E aici, îi strig lui Taylor şi închid. 

Ușurare. Furie. Suferință. Toate se combină într-o 
avalanşă de emoții care ameninţă să mă copleşească. 

— Unde mama dracului ai fost? latru la ea. 

Clipeşte şi se dă înapoi. E roşie la față. 

— Ai băut? o întreb. 

— Un pic. 

— Ți-am spus să te-ntorci aici. Acum e zece şi un sfert. 
Mi-am făcut griji pentru tine. 

— Am băut un pahar sau trei cu Ethan cât timp ai avut tu 
grijă de fosta ta iubită. 

Scuipă ultimele cuvinte ca pe un jet de venin. 

La naiba! E furioasă. 

Ea continuă. 

— Nu ştiam cât timp o să stai cu ea. 

Ridică bărbia, privindu-mă cu indignare justificată. 

Cum? 

— De ce o spui în felul acesta? o întreb, derutat de reacția 
ei. 

A crezut că vreau să fiu cu Leila? 

Ana priveşte în jos spre podea, evitându-mi ochii. 

Nu e total prezentă aici, în încăpere. 

Ce se petrece? 

Furia mi se potoleşte, iar neliniştea îmi străpunge pieptul. 

— Ana, ce s-a întâmplat? 

— Unde e Leila? 

Se uită în cameră, cu o expresie înghețată. 

— Într-un spital de psihiatrie din Fremont. 

Unde naiba credea că e Leila? 

— Ana, ce e? 

Fac precaut câţiva paşi spre ea, dar nu dă înapoi, 
rămânând distantă şi rezervată, şi nici nu vine înspre mine. 


— Ce s-a întâmplat? insist eu. 

Scutură din cap. 

— Nu sunt potrivită pentru tine, spune ea. 

Mă trec fiori de spaimă. 

— Poftim? De ce crezi asta? Cum poţi spune așa ceva? 

— Nu pot fi tot ce-ţi doreşti tu. 

— Eşti tot ce-mi doresc. 

— Văzându-te cu ea... 

Dumnezeule! 

— De ce-mi faci asta? Nu e vorba despre tine, Ana. E 
vorba despre ea. În acest moment, e foarte bolnavă. 

— Dar am simţit. Vă era bine împreună. 

— Poftim? Nu! 

Mă întind după ea, dar se retrage departe de mine, cu 
privirea ei rece asupra mea, studiindu-mă, şi nu cred că-i 
place ceea ce vede... 

— Fugi? 

Sunt din ce în ce mai neliniștit, aproape că mă sufoc. 

Ea se uită în altă parte şi se încruntă, dar nu spune nimic. 

— Nu poţi face asta, şoptesc. 

— Christian, eu... 

Se opreşte, cred că se căzneşte să-şi ia la revedere. Pleacă. 
Ştiam eu că aşa se va întâmpla. Dar atât de curând? 

— Nu. Nu! 

Sunt din nou pe marginea prăpastiei. 

Nu pot respira. 

Asta e, aşa cum a prezis de la bun început. 

— Eu..., mormăie Ana. 

Cum o pot opri? Mă uit în jurul meu prin cameră, 
căutând un sprijin. Ce pot face? 

— Nu poţi pleca. Ana, te iubesc! 

E declaraţia mea disperată care să salveze relaţia, să ne 
salveze pe noi. 

— Şi eu te iubesc, Christian, numai că... 

Vârtejul mă absoarbe. 

S-a săturat. 

Am alungat-o. 

Din nou. 


Mă simt ameţit. Îmi duc mâinile la cap, încercând să 
stăpânesc durerea care mă copleşeşte. Disperarea îmi sapă o 
gaură în piept care creşte din ce în ce mai mult. O să mă 
doboare. 

— Nu. Nu. 

Găseşte o amintire plăcută! 

Amintirile mele plăcute. 

Când mi-a fost mai ușor? 

Mai uşor să-mi exprim durerea. 

Elena stă în fața mea. Ține în mâini un baston subţire. 
Umflăturile de pe spinare mă ustură. Fiecare zvâcneşte de 
durere, iar sângele îmi fierbe în tot corpul. 

Sunt în genunchi. La picioarele ei. 

— Mai vreau, stăpână! 

Potoleşte monstrul! 

Mai vreau. Stăpână. 

Mai mult. 

Găsește-ţi amintirile fericite, Grey! 

Fă pace cu tine însuţi! 

Pace. Da. 

Nu. 

Un val mi se ridică în trup, lovindu-se şi spărgându-se în 
mine, dar când se retrage ia cu el şi teama. 

Poţi să faci asta. 

Cad în genunchi. 

Inspir adânc şi-mi pun mâinile pe coapsele ei. 

Da. Pace. 

Sunt întruchiparea calmului. 

Mă predau ţie. Cu totul. Sunt al tău, să faci ce vrei cu mine. 

Oare ce va face? 

Mă uit drept înainte şi ştiu că se uită la mine. Îi aud vocea, 
oarecum îndepărtată. 

— Christian, ce faci? 

Inspir lent, umplându-mi plămânii cu aer. Toamna se 
simte în aer. Ana. 

— Christian! Ce faci? 

Vocea e mai aproape, mai tare, mai ascuţită. 

— Christian, uită-te la mine! 

Ridic privirea. Şi aştept. 


E frumoasă. Palidă. Îngrijorată. 

— Christian, te rog, nu face asta. Nu vreau aşa ceva. 

Trebuie să-mi spui ce vrei. Aştept. 

— De ce faci asta? Vorbeşte cu mine, mă imploră ea. 

— Ce vrei să-ţi spun? 

Oftează. E un sunet moale, care îmi aminteşte de 
momentele mai fericite pe care le-am petrecut alături de ea. 
Le alung. Numai prezentul contează. Are obrajii uzi. De 
lacrimi. Îşi frânge mâinile. 

Şi brusc, cade în genunchi în fața mea. 

Nu-şi ia privirea de la mine. Inelele exterioare ale 
irisurilor ei sunt indigo. Înspre mijloc se luminează, au 
nuanța cerului de vară fără nori. Dar pupilele i se lărgesc, din 
ce în ce mai întunecate. 

— Christian, nu trebuie să faci asta. N-o să fug. Ţi-am 
spus de o sută de ori că n-o să fug. Tot ce s-a întâmplat... E 
copleşitor. Am nevoie de puţin timp ca să mă gândesc. Puțin 
timp pentru mine. De ce crezi întotdeauna că s-a întâmplat ce 
e mai rău? 

Pentru că se-ntâmplă ce e mai rău. 

Întotdeauna. 

— Voiam să mă duc la mine acasă în seara aceasta. Tu nu 
mă laşi niciodată — nu am timp să mă gândesc la nimic. 

Vrea să fie singură. 

Departe de mine. 

— Doar timp de gândire, continuă ea. Nu ne cunoaștem 
foarte bine şi trecutul tău te însoţeşte peste tot. Am nevoie. 
Am nevoie să mă gândesc la toate astea. Şi acum că Leila e... 
în fine, ce e ea... nu mai e pe străzi şi nu mai e o ameninţare. 
Credeam... Credeam... 

Ce credeai, Ana? 

— Când te-am văzut cu Leila... 

Închide ochii îndurerată. 

— A fost un şoc imens. Am văzut cum a fost viaţa ta în 
trecut... şi... 

Îşi smulge privirea de la mine şi se uită în jos. 

— E vorba despre faptul că nu sunt suficient de bună 
pentru tine. Am tras cu ochiul în viaţa ta şi sunt atât de 
speriată că te vei plictisi cu mine şi că vei pleca și o să sfârșesc 


ca Leila, o umbră! Pentru că te iubesc, Christian, şi dacă mă 
părăseşti, lumea va rămâne fără lumină. Mă voi scufunda în 
întuneric. Nu vreau să fug. Dar mi-e atât de teamă că mă vei 
părăsi! 

Şi ei îi e frică de întuneric. 

Nu va fugi. 

Mă iubeşte. 

— Nu înţeleg de ce mă consideri atrăgătoare, şopteşte 
Ana. Tu eşti, în fine, tu eşti tu, iar eu sunt... 

Mă priveşte tulburată. 

— Pur şi simplu, nu înţeleg. Eşti frumos şi sexy şi plin de 
succes şi bun și amabil şi iubitor — toate lucrurile astea —, 
iar eu nu. Și eu nu pot face lucrurile care-ţi plac ţie. Nu-ţi pot 
oferi ceea ce-ţi trebuie ție. Cum ai putea să fii fericit cu mine? 
Cum te-aş putea păstra? N-am înţeles niciodată ce vezi la 
mine. Când te-am văzut cu ea, mi-am adus aminte de toate 
astea. 

Ridică mâna şi-şi şterge nasul care e umflat şi roşu de la 
atâta plâns. 

— Ai de gând să stai în genunchi aici toată noaptea? 
Pentru că o să stau şi eu! 

E supărată pe mine. 

Întotdeauna e supărată pe mine. 

— Christian, te rog, te rog. Vorbeşte cu mine! 

Cred că are buzele moi. Sunt întotdeauna moi după ce 
plânge. Părul îi încadrează chipul şi simt cum îmi creşte 
inima. 

Oare aș putea să o iubesc mai mult? 

Are toate calitaţile pe care spune că nu le are. Dar cel mai 
mult îmi place compasiunea de care dă dovadă. 

Compasiunea pentru mine. 

Ana. 

— Te rog, spune ea. 

— Mi-a fost atât de teamă, şoptesc. 

Mi-e teamă şi acum. 

— Când l-am văzut pe Ethan venind, am ştiut că altcineva 
ţi-a dat drumul înăuntru. Şi eu, şi Taylor am sărit din maşină. 
Ne-am dat seama ce se-ntâmplă și apoi am văzut... era acolo, 
cu tine... şi înarmată. Cred că am murit de o mie de ori, Ana. 


Cineva te ameninţa. Toate temerile mele deveniseră reale. 
Eram atât de furios, pe ea, pe tine, pe Taylor, pe mine însumi! 

Mă bântuie imaginea Leilei cu arma în mână. 

— Nu ştiam cât e de instabilă. Nu ştiam ce să fac. Nu 
ştiam cum va reacţiona. 

Mă opresc, amintindu-mi de capitularea Leilei. 

— Apoi mi-a dat un indiciu; părea atât de supusă! Şi am 
ştiut, pur şi simplu, ce am de făcut. 

— Continuă, spune Ana. 

— Văzând-o în starea în care era, ştiind că probabil sunt 
oarecum responsabil de criza ei mentală... 

O amintire de acum câţiva ani îmi revine, nedorită — 
Leila zâmbind cu subînţeles şi întorcându-se cu spatele la 
mine, deşi cunoştea urmările. 

— A fost mereu pusă pe pozne şi vie. Putea să-ți facă 
vreun rău. Și ar fi fost vina mea. 

Dacă i s-ar fi întâmplat Anei ceva... 

— Dar nu mi-a făcut nimic, spune Ana. Şi tu nu erai 
responsabil pentru starea ei, Christian. 

— Voiam doar să ieşi de-acolo. Voiam să te ştiu departe de 
primejdie şi... Tu. Pur şi simplu. Nu. Plecai. 

Exasperarea mă cuprinde iar şi mă uit urât la Ana. 

— Anastasia Steele, eşti cea mai încăpăţânată femeie pe 
care o cunosc. 

Închid ochii şi scutur din cap. Ce-o să mă fac cu ea? 

Dacă rămâne... 

Stă tot în genunchi în faţa mea când deschid ochii. 

— Nu voiai să fugi? o întreb. 

— Nu! 

Acum ea pare cea exasperată. 

Nu mă părăseşte. Inspir profund. 

— Credeam..., spun şi mă opresc. Sunt eu, Ana. Tot, tot 
sunt al tău. Ce trebuie să fac ca să-ţi dai seama de asta? Să te 
fac să înţelegi că te vreau sub toate formele. Că te iubesc. 

— Şi eu te iubesc, Christian, şi să te văd aşa este... 

Face o pauză şi-şi înăbuşă lacrimile. 

— Credeam că te-am distrus. 

— Să mă distrugi? Pe mine? O, nu, Ana. Dimpotrivă. 

Tu mă întregești. 


Îi iau mâna în mâna mea. 

— Eşti destinul meu, şoptesc eu. 

Am nevoie de tine. 

Îi sărut fiecare încheietură, apoi îmi lipesc palma de mâna 
ei. 

Cum pot să o fac să înţeleagă ce înseamnă pentru mine? 

Să o las să mă atingă. 

Atinge-mă, Ana! 

Da. Şi, înainte de a mă răzgândi, îi iau mâna şi o pun pe 
pieptul meu, în dreptul inimii. 

Sunt al tău, Ana. 

Întunericul mi se întinde în piept şi respiraţia mi se 
accelerează. Dar îmi controlez teama. De ea am nevoie mai 
mult. Îmi retrag mâna, lăsând-o pe a ei în acel loc, şi mă 
concentrez la faţa ci adorabilă. Compasiunea e tot acolo, 
reflectată în ochii ei. 

O văd. 

Îşi îndoaie degetele şi-i simt preţ de o clipă unghiile prin 
cămaşă. Apoi îşi retrage mâna. 

— Nu. 

Reacţia mea e instinctivă şi îi lipesc mâna pe pieptul meu. 

— Nu face asta! 

Pare uimită, dar apoi vine mai aproape de mine, astfel că 
genunchii ajung să ni se atingă. Se întinde spre mine. 

Rahat! O să mă dezbrace. 

Și mă cuprinde groaza. Nu pot să respir. Cu o mână, ea 
îmi desface cu greu primul nasture. Îşi îndoaie degetele 
prinse sub mâna mea şi îi dau drumul. Cu ambele mâini, îmi 
deschide repede nasturii. Când îmi dă la o parte cămaşa, scot 
un geamăt, iar respiraţia îmi revine, accelerată. 

Mâna ei zăboveşte în dreptul pieptului meu. Vrea să mă 
atingă. Piele pe piele. Carne pe carne. Privind adânc în 
sufletul meu şi bazându-mă pe ani întregi de stăpânire de 
sine, mă pregătesc pentru atingerea ei. Ana şovăie. 

— Da, şoptesc eu încurajând-o şi înclin capul într-o parte. 

Vârfurile degetelor ei sunt uşoare ca puful, înfiorându-mi 
părul de pe piept. Teama mi se ridică în gât, lăsându-mi acolo 
un nod mare. Ana îşi îndepărtează mâna, dar eu i-o prind, 
lipind-o de pielea mea. 


— Nu, trebuie. 

Am voce gravă, gâtuită. 

Trebuie să fac asta. 

O fac de dragul ei. 

Pune palma pe mine, apoi îşi trece vîrful degetelor peste 
inima mea. Degetele ei sunt tandre şi calde, dar îmi ard 
pielea. Mă marchează. Sunt al ei. Vreau să-i ofer dragostea 
mea, încrederea mea. 

Sunt al tău, Ana. 

Orice îți dorești. 

Ştiu că gâfâi, trăgând profund aer în plămâni. 

Ana freamătă, iar ochii i se întunecă. Îşi trece din nou 
degetele peste mine, apoi îşi pune mâinile pe genunchi şi se 
înclină în față. 

La naiba! Închid ochii. Asta va fi greu de îndurat. Îmi ridic 
capul. Aşteptând. Şi-i simt buzele care mă sărută, cu o 
tandreţe dureroasă, în dreptul inimii. 

Scot un geamăt. 

E îngrozitor. E iadul pe pământ. Dar e Ana, aici, iubindu- 
mă. 

— Din nou, şoptesc eu. 

Se înclină şi mă sărută deasupra inimii. Ştiu ce face. Știu 
unde mă sărută. Şi o face din nou şi din nou și din nou. 
Buzele ei ating, catifelate şi blânde, fiecare cicatrice. Ştiu exact 
unde sunt. Ştiu unde se află din ziua în care trupul meu a 
cunoscut arsurile. lar acum ea face ce n-a făcut nimeni 
niciodată. Mă sărută. Mă acceptă. Acceptă bezna, partea mea 
întunecată. 

Îmi omoară demonii. 

Fata mea curajoasă. 

Fata mea frumoasă şi curajoasă. 

Am chipul ud. Vederea îmi e înceţoşată. Dar simt cum să 
ajung la ea şi o trag la mine în braţe, cu mâinile în părul ei. Îi 
ridic bărbia şi o sărut. O simt. O devorez. Am nevoie de ea. 

— Ah, Ana, şoptesc, venerând-o, savurându-i buzele. 

O trag pe podea, iar ea îmi cuprinde fața şi nu ştiu dacă 
obrajii-mi sunt umezi de la lacrimile ei sau ale mele. 

— Christian, te rog, nu plânge. Vorbeam serios când 
spuneam că n-o să te părăsesc niciodată. Chiar vorbeam 


serios. Dacă ţi-am făcut altă impresie, îmi pare atât de rău! Te 
rog, te rog, iartă-mă! Te iubesc. Te voi iubi întotdeauna. 

Îmi cobor privirea spre ea, încercând să accept ceea ce 
tocmai a spus. 

Spune că mă iubește, că mă va iubi întotdeauna. 

Dar nu mă cunoaşte. 

Ea nu cunoaşte monstrul. 

Monstrul care nu e demn de iubirea ei. 

— Ce e? spune ea. Care e secretul care crezi tu că o să mă 
facă să o iau la goană? Care te face să crezi cu tărie că voi 
pleca? Spune-mi, Christian, te rog! 

Are dreptul să afle. Cât timp suntem împreună, acesta ar fi 
mereu un obstacol între noi. Merită să ştie adevărul. Deşi 
rațiunea îmi spune să n-o fac, trebuie să-i mărturisesc. 

Mă ridic în capul oaselor şi-mi încrucişez picioarele, iar ea 
face la fel, privindu-mă fix. Ochii ei sunt rotunzi şi temători, 
reflectând exact sentimentele mele. 

— Ana... 

Fac o pauză şi inspir adânc. 

Spune-i, Grey! 

Dezvăluie-i secretul! Apoi vei ști cu siguranță. 

— Sunt sadic, Ana. Îmi place să biciui fete şatene ca tine 
pentru că toate seamănă cu târfa drogată — mama mea 
biologică. Sunt convins că-ţi dai seama de ce. 

Vorbele îmi ies din gură în grabă, ca şi cum erau pregătite 
să fie rostite de zile întregi. Ea rămâne impasibilă. Neclintită. 
Liniştită. 

Te rog, Ana! 

În cele din urmă, vorbeşte, iar vocea ei e o şoaptă fragilă. 

— Ai spus că nu eşti sadic. 

— Nu, am spus că sunt Dominator. Dacă te-am minţit, am 
făcut-o prin omisiune. Îmi pare rău. 

Nu mă pot uita la ea. Mi-e ruşine. Mă uit în jos. La fel şi 
ea. Dar nu spune nimic, aşa că sunt obligat să o privesc. 

— Când mi-ai pus acea întrebare, îmi imaginam o relaţie 
foarte diferită între noi doi, adaug eu. 

Ăsta e adevărul. 

Ana cască ochii largi şi, brusc, îşi acoperă fața cu mâinile. 
Nu poate suporta să mă privească. 


— Deci e adevărat, şoptește ea şi, când îşi ia mâinile de pe 
mine, e palidă ca o fantomă. Nu-ţi pot oferi ce ai nevoie. 

Poftim? 

— Nu. Nu. Nu. Ana. Nu. Poţi. Îmi oferi exact ce-mi 
trebuie. Te rog, crede-mă. 

— Nu ştiu ce să cred, Christian. Povestea asta e foarte 
încurcată. 

Are vocea înecată de emoție. 

— Ana, crede-mă. După ce te-am pedepsit şi m-ai părăsit, 
perspectiva mea asupra vieţii s-a schimbat. Nu glumeam 
când spuneam că nu mai vreau să simt aşa ceva niciodată. 
Când mi-ai spus că mă iubeşti, a fost o revelație. Nu mi-a mai 
spus-o nimeni niciodată şi a fost ca şi cum am încheiat o 
perioadă din viața mea — sau poate că tu ai încheiat-o, nu 
ştiu. Dr. Flynn şi cu mine încă dezbatem subiectul. 

— Ce înseamnă toate astea? 

— Înseamnă că nu mai am nevoie de asta. În acest 
moment. 

— De unde ştii? Cum poți fi sigur? 

— Ştiu, pur şi simplu. Gândul că ţi-aş putea face rău în 
orice fel mi se pare odios. 

— Nu înţeleg. Dar riglele şi bătaia la fund şi tot futaiul 
pervers? 

— Vorbesc despre chestii grele, Anastasia. Ar trebui să 
vezi ce pot face cu un baston sau cu o pisică. 

— Prefer să nu văd. 

— Ştiu. Dacă voiai să faci asta, era în regulă, dar nu vrei şi 
pot înţelege. Nu pot face toate porcăriile alea cu tine dacă tu 
nu vrei. 'Ți-am mai spus, tu deţii toată puterea. Și acum, de 
când te-ai întors, nici nu mai simt nevoia să le fac. 

— Dar când ne-am întâlnit, asta îţi doreai, nu-i aşa? 

— Da, fără îndoială. 

— Cum poate să-ţi treacă pur şi simplu compulsia, 
Christian? Ca şi cum eu aş fi un fel de leac, iar tu ești — nu 
găsesc un cuvânt mai bun — vindecat? Nu pricep. 

— N-aş spune „vindecat“. Nu mă crezi? 

— Mi se pare incredibil. Ceea ce e diferit. 

— Dacă nu m-ai fi părăsit, probabil că n-aş fi simţit așa. 
Faptul că ai plecat a fost cel mai bun lucru pe care l-ai putut 


face pentru relaţia noastră. M-a făcut să-mi dau seama cât de 
mult te doresc, doar pe tine, şi vorbesc serios când spun că 
sunt recunoscător că te am, indiferent în ce fel. 

Mă fixează cu privirea. Impasibilă? Confuză? Nu ştiu. 

— Încă eşti aici. Credeam că o să dai buzna pe ușă afară 
până acum. 

— De ce? Pentru că poate cred că ești un dement deoarece 
le biciuieşti şi le regulezi pe femeile care seamănă cu mama 
ta? De unde ţi-a venit ideea asta? se răsteşte ea. 

La naiba! 

Ana şi-a scos ghearele şi şi le înfige în mine. 

Dar o merit. 

— Mă rog, n-aş fi spus-o chiar așa, dar da. 

E furioasă, poate? Rănită, posibil? Îmi ştie secretul. 
Secretul meu întunecat. Iar acum îi aştept verdictul. 

Iubeşte-mă! 

Sau părăsește-mă! 

Ea închide ochii. 

— Christian, sunt epuizată. Putem discuta despre asta 
mâine? Vreau să merg la culcare. 

— Nu pleci? 

Nu-mi vine să cred. 

— Vrei să plec? 

— Nu! Credeam că o să pleci după ce afli toate astea. 

Expresia i s-a mai îmblânzit, dar încă pare derutată. 

Te rog, nu pleca, Ana. 

Viaţa mi se va părea de nesuportat dacă pleci. 

— Nu mă părăsi, şoptesc. 

— Ah, pentru numele lui Dumnezeu — nu! ţipă ea, 
speriindu-mă. Nu plec nicăieri! 

— Serios? 

Incredibil, reuşeşte să mă uimească, chiar şi acum. 

— Ce pot să te fac să pricepi că nu voi fugi? Ce pot să 
spun? 

E exasperată. 

Şi, spre surprinderea mea, îmi vine o idee. O idee atât de 
nebunească şi care mă scoate din zona mea de confort, încât 
mă întreb de unde a apărut. Înghit în sec. 

— E un lucru pe care poţi să-l faci. 


— Care? se răsteşte ea. 

— Căsătoreşte-te cu mine! 

Rămâne cu gura căscată la mine. 

Căsătorie, Grey? Ţi-ai ieşit din minţi? 

De ce-ar vrea să se mărite cu tine? 

E uluită, dar întredeschide buzele şi chicoteşte. Îşi muşcă 
buza — probabil ca să se oprească. Dar nu reușește. Se 
prăbuşeşte la podea şi chicotelile i se transformă în hohote de 
râs care răsună în tot livingul. 

Nu aceasta e reacţia la care mă aşteptam. 

Râsul ei devine isteric. Îşi pune mâinile peste faţă și cred 
că se îneacă de râs. 

Nu ştiu ce să fac. 

Îi dau mâna la o parte de pe faţă şi-i şterg lacrimile cu 
încheieturile degetelor. Încerc să obțin o explicaţie. 

— Propunerea mea ţi se pare amuzantă, domnişoară 
Steele? 

Îşi trage nasul şi, întinzând mâna, mă mângâie pe obraz. 

Nici la asta nu mă aşteptam. 

— Domnule Grey, şoptește ea. Christian. Sincronizarea ta 
este, fără îndoială... 

Se opreşte, uitându-se în ochii mei de parcă aş fi un 
nebun. Şi poate că sunt, dar trebuie să aflu răspunsul ei. 

— Mă faci să sufăr, Ana. Te măriți cu mine? 

Se ridică lent şi-mi pune mâinile pe genunchi. 

— Christian, m-am întâlnit cu fosta ta... descreierată care 
era înarmată, am fost dată afară din apartamentul meu, ţi-am 
ascultat mărturisirile explozive din seria celor Cincizeci... 

Cincizeci? 

Deschid gura ca să-mi apăr punctul de vedere, dar ea 
ridică mâna ca să mă oprească, aşa că păstrez tăcerea. 

— Tocmai mi-ai dezvăluit nişte informaţii cu adevărat 
şocante despre tine, şi acum mă ceri în căsătorie. 

— Da, cred că e un sumar corect şi precis al situaţiei. 

— Ce s-a întâmplat cu satisfacția întârziată? întreabă ea, 
derutându-mă din nou. 

— Am trecut peste faza aceea. Acum sunt un avocat ferm 
al satisfacţiei imediate. Carpe diem, Ana. 


— Uite, Christian, te cunosc de vreo trei minute, şi mai 
sunt multe lucruri pe care trebuie să le aflu. Am băut prea 
mult, mi-e foame, sunt obosită şi vreau să mă culc. Trebuie să 
mă gândesc bine la propunerea ta, aşa cum am cântărit şi 
contractul pe care mi l-ai dat. Şi — face o pauză şi-şi țuguie 
buzele — n-a fost cea mai romantică propunere. 

Speranţa mi se adună în piept. 

— Ai dreptate, ca întotdeauna, domnişoară Steele. Deci, 
răspunsul nu este nu? 

Ea oftează. 

— Nu, domnule Grey, nu este nu, dar nu este nici da. Faci 
asta doar pentru că eşti speriat şi nu ai încredere în mine. 

— Nu, fac asta pentru că, în cele din urmă, am întâlnit pe 
cineva cu care vreau să-mi petrec tot restul vieţii. Nu 
credeam că o să mi se întâmple aşa ceva. 

Şi acesta e adevărul, Ana. 

Te iubesc. 

— Pot să mă gândesc la asta, te rog? Și la tot ce s-a mai 
întâmplat azi? La ce mi-ai spus adineauri? Mi-ai cerut 
răbdare şi încredere. Ei bine, acum îţi cer eu, Grey. Am şi eu 
nevoie de ele. 

Încredere şi răbdare. 

Mă aplec şi-i dau o şuviţă rebelă după ureche. Aş aştepta o 
eternitate răspunsul ei, dacă asta înseamnă că nu mă 
părăseşte. 

— Pot trăi cu asta. 

Mă înclin în față şi o sărut fugar. 

Nu se fereşte. 

Şi am o senzaţie scurtă de uşurare. 

— Nu foarte romantic, nu? 

Scutură din cap, cu o mutră solemnă. 

— Inimioare şi floricele? întreb eu. 

Dă din cap, iar eu îi zâmbesc. 

— TȚi-e foame? 

— Da. 

— N-ai mâncat. 

— Nu, n-am mâncat, spune ea cu ranchiună şi se ridică pe 
călcâie. Faptul că am fost dată afară de la mine din casă după 


ce am văzut cum iubitul meu interacționează la modul intim 
cu fosta lui supusă mi-a tăiat considerabil pofta de mâncare. 

Îşi pune mâinile în șolduri. Mă ridic în picioare, uluit că 
ea e încă aici. Îi întind mâna. 

— Lasă-mă să-ţi fac ceva de mâncare. 

— Nu pot să mă duc direct în pat? 

Îmi dă mâna şi eu o ajut să se ridice. 

— Nu, trebuie să mănânci. Vino! 

O conduc la blatul din bucătărie şi, după ce se aşază, mă 
uit ce e prin frigider. 

— Christian, chiar nu mi-e foame. 

O ignor şi studiez în continuare conţinutul frigiderului. 

— Brânză? îi propun. 

— Nu la ora asta. 

— Covrigeit 

— În frigider? Nu, spune ea. 

— Nu-ţi plac covrigeii? 

— Nu la unşpe jumate, Christian, mă duc să mă culc. N-ai 
decât să scotoceşti prin frigider toată noaptea, dacă vrei. Sunt 
obosită şi am avut o zi mult prea interesantă. O zi pe care aş 
vrea să o uit. 

Se ridică de pe scaun exact când găsesc mâncarea pe care 
doamna Jones a pregătit-o mai devreme. 

— Macaroane cu brânză? zic, ridicând farfuria. 

Ana mă priveşte cu coada ochiului. 

— Îţi plac macaroanele cu brânză? întreabă ea. 

Dacă-mi plac? Ador macaroanele cu brânză. 

— Vrei şi tu? încerc eu să o ispitesc. 

Zâmbetul ei spune tot ce trebuie să aflu. Bag castronul în 
cuptorul cu microunde şi le încălzesc. 

— Deci, ştii să foloseşti microundele? mă tachinează Ana. 

S-a aşezat din nou pe scaun. 

— Dacă e semipreparat, mă descurc de obicei. Mâncarea 
adevărată îmi ridică probleme. 

Pun două suporturi, farfurii şi tacâmuri. 

— E foarte târziu, spune Ana. 

— Nu te duce mâine la muncă! 

— Trebuie să mă duc mâine la muncă. Şeful meu pleacă la 
New York. 


— Vrei să mergi şi tu acolo în weekend? 

— Am verificat prognoza meteo şi pare că o să plouă, zice 
ea. 

— Ah, dar ce altceva vrei să faci? 

Cuptorul sună. Cina noastră e gata. 

— Deocamdată, vreau să iau fiecare zi aşa cum vine. Toate 
chestiile astea palpitante sunt... obositoare. 

Cu un şervet, scot castronul din cuptor şi-l așez pe blat. 
Miroase delicios şi mă bucur că mi-a revenit pofta de 
mâncare. Ana pune câte o porție în fiecare farfurie în timp ce 
mă aşez. 

E uimitor că încă e aici cu mine, în ciuda a tot ce i-am 
povestit. E atât de... puternică! Nu mă dezamăgeşte 
niciodată. Chiar şi când era faţă-n față cu Leila, şi-a păstrat 
calmul. 

Ia o gură de mâncare, la fel fac şi eu. E exact cum îmi 
place mie. 

— Îmi pare rău pentru faza cu Leila, mormăi eu. 

— De ce-ţi pare rău? 

— Cred că a fost un şoc imens pentru tine, să o găseşti la 
tine-n apartament. Taylor făcuse un raid mai devreme. E 
foarte supărat. 

— Nu-l învinovăţesc pe Taylor. 

— Nici eu. Te-a tot căutat. 

— Serios? De ce? 

— Nu ştiam unde eşti. Nu ţi-ai luat nici geanta, nici 
telefonul. N-am putut să dau de tine. Unde ai fost? 

— Ethan și cu mine ne-am dus la un bar de vizavi. Ca să 
pot vedea ce se-ntâmplă. 

— Înţeleg. 

— Deci ce-ai făcut cu Leila în apartament? 

— Chiar vrei să ştii? întreb. 

— Da, răspunde ea, pe un ton care mă face să cred că nu e 
prea sigură. 

Ezit, dar mă ţintuieşte cu privirea şi trebuie să fiu sincer. 

— Am vorbit şi i-am făcut baie. Şi am îmbrăcat-o cu nişte 
haine de-alea tale. Sper că nu te superi. Era foarte murdară. 

Ana nu spune nimic şi se întoarce cu spatele la mine. 
Pofta de mâncare îmi dispare. 


Rahat! N-ar fi trebuit să-i spun. 

— A fost tot ce-am putut face, Ana, încerc să-i explic. 

— Mai ai sentimente pentru ea? 

— Nu! 

Închid ochii şi imaginea Leilei, tristă şi abandonată, îmi 
vine în minte. 

— Dar am văzut-o aşa... atât de schimbată, atât de 
distrusă! Îmi pasă de ea ca de o ființă umană oarecare. 

Alung imaginea şi mă întorc la Ana. 

— Ana, uită-te la mine. 

Se holbează la mâncare, fără să se atingă de ea. 

— Ana... 

— Ce? şopteşte ea. 

— Nu face asta! Nu înseamnă nimic pentru mine. A fost 
ca şi cum aş fi avut grijă de un copil, de un copil distrus, 
zdrobit. 

Închide ochii și, pentru o clipă oribilă, cred că o să 
izbucnească în lacrimi. 

— Ana? 

Se ridică, își duce farfuria la chiuvetă şi aruncă resturile la 
gunoi. 

— Ana, te rog. 

— Încetează, Christian! Încetează cu „Ana, te rog!“ strigă 
ea exasperată şi începe să plângă. M-am săturat de rahatul 
ăsta de azi. Mă duc la culcare. Sunt obosită şi tulburată. Lasă- 
mă în pace! 

Iese ca o furtună din bucătărie, ducându-se în dormitor şi 
lăsându-mă cu macaroanele care se răcesc. 

Rahat! 

Îmi las capul în mâini şi-mi frec fața. Nu-mi vine să cred 
că am cerut-o pe Ana de soție. Şi că ea nu a spus nu. Dar nu a 
spus nici da. S-ar putea să nu spună da niciodată. 

Dimineaţă se va trezi şi-şi va reveni. 

Ziua începuse atât de bine! Dar s-a transformat într-o 
nebunie pe seară, din cauza Leilei. 

În fine, măcar ea e în siguranţă şi primeşte ajutorul de care 
are nevoie. 

Dar cu ce preţ? Ana? 

Acum ştie totul. 

Ştie că sunt un monstru. 

Dar e tot aici. 

Concentrează-te pe partea pozitivă, Grey! 

Pofta de mâncare mi s-a evaporat la fel ca a Anei și mă 
simt epuizat. A fost o seară plină de emoţii. Mă ridic de la 
masă. În ultima jumătate de oră am trecut prin mai multe 
decât credeam că e posibil. 

Asta îţi face ea, Grey. Te face să simți. 

Ştii că trăieşti când eşti cu ea. 

Nu pot să o pierd. De-abia am găsit-o. 

Derutat şi copleşit, îmi pun farfuria în chiuvetă şi mă 
îndrept spre dormitor. 

Va fi dormitorul nostru dacă ea spune da. 

Când ajung lângă baie, aud cum cineva își trage nasul. 
Plânge. Deschid ușa şi o găsesc pe podea, ghemuită în poziţie 
fetală, îmbrăcată într-un tricou de-al meu şi suspinând. Când 
o văd atât de disperată, parcă îmi dă cineva un picior în burtă 
şi mă lasă fără suflu. E intolerabil. 

Mă târăsc pe podea. 

— Hei, murmur şi o iau în braţe. Te rog, nu plânge, Ana, 
te rog. 

Mă cuprinde cu braţele şi se agaţă de mine, dar plânsul ei 
nu dă semne că se potoleşte. 

Ah, iubito! 

O mângâi uşor pe spinare, gândindu-mă că lacrimile ei 
mă impresionează mai mult decât ale Leilei. Pentru că o 
iubesc. 

E curajoasă şi puternică. Și uite cum o răsplătesc eu, 
făcând-o să plângă. 


— Îmi pare rău, iubito, șoptesc, ținând-o în braţe, și încep 
să o legăn în timp ce ea plânge. 

O sărut pe păr. În cele din urmă, plânsul i se linişteşte şi 
începe să tremure, zguduită de suspine seci. Mă ridic cu ea în 
braţe, o duc în dormitor şi o întind pe pat. Cască şi închide 
ochii, iar eu îmi scot pantalonii şi cămașa. Las pe mine doar 
lenjeria şi îmi pun un tricou, apoi sting luminile. În pat, o iau 
strâns în braţe. În câteva clipe, respiraţia ei e profundă şi ştiu 
că a adormit. Şi ea e epuizată. Nu îndrăznesc să mă mişc, de 
teamă să n-o trezesc. Are nevoie de somn. 

În întuneric, încerc să înţeleg tot ce s-a întâmplat în seara 
aceasta. S-au întâmplat atât de multe! Prea multe, prea 
multe... 


Leila stă în faţa mea. E vagaboandă şi duhoarea ei mă face să 
mă dau în spate. 

Duhoarea. Nu! 

Duhoarea. 

El pute. Mirosul nasol. A murdărie. Mi se face rău. 

E furios. Mă ascund sub masă. Aici erai, nemernic mic! 
Are ţigări. 

Nu! O strig pe mami. Dar ea nu mă aude. Zace pe podea. 
Fumul îi iese din gură. 

Izbucneşte în râs. 

Şi mă prinde de păr. 

Arsura. Scot un țipăt. 

Nu-mi place arsura. 

Mami e pe podea. Dorm lângă ea. E rece. O acopăr cu 
păturica mea. 

Fl se întoarce. E furios. 

Târfă. Nebună. Şi proastă. 

Ieși din calea mea, avorton idiot! Mă loveşte, iar eu cad. 
Pleacă. Încuie uşa. Rămânem eu şi mami. 

Apoi dispare şi ea. Unde e mami? Unde e mami? 
Ridică ţigara în fața mea. 

Nu! 

Trage un fum. 

Nu! 

Mi-o lipește de piele. 


Nu! 
Durerea. Mirosul. 
Nu! 


— Christian! 

Deschid brusc ochii. Văd lumină. Unde sunt? În 
dormitorul meu. 

Ana e lângă pat, scuturându-mă de umeri. 

— Ai plecat, trebuie să fi plecat, mormăi eu incoerent. 

Se aşază lângă mine. 

— Sunt aici, spune ea, punându-și palma pe obrazul meu. 

— Ai plecat. 

Am coşmaruri numai când nu eşti aici. 

— M-am dus să-mi iau ceva de băut. Mi-era sete. 

Închid ochii, îmi frec faţa, încercând să despart adevărul 
de vis. N-a plecat nicăieri. Mă priveşte cu drag: buna, blânda 
Ana. Iubita mea. 

— Eşti aici. Oh, slavă Cerului! 

O trag lângă mine, pe pat. 

— M-am dus doar să-mi iau ceva de băut, spune ea, iar eu 
îmi încolăcesc braţele în jurul ei. 

Mă mângâie pe păr şi pe obraz. 

— Christian, te rog! Sunt aici. Nu plec nicăieri. 

— Ah, Ana! 

Gura mea o caută. Are gust de suc de portocale... de 
dulceaţă, de acasă. 

Trupul îmi răspunde când o sărut, pe ureche, pe gât. O 
trag cu dinţii de buza de jos şi îi mângâi trupul. Îi ridic 
tricoul de pe ea. Ea tremură când îi cuprind sânul şi geme pe 
buzele mele când degetele mele îi găsesc sfârcul. 

— Te vreau, îi şoptesc. 

Am nevoie de tine. 

— Sunt aici pentru tine. Doar pentru tine, Christian. 

Vorbele ei îmi aprind un foc înăuntru. O sărut din nou. 

Te rog să nu mă părăsești niciodată. 

Mă prinde de tricou şi eu mă mişc ca să-l poată scoate. O 
trag în sus şi îngenunchez între picioarele ei, scoțându-i 
tricoul. Mă priveşte, cu ochii întunecaţi şi plini de dorinţă. Îi 


cuprind faţa, o sărut şi ne scufundăm în saltea. Degetele i se 
încâlcesc în părul meu, sărutându-mă la rândul ei, 
împărtăşindu-mi fervoarea. Limba mea în gura ei, 
nerăbdătoare să mă satisfacă. 

O, Ana! 

Brusc, se trage înapoi şi-mi împinge braţele. 

— Christian! Opreşte-te! Nu pot face asta. 

— Ce e? Ce s-a întâmplat? murmur lângă gâtul ei. 

— Nu, te rog. Nu pot face asta, nu acum. Am nevoie de 
timp, te rog... 

— Ah, Ana, nu te mai gândi, şoptesc eu şi neliniştea mă 
cuprinde din nou. 

Sunt complet treaz. Mă respinge. Nu. Sunt disperat. O trag 
cu dinţii de lobul urechii şi trupul ei se arcuieşte sub 
atingerea mea. O aud gemând. 

— Sunt același om, Ana. Te iubesc şi am nevoie de tine. 
Atinge-mă! Te rog! 

Mă opresc şi-mi frec nasul de al ei. O privesc intens, 
ţinând-o în braţe, şi-i aştept reacţia. 

Relaţia noastră depinde de acest moment. 

Dacă nu poate face asta... 

Dacă nu mă poate atinge... 

Dacă n-o pot avea... 

Aştept. 

Te rog, Ana! 

Încet, întinde mâna şi mi-o aşază pe piept. 

Fierbinţeala şi durerea îmi cuprind pieptul, iar întunericul 
îşi scoate ghearele. Gem şi închid ochii. 

Pot să fac asta. 

Pot să fac asta de dragul ei. 

Iubita mea. 

Ana. 

Îşi trece mâna pe umărul meu, iar vârful degetelor îmi 
zgârie pielea. Gem; îmi doresc asta atât de mult şi mi-e aşa de 
teamă! 

Mi-e teamă de atingerea iubitei mele. Ce fel de om distrus 
sunt? 

Mă trage aproape de ea şi-şi plimbă mâinile pe spatele 
meu, luându-mă în braţe. Palmele ei pe pielea mea. 


Însemnându-mă. Strigătul meu e pe jumătate geamăt, pe 
jumătate suspin. Îmi îngrop faţa în gâtul ei, ascunzându-mă, 
căutând alinare în faţa durerii, dar o sărut, o iubesc, în timp 
ce degetele ei trec peste cele două cicatrice de pe spate. 

E aproape insuportabil. 

O sărut febril, rătăcind cu limba în gura ei, în vreme ce 
mă lupt cu demonii mei, folosindu-mi doar buzele şi mâinile. 
O mângâi pe tot trupul, iar mâinile ei se mişcă pe corpul 
meu. 

Întunericul îşi face apariţia, încercând să o dea la o parte, 
dar degetele Anei mă ating în continuare. Mângâindu-mă. 
Simţindu-mă. Cu blândeţe. Cu dragoste. Și reuşesc să-mi 
înving teama şi durerea. 

Alunec cu buzele peste sânii ei şi îi sug sfârcul, trăgând de 
el până se întăreşte. Geme şi trupul i se ridică lipit de al meu, 
trecându-şi unghiile peste muşchii de pe spinarea mea. E 
prea mult. Teama îmi explodează în piept, lovindu-mă în 
inimă. 

— Ah, la naiba, Ana, strig şi îmi cobor privirea la ea. 

Gâfâie, cu ochii strălucitori şi plini de senzualitate. 

Asta o excită. 

La naiba! 

Nu te gândi prea mult, Grey! 

Fă-ţi curaj! Acceptă ideea! 

Inspir adânc ca să-mi liniştesc inima, căci îmi bate tare, şi- 
mi cobor mâna pe trupul ei, peste abdomenul ei, până la 
labii. O cuprind şi degetele mi se udă. Le bag înăuntrul ei, iar 
ea îşi împinge bazinul în întâmpinarea mâinii mele. 

— Ana... 

Numele ei e o incantaţie. Îi dau drumul şi mă ridic în 
capul oaselor, iar ea îşi îndepărtează mâinile astfel încât să nu 
mă mai atingă. Mă simt ușurat şi îndurerat în acelaşi timp. 
Îmi scot boxerii, eliberându-mi penisul, şi mă întind spre 
noptieră ca să iau un prezervativ. I-l dau ei. 

— Vrei să faci asta? Încă poţi spune nu. Poţi spune nu 
oricând. 

— Nu mă lăsa să gândesc, Christian! 

Are răsuflarea întretăiată. 

— Vreau să o fac. 


Deschide pachetul cu dinţii şi încet, cu degete 
tremurătoare, îmi pune prezervativul pe penisul erect. 

Degetele ei pe scula mea sunt pură tortură. 

— Încet. O să mă laşi fără instalaţie, Ana. 

Îmi surâde fugar şi posesiv şi, când termină, mă întind 
peste ea. Dar trebuie să mă asigur că şi ea vrea asta. Ne 
rostogolim rapid împreună. 

— Hai, trage-mi-o, şoptesc, uitându-mă fix la ea. 

Îşi linge buzele şi se lasă pe mine, primindu-mă înăuntru, 
centimetru cu centimetru. 

— Ah! 

Dau capul pe spate şi închid ochii. 

Sunt al tău, Ana! 

Îmi cuprinde capul şi începe să se miște în sus şi-n jos. 

Ah, iubito! 

Se apleacă în faţă, mă sărută pe bărbie şi îşi trece dinţii 
peste obrazul meu. 

O să-mi dau drumul. 

Rahat! 

O ţintuiesc punându-i mâinile pe şolduri. 

Încet, iubito. Te rog, hai să o luăm uşor! 

Ochii îi sunt plini de pasiune şi excitare. 

Şi-mi fac curaj încă o dată. 

— Ana, atinge-mă, te rog! 

Ochii i se cască larg de încântare pură şi-şi întinde mâinile 
pe pieptul meu. Mă ustură. Scot un țipăt şi o pătrund adânc. 

— Ah, scânceşte ea, iar unghiile ei îmi trec peste părul de 
pe piept. 

Chinuindu-mă. Tachinându-mă. Dar întunericul împunge 
la fiecare atingere, hotărât să-mi sfâşie pielea. E atât de 
dureros, atât de intens, încât îmi izvorăsc lacrimi din ochi, iar 
chipul Anei devine o imagine neclară. 

Mă răsucesc cu ea sub mine. 

— Destul. Nu mai vreau, te rog. 

Se întinde şi-mi cuprinde faţa în mâinile ei, ştergându-mi 
lacrimile, apoi mă trage în jos, iar buzele ni se întâlnesc. O 
pătrund din nou. Încerc să-mi găsesc echilibrul, dar sunt 
pierdut. Pierdut în femeia aceasta. Îi simt răsuflarea în 


ureche: scurtă. Întretăiată. Se apropie. E aproape de orgasm. 
Dar se abține. 

— Relaxează-te, Ana, şoptesc eu. 

— Nu. 

— Ba da, o implor eu, apoi mă mişc şi-mi rotesc şoldurile, 
pătrunzând-o. 

Ea geme, tare şi clar, iar picioarele i se încordează. 

— Haide, iubito, am nevoie de asta. Lasă-te în voia mea! 

Amândoi avem nevoie de asta. 

Îşi dă drumul în jurul meu, ţipând, cu mâinile şi picioarele 
încolăcite în jurul trupului meu. Apoi ejaculez şi eu. 


Degetele ei sunt în părul meu, în timp ce îmi odihnesc 
capul pe pieptul ei. E aici. N-a plecat, dar nu pot scăpa de 
sentimentul că era să o pierd din nou. 

— Să nu mă părăseşti niciodată, şoptesc. 

O simt mişcându-şi capul deasupra mea, ridicându-şi 
bărbia în acel fel încăpățânat al ei. 

— Ştiu că-ţi dai ochii peste cap, adaug, încântat că face 
asta. 

— Mă cunoşti bine. 

A spus-o în glumă. 

Slavă Cerului! 

— Mi-ar plăcea să te cunosc şi mai bine. 

— La fel şi eu, Grey, spune ea şi mă întreabă ce mă chinuie 
în somn. 

— Aceleaşi lucruri. 

Insistă să-i spun mai multe. 

Ah, Ana, chiar vrei să ştii? 

Nu mai zice nimic. Aşteaptă. Eu oftez. 

— Cred că am vreo trei ani, şi peştele târfei drogate e 
furios ca naiba din nou. Fumează şi fumează, ţigară de la 
țigară şi nu are nicio scrumieră la îndemână. 

Chiar vrea să se încarce cu rahaturile astea? Arsura. 
Mirosul. Țipătul. 

Se-ncordează sub mine. 

— Mă doare, mormăi eu. Îmi amintesc durerea. Asta-mi 
dă coşmaruri. Asta şi faptul că ea n-a făcut nimic să-l 


oprească. 


Ana mă strânge şi mai tare. 

Ridic capul, uitându-mă în ochii ei. 

— Nu eşti ca ea. Să nu crezi niciodată asta. Te rog. 
Clipeşte de câteva ori, iar eu îmi pun din nou capul pe 


pieptul ei. 


Târfa drogată era slabă. Nu, Viermișor. Nu acum. 
S-a sinucis. M-a abandonat. 
— Uneori, în vis, e pur şi simplu întinsă pe podea. Dar nu 


se mișcă. Nu se mişcă niciodată. Şi mie mi-e foame. Foarte 
foame. Aud un zgomot puternic şi el s-a întors, şi mă loveşte 


atât de tare, înjurând-o pe târfa drogată. Prima lui reacție a 


fost întotdeauna să-și folosească pumnii sau cureaua. 


ei. 


— De-asta nu-ţi place să fii atins? 

Închid ochii şi o strâng şi mai tare în braţe. 

— E complicat. 

Îi adulmec locul dintre sâni, umplându-mă de parfumul 


— Spune-mi, mă roagă ea. 
— Nu m-a iubit. 
Nu mă putea iubi. Nu m-a protejat. Şi m-a părăsit. M-a 


lăsat singur. 


— Nici eu nu m-am iubit. Singura atingere pe care o 


cunoşteam era... dură. De-acolo mi se trage. 


N-am avut niciodată parte de atingerea unei mame, Ana. 
Niciodată. 

Grace mi-a respectat limitele. 

Încă nu ştiu de ce. 

— Flynn explică asta mai bine decât sunt eu în stare. 

— Pot să mă-ntâlnesc cu Flynn? întreabă ea. 

— Încep să te pasioneze cele Cincizeci de Umbre? zic eu, 


încercând să destind atmosfera. 


— Şi alte câteva pe deasupra. 

Ana se foieşte. 

— Îmi place pasiunea asta de-acum. 

Îi ador frivolitatea şi, dacă poate glumi cu asta, încă-mi 


păstrez speranţa. 


— Da, domnişoară Steele, și mie îmi place. 
O sărut şi o privesc adânc în ochi. 


— Eşti atât de prețioasă pentru mine, Ana! Vorbeam 
serios în privința căsătoriei. Ne putem cunoaşte reciproc 
atunci. Pot avea grijă de tine. Și tu poţi avea grijă de mine. 
Putem avea copii, dacă vrei. O să-ţi pun lumea mea la 
picioare, Anastasia. Te vreau, trup şi suflet, pentru totdeauna. 
Te rog, gândeșşte-te la asta! 

— O să mă gândesc, Christian. O s-o fac. Mi-ar plăcea 
însă să discut cu dr. Flynn, dacă nu te deranjează. 

— Orice pentru tine, iubito. Orice. Când vrei să-l 
întâlneşti? 

— Cu cât mai repede, cu atât mai bine. 

— Bine. O să stabilesc o întâlnire dimineaţă. 

Mă uit la ceas: 3:44. 

— E târziu. Ar trebui să dormim. 

Sting lumina şi o trag lângă mine. Ne ţinem în braţe. 
Numai pe Ana o ţin aşa în braţe. O sărut pe gât. 

— Te iubesc, Ana Steele, şi vreau să fii alături de mine, 
pentru totdeauna. Acum hai la culcare! 


Mă trezeşte un zgomot. Ana sare peste mine şi se duce 
repede la baie. 

Pleacă? 

Nu. 

Mă uit la ceas. 

Rahat! E târziu. Cred că n-am mai dormit niciodată până 
la ora asta. Se duce la muncă. Clatin din cap şi-l sun pe Taylor 
prin intercom. 

— Bună dimineaţa, domnule Grey. 

— Taylor, bună dimineaţa. Poţi să o duci azi pe 
domnişoara Steele la serviciu? 

— Cu plăcere, domnule. 

— A cam întârziat. 

— O s-o aştept la intrare. 

— Minunat! Să te întorci după mine. 

— Aşa o să fac, domnule. 

Mă ridic în capul oaselor, iar Ana iese în grabă din baie, 
ştergându-se şi adunându-şi hainele în acelaşi timp. E un 


adevărat spectacol, mai ales când îşi pune o pereche de chiloţi 
negri de dantelă şi un sutien asortat. 

Da. M-aș putea uita la asta toată ziua. 

— Arăţi bine. Ştii că poţi sta acasă, îi spun eu. 

— Nu, Christian, nu pot. Eu nu sunt un CEO megaloman 
cu un zâmbet superb care-şi permite să se ducă şi să se- 
ntoarcă de la serviciu aşa cum vrea. 

Zâmbet superb? Megaloman? Surâd cu subînţeles. 

— Şi să-mi dau drumul aşa cum vreau. 

— Christian! se scandalizează ea şi aruncă prosopul înspre 
mine. 

Izbucnesc în râs. Încă e aici şi nu cred că mă urăște. 

— Zâmbet superb, ha? 

— Da. Ştii ce efect ai asupra mea. 

Îşi pune ceasul la mână și se opreşte să-l încheie. 

— Am? 

— Da, ai. Acelaşi efect pe care-l ai asupra tuturor femeilor. 
Devine obositor să le văd pe toate cum se extaziază. 

— Serios? 

Nu-mi pot ascunde amuzamentul. 

— Nu face pe inocentul, domnule Grey, chiar nu ţi se 
potriveşte. 

Îşi prinde părul în coadă şi se încalţă cu o pereche de 
pantofi cu toc. 

Iubita s-a îmbrăcat în negru. Arată senzaţional. 

Se apleacă să mă sărute şi nu-i pot rezista. O trag înapoi în 
pat. 

Mulţumesc că eşti încă aici, Ana. 

— Cu ce te pot ispiti ca să rămâi? şoptesc. 

— Nu poţi, mârâie ea şi se zbate uşor. Dă-mi drumul! 

Mă bosumflu, iar ea zâmbeşte. Îmi trece un deget peste 
buze, surâde, se întinde și mă sărută. Închid ochii şi mă 
bucur de atingerea buzelor ei. 

Îi dau drumul. Trebuie să plece. 

— Te va duce Taylor. Mai repede, ca să găsească loc de 
parcare. Te aşteaptă la ieşirea din clădire. 

— Bine. Mulţumesc, zice ea. Bucură-te de dimineaţa ta 
leneşă, domnule Grey! Mi-ar plăcea să pot rămâne, dar omul 


care deţine compania pentru care lucrez n-ar aprecia deloc să 
chiulesc de la muncă doar pentru o partidă de sex. 

Îşi ia geanta. 

— Personal, domnişoară Steele, n-am nicio îndoială că ar 
fi de acord. De fapt, s-ar putea să şi insiste. 

— De ce stai în pat? Nu-ţi stă în fire. 

Îmi încrucişez mâinile sub cap, mă las pe spate şi îi 
zâmbesc larg. 

— Pentru că pot, domnişoară Steele. 

Dă din cap, prefăcându-se dezgustată. 

— Pe curând, iubitule! 

Îmi trimite o bezea şi iese în grabă pe ușă. Îi aud paşii pe 
hol și apoi totul se cufundă în tăcere. 

Ana a plecat pentru tot restul zilei. 

Şi deja mi-e dor de ea. 

Îmi iau telefonul cu intenţia de a-i scrie un e-mail. Dar ce 
să-i spun? I-am spus atât de multe noaptea trecută — nu 
vreau să o sperii cu alte... dezvăluiri. 

Nu te complica, Grey! 


De la: Christian Grey 

Subiect: Mi-e dor de tine 

Data: 15 iunie 2011, ora 09:05 
Către: Anastasia Steele 

Te rog, foloseşte-ţi BlackBerry-ul! 
x 


Christian Grey 
CEO, Grey Enterprises Holdings, Inc. 


Mă uit în dormitor şi mă gândesc cât e de gol fără ea. Îi 
scriu un e-mail pe contul ei personal. Trebuie să mă asigur 
că-şi foloseşte telefonul, pentru că nu vreau să ne citească 
nimeni de la SIP e-mailurile. 


De la: Christian Grey 
Subiect: Mi-e dor de tine 
Data: 15 iunie 2011, ora 09:06 


Către: Anastasia Steele 
Patul meu e prea mare fără tine. 
Se pare că până la urmă o să mă duc la muncă. 


Chiar şi cei care sunt CEO megalomani trebuie să aibă ceva 
de făcut. 


x 
Christian Grey 


CEO Care Nu Are Ce Face, Grey Enterprises Holdings, Inc. 


Sper că asta îi va smulge un zâmbet. Trimit e-mailul, apoi 
sun la biroul lui Flynn. Îi las un mesaj. Dacă Ana vrea să-l 
vadă pe Flynn, n-are decât să-l vadă pe Flynn. După aceea, 
mă dau jos din pat şi mă duc la baie. La urma urmelor, am o 
întâlnire cu primarul astăzi. 


Sunt mort de foame după evenimentele de aseară. Nu am 
luat cina. Doamna Jones mi-a pregătit un mic dejun 
copios — ouă, bacon, şuncă, cartofi, napolitane şi pâine 
prăjită. Gail s-a întrecut pe sine; e în elementul ei. În timp ce 
mănânc, primesc un răspuns de la Ana. De pe e-mailul de la 
serviciu! 


De la: Anastasia Steele 

Subiect: E bine pentru unii 

Data: 15 iunie 2011, ora 09:27 

Către: Christian Grey 

Şeful meu e furios. 

Tu eşti de vină, că m-ai ţinut trează cu... trucurile tale. 


Ar trebui să-ţi fie ruşine. 


Anastasia Steele 


Asistenta lui Jack Hyde, Editor, SIP 


Ah, Ana, mi-e atât de ruşine, încât n-o să afli niciodată. 


De la: Christian Grey 
Subiect: 'Trucurile mele? 
Data: 15 iunie 2011, ora 09:32 
Către: Anastasia Steele 


Nu eşti nevoită să lucrezi, Anastasia. 


Nici nu-ţi dai seama cât sunt de înspăimântat de trucurile 


mele. 

Dar îmi place să te țin trează ;) 

Te rog, foloseşte-ţi BlackBerry-ul! 
Ah, şi mărită-te cu mine, te rog! 
Christian Grey 


CEO, Grey Enterprises Holdings, Inc. 


Doamna Jones îşi face de lucru în timp ce eu mănânc. 
— Mai doriţi cafea, domnule Grey? 

— Te rog. 

Răspunsul Anei vine pe telefon. 


De la: Anastasia Steele 

Subiect: Trebuie să-mi câştig existența 
Data: 15 iunie 2011, ora 09:35 

Către: Christian Grey 


Îţi cunosc aplecarea naturală spre pisălogeală, dar, te rog, 


opreşte-te! 
Trebuie să vorbesc cu psihiatrul tău. 
Numai atunci o să-ţi dau răspunsul meu. 


Nu mă deranjează să trăiesc în păcat. 


Anastasia Steele 


Asistenta lui Jack Hyde, Editor, SIP 


Pentru numele lui Dumnezeu, Ana! 


De la: Christian Grey 
Subiect: BLACKBERRY 
Data: 15 iunie 2011, ora 09:40 
Către: Anastasia Steele 


Anastasia, dacă vrei să discutăm despre dr. Flynn, atunci 
FOLOSEȘTE-ŢI BLACKBERRY-UL. 


Asta nu e o rugăminte. 
Christian Grey 


CEO Acum Enervat, Grey Enterprises Holdings, Inc. 


Îmi sună telefonul. E asistenta personală a lui Flynn. Mă 
poate primi mâine seară, la 7:00. O rog să-l pună pe Flynn să 
mă sune; trebuie să-l rog să-mi permită să o iau pe Ana cu 
mine la şedinţă. 

— Să văd dacă pot programa o teleconferință mai târziu. 

— Mulţumesc, Janet. 

Totodată vreau să văd cum se simte în dimineaţa asta. 

Îi mai scriu Anei un e-mail pe contul personal. De data 
asta, pe un ton mai blând. 


De la: Christian Grey 
Subiect: Discreţia 
Data: 15 iunie 2011, ora 09:50 


Către: Anastasia Steele 
Este cea mai frumoasă parte a curajului. 


Te rog, foloseşte-ţi discreţia... e-mailurile de la tine de la 


serviciu sunt monitorizate. 


DE CÂTE ORI TREBUIE SĂ-ȚI MAI SPUN ASTA? 


Da. Litere mari care ţipă, cum le spui tu. FOLOSEȘTE-ŢI 
BLACKBERRY-UL! 


Dr. Flynn ne poate primi mâine seară. 
x 
Christian Grey 


CEO Încă Enervat, Grey Enterprises Holdings, Inc. 


Sper ca asta să-i facă plăcere. 

— Două persoane la cină? întreabă Gail. 

— Da, doamnă Jones. Mulţumesc. 

Mai iau o gură de cafea şi pun ceaşca jos. Îmi place să mă 
ciorovăiesc cu Ana la micul dejun. Dacă se mărită cu mine, 
ar putea fi aici în fiecare dimineaţă. 

Căsătorie. O soţie. 

Grey, ce-i în capul tău? 

Ce schimbări va trebui să fac dacă acceptă să se mărite cu 
mine? Mă ridic şi mă duc la baie. Mă opresc lângă scara de la 
etaj. Din impuls, mă îndrept spre camera de joacă. Descui ușa 
şi intru. 

Cea mai recentă amintire din camera asta nu e una 
fericită. 

În fine, eşti un nenorocit distrus. 

Vorbele Anei mă bântuie. Imaginea ei înlăcrimată, 
neliniştită îmi vine în minte. Închid ochii. Dintr-odată mă 
simt gol pe dinăuntru şi suferind, având remuşcări atât de 
profunde, încât mă sfâşie până la os. Nu vreau să o mai văd 
niciodată atât de nefericită. Noaptea trecută plângea; a plâns 
până a leşinat, dar de data asta m-a lăsat să o consolez. E o 
mare diferenţă față de ultima oară. 

Nu-i așa? 

Mă uit prin cameră. Ce se va alege de ea, mă întreb? 

M-am distrat foarte tare aici... 

Ana pe cruce. Ana încătuşată de pat. Ana în genunchi. 

Îmi place futaiul tău pervers. 

Oftez. Îmi bâzâie telefonul. E un mesaj de la Taylor. Mă 
aşteaptă afară. Arunc o ultimă privire camerei care odinioară 


era adăpostul meu şi închid ușa. 


x 


Dimineaţa trece fără evenimente, dar în GEH se simte un 
anumit entuziasm. Nu primesc deseori delegaţii în companie, 
dar vizita primarului provoacă un zumzet în toată clădirea. 
Am câteva şedinţe de dimineaţă şi totul pare în ordine. 

La 11:30, când mă întorc în birou, Andrea îmi face 
legătura cu Flynn. 

— John, mulțumesc că m-ai sunat. 

— Mi-am imaginat că vrei să discutăm despre Leila 
Williams, dar am observat că te-ai programat şi că ne vedem 
mâine seară. 

— Am rugat-o pe Ana să se mărite cu mine. 

John nu spune nimic. 

— Eşti surprins? întreb. 

— Sincer, nu. 

Nu mă aşteptam să spună asta. Dar o trec cu vederea. El 
continuă. 

— Christian, eşti impulsiv. Şi eşti îndrăgostit. Ea ce a 
spus? 

— Vrea să discute cu tine. 

— Nu e pacienta mea, Christian. 

— Dar eu sunt, şi te rog să faci asta. 

Tace preţ de o clipă. 

— Bine, spune el în cele din urmă. 

— Te rog, spune-i tot ce vrea să afle. 

— Dacă asta-ţi doreşti... 

— Asta îmi doresc. Leila ce face? 

— A dormit bine şi era comunicativă de dimineață. Cred 
că o pot ajuta. 

— Foarte bine. 

— Christian. 

Face o pauză. 

— Căsătoria e un angajament serios. 

— Ştiu. 

— Eşti sigur că asta îţi doreşti? 

E rândul meu să fac o pauză. Să-mi petrec restul vieții cu 
Ana... 


— Da. 

— Nu înseamnă numai curcubeie şi unicorni, spune John. 
E mult de muncă. 

Curcubeie? Unicorni? Ce mama dracului!? 

— N-am fugit niciodată de munca grea, John. 

EI râde. 

— E adevărat. Vă aştept mâine pe amândoi. 

— Mulţumesc. 


Îmi bâzâie telefonul. E un alt mesaj de la Elena. 

ELENA 

Putem să luăm cina împreună? 

Nu acum, Elena. Nu pot să am de-a face cu ea în acest 


moment. Şterg mesajul. A trecut de prânz şi-mi dau seama că 
nu mai am nicio veste de la Ana. Scriu repede un e-mail. 


De la: Christian Grey 
Subiect: Tăcere 
Data: 15 iunie 2011, ora 12:15 


Către: Anastasia Steele 

N-ai mai zis nimic. 

Te rog, spune-mi că eşti bine. 

Ştii că-mi fac griji. 

O să-l trimit pe Taylor să te verifice! 
x 

Christian Grey 


CEO Supraanxios, Grey Enterprises Holdings, Inc. 


Următoarea mea întâlnire e prânzul cu primarul şi cu 
delegaţia lui. Vor să facă un tur al clădirii, iar tipul de la PR se 
întrece pe sine. Sam vrea să îmbunătățească imaginea 


companiei, deşi uneori mi se pare că vrea să-şi 
îmbunătățească propria imagine. 

Andrea ciocăneşte şi deschide uşa. 

— A venit Sam, domnule Grey, spune ea. 

—  Pofteşte-l înăuntru. Ah, poţi să-mi actualizezi şi 
contactele din telefon? 

— Sigur. 

Îi dau telefonul meu, iar ea se dă la o parte ca să-i facă loc 
lui Sam. Acesta îmi zâmbeşte arogant şi începe să-mi arate 
diverse idei de fotografii pe care le-a plănuit pentru vizita 
primarului. Sam e un fitos şi încep să regret că l-am angajat. 

Se aude o bătaie la uşă şi Andrea îşi vâră capul în birou. 

— Anastasia Steele e la telefon. Dar nu pot să vi-l aduc — 
se actualizează contactele şi n-am curaj să-l opresc la 
jumătate. 

Sar de pe scaun, ignorându-l pe Sam, şi o urmez la biroul 
ei. Îmi dă telefonul, care are un cablu atât de scurt, încât 
trebuie să mă aplec peste computer. 

— Eşti bine? întreb eu. 

— Da, sunt bine, răspunde Ana. 

Slavă cerului! 

— Christian, de ce n-aş fi bine? 

— De obicei îmi răspunzi foarte repede la e-mailuri. După 
tot ce ţi-am povestit ieri, eram îngrijorat. 

Îmi controlez tonul. Nu vreau ca Andrea sau fata cea nouă 
să mă audă. 

— Domnule Grey. 

Andrea ţine telefonul departe de ureche şi încearcă să-mi 
atragă atenţia. 

— Primarul şi deleagaţia lui sunt la recepţie la parter. Să-i 
rog să urce? 

— Nu, Andrea. Spune-le să aştepte. 

Pare şocată. 

— Cred că e prea târziu; urcă deja. 

— Nu. Am spus să aştepte. 

Rahat! 

— Christian, e evident că ai treabă. Te-am sunat doar să-ți 
spun că sunt OK şi vorbesc serios, am foarte mult de lucru 
azi. Jack tot pocneşte din bici. Ăăă... adică... 


Se opreşte. 

Ce alegere interesantă a cuvintelor! 

— Pocneşte din bici, ha? Mă rog, a existat un moment în 
care aș fi spus că e un tip norocos. Nu-l lăsa să te călărească, 
iubito! 

— Christian! mă ceartă ea. 

Eu zâmbesc cu subînţeles. Îmi place să o şochez. 

— Doar ai grijă, atâta tot. Uite, îmi pare bine că eşti în 
regulă. La ce oră să vin să te iau? 

— O să-ţi scriu. 

— De pe BlackBerry, subliniez eu. 

— Da, Domnule. 

— Pe curând, iubito. 

— Pa. 

Ridic privirea şi văd că liftul a ajuns la etajul de sub noi. 
Primarul mai are puţin şi ajunge. 

— Închide, spune ea, iar eu îi simt zâmbetul din voce. 

— Mi-ar fi plăcut să nu te fi dus la serviciu de dimineaţă. 

— Şi mie. Dar acum am treabă. Închide telefonul! 

— Închide tu! 

Zâmbesc larg. 

— Am mai făcut asta, spune ea, pe tonul acela sfidător. 

— Îţi muşti buza. 

Inspiră profund. 

— Vezi, tu crezi că eu nu ştiu, Anastasia. Dar știu mai bine 
decât îţi imaginezi. 

— Christian, vorbim mai târziu. Acum chiar îmi doresc să 
nu fi plecat nicăieri de dimineaţă. 

— Îţi aştept e-mailul, domnişoară Steele. 

— La revedere, domnule Grey. 

Închide şi exact atunci uşile liftului se deschid. 


Pe la 3:45 mă întorc în birou. Vizita primarului a fost un 
succes şi o lovitură de imagine pentru GEH. Andrea mă sună. 

— Da? 

— Mia Grey la telefon. 

— Fă-mi legătura! 

— Christian? 


— Bună! 

— Dăm o petrecere sâmbătă de ziua ta şi vreau să o invit 
pe Anastasia. 

— Ce s-a întâmplat cu „Bună? Ce mai faci?“ 

Mia scoate un sunet plictisit. 

— Scuteşte-mă de discursurile tale, frățioare. 

— Am treabă sâmbătă. 

— Anulează! Petrecerea e petrecere. 

— Mia! 

— Niciun comentariu. Care e numărul de telefon al Anei? 

Oftez şi tac. 

— Christian! strigă ea la telefon. 

Dumnezeule! 

— Ți-l trimit într-un mesaj. 

— Nu accept scuze. O să ne dezamăgeşti pe mama şi pe 
tata şi pe mine şi pe Elliot! 

Oftez. 

— Cum spui tu, Mia. 

— Grozav! Ne vedem atunci. Pa. 

Închide, iar eu mă holbez la telefon amuzat şi enervat în 
acelaşi timp. Soră-mea e o pacoste. Urăsc zilele de naștere. În 
fine, ziua mea de naştere. Îi trimit Miei numărul Anei cu 
reticenţă, ştiind că dezlănţui forța surorii mai mici asupra 
unei victime inocente. 

Mă întorc la citirea raportului. 

Când termin, verific e-mailul şi găsesc un mesaj de la Ana. 


De la: Anastasia Steele 
Subiect: Antediluvian 
Data: 15 iunie 2011, ora 16:11 
Către: Christian Grey 


Dragă domnule Grey, 

Când aveai de gând să-mi spui, mai exact? 

Ce să-i cumpăr bătrânelului meu de ziua lui? 
Poate nişte baterii noi pentru aparatul auditiv? 


Ax 


Anastasia Steele 


Asistenta lui Jack Hyde, Editor, SIP 


Mia se ţine întotdeauna de cuvânt. N-a pierdut deloc 
vremea. Mă distrez scriindu-i răspunsul. 


De la: Christian Grey 
Subiect: Preistoric 
Data: 15 iunie 2011, ora 16:20 


Către: Anastasia Steele 

Nu-ţi bate joc de cei bătrâni. 

Mă bucur că ești vie şi nevătămată. 

Şi că Mia te-a contactat. 

Bateriile sunt întotdeauna de folos. 

Nu-mi place să-mi sărbătoresc ziua de naştere. 
x 

Christian Grey 


CEO Surd Ca Lemnul, Grey Enterprises Holdings, Inc. 


De la: Anastasia Steele 
Subiect: Hmmm... 

Data: 15 iunie 2011, ora 16:24 
Către: Christian Grey 


Dragă domnule Grey, 

Îmi pot imagina că te-ai bosumflat când ai scris ultima frază. 
Asta mă excită. 

A XOX 

Anastasia Steele 


Asistenta lui Jack Hyde, Editor, SIP 


Replica ei mă face să râd zgomotos, dar ce trebuie oare să 
fac ca să o determin să-şi folosească telefonul? 


De la: Christian Grey 
Subiect: Ochi daţi peste cap 
Data: 15 iunie 2011, ora 16:29 


Către: Anastasia Steele 

Domnişoară Steele, 

TE ROG SĂ-ȚI FOLOSEŞTI BLACKBERRY-UL!!! 
x 

Christian Grey 


CEO Pe Care-l Mănâncă-n Palmă, Grey Enterprises 
Holdings, Inc. 


Îi aştept răspunsul. Nu mă dezamăgeşte 


De la: Anastasia Steele 
Subiect: Inspiraţie 

Data: 15 iunie 2011, ora 16:33 
Către: Christian Grey 


Dragă domnule Grey, 


Ah... palmele tale nu pot sta cuminţi prea multă vreme, nu-i 


aşa? 
Mă întreb ce are de spus dr. Flynn despre asta? 


Dar acum ştiu ce să-ţi cumpăr de ziua ta — şi sper să mă 


doară... 
2) 
Ax 


În sfârşit, îşi foloseşte telefonul. Şi vrea să o doară. 
Imaginaţia mi-o ia razna, închipuindu-mi câte posibilităţi mi 


se deschid. 
Mă foiesc în scaun şi-i răspund. 


De la: Christian Grey 
Subiect: Angina 
Data: 15 iunie 2011, ora 16:38 


Către: Anastasia Steele 
Domnişoară Steele, 


Nu cred că inima mea poate suporta un şir de e-mailuri ca 


astea. Și nici pantalonii, de fapt. 
Fii cuminte! 

x 

Christian Grey 


CEO, Grey Enterprises Holdings, Inc. 


De la: Anastasia Steele 
Subiect: Încerc 

Data: 15 iunie 2011, ora 16:42 
Către: Christian Grey 


Christian, 

Încerc să lucrez pentru şeful meu cel solicitant. 

Te rog, nu mă mai deranja și nu mai fi şi tu solicitant! 
Ultimul tău e-mail aproape că m-a făcut să iau foc. 

x 


PS. Poţi să vii să mă iei la 6:30? 


De la: Christian Grey 
Subiect: O să fiu acolo 
Data: 15 iunie 2011, ora 16:47 


Către: Anastasia Steele 


Nimic nu mi-ar face o plăcere mai mare. 


De fapt, mă pot gândi la multe alte lucruri care mi-ar face o 


plăcere mai mare, și toate te implică și pe tine. 
x 
Christian Grey 


CEO, Grey Enterprises Holdings, Inc. 


Taylor şi cu mine ajungem la ea la birou la 6:27. N-am 
decât câteva minute de aşteptat. 

Mă întreb dacă s-a mai gândit la propunerea mea. 
Desigur, trebuie să discute cu Flynn mai întîi. Poate că-i va 
spune să nu fie proastă. Gândul acesta mă deprimă. Mă 
întreb dacă nu cumva zilele noastre împreună sunt numărate. 
Dar a aflat ce e mai rău şi încă e aici. Cred că mai pot nutri 
speranţa. Mă uit la ceas — 6:38 — şi mă holbez la intrarea 
clădirii în care lucrează. 

Unde e? 

Dintr-odată apare în stradă, iar uşa se balansează în 
spatele ei. Dar nu vine înspre mașină. 

Ce se-ntâmplă? 

Se opreşte, se uită în jur şi, încet, se lasă la pământ. 

La naiba! 

Deschid portiera şi observ cu coada ochiului că şi Taylor 
face la fel. 

Amândoi dăm fuga la Ana, care stă pe trotuar, aproape 
leşinată. Mă las lângă ea. 

— Ana, Ana! Ce-ai păţit? 

O iau în braţe să văd ce are, ținându-i capul între mâini. 
Închide ochii şi se sprijină de mine, uşurată. 

— Ana. 

O prind de braţe şi o scutur. 

— Ce s-a întâmplat? Ţi-e rău? 

— Jack, şopteșşte ea. 

— La naiba! 

Adrenalina îmi străbate tot trupul, lăsând în urma ei o 
furie criminală. Ridic privirea la Taylor. El dă din cap şi 
dispare în clădire. 

— Ce ţi-a făcut jegosul? 


Ana chicoteşte. 

— Mai bine zis, ce i-am făcut eu lui. 

Şi nu se poate opri din râs. E isterică. O să-l omor. 

— Ana! 

O zgâlțâi. 

— Te-a atins? 

— Doar o dată, şopteşte ea şi chicotitul încetează. 

Furia îmi alimentează muşchii şi mă ridic, cu ea în braţe. 

— Unde e nenorocitul? 

Din clădire aud strigăte înăbuşite. O ridic pe Ana pe 
picioare. 

— Poţi să stai? 

Dă din cap. 

— Nu intra! Nu intra, Christian! 

— Treci în maşină! 

— Christian, nu! 

Mă prinde de braţ. 

— Treci în maşina asta nenorocită, Ana. 

O să-l omor. 

— Nu! Te rog! mă imploră ea. Stai aici! Nu mă lăasa 
singură! 

Îmi trec mâna prin păr, încercând zadarnic să mă calmez, 
în timp ce urletele de la SIP se aud din ce în ce mai tare. Apoi 
se opresc brusc. 

Îmi scot telefonul. 

— Christian, are e-mailurile mele, spune Ana şoptit. 

— Poftim? 

— E-mailurile mele către tine. Voia să afle unde sunt e- 
mailurile tale către mine. Încerca să mă şantajeze. 

Cred că o să am un atac de cord. 

Dobitoc nenorocit! 

— La naiba! mârâi, în timp ce-l sun pe Barney. 

— Alo... 

— Barney. Grey sunt. Trebuie să accesezi serverul 
principal de la SIP şi să ştergi toate e-mailurile Anastasiei 
Steele către mine. Apoi intră în dosarul cu date personale al 
lui Jack Hyde şi vezi dacă nu sunt stocate acolo. Dacă sunt, 
şterge-le! 

— Hyde? H.Y.D.E. 


— Da. 

— Pe toate? 

— Pe toate. Acum. Anunţă-mă când ai terminat. 

— Aşa voi face. 

Închid şi formez numărul lui Roach. 

— Jerry Roach. 

— Roach. Grey. 

— Bună seara... 

— Hyde. Vreau să-l dai afară. Acum. 

— Dar..., protestează Roach. 

— Imediat! Cheamă paza! Pune-l să-şi curețe biroul 
imediat sau lichidez compania asta mâine la prima oră. 

— E vreun motiv..., încearcă Roach din nou. 

— Ai deja toate motivele să-l dai afară. 

— Aţi citit dosarul confidenţial? 

Îi ignor întrebarea. 

— Ai înţeles? 

— Domnule Grey, înţeleg perfect. Directoarea noastră de 
HR îi ia mereu apărarea. O să mă ocup. Bună seara. 

Închid, simţindu-mă deja mai liniştit, şi mă întorc spre 
Ana. 

— BlackBerry! 

— Te rog să nu fii supărat pe mine! 

— Sunt atât de supărat pe tine acum, mă răstesc. Treci în 
maşină! 

— Christian, te rog... 

— Treci naibii în maşină, Anastasia, sau îţi jur că te duc eu 
cu mâna mea. 

— Să nu faci vreo prostie, te rog, spune ea. 

— Vreo prostie!? 

Văd roşu în faţa ochilor. 

— "Ţi-am spus să foloseşti nenorocitul de BlackBerry. Nu- 
mi vorbi mie de prostii! Treci dracului în maşină, 
Anastasia — acum! 

— Bine. 

Ridică mâinile. 

— Dar, te rog, ai grijă. 

Nu mai țipa la ea, Grey! 

Arăt spre maşină. 


— Te rog, ai grijă, şopteşte ea din nou. Nu vreau să ți se- 
ntâmple ceva. Aş muri. 

Asta-i adevărul. Îi pasă. Afecţiunea faţă de mine reiese din 
cuvintele ei şi din expresia de bunătate şi îngrijorare de pe 
chip. 

Calmează-te, Grey! Inspir profund. 

— O să am grijă, spun, apoi mă uit cum se duce spre Audi 
şi se urcă în el. 

După ce intră în maşină, mă răsucesc şi mă îndrept spre 
clădire. 

N-am idee unde să mă duc, dar urmez vocea lui Hyde. 

Vocea lui enervantă şi plângăcioasă. 

Taylor stă în fața unei încăperi, probabil lângă fostul birou 
al Anei. Înăuntru, Hyde vorbeşte la telefon şi un paznic stă 
lângă el, cu braţele încrucişate. 

— Mă doare în cur, Jerry, protestează Hyde la telefon. 
Femeia e o târfuliță. 

Am auzit destul. 

Mă năpustesc în birou. 

— Ce naiba...! spune Hyde, şocat să mă vadă. 

Are o rană deasupra ochiului stâng şi o vânătaie i se 
conturează pe obraz. Bănuiesc că Taylor i-a administrat 
propriile măsuri disciplinare. Mă aplec peste telefon şi-i 
închei convorbirea. 

— Fi bine, uite ce rahat a adus vântul, spune Hyde 
rânjind. Nenorocitul de copil-minune! 

— Fă-ţi bagajul! Ieşi de-aici! Şi poate n-o să te reclame la 
poliţie. 

— Du-te dracului, Grey! O s-o reclam eu pe târfa aia 
mică, pentru că m-a lovit în coaie total neprovocată — şi o s- 
o acuz şi pe gorila de acolo de atac. Bună, frumosule, îi strigă 
lui Taylor, trimiţându-i o bezea. 

Taylor rămâne stoic. 

— N-o să-ţi mai spun o dată, zic eu, uitându-mă urât la 
nenorocitul ăsta. 

— Cum spuneam, du-te dracului! Nu poţi veni aici făcând 
paradă cu banii tăi. 

— Compania asta îmi aparţine. Tu eşti în plus aici. leşi de- 
aici cât mai poți merge pe picioarele tale, spun încet. 


Hyde păleşte dintr-odată. 

Mda. Îmi aparține. Du-te tu dracului, Hyde! 

— Ştiam eu. Ştiam că se-ntâmplă ceva dubios. Târfuliţa aia 
e spioana ta? 

— Dacă mai pomeneşti o dată de Anastasia, dacă 
îndrăzneşti măcar să te gândeşti la ea, te omor! 

Ochii i se îngustează. 

— Îţi place când te pocneșşte în coaie? 

ÎI lovesc direct în nas, iar el se împleticeşte în spate şi se dă 
cu capul de rafturile din spatele lui, apoi se prăbușește pe 
podea. 

— Ai pomenit de ea! Ridică-te! Strânge-ţi lucrurile de pe 
birou! Și dispari! Eşti concediat! 

Îi curge sânge din nas. 

Taylor intră în birou cu o cutie de şerveţele şi le așază pe 
birou, pentru Hyde. 

— L-ai văzut, se plânge Hyde paznicului. 

— Te-am văzut căzând, spune acesta. 

Numele de pe ecuson este M. Mathur. Bravo lui! 

Hyde se chinuie să se ridice în picioare şi ia un pumn de 
şerveţele ca să-și potolească hemoragia nazală. 

— Depun reclamaţie. M-a atacat. 

Hyde continuă să se smiorcăie, dar începe să-şi pună 
lucrurile în cutie. 

— Trei cazuri muşamalizate de hărţuire la New York şi 
Chicago şi cele două avertismente pe care le-ai avut aici. Nu 
cred că vei ajunge prea departe. 

Mă priveşte cu ochi întunecaţi şi cu o ură pură şi 
dezlănţuită. 

— Strânge-ţi lucrurile! Ai terminat aici, scuip eu. 

Mă răsucesc, ies din birou şi aştept alături de Taylor ca 
Hyde să-şi împacheteze lucrurile. Trebuie să iau un pic de 
distanţă. 

Aş vrea să-l omor. 

Îi ia o veşnicie, dar o face în tăcere. E furios. Furios rău de 
tot. Aproape pot simți cum îi fierbe sângele. Din când în 
când, mă priveşte veninos, dar rămân impasibil. Faţa lui 
mototolită îmi oferă o oarecare satisfacţie. 


În cele din urmă, termină și îşi ia cutia în braţe. Mathur îl 
escortează afară din clădire. 

— Am terminat aici, domnule Grey? întreabă Taylor. 

— Deocamdată. 

— L-am găsit târându-se pe podea, domnule. 

— Serios? 

— Domnişoara Steele pare să ştie cum să se apere. 

— E întotdeauna plină de surprize. Hai să mergem! 

leşim din clădire în urma lui Hyde şi ne îndreptăm 
împreună spre mașină. Pentru că Ana stă pe locul din faţă, 
Taylor îmi dă cheia şi mă strecor pe locul şoferului. Taylor se 
urcă în spate. 

Ana nu zice nimic când intru în trafic. 

Nu ştiu ce să-i spun. 

Sună telefonul din maşină. 

— Grey, răspund eu. 

— Domnule Grey, Barney sunt. 

— Barney, sunt pe speaker şi mai e lume în maşină. 

— Domnule, am rezolvat. Dar trebuie să discut cu 
dumneavoastră despre ce altceva am găsit pe computerul 
domnului Hyde. 

— Te sun când ajung la destinaţie. Și mulțumesc, Barney. 

— Nicio problemă, domnule Grey. 

Închide, iar eu opresc la semafor. 

— Vorbeşti cu mine? întreabă Ana. 

Mă uit urât la ea. 

— Nu, mormăi eu. 

Încă sunt prea supărat. I-am spus că omul aduce necazuri. 
Şi i-am spus să-şi folosească telefonul ca să trimită e-mailuri. 
Am avut dreptate în legătură cu tot. Mă simt răzbunat. 

Grey, maturizează-te, te porţi ca un copil! 

Vorbele lui Flynn îmi vin în minte. Cred de multă vreme 
că tu n-ai avut adolescență din punct de vedere emoţional. 
Cred că ţi-o trăieşti acum. 

O privesc în speranţa că voi găsi de spus ceva amuzant, 
dar ea se uită pe geam. O să aştept până ajungem acasă. 


Lângă Escala, deschid portiera Anei, iar Taylor se aşază pe 
scaunul şoferului. 

— Haide, îi spun, iar ea mă prinde de mână. 

În timp ce aşteptăm liftul, Ana şopteşte: 

— Christian, de ce eşti atât de supărat pe mine? 

— Ştii bine de ce. 

Când intrăm în lift, introduc codul de siguranţă. 

— Doamne, dacă păţeai ceva, era mort până acum. Aşa, o 
să-i distrug cariera, ca să nu mai poată profita de femei 
tinere, dobitoc nenorocit ce e. 

Dacă păţea ceva... Ieri, Leila. Astăzi, Hyde. La naiba! 

Îşi înfige încet dinţii în buza de jos şi mă priveşte fix. 

— Dumnezeule, Ana! 

O trag lângă mine şi o răsucesc, lipind-o de colţul liftului. 
O trag de păr, îi ridic fața spre mine, îi capturez buzele şi-mi 
revărs în acest sărut toată teama şi disperarea. Se prinde cu 
mâinile de bicepşii mei şi mă sărută şi ea, cu limba căutând-o 
pe a mea. Mă retrag şi amândoi gâfâim. 

— Dacă ţi s-ar fi întâmplat ceva... Dacă ţi-ar fi făcut 
vreun rău... 

Mă cutremur. 

— BlackBerry. De acum încolo. Înţelegi? 

Ea dă din cap, cu o expresie sinceră, iar eu mă îndrept de 
spate şi-i dau drumul. 

— A spus că i-ai tras un picior în boașe. 

— Da. 

— Bravo! 

— Ray a fost în armată. M-a învăţat lucruri bune. 

— Mă bucur foarte tare. O să ţin minte asta. 

leşim din lift, o iau de mână şi străbatem foaierul, 
oprindu-ne în living. Doamna Jones e în bucătărie, găteşte. 
Miroase bine. 

— Trebuie să-l sun pe Barney. Nu durează mult. 

Mă așez la birou şi iau telefonul. 

— Domnule Grey. 

— Barney, ce anume ai găsit pe computerul lui Hyde? 

— Ei bine, domnule, e un pic tulburător. Sunt articole şi 
fotografii cu dumnavoastră, cu mama şi tatăl dumneavoastră, 


cu fratele şi sora dumneavoastră, toate stocate într-un folder 
numit „Familia Grey“. 

— Ce ciudat! 

— Aşa m-am gândit şi eu. 

— Poţi să mi-l trimiţi şi mie? 

— Da, domnule. 

— Şi păstrează chestia asta între noi. 

— Aşa voi face, domnule Grey. 

— Mulţumesc, Barney. Şi du-te acasă! 

— Da, domnule. 

E-mailul lui Barney vine aproape imediat. Deschid 
folderul numit „Familia Grey“. Sunt articole online despre 
părinţii mei şi despre evenimentele lor caritabile; articole 
despre mine, despre compania mea, despre Charlie Tango şi 
Gulfstream; şi fotografii cu Elliot, cu părinţii mei şi cu mine 
luate, presupun, de pe pagina de Facebook a Miei. Şi, la urmă, 
două poze cu mine şi Ana — de la absolvirea ei şi de la 
expoziția fotografului. 

Ce mama dracului vrea să facă Hyde cu prostile astea? N- 
are nicio logică. Ştiu că i se pusese pata pe Ana, asta se 
potriveşte cu modul lui de operare. Dar familia mea? Eu? E 
ca şi cum ar fi obsedat de noi. Sau poate e vorba numai 
despre Ana? E foarte ciudat. Şi, sincer vorbind, neliniștitor. 
Mă hotărăsc să-l sun pe Welch mâine dimineaţă ca să 
discutăm problema. Poate investiga mai detaliat şi poate afla 
nişte răspunsuri. 

Închid e-mailul cu pricina şi în Inbox găsesc câteva 
acorduri finale de achiziţie, din partea lui Marco. Trebuie să 
le citesc în seara asta — dar mai întâi cina. 

— Bună seara, Gail, strig când mă întorc în living. 

— Bună seara, domnule Grey. Cina e în zece minute, 
domnule? 

Ana stă la masa din bucătărie, cu un pahar cu vin în faţă. 
După ce l-a pus la punct pe imbecilul ăla, cred că-l merită. 
Mă alătur ei. Iau sticla de Sancerre deschisă şi-mi torn în 
pahar. 

— Sună bine, îi răspund lui Gail şi ridic paharul spre Ana. 
În cinstea foştilor militari care-şi antrenează fiicele aşa cum 
trebuie. 


— Noroc, spune ea, dar pare un pic abătută. 

— Ce s-a întâmplat? 

— Nu ştiu dacă mai am o slujbă. 

— Vrei să mai ai? 

— Desigur. 

— Atunci ai. 

Îşi dă ochii peste cap, iar eu zâmbesc şi iau încă o gură de 
vin. 

— Deci, ai vorbit cu Barney? întreabă ea, în timp ce mă 
aşez lângă ea. 

— Am vorbit. 

— Şi? 

— Şi ce? 

— Ce avea Jack pe computer? 

— Nimic important. 

Doamna Jones ne pune farfuriile în față. Plăcintă de pui. 
Una dintre preferatele mele. 

— Mulţumim, Gail. 

— Poftă bună, domnule Grey. Ana, spune ea cu drag, apoi 
dispare. 

— N-ai de gând să-mi spui, nu-i aşa? insistă Ana. 

— Ce să-ţi spun? 

Oftează şi-şi ţuguie buzele, apoi mai ia o îmbucătură din 
mâncare. 

Nu vreau să-şi facă nicio grijă din cauza celor găsite pe 
computerul lui Jack. 

— A sunat José, spune ea, schimbând subiectul. 

— Ah? 

— Vrea să-ţi livreze fotografiile vineri. 

— O livrare personală. 

De ce face artistul asta şi nu galeria? 

— Frumos din partea lui. 

— Vrea să iasă în oraş. Să bea ceva. Cu mine. 

— Înţeleg. 

— Iar Kate şi Elliot ar trebui să se-ntoarcă. 

Pun furculiţa pe farfurie. 

— Ce mă rogi, mai exact? 

— Nu te rog nimic. Te anunţ ce planuri am pentru vineri. 
Uite, vreau să mă văd cu José şi vrea să rămână peste noapte. 


Fie rămâne aici, fie rămâne la mine acasă, dar, oriunde va 
rămâne, ar trebuie să fiu și eu. 

— S-a dat la tine. 

— Christian, asta s-a întâmplat acum câteva săptămâni. 
Era beat, eram beată, tu m-ai salvat — n-o să se mai întâmple. 
Nu e Jack, pentru numele lui Dumnezeu! 

— Ethan e acolo. Să-i ţină el companie. 

— Vrea să mă vadă pe mine, nu pe Ethan, spune Ana. 

Mă încrunt la ea. 

— E doar un prieten, continuă ea. 

Deja l-a avut de suportat pe Hyde — dacă Rodriguez se 
îmbată şi-şi încearcă din nou norocul cu ea? 

— Nu-mi place chestia asta. 

Ana inspiră adânc; încearcă să-şi păstreze calmul. 

— E prietenul meu, Christian. Nu l-am mai văzut de la 
expoziţie. Şi atunci pe fugă. Ştiu că tu nu ai prieteni, în afară 
de femeia aceea îngrozitoare, dar eu nu comentez când te vezi 
cu ea. 

Ce are Elena de-a face cu povestea asta? Aşa îmi aduc 
aminte că nu i-am răspuns la mesaje. 

— Vreau să-l văd, continuă ea. Nu i-am fost o prietenă 
prea bună. 

— Asta crezi? o întreb. 

— Despre ce anume? 

— Despre Elena. Ai prefera să nu mă văd cu ea? 

— Exact. Aş prefera să nu te vezi cu ea. 

— De ce n-ai spus aşa? 

— Pentru că nu e treaba mea să o spun. Tu crezi că e 
singura ta prietenă. 

E exasperată. 

— După cum nu e treaba ta să-mi spui dacă pot sau nu să 
mă văd cu José. Nu pricepi? 

Are dreptate. Dacă stă aici, nu se poate da la ea. Sau poate? 

— Poate sta aici, presupun. Îl pot supraveghea. 

— Mulţumesc! Ştii, dacă o să locuiesc şi eu aici... 

Nu-şi termină fraza. 

Da. Va trebui să-și invite prietenii aici. Doamne! La asta nu 
m-am gândit. 

— Nu că n-ar fi destul spaţiu... 


Face semn spre apartament. 

— Rânjeşti la mine, domnişoară Steele? 

— Fără îndoială, domnule Grey. 

Se ridică şi ia ambele farfurii. 

— Se ocupă Gail de asta, spun eu în vreme ce ea se duce 
spre maşina de spălat vase. 

Dar e prea târziu. 

— Am făcut-o deja. 

— Am ceva de lucru. 

— OK. Găsesc eu ceva de făcut. 

— Vino-ncoace! 

Se lipeşte de mine şi-şi pune braţele în jurul gâtului meu. 

O ţin strâns la piept. 

— Te simți bine? îi şoptesc eu în păr. 

— Bine? 

— După tot ce s-a întâmplat cu nenorocitul ăla? După tot 
ce s-a întâmplat ieri? 

Mă las pe spate şi-i studiez expresia. 

— Da, răspunde ea, solemn şi empatic. 

Încearcă să mă liniştească? 

O strâng şi mai tare în braţe. Ultimele două zile au fost 
tare ciudate. S-au petrecut prea multe, prea repede, poate. 
Fosta mea viaţă intervenind peste cea nouă. Încă nu mi-a 
răspuns la cererea în căsătorie. Poate că n-ar trebui s-o forțez 
să-mi dea un răspuns chiar acum. 

Mă ţine strâns şi, pentru prima oară de azi de dimineaţă, 
mă simt calm şi echilibrat. 

— Hai să nu ne certăm! 

O sărut pe păr. 

— Miroşi divin, ca de obicei, Ana. 

— Şi tu la fel. 

Mă sărută pe gât. Îi dau drumul cu greu şi mă ridic. Chiar 
trebuie să citesc acele acorduri. 

— Mă întorc la tine peste câteva ore. 


Mi-au obosit ochii. Îmi frec faţa şi mă ciupesc de vârful 
nasului, apoi privesc pe fereastră. Se întunecă, dar am 


terminat de citit ambele documente. Am făcut adnotări şi i 
le-am trimis lui Marco. 

Acum e momentul să o găsesc pe Ana. 

Poate vrea să se uite la televizor sau ceva de genul ăsta. Eu 
urăsc televizorul, dar m-aş uita la un film cu ea. 

Mă aştept să o găsesc în bibliotecă, dar nu e acolo. 

Poate a făcut o baie? 

Nu. Nu e la mine în dormitor. 

Mă decid să verific încăperea supusei, dar pe drum observ 
că uşa camerei de joacă e deschisă. Mă uit înăuntru şi o văd 
pe Ana stând pe pat, privind cu dezgust la bastoane. Cu o 
grimasă, îşi mută privirea în altă parte. 

Ar trebui să scap de ele. 

Mă sprijin în linişte de cadrul uşii şi o privesc. Se mută pe 
canapea, trecându-şi mâinile peste pielea moale. Zăreşte 
dulapul, se ridică şi deschide sertarul de sus. 

Ei bine, asta e ceva neașteptat. 

Din cufăr scoate un dop anal imens şi, fascinată, îl 
studiază, apoi îi testează greutatea în mână. E un pic cam 
mare pentru o debutantă în plăcerile anale, dar sunt uluit de 
mutra ei captivată. Are părul un pic umed şi e îmbrăcată în 
pantaloni de trening şi tricou. 

Fără sutien. 

Frumos. 

Ridică privirea şi mă zăreşte în uşă. 

— Bună, spune ea, gâfâind agitată. 

— Ce faci? 

Se înroşeşte. 

— Ăă, mă plictiseam şi eram curioasă. 

— Asta e o combinaţie foarte periculoasă. 

Intru în cameră şi mă apropii de ea. Mă înclin şi mă 
holbez în sertarul deschis să văd ce mai e în el. 

— Deci, ce curiozități ai mai exact, domnişoară Steele? 
Poate te lămuresc eu. 

— Uşa era deschisă, spune ea în grabă. Eu... 

Se opreşte, cu un aer vinovat. 

Curmă-i suferința, Grey! 

— Am fost aici mai devreme, întrebându-mă ce să fac cu 
toate astea. Cred că am uitat să încui ușa. 


— Da? 

— Dar acum eşti aici, curioasă ca întotdeauna. 

— Nu ești supărat? 

— De ce să fiu supărat? 

— Simt că am intrat pe un teritoriu interzis. Și tu eşti 
mereu supărat pe mine. 

Aşa e oare? 

— Da, e un teritoriu interzis, dar nu sunt supărat. Sper că 
într-o zi vei locui cu mine aici şi toate astea — fac cu mâna 
spre cameră — vor fi şi ale tale. De-asta venisem azi aici. Ca 
să încerc să mă hotărăsc ce să fac. 

Îi urmăresc expresia, gândindu-mă la ce a spus. În mare 
parte, sunt supărat pe mine, nu pe ea. 

— Sunt supărat tot timpul pe tine? De dimineaţă nu eram. 

Ea zâmbeşte. 

— Frai jucăuş. Îmi place de Christian cel jucăuş. 

— Serios? o întreb, ridicând din sprânceană şi zâmbindu- 


Îmi plac la nebunie complimentele ei. 

— Ce e asta? 

Ridică jucăria pe care o studiază. 

— Mereu disperată după informaţii noi, domnişoară 
Steele. Ăla e un dop anal. 

— Ah! 

Pare surprinsă. 

— Cumpărat pentru tine. 

— Pentru mine? 

Dau din cap. 

— Cumperi... ăăă... jucării noi pentru fiecare supusă? 

— Unele. Da. 

— Dopuri anale? 

Categoric. 

— Da. 

Se uită la el cu precauţie şi-l pune la loc în sertar. 

— Şi asta? 

Flutură spre mine nişte mărgele anale. 

— Mărgele anale. 

Îşi trece degetele peste ele — intrigată, cred. 


— Au un efect minunat când le scoţi în mijlocul 
orgasmului, adaug eu. 

— Erau pentru mine? întreabă ea, referindu-se la mărgele. 

Vorbeşte încet, de parcă n-ar vrea să o audă cineva. 

— Pentru tine. 

— Ăsta e sertarul anal? 

Îmi înăbuş un hohot de râs. 

— Dacă vrei tu. 

Se înroşeşte adorabil şi-l închide. 

— Nu-ţi place sertarul anal? o necăjesc eu. 

— Nu e pe lista mea de Crăciun. 

Gura ei obraznică. Deschide cel de-al doilea sertar. Ah, 
chestia asta va fi distractivă. 

— În următorul sertar e o colecţie de vibratoare. 

Îl închide repede. 

— Şi-n următorul? 

— E şi mai interesant. 

Îl deschide încet. Scoate o jucărie şi mi-o arată. 

— Cleme genitale. 

Le pune repede la loc în sertar şi alege altceva. Îmi 
amintesc că reprezentau o limită dură pentru ea. 

— Unele sunt pentru a provoca durere, dar cele mai multe 
sunt pentru plăcere, o asigur eu. 

— Ce sunt astea? 

— Cleme petru sfârcuri — pentru amândouă. 

— Pentru amândouă sfârcurile? 

— Păi, sunt două cleme, iubito. Da, pentru ambele 
sfârcuri, dar nu asta voiam să spun. Sunt şi pentru plăcere, şi 
pentru durere. 

I le iau din mână. 

— Întinde degetul mic. 

Ea se supune şi îi prind clema de vârful degetului. Începe 
să gâfâie. 

— Senzaţia e foarte intensă, dar când le scoţi e cea mai 
dureroasă, dar şi cea mai plăcută. 

Îşi scoate clema. 

— Îmi place cum arată. 

Are vocea răguşită, ceea ce mă face să zâmbesc. 

— Serios, domnişoară Steele? Cred că-mi dau şi eu seama. 


Dă din cap şi pune clemele înapoi în sertar. Mă aplec în 
faţă şi-i arăt alt set de jucării sexuale. 

— Astea sunt ajustabile. 

Le ridic ca să-i fac demonstraţia. 

— Ajustabile? 

— Poţi să le strâng mai mult sau mai puţin. Depinde cum 
ai chef. 

Se uită ba la cleme, ba la mine și-și linge buza de jos. 
Scoate o altă jucărie. 

— Asta? 

E intrigată. 

— E o roată Wartenberg. 

Bag clemele ajustabile la loc în sertar. 

— Pentru ce? 

I-o iau din mână. 

— Dă-mi mâna! Cu palma în sus. 

Ea se supune, iar eu îi trec roata zimţată peste centrul 
palmei. 

— Ah! geme ea. 

— Imaginează-ţi asta peste sâni. 

Îşi smulge mâna, dar se vede că s-a excitat, după felul în 
care pieptul i se ridică şi coboară. 

Chestia asta o excită. 

— E o graniţă fină între plăcere şi durere, Anastasia. 

Pun roata la loc în sertar. Ea se uită şi la celelalte obiecte. 

— Cârlige de rufe? 

— Poţi să faci multe cu un cârlig de rufe. 

Dar nu cred că ţi-ar plăcea, Ana. 

Se apleacă peste sertar, închizându-l. 

— Asta e tot? 

Chestia asta mă excită şi pe mine — ar trebui să o duc la 
parter. 

— Nu. 

Scutură din cap şi deschide cel de-al patrulea sertar, de 
unde scoate unul dintre dispozitivele mele preferate. 

— Bilă-căluş. Ca să nu ţipi, îi explic eu. 

— Limite acceptabile. 

— Îmi aduc aminte. Dar poţi să respiri. Dinţii ţi se închid 
peste bilă. 


Iau bila şi-i demonstrez cu mâinile cum încape bila în 
gură. 

— Ai purtat aşa ceva? întreabă ea, curioasă ca 
întotdeauna. 

— Da. 

— Ca să-ţi mascheze ţipetele? 

— Nu, nu despre asta e vorba aici. 

Îşi înclină capul într-o parte, uimită. 

— E vorba despre control, Anastasia. Cât de 
neputincioasă ai fi dacă ai fi legată şi n-ai putea vorbi? Câtă 
încredere ai avea, ştiind că am atât de multă putere asupra ta? 
Că ar trebui să-ţi citesc limbajul trupului şi reacțiile, în loc să- 
ți aud vorbele? Te face şi mai dependent, îmi oferă mie 
controlul suprem. 

— Vorbeşti de parcă ţi-ar lipsi. 

Vocea de-abia i se aude. 

— Atâta știu. 

— Ai putere asupra mea. Ştii bine asta. 

— O am? Tu mă faci să mă simt... neajutorat. 

— Nu, răspunde ea, probabil şocată. De ce? 

— Pentru că eşti singura persoană pe care o cunosc care 
mă poate răni. 

M-ai rănit când ai plecat. 

Îi dau părul după ureche. 

— Ah, Christian. Şi invers e valabil. Dacă nu m-ai mai 
vrea... 

O străbate un fior şi-şi lasă privirea în jos. 

— Ultimul lucru pe care mi-l doresc e să te rănesc. Te 
iubesc. 

Îmi mângâie faţa cu ambele mâini, iar eu îi savurez 
atingerea. E excitantă şi liniştitoare în acelaşi timp. Pun bila la 
loc în sertar şi o cuprind în braţe. 

— Am terminat cu prezentarea? 

— De ce? Ce voiai să faci? 

Tonul ei e sugestiv. O sărut blând, iar ea îşi lipeşte trupul 
de mine, anunţându-şi intenţia. Mă doreşte. 

— Ana, aproape că ai fost molestată astăzi. 

— Şi ce dacă? gâfâie ea. 

— Cum adică, şi ce dacă? 


Simt cum mă enervez. 

— Christian, sunt în regulă. 

Chiar eşti, Ana? 

O trag mai aproape şi o strâng în braţe. 

— Când mă gândesc la ce s-ar fi putut întâmpla... 

Îmi îngrop faţa în părul ei şi inspir. 

— Când o să înveţi că sunt mai puternică decât par? 

— Ştiu că eşti puternică. 

Mă suporţi pe mine. O sărut şi-i dau drumul. 

Se încruntă şi, spre surprinderea mea, scoate altă jucărie 
din sertar. Credeam că am terminat. 

— Asta e o bară despărţitoare, cu legături pentru glezne şi 
încheieturi, îi spun. 

— Cum funcţionează? 

Mă priveşte pe sub gene. 

Ah, iubito! Cunosc privirea aceasta. 

— Vrei să-ţi arăt? 

Închid ochii, închipuindu-mi-o pentru o clipă încătușată, 
la mila mea. E excitant. Foarte excitant. 

— Da, vreau o demonstraţie. Îmi place să fiu legată. 

— Ah, Ana, şoptesc. 

Vreau să o fac. Dar nu pot aici. 

— Ce e? 

— Nu aici. 

— Ce vrei să spui? 

— Te vreau la mine în pat, nu aici. Vino! 

Iau bara, o prind de mână pe Ana şi o scot din cameră. 

— De ce nu aici? 

Mă opresc pe scări. 

— Ana, tu poate că eşti gata să te-ntorci acolo, dar eu nu 
sunt. Ultima dată când am fost acolo, m-ai părăsit. Îţi tot 
spun asta — când o să-nţelegi? Mi-am schimbat întreaga 
atitudine, drept consecință. Toată perspectiva mea asupra 
vieţii s-a modificat radical. Ți-am spus asta. Ce nu ţi-am spus 
e că... 

Fac o pauză, căutând cuvintele potrivite. 

— Sunt ca un alcoolic la dezintoxicare, bine? E singura 
comparaţie la care mă pot gândi. Compulsia a dispărut, dar 


nu vreau să am tentaţia sub ochi. Nu vreau să-ţi fac niciun 
rău. 

Și nu pot avea încredere în tine când îmi spui ce vrei şi ce 
nu vrei să faci. 

Ea se încruntă. 

— Nu pot să suport gândul că ţi-aş putea face rău, pentru 
că te iubesc, adaug eu. 

Ochii i se îmblânzesc şi sare pe mine înainte să o pot 
împiedica, aşa că trebuie să las bara din mâini ca să nu ne 
prăvălim amândoi pe scări. Mă lipeşte de perete şi, pentru că 
e cu o treaptă mai sus decât mine, buzele noastre se ating. Îmi 
cuprinde fața cu ambele mâini şi mă sărută, vârându-mi 
limba în gură. Îmi bagă degetele-n păr şi-şi mulează trupul 
după al meu. Sărutul ei e pasional, iertător şi descătuşat. Gem 
şi o împing uşor. 

— Vrei să ţi-o trag pe scări? mârâi eu. Pentru că acum aşa 
aş vrea. 

— Da, spune ea. 

Mă uit la mutra ei buimacă. Își doreşte asta şi mă tentează, 
pentru că n-am regulat niciodată pe nimeni pe scări, dar ar fi 
incomod. 

— Nu. Vreau să te am în pat. 

O ridic pe umăr şi savurez scâncetul ei de încântare. O 
plesnesc tare la fund, iar ea scânceşte din nou şi izbucneşte în 
râs. Mă aplec, ridic bara despărțitoare şi o car pe Ana prin tot 
apartamentul, până în dormitor, unde o las jos şi arunc bara 
pe pat. 

— Nu cred că-mi vei face niciun rău, spune ea. 

— Nici eu nu cred asta. 

Îi cuprind capul în mâini şi o sărut apăsat, explorându-i 
gura cu limba. 

— Te doresc atât de mult! Eşti sigură că vrei asta, după 
ziua de azi? 

— Da. Şi eu te doresc. Vreau să te dezbrac. 

Rahat! Vrea să te atingă, Grey. 

Las-o! 

— Bine. 

Ieri m-am descurcat. 


Întinde mâna spre nasturele cămăşii şi respiraţia mi se 
opreşte, pentru că încerc să-mi țin teama sub control. 

— N-o să te ating dacă nu vrei. 

— Nu. Atinge-mă! E în regulă. Mă simt bine. 

Mă îmbărbătez, pregătindu-mă pentru confuzia şi teama 
care apar odată cu întunericul. Îmi desface un nasture şi 
degetele ei trec la următorul, iar eu privesc concentrarea de 
pe fața ei frumoasă. 

— Vreau să te sărut acolo, spune ea. 

— Să mă săruţi? 

Pe piept? 

— Da. 

Inspir profund când îmi desface nasturele următor. Ridică 
privirea, apoi se înclină în față foarte, foarte lent. 

O să mă sărute. 

Îmi ţin respiraţia şi o privesc, îngrozit şi totodată fascinat, 
cum mă sărută blând şi dulce pe piept. 

Întunericul rămâne tăcut. 

Ea îmi deschide ultimul nasture şi-mi dă cămaşa la o 
parte. 

— E din ce în ce în mai uşor, nu-i aşa? 

Dau din cap. Chiar e mai uşor. Mult mai uşor. Îmi 
împinge cămașa de pe umeri şi aceasta cade pe podea. 

— Ce mi-ai făcut, Ana? Orice ar fi, nu te opri. 

O trag în brațele mele şi-mi pun mâinile în părul ei, 
prinzându-i capul şi dându-i-l pe spate, ca să o pot săruta şi 
muşca de gât. 

Ea geme şi-şi bagă degetele în talia pantalonilor mei, 
desfăcându-mi nasturele şi fermoarul. 

— Abh, iubito, şoptesc şi o sărut în spatele urechii, unde îi 
simt pulsul care bate tare şi constant, în ritmul dorinţei. 

Îşi trece degetele peste erecţia mea și brusc se lasă în 
genunchi. 

— Uau! 

Înainte să respir, îmi trage pantalonii în jos şi-mi 
înconjoară penisul erect cu buzele ei. 

La naiba! 

Închide gura şi începe să sugă cu putere. 

Nu-mi pot lua privirea de la gura ei. 


Buzele ei pe scula mea. 

Absorbindu-mă. 

Eliberându-mă. 

Strânge din dinţi. 

— La naiba! 

Închid ochii, legănându-i capul şi încordându-mi 
şoldurile, ca să mă mişc din ce în ce mai repede la ea în gură. 

Mă torturează cu limba ei. 

Şi ea-şi mişcă buzele în sus şi-n jos. 

La nesfârşit. 

Îi țin capul mai strâns. 

— Ana, o avertizez şi încerc să mă dau înapoi. 

Ea îmi cuprinde penisul şi mă prinde de şolduri. 

Nu vrea să-mi dea drumul. 

— Te rog. 

Şi nu ştiu dacă vreau să se oprească sau să continue. 

— O să ejaculez, Ana. 

E nemiloasă. Își desfăşoară talentele cu gura şi limba. Nu 
se va opri. 

Ah, la naiba! 

Îmi dau drumul la ea în gură, ţinându-i capul ca să mă 
echilibrez. 

Când deschid ochii, observ că mă priveşte triumfătoare. 
Zâmbeşte şi-şi linge buzele. 

— Ah, deci aşa ne jucăm, domnişoară Steele? 

Mă întind, o ridic în picioare şi-i caut buzele. Cu limba în 
gura ei, îi savurez gustul dulce şi gustul meu sărat. E 
îmbătător. Scot un geamăt. 

— Îmi simt gustul. Tu ai un gust mai bun. 

Îi găsesc marginea tricoului și i-l ridic peste cap, apoi o iau 
în braţe şi o arunc pe pat. O prind de pantaloni, îi smucesc de 
pe ea şi o dezbrac. Îmi scot și eu hainele, neluându-mi 
privirea din ochii ei. Se întunecă, devin din ce în ce mai mari 
până ce rămân şi eu gol. Stau deasupra ei. E o nimfă întinsă 
în pat, cu părul ca un halou castaniu, cu ochii plini de 
căldură şi blândeţe. 

Penisul meu îşi revine, mărindu-se din nou, în timp ce eu 
îmi privesc apreciativ iubita. 

Da. E superbă. 


— Eşti o femeie foarte frumoasă, Anastasia. 

— Şi tu eşti un bărbat foarte frumos, Christian, şi ai un 
gust foarte bun. 

Are un zâmbet sexy şi cochet. 

Îi zâmbesc cu subînţeles. 

O să-mi iau revanşa cu domnişoara Steele. 

O iau de glezna stângă şi i-o prind cu cătușa, fără să-mi 
desprind privirea de la ea în tot acest timp. 

— Să vedem tu ce gust ai. Dacă-mi amintesc bine, eşti o 
delicatesă superbă şi rară, domnişoară Steele. 

O prind de glezna dreaptă şi o încătuşez şi pe aceasta. 
Fixez bara şi mă dau un pas înapoi să-mi admir opera, fericit 
că am ţintuit-o aşa cum trebuie şi că nu am strâns-o prea 
tare. 

— Un lucru bun la bara asta despărțitoare e că se lungeşte, 
o anunţ. 

Apăs pe clamă şi trag în afară, iar bara se lungeşte, 
forțând-o să-şi desfacă şi mai mult picioarele. 

Ana geme. 

— Ah, o să ne distrăm cu asta, Ana. 

Mă aplec, prind bara şi o întorc repede şi o răsucesc pe 
Ana cu fața în jos. 

— Vezi ce pot să-ţi fac? 

Întorc din nou bara și o răsucesc din nou pe spate. 

Sânii i se ridică şi-i coboară în timp ce gâfâie. 

— Celelalte cătușe sunt pentru încheieturi. Mă mai 
gândesc la asta. Depinde dacă te porţi sau nu frumos. 

— Când nu mă port eu frumos? 

Are vocea răguşită, plină de dorință. 

— Ştiu eu câteva infracțiuni. 

Îmi trec degetele peste tălpile ei, iar ea se crispează. 

— BlackBerry-ul, de pildă. 

— Ce ai de gând să faci? 

— Ah, nu-mi dezvălui niciodată planurile. 

Habar nu are cât de sexy arată acum. Mă urc încet pe pat 
până când ajung între picioarele ei. 

— Hmm. Eşti atât de expusă, domnişoară Steele, şoptesc 
eu, privind-o fix în ochi, în timp ce-mi trec degetele de-a 
lungul picioarelor ei, în cercuri mici. 


— E vorba despre aşteptare, Ana. Oare ce-am de gând să- 
ți fac? 

Încearcă să se zbată sub mine, dar e captivă. Degetele mele 
urcă mai mult, spre coapsele ei. 

— "Ține minte, dacă nu-ţi place ceva, spune-mi să mă 
opresc. 

Mă aplec şi-i sărut abdomenul, iar nasul meu îi atinge 
buricul. 

— Ah, te rog, Christian. 

— Ah, domnişoară Steele. Am descoperit că poţi fi 
nemiloasă în asalturile tale amoroase asupra mea. Cred că ar 
trebui să-ți întorc favoarea. 

Îi sărut burta şi buzele mele o iau apoi în jos. Degetele 
mele se mută însă în sus. 

Încet, îmi bag degetele înăuntrul ei. Îşi ridică bazinul ca să 
le primească aşa cum trebuie. 

Scot un geamăt. 

— Nu încetezi niciodată să mă uimeşti, Ana. Eşti atât de 
udă! 

Părul ei pubian îmi gâdilă buzele, dar continui şi limba 
mea îi descoperă clitorisul vioi şi dornic de atenţie. 

— Ah, ţipă ea şi se smuceşte în legături. 

Ah, iubito, ești a mea! 

Îmi rotesc limba la nesfârșit şi-mi mişc degetele înăuntru 
şi în afară, răsucindu-le lent. Se arcuieşte în pat şi o văd cu 
coada ochiului cum mototoleşte cearşafurile în pumni. 

Absoarbe plăcerea, Ana! 

— Ah, Christian, strigă ea. 

— Ştiu, iubito, 

Suflu blând peste ea. 

— Ah! Te rog! mă imploră ea. 

— Spune-mi numele. 

— Christian, zice ea. 

— Din nou. 

— Christian, Christian, Christian Grey, strigă ea. 

E foarte aproape. 

— Eşti a mea, îi şoptesc, apoi îi sug clitorisul şi i-l biciui cu 
limba. 


Ea ţipă şi-şi dă drumul peste degetele mele şi, în timp ce 
se zbate în chinurile orgasmului, mă târăsc înapoi şi o 
răsucesc pe burtă. Apoi o trag la mine în poală. 

— O să încercăm chestia asta. Dacă nu-ţi place sau e prea 
incomod, spune-mi şi ne oprim. 

Gâfâie şi e buimacă. 

— Apleacă-te, iubito. Capul şi pieptul pe pat. 

Se supune imediat, iar eu îi trag mâinile la spate şi i le 
încătușez de bară, alături de glezne. 

Ah, frate. Are fundul în sus; gâfâie din greu. Aşteptându- 
mă pe mine. 

— Ana, eşti atât de frumoasă! 

Iau un prezervativ, desfac repede folia şi mi-l pun pe 
penis. Îmi trec degetele peste spinarea ei şi mă opresc la fund. 

— Când vei fi gata o să vreau şi asta. 

O mângâi cu degetul peste anus, iar ea se încordează şi 
geme. 

— Nu azi, scumpa mea Ana, o liniştesc eu, ci într-o bună 
zi. Te vreau în toate felurile posibile. Vreau să am fiecare 
părticică din tine. Eşti a mea. 

Îmi înfig un deget înăuntrul ei. E în continuare udă, iar eu 
îngenunchez în spatele ei şi o pătrund. 

— Aaah! Mai uşor, ţipă ea. 

Mă opresc. Rahat! O prind de şolduri. 

— Te simţi bine? 

— Uşor, spune ea. Lasă-mă să mă obişnuiesc cu asta. 

Ușor. Pot să o fac ușor. 

Ies ușor şi o pătrund din nou încet. Ea geme, iar eu intru 
şi ies din ea. Din nou. 

Din nou. 

Din nou. 

Ia-o uşor! 

— Da, e în regulă, m-am prins acum, murmură ea. 

Gem şi încep să mă mişc mai repede. Începe să scâncească 
la fiecare mişcare de-a mea. Şi eu i-o trag şi mai repede. 
Strânge din ochi şi deschide gura, inspirând la fiecare gest. 

La naiba! Chestia asta e superbă. 

Închid ochii, mă prind şi mai strâns cu degetele de 
şoldurile ei şi mă pierd în ea. 


La nesfârşit. 

Până simt cum mă absoarbe înăuntrul ei. 

Ea ţipă şi-şi dă drumul, iar eu ejaculez înăuntrul ei, 
strigându-i numele. 

— Ana, iubito! 

Mă prăbuşesc lângă ea, de-a dreptul epuizat, şi zac acolo o 
clipă, savurându-mi eliberarea. Nu pot însă să o las pe Ana 
legată, aşa că mă ridic şi o desprind de bara despărțitoare. Se 
ghemuieşte alături de mine, iar eu îi masez gleznele şi 
încheieturile ca să se dezmorţească. Când începe să-şi miște 
degetele de la mâini şi picioare, mă aşez din nou pe spate, 
trăgând-o lângă mine. Mormăie ceva neinteligibil şi-mi dau 
seama că a ațipit. 

O sărut pe frunte, trag pătura peste ea, mă ridic în capul 
oaselor şi o privesc. Îi iau o şuviță de păr şi o strâng între 
degete. 

E atât de moale! 

Răsucesc şuvița pe degetul meu arătător. 

Vezi, sunt legat de tine, Ana. 

Îi sărut părul, mă întind pe spate şi mă uit la cerul care se 
întunecă. Știu că la sol va fi beznă, dar aici, sus, ultimele 
vestigii ale zilei pătează cerul cu nuanţe de roz, de portocaliu 
şi de opal. Suntem încă în inima luminii. 

Asta a făcut ea. 

A adus lumina în viaţa mea. 

Lumină şi dragoste. 

Dar tot nu mi-a dat un răspuns. 

Spune da, Ana! 

Fii soția mea! 

Te rog! 

Se foieşte şi deschide ochii. 

— Te-aş putea privi la infinit cum dormi, Ana. 

O sărut încă o dată pe frunte. Ea îmi zâmbeşte 
somnoroasă şi închide ochii. 

— Nu vreau să te las niciodată să pleci. 

— Nu vreau să plec, bate ea câmpii. Să nu mă lași să plec. 

— Am nevoie de tine, şoptesc, iar ea zâmbeşte tandru şi 
respiraţia i se linişteşte. 

A adormit. 


Joi, 16 iunie 2011 


Bunicul râde. Mia a căzut în fund. E bebeluş. 

Mia. Mami şi tati stau pe o pătură. Suntem în livadă. 
Locul meu favorit. 

Elliot aleargă printre pomi. 

O ridic pe Mia şi ea merge din nou. Cu paşi şovăitori. 
Dar sunt în spatele ei. Am grijă de ea. Merg lângă ea. 
O supraveghez. 

Avem un picnic. 

Îmi plac picnicurile. 

Mami face plăcintă cu mere. 

Mia merge până la pătură. Şi toată lumea o aplaudă. 
Mulţumesc, Christian. 

Ai atâta grijă de ea, spune mami. 

Mia e bebeluş. Toată lumea trebuie să aibă grijă de ea, îi spun 
lui mami. 

Bunicul se uită la mine. 

Acum vorbeşte? 

Da. 

Păi asta e grozav. Bunicul se uită la mami. 

Are lacrimi în ochi. Dar e fericit. Lacrimi de fericire. 
Elliot trece alergând pe lângă noi. Are o minge de fotbal. 
Hai să ne jucăm! 

Ai grijă la mere! 

Ridic privirea şi după un copac e Jack Hyde care ne 


pândeşte. 


Mă trezesc. Instantaneu. Inima-mi bate cu putere. Nu de 
teamă, ci pentru că m-a tulburat ceva în vis. 

Oare ce era? 

Nu-mi pot aminti. Afară e lumină, iar Ana doarme 
buştean lângă mine. Mă uit la ceas. E aproape 6:30. M-am 
trezit înainte să sune alarma. Asta nu s-a mai întâmplat de 
ceva vreme — de când am talismanul de vise lângă mine. 
Radioul prinde glas, dar îl închid şi mă ghemuiesc lângă Ana, 
sărutând-o pe gât. Ea se foieşte. 

— "Neaţa, iubito, şoptesc, muşcând-o de ureche. 

Îmi trec mâna peste sânul ei şi-l mângâi tandru, simțind 
cum sfârcul i se întăreşte în palma mea. Se întinde lângă 


mine, iar eu o mângâi pe şold şi o strâng cu putere în braţe. 
Erecţia mi se odihneşte deasupra fundului ei. 

— Te bucuri să mă vezi, spune ea şi se mișcă, strângându- 
mi penisul. 

— Mă bucur foarte tare că te văd. 

Degetele îmi coboară de pe abdomenul ei până la sex, şi o 
alint peste tot, amintindu-i care sunt avantajele de a ne trezi 
împreună. E caldă, dornică şi pregătită. Mă întind spre 
noptieră, iau un prezervativ şi mă aşez deasupra cei, 
sprijinindu-mă pe coate. Îi desfac picioarele, apoi 
îngenunchez şi deschid pachetul. 

— De-abia aştept ziua de sâmbătă! 

Se uită la mine nerăbdătoare. 

— Petrecerea ta? 

— Nu. N-o să mai folosesc chestiile astea nenorocite. 

Îmi pun prezervativul. 

— Bine le-ai zis. 

Chicoteşte. 

— Te hlizeşti, domnişoară Steele? 

— Nu, spune ea, încercând zadarnic să pară serioasă. 

— Acum nu e momentul să te hlizești. 

O privesc sobru, provocând-o să râdă din nou. 

— Credeam că-ţi place când mă hlizesc. 

— Acum, nu. Sunt momente potrivite pentru hlizeală. 
Ăsta nu e unul dintre ele. Va trebui să te opresc și cred că ştiu 
cum. 

O pătrund încetişor. 

— Ah, îmi şopteşte ea la ureche. 

Facem dragoste tandru, pe îndelete. 

Nu se mai hlizeşte nimeni. 


Îmbrăcat şi înarmat cu o cafea şi cu un sac mare de gunoi 
de la doamna Jones, mă duc în camera de joacă. Am ceva de 
făcut în timp ce Ana e la duș. 

Deschid uşa, intru şi-mi pun cafeaua jos. Mi-a luat luni de 
zile să gândesc şi să cumpăr tot ce există în camera asta. Iar 
acum nu ştiu când sau dacă le voi mai folosi vreodată. 

Nu te mai gândi, Grey! 


Mă uit la motivul pentru care sunt aici — într-un cotlon, 
bastoanele mele. Am câteva, din toate colţurile lumii. Îmi trec 
degetele peste preferatul meu, făcut din lemn de trandafir şi 
cea mai fină piele. L-am cumpărat de la Londra. Celelalte 
sunt făcute din bambus, plastic, fibră de carbon, lemn şi piele 
întoarsă. Cu grijă, le bag pe toate în sacul de gunoi. 

Îmi pare rău că trebuie să le arunc. 

Uite, am recunoscut. 

Anei n-or să-i placă niciodată, nu sunt pe placul ei şi gata. 

Ce e placul tău, Anastasia? 

Cărţile. 

Bastoanele nu vor fi niciodată. 

Încui camera şi mă duc la mine în birou. Ajuns acolo, bag 
bastoanele într-un dulap ca să mă ocup de ele mai târziu, dar 
deocamdată ea nu mai e nevoită să dea cu ochii de ele. 

Îmi termin cafeaua, ştiind că Ana va fi gata pentru micul 
dejun în scurt timp. Dar înainte să mă duc la bucătărie după 
ea, îl sun pe Welch. 

— Domnule Grey? 

— Bună dimineaţa. Voiam să vorbim despre Jack Hyde. 


Ana e frumoasă şi elegantă în gri, când intră în bucătărie, 
la micul dejun. Ar trebui să poarte fuste mai des; are picioare 
superbe. Îmi creşte inima. De dragoste. De mândrie. De 
modestie. E un sentiment nou şi entuziasmant de care sper să 
nu-mi bat joc niciodată. 

— Ce vrei să mănânci la micul dejun, Ana? o întreabă 
Gail. 

— Nişte granola. Mulţumesc, doamnă Jones. 

Se aşază lângă mine la blatul din bucătărie, cu bujori în 
obraji. 

Mă întreb la ce se gândeşte? La dimineaţa asta? La noaptea 
trecută? La bara despărţitoare? 

— Arăţi adorabil, îi spun. 

— Şi tu. 

Zâmbeşte timid. Ana îşi ascunde bine ciudăţeniile. 

— Ar trebui să-ți mai luăm nişte fuste. De fapt, mi-ar 
plăcea la nebunie să te scot la cumpărături. 


Nu pare prea impresionată de această idee. 

— Mă întreb ce se va întâmpla azi la serviciu, spune ea şi 
ştiu că vorbeşte despre SIP ca să schimbe subiectul. 

— Jegosul va trebui înlocuit, mormăi, dar nu ştiu când va 
fi asta. 

Am suspendat orice angajare până când voi efectua un 
audit de personal. 

— Sper ca noul meu şef să fie o femeie. 

— De ce? 

— Păi, o să obiectezi mai puţin când va trebui să plec în 
delegaţie cu ea, zice ea. 

Ah, iubito, tu eşti atrăgătoare şi pentru femei. 

Doamna Jones îmi aşază omleta în față, abătându-mi 
atenţia de la fantezia mea scurtă, dar extrem de plăcută, 
despre Ana făcând prostii cu altă femeie. 

— Ce-i așa de amuzant? întreabă Ana. 

— Tu. Mănâncă-ţi toată granola, dacă numai asta 
mănânci. 

Îşi strânge buzele, dar ia o lingură şi-şi devorează micul 
dejun. 

— Astăzi pot să iau Saab-ul? întreabă ea când termină de 
mâncat. 

— Taylor şi cu mine te putem lăsa la muncă. 

— Christian, Saab-ul ăla stă în garaj de decor? 

— Nu. 

Sigur că nu. 

— Atunci lasă-mă să mă duc la birou cu el. Leila nu mai e 
o ameninţare. 

De ce totul trebuie să fie o bătălie? 

E mașina ei, Grey. 

— Dacă vrei, cedez eu. 

— Sigur că vreau. 

— Vin şi eu cu tine. 

— Poftim? Mă descurc şi singură. 

Încerc o tactică diferită. 

— Mi-ar plăcea să vin cu tine. 

— Mă rog, dacă pui problema aşa..., spune Ana, dând din 
cap în semn de aprobare. 


Ana surâde. E atât de încântată de maşină! Nu sunt sigur 
că se concentrează la ce-i spun. Îi arăt aprinderea la mijlocul 
consolei. 

— Ciudat loc, zice ea, dar practic sare în sus pe bancheta 
ei şi atinge totul. 

— Eşti entuziasmată, nu-i aşa? 

— Uită-te şi tu cum miroase a maşină nouă. E chiar mai 
mişto decât Caleaşca Supusei. XĂăă, decât A3-ul, zice ea 
repede. 

— Caleaşca Supusei? 

Încerc să nu râd. 

— Te pricepi bine la cuvinte, domnişoară Steele. 

Mă las pe spate. 

— Hai să mergem! 

Fac cu mâna înspre ieşire. Ana bate din palme, porneşte 
motorul şi bagă în viteză. Dacă aş fi ştiut cât de entuziasmată 
va fi, poate că o lăsam să o conducă mai devreme. 

Îmi place la nebunie să o văd atât de fericită. 

Saab-ul trece de barieră şi Taylor ne urmează pe Virginia 
Street, în Q7. 

E pentru prima oară când merg undeva cu Ana la volan. 
Ca şofer, e sigură pe ea şi pare că ştie ce face; totuşi, eu sunt 
un pasager pretenţios. Ştiam asta. Nu-mi place să fiu pasager, 
în afară de momentele în care conduce Taylor. În rest, prefer 
să fiu la volan. 

— Putem să dăm drumul la radio? întreabă ea când ne 
oprim la un stop. 

— Vreau să te concentrezi. 

Se răsteşte şi ea: 

— Christian, te rog, pot să conduc cu muzica pornită. 

Îi ignor atitudinea, dar dau drumul la radio. 

— Poţi să conectezi iPod-ul şi să pui discuri MP3, dar şi 
CD-uri, o anunţ. 

Acordurile trupei The Police răsună în maşină: o 
vechitură mişto, „King of Pain“. Dau mai încet — e prea tare. 

— Imnul tău, spune Ana rânjind. 

Face mişto de mine. Din nou. 

— Am albumul ăsta pe undeva, zice ea. 


Şi-mi amintesc că a pomenit de „Every Breath You Take“ 
într-un e-mail; imnul urmăritorului obsedat, așa îi spunea. E 
amuzantă — pe socoteala mea. Clatin din cap pentru că avea 
dreptate. După ce m-a părăsit, i-am pândit apartamentul în 
timpul alergării matinale. 

Se muşcă de buza de jos. Îşi face griji în privinţa reacției 
mele? În privința lui Flynn? În legătură cu ce va avea el de 
spus? 

— Hei, Domnişoară Gură Obraznică. Fii atentă! 

Se opreşte brusc la semafor. 

— Eşti foarte neatentă. Concentrează-te, Ana. Se-ntâmplă 
accidente când nu te concentrezi. 

— Mă gândeam la serviciu. 

— Iubito, o să fie bine. Ai încredere în mine! 

— Te rog să nu te bagi... vreau să fac asta de una singură. 
Te rog. E important pentru mine, spune ea. 

Eu? Să mă bag? Doar ca să te protejez, Ana. 

— Hai să nu ne certăm, Christian. Am avut o dimineaţă 
minunată. Iar noaptea trecută a fost... 

Se înroşeşte. 

— Paradisul. 

Noaptea trecută. Închid ochii şi-i văd fundul scos în afară. 
Mă foiesc pe scaun, pentru că trupul meu reacţionează. 

— Da. Paradisul. 

Şi-mi dau seama că am spus-o cu voce tare. 

— Vorbesc serios. 

— Ce? 

— Nu vreau să te las să pleci. 

— Nu vreau să plec nicăieri, spune ea. 

— Foarte bine. 

Mă relaxez un pic. E încă aici, Grey. 


Ana opreşte Saab-ul când ajungem în parcarea SIP. 

Haosul s-a terminat. 

Nu e o şoferiță atât de proastă. 

— Te conduc până la birou. Taylor mă va lua de-aici, îi zic 
când ne dăm jos din maşină. Nu uita că ne întâlnim cu Flynn, 
diseară, la şapte. 


Îi întind mâna. Apasă pe telecomandă ca să încuie maşina, 
apoi priveşte Saab-ul cu drag, înainte să mă prindă de mână. 

— Nu uit. O să fac o listă de întrebări pentru el. 

— Întrebări? Despre mine? Pot să-ţi răspund eu la orice 
întrebare ai avea despre mine. 

Îmi zâmbeşte îngăduitor. 

— Da, dar vreau o opinie fără prejudecăți din partea 
şarlatanului costisitor. 

O iau în braţe, cuprinzându-i mâinile într-ale mele şi 
ducându-i-le la spate. 

— Crezi că e o idee bună? 

Mă uit în ochii ei speriaţi. Apoi privirea i se îmblânzeşte şi 
spune că nu se va duce să-l întâlnească pe Flynn. Îşi 
eliberează o mână din strânsoarea mea şi mă mângâie tandru 
pe faţă. 

— De ce-ţi faci griji? 

— Că vei pleca. 

— Christian, de câte ori trebuie să-ți spun? Nu plec 
nicăieri. Mi-ai spus ce era mai rău. Nu te părăsesc. 

— De ce nu mi-ai răspuns? 

— Să-ţi răspund? 

— Ştii bine despre ce vorbesc, Ana. 

Ea oftează şi expresia i se întunecă. 

— Vreau să aflu dacă sunt suficientă pentru tine. Asta-i 
tot. 

— Şi nu poţi să mă crezi pe cuvânt? 

Îi dau drumul. 

Când o să-și dea seama că e tot ce-mi doresc? 

— Christian, totul s-a petrecut atât de rapid, spune ea. Şi 
tu singur ai recunoscut că eşti distrus în cincizeci de feluri 
diferite. Nu pot să-ți ofer ce-ţi doreşti. Nu e pentru mine. Dar 
asta mă face să mă simt inadecvată, mai ales după ce te-am 
văzut cu Leila. Cine poate garanta că-ntr-o zi nu vei întâlni o 
femeie căreia să-i placă să facă tot ce faci tu? Şi cine poate 
garanta că n-o să te îndrăgosteşti de ea? De cineva mai 
apropiat de nevoile tale. 

Se uită în altă parte. 

— Cunosc câteva femei cărora le place să facă asta. 
Niciuna nu m-a atras aşa cum mă atragi tu. N-am avut o 


legătură emoțională cu niciuna dintre ele. N-ai fost decât tu, 
Ana. 

— Pentru că nu le-ai dat nicio şansă. Ai stat prea mult 
încuiat în fortăreața ta. Uite, hai să discutăm mai târziu. 
Trebuie să mă duc la muncă. Poate că dr. Flynn ne va ajuta cu 
perspectiva lui. 

Are dreptate. N-ar trebui să vorbim despre asta în parcare. 

— Haide! 

Îi întind mâna şi mergem împreună până la biroul ei. 


Taylor mă ia cu Audi-ul şi, pe drum spre Grey House, mă 
gândesc la discuţia cu Ana. 

Sunt încuiat într-o fortăreață? 

Poate. 

Mă holbez pe geam. Navetiştii se grăbesc la serviciu, 
preocupați de detaliile mărunte ale vieților lor. Aici, pe 
bancheta din spate a maşinii, eu sunt departe de toate astea. 
Mereu am fost aşa. Retras: izolat în copilărie şi izolat în 
adolescenţă, închis între zidurile unei fortărețe. 

Mi-era frică de sentimente. 

De orice sentiment, în afară de furie. 

Tovarăşa mea permanentă. 

Asta vrea oare să spună? Dacă da, atunci Ana e cea care 
mi-a oferit cheia pentru a scăpa. Şi tot ce o reţine acum e 
părerea lui Flynn. 

Poate că după ce va auzi ce are el de zis, va spune da. 

Nu pot decât să sper. 

Îmi permit un scurt răgaz ca să văd cum e optimismul 
adevărat... 

E înspăimântător. 

S-ar putea termina rău. Din nou. 

Îmi bâzâie telefonul. E Ana. 

— Anastasia. Eşti bine? 

— Mi-au dat postul lui Jack — în fine, temporar, spune ea, 
fără nicio introducere. 

— Glumeşti! 

— Ai ceva de-a face cu treaba asta? spune ea pe un ton 
acuzator. 


— Nu. Nu, deloc. Cu tot respectul adică, Anastasia, ești 
acolo de o săptămână sau ceva de genul ăsta — şi nu spun 
asta ca să fiu rău. 

— Ştiu, zice ea, demoralizată. Se pare că Jack mi-a crescut 
acţiunile. 

— Serios? 

Mă bucur enorm că dobitocul ăla a dispărut din viața ei. 

— Păi, iubito, dacă ei cred că te vei descurca, sunt sigur că 
aşa va fi. Felicitări! Poate că trebuie să sărbătorim după ce 
plecăm de la Flynn. 

— Hmm... Eşti sigur că nu ţi-ai băgat coada în asta? 

Chiar crede că aş minţi-o? Poate din cauza mărturisilor 
mele de azi-noapte? 

Sau poate că i-au oferit slujba pentru că nu-i las să 
recruteze personal din afara companiei. 

La naiba! 

— Te îndoieşti de mine? Mă-nfurie treaba asta. 

— Îmi pare rău, spune ea repede. 

— Dacă ai nevoie de ceva, anunţă-mă. Voi fi aici. Şi... 
Anastasia? 

— Poftim? 

— Foloseşte-ţi BlackBerry-ul. 

— Da, Christian. 

Îi ignor tonul sarcastic şi, scuturând din cap, inspir 
profund. 

— Vorbesc serios. Dacă ai nevoie de mine, sunt aici. 

— Bine, spune ea. Trebuie să plec. Trebuie să mă mut în 
alt birou. 

— Dacă ai nevoie de mine. Vorbesc serios. 

— Ştiu. Mulţumesc, Christian. Te iubesc. 

Acele două cuvințele. 

Odinioară mă înspăimântau şi acum de-abia aştept să o 
aud rostindu-le. 

— Şi eu te iubesc, scumpo. 

— Vorbim mai târziu. 

— Pe curând, iubito. 

Taylor parchează lângă Grey House. 

— José Rodriquez va livra nişte portrete mâine la Escala, îl 
informez eu. 


— O s-o anunţ pe Gail. 

— Rămâne la noi peste noapte. 

Taylor mă priveşte surprins în oglinda retrovizoare. 
— Să-i spui şi asta lui Gail, adaug. 

— Da, domnule. 


În timp ce urc cu liftul, îmi permit să visez un pic la viaţa 
de om căsătorit. Speranţa asta e foarte ciudată. E ceva cu care 
nu sunt obişnuit. Îmi imaginez că o duc pe Ana în Europa, în 
Asia; i-aş putea arăta lumea. Am putea merge oriunde am 
vrea. Aş putea să o duc în Anglia; i-ar plăcea asta la nebunie. 

Şi ne-am întoarce acasă, la Escala. 

Escala? Poate că apartamentul meu are în el prea multe 
amintiri despre celelalte femei. Poate că ar trebui să cumpăr o 
casă care să fie doar a noastră, unde să ne creăm propriile 
amintiri. 

Dar trebuie să păstrez Escala. E bună pentru că e în 
centru. 

Uşile liftului se deschid. 

— Bună dimineaţa, domnule Grey, spune fata cea nouă. 

— Bună dimineaţa... 

Nu-mi amintesc cum o cheamă. 

— Cafea? 

— Te rog. Neagră. Unde e Andrea? 

— Pe-aici. 

Fata Cea Nouă zâmbeşte şi dispare să-mi facă o cafea. 


Odată ajuns la birou, încep să caut case pe internet. 
Câteva minute mai târziu, Andrea bate la ușă şi intră 
aducându-mi cafeaua. 

— Bună dimineaţa, domnule Grey. 

— Andrea, bună dimineaţa. Aş vrea să-i trimiţi niște flori 
Anastasiei Steele. 

— Ce-aţi dori să-i trimit? 

— A fost promovată. Poate niște trandafiri. Roz şi albi. 

— Bine. 

— Şi poţi să-mi faci legătura cu Welch? 

— Da, domnule. Vă amintiţi că azi vă vedeţi cu domnul 
Bastille la Escala, nu aici? 


— A, da. Mulţumesc. Cine a rezervat sala de sport de aici? 
— Clubul de yoga, domnule. 

Mă strâmb. Ea îşi stăpânește un surâs. 

— Ros vrea să discute ceva cu dumneavoastră. 

— Mulţumesc. 


După ce dau câteva telefoane, mă întorc să caut case pe 
net. Îmi aduc aminte că atunci când am cumpărat 
apartamentul de la Escala, un agent s-a ocupat de asta — şi că 
am făcut achiziţia deşi nu planificasem asta. Părea o investiţie 
grozavă, aşa că nu mi-am mai bătut capul prea mult. 

Acum sunt absorbit de site-urile imobiliare, uitându-mă la 
proprietate după proprietate. Chestia asta dă dependenţă. 

Am admirat casele mari de pe malurile canalului toţi anii 
ăştia de când navighez. Cred că mi-ar plăcea o casă cu ieşire 
la apă. Am crescut într-o astfel de casă; părinții mei încă 
locuiesc pe malul Lacului Washington. 

O casă de familie. 

Familie. 

Copii. 

Clatin din cap. Nu se va întâmpla prea curând. Ana e 
tânără. Are doar 21 de ani. Mai sunt ani buni până când o să 
avem copii. 

Ce fel de tată voi fi? 

Grey, nu te mai gândi la asta! 

Aş vrea să găsesc un teren și să construiesc o casă. 
Sustenabilă din punct de vedere ecologic. Elliot s-ar putea 
ocupa de cumpărarea terenului. Câteva anunţuri îndeplinesc 
pretenţiile mele; una dintre case are ieşire la apă. E veche, 
construită în 1924, şi a fost scoasă pe piaţă acum câteva zile. 
Fotografiile sunt spectaculoase. Mai ales cele făcute la asfinţit. 
Pentru mine, cea mai importantă e priveliştea. Putem dărâma 
casa şi să înălțăm alta. 

Mă uit la ce oră apune soarele în seara asta: 9:09 p.m. 

Poate obţin o programare să vizionez casa la asfinţit într- 
una dintre serile astea. 

Andrea bate la ușă şi intră. 

— Domnule Grey, am aici câteva idei de flori. 


Îmi lasă câteva printuri pe birou. 

— Asta. 

E un coş imens cu trandafiri albi şi rozalii. Ana o să-l 
adore. 

— Şi poți să-mi aranjezi să vizionez casa asta? Îți trimit 
linkul pe e-mail. Mi-ar plăcea să o vizitez pe la asfințit, cât 
mai curând posibil. 

— Sigur. Ce doriţi să scriu pe felicitare? 

— Fă-mi legătura cu florarul când comanzi florile şi o să-i 
spun eu direct. 

— Foarte bine, domnule Grey. 

Andrea iese. Trei minute mai târziu îmi face legătura cu 
florarul, care mă roagă vesel să-i dictez mesajul pentru 
felicitare. 

„Felicitări, domnişoară Steele. Te-ai descurcat de una 
singură! Fără niciun ajutor de la CEO-ul ultraprietenos şi 
megaloman din vecini. Cu dragoste, Christian.“ 

— Am înţeles. Mulţumesc, domnule. 

— Mulţumesc şi eu. 

Mă întorc la casele de pe net şi ştiu că fac asta ca să mai 
scap de neliniștea cauzată de faptul că mai târziu Ana se va 
întâlni cu Flynn. Proiectez. Așa s-ar exprima Flynn. Dar în 
joc e chiar fericirea mea. 

Iar casele îmi abat atenţia. 

Oare ce va spune Flynn? 

După jumătate de oră de privit case şi de pauză de muncă, 
cedez şi-l sun pe Flynn. 

— M-ai prins între doi pacienţi. E ceva urgent? spune el. 

— Am sunat să văd ce mai face Leila. 

— S-a odihnit bine şi noaptea trecută. Sper să am timp să 
trec pe la ea în această după-amiază. Şi te văd şi pe tine, nu-i 
aşa? 

— Da. Cu Ana. 

Între noi se lasă tăcerea preţ de o clipă şi ştiu că acesta e 
unul dintre trucurile lui John. Nu vorbeşte, în speranţa că voi 
umple eu timpii morți. 

— Christian, ce s-a întâmplat? 

— Diseară. Ana. 

— Da. 


— Ce o să-i spui? 

— Anei? Nu ştiu ce-o să mă întrebe. Dar orice m-ar 
întreba, o să-i spun adevărul. 

— De-asta mi-e teamă. 

EI oftează. 

— Eu am o perspectivă diferită de a ta în ceea ce te 
priveşte, Christian. 

— Nu sunt sigur dacă trebuie să stau sau nu liniștit. 

— Ne vedem diseară, răspunde el. 


Mai târziu, în aceeași după-amiază, mă întorc de la 
şedinţa cu Fred şi Barney şi sunt pe punctul de a intra pe un 
site de imobiliare, când observ un e-mail de la Ana. N-am 
primit niciun semn de viaţă de la ea toată ziua. Probabil că e 
foarte ocupată. 


De la: Anastasia Steele 
Subiect: Megalomanii... 
Data: 16 iunie 2011, ora 15:43 
Către: Christian Grey 


„„„sunt maniacii mei preferați. Mulţumesc pentru florile 
superbe. Au sosit într-un coș uriaș de răchită care mă duce 


cu gândul la picnicuri şi pături. 


X 


Îşi foloseşte telefonul. În sfârşit! 


De la: Christian Grey 
Subiect: Aer proaspăt 
Data: 16 iunie 2011, ora 15:55 


Către: Anastasia Steele 


Maniac, ha? Cred că dr. Flynn ar avea ceva de spus despre 


asta. 


Vrei să mergem la picnic? 

Ne-am putea distra sub cerul liber, Anastasia... 
Cum îţi merge astăzi, iubito? 

Christian Grey 


CEO, Grey Enterprises Holdings, Inc. 


De la: Anastasia Steele 
Subiect: Trepidantă 

Data: 16 iunie 2011, ora 16:00 
Către: Christian Grey 


Ziua practic a zburat. N-am avut aproape nicio clipă de 
răgaz în care să mă gândesc la altceva decât la muncă. Cred 
că pot să fac asta! O să-ţi povestesc mai multe când ajung 


acasă. 

Sub cerul liber sună... interesant. 
Te iubesc. 

Ax 


PS. Nu-ţi face griji în privinţa doctorului Flynn. 
De unde ştie că mă frământ din pricina asta? 


De la: Christian Grey 
Subiect: O să încerc... 

Data: 16 iunie 2011, ora 16:09 
Către: Anastasia Steele 


„să nu-mi fac griji. 
Pe curând, iubito! x 
Christian Grey 


CEO, Grey Enterprises Holdings, Inc. 


În sala de sport de la Escala, Bastille are chef de bătaie, dar 
îmi intră câteva lovituri de picior şi-l trântesc la podea. 


— Ceva te roade, Grey. Tot fata aceea? rânjeşte el, 
ridicându-se de jos. 

— Nu e treaba ta, Bastille. 

Ne dăm târcoale reciproc, căutând o ocazie prielnică să ne 
atacăm. 

— Ah! Îmi place la nebunie că ai în viaţa ta o femeie care- 
ţi dă bătăi de cap. Când o cunosc și eu? 

— Nu sunt sigur că se va-ntâmpla una ca asta. 

— Ţine mâna stângă sus, Grey. Eşti vulnerabil. 

Vine către mine, încercând o lovitură cu piciorul, dar îl 
fentez şi sar spre stânga, ferindu-mă din calea lui. 

— Frumoasă mișcare, Grey! 


x 


După ce fac duş, primesc un mesaj de la Andrea. 


ANDREA PARKER 
Agentul imobiliar se poate întâlni cu dumneavoastră diseară. 
La 8:30 p.m. 
E în regulă? 
Numele ei e Olga Kelly. 
Minunat! 
Mulţumesc. 
Te rog, trimite-mi un mesaj cu adresa. 


Mă întreb ce părere va avea Ana despre casă. Andrea îmi 
trimite adresa şi codul de acces de la poarta principală. Învăţ 
codul pe dinafară şi găsesc casa pe Google Maps. În timp ce 
încerc să descopăr o rută de la cabinetul lui Flynn la casa 
respectivă, îmi sună telefonul. E Ros. Privesc pe fereastra de 
la balcon în timp ce ea îmi dă niște veşti foarte bune. 

— Fred s-a întors la mine. Kavanagh e în regulă, spune ea. 

— Ros, asta e minunat! 

— Are câteva probleme tehnice pe care vrea ca oamenii 
lui să le discute cu ai noștri. I-ar conveni o întâlnire mâine 
dimineaţă. La micul dejun. Am anunţat-o pe Andrea. 

— Spune-i lui Barney şi o preluăm de acolo, răspund eu. 

Când îmi desprind privirea de la oraş şi întinderea de apă, 
o descopăr pe Ana care se uită la mine. 


— Aşa facem. Ne vedem mâine. 

— Le revedere. 

Închid telefonul şi mă duc să-mi întâmpin iubita, care stă 
în pragul livingului, cu un aer dulce şi timid. 

— Bună seara, domnişoară Steele. 

O sărut şi o strâng în braţe. 

— Felicitări pentru promovare! 

— Ai făcut duş? 

— Tocmai am terminat o şedinţă cu Claude. 

— Ah! 

— Am reuşit să-l pun la podea de două ori. 

E o amintire care merită savurată. 

— Asta nu se-ntâmplă prea des? 

— Nu. De-asta e atât de bine când se-ntâmplă. Ţi-e 
foame? 

Clatină din cap şi pare îngrijorată. 

— Ce e? o întreb. 

— Am emoţii. În privința doctorului Flynn. 

— Și eu. Cum ţi-ai petrecut ziua? 

Îi dau drumul. 

— Grozav! Am fost ocupată. Nu mi-a venit să cred când 
Elizabeth, tipa de la HR, mi-a cerut să completez cererea. A 
trebut să mă duc la şedinţa de la prânz cu editorii seniori şi 
am reușit să obţin două dintre manuscrisele pe care vreau să 
le promovez. 

Nu se poate opri. E entuziasmată. Ochii îi strălucesc; este 
pasionată de ceea ce face. E o plăcere să o priveşti. 

— Ah... mai trebuie să-ţi spun ceva. Trebuia să iau 
prânzul cu Mia. 

— N-ai pomenit nimic despre asta. 

— Ştiu, am uitat. N-am ajuns din cauza şedinţei, dar a 
scos-o Ethan la masă în locul meu. 

Vagabondul de pe plajă, cu sora mea. Nu ştiu exact ce cred 
despre chestia asta. 

— Înţeleg. Nu-ţi mai muşca buza. 

— Mă duc să mă schimb, spune ea repede, înainte să apuc 
să o întreb mai multe despre Kavanagh şi sora mea mai mică. 

Nu m-am gândit niciodată că sora mea are deja întâlniri. 
Era cu un tip la bal, dar nu părea extraordinar de interesată 


de el. 


— De obicei, alerg de aici până acasă, spun eu, parcând 
Saab-ul. E o maşină excepţională. 

— Şi eu cred la fel. Christian... Eu... 

Simt un nod în stomac. 

— Ce e, Ana? 

— Uite! 

Scoate din geantă o cutie mică şi neagră, legată cu o 
fundă, pe care mi-o oferă. 

— Asta e pentru tine, de ziua ta. Voiam să ţi-l dau 
acum — dar numai dacă-mi promiţi să nu-l deschizi până 
sâmbătă, bine? 

Înghit în sec ca să-mi ascund uşurarea. 

— Bine. 

Inspiră profund, emoţionată. De ce e atât de neliniştită? 
Scutur cutia. Pare ceva mic şi de plastic. Ce mama naibii mi-a 
făcut cadou? 

Ridic privirea la ea. 

Orice-ar fi, sunt convins că o să-mi placă la nebunie. Îi 
zâmbesc larg. 

Ziua mea de naştere e sâmbătă. Va fi tot aici în acea zi — 
cel puţin, aşa înțeleg din cadou. Nu-i așa? 

— N-ai voie să-l deschizi până sâmbătă, zice ea, făcându- 
mi semn cu degetul. 

— Am priceput. De ce mi-l dai acum? 

ÎI pun în buzunarul din interior. 

— Pentru că pot, domnule Grey. 

— Ah, domnişoară Steele, mi-ai furat replica. 

— Aşa e. Hai să terminăm odată cu asta, bine? 


Flynn se ridică atunci când intrăm la el în birou. 
— Christian. 

— John. 

Ne strângem mâna. 

— Ţi-o aminteşti pe Anastasia? 

— Cum aș fi putut-o uita? Anastasia, bine-ai venit! 


— Ana, te rog, spune ea, în timp ce dau mâna. 

Ne face semn să ne așezăm pe canapele. 

Aştept ca Ana să se aşeze, admirându-i rochia bleumarin 
în care s-a schimbat. Iau loc pe cealaltă canapea, dar aproape 
de ea. Flynn se aşază pe scaunul lui obișnuit. Iau mâna Anei 
şi o strâng ușor. 

— Christian mi-a cerut să te las să-l însoţeşti la una dintre 
şedinţele noastre, spune Flynn. Doar ca să ştii, tratăm aceste 
întâlniri cu maximă confidenţialitate... 

Se opreşte, pentru că Ana-l întrerupe. 

— Ah... ăăă... am semnat o clauză de confidenţialitate, 
spune ea repede. 

Rahat! 

Îi eliberez mâna. 

— O clauză de confidenţialitate? 

Flynn mă priveşte uluit. Ridic din umeri, dar nu zic nimic. 

— Îți începi toate relaţiile cu femei cu o clauză de 
confidenţialitate? mă întreabă el. 

— Da, pe cele contractuale. 

Flynn îşi înăbuşă un zâmbet. 

— Ai avut şi alt tip de relaţie cu vreo femeie? 

Rahat! 

— Nu, răspund eu, amuzat de reacţia lui. 

Ştie acest lucru. 

— Aşa mă gândeam şi eu. 

Flynn îşi întoarce atenţia spre Ana. 

— Mă rog, cred că nu trebuie să ne face griji în privinţa 
confidenţialității, dar pot să vă sugerez să discutaţi chestia 
asta la un moment dat? După cum înţeleg, nu vă mai 
încadraţi în genul ăsta de relaţie contractuală. 

— Poate un alt gen de contract, să sperăm, zic eu, privind- 
o pe Ana. 

Ea se înroşeşte. 

— Ana. Va trebui să mă ierți, dar probabil că ştiu mult 
mai multe despre tine decât crezi tu. Christian a fost foarte 
vorbăreţ. 

Ea se uită urât la mine. 

— O clauză de confidenţialitate? Cred că te-a şocat, 
continuă Flynn. 


— Ah, cred că şocul acela a fost o nimica toată, având în 
vedere cele mai recente dezvăluiri ale lui Christian, spune ea 
cu un glas coborât şi răguşit. 

Mă foiesc pe locul meu. 

— Sunt convins. Deci, Christian, despre ce ai vrea să 
vorbim? 

Ridic din umeri. 

— Anastasia voia să te vadă. Poate că ar trebui să o întrebi 
pe ea. 

Dar Ana se uită fix la o cutie de şerveţele de pe măsuţa de 
cafea din fața ei. 

— Te-ai simți mai în largul tău dacă Christian ar ieşi de- 
aici pentru o vreme? o întreabă Flynn. 

Poftim? 

Ana mă săgetează cu privirea. 

— Da, spune ea. 

La naiba! 

Serios? 

Rahat! 

Mă ridic în picioare. 

— O să fiu în sala de așteptare. 

— Mulţumesc, Christian, zice Flynn. 

Mă uit lung la Ana, încercând să-i transmit că sunt 
pregătit pentru această promisiune pe care vreau să i-o fac. 
Apoi mă strecor afară din încăpere, închizând uşa în urma 
mea. 

Secretara lui Flynn, Janet, ridică privirea, dar o ignor. Mă 
duc în sala de aşteptare, unde mă trântesc într-unul dintre 
fotoliile de piele. 

Despre ce vor discuta? 

Despre tine, Grey. Despre tine. 

Închid ochii, mă las pe spate şi încerc să mă relaxez. 

Sângele îmi bubuie în urechi, un zgomot ritmat pe care 
mi-e imposibil să-l ignor. 

Găseşte o amintire plăcută, Grey! 


Sunt în livadă cu Elliot. Suntem copii. Alergăm printre 
pomi. Râzând. Culegând mere. Mâncându-le. Bunicul se uită 


la noi. Râde şi el. 

Suntem într-un caiac cu mami. Tata și Mia sunt în faţa 
noastră. Ne întrecem cu tata. 

Elliot și cu mine vâslim cu toată furia noastră de 
doisprezece ani. Mama râde. Mia ne stropeşte cu vâsla ei. 

— La naiba! Elliot! 

Suntem pe un mic catamaran. El ţine cârma şi vântul ne 
suflă în pânze de-a lungul Lacului Washington. Elliot sare de 
bucurie când traversăm coca. Suntem uzi leoarcă. Fericiţi. Ne 
luptăm cu vântul. 

Fac dragoste cu Ana. Îi inspir aroma. O sărut pe gât, pe 
sâni. 


Trupul meu se trezeşte la viaţă. 

La naiba! Nu! Deschid ochii şi mă holbez la candelabrul 
de alamă din tavanul alb, foindu-mă pe scaun. 

Oare despre ce vorbesc? 

Mă ridic şi încep să mă plimb. Dar mă așez la loc şi 
răsfoiesc una dintre revistele National Geographic, singura 
publicaţie pe care Flynn le-a pus-o la dispoziţia celor din sala 
de aşteptare. 

Nu mă pot concentra la niciun articol. 

Frumoase fotografii, totuşi. 

Nu pot suporta chestia asta. Mă plimb din nou. Apoi mă 
aşez şi verific adresa casei pe care am de gând să o vizitez. 
Dacă Anei nu-i place ce aude de la Flynn şi nu vrea să mă 
mai vadă niciodată? Atunci va trebui să o rog pe Andrea să 
anuleze întâlnirea. 

Mă ridic şi ies repede de-acolo, îndepărtându-mă de 
discuţia aceea. De discuţia despre mine. 


Dau de trei ori ocol străzii şi mă întorc la cabinetul lui 
Flynn. Janet nu spune nimic când trec pe lângă ea, bat la ușă 
şi intru. Flynn îmi zâmbeşte binevoitor. 

— Bine ai venit, Christian, spune el. 

— Cred că s-a terminat şedinţa, John. 

— Aproape, Christian. Poţi să ni te alături. 

Mă aşez lângă Ana şi-mi pun mâna pe genunchiul ei. Nu 
se dă de gol cu nimic şi asta e enervant, dar nici nu-şi fereşte 


genunchiul de atingerea mea. 

— Mai aveai şi alte întrebări, Ana? 

Ea scutură din cap. 

— Christian? 

— Astăzi nu, John. 

— S-ar putea dovedi avantajos dacă veniţi amândoi din 
nou. Sunt sigur că Ana va avea mai multe întrebări. 

Dacă asta îşi doreşte ea. Daca asta trebuie să facem. O 
prind de mână. Se uită fix în ochii mei. 

— E în regulă? o întreb eu cu blândeţe. 

Dă din cap şi-mi zâmbeşte liniştitor. Sper ca strângerea 
mea de mână să-i arate cât de uşurat mă simt. Mă întorc spre 
Flynn. 

— Cum se simte? îl întreb, iar el ştie că mă refer la Leila. 

— O să fie bine, spune el. 

— Bravo! Ţine-mă la curent cu evoluţia ei. 

— Aşa o să fac. 

Mă întorc spre Ana. 

— Vrei să ieşim şi să sărbătorim promovarea? 

Gestul ei aprobator e o uşurare pentru mine. 


Cu o mână pe mijlocul Anei, o conduc afară din cabinet. 
De-abia aştept să aud ce s-a discutat. Trebuie să aflu dacă a 
demoralizat-o. 

— Cum a fost? întreb eu, mimând nonşalanța, în timp ce 
ne plimbăm pe stradă. 

— A fost bine. 

Și? Mor aici, Ana! 

Se uită la mine şi habar nu am ce anume gândeşte. E 
tulburător şi enervant. Mă încrunt. 

— Domnule Grey. Te rog, nu te uita aşa la mine. La 
recomandarea medicului, o să-ți acord prezumția de 
nevinovăție. 

— Ce-nseamnă asta? 

— O să vezi. 

O să se mărite cu mine sau nu? Zâmbetul ei fermecător 
nu-mi oferă niciun indiciu. 

La naiba! N-are de gând să-mi spună. Mă lasă-n aer. 


— Treci în maşină, mă răstesc şi-i deschid portiera. 

Telefonul ei sună şi Ana mă priveşte precaut înainte să-mi 
răspundă. 

— Bună, spune ea cu entuziasm. 

Cine e? 

— José, şopteşte ea, răspunzându-mi la întrebarea 
nerostită. Scuze că nu te-am sunat. E vorba despre mâine? îi 
spune, fără să-şi ia privirea de la mine. În fine, acum stau cu 
Christian şi, dacă vrei, zice că poți sta acasă la el. 

O, da. El va livra acele fotografii uluitoare ale Anei, 
declaraţiile lui de dragoste pentru ea. 

Acceptă-i prietenii, Grey! 

Se încruntă şi se răsuceşte, străbătând trotuarul şi 
sprjinindu-se de zidul clădirii. 

Se sinte bine? O privesc cu atenţie. Cu răbdare. 

— Da. Serios, răspunde ea, cu o expresie sobră. 

Ce e serios? 

— Da, răspunde ea, apoi se strâmbă, indignată, sigur că 
sunt... Poţi să mă iei de la muncă... Îţi trimit adresa... La 
şase? 

Zâmbeşte. 

— Super! Ne vedem atunci. 

Închide telefonul şi se întoarce la maşină. 

— Ce mai face prietenul tău? o întreb. 

— Face bine. O să mă ia de la serviciu şi cred că o să 
mergem să bem ceva. Vrei să vii cu noi? 

— Crezi că n-o să încerce ceva cu tine? 

— Nu! 

— Bine. 

Ridic mâinile. 

— Stai cu prietenul tău şi noi ne vedem mai târziu, pe 
seară. Vezi? Pot fi rezonabil. 

Strânge din buze — amuzată, cred. 

— Pot să conduc? 

— Prefer să nu. 

— De ce, mai exact? 

— Pentru că nu-mi place să fiu pasager. 

— Dimineaţă ai reuşit. În plus, pari că-l tolerezi pe Taylor 
când conduce. 


— Am încredere necondiționată în Taylor la volan. 

— Şi în mine nu? întreabă ea şi-şi pune mâinile în şolduri. 
Sincer, dorinţa ta ciudată de control nu cunoaşte limite. 
Conduc de când aveam 15 ani. 

Ridic din umeri. Vreau să conduc. 

— Maşina asta e a mea? 

— Sigur că ea ta. 

— Atunci dă-mi cheile, te rog. Am condus-o de două ori 
şi numai înspre şi de la birou. Acum tu ai parte de toată 
distracţia. 

Îşi încrucişează braţele, proptindu-se hotărâtă în faţa mea, 
încăpăţânată ca întotdeauna. 

— Dar nu ştii unde mergem. 

— Sunt sigură că o să mă luminezi, domnule Grey. Până 
acum te-ai descurcat de minune. 

Şi, uite-așa, atmosfera tensionată dispare. E cea mai 
dezarmantă persoană pe care am întâlnit-o vreodată. N-o să- 
mi răspundă. M-a lăsat cu buza umflată, iar eu vreau să-mi 
petrec tot restul vieţii alături de ea. 

— De minune, hm? întreb zâmbind. 

Se înroşeşte. 

— În cea mai mai mare parte, da. 

Și ochii îi scânteiază amuzaţi. 

— Fi bine, în cazul acesta... 

Îi întind cheile şi-i deschid portiera șoferului. 

Inspir profund, iar ea se înscrie în trafic. 

— Unde mergem? întreabă ea şi trebuie să-mi reamintesc 
că ea nu a locuit în Seattle suficient cât să cunoască toate 
drumurile. 

— Mergi înainte pe strada asta. 

— N-ai de gând să fii mai precis? zice Ana. 

Îi zâmbesc uşor. 

După faptă şi răsplată, iubito. 

Ea mijeşte ochii. 

— Fă dreapta la semafor, îi spun. 

Se opreşte prea brusc, aruncându-ne pe amândoi în faţă, 
apoi se pune din nou în mişcare. 

— Uşor, Ana! 

Strânge din buze. 


— Aici, stânga. 

Ana apasă pe acceleraţie şi prindem viteză. 

— La naiba! Încet, Ana... 

Mă prind de bord. 

— Încetineşte! 

Merge cu 60 de kilometri la oră printr-un cartier! 

— Încetinesc! strigă ea, frânând. 

Oftez şi ajung la subiectul pe care vreau să-l abordez cu 
adevărat, încercând zadarnic să par detaşat. 

— Ce a spus? 

— Ți-am zis. A spus că ar trebui să-ţi acord prezumția de 
nevinovăție. 

Ana semnalizează de oprire. 

— Ce faci? 

— Te las pe tine să conduci. 

— De ce? 

— Ca să mă pot uita la tine. 

Izbucnesc în râs. 

— Nu, nu. Voiai să conduci. Condu şi mă uit eu la tine. 

Se răsuceşte ca să-mi spună ceva. 

— Fii atentă la drum! strig eu. 

Frânează brusc la un semafor, îşi desprinde centura şi iese 
val-vârtej din maşină, trântind portiera. 

Ce mama dracului? 

Stă pe trotuar cu mâinile încrucişate, într-o poză 
deopotrivă defensivă şi războinică, uitându-se urât la mine. 
Mă dau jos după ea. 

— Ce faci aici? întreb, complet șocat. 

— Nu. Ce faci tu? 

— Nu poţi parca aici. 

Arăt spre Saab-ul abandonat. 

— Ştiu asta. 

— Atunci de ce parchezi? 

— Pentru că m-am săturat de ordinele tale răstite. Ori 
conduci, ori taci cât conduc eu! 

— Anastasia, treci în maşină până nu primim o amendă. 

— Nu. 

Îmi trec mâinile prin păr. Ce-a apucat-o? 


O privesc. Sunt derutat. Expresia i se schimbă, 
îmblânzindu-se. La naiba, oare râde de mine? 

— Ce e? o întreb. 

— Tu. 

— Ah, Anastasia! Eşti cea mai enervantă femeie de pe 
planetă. 

Ridic mâinile în aer. 

— Bine. Conduc eu. 

Mă prinde de haină şi mă trage lângă ea. 

— Nu. Tu eşti cel mai enervant bărbat de pe planetă, 
domnule Grey. 

Mă priveşte cu ochii ei albaștri şi sinceri, care mă 
scufundă şi simt cum mă înec şi cum mă pierd în ei. Mă 
pierd într-un cu totul alt fel. O cuprind cu braţele şi o lipesc 
de mine. 

— Poate că suntem totuşi făcuţi unul pentru celălalt. 

Miroase uluitor. Ar trebui să-i îmbuteliez aroma. 

Liniștitoare. Sexy. Ana. 

Mă îmbrăţişează strâns şi-şi pune obrazul pe obrazul meu. 

— Oh! Ana, Ana, Ana! 

Îi sărut părul şi o strâng în braţe. 

E ciudat să ne îmbrăţişăm în stradă. 

O altă premieră. Ba nu. Se-ntâmplă pentru a doua oară. 
Am mai îmbrăţişat-o pe stradă, lângă Esclava. 

Se mișcă şi-i dau drumul şi, fără să spun o vorbă, deschid 
portiera din dreapta, iar ea intră în maşină. 

Mă aşez la volan, pornesc motorul și plecăm. În boxe se 
aude o melodie cântată de Van Morrison, iar eu îi fredonez 
versurile în vreme ce mă îndrept spre 1-5. 

— Ştii, dacă primeam amendă, maşina e pe numele tău, îi 
spun eu. 

— Atunci e bine că am fost promovată. Îmi permit să 
plătesc amenda. 

Îmi ascund un zâmbet. Mergem spre nord pe I-5. 

— Unde mergem? întreabă ea. 

— E o surpriză. Ce ţi-a mai zis Flynn? 

— Mi-a vorbit despre TSFFFFS sau ceva de genul ăsta. 

— Terapie scurtă concentrată pe soluţii. Cea mai recentă 
dintre terapii. 


— Ai încercat şi altele? 

— Iubito, le-am încercat pe toate. Cognitivism, Freud, 
funcționalism, Gestalt, behaviorism. La orice terapie te-ai 
gândi, de-a lungul anilor am urmat-o. 

— Crezi că abordarea aceasta te va ajuta? 

— Flynn ce a spus? 

— A spus să nu ne gândim la trecut. Să ne concentrăm la 
viitor — unde vrei să ajungi. 

Dau din cap, dar tot nu pricep de ce nu mi-a acceptat 
propunerea. 

Acolo vreau să ajung. 

La căsnicie. 

Poate că i-a spus ceva care a descurajat-o. 

— Altceva? întreb, încercând să-mi dau seama ce anume 
i-ar fi putut spune ca să o demoralizeze. 

Mi-a vorbit despre teama ta de a fi atins, deşi o numea 
altcumva. Şi despre coşmarurile tale şi despre dezgustul de 
sine. 

Mă întorc ca să o privesc în ochi. 

— Fii atent la drum, domnule Grey, mă ceartă ea. 

— Aţi discutat o veşnicie, Anastasia. Ce ţi-a mai spus? 

— EI nu crede că eşti sadic. 

— Serios? 

Flynn şi cu mine avem opinii diferite în această privinţă. 
Nu se poate pune în locul meu. Nu înţelege cu adevărat. 

Ana continuă: 

— Spune că acest termen nu e recunoscut în psihiatrie din 
anii nouăzeci. 

— Flynn şi cu mine avem păreri diferite. 

— A spus că întotdeauna ai o părere proastă despre tine. 
Ştiu că e adevărat. Mi-a mai povestit şi despre sadismul 
sexual — dar a spus că e un stil de viaţă ales, nu o boală 
mentală. Poate că la asta te gândeşti. 

Ana, nici n-ai idee cât. 

Nu vei afla niciodată cât de depravat am fost. 

— Deci, doar o discuţie cu bunul doctor şi eşti deja 
expertă. 

Ea oftează. 


— Uite, dacă nu vrei să afli ce a spus, nu mă mai întreba, 
spune ea. 

Ai dreptate, domnişoară Steele. 

Grey! N-o mai hărțui pe biata fată! 

Îşi îndreaptă atenţia spre maşinile care trec pe lângă noi. 

La naiba! 

— Vreau să ştiu ce aţi discutat, spun pe un ton care sper să 
sune împăciuitor. 

les de pe I-5 şi ne îndreptăm spre vest, pe Eighty-Fifth 
Street. 

— M-a numit iubita ta. 

— Aşa a făcut? Mă rog, e pretenţios în exprimare. Cred că 
e o descriere precisă. Tu nu crezi? 

— Îţi considerai supusele iubite? 

Iubite? Leila? Susannah? Madison? Îmi vin în minte toate 
supusele mele. 

— Nu. Erau partenerele mele sexuale. Tu eşti singura mea 
iubită. Și vreau să fii mai mult de-atât. 

— Ştiu. Doar că am nevoie de puţin timp, Christian. Ca să 
scap puţin de presiunea ultimelor zile. 

Îi arunc o privire. 

De ce n-a zis așa mai devreme? 

Pot să suport asta. 

Sigur că-i pot lăsa un răgaz. 

O s-o aştept o veşnicie. 


Mă relaxez şi savurez drumul. Ne aflăm în suburbiile 
oraşului Seattle, dar ne îndreptăm spre vest, către canal. Cred 
că am calculat perfect întâlnirea şi o să prindem asfinţitul 
soarelui peste canal. 

— Unde mergem? întreabă ea. 

— Surpriză! 

Îmi zâmbeşte curioasă şi se răsuceşte ca să se uite la 
împrejurimi pe fereastră. 

Peste zece minute zăresc porţile albe şi ruginite de metal 
pe care le recunosc din fotografia pe care am văzut-o online. 
Intru pe o alee impresionantă şi introduc codul de securitate. 
Scrâşnind, porţile grele se deschid. 

Mă uit la Ana. 


Oare o să-i placă locul acesta? 

— Ce e aici? întreabă ea. 

— O idee. 

Intru pe poartă cu Saab-ul. Aleea e mai lungă decât îmi 
imaginam. Într-o parte e o pajişte neîngrijită. E destul de 
mare ca să faci aici un teren de tenis sau unul de baschet — 
sau amândouă. 


— Hei, frățioare, hai să aruncăm la coș! 

— Elliot, citesc. 

— Cititul n-o să te ajute la futut. 

— Du-te dracului! 

— Baschet. Haide, frate, se smiorcăie el. 

Abandonez cu greu exemplarul meu vechi din Oliver Twist 
și-l urmez în curte. 


Ana pare uluită când păşim prin porticul de la intrare. 
Parchez lângă o limuzină BMW. Casa pare destul de 
impunătoare din exterior. Opresc motorul, iar Ana e mută de 
uimire. 

— O să-ţi păstrezi mintea deschisă? o întreb. 

Ridică din sprânceană. 

— Christian, mi-am păstrat mintea deschisă din ziua în 
care te-am cunoscut. 

Şi n-o pot contrazice. Are dreptate. Ca întotdeauna. 

Agenta ne aşteaptă în vestibulul imens. 

— Domnule Grey. 

Mă salută călduros şi dăm mâna. 

— Domnişoară Kelly. 

— Olga Kelly, se prezintă ea Anei. 

— Ana Steele, răspunde aceasta. 

Agenta se dă la o parte. Casa miroase un pic a mucegai 
din cauza lunilor în care nu a fost locuită. Dar nu sunt aici ca 
să admir interiorul. 

— Haide! 

O prind pe Ana de mână. Am studiat planurile casei pe 
îndelete, aşa că ştiu unde vreau să merg şi ştiu cum să ajung 
acolo. O conduc prin vestibul, pe sub o arcadă, ajungem într- 


un hol interior, trecem pe lângă o scară enormă şi apoi 
ajungem în ceea ce era odinioară livingul principal. 

Are câteva uşi franțuzeşti la o distanță mare, ceea ce e 
minunat, pentru că locul ăsta trebuie aerisit. O strâng pe Ana 
de mână şi ieşim împreună pe terasă. 

Priveliştea este minunată şi dramatică, aşa cum sugerau şi 
fotografiile: întinderea de apă în toată splendoarea sa, la apus. 
Deja se văd luminile de pe malurile Insulei Bainbridge, unde 
am navigat în weekendul trecut, şi, mai departe, peninsula 
Olympic. 

Cerul pare nesfârșit şi asfinţitul e uluitor. 

Ana şi cu mine stăm mână în mână şi ne uităm, savurând 
priveliștea spectaculoasă. Chipul ei radiază. Îi place la 
nebunie. 

Se întoarce spre mine. 

— M-ai adus aici ca să admirăm peisajul? 

Dau din cap. 

— E minunat, Christian. Mulţumesc, zice ea şi priveşte 
din nou spre cerul de opal. 

— Ți-ar plăcea să-l vezi pentru tot restul vieţii tale? 

Inima începe să-mi bată cu putere. 

Ştii cum să pui problema, Grey. 

Ana se întoarce brusc către mine. E speriată. 

— Mi-am dorit întotdeauna să trăiesc pe coastă, explic eu. 
Navighez des pe canal, admirând casele de-aici. Casa asta nu 
e pe piață de mult timp. Vreau să o cumpăr, să o demolez şi să 
contruiesc o casă nouă — pentru noi. 

Ea cască nişte ochi incredibil de mari. 

— E doar o idee, şoptesc eu. 

Se uită peste umăr spre vechiul living. 

— De ce vrei să o demolezi? întreabă ea. 

— Mi-ar plăcea să ridic o casă mult mai rezistentă, 
folosind ultimele tehnici ecologice. Elliot poate să o 
construiască. 

— Putem să ne mai uităm pe-aici? 

— Sigur. 

Ridic din umeri. De ce vrea să se uite prin împrejurimi? 

Le urmez pe Ana şi pe agentă. Olga Kelly se simte în 
elementul ei, plimbându-ne prin numeroasele camere şi 


descriind-o pe fiecare în parte. De ce vrea Ana să viziteze 
întreaga casă e un mister pentru mine. 

În timp ce urcăm scara în spirală, se întoarce spre mine. 

— N-ai putea face casa asta mai ecologică şi mai viabilă? 

Casa asta? 

— Va trebui să-i cer părerea lui Elliot. El e expertul în 
domeniul ăsta. 

Anei îi place casa. 

Nu era intenţia mea să păstrez casa. 

Agenta ne conduce spre apartamentul principal. Are 
ferestre înalte care dau într-un balcon cu o vedere 
spectaculoasă. Ne oprim amândoi o clipă şi ne uităm la cerul 
care se întunecă. Mai putem vedea ultimele raze de soare. E 
un peisaj splendid. 

Străbatem restul dormitoarelor; sunt multe, iar ultimul 
dintre ele dă în fața casei. Agenta sugerează că pajiştea ar 
putea fi un loc potrivit pentru un padoc şi grajduri. 

—  Grajdul ar fi unde-i acum pajiştea? întreabă Ana, 
nevenindu-i să creadă. 

— Da, răspunde agenta. 

Coborâm din nou şi mai ieşim o dată pe terasă, iar eu îmi 
regândesc planurile. Casa nu e ce-mi imaginam eu, dar pare 
bine construită şi, cu consolidările de rigoare, ar putea servi 
nevoilor noastre. Mă uit la Ana. 

Pe cine păcălesc eu aici? 

Unde e Ana, acolo e şi căminul meu. 

Dacă asta este ce-şi doreşte ea... 

Afară, pe terasă, o iau în braţe. 

— Cam prea mult de procesat, nu-i aşa? o întreb. 

Ea dă din cap. 

— Voiam să văd dacă-ţi place înainte să o cumpăr. 

— Priveliştea? 

Dau din cap. 

— Îmi place la nebunie priveliștea şi-mi place şi casa de 
aici. 

— Îţi place? 

— Christian, m-ai cucerit cu pajiştea, spune ea zâmbind 
timid. 

Asta înseamnă că nu pleacă. 


Cu siguranță. 
Îi cuprind faţa, îi înfig degetele în păr şi o sărut cu toată 
recunoştinţa de care sunt eu în stare. 


x 


— Mulţumim că ne-aţi lăsat să ne uităm pe-aici, îi spun 
domnişoarei Kelly. Ţinem legătura. 

— Mulţumesc, domnule Grey. Ana, zice ea, strângându- 
ne mâinile cu putere. 

Anei îi place! 

Ne suim în Saab şi mă simt de-a dreptul ușurat. Olga a 
aprins becurile de afară şi aleea e mărginită de felinare 
sclipitoare. Casa asta începe să-mi placă din ce în ce mai 
mult. E mare, grandioasă. Sunt sigur că Elliot poate face nişte 
vrăji, ca să o transforme într-un cămin mai ecologic. 

— Deci, o s-o cumperi? întreabă Ana pe drumul înapoi 
spre Seattle. 

— Da. 

— O să scoţi Escala la vânzare? 

— De ce aş face asta? 

— Ca să plăteşti pentru... 

Se opreşte. 

— Crede-mă, îmi permit. 

— Îţi place să fii bogat? 

Îmi vine să mă strâmb la ea. 

— Da. Arată-mi pe cineva căruia nu-i place. 

Ana își roade un deget. 

— Anastasia, va trebui să înveţi să fii bogată, dacă vei 
spune da. 

— Nu mi-am dorit niciodată să fiu bogată, Christian. 

— Ştiu. Şi-mi place la nebunie asta la tine. Dar tu nici n-ai 
murit vreodată de foame. 

Cu coada ochiului o văd cum se întoarce şi mă priveşte, 
dar nu-i deslușesc expresia în beznă. 

— Unde mergem? întreabă ea, iar eu îmi dau seama că 
vrea să schimbe subiectul. 

— Să sărbătorim. 

— Ce să sărbătorim, casa? 

— Ai uitat deja? Numirea ta ca editor interimar. 


— A, da. Unde? 

— Mai sus, la clubul meu. 

Încă servesc mâncare la ora asta, iar mie mi-e foame. 

— Clubul tău? 

— Da. Unul dintre ele. 

— Din câte cluburi faci parte? 

— Din trei. 

Te rog, nu mă întreba nimic despre ele. 

— Cluburi private pentru domni? Femeile n-au voie? mă 
tachinează ea şi-mi dau seama că râde de mine. 

— Au voie. La toate. 

Mai ales la unul dintre ele. Un paradis al Dominantului. 
Deşi n-am mai fost pe-acolo de mult timp. 

Îmi aruncă o privire curioasă. 

— Ce-i? o întreb. 

— Nimic, spune ea. 


Las valetului maşina şi urcăm la The Mile High Club, în 
vârful Turnului Columbia. Masa noastră nu e gata imediat, 
aşa că ne aşezăm la bar. 

— Cristal, doamnă? 

Îi ofer Anei un pahar cu şampanie rece. 

— Ah, vă mulţumesc, domnule. 

Accentuează ultimul cuvânt şi flutură din gene. Îşi mișcă 
picioarele, atrăgându-mi atenția asupra lor. Are rochia 
ridicată, iar coapsa i se vede un pic mai mult. 

— Flirtezi cu mine, domnişoară Steele? 

— Da, domnule Grey, flirtez. Ce-o să faci în privinţa asta? 

Ah, Ana! Îmi place când îmi arunci mănuşa. 

— Sunt sigur că mă pot gândi eu la ceva, şoptesc. 

Carmine, şeful de sală, îmi face semn. 

— Haide... masa noastră e gata. 

Mă dau înapoi şi întind mâna, în vreme ce ea se dă jos cu 
graţie de pe scaun. O urmez. Fundul ei arată superb în rochia 
asta. 

Ah! Îmi vine o idee diabolică. 

Înainte de a se aşeza la masă, îi ating cotul. 

— Du-te şi scoate-ţi chiloţii, îi şoptesc la ureche. 


Acum! 

Inspiră rapid, iar eu îmi amintesc ultima oară când şi-a 
scos chiloţii şi cum şi-a luat revanșa atunci în faţa mea; poate 
că o va face încă o dată. Mă priveşte cu aroganță, dar, fără să 
spună nimic, îmi întinde paharul ei de șampanie şi pleacă 
spre toaleta doamnelor. 

Cât timp aştept la masă, studiez meniul. Îmi aminteşte de 
cina noastră din camera de la The Heathman. Chem 
chelnerul şi sper că Ana nu se supără dacă voi comanda în 
locul ei. 

— Pot să vă ajut cu ceva, domnule Grey? 

— Te rog. O duzină de Kumamoto, pentru început. Apoi 
două porţii de biban-de-mare cu sos olandez şi cu cartofi 
sote. Și garnitură de sparanghel. 

— Prea bine, domnule. De pe lista de vinuri doriţi ceva? 

— Nu chiar acum. O să rămânem la şampanie. 

Chelnerul dispare şi Ana revine, cu un zâmbet misterios 
pe buze. 

Ah, Ana! Vreau să ne jucăm... dar eu nu am de gând să o 
ating. Deocamdată. 

Vreau să o înnebunesc. 

Mă ridic şi fac semn spre scaun. 

— Ia loc lângă mine. 

Se strecoară lângă mine și mă aşez alături de ea, având 
grijă să nu mă apropii prea mult. 

— Am comandat şi pentru tine. Sper că nu te superi. 

Atent să nu-i ating degetele cu ale mele, îi întind înapoi 
paharul cu şampanie. Se foieşte lângă mine, dar ia o gură de 
Cristal. Chelnerul se întoarce, aducând scoicile la gheaţă. 

— Cred că ţi-au plăcut scoicile ultima dată când le-ai 
încercat. 

— Singura dată când le-am încercat. 

Începe să gâfâie. E... nerăbdătoare. 

— Ah, domnişoară Steele... când o să înveţi? o tachinez 
eu, luând o scoică de pe farfurie. 

Ridic mâna de pe coapsă, iar ea se înclină în așteptarea 
atingerii mele, dar eu mă întind după lămâie. 

— Ce să-nvăţ? şopteșşte ea, în timp ce eu storc lămâia peste 
scoici. 


— Să mănânci. 

Îi duc scoica la buze. Deschide gura, iar eu îi pun scoica 
pe buza de jos. 

— Lasă-ţi încet capul pe spate. 

Cu o privire mistuitoare, face cum i-am spus, iar eu îi bag 
scoica în gură. Închide ochii savurând mâncarea. Iau şi eu o 
scoică. 

— Mai vrei? o întreb. 

Ea dă din cap şi, de data asta, adaug un strop de sos 
mignonette, dar tot n-o ating deocamdată. Ea înghite şi-şi 
linge buzele. 

— Îţi place? 

Ea dă din cap. Mai mănânc o scoică, apoi îi mai dau una şi 
ei. 

— Hmm..., face ea, iar sunetul acesta îmi trezeşte penisul 
la viaţă. 

— Tot îţi plac scoicile? o întreb când o înghite pe ultima 
dintre ele. 

Dă din cap iarăşi. 

— Foarte bine. 

Îmi aşez mâinile pe coapse, îndoindu-mi degetele, şi mă 
bucur când o simt foindu-se lângă mine. Dar, oricât de mult 
îmi doresc, mă abţin să o ating. Chelnerul ne umple iar 
paharele cu şampanie şi ne ia farfuriile din față. Ana îşi 
strânge coapsele laolaltă şi-şi trece palmele peste ele. Și cred 
că aud cum scoate un oftat frustrat. 

Ah, iubito! Vrei să te ating? 

Chelnerul se întoarce cu antreurile. Ana mă priveşte 
bănuitoare când mâncarea e aşezată pe masă. 

— Un fel favorit de-al tău, domnule Grey? 

— În mod categoric, domnişoară Steele. Deşi cred că la 
The Heathman era cod. 

— Cred că-mi amintesc că eram într-un salon privat, 
discutând despre contracte. 

— Fericite zile. De data asta, sper să ajung să ţi-o trag. 

Iau cuțitul, iar ea freamătă lângă mine. lau o gură de 
biban-de-mare. 

— Nu te baza pe asta, mormăie ea şi ştiu, fără să o privesc, 
că s-a bosumflat. 


Ah, faci pe inabordabila, domnişoară Steele? 

— Că veni vorba despre contracte, continuă ea. Clauza de 
confidenţialitate. 

— Fă-o bucăţi! 

— Poftim? Serios? 

— Da. 

— Eşti sigur că n-o să dau fuga la The Seattle Times cu un 
rezumat? 

Izbucnesc în râs, ştiind cât e de timidă. 

— Nu. Am încredere în tine. O să-ţi acord prezumția de 
nevinovăție. 

— Şi eu la fel, spune ea. 

— Mă bucur foarte tare că porţi rochie. 

— Atunci de ce nu m-ai atins încă? 

— Ți-e dor de atingerea mea? o necăjesc eu. 

— Da, spune ea. 

— Mănâncă! 

— N-ai de gând să mă atingi, nu-i aşa? 

— Nu. 

Îmi ascund amuzamentul. Ea pare scandalizată. 

— Imaginează-ţi doar cum o să te simţi când ajungem 
acasă, adaug. De-abia aştept să ajungem acasă. 

— O să fie vina ta dacă explodez aici, la etajul 76. 

Pare supărată. 

— Ah, Anastasia. O să găsim noi o cale să stingem focul. 

Mijeşte ochii şi ia o îmbucătură din mâncare. Peştele e 
delicios, iar mie mi-e foame. Ea se foieşte pe scaun şi rochia i 
se ridică un pic, lăsându-i la vedere şi mai multă piele 
dezgolită. Mai ia o înghițitură, apoi pune cuțitul jos şi-şi trece 
mâna peste interiorul coapsei, atingându-se uşor cu vârful 
degetelor. 

A început să se joace cu mine. 

— Ştiu ce faci. 

— Ştiu că ştii, domnule Grey. Asta-i și ideea. 

Ia o tulpină de sparanghel între degete şi, după ce mă 
priveşte cu coada ochiului, o înmoaie în sosul olandez şi o 
roteşte la nesfârşit. 

— Nu mă păcăleşti, domnişoară Steele. 

Îi iau sparanghelul din mână. 


— Deschide gura! 

Deschide gura şi-şi trece limba peste buza de jos. 

Ispititor, domnişoară Steele. Foarte ispititor. 

— Mai mult, îi poruncesc, iar ea îşi muşcă buza, dar se 
supune, băgând tulpina în gură şi începând să o sugă. 

La naiba! 

Ar putea să fie penisul meu acolo. 

Geme încet, ia o înghițitură şi se întinde spre mine. O 
opresc cu cealaltă mână. 

— O, nu, domnişoară Steele. 

Îmi trec buzele peste degetele ei. 

— Nu pune mâna, o cert eu şi-i iau mâna şi i-o pun pe 
genunchi. 

— Nu joci corect. 

— Ştiu. 

Ridic paharul de șampanie. 

— Felicitări pentru promovare, domnişoară Steele. 

Ciocnim paharele. 

— Da, oarecum neaşteptat, spune ea, părând un pic 
descurajată. 

Oare se îndoiește de sine? Sper că nu. 

— Mănâncă, schimb eu subiectul. Nu te duc acasă pînă 
nu-ți termini mâncarea şi apoi putem petrece în adevăratul 
sens al cuvântului. 

— Nu mi-e foame. N-am chef de mâncare. 

Ana. Ana. Atât de ușor de distras! 

— Mănâncă sau te pun peste genunchi, chiar aici, ca să-i 
distrez pe ceilalți meseni. 

Se frământă pe scaun, făcându-mă să cred că o bătaie la 
fund ar fi bine-venită, dar buzele ei strânse îmi transmit 
altceva. lau o tulpină de sparanghel şi o înmoi în sosul 
olandez. 

— Mănâncă asta, o tentez eu. 

Mă ascultă, neluându-şi privirea de la mine. 

— Chiar nu mănânci suficient. Ai slăbit de când te-am 
cunoscut. 

— Vreau doar să mergem acasă şi să facem dragoste. 

Zâmbesc larg. 

— Şi eu, aşa vom face. Mănâncă! 


Oftează înfrântă şi începe să-şi îndese mâncarea în gură. Îi 
urmez exemplul. 

— Mai ai vreo veste de la prietenul tău? o întreb. 

— Care dintre ei? 

— Tipul care stă la tine-n apartament. 

— Ah, Ethan. De când a scos-o pe Mia la prânz, nu. 

— Am un proiect cu tatăl lui şi al lui Kate. 

— Serios? 

— Da. Kavanagh pare un tip de încredere. 

— Cu mine s-a purtat frumos întotdeauna, răspunde ea şi 
mă răzgândesc brusc în privința unei preluări forțate a 
afacerii lui Kavanagh. 

Îşi termină mâncarea şi pune tacâmurile pe farfurie. 

— Ce fată cuminte! 

— Acum ce facem? întreabă ea, cu o mutră nerăbdătoare. 

— Acum? Plecăm. Presupun că ai anumite așteptări, 
domnişoară Steele. Pe care intenţionez să le îndeplinesc cu 
cele mai strălucite talente ale mele. 

— Cu cele mai strălucite talente a... a... le tale? se bâlbâie 
ea. 

Zâmbesc şi mă ridic în picioare. 

— Nu trebuie să plătim? 

— Sunt membru aici. Or să retragă din cont. Haide, 
Anastasia, după tine. 

Fac un pas în lateral, iar Ana se ridică de la masă şi se 
opreşte în fața mea, aranjându-şi rochia peste coapse. 

— De-abia aştept să te duc acasă. 

O urmez spre ieşire şi mă opresc să vorbesc cu șeful de 
restaurant. 

— Mulţumesc, Carmine. Superb ca întotdeauna. 

— Cu plăcere, domnule Grey. 

— Poţi să sune să ne aducă maşina la intrare? 

— Nicio problemă. Noapte bună! 

Când intrăm în lift, o prind pe Ana de cot şi o conduc în 
spate. Mă aşez în spatele ei şi mă uit cum ni se alătură alte 
cupluri. 

La naiba! 

Linc, fostul soţ al Elenei, intră şi el, îmbrăcat într-un 
costum căcăniu. 


Ce dobitoc! 

— Grey, mă salută el. 

Dau din cap şi mă simt ușurat când se întoarce cu spatele. 
Faptul că e aici, la numai câţiva centimetri distanţă, face ca 
planul meu să fie şi mai palpitant. 

Uşile se închid, iar eu îngenunchez repede, prefăcându- 
mă că-mi leg şireturile. Îmi pun o mână pe glezna Anei şi, 
când mă ridic, îmi trec palma peste gamba ei, peste genunchi, 
peste coapsă, până pe fund. Pe fundul ei dezgolit. 

Ea se încordează, iar eu îmi strecor braţul stâng în jurul 
taliei ei, iar degetele-mi coboară spre fundul şi spre sexul ei. 
Liftul se opreşte la un alt etaj şi ne înghesuim ca să încapă 
mai mulţi oameni. Dar nu oamenii mă interesează. Îi mângâi 
încet clitorisul, o dată, de două ori, de trei ori, apoi îmi duc 
din nou degetele în punctul ei fierbinte. 

— Mereu eşti atât de pregătită, domnişoară Steele, şoptesc 
eu şi-mi vâr degetul mijlociu înlăuntrul ei. 

O aud cum geme uşor. 

— Stai cuminte şi nu face gălăgie, o avertizez, astfel încât 
numai ea să mă audă. 

Îmi mişc degetul înăuntru şi în afară, încet, la nesfârşit, şi 
mă simt din ce în ce mai excitat. Mă prinde de braţul pe care- 
l am în jurul taliei ei şi mă strânge. Rezistă. Respirația i se 
precipită şi ştiu că încearcă să stea liniștită în timp ce eu o 
chinui cu degetele mele. 

Liftul se opreşte cu un zgâlțâit ca să mai ia pasageri şi asta 
se adaugă ritmului impus de mine. Se lipește de mine, apoi își 
împinge fundul în mâna mea, dorindu-şi mai mult. Mai 
repede. 

Ah, iubita mea cea lacomă! 

— Taci, gâfâi eu, adulmecându-i părul. 

Bag şi al doilea deget înăuntrul ei şi continui să pompez, 
înăuntru şi afară. Ea îşi lasă capul pe spate, pe pieptul meu, 
lăsându-și gâtul la vedere. Vreau să o sărut, dar aş atrage prea 
multă atenţie. Ana mă strânge şi mai tare. 

La naiba! Explodez. Jeanşii mi se par prea strâmţi. O 
doresc, dar aici nu e locul potrivit. 

Îţi înfige degetele în mine. 


— Nu-ţi da drumul! Vreau asta mai târziu, şoptesc şi-mi 
trec mâna peste abdomenul ei, apăsând, ştiind că asta îi va 
accentua senzaţia. 

Îşi lipeşte capul de pieptul meu şi se muşcă de buza de jos. 
Liftul se opreşte. 

Se aude un zgomot puternic şi ușile se opresc la parter. 

Îmi retrag mâna încet, în timp ce oamenii ies din lift, şi o 
sărut pe ceafă. 

Bravo, Ana! 

Nu ne-a dat de gol. 

O ţin în braţe o clipă lungă. 

Linc se întoarce şi ne salută, apoi pleacă împreună cu o 
femeie care cred că e actuala lui soție. Când mă asigur că Ana 
poate sta pe propriile picioare, îi dau drumul. Ridică privirea 
la mine, cu ochii întunecaţi de pasiune. 

— Gata? o întreb, apoi îmi bag ambele degete pentru o 
clipă în gură. Foarte frumos, domnişoară Steele. 

Îi surâd poznaș. 

— Nu-mi vine să cred că ai făcut asta, şopteşte ea, gâfâind 
excitant. 

— Ai fi surprinsă dacă ai afla ce pot să fac, domnişoară 
Steele. 

Întind o mână şi-i aranjez părul, dându-i-l după ureche. 

— Vreau să te duc acasă, dar poate că n-o să ajungem 
decât până la mașină. 

Îi zâmbesc fugar, verific dacă haina îmi acoperă partea din 
față a jeanşilor, apoi o iau de mână şi ieşim din lift. 

— Haide, o îndemn eu. 

— Da, vreau. 

— Domnişoară Steele! 

— N-am făcut niciodată sex în maşină, spune ea, în timp 
ce tocurile îi răsună pe podeaua de marmură. 

Mă opresc şi îi ridic bărbia, ca să o privesc în ochi. 

— Mă bucur să aud asta. Trebuie să spun că aş fi fost 
foarte surprins, dacă nu chiar furios, dacă ai fi făcut-o. 

— Nu asta voiam să spun, pufnește ea. 

— Dar ce voiai să spui? 

— Christian, era doar un fel de-a spune. 


—  Faimoasa expresie „N-am făcut niciodată sex în 
maşină. Da, îmi stătea pe limbă. 

O necăjesc, e atât de uşor de provocat! 

— Christian, nu mi-am dat seama. Pentru numele lui 
Dumnezeu, tocmai mi-ai... ăăă... făcut chestia aia într-un lift 
plin cu oameni. M-am pierdut cu firea. 

— Ce ţi-am făcut? 

Îşi țuguie buzele. 

— M-ai excitat la greu. Acum du-mă acasă şi trage-mi-o! 

Izbucnesc în râs, luat prin surprindere. N-aveam idee că 
poate fi atât de directă. 

— Eşti o romantică înnăscută, domnişoară Steele. 

O iau de mână şi ne îndreptăm spre valet, care ne-a adus 
Saab-ul. Îi ofer un bacşiş generos şi deschid portiera pentru 
Ana. 

— Deci vrei sex în maşină? o întreb, în timp ce pornesc 
motorul. 

— Sincer vorbind, m-aş mulțumi şi cu podeaua din holul 
de la intrare. 

— Crede-mă, Ana, şi eu la fel. Dar n-aş vrea să fiu arestat 
în miez de noapte şi nu voiam să ţi-o trag la toaletă. În fine, 
nu astăzi. 

— Adică vrei să spui că exista posibilitatea asta? 

— O, da. 

— Hai să ne-ntoarcem. 

Mă întorc şi mă uit la mutra ei sinceră. Uneori face nişte 
lucruri atât de neașteptate! Izbucnesc în râs şi în curând 
râdem amândoi. E o uşurare după atâta tensiune sexuală. Îi 
aşez o mână pe genunchi, mângâind-o, iar ea se opreşte din 
râs şi mă priveşte cu ochi imenşi şi întunecați. 

M-aş putea pierde în ei fără să-mi mai revin vreodată. E 
atât de frumoasă! 

— Răbdare, Anastasia, şoptesc, în vreme ce înaintăm pe 
Fifth Avenue. 

Nu spune nimic, dar o simt neliniştită pe drumul spre 
casă. De câteva ori se uită la mine ispititor. 

Cunosc privirea asta. 

Da. Ana. Și eu vreau. 

În toate felurile... Te rog, spune da! 


Parchez Saab-ul în garajul de la Escala. Opresc motorul, 
gândindu-mă la dorinţa ei de a face sex în maşină. Trebuie să 
recunosc că nici eu n-am mai făcut asta. Îşi muşcă buza de 
jos, cu o expresie... indecentă. 

Atât de indecentă, că o simt în vintre. 

Încet, îi mângâi buza cu degetele. Îmi place la nebunie că 
mă doreşte atât de mult. 

— O să ne-o tragem în maşină când şi unde o să aleg eu, 
şoptesc. Acum, vreau să ţi-o trag pe fiecare suprafață posibilă 
din apartament. 

— Da, spune ea, deşi nici măcar nu era o întrebare. 

Mă înclin spre ea, iar ea închide ochii şi-şi ţuguie buzele, 
oferindu-mi un sărut. Are obrajii uşor îmbujoraţi. 

Arunc o privire fugară în maşină. 

Am putea. 

Nu. 

Ea deschide ochii, nerăbdătoare. 

— Dacă te sărut acum, nu mai ajungem în apartament. 
Haide! 

Mă împotrivesc dorinţei de a sări pe ea, mă dau jos din 
maşină şi aşteptăm împreună liftul. 

O iau de mână, mângâind-o cu degetul mare. Impun un 
ritm pe care sper să-l repet peste câteva minute, cu penisul. 

— Deci, ce s-a întâmplat cu satisfacția imediată? întreabă 
ea. 

— Nu e potrivită în orice situație, Anastasia. 

— De când? 

— Din seara asta. 

— De ce mă chinui aşa? 

— După faptă şi răsplată, domnişoară Steele. 

— Dar eu cum te chinui? 

— Cred că ştii prea bine. 

Şi văd pe faţa ei că pricepe, în cele din urmă. 

Da, iubito. 

Te iubesc. Şi vreau să fii soția mea. 

Dar tu nu vrei să-mi dai un răspuns. 

— Şi mie-mi place satisfacția întârziată, şopteşte ea şi-mi 
zâmbeşte timid. 

Chiar mă chinuie! 


O trag la mine în braţe, o cuprind de ceafă şi-i înclin capul 
astfel încât să o pot privi în ochi. 

— Ce pot să fac ca să te conving să spui da? o implor eu. 

— Mai lasă-mi un pic de timp de gândire, te rog, zice ea. 

Gem şi-mi lipesc buzele de ale ei, în timp ce limba mea o 
caută pe a ei. Uşile liftului se deschid şi noi intrăm în el, încă 
îmbrăţişaţi. Iar ea străluceşte din interior. Mâinile ei sunt pe 
mine. Peste tot. În părul meu. Pe faţa mea. Pe fundul meu. Şi 
mă sărută cu o pasiune enormă. 

Ard de dorinţă pentru ea. 

O lipesc de perete, savurându-i sărutul însufleţit. O 
ţintuiesc de zid cu şoldurile și erecţia mea. Am o mână în 
părul ei şi cealaltă pe bărbie. 

— Sunt al tău, îi şoptesc lângă buze. Soarta mea e în 
mâinile tale, Ana. 

Îşi trage sacoul în jos pe umeri, iar liftul se opreşte. Uşile 
se deschid şi ne trezim în foaier. Observ că obişnuitele flori 
lipsesc de pe masă. 

O să i-o trag Anei. 

Masa din foaier, suprafaţa numărul unu! 

O lipesc pe Ana de zid, iar ea îmi scoate sacoul şi-l aruncă 
pe jos. Îmi trec mâna peste coapsa ei, prinzând marginea 
rochiei în timp ce ne sărutăm. Îi ridic rochia mai sus. 

— Uite aici prima suprafață, murmur şi o ridic brusc în 
braţe. Pune-ţi picioarele în jurul meu. 

Face aşa cum i-am spus, iar eu o întind pe masa din hol. 

Scot un prezervativ din buzunarul jeanșilor şi i-l dau 
Anei, în timp ce-mi desfac fermoarul. Ea deschide folia cu 
degete nerăbdătoare. 

Entuziasmul ei mă excită. 

— Ştii cât de mult mă exciţi? 

— Poftim? Nu. Eu..., spune ea gâfâind. 

— Ei bine, asta faci. Tot timpul. 

Îi iau pachetul din mâini și-mi pun prezervativul, 
uitându-mă fix la ea. Părul i se revarsă peste marginea mesei 
şi mă priveşte cu ochii umezi de dorință. Mă aşez între 
picioarele ei şi-i ridic fundul de pe masă, depărtându-i şi mai 
tare picioarele. 

— Ține ochii deschişi. Vreau să te văd. 


O prind de ambele mâini și o pătrund uşor. 

Mă străduiesc să rămân cu ochii deschişi, privind fix într- 
ai ei. E superbă. 

Fiecare părticică din ea. 

Închide ochii, iar eu o pătrund cu mai multă putere. 

— Deschide ochii, o îndemn eu şi o strâng mai tare de 
mâini. 

Ea scoate un strigăt, dar deschide ochii. Sunt sălbatici şi 
albaştri şi foarte frumoşi. les uşor din ea, apoi o pătrund din 
nou. Ea mă priveşte. 

Nu-și ia ochii de la mine. 

Doamne, o iubesc la nebunie. 

Mai mișc mai repede. O iubesc. În singurul fel în care ştiu 
cu adevărat. 

Gura i se deschide larg, lascivă, splendidă. Și picioarele i se 
încordează în jurul meu. 

O să se termine rapid. 

Şi ea îşi dă drumul, luându-mă şi pe mine cu ea. 

Scoate un țipăt care îi însoţeşte orgasmul. 

— Da, Ana! strig şi eu. 

Şi-mi dau drumul la nesfârşit. 

Mă prăbuşesc peste ea, îi eliberez mâinile şi-mi aşez capul 
pe pieptul ei. Închid ochii. Îmi cuprinde capul şi-şi trece 
degetele prin părul meu, în timp ce eu îmi recapăt suflul. 
Ridic privirea la ea. 

— N-am terminat cu tine încă, şoptesc, o sărut şi mă 
desprind de ea. 

Îmi trag fermoarul în grabă şi o ridic de pe masă. 

Stăm în foaier ţinându-ne în braţe, sub privirile atente ale 
Madonnei cu copilul, din picturile care-mi decorează pereţii. 

Cred că şi ei sunt de acord cu iubita mea. 

— În pat, şoptesc eu. 

— Te rog, spune ea. 

O duc în pat, unde fac dragoste cu ea încă o dată. 


Îşi dă drumul, călărindu-mă apăsat, iar eu o sprijin şi o 
privesc cum se dezlănţuie. 
La naiba, cât e de erotic! 


E dezbrăcată, cu sânii legănându-se, iar eu nu mă mai pot 
abţine şi ejaculez în ea, cu capul dat pe spate, cu degetele 
înfipte în şoldurile ei. Se prăbuşeşte pe pieptul meu, gâfâind 
din răsputeri. 

Îmi recapăt răsuflarea şi-mi trec degetele pe spinarea ei, 
plină de transpiraţie. 

— Mulțumită, domnişoară Steele? 

Mormăie că da. Apoi îşi ridică privirea la mine; pare un 
pic ameţită, dar îşi înclină capul. 

La naiba! O să mă sărute pe piept. 

Inspir profund, iar ea îmi lasă un sărut moale şi cald pe 
piept. 

E în regulă. Întunericul e tăcut. Sau a dispărut. Nu ştiu. 

Mă relaxez şi ne rostogolim amândoi pe o parte. 

— Aşa e sexul pentru toată lumea? Sunt surprinsă că mai 
iese cineva în oraş, spune ea, cu un surâs satisfăcut. 

Mă face să nu-mi încap în piele de bucurie. 

— Nu pot vorbi în numele tuturor, dar cu tine e cu 
adevărat ceva special, Anastasia. 

Buzele mele le ating pe ale ei. 

— Asta pentru că şi tu ești cu adevărat special, domnule 
Grey. 

Îmi mângâie faţa. 

— E târziu. La culcare! 

O sărut şi o trag la pieptul meu, ca să ne luăm în braţe. Ea 
e cu spatele la mine, iar eu o învelesc cu pătura. 

— Nu-ţi plac complimentele. 

Are vocea moale. E obosită. 

Nu. Nu sunt obișnuit cu ele. 

— Du-te la culcare, Anastasia! 

— Mi-a plăcut casa la nebunie, mormăie ea. 

Asta înseamnă că s-ar putea să spună da. Zâmbesc şi-mi 
bag nasul în părul ei. 

— Te iubesc. Culcă-te! 

Închid ochii şi parfumul ei îmi umple nările. 

O casă. O nevastă. Ce-mi trebuie mai mult? Te rog, spune 
da, Ana. 


Vineri, 17 iunie 2011 


Țipătul Anei mă trezeşte din somn. Deschid ochii, treaz 
de-a binelea. E lângă mine şi cred că doarme. 

— Zbori prea aproape, scânceşte ea. 

Lumina zorilor intră prin jaluzele în nuanţe roz şi verzi, 
licărindu-i în păr. 

— Icar, spune ea. 

Mă sprijin într-un cot şi verific dacă chiar doarme. N-am 
mai auzit-o de mult vorbind în somn. Se întoarce cu faţa la 
mine. 

— Prezumția de nevinovăție, zice ea. 

Şi chipul i se relaxează. 

Prezumția de nevinovăție? 

Despre mine e vorba? 

A spus-o ieri. A spus că-mi va acorda prezumția de 
nevinovăție. 

E mai mult decât merit. 

Mai mult decât meriţi, Grey. 

O sărut cast pe frunte, închid alarma înainte să o trezească 
şi mă dau jos din pat. Am o întâlnire matinală ca să discutăm 
necesităţile de fibră optică ale companiei lui Kavanagh. 

La duş, mă gîndesc la programul de astăzi. Îl am pe 
Kavanagh. Apoi zbor la WSU prin Portland cu Ros. Diseară 
ies în oraş cu Ana şi cu prietenul ei, fotograful. 

Şi azi voi face o ofertă pentru casa aceea. Ana spune că i-a 
plăcut la nebunie. Zâmbesc şi mă clătesc de şampon. 

Dă-i un răgaz, Grey! 


În debara, îmi pun pantalonii și observ sacoul pe care l- 
am purtat ieri agăţat de spătarul unui scaun. Caut prin 
buzunare şi găsesc cadoul de la Ana. Îmi provoacă un fior 
chinuitor. Îl strecor în buzunarul interior, fericit că va rămâne 
aproape de inima mea. 

Devii sentimental la bătrâneţe, Grey. 


Încă doarme ghemuită când intru la ea, înainte de a pleca. 
— Trebuie să plec, iubito. 


O sărut pe gât. Ea deschide ochii şi se întoarce cu faţa la 
mine. Îmi zâmbeşte somnoroasă, apoi expresia i se schimbă. 

— Cât e ceasul? 

— Nu te panica! Am o întâlnire la micul dejun. 

— Miroşi bine, şopteşte ea. 

Se întinde sub mine şi-mi încolăceşte gâtul cu braţele. Mă 
mângâie pe păr. 

— Nu pleca! 

— Domnişoară Steele, încerci să împiedici un om să 
ajungă la munca lui cinstită de zi cu zi? Ea dă din cap 
somnoroasă, cu o privire un pic ameţită. Dorinţa mi se 
trezeşte în trup; arată atât de sexy! Zâmbetul ei e fascinant şi 
mă înfrânez cu greu să nu-mi scot toate hainele și să mă bag 
la loc în pat. 

— Oricât ai fi de ispititoare, trebuie să plec. 

O sărut şi mă ridic. 

— Pe curând, iubito! 

Plec înainte de a mă răzgândi și de a anula întâlnirea. 
Taylor pare preocupat când ajung în garaj. 

— Domnule Grey. Am o problemă. 

— Ce s-a întâmplat? 

— M-a sunat fosta mea soție. Fiica mea are apendicită. 

— E la spital? 

— O internează acum. 

— Ar trebui să te duci la ea. 

— Mulţumesc. Vă las la birou mai întâi. 

— Mulţumesc. Apreciez gestul. 


Taylor e adâncit în gânduri când ne oprim lângă Grey 
House. 

— Să mă anunţi cum se simte. 

— S-ar putea să nu mă întorc până mâine dimineaţă. 

— E în regulă. Du-te! Sper ca Sophie să fie bine. 

— Mulţumesc, domnule. 

Văd cum se concentrează la treburile lui. Nu e deseori 
îngrijorat... dar acum e vorba de familia lui. Da. Familia e pe 
primul loc. Întotdeauna. 

Andrea mă aşteaptă când ies din lift. 


— Bună dimineaţa, domnule Grey. M-a sunat Taylor. O să 
vă găsesc un şofer pentru aici şi pentru Portland. 

— Grozav! A venit toată lumea? 

— Da. În sala de ședințe. 

— Foarte bine. Mulţumesc, Andrea. 


Şedinţa merge ca pe roate. Kavanagh pare revigorat, fără 
îndoială după recenta vacanţă în Barbados, unde l-a întâlnit 
pentru prima oară pe fratele meu. Spune că-i place de el. 
Având în vedere că Elliot i-o trage fiică-sii, ăsta-i un lucru 
bun. 

La plecare, Kavanagh şi oamenii lui par satisfăcuți de 
discuţia purtată. Acum nu ne mai rămâne decât să negociem 
suma contractului. Ros va trebui să se ocupe de previziunile 
legate de costurile are privesc divizia lui Fred. 

Andrea a aranjat micul dejun obişnuit; iau un croasant şi 
mă întorc în biroul meu, alături de Ros. 

— La ce oră vrei să plecăm? mă întreabă Ros. 

— Şoferul ne va lua la zece. 

— Ne vedem în holul de la parter, zice Ros. De-abia 
aştept. N-am mai zburat niciodată cu elicopterul. 

Zâmbetul ei e molipsitor. 

— Am găsit ieri o casă şi vreau să o cumpăr. Te ocupi tu 
de detalii? 

— Sigur că mă ocup, sunt avocatul tău. 

— Mulţumesc. Îţi rămân dator. 

— Îmi rămâi, râde ea. Ne vedem jos. 

Rămân singur în birou, simțindu-mă entuziasmat. 
Cumpăr o casă. Contractul cu Kavanagh va însemna un 
impuls important pentru companie. Şi am petrecut o seară 
minunată cu iubita mea. Mă așez şi-i trimit un e-mail. 


De la: Christian Grey 
Subiect: Suprafeţe 
Data: 17 iunie 2011, ora 08:59 


Către: Anastasia Steele 


Am calculat că ne-au mai rămas cel puţin 30 de suprafeţe. 


De-abia aştept să le-ncercăm pe toate. Mai avem podelele, 


pereţii... şi să nu uităm balconul. 
Apoi mai e biroul meu... 

Mi-e dor de tine. x 

Christian Grey 


CEO excitat, Grey Enterprises Holdings, Inc. 


Arunc o privire la mine în birou. Da, aici se pot întâmpla 
multe: pe canapea, pe masa de lucru. Andrea bate la ușă și 
intră aducându-mi cafeaua. Îmi calmez gândurile şi corpul. 
Ea aşază cafeaua pe birou. 

— Iată încă o cafea. 

— Mulţumesc. Poţi să-mi faci legătura cu agenta care mi-a 
arătat ieri casa? 

— Sigur, domnule. 

Conversaţia cu Olga Kelly e scurtă. Cădem de acord 
asupra unui preţ care va fi comunicat vânzătorului, apoi îi 
dau datele de contacte ale lui Ros ca să ne mişcăm repede 
dacă oferta va fi acceptată. 

Îmi verific e-mailul. Mă bucur când văd că Ana mi-a 
răspuns la mesajul de mai devreme. 


De la: Anastasia Steele 
Subiect: Romantism? 

Data: 17 iunie 2011, ora 09:03 
Către: Christian Grey 


Domnule Grey, 

Eşti un obsedat. 

Mi-ai lipsit la micul-dejun. 

Dar doamna Jones a fost foarte binevoitoare. 


Ax 


Binevoitoare? 


De la: Christian Grey 
Subiect: Intrigat 
Data: 17 iunie 2011, ora 09:07 


Către: Anastasia Steele 

În ce privinţă a fost doamna Jones binevoitoare? 
Ce pui la cale, domnişoară Steele? 

Christian Grey 

CEO curios, Grey Enterprises Holdings, Inc. 


De la: Anastasia Steele 
Subiect: Secret 

Date: 17 iunie 2011, ora 09:10 
Către: Christian Grey 


Aşteaptă şi vei vedea — e o surpriză. 
Am de lucru... lasă-mă-n pace! 
Te iubesc. 


Ax 


De la: Christian Grey 
Subiect: Frustrare 
Data: 17 iunie 2011, ora 09:12 


Către: Anastasia Steele 
Urăsc când îmi ascunzi ceva. 
Christian Grey 


CEO, Grey Enterprises Holdings, Inc. 


De la: Anastasia Steele 
Subiect: Te împac eu 

Data: 17 iunie 2011, ora 09:14 
Către: Christian Grey 


E pentru ziua ta de naștere. 
Altă surpriză. 
Nu fi irascibil! 


Ax 


Altă surpriză? Ating buzunarul sacoului şi mă asigur că 
încă mai am cutiuța pe care mi-a dat-o Ana. 
Mă răsfaţă. 


Ros şi cu mine suntem în maşină, pe drum spre Boeing 
Field. Ecranul telefonului mi se luminează. E un mesaj de la 
Elliot. 


ELLIOT 
Hei, boule. Bar. Diseară. 
O să ia Kate legătura cu Ana. 


Sper să fii acolo. 


Unde ești? 
ELLIOT 
Escală Atlanta 
Ţi-a fost dor de mine? 
Nu. 


ELLIOT 


Ba ţi-a fost. Gata, m-am întors şi bem bere diseară, frățioare. 


A trecut ceva timp de când n-am mai băut ceva cu fratele 
meu. Şi măcar n-o să fiu singur cu Ana şi cu prietenul ei 
fotograful. 


Dacă insişti... 
Călătorie plăcută! 
ELLIOT 


Pe curând, amice. 


Zburăm fără probleme până la Portland, dar entuziasmul 
lui Ros e amuzant. E ca un copil într-un magazin cu dulciuri. 
Se foieşte. Arată cu degetul. Comentează nonstop despre ceea 


ce vede. E o parte a lui Ros pe care nu o cunoșteam. Unde e 
avocata distantă şi calculată pe care o ştiam? Îmi amintesc cât 
de tăcută a fost Ana când am plimbat-o prima oară cu 
Charlie Tango. 

Când aterizăm, primesc un mesaj vocal de la agenta 
imobiliară. Vânzătorul mi-a acceptat oferta. Vrea o tranzacţie 
rapidă. 

— Ce e? întreabă Ros. 

— Tocmai am cumpărat casa aceea. 

— Felicitări! 


După o întâlnire prelungită cu preşedintele şi 
vicepreşedintele care se ocupă de dezvoltare economică la 
WSU în Vancouver, Ros şi cu mine discutăm cu profesoara 
Gravett şi cu echipa ei de studenţi masteranzi. Profesoara 
vorbeşte neîncetat. 

— Am reuşit să izolăm ADN-ul microbului care cauzează 
fixarea azotului. 

— Ce-nseamnă asta, mai exact? întreb eu. 

— În termeni profani, domnule Grey, fixarea azotului e 
esenţială pentru diversitatea solului şi, după cum ştiţi, 
solurile diverse îşi revin mult mai repede după şocuri precum 
seceta. Acum putem studia cum să activăm ADN-ul din 
microbii care viețuiesc în solul din regiunea subsahariană. Pe 
scurt, vom putea asigura solului nutrienți pentru mai multă 
vreme, făcând să crească producţia la hectar. 

— Rezultatele noastre vor fi publicate în Soil Science 
Society of America Journal peste câteva luni. Suntem siguri că 
ne vom dubla finanțarea după publicarea articolului, spune 
profesorul Choudury. 

— Şi va trebui să primim informaţiile de la 
dumneavoastră în privința surselor potenţiale de finanţare 
care se aliniază cu obiectivele noastre filantropice. 

— Desigur, spun eu, oferindu-mi sprijinul. După cum 
ştiţi, consider că munca dumneavoastră trebuie împărtăşită la 
nivel mondial, ca să profite de ea cât mai mulți oameni. 

— Acesta este principalul nostru scop în tot ceea ce 
facem. 


— Mă bucur să aud asta. 

Preşedintele universității dă din cap, aprobator. 

— Suntem foarte entuziasmați de această descoperire. 

— E o mare realizare. Felicitări, doamnă profesoară 
Gravett, la fel şi echipei dumneavoastră. 

Ea zâmbeşte ca răspuns la complimentul meu. 

— Noi vă mulţumim. 

Stânjenit, mă uit la Ros, iar ea parcă-mi citeşte gândurile. 

— Ar trebui să plecăm, le spune ea gazdelor noastre şi ne 
ridicăm deodată. 

Preşedinta îmi strânge mâna. 

— Mulţumim pentru sprijinul neîntrerupt, domnule Grey. 
După cum vedeţi, contribuția dumneavoastră la catedra de 
ştiinţe ale mediului înseamnă o mare diferență pentru noi. 

— Vă doresc succes mai departe, spun eu. 

De-abia aştept să mă întorc la Seattle. Fotograful va livra 
pozele la Escala, apoi se va întâlni cu Ana. Încerc să-mi 
controlez impulsurile de gelozie şi, deocamdată, reuşesc. Dar 
o să mă simt mult mai bine când o să aterizăm din nou pe 
Boeing Field şi o să-i găsesc pe amândoi la bar. Între timp, 
am o surpriză pentru Ros. 


Decolăm lin; trag manşa şi Charlie Tango se înalță în aer 
ca o pasăre graţioasă, deasupra heliportului din Portland. Ros 
zâmbeşte cu o încântare copilărească. Clatin din cap; habar 
nu aveam că poate fi atât de uşor de impresionat, dar şi eu 
simt o bucurie maximă la fiecare decolare. După ce termin de 
vorbit cu turnul de control, aud vocea distorsionată a lui Ros 
întrebându-mă în căști: 

— Fuziunea ta personală cum merge? 

— Bine, mulțumesc. 

— De aici şi casa? 

— Mda. Cam așa ceva. 

Ea dă din cap şi zburăm în tăcere peste Vancouver şi 
WSU, dorindu-mi să ajung acasă. 

— Ştiai că Andrea s-a măritat? o întreb. 

Chestia asta mă enervează de când am aflat. 

— Nu. Când? 


— Weekendul trecut. 

— A ţinut secret. 

Ros pare surprinsă. 

— Spune că nu mi-a zis din cauza faptului că angajaţii nu 
au voie să se combine între ei. Nu ştiam că avem aşa o regulă. 

— E o clauză standard din contractele noastre de angajare. 

— Pare un pic cam dură. 

— S-a măritat cu cineva de la noi? 

— Cu Damon Parker. 

— Inginerul? 

— Da. Putem să-l ajutăm cu cartea verde? Cred că are 
doar viză de muncă în acest moment. 

— O să studiez problema. Deşi nu sunt sigură că există 
vreo scurtătură. 

— Aş aprecia. Şi am o surpriză pentru tine. 

Virez zece grade spre nord-est şi zburăm vreo zece 
minute. 

— Uite! 

Arăt spre punctul de la orizont care devine Mount St. 
Helens pe măsură ce ne apropiem. Ros chițăie de încântare. 

— Ai schimbat planul de zbor? 

— Doar pentru tine. 

Pe măsură ce ne apropiem, muntele domină priveliştea. 
Seamănă cu desenul copilăresc al unui vulcan, cu zăpadă pe 
creste, abrupt în vârf şi plin de copacii verzi ai Parcului 
Naţional Gifford. 

— Uau! E chiar mai mare decât credeam, spune Ros când 
suntem mai aproape. 

E un peisaj impresionant. 

Mă apropii încet şi ne învârtim în jurul craterului, care nu 
mai e întreg. Peretele de nord s-a prăbuşit, ca urmare a 
erupției din 1980. Pare bizar de pustiu şi de nelumesc de aici, 
de sus; urmele ultimei erupții sunt încă evidente, vizibile pe 
munte, pătând pădurea şi stricând peisajul. 

— E uluitor. Gwen şi cu mine voiam să aducem copiii să 
vadă locul ăsta. Mă întreb dacă va mai erupe vreodată? se 
întreabă Ros, în timp ce face poze cu telefonul. 

— N-am idee, dar hai acasă, acum că l-am văzut. 

— Bună idee, îţi mulțumesc. 


Ros îmi zâmbeşte recunoscătoare, cu ochi strălucitori. 

Virez spre vest, urmând cursul râului South Fork Toutle 
River. Ar trebui să ajungem pe Boeing Field în 45 de minute, 
asta însemnând că voi avea o grămadă de timp să ajung la 
întâlnirea cu Ana, Elliot şi fotograful. 

Cu coada ochiului, observ becul principal de alarmă 
clipind. 

Ce mama naibii? 

Becul de incendiu de la motor se aprinde şi Charlie Tango 
pierde din înălțime. 

Rahat! Avem incendiu la motorul 1. Inspir profund, dar 
nu miros nimic. Execut repede un viraj în S ca să văd dacă e 
fum. O dâră de ceaţă cenuşie rămâne în urma noastră, pe 
traiectoria de zbor. 

— Ce s-a întâmplat? Ce e asta? întreabă Ros. 

— Nu vreau să intri-n panică. Avem un incendiu la unul 
dintre motoare. 

— Poftim? 

Îşi strânge geanta la piept. Opresc motorul 1 şi încerc să 
sting focul, în timp ce mă străduiesc să mă hotărăsc dacă ar 
trebui să continui drumul cu un singur motor. Charlie Tango 
e echipat să zboare cu un singur motor... 

Vreau să ajung acasă. 

Privesc repede relieful, căutând un loc sigur în care pot 
ateriza, dacă va fi nevoie. Suntem cam jos, dar văd un lac în 
depărtare — Silver Lake, cred. În partea de sud-est nu sunt 
copaci. 

Sunt gata să transmit un semnal SOS, când şi cel de-al 
doilea bec de incendiu se aprinde. 

Ce mama dracului se întâmplă!? 

Devin din ce în ce mai neliniștit şi strâng cu putere 
manşa. 

La naiba! Concentrează-te, Grey! 

Fumul intră în cabină, aşa că deschid ferestrele şi verific 
rapid statusul tuturor instrumentelor de la bord. Acesta e 
luminat ca bradul de Crăciun. Asta poate însemna că 
sistemul electronic cedează. N-am de ales. Va trebui să 
aterizăm. Am la dispoziţie o fracțiune de secundă ca să decid 
dacă opresc motorul sau merg mai departe pentru a cobori. 


Sper din tot sufletul că pot face asta. Simt broboane de 
transpiraţie pe sprâncene şi le şterg cu mâna. 

— 'Ține-te bine, Ros. O să fie nasol. 

Ros se văicăreşte, dar o ignor. 

Suntem jos. Prea jos. 

Dar poate că avem timp. E tot ce-mi trebuie. Un pic de 
timp. Înainte să explodeze. 

Dau drumul manșei şi reduc accelerația. Intrăm în 
autorotaţie, coborând, şi încerc să menţin viteza pentru ca 
elicele să se învârtă în continuare. Ne îndreptăm vertiginos 
spre pământ. 

Ana! Ana? Oare o voi mai vedea vreodată? 

La naiba! La naiba! La naiba! 

Ne apropiem de lac. Văd un luminiș. Muşchii îmi iau foc 
încercând să ţin manşa nemișcată. 

La naiba! 

O văd pe Ana într-un caleidoscop de imagini, ca în 
portretele fotografului: râzând, bosumflându-se, meditativă, 
uluitoare, superbă. A mea. 

N-o pot pierde. 

Acum! Fă-o, Grey! 

Semnalizez — îndrept botul elicopterului în sus şi coada 
în jos, ca să reduc viteza de înaintare. Coada se împiedică în 
vârfurile câtorva copaci. Prin nu ştiu ce miracol, Charlie 
Tango rămâne drept, deşi accelerez. Lovim pământul, mai 
întâi cu coada, pe marginea luminișului, iar elicopterul 
alunecă şi se izbeşte de sol, înainte de a se opri de tot, în 
mijlocul poienii, cu elicele sfâșiind crengile câtorva brazi din 
apropiere. Activez al doilea recipient cu apă pentru stingerea 
focului, opresc motorul şi valvele de combustibil. Apoi frânez 
elicele. Sting toate instrumentele electrice, mă înclin şi lovesc 
centura lui Ros ca să se desfacă. Apoi îi deschid portiera. 

— Ieşi! Stai aplecată! țip eu şi o împing, iar ea se desprinde 
de scaunul ei şi cade la pământ. 

Iau extinctorul de lângă mine, ies pe partea mea şi dau 
fuga în spatele cabinei, ca să pulverizez CO, peste motoarele 
fumegânde. Focul se stinge repede, iar eu fac un pas înapoi. 

Ros, murdară şi şocată de-a binelea, vine împleticindu-se 
spre mine. Eu stau şi privesc îngrozit elicopterul, mândria şi 


bucuria mea. Într-un gest neobișnuit de afecţiune, Ros mă 
cuprinde în braţe, iar eu paralizez. De-abia atunci îmi dau 
seama că plânge cu suspine. 

— Hei! Hei! Gata! Am aterizat. Suntem în siguranță. Îmi 
pare rău. Îmi pare rău. 

O ţin în braţe o clipă ca să o liniștesc. 

— Ai reușit, spune ea, înecându-se. Ai reuşit. La naiba! 
Christian! Ai aterziat! 

— Ştiu. 

Şi nu-mi pot crede ochilor că suntem întregi şi 
nevătămați. Mă îndepărtez de ea şi-i ofer batista din 
buzunarul meu. 

— Ce mama dracului s-a întâmplat? spune ea, ştergându- 
şi lacrimile. 

— Nu ştiu. 

Sunt năuc. Ce mama naibii s-a întâmplat? Ambele 
motoare? Dar n-am timp de asta acum. Ar putea să 
explodeze. 

— Hai să plecăm! Am oprit de urgenţă toate sistemele, dar 
încă are suficient combustibil să dea foc la tot muntele dacă 
explodează. 

— Dar lucrurile mele... 

— Lasă-le! 

Suntem într-un mic luminiş, iar unii brazi nu mai au deja 
crengile din vârf. În aer se amestecă mirosul de pin proaspăt, 
de combustibil şi de fum înecăcios. Ne adăpostim sub copaci, 
la o distanţă sigură de Charlie Tango, şi mă scarpin în cap. 

Ambele motoare? 

E foarte neobișnuit să se strice amândouă. Faptul că 
elicopterul e intact după aterizare şi că am folosit extinctorul 
înseamnă că motoarele s-au păstrat şi că putem afla ce s-a 
întâmplat. 

Dar analiza prăbuşirii va trebuie amânată şi va fi efectuată 
de experții de la Administrația Federală Aviatică. Acum, Ros 
şi cu mine trebuie să decidem de avem de făcut. 

Îmi şterg fruntea cu mâneca hainei şi-mi dau seama că 
transpir ca un porc. 

— Măcar am geanta şi telefonul, mormăie Ros. Rahat! N- 
am semnal. 


Ține telefonul în sus, căutând semnalul. 

— Tu ai? O să vină cineva să ne salveze? 

— N-am avut timp să chem ajutoare. 

— Deci asta înseamnă că nu. 

Se bosumflă. Scot telefonul din buzunarul interior şi mă 
bucur când dau de cadoul Anei, dar n-am timp să mă 
gândesc acum la asta. Trebuie doar să mă întorc la ea. 

— Când n-o să răspund la staţie, or să-şi dea seama că am 
dispărut. Administraţia Aviatică are planul nostru de zbor. 

Nici telefonul meu nu are semnal, dar intru pe GPS şi 
înregistrez coordonatele noastre, cu slaba speranță că acesta 
funcționează. 

— Vrei să rămânem aici sau să plecăm? 

Ros se uită agitată spre împrejurimile accidentate. 

— Sunt fată de la oraş, Christian. Sunt tot felul de animale 
sălbatice aici. Hai să mergem! 

— Suntem în partea de sud a lacului. La câteva ore 
distanță de şosea. Poate că vom găsi acolo pe cineva care să 
ne ajute. 

Ros o ia la picior pe tocuri, dar îşi scoate pantofii până 
ajungem la şosea şi asta ne face să înaintăm lent. Din fericire, 
pământul e moale, dar nu şi şoseaua. 

— E un centru turistic pe aici, o anunţ eu. Putem merge 
acolo să le cerem ajutor. 

— Probabil e închis. E trecut de ora închiderii, spune Ros, 
cu glas tremurător. 

Amândoi suntem transpiraţi şi avem nevoie de apă. Am 
îndurat destule şi mă gândesc că poate ar fi fost mai bine să fi 
rămas în apropierea lui Charlie Tango. Dar cine ştie cât le-ar fi 
luat autorităților să ne găsească? 

Ceasul meu arată 5:25. 

— Vrei să rămânem aici şi să aşteptăm? o întreb pe Ros. 

— Nici gând. 

Îmi întinde pantofii ei. 

— Poţi face asta? 

Face un gest care imită ruperea unei crenguţe. 

— Vrei să le rup tocurile? Sunt de la Manolo Blahnik. 

— Te rog, fă-o! 

— Bine. 


Îmi simt bărbăţia pusă la încercare şi-mi folosesc toată 
forţa ca să rup primul toc. Cedează după o clipă sau două, la 
fel ca şi celălalt. 

— Uite! O să-ți cumpăr alţii când ajungem acasă. 

— Vezi că ai promis! 

Îşi pune din nou pantofii şi pornim la drum. 

— Câţi bani ai? o întreb. 

— La mine? Vreo două sute de dolari. 

— Eu am vreo patru sute. Hai să vedem dacă putem face 
autostopul. 


x 


Ne oprim de multe ori pentru ca Ros să se odihnească. Mă 
ofer să o duc în braţe la un moment dat, însă refuză. E tăcută, 
dar rezistă. Mă bucur că nu s-a pierdut cu firea şi că nu a 
intrat în panică, dar nu ştiu cât va mai dura asta. 

Facem o pauză şi auzim zgomotul unei remorci. Ridic 
degetul mare, în speranţa că maşina se va opri. Apoi auzim 
nişte frâne şi camionul scânteietor se opreşte la câţiva metri 
distanţă, cu motorul pornit, aşteptându-ne. 

— Se pare că ne ia cineva. 

Îi surâd larg lui Ros, încercând să o menţin pe linia de 
plutire. Zâmbeşte slab, dar e totuşi un zâmbet. O ajut să se 
ridice şi aproape că o duc în braţe până la portiera din 
dreapta. Un tînăr cu barbă, cu o şapcă a echipei Seahawks, 
deschide portiera din interior. 

— Sunteţi în regulă, oameni buni? ne întreabă el. 

— Am avut și zile mai bine. Încotro mergi? 

— Duc camionul gol înapoi la Seattle. 

— Acolo mergem şi noi. Ne iei cu tine? 

— Sigur. Urcaţi! 

Ros se încruntă şi şopteşte: 

— N-aş fi făcut niciodată una ca asta dacă eram singură. 

O ajut pe Ros să urce şi o urmez în cabină. E curat şi 
miroase a maşină nouă şi a pin, deşi bănuiesc că e de la 
odorizantul prins de bord cu un cârlig. 

— Ce căutaţi aici, oameni buni? întreabă tipul, în vreme 
ce Ros se instalează pe bancheta confortabilă din spatele 
cabinei. 


Pare nou-nouţă. 

Mă uit la Ros, care dă uşor din cap. 

— Ne-am pierdut. Ştii tu... 

Dau răspunsuri vagi. 

— Bine, spune el şi ştiu că nu ne crede, dar bagă în viteză 
şi pornim către Seattle. 

— Seb mă cheamă, zice el. 

— Ros. 

— Christian. 

Se apleacă şi ne strânge mâinile. 

— Vă e sete? întreabă el. 

— Da, spunem amândoi într-un glas. 

— În spate e un frigider mic. O să găsiţi nişte San 
Pellegrino pe acolo. 

San Pellegrino? 

Ros scoate două sticle şi bem cu poftă. N-am ştiut 
niciodată că apa minerală e atât de bună. 

Observ un microfon atârnat de plafon. 

— Staţie radio? întreb. 

— Da. Dar nu funcţionează. E nou. Să-l ia naiba! 

ÎI pocneşte uşor cu încheieturile degetelor. 

— Tot camionul e nou. E prima lui cursă. 

De-asta conduce atât de încet. 

Mă uit la ceas. E 7:35. Bateria telefonului mi-a murit. Şi a 
lui Ros. La naiba! 

— Ai vreun telefon mobil? îl întreb pe Seb. 

— Nici gând. Vreau ca fosta mea nevastă să mă lase-n 
pace. Când mă aflu în camion, suntem doar eu şi drumul. 

Dau din cap. 

La naiba! Cred că Ana e îngrijorată. Dar o s-o sperii şi 
mai rău dacă-i spun ce s-a întâmplat înainte să mă vadă. Şi 
probabil că e la bar. Cu José Rodriguez. Sper că Elliot şi 
Katherine vor sta cu ochii pe el. 

Trist şi un pic neputincios, mă uit afară, la peisaj. În scurt 
timp vom intra pe I-5 şi apoi vom ajunge acasă. 

— Vă e foame, oameni buni? Am nişte şandvişuri cu kale 
şi quinoa în frigider, mi-au rămas de la prânz. 

— Eşti foarte amabil. Mulţumesc, Seb. 


— Vă deranjează nişte muzică pe drum? întreabă el când 
terminăm de mâncat. 

Ah, la naiba! 

— Sigur că nu, spune Ros, dar îmi dau seama că se 
îndoieşte. 

Seb caută la radio un post de jazz. Notele blânde ale 
saxofonului lui Charlie Parker, cântând „All the Things You 
Ares, răsună în cabină. 

„All The Things You Are.“ 

Ana. Oare îi e dor de mine? 

Sunt pe şosea, cu un camionagiu mâncător de kale şi 
quinoa, care ascultă jazz mişto. Nu mă aşteptam ca ziua mea 
să meargă în felul acesta. Îi arunc lui Ros o privire scurtă. S-a 
cuibărit pe banchetă şi a adormit. Respir ușurat şi închid 
ochii. 

Dacă n-aş fi putut ateriza... 

Iisuse! Familia lui Ros ar fi fost devastată. 

Ambele motoare? 

Care e probabilitatea? 

Iar Charlie Tango tocmai fusese verificat. 

Ceva nu iese la socoteală. 

Zgomotul motorului se aude la nesfârșit. Billie Holiday 
cântă. Vocea ei e liniştitoare, ca un cântec de leagăn. „You're 
My Thrill.“ 


Charlie Tango se prăbușește. 
Trag de manşă. 

Nu! Nu! Nu! 

Aud o femeie ţipând. 
Țipând. 

Ana. Ţipând. 

Nu! 

E fum. Fum înecăcios. 

Şi ne prăbuşim. 

Nu pot opri chestia asta. 
Ana ţipă. 

Nu! Nu! Nu! 

Şi Charlie Tango se izbeşte de pământ. 


Nimic. 


Negru. 
Tăcere. 


Nimic. 


Mă trezesc brusc, gemând. E întuneric, în afara vreunei 
lumini întâmplătoare de pe autostradă. Sunt în camion. 

— Hei! 

E Seb. 

— Scuze. Cred că am aţipit. 

— Nicio problemă. Cred că sunteţi frânţi de oboseală. 
Prietena ta doarme încă. 

Ros doarme dusă pe bancheta din spate. 

— Unde suntem? 

— Allentown. 

— Poftim? Excelent! 

Mă uit pe geam şi văd că suntem încă pe I-5, dar luminile 
oraşului Seattle se zăresc în depărtare. Maşinile trec vâjâind 
pe lângă noi. Cred că ăsta e cel mai lent mijloc de transport 
cu care am mers vreodată. 

— Unde mai exact trebuie să ajungi în Seattle? 

— La docuri. Debarcaderul 46. 

— Corect. Poţi să ne laşi în oraş? Luăm un taxi. 

— Nicio problemă. 

— Ai făcut asta dintotdeauna? 

— Nu. Am făcut câte puţin din toate. Dar camionul ăsta... 
Camionul ăsta e al meu şi muncesc pentru mine. 

— Ah! Antreprenor. 

— Exact! 

— Și eu mă ocup puţin cu asta. 

— Într-o bună zi, o să am o flotă întreagă de camioane. 

Bate cu mâinile în volan. 

— Sper să ai. 

x 


Seb ne lasă la Union Station. 

— Mulţumim. Mulţumim. Mulţumim, spune Ros când ne 
dăm jos din camion. 

Îi întind 400 de dolari. 


— Nu-ţi pot lua banii, Christian, zice Seb, ridicând mâna 
şi refuzând banii. 

— Atunci, iată cartea mea de vizită. 

Scot cartea de vizită din portofel şi i-o ofer. 

— Sună-mă! Şi putem discuta despre flota pe care ţi-o 
doreşti. 

— Sigur, spune Seb, fără să se uite la ea. Mă bucur că v-am 
cunoscut, oameni buni. 

— Mulţumim. Ne-ai salvat viața. 

După asta închid portiera şi-i fac cu mâna. 

— Tipul ăsta era adevărat? face Ros. 

— Slavă Cerului că a apărut! Hai să luăm un taxi! 


În douăzeci de minute ajungem acasă la Ros, care, din 
fericire, e aproape de Escala. 

— Data viitoare când mergem la Portland, putem să luăm 
trenul? 

— Absolut! 

— Te-ai descurcat minunat, Christian. 

— Şi tu la fel. 

— O s-o sun pe Andrea ca să o anunţ că suntem teferi. 

— Andrea? 

— Fa îţi poate suna familia. Sunt sigură că sunt îngrijoraţi. 
Ne vedem mâine la petrecerea ta. 

Familia mea? Nu-şi fac ei griji pentru mine. 

— Ne vedem mâine. 

Se apleacă şi mă sărută pe obraz. 

— Noapte bună! 

Sunt mişcat. E prima oară când face asta. O privesc cum 
străbate curtea şi intră în blocul ei. 

— Ros! o aud strigând pe Gwen, care dă năvală pe uşa 
dublă de la intrare şi o strânge pe Ros în braţe. 

Le fac cu mâna şi-l rog pe taximetrist să mă ducă acasă. 


La intrarea în clădirea mea sunt o mulţime de fotografi. 
Cred că se-ntâmplă ceva. Plătesc, cobor din taxi şi ţin capul 
în jos, îndreptându-mă spre uşa de la intrare. 


— Iată-l! 

— Christian Grey. 

— E aici! 

Flash-urile mă ameţesc, dar reuşesc să intru relativ teafăr. 
Sigur nu sunt aici pentru mine? Poate că mai e cineva în 
blocul acesta care merită atâta atenţie? Din fericire, liftul e 
liber. După ce intru, îmi scot pantofii şi şosetele. Mă dor 
picioarele şi e o ușurare să umblu desculţ. Mă uit la pantofi. 
Probabil că n-o să-i mai port niciodată. 

Biata Ros! Mâine o să aibă bătături. 

Nu-mi închipui că Ana e acasă. Probabil că e încă la bar. 
O să mă duc după ea după ce-mi încarc telefonul, îmi schimb 
cămaşa şi poate fac un duș. Îmi scot sacoul când ușile liftului 
se deschid şi intru în foaier. 

Televizorul se aude din salon. 

Ciudat! 

Intru în living. 

Toată familia mea e strânsă acolo. 

— Christian! ţipă Grace şi vine spre mine ca o furtună 
tropicală, astfel că mă văd obligat să arunc sacoul şi pantofii 
ca să o prind în braţe. 

Îşi încolăceşte braţele în jurul gâtului meu şi mă sărută cu 
toată forța pe obraz, strângându-mă la piept. Din toate 
puterile. 

Ce mama dracului? 

— Mamă? 

— Credeam că n-o să te mai văd niciodată, şopteşte 
Grace. 

— Mamă, sunt aici, o liniştesc eu, uluit. 

Nu vede că sunt teafăr? 

— Am murit de o mie de ori astăzi. 

Vocea i se frânge la ultimul cuvânt rostit şi începe să 
suspine. O strâng şi mai tare în braţe. N-am văzut-o niciodată 
aşa. Mama mea. Mă ţine în braţe. E tare bine. 

— Ah, Christian, plânge ea şi mă îmbrățişează de parcă n- 
ar vrea să-mi mai dea niciodată drumul, hohotind lângă gâtul 
meu. 

Închid ochii şi o legăn uşor. 

— E viu! La naiba, eşti aici! 


Tata apare din biroul lui Taylor, urmat de acesta. Carrick 
vine către mine şi mama şi ne îmbrățișează pe amândoi. 

— Tată? 

Apoi vine şi Mia. Ne îmbrățișează pe toți. 

Dumnezeule! 

O îmbrăţişare de familie. 

Când s-a mai întâmplat aşa ceva? 

Niciodată! 

Carrick se desprinde primul, ştergându-se la ochi. 

Plânge? 

Mia şi Grace se dau înapoi. 

— Îmi pare rău, spune Grace. 

— Hei, mamă, e în regulă, zic eu, stânjenit de această 
atenţie nedorită. 

— Unde ai fost? Ce-ai păţit? strigă ea şi-şi pune mâinile în 
cap, încă plângând. 

— Mamă! 

O trag la mine în braţe, o sărut pe cap şi o mai îmbrăţişez 
o dată. 

— Sunt aici. Sunt teafăr. Doar că mi-a luat o veşnicie să 
mă întorc de la Portland. Ce-i cu tot comitetul ăsta de 
întâmpinare? 

Ridic privirea şi o zăresc. Cu ochii mari, atât de frumoasă! 
Cu lacrimile şiroindu-i pe obraz. Ana mea. 

— Mamă, sunt bine, îi zic lui Grace. Ce s-a întâmplat? 

Îmi cuprinde faţa şi-mi vorbeşte de parcă încă aș fi un 
copil. 

— Christian, ai fost dat dispărut. Planul tău de zbor... nu 
te-ai mai întors la Seattle. De ce n-ai luat legătura cu noi? 

— Nu credeam că va dura atât de mult. 

— De ce nu ne-ai sunat? 

— N-am mai avut baterie. 

— Nu te-ai oprit. Nu puteai să suni cu taxă inversă? 

— Mamă, e o poveste lungă. 

— Ah, Christian! Să nu-mi mai faci niciodată asta! 
Pricepi? 

— Da, mamă. 

Îi şterg lacrimile cu degetele şi o îmbrăţişez din nou. E tare 
bine să o ţin în braţe pe femeia care mi-a salvat viaţa. Se dă 


înapoi, iar Mia mă ia în braţe. Cu putere. Apoi mă pocneşte 
peste piept. 

Au! 

— Ne-ai speriat îngrozitor! strigă ea printre lacrimi. 

O liniştesc şi-i spun că acum sunt aici. 

Elliot, care e grețos de bronzat şi plesneşte de sănătate, 
proaspăt sosit din vacanță, mă îmbrățișează. 

Doamne! Şi tu, Brutus? Mă plesneşte cu forță peste 
spinare. 

— Cât mă bucur să te văd, spune el, tare şi răguşit. 

Are vocea plină de emoție. 

Simt un nod în gât. 

Asta e familia mea. 

Le pasă. Le pasă, fir-ar să fie! 

Toţi şi-au făcut griji pentru mine. 

Familia e pe primul loc. 

Fac un pas înapoi şi mă uit la Ana. Katherine stă în spatele 
ei, mângâindu-i părul. Nu aud ce spune. 

— Acum o să-mi salut iubita, le spun părinţilor mei, 
înainte să mă pierd cu firea. 

Mama îmi zâmbeşte printre lacrimi, apoi ea şi Carrick se 
dau la o parte. Mă duc spre Ana, iar ea se ridică de pe 
canapea. Se clatină un pic pe picioare. Cred că vrea să fie 
sigură că sunt eu, în carne şi oase. Încă plânge, dar dintr- 
odată se repede înspre mine şi mă cuprinde în braţe. 

— Christian! suspină ea. 

— Şşş, şoptesc eu şi, strângând-o la piept, mă bucur să-i 
simt trupul micuţ şi delicat lipit de al meu. 

Îi sunt recunoscător pentru tot ce-nseamnă ea pentru 
mine. 

Ana. Iubirea mea. 

Îmi îngrop faţa în părul ei şi inspir parfumul ei atât de 
dulce. Îşi ridică chipul minunat, plin de lacrimi către mine, 
iar eu o sărut uşor pe buze. 

— Bună, şoptesc. 

— Bună, spune ea, cu glas răguşit. 

— "Ţi-a fost dor de mine? 

— Un pic. 

Îşi trage nasul. 


— Îmi dau seama. 

Îi şterg lacrimile cu degetele. 

— Credeam... Credeam... 

Suspină. 

— Îmi dau seama. $șş... Sunt aici. Sunt aici. 

O strâng în braţe şi o sărut din nou. Are întotdeauna 
buzele atât de moi după ce a plâns! 

— Te simți bine? întreabă ea şi mă pipăie. 

Simt peste tot. Dar nu mă deranjează; îmi place atingerea 
ei. Întunericul a dispărut de mult timp. 

— Mă simt bine. Nu mai plec nicăieri. 

— Ah, slavă Cerului! 

Îşi prinde braţele în jurul taliei mele şi mă ţine strâns. 

La naiba! Trebuie să fac un duş. Dar ei nu pare să-i pese. 

— Ți-e foame? Vrei ceva de băut? întreabă ea. 

— Da. 

Încearcă să se desprindă de mine, dar nu sunt gata să-i 
dau drumul. O ţin lângă mine şi-i întind mâna fotografului, 
care se plimbă prin cameră. 

— Domnule Grey, spune José. 

— Christian, te rog. 

— Christian, bine-ai venit înapoi! Mă bucur că eşti teafăr 
şi... ăăă... mulțumesc pentru găzduire. 

— Nicio problemă. 

Doar ţine-te departe de iubita mea! 

Gail ne întrerupe. Pare răvăşită. Şi ea a plâns. 

Rahat! Doamna Jones? Mi se înmoaie sufletul. 

— Ce să vă aduc, domnule Grey? întreabă ea, ştergându-şi 
ochii cu un şerveţel. 

— O bere, te rog, Gail. Budvar, şi ceva de mâncare. 

— Îţi aduc eu, spune Ana. 

— Nu, nu pleca! 

O strâng şi mai tare lângă mine. Puştii Kavanagh sunt 
următorii: Ethan şi Katherine. Lui îi strâng mâna, iar pe 
Katherine o sărut pe obraz. Arată bine. În mod evident, 
Barbados şi Elliot îi priesc de minune. Doamna Jones se 
întoarce şi-mi întinde o bere. Refuz paharul şi beau îndelung, 
direct din sticla de Budvar. 

E atât de bună! 


Toţi oamenii ăştia sunt aici pentru mine. Mă simt ca fiul 
rătăcit şi regăsit. 

Poate că asta sunt, de fapt... 

— Mă mir că nu vrei ceva mai tare, spune Elliot. Deci, ce 
naiba ai păţit? N-am aflat decât când m-a sunat tata să-mi 
spună că zburătoarea a fost dată dispărută. 

— Elliot! îl admonestează Grace. 

— Elicopterul! 

Pentru numele lui Dumnezeu, Elliot! Urăsc cuvântul 
„zburătoare“. Ştie şi el asta. Rânjeşte şi mă trezesc rânjind şi 
eu. 

— Haideţi să ne aşezăm şi vă povestesc! 

Mă așez cu Ana lângă mine şi tot clanul ni se alătură. Sorb 
îndelung din bere şi-l zăresc pe Taylor în fundal. Dau din cap 
în semn de salut, iar el face la fel. 

Slavă cerului că nu plânge! Nu cred că aş fi suportat aşa 
ceva. 

— Fiica ta ce face? îl întreb. 

— E bine acum. Alarmă falsă, domnule. 

— Foarte bine. 

— Mă bucur că v-aţi întors, domnule. Asta e tot? 

— Avem un elicopter de recuperat. 

— Acum? Sau e mai bine mâine dimineaţă? 

— Dimineaţă, cred, Taylor. 

— Prea bine, domnule Grey. Altceva, domnule? 

Scutur din cap şi ridic sticla spre el. Putem discuta 
dimineață. Îmi zâmbeşte călduros și iese. 

— Christian, ce s-a întâmplat? întreabă Carrick. 

De pe canapea, încep să-i pun la curent cu rezumatul 
aterizării mele forțate. 

— Incendiu? La ambele motoare? 

Carrick e şocat. 

— Dap. 

— Rahat! Dar credeam că..., spune tata. 

— Ştiu, îl întrerup eu. A fost un noroc pur că zburam atât 
de jos. 

Ana se cutremură lângă mine, iar eu îmi pun un braţ în 
jurul ei. 


— Ţi-e frig? o întreb, iar ea mă strânge de mână şi scutură 
din cap. 

— Cum ai stins incendiul? întreabă Katherine. 

— Cu extinctorul. Trebuie să le avem cu noi... prin lege, 
răspund, dar nu mă aşteptam la întrebare. 

Nu-i spun că am folosit recipientele de apă. 

— De ce nu ne-ai sunat, de ce n-ai folosit staţia? întreabă 
mama. 

Îi explic că a trebuit să închid toate sistemele din cauza 
incendiului. Cu toate instrumentele electronice oprite, nu 
puteam transmite nimic prin stație şi nu aveam nici semnal la 
mobile. Lângă mine, Ana este încordată. O ridic la mine în 
poală. 

— Şi cum te-ai întors în Seattle? zice mama şi atunci le 
povestesc despre Seb. 

— Ne-a luat o veşnicie. Nu avea telefon mobil, ciudat, dar 
adevărat. Nu mi-am dat seama. 

Mă uit la chipurile îngrijorate ale membrilor familiei mele 
şi mă opresc asupra mamei. 

— Că o să ne-ngrijorăm? O, Christian! Ne-am ieşit din 
minţi de îngrijorare! 

E supărată şi, pentru prima oară, mă simt un pic vinovat. 
Îmi aduc aminte de discursul lui Flynn despre legăturile 
puternice de familie în cazul copiilor adoptați. 

— Ai ajuns la ştiri, frățioare, spune Elliot. 

— Da. Mi-am dat seama de asta când am ajuns la intrare 
şi am văzut fotografii adunaţi acolo. Îmi pare rău, mamă... 
trebuia să opresc un șofer şi să-i cer telefonul. Dar eram 
nerăbdător să mă întorc acasă. 

Grace clatină din cap. 

— Mă bucur că eşti întreg, dragule. 

Ana se lipeşte de mine. Cred că e obosită. 

— Ambele motoare? mormăie Carrick din nou, 
nevenindu-i să creadă. 

— Imaginează-ţi! 

Ridic din umeri şi o mângâi pe Ana pe spate. Ea îşi trage 
nasul din nou. 

— Hei, murmur eu şi-i ridic bărbia. Încetează cu plânsul! 

Îşi şterge nasul cu mâna. 


— Încetează să mai dispari, spune ea. 

— Defecţiune electrică. E ciudat, nu-i aşa? nu se lasă 
Carrick. 

— Da, mi-a trecut şi mie prin cap, tată. Dar acum aş vrea 
să mă duc la culcare şi să mă gândesc la toată porcăria asta 
mâine. 

— Deci presa ştie că Christian Grey a fost găsit viu şi 
nevătămat, comentează Katherine, ridicându-şi privirea din 
telefon. 

Păi, mi-au făcut poze când am venit acasă. 

— Da. Andrea şi oamenii mei de la PR se vor ocupa de 
ziarişti. Ros a sunat-o după ce am lăsat-o acasă. 

Sam se va simţi ca peştele în apă cu toată atenţia asta pe 
care o va primi. 

— Da, Andrea m-a sunat şi pe mine să-mi spună că ești 
încă în viaţă, zice Carrick rânjind. 

— Trebuie să-i dau o mărire de salariu, mormăi eu. Hai că 
e târziu! 

— Cred că asta e o aluzie, doamnelor şi domnilor. Dragul 
meu frăţior trebuie să-şi facă somnul de frumuseţe. 

Elliot îmi face cu ochiul. 

Du-te dracului, frate! 

— Cary, fiul meu e-ntreg, anunță mama. Poţi să mă duci 
acasă acum. 

— Da. Cred că tuturor ne-ar prinde bine un pic de somn, 
răspunde Carrick, zâmbindu-i. 

— Rămâneţi, le spun eu. 

E destul loc. 

— Nu, dragule, vreau să ajung acasă. Acum că ştiu că eşti 
teafăr. 

O pun pe Ana pe canapea şi mă ridic. Toată lumea face la 
fel. Mama mă mai îmbrăţişează o dată şi cu o îmbrăţişez pe 
ea, 

— Mi-am făcut atâtea griji, dragule, şopteşte ea. 

— Sunt în regulă, mamă. 

— Da, aşa cred şi eu, spune ea, uitându-se spre Ana şi 
zâmbindu-i. 

După un la revedere prelungit, îmi conduc rudele, pe 
Katherine şi pe Ethan până la lift. Uşile se închid şi rămân în 


foaier numai cu Ana. 

Rahat! Şi cu José. Care se plimbă prin hol. 

— Uitaţi! Eu o să mă culc. Vă las singuri, oameni buni, 
zice el. 

— Ştii unde să te duci? îl întreb, 

Fl dă din cap. 

— Da, menajera... 

— Doamna Jones, spune Ana. 

— Mda, doamna Jones, mi-a arătat mai devreme. Ai un 
apartament superb, Christian. 

— Mulţumesc, îi răspund, apoi îmi pun braţul în jurul 
Anei şi o sărut pe păr. O să mănânc ce mi-a pregătit doamna 
Jones. Noapte bună, José! 

Mă întorc şi-l las cu iubita mea. 

Ar fi tâmpit să încerce ceva acum. 

Şi mi-e foame. 

Doamna Jones îmi oferă un sandviş cu şuncă şi caşcaval, 
cu salată şi maioneză. 

— Mulţumesc, îi zic. Du-te la culcare! 

— Da, domnule, spune ea, cu un surâs dulce. Mă bucur că 
sunteți din nou printre noi. 

Pleacă, iar eu mă plimb prin living, uitându-mă la 
Rodriguez şi la Ana. 

Îmi termin sandvișul, iar el o îmbrățișează, închizând 
ochii. 

O adoră. 

Cum de nu vede asta? 

Îşi ia la revedere, apoi se răsuceşte şi mă vede uitându-mă 
la ea. Vine spre mine, apoi se opreşte, privindu-mă fix. 

O sorb din priviri. E distrusă şi înlăcrimată şi nu mi s-a 
părut niciodată mai frumoasă. E o imagine de-a dreptul 
încântătoare. 

E acasă. 

Acasă la mine. 

Simt cum îmi arde gâtul. 

— E încă tare îndrăgostit de tine, murmur eu, ca să-mi 
abat atenţia de la sentimentele puternice pe care le am față de 
ea. 

— Şi cum ţi-ai dat seama de asta, domnule Grey? 


— Recunosc simptomele, domnişoară. Cred că sufăr şi eu 
de aceeaşi boală. 

Te iubesc. 

Deschide ochii larg. Cu o expresie serioasă. 

— Credeam că n-o să te mai văd niciodată, şopteşte ea. 

Ah, iubito! Nodul din gât devine şi mai nesuferit. 

— N-a fost atât de rău pe cât pare, încerc eu să o liniştesc. 

Îmi ia sacoul şi pantofii de unde le-am aruncat pe podea şi 
vine către mine. 

— Iau eu asta, spun, recuperându-mi haina. 

Şi stăm pur şi simplu acolo, privindu-ne. 

E chiar aici. 

Mă aştepta. 

Te aștepta, Grey. Când credeam că pe mine nu mă va 
aştepta nimeni niciodată. 

O trag la mine în braţe. 

— Christian, se îneacă ea şi începe din nou să plângă. 

— $$$- 

O sărut pe păr. 

— Ştii, în cele câteva secunde de teroare de dinaintea 
aterizării, m-am gândit numai la tine. Tu eşti talismanul meu, 
Ana. 

— Credeam că te-am pierdut, spune ea. 

Şi stăm acolo. În tăcere. Ținându-ne în braţe. Îmi 
amintesc cum am dansat cu ea chiar în camera aceasta. 

Vrăjitorie. 

E un moment pe care mi-l voi aminti mereu. Ca acesta. Și 
n-o s-o las niciodată să plece. 

Ea dă drumul pantofilor, iar eu mă sperii când aceștia se 
lovesc de podea. 

— Hai să faci duş cu mine! 

Sunt murdar de la maratonul de azi. 

— Bine. 

Înalţă privirea, dar nu-mi dă drumul. Îi ridic bărbia. 

— Ştii, chiar şi plânsă eşti frumoasă, Ana Steele. 

O sărut cu tandreţe. 

— Şi ai buze atât de moi! 

O sărut din nou, luând tot ce are de oferit. Îşi trece 
degetele prin părul meu. 


— Trebuie să pun haina asta jos, şoptesc eu. 

— Arunc-o, spune ea, lângă buzele mele. 

— Nu pot. 

Se dă în spate şi înclină din cap, surprinsă. Îi dau drumul. 
— Iată de ce! 

Și din buzunarul interior scot cadoul ei pentru mine. 


Sâmbătă, 18 iunie 2011 


Ana se uită la ceas şi face un pas înapoi, în timp ce eu pun 
sacoul pe canapea şi aşez cutia deasupra lui. 

Ce se-ntâmplă? 

— Deschide-o, şoptește ea. 

— Speram să spui asta. Chestia asta m-a scos din minţi. 

Zâmbeşte larg şi-şi muşcă buza şi, dacă nu mă înșel, e 
puţin emoţionată. 

De ce? 

Îi surâd ca să o liniştesc, apoi desfac ambalajul şi deschid 
cutia. 

Înăuntru e un breloc cu o imagine digitală a orașului 
Seattle, care clipeşte intermitent. Îl scot din cutie, întrebându- 
mă ce seminificaţie poate avea, dar sunt pierdut. N-am nici 
cea mai vagă idee. 

Îi cer Anei un indiciu, din priviri. 

— Întoarce-l, spune ea. 

ÎI întorc. Şi cuvântul „DA“ licăreşte intermitent. 

Da. 

Da. 

DA. 

Un simplu cuvânt. Cu o însemnătate profundă. 

Care-mi schimbă viaţa. 

Chiar aici. Chiar acum. 

Inimia mi-o ia la trap şi mă uit la Ana, sperând să 
însemne ce cred eu că înseamnă. 

— La mulţi ani, şopteșşte ea. 

— Te măriţi cu mine? 

Nu-mi vine să cred. 

Ea dă din cap. 

Tot nu-mi vine să cred. 

— Spune-o! 

Trebuie să o aud din gura ei. 

— Da, mă mărit cu tine. 

Bucuria îmi aprinde inima — creierul, trupul, sufletul. E 
fericire pură. E ceva copleşitor. Plin de încântare, mă duc 
repede şi o iau o în braţe, învârtind-o şi râzând. Ea se prinde 
de bicepşii mei, cu ochi strălucitori, râzând la rândul ei. 

Mă opresc, o aşez jos, apoi îi cuprind fața şi i-o sărut. 
Buzele mele le ating uşor pe ale ei şi se deschide pentru mine, 


ca o floare: dulcea mea Anastasia. 

— Ah, Ana, şoptesc eu, în adoraţie, şi-mi trec buzele peste 
colțul gurii. 

— Credeam că te-am pierdut, zice ea, un pic ameţită. 

— Iubito, va trebui să se inventeze ceva mai mult decât un 
135 defect ca să mă ţină departe de tine. 

— 135? 

— Charlie Tango. E un Eurocopter EC135, cel mai sigur 
din clasa sa. 

Dar nu şi azi. 

— Stai aşa, spun eu, ridicând brelocul. Mi-ai dat asta 
înainte să ne-ntâlnim cu Flynn. 

Zâmbeşte cu un strop de înfumurare şi dă din cap. 

Cum? 

Anastasia Steele! 

— Voiam să ştii că, indiferent ce spune Flynn, pentru 
mine nu se schimbă nimic. 

— Deci seara trecută, când te imploram să-mi dai un 
răspuns, îl aveam deja? 

Simt că mi-am pierdut suflul. Sunt entuziasmat de-a 
binelea, dar şi un pic supărat. 

Ce naiba? 

Nu ştiu dacă să mă supăr sau să sărbătoresc. Mă 
derutează, chiar şi acum. 

Ei bine, Grey, ce-ai de gând să faci în privința asta? 

— Toată tensiunea asta, murmur eu întunecat. 

Ea îmi zâmbeşte tâmp şi ridică din umeri din nou. 

— Ah, nu încerca să fii drăgălaşă cu mine, domnişoară 
Steele. În acest moment, vreau să... 

Am avut răspunsul în tot acest timp. 

O vreau pe ea. 

Aici. 

Acum. 

Nu. Stai așa! 

— Nu-mi vine să cred că m-ai lăsat să aştept. 

Mă privește în timp ce-mi pun la cale planul. Ceva pe 
măsura acestui tupeu. 

— Cred că se impune o mică pedeapsă, domnişoară 
Steele. 


Am o voce joasă. Prevestitoare de lucruri dubioase. 

Ana face un pas în spate. Are de gând să fugă? 

— Acesta e jocul? Pentru că te voi prinde. 

Are un surâs jucăuş şi molipsitor. 

— Şi-ţi muşti buza, adaug. 

Mai face un pas în spate şi se întoarce ca să o ia la goană, 
dar eu mă grăbesc şi o prind. Ea chițăie, iar eu o arunc peste 
umăr şi mă îndrept spre baia mea — nu, spre baia noastră. 

— Christian! 

Mă plesneşte la fund. 

O plesnesc şi eu. Cu toată puterea. 

— Au! ţipă ea. 

— Hai să facem duș, spun eu, cărând-o în spinare pe 
coridor. 

— Lasă-mă jos! 

Se zbate pe umărul meu, dar brațul meu i-a încătuşat 
coapsele. Gemetele şi chicotelile ei mă fac să râd. Îi place 
chestia asta la nebunie. 

Și mie la fel. 

Zâmbesc larg şi deschid uşa băii. 

— Ții mult la pantofii ăştia? o întreb. 

Par destul de scumpi. 

— Aş prefera să atingă pământul. 

Vorbeşte înăbușit. Cred că se preface scandalizată şi, în 
acelaşi timp, încearcă să nu râdă. 

— Dorinţa ta e poruncă pentru mine, domnişoară Steele. 

Îi scot pantofii şi-i arunc pe gresie. Îmi golesc buzunarele: 
telefonul, cheile, portofelul, dar mai ales noul meu breloc. Nu 
vreau să-l ud. Cu buzunarele goale, intru în duş, cu Ana pe 
umăr. 

— Christian! ţipă ea. 

O ignor şi dau drumul la apă, care se revarsă penste 
amândoi, dar mai ales peste spinarea Anei. E rece. Ea chițăie 
şi râde în acelaşi timp, zbătându-se pe umărul meu. 

— Nu! Lasă-mă jos! spune ea printre chicoteli. 

Mă mai plesneşte o dată la fund şi mă îndur de soarta ei. 

Îi dau drumul şi îi las trupul îmbrăcat şi ud să alunece 
peste trupul meu. 


E roşie la față. Are ochii strălucitori, minunaţi. E 
captivantă. 

Ah, iubito! 

Ai spus da. 

Îi cuprind faţa şi o sărut, lipindu-mi tandru buzele de ale 
ei. Îi venerez gura, i-o savurez. Închide ochii şi-mi acceptă 
sărutările, sărutându-mă şi ea cu o dulce disperare sub apa 
care curge. 

Apa s-a mai încălzit acum şi Ana îşi bagă mâinile pe sub 
cămaşa mea udă leoarcă. Mi-o scoate din pantaloni. Iar eu 
gem în gura ei, dar nu mă pot opri din sărutat. 

Nu pot să încetez să o iubesc. 

Nu voi înceta niciodată să o iubesc. 

Niciodată. 

Încetişor, începe să-mi deschidă nasturii cămăşii, iar eu 
mă întind după fermoarul rochiei ei. I-l desfac, simţindu-i 
trupul cald la atingerea degetelor mele. 

Ah! Atingerea ei... Vreau mai mult. O sărut apăsat, iar 
limba mea îi explorează gura. 

Geme şi-mi deschide brusc cămaşa, iar nasturii zboară şi 
aterizează în cabina de duş. 

Uau! 

Ana! 

Îmi trage cămaşa pe umeri şi mă lipeşte de faianţă. Dar nu 
mi-o poate scoate. 

— Butonii. 

Ridic încheieturile. Degetele ei îi desfac cu ușurință, 
lăsându-i să cadă pe jos, urmaţi de cămașă. Mâinile ei 
înflăcărate ajung la talia pantalonilor. 

O, nu! 

Încă nu... 

O prind de umeri şi o răsucesc, ca să pot ajunge mai lesne 
la fermoar. I-l deschid de tot şi-i trag rochia în jos, chiar sub 
sâni. Încă are mâinile captive în mâneci, ceea ce-i îngrădeşte 
mişcările. 

Îmi place asta. 

Îi dau la o parte părul ud de pe gât, mă aplec şi, cu limba, 
gust apa care-i curge pe piele, de la gât până la rădăcina 
părului. 


Are un gust atât de bun! 

Îmi trec buzele peste umărul ei, sărutând-o, sugând-o, iar 
erecţia începe să-mi împungă pantalonii. Ea îşi pune mâinile 
pe faianţă şi geme în vreme ce eu îi sărut locul meu preferat, 
acela din spatele urechii. Îi deschid uşor sutienul şi i-l dau jos, 
cuprinzându-i apoi sânii cu mâinile. Gem de încântare. Are 
nişte țâţe grozave. 

Care reacționează la atingerea mea. 

— Eşti atât de frumoasă, îi şoptesc eu la ureche. 

Ea îşi înclină capul într-o parte, lăsând la vedere gâtul, 
apoi îşi lipeşte sânii de palmele mele. Se răsuceşte, încă 
prizonieră în propria rochie, şi-mi găseşte erecţia. 

Inspir profund şi-mi împing penisul nerăbdător în 
mâinile ei. Atingerea degetelor ei prin pantalonii uzi e de-a 
dreptul erotică. 

O trag uşor de sfârcuri, mai întâi între degetul mare şi 
arătător, apoi le ciupesc uşor. Ea scânceșşte, tare şi clar, iar 
sfârcurile se întăresc şi se alungesc sub atingerea mea. 

— Da, şoptesc eu. 

Hai să te aud, iubito! 

O răsucesc şi-mi lipesc buzele de ale ei, dezbrăcând-o de 
rochie şi de chiloți, lăsând-o goală în faţa ochilor mei; hainele 
ei s-au transformat într-o grămăjoară udă la picioarele 
noastre. 

Ia gelul de duș şi-şi toarnă puţin în palmă. Ridică privirea 
la mine, cerându-mi permisiunea, şi așteaptă. 

Bine. O să facem asta. 

Inspir adânc şi dau din cap. 

Cu o tandreţe dureroasă, îmi pune o mână pe piept. 
Încremenesc, iar ea întinde uşor săpunul, desenându-mi 
cerculeţe pe piele. Întunericul nu spune nimic. 

Dar eu sunt încordat. 

Tot. 

La naiba! 

Relaxează-te, Grey! 

Nu vrea să-ţi facă niciun rău. 

După o clipă, o prind de şolduri şi îi privesc chipul. 
Concentrarea. Compasiunea. Totul e acolo. Respirația mi se 
accelerează. Dar e în regulă. Pot să îndur. 


— E în regulă? întreabă ea. 

— Da, şoptesc eu. 

Îşi trece mâinile peste trupul meu, ca să mă spele la 
subsuori, pe coaste, în jos pe abdomen, şi apoi mai jos, înspre 
talia pantalonilor. Expir. 

— E rândul meu. 

Ieşim de sub jet şi mă întind să iau şamponul. Îi pun puţin 
şampon în păr şi încep să o masez. Închide ochii şi mormăie 
de plăcere. 

Chicotesc, e o chestie foarte plăcută. 

— Îţi place? 

— Hmm... 

— Şi mie. 

O sărut pe frunte şi continui să-i masez pielea capului. 

— Întoarce-te! 

Se supune imediat, iar eu o spăl în continuare pe păr. 
Când termin, are capul plin de clăbuc. O bag din nou sub 
duş. 

— Lasă-ţi capul pe spate! 

Ana mă ascultă, iar eu îi limpezesc părul. 

Nimic nu-mi place mai mult decât să am grijă de iubita 
mea. 

În toate sensurile. 

Se răsuceşte şi mă prinde de talia pantalonilor. 

— Vreau să te spăl de sus până jos, spune ea. 

Ridic mâinile, în semn de capitulare. 

Sunt al tău, Ana. la-mă! 

Mă dezbracă, eliberându-mi erecţia — iar pantalonii şi 
boxerii mei se alătură grămezii de haine de pe jos. 

— Pare că te bucuri că mă vezi, zice ea. 

— Mă bucur întotdeauna să te văd, domnişoară Steele. 

Zâmbim unul la altul, apoi ia un burete şi-l săpuneşte. Mă 
surprinde puţin când începe să mă spele pe piept şi coboară 
spre penisul meu nerăbdător. 

O, da! 

Dă drumul buretelui şi pune mâinile pe mine. 

La naiba! 

Închid ochii, în timp ce ea îşi strânge degetele în jurul 
erecţiei mele. Îmi încordez şoldurile şi gem. Exact aşa vreau 


să-mi petrec primele ore ale dimineţii de sâmbătă, după ce- 
am trecut pe lângă moarte. 

Stai! 

Deschid ochii şi o privesc fix. 

— E sâmbătă. 

O cuprind de talie, o trag lângă mine și o sărut. 

Fără prezervative. 

Mâna mea, udă şi alunecoasă, îi coboară pe trup, pe sâni, 
pe abdomen, până la sex. O tachinez cu degetele, în timp ce-i 
devorez gura şi limba, ținându-i capul cu cealaltă mână. Îi 
strecor degetele înăuntru, iar ea geme aproape de buzele 
mele. 

— Da, şuier eu. 

E pregătită. O ridic, cu mâinile pe spatele ei. 

— Încolăceşte-ţi picioarele în jurul meu, iubito! 

Face cum i-am spus, învăluindu-mă ca o mătase caldă, 
jilavă. O lipesc de perete. 

Pielea mea se atinge de a ei. 

— Deschide ochii. Vreau să te văd. 

Ridică privirea la mine, cu pupilele largi şi pline de 
dorință. O pătrund uşor, fără să-mi iau ochii de la ea. Mă 
opresc. Ținând-o lipită de mine. Simţind-o. 

— Eşti a mea, Anastasia. 

— Întotdeauna. 

Răspunsul ei mă face să mă simt stăpânul lumii. 

— Şi acum putem să-i anunţăm şi pe ceilalți, pentru că ai 
spus da. 

Mă înclin, o sărut şi ies din ea, luându-mi un răgaz. 
Savurând. Închide ochii şi-şi dă capul pe spate, în timp ce ne 
mișcăm la unison. 

Noi. 

Împreună. 

Ca unul singur. 

Măresc ritmul. Am nevoie de mai mult. Am nevoie de ea. 
Mă bucur de ea. O iubesc. Micile ei ţipete mă excită, 
spunându-mi că e din ce în ce mai excitată. Datorită mie. 
Trăgându-şi-o cu mine. 

Țipă când îşi dă drumul, cu capul sprijinit de perete, iar eu 
o urmez, atingând orgasmul şi îngropându-mi fața în gâtul ei. 


Mă las uşor în jos, în timp ce jetul de apă curge peste noi. 
Îi ţin faţa în mâinile mele şi-mi dau seama că plânge. 

Iubito! 

Îi sărut lacrimile ca să le şterg. 

Ea se întoarce cu spatele la mine şi niciunul dintre noi nu 
spune nimic. Tăcerea noastră e de aur. Linişte. După toată 
harababura din după-amiaza şi seara asta, după aterizarea 
forțată, după maratonul pe coclauri, după drumul care nu se 
mai sfârșea, am găsit un strop de linişte. Îmi odihnesc bărbia 
pe capul ei, o ţin în braţe şi am picioarele încolăcite în jurul 
ei. O iubesc pe femeia aceasta — pe tânăra asta frumoasă şi 
curajoasă, care în curând va deveni femeia mea. 

Doamna Grey. 

Zâmbesc şi îi sărut părul ud, şi ne lăsăm amândoi pradă 
apei care se revarsă în cascade. 

— Mi s-a încreţit pielea pe degete, remarcă ea, privindu-şi 
mâinile. 

Îi iau degetele şi le sărut pe rând. 

— Cred că ar trebui să ieşim din dușul ăsta mai repede. 

— Eu mă simt bine aici, spune ea. 

Și eu, iubito. Şi eu. 

Se cuibăreşte lângă mine şi se uită fix la degetele mele de 
la picioare, cred. Apoi chicoteşte. 

— Te amuză ceva, domnişoară Steele? 

— A fost o săptămână plină. 

— Cu siguranţă. 

— Slavă Cerului că te-ai întors întreg, domnule Grey. 

Brusc, devine serioasă. 

Puteam să nu fiu acum aici. 

Rahat! 

Dacă... 

Înghit în sec pentru că simt că mă sufoc şi-mi amintesc 
pământul apropiindu-se de mine şi de Ros cu viteză, când ne 
aflam în cabina lui Charlie Tango. Mă cutremur. 

— Mi-a fost teamă, şoptesc. 

— Mai devreme? 

Dau din cap. 

— Deci ai povestit o versiune înfrumuseţată ca să nu-ţi 
sperii familia? 


— Da. Zburam prea jos ca să aterizez în siguranţă. Dar 
cumva am reuşit. 

Se holbează la bine, înfricoşată. 

— Cât de rău a fost? 

— Rău. Pentru câteva nenorocite de secunde, am crezut că 
n-o să te mai văd niciodată. 

E o confesiune foarte, foarte întunecată. 

Se mișcă şi mă ia în braţe. 

— Nu-mi pot imagina viaţa fără tine, Christian. Te iubesc 
atât de mult, încât mi se face frică. 

Uau! 

Dar şi eu simt la fel. 

— Şi eu. Viaţa mea ar fi goală fără tine. Te iubesc atât de 
mult! 

O strâng în braţe şi o sărut pe păr. 

— N-o să te las niciodată să pleci. 

— Nu vreau să plec, niciodată. 

Mă pupă pe gât, iar eu mă înclin şi o sărut. 

Simt că mi-au amorţit picioarele. 

— Hai să ne uscăm şi să ne băgăm în pat. Sunt obosit şi tu 
pari frântă. 

Ridică din sprânceană. 

— Ai ceva de spus, domnişoară Steele? 

Scutură din cap şi se ridică, aşteptându-mă. Ne luăm 
hainele, iar eu culeg butonii. Ana auncă hainele îmbibate de 
apă în chiuvetă. 

— Mă ocup mâine de astea, spune ea. 

— Bună idee! 

O înfăşor într-un prosop şi-mi pun şi eu unul în jurul 
taliei. Ne spălăm pe dinţi, iar ea îmi zâmbeşte frivol, eu la fel, 
şi încercăm amândoi să nu râdem şi să nu ne înecăm cu pasta 
de dinţi. 

Am din nou paisprezece ani. 

În sensul bun. 

x 


Îi usuc părul şi ea se suie în pat. Pare aşa cum mă simt și 
eu, adică epuizată. Mai arunc o privire spre breloc şi spre 
cuvântul cel mai drag mie din toată limba engleză. 


Un cuvânt plin de speranţă și de posibilităţi. 

A spus da. 

Surâd şi mă bag şi eu în pat. 

— E foarte mişto. Cel mai frumos cadou de ziua mea pe 
care l-am primit vreodată. Mai tare decât atunci când 
Giuseppe DeNatale mi-a semnat afişul. 

— Ți-aş fi spus mai devreme, dar cum tot urma să vină 
ziua ta... 

Ana ridică din umăr. 

— Ce-i poţi oferi unui om care are totul? M-am gândit 
să... mă dăruiesc pe mine. 

Pun brelocul pe noptieră şi mă cuibăresc lângă Ana, 
trăgând-o în braţele mele. 

— E perfect. Ca tine. 

— Nu sunt deloc perfectă, Christian. 

— Mustăceşti la mine, domnişoară Steele? 

— Poate, chicoteşte ea. 

Îmi pot da seama, Ana. Limbajul trupului te dă de gol. 

— Pot să te întreb ceva? adaugă ea. 

— Desigur. 

— N-ai sunat de pe drumul de-ntoarcere dinspre 
Portland. A fost din cauza lui José? Îţi făceai griji că am rămas 
singură cu el? 

Poate... 

Mă simt ca un idiot. Credeam că se distrează la bar. Habar 
n-aveam că... 

— Ştii cât de ridicolă e chestia asta? zice ea, întorcându-se 
spre mine, cu ochii plini de reproș. La ce stres ne-ai supus, pe 
mine şi familia ta? Cu toţii te iubim foarte mult. 

— Nu m-am gândit că o să fiţi atât de îngrijorați. 

— Când o să-ţi intre în tărtăcuţa aia tare că eşti iubit? 

— Tărtăcuţă tare? 

— Da. Tărtăcuţă tare. 

— Nu cred că densitatea osoasă a craniului mei e mult 
mai ridicată decât a oricărui alt os din corpul meu. 

— Vorbesc serios! Nu mai încerca să mă faci să râd. Sunt 
în continuare un pic supărată pe tine, deşi mă bucur că te-ai 
întors acasă teafăr, când eu credeam că... 


Se opreşte şi înghite în sec, apoi continuă pe un ton mai 
calm. 

— Mă rog, ştii bine ce credeam. 

Îi mângâi obrazul. 

— Îmi pare rău. E OK? 

— Şi biata mama ta. A fost foarte emoţionant, să te văd cu 
ea, spune ea încet. 

— N-am văzut-o nicidată aşa. 

Grace hohotind. 

Mama. 

Mama suspinând. 

— Da, a fost ceva deosebit. În mod obişnuit, e foarte 
echilibrată. A fost de-a dreptul şocant. 

— Vezi? Toată lumea te iubeşte. Poate că acum o să începi 
să crezi la lucrul acesta. 

Mă sărută. 

— La mulţi ani, Christian. Mă bucur că eşti aici ca să ne 
bucurăm de ziua aceasta împreună. Şi încă n-ai văzut ce ți- 
am pregătit pentru mâine, mă rog, pentru azi. 

— Mai e ceva? 

Sunt uluit. Ce mi-aş mai putea dori? 

— O, da, domnule Grey, dar va trebui să aștepți până 
atunci. 

Se cuibăreşte lângă mine şi închide ochii şi adoarme în 
câteva clipe. Sunt uluit de cât de repede poate adormi. 

— Tubita mea scumpă. Îmi pare rău. Îmi pare rău că te-am 
făcut să te-ngrijorezi, şoptesc şi o sărut pe frunte. 

Închid ochii, mai mulţumit decât m-am simţit vreodată în 
toată viaţa mea. 


Ana, cu părul ei roşu şi zâmbetele ei generoase, e cu mine în 
Charlie Tango. 

Hai să urmărim răsăritul. 

Ea râde. Relaxată. Tânără. Iubita mea. 

Lumina din jurul nostru e aurie. 

Ea e aurie. 

Şi eu sunt auriu. 

Tuşesc. E fum. Fum peste tot. 


N-o mai văd pe Ana. A dispărut în fum. 


Şi ne prăbuşim. În gol. 

Cădem cu repeziciune. În Charlie Tango. 

Pământul se apropie cu rapiditate. 

Închid ochii, așteptând impactul. 

Dar acesta nu se petrece. 

Suntem în livadă. 

Pomii sunt încărcaţi de mere. 

Ana zâmbeşte, cu părul despletit şi legănându-se în bătaia 
vântului. 

Îmi întinde două mere. Unul roşu. Unul verde. 

Alege! 

Alege! 

Roşu. Verde. 

Surâd. Și iau mărul roşu. 

Mărul mai dulce. 

Ana mă ia de mână şi ne plimbăm. 

Mână-n mână. 

Pe lângă beţivii şi drogaţii de lângă magazinul de băuturi din 
Detroit. 

Ne fac cu mâna şi ridică pungile cafenii în semn de salut. 
Pe lângă Esclava. Elena zâmbeşte şi face cu mâna. 

Pe lângă Leila. Leila zâmbeşte şi face cu mâna. 

Ana îmi ia mărul. Muşcă din el. 

Mmm... gustos. Îşi linge buzele. 

Delicios. Îmi place la nebunie. 

Eu l-am făcut. Cu Bunicul. 

Uau! Ce priceput ești! 

Zâmbeşte şi se învârte, şi părul i se leagănă în zbor. 


Te iubesc, strigă ea. Te iubesc, Christian Grey! 


Mă trezesc, speriat de visul meu. Dar rămân doar cu un 
gust plăcut, când de obicei visele mele mă înspăimântă. 

Efectul Anastasia Steele. 

Zâmbesc şi mă uit în jur. Nu e lângă mine. Înainte de a mă 
da jos din pat, îmi verific telefonul încărcat. Am o mulțime de 
mesaje, majoritatea de la Sam, dar nu am chef de el în 
momentul ăsta. Închid telefonul și iau brelocul, admirându-l 
încă o dată. 


A spus da. 

N-a fost cea mai romantică cerere în căsătorie. 

Are dreptate. Merită mai mult. Dacă vrea porcăria cu 
inimioare și floricele, trebuie să mă implic. Îmi vine o idee şi 
caut pe Google un florar în apropierea casei părinților mei. 
Nu s-a deschis încă, aşa că las un mesaj vocal. 

Rahat! O să am nevoie de un inel. Astăzi. 

O să mă ocup de asta mai târziu. 

Între timp, mă duc să o caut pe Ana. Nu e la baie. Mă 
îndrept spre living şi-i aud vocea. Vorbeşte cu prietenul ei. 
Mă opresc. Şi ascult. 

— Chiar îţi place de el, nu-i așa? spune José. 

— Îl iubesc, José. 

Asta-i iubita mea. 

— Cum să nu-l iubeşti? zice José şi cred că se referă la 
apartamentul meu. 

— Vai, mulțumesc! exclamă Ana, jignită. 

Ce dobitoc! 

— Hei, Ana, glumesc, încearcă José să o împace. Serios, 
glumesc. N-ai fost niciodată felul acela de fată. 

Nu. Nu e. Boule! 

— Omleta îţi place? îl întreabă ea. 

— Sigur. 

— Şi mie, spun eu, intrând în bucătărie, luându-i pe 
amândoi prin surprindere. Jose, îl salut eu dând din cap. 

— Christian, mă salută şi el. 

Mda. Te-am auzit, nenorocitule, cum râdeai de iubita mea. 

Ea îmi aruncă o privire ciudată. Ştie ce fac. 

— Voiam să-ţi aduc micul dejun la pat, spune ea. 

Mă duc la ea, în faţa fotografului, îi ridic bărbia şi o sărut 
lung, apăsat şi zgomotos. 

— Bună dimineaţa, Anastasia, şoptesc eu. 

— Bună dimineaţa, Christian. La mulţi ani, zice ea şi-mi 
zâmbeşte timid. 

— De-abia aştept să primesc şi celălalt cadou, spun, iar ea 
se înroşeşte şi se uită agitată înspre Rodriguez. 

Oh! Ce-a pus oare la cale? 

Rodriguez arată de parcă ar fi înghiţit o lămâie. 

Foarte bine. 


— Deci ce planuri ai pe ziua de azi, José? îl întreb, 
politicos. 

— Mă duc să mă-ntâlnesc cu tata şi cu Ray, tatăl Anei. 

— Se cunosc? zic eu, încruntându-mă la auzul acestei noi 
informaţii. 

— Da, au fost împreună în armată. Au pierdut legătura 
până când Ana şi cu mine am intrat la facultate. E oarecum 
interesant... Acum sunt cei mai buni prieteni. Mergem la 
pescuit. 

— La pescuit? 

Nu prea pare genul. 

— Mda... nişte capturi grozave în apele de pe coastă. 
Păstrăvii-curcubeu cresc acolo foarte mari. 

— Corect. Fratele meu, Elliot, şi cu mine am prins acolo 
unul de cinşpe kile jumate. 

—  Cinşpe kile jumate? spune José şi pare sincer 
impresionat. Nu e rău deloc. Totuşi tatăl Anei deţine 
recordul. Un păstrăv de nouăşpe kile jumate. 

— Glumeşti! N-a spus niciodată. 

Dar Ray nu e lăudăros. Nu-i stă în fire, e ca fiica lui. 

— La mulţi ani, apropo. 

— Mulţumesc. Deci, ţie unde-ţi place să pescuiești? 

— În tot Pacificul de Nord-Vest. Locul preferat al tatei e 
Skagit. 

— Serios? Acolo e și al tatei. 

Sunt din nou surprins. 

— EI preferă coasta canadiană. Ray însă preferă coasta 
americană. 

— Se ceartă din cauza asta? 

— Sigur, după o bere, două. 

José zâmbeşte, iar cu mă aşez lângă el la blatul din 
bucătărie. Poate că nu e atât de dobitoc cum credeam. 

— Deci tatălui îi place Skagit. Dar ție? îl întreb. 

— Eu prefer coasta. 

— Serios? 

— Pescuitul în ocean e mai greu. Mai palpitant. Mai 
provocator. Iubesc oceanul. 

— Îmi amintesc peisajele marine din expoziţia ta. Erau 
foarte reuşite. Apropo, mulțumesc că ai adus portretele. 


E stânjenit de compliment. 

— Nicio problemă. Ţie unde-ţi place să pescuieşti? 

Discutăm despre avantajele şi dezavantajele pescuitului în 
râuri, lacuri şi ocean. Şi el e pasionat. 

Ana pregăteşte micul dejun şi se uită la noi — fericită, 
probabil, că ne înţelegem bine. 

Ne pune în față câte o omletă aburindă şi o cafea și se 
aşază lângă mine, mâncând granola. Discuţia trece de la 
pescuit la baseball şi sper să n-o plictisim prea tare. Vorbim 
despre următorul meci al celor de la Mariners — e fan — şi- 
mi dau seama că José şi cu mine avem multe în comun. 
Inclusiv faptul că iubim aceeaşi femeie. 

Femeia care a acceptat să-mi devină soţie. 

Mor să-i spun, dar mă potolesc. 

După ce-mi termin micul dejun, mă schimb repede în 
jeanşi şi tricou. Când mă întorc în bucătărie, Jose termină de 
mâncat. 

— Ana, a fost delicios. 

— Mulţumesc. 

Se înroşeşte ca răspuns la lauda lui José. 

— Trebuie să plec. Am de condus până la Bandera ca să 
mă-ntâlnesc cu bătrânul. 

— Bandera? întreb eu. 

— Da, pescuim păstrăvi în Pădurea Naţională Mount 
Baker. Într-unul din lacurile din apropiere. 

— În care? 

— Lower Tuscohatchie. 

— Nu cred că-l ştiu. Fir întins! 

— Mulţumesc. 

— Salută-l pe Ray din partea mea, adaugă Ana. 

— Aşa o să fac. 

Braţ la braţ, Ana şi cu mine îl însoţim pe José în foaier. 

— Mulţumesc că m-ai lăsat să dorm aici, spune el, 
strângându-mi mâna. 

— Oricând, îi răspund. 

Şi sunt surprins de faptul că am vorbit serios. Pare 
inofensiv, ca un căţelus. O îmbrățișează pe Ana şi, spre 
uimirea mea, nu simt nevoia să-i rup mâinile. 

— Ai grijă, Ana! 


— Sigur. Mă bucur că te-am văzut. Data viitoare o să 
ieşim în oraş, spune ea când păşeşte în lift. 

— O să-mi aduc aminte. 

Ne face cu mâna şi uşile se închid. 

— Vezi, nu-i aşa nasol, spune Ana. 

Poate. 

— În continuare vrea să ţi-o tragă, Ana. Dar nu pot să 
spun că-l condamn. 

— Christian, nu-i adevărat! 

— Habar n-ai, nu-i aşa? Te doreşte! Grupa mare. 

— Christian, e doar un prieten, un prieten bun. 

Ridic mâinile, resemnat. 

— Nu vreau să ne certăm. 

— Nici eu. 

— Nu i-ai spus că ne căsătorim. 

— Nu. M-am gândit că trebuie să le spun mai întâi mamei 
şi lui Ray. 

— Da, ai dreptate. Şi... ăăă... ar trebui să te cer de soţie 
tatălui tău. 


Ea râde. 
— Ah, Christian — nu suntem în secolul al 
optsprezecelea. 


— E ceva tradițional. 

Şi nu m-am gândit niciodată că va trebui să-i cer vreunui 
tată mâna fiicei sale. Lasă-mă să savurez momentul ăsta. Te 
rog! 

— Hai să vorbim despre asta mai târziu, spune ea. Vreau 
să-ți dau şi celălalt cadou. 

Alt cadou? 

Nimic nu poate depăşi brelocul. 

Are un zâmbet poznaş şi dinţii i se înfig în buza de jos. 

— Îţi muşti buza din nou. 

O prind uşor de bărbie. Ea mă priveşte timid, dar îşi 
îndreaptă umerii, mă ia de mână şi mă duce înapoi în 
dormitor. De sub pat scoate două cutii de cadouri frumos 
împachetate. 

— Două? 

— Pe acesta l-am cumpărat înainte de... ăăă... incidentul 
de ieri. Acum nu mai sunt aşa de sigură de el. 


Îmi dă unul dintre pachete, dar pare agitată. 

— Eşti convinsă că vrei să-l deschid? 

Dă din cap că da. Rup ambalajul. 

— Charlie Tango, şopteşte Ana. 

În cutii se află piesele unui mic elicopter de lemn. Dar ce 
mă dă pe spate este elicea. 

— Energie solară. Uau! 

Ce cadou atent ales! Şi o amintire din trecut revine la 
suprafață. Primul meu Crăciun. Primul meu Crăciun 
adevărat cu mama și tata. 


Elicopterul meu poate zbura. 

Elicopterul meu e albastru. 

Zboară în jurul bradului de Crăciun. 

Zboară deasupra pianului şi aterizează pe clape. 
Zboară deasupra mamei şi zboară deasupra tatei. 
Zboară deasupra lui Lelliot, care se joacă cu Lego. 


Ana mă priveşte, iar eu mă aşez şi încep să-l asamblez. Se 
construieşte uşor şi în curând ţin în mâini micul elicopter 
albastru. 

Îmi place la nebunie. 

Îi zâmbesc Anei şi mă duc la fereastra balconului, privind 
cum elicele încep să se învârtă sub razele calde ale soarelui. 

— Uită-te la asta. O putem face deja cu tehnologia aceasta. 

Ridic elicopterul în dreptul ochilor, privind cum energia 
solară se transformă în energie mecanică. Elicele se rotesc la 
nesfârşit, din ce în ce mai repede. 

Uau! Toate astea în jucăria unui copil. 

Sunt atât de multe pe care le putem face cu această 
tehnologie simplă! Provocarea e cum să înmagazinăm această 
energie. Grafenul ar fi o soluţie... dar oare putem produce 
baterii destul de eficiente? Baterii care să se încarce repede şi 
care să dureze... 

— Îţi place? îmi întrerupe Ana gândurile. 

— Ana, îmi place la nebunie. Mulţumesc. 

O iau în braţe, o sărut şi privesc elicea învârtindu-se. 


— O să-l pun lângă planorul de la birou. 

Pun mâna în calea luminii și elicele încetinesc şi se opresc 
de tot. 

În lumină ne mişcăm. 

În umbră încetinim. 

În întuneric ne oprim. 

Hmm... Cât de filosofic, Grey! 

Asta a făcut Ana pentru mine. M-a scos la lumină şi chiar 
îmi place asta. 

Îl pun pe Charlie Tango Mark II pe raft. 

— O să-mi țină companie când îl vom recupera pe Charlie 
Tango. 

— E recuperabil? 

— Nu ştiu. Sper. Dacă nu, o să-mi fie dor de el. 

Ana mă priveşte cu atenţie. 

— Ce e în cealaltă cutie? întreb. 

— Nu ştiu sigur dacă acest cadou e pentru tine sau e 
pentru mine. 

— Serios? 

Îmi întinde şi cea de-a doua cutie. E mai grea şi din ea se 
aude ceva dacă o zgâlțâi. Ana îşi dă părul peste umăr şi se 
mută de pe-un picior pe celălalt. 

— De ce eşti atât de agitată? 

Pare entuziasmată, dar şi un pic stingherită. 

— Mä intrigi, domnişoară Steele. Trebuie să-ţi 
mărturisesc că-mi place reacţia ta. Ce-ai pus la cale? 

Scot capacul cutiei şi deasupra unei bucăţi de material e o 
felicitare mică. 


De Ziua ta 

Fă-mi Lucruri neobrăzate. 
Te rog. 

Ata, AnA X 


O săgetez cu privirea. 

Ce-nseamnă asta? 

— Să-ţi fac lucruri neobrăzate? întreb eu. 

Dă din cap şi înghite în sec. E agitată şi în străfundul 
sufletului meu ştiu ce vrea să spună. Vorbeşte despre camera 


de joacă. 

Eşti pregătit pentru asta, Grey? 

Dau la o parte învelișul care ascunde conţinutul cutiei şi 
găsesc o mască. OK, vrea să fie legată la ochi. Lângă ea sunt 
nişte cleme de sfârcuri. Ah, nu astea. Sunt păcătoase. Nu sunt 
pentru începători. Lângă ele e un dop anal, dar acesta e mult 
prea mare. Mi-a pus acolo şi iPod-ul, lucru care mă încântă. 
Cred că-i plac preferinţele mele muzicale. Şi mai e și cravata 
mea argintie Brioni, deci vrea să fie legată. 

La urmă de tot, aşa cum bănuiam, e cheia de la camera de 
joacă. 

Se uită la mine cu ochii ei mari şi albaştri. 

— Deci vrei să ne jucăm? o întreb, cu voce moale şi 
răguşită. 

— Da. 

— De ziua mea? 

— Da. 

Răspunsul ei de-abia se-aude. 

Face asta pentru că ea crede că asta-mi doresc eu? Ce 
facem noi nu e destul pentru ea? Oare sunt pregătit pentru 
asta? 

— Eşti sigură? insist. 

— Nu cu bicele şi alte chestii. 

— Înţeleg. 

— Atunci, da. Sunt sigură. 

Mă derutează. În fiecare zi. Mă uit fix la conținutul cutiei. 
Uneori e pur şi simplu uimitoare. 

— Înnebunită de sex şi nesătulă, mormăi eu. În fine, cred 
că putem face ceva cu chestiile astea. 

Dacă asta îşi doreşte — şi vorbele ei îmi revin în minte ca 
un vârtej. M-a tot rugat, la nesfârşit. 

Îmi place futaiul tău pervers. 

Dacă eu câștig, Christian, va trebui să mă duci înapoi în 
camera de joacă. 

Cameră Roşie, venim. 

Vreau o demonstraţie. Îmi place să fiu legată. 

Pun obiectele la loc în cutie. 

Ne-am putea distra puţin. 


Şi scânteia de nerăbdare se aprinde şi arde mocnit 
înlăuntrul meu. N-am mai simţit asta de la ultima noastră 
prezență în camera de joacă. O privesc cu ochii mijiți şi-i 
întind mâna. 

— Acum, spun eu. 

O să văd cât de dornică e cu adevărat. 

Îşi pune mâna în mâna mea. 

Bine, atunci, o s-o facem. 

— Haide! 

Am un milion de lucruri de făcut din cauza prăbuşirii de 
ieri, dar mă doare-n cot. E ziua mea şi o să mă distrez puțin 
cu logodnica mea. Mă opresc la ușa camerei de joacă. 

— Eşti sigură? 

— Da, spune ea. 

— E ceva ce nu vrei să faci? 

Cade pe gânduri preț de o clipă. 

— Nu vreau să-mi faci poze. 

De ce naiba spune una ca asta? De ce-aş vrea să-i fac 
fotografii? 

Grey! Sigur că asta ai face, dacă ar accepta. 

— Bine, o aprob eu, întrebându-mă de unde i-a dat prin 
cap rugămintea asta. 

Oare ştie? E imposibil. 

Descui uşa, deopotrivă speriat şi excitat — exact ca prima 
oară când am adus-o aici. Îi fac loc să intre şi închid uşa. 

Pentru prima oară de când m-a părăsit, camera pare 
primitoare. 

Pot să fac asta. 

Pun cutia pe dulap, scot iPod-ul, îl aşez în suportul lui şi 
pornesc sistemul de sonorizare. Muzica se aude în boxe. 
Eurythmics. Da. Cântecul ăsta a ieşit în anul dinaintea 
nașterii mele. Are un ritm seducător. Îmi place la nebunie. 
Da, cred că-i va plăcea şi Anei. Îl pun pe repeat şi aud cum 
melodia începe. E puţin cam tare, aşa că dau volumul mai 
mic. 

Când mă întorc la ea, o găsesc în mijlocul camerei, 
privindu-mă, cu o expresie lascivă, plină de dorinţă. Dinţii ei 
muşcă din buza de jos, iar şoldurile i se leagănă în ritmul 
muzicii. 


Ah, Ana, fiinţă senzuală! 

Mă duc la ea şi o prind uşor de bărbie, eliberându-i buza. 

— Ce vrei să facem, Anastasia? şoptesc şi o sărut cast pe 
colțul gurii, ţinându-mi degetele pe bărbia ei. 

— E ziua ta. Ce vrei tu, gâfâie ea şi ochii ei întunecați mă 
privesc fix, plini de promisiuni. 

La naiba! 

Parcă a vorbit direct cu penisul meu. 

Îmi trec degetul mare peste buza ei de jos. 

— Suntem aici pentru că tu ai impresia că eu vreau să fiu 
aici? 

— Nu. Și eu vreau să fiu aici. 

E o sirenă. 

Sirena mea. 

În cazul ăsta, să începem cu începutul. 

— Ah, sunt atât de multe posibilităţi, domnişoară Steele. 
Dar să-ncepem prin a te dezbrăca. 

Trag de cordonul halatului ei, desfăcându-l, iar halatul se 
deschide dându-i la iveala cămaşa de noapte de mătase. Mă 
dau înapoi şi mă așez pe braţul canapelei. 

— Scoate-ţi hainele! Încet... 

Domnişoarei Steele îi plac provocările. 

Îşi scoate halatul şi-l lasă să cadă ca un nor pe podea, în 
timp ce nu-şi ia ochii de pe mine. Mi s-a sculat. Instantaneu, 
pentru că dorința îmi străbate tot trupul. Îmi trec degetul 
peste buze ca să nu fiu tentat să o ating. 

Îşi ridică ambele bretele ale cămăşii de noapte de pe 
umeri, privindu-mă, apoi le dă drumul, iar cămaşa îi pluteşte 
în jos, pe trup, căzând lângă halatul de pe podea. E dezgolită 
în faţa mea, în toată splendoarea ei. 

Nu-şi desprinde ochii de pe mine, iar asta e o mare 
diferenţă. 

E mai excitant, pentru că nu mă mai pot ascunde. 

Îmi vine o idee şi mă duc la comodă, scoțând cravata din 
cutia de cadouri. O mângâi cu degetele şi mă întorc la locul 
în care ea aşteaptă răbdătoare. 

— Cred că-ţi lipseşte ceva, domnişoară Steele. 

I-o pun în jurul gâtului şi fac repede un nod, lăsându-i 
capătul mai lung. Îmi trec degetele peste gâtul ei, iar ea geme. 


Las capătul să cadă astfel încât să-i atingă partea de sus a 
părului pubian. 

— Acum arăţi foarte bine, domnişoară Steele. 

O sărut în fugă. 

— Ce să fac eu acum cu tine? murmur eu. 

Iau cravata, o trag cu putere şi o forțez pe Ana să-mi cadă 
în brațe. Trupul ei gol lipit de al meu e ca un dispozitiv 
incendiar. Îmi înfig degetele în părul ei. Îmi lipesc gura de a 
ei, iar limba mea o caută pe a ei. 

Apăsat. Insistent. Aici nu se iau prizonieri. 

Are gustul dulcii mele Anastasia Steele. Aroma mea 
preferată. 

Cu cealaltă mână, îi cuprind fundul frumos. 

Când îi dau drumul, amândoi gâfâim. Sânii i se ridică şi-i 
coboară cu fiecare respiraţie. 

Ah, iubito! Ce-mi faci tu mie! 

Și ce vreau să-ţi fac eu ţie! 

— Întoarce-te, spun eu. 

Se supune imediat, iar eu îi scot elasticul din păr şi i-l 
împletesc. Părul despletit nu are ce căuta în camera de joacă. 
O trag uşor de coadă, ridicându-i capul. 

— Ai un păr superb, Anastasia. 

O sărut pe gât, iar ea freamătă. 

— Trebuie doar să-mi spui când să mă opresc. Ştii asta, 
nu-i aşa? şoptesc aproape de pielea ei. 

Dă din cap, cu ochii închişi. 

Dar, la naiba, pare fericită. 

O răsucesc şi prind capătul cravatei. 

— Vino! 

O conduc la comoda pe care stă cadoul ei, cu conţinutul la 
vedere. 

— Anastasia, obiectele astea... 

Ridic dopul anal. 

— Ăsta e prea mare. Tu eşti virgină acolo, nu vrei să începi 
cu ăsta. Vrem să-ncepem cu ăsta. 

Îi arăt degetul mic. 

Cască ochii incredibil de mari. 

Şi, trebuie să mărturisesc, unul dintre hobby-urile mele 
preferate e să o şochez pe Ana. 


— Doar un deget. Unul singur, adaug eu. Clemele astea 
sunt nasoale. 

Arăt spre clemele pentru sfârcuri. 

— O să le folosim pe astea. 

Scot o pereche mai blândă dintr-un sertar. 

— Sunt ajustabile. 

Le examinează. Fascinată. Îmi place cât e de curioasă. 

— Ai înţeles? întreb eu. 

— Da. O să-mi spui ce vrei să faci? 

— Nu. Inventez asta pe parcurs. Ăsta nu e un scenariu, 
Ana. 

— Cum trebuie să mă port? 

E o întrebare ciudată. 

— Cum vrei tu. 

Şi mă întreb cu voce tare dacă se așteaptă să mă transform 
în celălalt eu al meu. 

— Păi, da. Îmi place de el. 

— Îţi place, serios? 

Îmi trec degetul mare peste buza ei de jos, tentat să o sărut 
din nou. 

— Sunt iubitul tău, Anastasia, nu Stăpânul tău. Îmi place 
să te aud râzând şi chicotitul tău copilăros. Îmi place când eşti 
relaxată şi fericită, cum arăţi în fotografiile lui José. Asta e fata 
care a căzut la mine în birou. Asta e fata de care m-am 
îndrăgostit. Dar, în afară de astea, îmi place şi să-ţi fac lucruri 
neobrăzate, domnişoară Steele, iar celălalt eu al meu ştie un 
truc sau două. Deci fă cum îţi spun şi întoarce-te! 

Se supune, cu chipul strălucind de entuziasm. 

Te iubesc, Ana. 

Simplu. 

Iau ce-mi trebuie din sertare, apoi aranjez toate jucăriile 
pe comodă. 

— Vino! 

Trag de cravată, ghidând-o pe Ana înspre masă. 

— Vreau să-ngenunchezi aici. 

O urc uşor pe masă, iar ea îşi îndoaie picioarele şi 
îngenunchează în fața mea. 

Stăm nas în nas. Mă priveşte cu ochi scânteietori. Îmi trec 
mâinile peste coapsele şi peste genunchii ei, apoi îi desfac 


picioarele şi-mi privesc ținta finală. 

— Braţele la spate. O să te încătușez. 

Îi arăt cătuşele de piele şi mă aplec ca să i le pun. Se 
întoarce şi-şi trece buzele întredeschise peste obrazul meu, 
atingându-mi barba cu limba. Închid ochii şi pentru o clipă 
mă bucur de această atingere, suprimându-mi un geamăt. Mă 
retrag şi o dojenesc. 

— Opreşte-te! Sau totul se va termina mai repede decât ne 
dorim. 

— Eşti irezistibil. 

— Serios, chiar sunt? 

Dă din cap, nerăbdătoare. 

— Ei bine, nu mă mai distrage sau îţi pun căluș. 

— Îmi place să te distrag. 

— Sau te plesnesc la fund, o avertizez. 

Zâmbeşte larg. 

— Fii cuminte, o cert eu şi mă ridic, bătând uşor cătuşele 
cu palma. 

Ar fi putut fi fundul tău, Ana. 

Pare umilă aşa, îngenuncheată. 

— Așa-i mai bine. 

Încerc din nou şi de data asta reuşesc să i le pun. Ignor 
faptul că-i curge nasul pe umărul meu, dar îi mulțumesc lui 
Dumnezeu că am făcut duș la prima oră a dimineţii. 

După ce-i pun cătuşele, spatele i se arcuieşte puţin. Are 
sânii ieşiţi în afară acum, implorând să fie atinşi. 

— Te simți bine? întreb, admirând-o. 

Ea dă din cap. 

— Bravo! 

Scot masca din buzunarul de la spate. 

— Cred că ai văzut destule. 

I-o strecor peste cap şi-i acopăr ochii. 

Respirația i se precipită. 

Iar eu mă îndepărtez şi o admir. 

Arată foarte sexy. 

Mă duc înapoi la sertare, iau obiectele de care am nevoie 
şi-mi scot tricoul. Păstrez jeanşii pe mine, deşi sunt un pic 
cam incomozi, pentru că nu vreau ca penisul meu nerăbdător 
să-mi abată atenţia. 


Ajung din nou în faţa ei, deschid o sticluță cu uleiul meu 
favorit de masaj şi i-l trec pe la nas. Are aromă de cedru, 
argan şi salvie, iar parfumul său îmi aminteşte de o zi 
răcoroasă, de toamnă, de după ploaie. 

— Nu vreau să stricăm cravata mea preferată, mormăi 
desfăcând-o şi scoțând-o uşor de pe trupul Anei. 

Freamătă în timp ce cravata îi atinge uşor trupul, 
excitând-o. Împăturesc cravata şi o pun lângă ea. Nerăbdarea 
ei e aproape palpabilă. Corpul îi vibrează de nerăbdare. E 
foarte excitant. 

Torn un strop de ulei în palme şi le frec între ele, încălzind 
uleiul. Ea ascultă ce fac. Îmi place să-i ascut simţurile. Îi 
mângâi uşor obrazul cu încheieturile şi i le trec apoi peste 
bărbie. 

Se sperie când o ating, dar se lipeşte de mâna mea. Încep 
să o masez — pe gât, pe claviculă, de-a lungul umerilor. Îi 
masez muşchii şi-mi las mâinile să alunece în cercuri mici 
de-a lungul pieptului, ocolind sânii. Se arcuieşte în spate, 
lipindu-i de mine. 

Ah, nu, Ana! Nu încă... 

Îmi plimb mâinile pe trupul ei, masând încet, în ritmul 
muzicii. Fa geme şi nu-mi dau seama dacă simte plăcere sau 
frustrare. Poate puţin din amândouă. 

— Eşti atât de frumoasă, Ana, şoptesc, cu buzele lipite de 
urechea ei. 

Îmi trec buzele peste obrazul ei, iar mâinile mele îşi fac 
treaba. O mângâi pe sub sâni, peste abdomen, spre ţinta mea 
finală. O sărut repede pe gât şi-i inspir parfumul, acum 
amestecat cu cel al uleiului. 

— Şi-n curând vei fi soția mea, a mea pentru totdeauna. 

Ea inspiră profund. 

— Să te iubesc şi să te preţuiesc. 

Mâinile mele continuă să o maseze. 

— Cu trupul meu te voi cinsti. 

Îşi dă capul pe spate şi geme, atunci când degetele mele 
coboară spre părul ei pubian şi spre clitoris. O ating cu 
palma, tachinând-o şi răspândind uleiul acolo unde ea este 
deja udă. 

E de-a dreptul îmbătător. 


Mă înclin şi iau un vibrator. 

— Doamnă Grey. 

Ea geme. 

— Da, şoptesc, atingând-o în continuare. Deschide gura! 

Deja gâfâie, dar deschide gura, iar eu îi bag vibratorul 
acolo. E ataşat de un lanţ şi poate fi purtat ca bijuterie. 

— Suge-l! O să-l vâr apoi înăuntrul tău. 

Ea încremeneşte. 

— Suge-l, repet eu şi-mi iau mâinile de pe trupul ei. 

Îşi îndoaie genunchii şi scoate un mormăit exasperat. 
Zâmbind, îmi torn şi mai mult ulei în palme şi, în sfârşit, îi 
cuprind sânii. 

— Nu te opri, o avertizez şi-i răsucesc încet sfârcurile între 
degetele mari şi arătătoare. 

Acestea se întăresc şi se alungesc şi mai mult sub atingerea 
mea. 

— Ai nişte sâni atât de frumoşi, Ana! 

Ea geme, iar eu iau clemele de sfârcuri într-o mână. Îmi 
trec limba peste gâtul şi sânii ei, acolo mă opresc şi prind cu 
atenţie o clemă. 

Geamătul ei distorsionat e recompensa mea. Îi alint 
sfârcul prizonier cu buzele mele. Se crispează sub atingerea 
mea, foindu-se dintr-o parte în alta, iar eu îi prind şi celălalt 
sfârc. Geamătul Anei ei la fel de zgomotos şi de data asta. 

— Simte, spun eu, dându-mă înapoi ca să admir această 
privelişte minunată. Dă-mi ăsta! 

Îi scot vibratorul din gură, iar mâna-mi coboară pe spatele 
ei, înspre fese. Ea se încordează şi se ridică pe genunchi. 

— Şşş, încet, o liniştesc eu şi o sărut pe gât, în vreme ce 
degetele mele o mângâie pe fesele superbe. 

Îmi strecor cealaltă mână în partea din faţa a trupului ei 
şi-i ating încă o dată clitorisul, apoi o pătrund cu degetele. 

— O să strecor asta înăuntrul tău, murmur eu. Nu aici. 

Şi degetele mele îi mângâie anusul, întinzând uleiul. 

— Ci aici. 

Şi-mi plimb degetele celeilalte mâini înăuntrul şi în afara 
vaginului ei. 

— Ah! face ea. 

— Taci acum. 


Mă ridic şi-i strecor vibratorul înăuntru. Îi cuprind faţa, o 
sărut, apoi apăs pe mica telecomandă. Când vibratorul 
porneşte, ea geme şi tresare, mişcându-şi genunchii. 

— Ah! 

— Uşor, şoptesc aproape de buzele ei, înăbuşindu-i 
geamătul. 

Trag de fiecare clemă pe rând. Ea scoate un țipăt. 

— Christian, te rog! 

— Şşş, iubito. Rezistă! 

Poţi să faci asta, Ana. 

Gâfâie şi încearcă să suporte tot acest asalt. Sunt sigur că e 
o senzaţie foarte intensă. 

— Ce fată cuminte, o liniștesc eu. 

— Christian, spune ea, un pic agitată. 

— Şşş, trăieşte senzaţia, Ana. Nu-ţi fie teamă! 

Îmi pun mâinile pe talia ei, ţinând-o într-un loc. Sunt 
chiar aici, iubito. Mă ocup eu. Te descurci de minune. 

Îmi bag degetul într-un recipient cu lubrifiant şi-mi cobor 
lent mâinile înapoi pe fundul ei, aşteptându-i reacţia, ca să 
verific dacă e totul în regulă. Îi masez pielea şi-i frământ 
fundul, fundul ei uluitor, şi-i strecor o mână între fese. 

— Atât de frumos! 

Uşor, degetul meu alunecă în fundul ei şi simt cum 
vibratorul îi cutremură tot trupul. Se încordează, iar eu îmi 
mişc degetul lent, înăuntru şi afară, în vreme ce dinții mei îi 
brăzdează bărbia. 

— Atât de frumos, Ana! 

Ea geme, apoi mormăie şi se ridică pe genunchi, şi ştiu că 
e aproape de orgasm. Buzele încep să i se miște, dar nu aud ce 
spune. Dintr-odată scoate un strigăt, când orgasmul o 
copleşeşte. Cu mâna liberă, îi scot pe rând clemele de 
sfârcuri, iar ea ţipă. O ţin strâns în braţe în timp ce trupul îi 
pulsează pradă orgasmului şi degetul meu încă intră şi iese 
dinlăuntrul ei. 

— Nu, strigă ea, şi ştiu că nu mai poate îndura. 

Îmi retrag degetul şi vibratorul, ţinând-o în braţe. Se 
cuibăreşte în mine, dar trupul încă îi pulsează. Îi desfac 
îndemânatic cătuşele de la un braţ, iar ea se prăvăleşte peste 


mine. Capul i se rostogoleşte pe umărul meu, iar orgasmul ei 
intens începe să se stingă. 

Cred că o dor picioarele. Geme când o ridic şi o duc în 
braţe până la pat, unde o întind cu faţa-n sus pe cearşafurile 
de satin. Opresc muzica din telecomandă, apoi îmi scot 
jeanşii, eliberându-mi erecţia disperată. Îi masez picioarele, 
genunchii, gambele, apoi umerii şi-i scot cătuşele. Mă întind 
lângă ea, îi scot masca şi descopăr că are ochii strâns închiși. 
Îi desfac coada cu tandrețe, lăsându-i părul liber. Mă înclin în 
faţă şi o sărut pe buze. 

— Atât de frumoasă, spun. 

Deschide ameţită un ochi. 

— Bună, zic şi-i zâmbesc. 

Ea mârâie, ca răspuns. 

— A fost suficient de neobrăzat pentru tine? 

Dă din cap, zâmbindu-mi somnoroasă. 

Ana, tu nu dai niciodată greș. 

— Cred că-ncerci să mă omori. 

— Moarte prin orgasm. Sunt şi feluri mai nasoale de a 
muri. 

Cum ar fi să te prăbuşeşti cu Charlie Tango. 

Se întinde şi-mi mângâie fața, iar gândurile mele negre 
dispar. 

— Mă poţi omori aşa oricând vrei tu, spune ea. 

Îi iau mâna şi-i sărut încheieturile. Sunt atât de mândru de 
ea! Nu mă dezamăgeşte niciodată în camera asta. Îmi 
cuprinde faţa în mâini şi mă sărută. Mă opresc, retrăgându- 
mă. 

— Asta vreau să fac, şoptesc eu. 

Scot telecomanda de sub pernă şi schimb melodia. Apăs 
pe buton, ştiind că va cânta la nesfârșit, şi o las pe Ana pe 
spate. „Ihe First Time Ever I Saw Your Face“, melodia clasică 
a Robertei Flack, se aude în încăpere. 

— Vreau să fac dragoste cu tine, murmur eu. 

Buzele mele le caută şi le găsesc pe ale ei, iar degetele ei mi 
se înfig în păr. 

— Te rog, spune ea gâfâind, iar trupul ei sensibil se lipeşte 
de mine, deschizându-se pentru mine. 

O pătrund uşor şi facem dragoste, încet şi tandru. 


O văd cum se dezlănţuie în braţele mele, iar orgasmul 
meu îl provoacă şi pe al ei. Îmi dau drumul, vărsându-mă în 
ea, dându-mi capul pe spate şi strigându-i numele, uluit. 

Te iubesc, Ana Steele! 

O ţin strâns la piept. Nu vreau să-i mai dau drumul 
niciodată. 

Bucuria mea e desăvârşită. Oare am mai fost vreodată atât 
de fericit? 

Când revin pe Pământ, îi dau la o parte părul de pe faţă şi 
o privesc pe femeia pe care o iubesc. 

Plânge. 

— Hei! 

Îi cuprind capul în mâini. Am rănit-o? 

— De ce plângi? 

— Pentru că te iubesc atât de mult, spune ea, iar eu închid 
ochii, lăsând cuvintele ei să mă copleşească. 

— Şi eu pe tine, Ana. Mă faci să mă simt... complet. 

O mai sărut o dată când muzica se opreşte, iau cearşaful şi 
îl trag peste amândoi. Arată splendid; părul ei e o harababură 
şi ochii îi sunt luminoşi, în ciuda lacrimilor. E atât de plină de 
viață! 

— Ce vrei să faci azi? întreabă ea. 

— Ziua mea e perfectă, mulțumesc. 

O sărut. 

— Şi a mea. 

Îmi place de Ana cea ciudată; e mereu aici. Şi mă gândesc 
la planurile pe care le-am făcut în privinţa ei pentru mai 
târziu. Sper să-i facă şi ei ziua perfectă. 

— În fine, ar trebui să-l sun pe şeful de la PR. Dar sincer, 
aş prefera să rămân în lumea mea, aici, cu tine. 

— În legătură cu accidentul? 

— Chiulesc un pic. 

— E ziua ta, domnule Grey. Ai voie. Şi-mi place să te am 
doar pentru mine. 

Se apleacă şi-şi trece dinții peste obrazul meu. Pare 
fericită, liberă şi un pic obosită. 

— Îmi place muzica ta. Unde găseşti melodiile astea? 

— Mă bucur că-ţi plac. Uneori, când nu pot dormi, ori 
când la pian, ori caut cântece pe iTunes. 


— Nu vreau să mi te imaginez neputând să dormi, de unul 
singur. Prea multă singurătate, spune Ana, cu empatie. 

— Să fiu sincer, nu m-am simțit niciodată singur până 
când nu m-ai părăsit tu. Nu mi-am dat seama cât de nefericit 
eram. 

Îmi cuprinde faţa. 

— Îmi pare rău. 

— Nu-ţi cere scuze, Ana. Eu am greşit. 

Îşi duce degetul la buze. 

— $şş, spune ea. Te iubesc exact așa cum eşti?. 

— Ăsta e un cântec. 

Ea râde şi schimbă vorba. Mă întreabă ceva despre muncă. 


— Am ajuns departe, spune Ana, mângâindu-mi faţa. 

— Am ajuns. 

Dintr-odată, cade pe gânduri. 

— La ce te gândeşti? întreb eu. 

— La şedinţa foto pe care a făcut-o José. La Kate. Cât de 
autoritară era. Şi la tine, cât erai de sexy. 

— Sexy? 

Eu? 

— Mda. Sexy. Şi Kate care dădea comenzi: Stai acolo. Fă 
asta. Fă ailaltă. 

O imită perfect pe Kavanagh. Izbucnesc în râs. 

— Mă gândesc că ar fi putut să vină ea să-mi interviul. 
Mulţumesc lui Dumnezeu pentru răceala ei. 

O sărut pe vârful nasului. 

— Chiar cred că era răcită, Christian, mă dojeneşte ea şi, 
inconştient, îşi trece degetele peste părul de pe pieptul meu. 

E ciudat, dar cred că a alungat întunericul. Nici măcar nu 
clipesc. 

— Toate bastoanele au dispărut, spune ea, uitându-se în 
încăpere. 

Îi dau o şuviţă de păr după ureche. 

— Nu credeam că vei trece peste limita asta dură. 

— Nu, nici eu nu cred că voi trece. 

Se întoarce şi se uită la bicele, paletele şi cravaşele de pe 
perete. 


— Vrei să scap şi de ele? o întreb. 

— Nu de cravaşă... de cea maronie. Și nici de biciul de 
piele întoarsă. 

Îmi zâmbeșşte timid. 

— Bine, biciul şi cravaşa. Vai, domnişoară Steele, ești plină 
de surprize. 

— Ca şi tine, domnule Grey. E unul dintre lucrurile pe 
care le ador la tine. 

Mă sărută pe colțul gurii. 

Brusc, simt nevoia să aud asta din gura ei, pentru că 
deocamdată n-o cred. 

— Ce altceva îţi mai place la mine? 

Ochii i se umplu de afecțiune. 

— Asta, spune ea şi-mi trece degetul peste buze, 
gâdilându-le. Îmi place asta şi cuvintele care ies din ea, şi ce- 
mi faci cu ea. Şi ce e aici. 

Mă bate ușor pe cap, într-o parte. 

— Eşti atât de deştept, de spiritual şi ştii atât de multe 
lucruri, atât de competent în atâtea domenii! Dar, mai presus 
de orice, îmi place ce e aici. 

Îşi lipește palma de pieptul meu. 

— Eşti cel mai milos om pe care-l cunosc. Ce faci. Cum 
munceşti. Îmi inspiri respect. 

— Îți inspir respect? repet eu ultimele ei cuvinte, 
nevenindu-mi să cred, dar plăcându-mi la nebunie. 

Zâmbesc uşor, dar înainte să apuc să spun ceva, ea se 
aruncă asupra mea. 


Ana aţipeşte câteva minute, la mine în braţe. Stau întins 
privind în tavan, bucurându-mă de greutatea prețioasă de pe 
mine. Oare pot fi mai mulțumit de-atât? Nu prea cred. Se 
trezeşte când o sărut pe frunte. 

— Ți-e foame? o întreb. 

— Hmm, sunt hămesită. 

— Şi eu. 

Îşi pune braţul pe pieptul meu și mă studiază. 

— E ziua ta, domnule Grey. O să-ţi gătesc ceva. Ce ţi-ar 
plăcea să mănânci? 


— Fă-mi o surpriză! 

Îi trec mâna pe spate. 

— Ar trebui să-mi verific telefonul să văd ce mesaje am 
ratat ieri. 

Oftez şi mă ridic în capul oaselor. Mi-aş putea petrece 
întreaga zi aici, cu ea. 

— Hai să facem duș, îi spun. 

Ea zâmbeşte larg şi, împreună, înfăşurați într-un cearşaf 
roşu, ne ducem la baie. 

După ce se îmbracă, Ana scoate toate hainele ude de azi- 
noapte şi se îndreaptă spre ușă. Poartă o rochie scurtă 
albastră şi e toată numai picioare. 

Cam mult. 

Bine măcar că suntem numai noi. 

Şi Taylor. 

Mă opresc din bărbierit pentru o clipă. 

— Lasă-le în seama doamnei Jones, strig eu după ea. 

Mă priveşte peste umăr şi zâmbeşte. 


x 


Plutind, mă aşez la birou. Ana își face de lucru în 
bucătărie, iar eu am o tonă de e-mailuri şi mesaje cărora 
trebuie să le dau de cap. Majoritatea sunt de la Sam, enervat 
că nu l-am sunat. Dar mai sunt şi alte... mesaje emoţionante 
de la mama, de la Mia, de la tata, de la Elliot, toţi 
implorându-mă să-i sun. E dureros să le aud îngrijorarea. 

Și Elena. 

Rahat! 

Următoarea e vocea şovăitoare a Anei. 

Bună... ăăă... sunt eu. Ana. Eşti bine? Sună-mă! 
Îngrijorarea ei e evidentă. Mi se strânge inima când îmi dau 
limpede seama că i-am obligat, pe ea şi pe membrii familiei 
mele, să înnebunească de îngrijorare. 

Grey, ești un idiot! 

Ar fi trebuit să-i suni. 

Salvez toate mesajele de la Elena şi revin la cel mai 
important mesaj vocal, cel de la florăria din Bellevue. Îi sun 
să le explic cerinţele mele şi mă bucur că mă pot ajuta, chiar 
dacă a fost aşa din scurt. 


Apoi sun la bijuteria mea preferată. Bine, e singura 
bijuterie pe care o ştiu. De acolo am cumpărat cerceii pentru 
Ana şi se pare că mă pot ajuta şi cu inelul. 

Dacă aş fi superstiţios, aş spune că toate astea sunt semne 
bune pentru ce va urma. 

Apoi îl sun pe Sam. 

— Domnule Grey, unde aţi fost? 

E enervat. Tăios. 

— Am fost ocupat. 

— Presa mă bate la cap cu povestea cu elicopterul. Sunt 
câteva televiziuni şi câteva ziare care vor un interviu... 

— Sam, scrie un comunicat! Spune-le că Ros şi cu mine 
suntem teferi. Şi trimite-mi-l pentru aprobare. Nu mă 
interesează să dau niciun interviu. Nici în ziare, nici la 
televiziune, nici în altă parte. 

— Dar, Christian, asta e o mare oportu... 

— Răspunsul e nu. Trimite-mi comunicatul! 

Tace un moment, târfa iubitoare de publicitate ce este! 

— Da, domnule Grey, spune el scrâşnit. 

Îl aud şi-l ignor, dar încep să mă gândesc la un om nou 
pentru postul de la PR. Calificările erau mult supraestimate 
când i-am verificat referinţele. 

— Mulţumesc, Sam. 

Închid telefonul. 

Îl sun pe Taylor prin interfon. 

— Bună ziua, domnule Grey. 

— Ce mai e nou? 

— Cobor imediat, domnule. 

Taylor îmi spune că Charlie Tango a fost găsit şi că echipa 
de recuperare a epavei e pe drum, cu un oficial de la 
Administraţia  Aviatică şi un reprezentant al firmei 
producătoare, Airbus. 

— Sper că or să poată să ne ofere câteva răspunsuri. 

— Sunt sigur, domnule, zice Taylor. V-am trimis o listă de 
oameni pe care ar trebui să-i sunați. 

— Mulţumesc. Mai e ceva. O să am nevoie să trag o fugă 
până la magazinul ăsta. 

Îi explic ce am discutat cu bijutierul. Taylor îmi zâmbeşte 
larg. 


— Cu plăcere, domnule. Asta e tot? 

— Deocamdată, da. Şi mulțumesc. 

— Cu mare plăcere şi la mulţi ani. 

Dă din cap şi pleacă. 

Iau telefonul şi trec în revistă convorbirile de pe lista lui 
Taylor. 

În timp ce vorbesc la telefon, dând explicaţii 
Administraţiei Aviatice, primesc un e-mail de la Ana. 


De la: Anastasia Steele 
Subiect: Prânz 

Data: 18 iunie 2011, ora 13:12 
Către: Christian Grey 


Dragă domnule Grey, 


Îţi scriu ca să te informez că prânzul e aproape gata. 
Şi că am avut parte azi de un futai pervers senzaţional. 


Futaiul pervers aniversar e ceva ce trebuie recomandat şi 


altora. 
Şi încă un lucru — te iubesc. 
Ax 


(Logodnica ta) 


Sunt sigur că doamna Wilson de la FAA mă poate simți 
zâmbind, la capătul celălalt al telefonului. Scriu un răspuns, 
cu un singur deget. 


De la: Christian Grey 
Subiect: Futai pervers 
Data: 18 iunie 2011, ora 13:15 


Către: Anastasia Steele 
Ce ţi-a plăcut cel mai tare? 


Iau notițe. 


Christian Grey 
CEO Hămesit şi Leşinat după Mari Eforturi Matinale, Grey 


Enterprises Holdings, Inc. 
PS. Îmi place la nebunie semnătura ta. 


P.PS. Ce s-a întâmplat cu arta conversaţiei? 


Pun punct convorbirii cu doamna Wilson şi plec din 
birou în căutarea Anei. 

E foarte concentrată. Mă apropii în vârful picioarelor de 
blatul din bucătărie, în timp ce ea tastează ceva pe telefon. 
Trimite un mesaj, ridică privirea şi tresare speriată când mă 
vede zâmbind la ea. Ocolesc masa, o iau în braţe şi o sărut, 
luând-o încă o dată prin surprindere. 

— Asta e tot, domnişoară Steele, spun după ce-i dau 
drumul, apoi mă întorc la mine în birou, ridicol de mulțumit 
de mine însumi. 

Mă aşteaptă un e-mail de la ea. 


De la: Anastasia Steele 
Subiect: Hămesit? 

Data: 18 iunie 2011, ora 13:18 
Către: Christian Grey 


Dragă domnule Grey, 

Aş vrea să-ţi atrag atenţia asupra primului rând din e-mailul 
anterior, în care te informam că prânzul tău e într-adevăr 
aproape gata... deci povestea cu hămesit şi leşinat nu-şi are 
rostul. În privinţa celor mai tari faze ale futaiului pervers... 
sincer — toate. Aş fi interesată să-ţi citesc notițele. Şi-mi 


place semnătura dintre paranteze. 


Ax 
(Logodnica ta) 


P.S. De când ai devenit atât de elocvent? Mai ales când 


vorbeşti la telefon! 


O sun pe mama ca să-i spun despre flori. 

— Dragule, cum te simţi? Ţi-ai revenit? Povestea e peste 
tot în presă. 

— Ştiu, mamă. Mă simt bine. Am ceva să-ţi spun. 

— Ce anume? 

— Am cerut-o pe Ana de soţie. A spus da. 

Mama tace mâlc, uluită. 

— Mamă? 

— Christian, îmi pare rău. E o veste grozavă, spune ea, dar 
pare un pic şovăitoare. 

— Ştiu că e așa, dintr-odată. 

— Eşti sigur, dragule? Nu mă-nţelege greşit. O ador pe 
Ana. Dar e prea curând şi e prima fată... 

— Mamă. Nu e prima fată. E prima pe care ai cunoscut-o 


tu. 

— Ah! 

— Exact. 

— Atunci, mă bucur pentru tine. Felicitări! 

— Ar mai fi ceva. 

— Ce anume, iubire? 

— Vor fi livrate nişte flori, la hangarul pentru bărci. 

— De ce? 

— Pentru că prima mea cerere în căsătorie a fost destul de 
nasoală. 


— Ah, am înţeles. 

— Şi, mamă — nu mai spune nimănui. Vreau să fie o 
surpriză. Vreau să fac anunţul diseară. 

— Cum vrei tu, dragule. Mia se ocupă de livrările pentru 
petrecere. Stai să dau de ea. 

Aştept la telefon o veşnicie. 

Hai odată, Mia! 

— Hei, frățioare. Slavă Cerului că mai eşti printre noi. Ce 
s-a întâmplat? 

— Mama mi-a zis că tu te ocupi de livrările pentru 
petrecere. Apropo, cât e de mare adunarea? 

— După ce era să mori, trebuie să sărbătorim. 

Ah, la naiba! 

— Vezi că am comandat ceva la hangarul de bărci. 

— Da? Ce anume? 


— Ceva de la Bellevue Florist. 

— De ce? Pentru ce anume? 

Doamne, enervantă mai e! Ridic privirea şi o zăresc pe 
Ana, în rochia ei extrem de scurtă, uitându-se fix la mine. 

— Doar primeşte-i şi lasă-i în pace. Ai priceput, Mia? 

Ana îşi înclină capul într-o parte, ascultând. 

— Bine. Nu te agita aşa! O să-i trimit la hangar. 

— Bine. 

Ana mimează că mănâncă. 

Mâncare. Grozav! 

— Ne vedem mai târziu, îi zic Miei şi închid. Încă un 
telefon? o întreb pe Ana. 

— Sigur. 

— Rochia ta e foarte scurtă. 

— Îţi place? 

Ana face o piruetă în prag, iar rochia se umflă, oferindu- 
mi priveliştea trecătoare şi ispititoare a lenjeriei ei de dantelă. 

— Arăţi fantastic, Ana. Doar că nu vreau să te mai vadă 
nimeni aşa îmbrăcată. 

— Ah! 

Pare supărată. 

— Suntem acasă, Christian. Nu e nimeni, în afara 
angajaţilor. 

Nu vreau să o necăjesc. Dau din cap cât pot de indulgent, 
iar ea se răsuceşte şi se duce înapoi la bucătărie. 

Grey, calmează-te! 

Următorul om pe care trebuie să-l sun e tatăl Anei. N-am 
nici cea mai vagă idee ce va spune când îi voi cere mâna fiicei 
sale. Găsesc numărul lui Ray în dosarul Anei. José spunea că 
e la pescuit. Sper să fie într-un loc unde are semnal. 

Nu. Nu e. Îmi intră mesageria vocală. 

— Ray Steele. Lăsaţi un mesaj. 

Scurt şi la obiect. 

— Bună ziua, domnule Steele, sunt Christian Grey. Aş 
vrea să discutăm despre fiica dumneavoastră. Vă rog să mă 
sunaţi. 

Îi spun numărul meu de telefon şi închid. 

La ce te așteptai, Grey? 

E în sălbăticia din Parcul Naţional Mount Baker. 


Pentru că tot am dosarul Anei pe birou, mă hotărăsc să 
depun nişte bani în contul ei bancar. Va trebui să se 
obişnuiască să aibă bani. 

— Douăzeci și patru de mii de dolari! 

— Douăzeci și patru de mii de dolari, domnişoara superbă 
în argintiu, o dată, de două ori. Vândut! 

Chicotesc, amintindu-mi curajul ei de la licitaţie. Mă 
întreb cum o să reacționeze. Sunt sigur că va fi o discuţie 
interesantă. Transfer de pe computer suma de cincizeci de 
mii de dolari în contul ei. Ar trebui să fie acolo într-o oră. 

Îmi ghiorăie stomacul. Mi-e foame. Dar telefonul începe 
să sune. 

E Ray. 

— Domnule Steele. Mulţumesc că m-aţi sunat... 

— Annie e în regulă? 

— Da, e în regulă. Mai mult decât atât. E cât se poate de 
bine. 

— Slavă Cerului! Cu ce te pot ajuta, Christian? 

— Ştiu că sunteţi la pescuit. 

— Mă străduiesc. Nu prind mare lucru azi. 

— Îmi pare rău să aflu asta. 

Chestia asta e mai stresantă decât mă aşteptam. Palmele 
îmi transpiră şi domnul Steele nu spune nimic, ceea ce mă 
face şi mai agitat. 

Dacă spune nu? Ăsta e un lucru pe care nu l-am luat în 
considerare. 

— Domnule Steele? 

— Sunt aici, Christian, aştept să ajungi la subiect. 

— Da. Desigur. Ăăă... V-am sunat pentru că... ăăă... aş 
vrea să vă cer permisiunea de a mă căsători cu fiica 
dumneavoastră. 

Cuvintele îmi ies aiurea, de parcă n-aş mai fi negociat o 
înţelegere în viața mea. Mai mult decât atât, cuvintele mele 
sunt întâmpinate de o tăcere răsunătoare. 

— Domnule Steele? 

— Dă-mi-o pe fiica mea la telefon, spune el, fără să-şi dea 
de gol intenţiile. 

Rahat! 

— Doar o clipă. 


Ies val-vârtej din birou şi ajung acolo unde mă aşteaptă. Îi 
întind telefonul. 

— Ray vrea să discute cu tine. 

Cască ochii mari, şocată. la telefonul şi acoperă 
microfonul. 

— I-ai spus! chițăie ea. 

Dau din cap. Ea inspiră profund şi-şi dă mâna la o parte. 

— Bună, tată. 

Ascultă. Pare calmă. 

— Şi tu ce-ai spus? întreabă ea şi ascultă din nou, cu ochii 
la mine. Da. E neaşteptat. Stai puţin! 

Îmi aruncă din nou o privire indescifrabilă, apoi se duce 
în celălalt capăt al camerei și iese pe balcon, unde-și continuă 
conversaţia. 

Începe să se plimbe în sus şi-n jos, dar rămâne aproape de 
fereastră. 

Iar eu sunt neputincios. Tot ce pot face e să o privesc. 

Limbajul trupului ei nu dă nimic de gol. Brusc, se opreşte 
şi surâde. Zâmbetul ei ar putea lumina întregul oraş Seattle. 
Cred că el a spus da... sau nu. 

La naiba! 

La dracu”, Grey! Încetează cu gândurile negre! 

Ea mai spune ceva. Şi pare că o să izbucnească în plâns. 

Rahat! Nu e de bine. 

Ea se întoarce şi-mi întinde nervoasă telefonul, părând 
supărată la culme. Emoţionat, duc telefonul la ureche. 

— Domnule Steele? 

Privirea Anei mă arde în spate. Mă duc înapoi la mine în 
birou, în caz că veştile sunt proaste. 

— Christian, cred că ar trebui să-mi spui Ray. Se pare că 
fetița mea e nebună după tine, iar eu nu-i voi sta în cale. 

Nebună după tine. Inima mi se ridică şi pluteşte. 

— Vă mulțumesc, domnule. 

— Dacă îi faci vreun rău, te omor. 

— Nici nu mă aştept la ceva mai blând. 

— Copii descreierați, mormăie el. Ai grijă mare de ea. 
Annie e lumina ochilor mei. 

— Şi pentru mine la fel... Ray. 


— Şi baftă când o s-o anunţaţi pe maică-sa, râde el. Acum 
Lăsaţi-mă să-mi văd de pescuitul meu. 

— Sper să-ţi depășeşti recordul. 

— Ştii despre asta? 

— Mi-a spus José. 

— E un tip vorbăreţ. O zi bună, Christian! 

— Acum chiar că e bună, zâmbesc eu larg. 


— Am binecuvântarea ranchiunoasă a tatălui tău, o anunţ 
pe Ana în bucătărie. 

Ea râde şi clatină din cap. 

— Cred că Ray e îngrozit, spune ea. Trebuie să-i zic şi 
mamei. Dar aş prefera să o fac cu stomacul plin. 

Arată spre masă, acolo unde este aşezată mâncarea. 
Somon, cartofi, salată şi un sos interesant. A ales şi vin. Un 
Chablis. 

— Ah, arată grozav! 

Desfac sticla de vin şi torn câte un păhărel pentru fiecare. 

— La naiba, femeie, te pricepi la gătit. 

Ridic paharul în semn de apreciere la adresa Anei. 
Expresia ei relaxată dispare şi-mi amintesc de chipul ei de 
dimineaţă, din fața camerei de joacă. 

— Ana? De ce m-ai rugat să nu-ţi fac fotografii? 

Consternarea ei se adânceşte, îngrijorându-mă. 

— Ana, ce s-a întâmplat? 

Tonul meu e mai tăios decât aș fi dorit, iar ea tresare. 

— 'Ți-am găsit fotografiile, spune ea, de parcă ar fi comis 
un păcat teribil. 

Care fotografii? Dar exact când rostesc aceste cuvinte, îmi 
dau exact seama la ce se referă. Şi parcă sunt din nou în 
biroul tatei, așteptând o predică pompoasă pentru vreo 
prostie pe care am comis-o. 

— Ai intrat în seif? 

Cum naiba a făcut asta? 

— Seif? Nu. Nici nu ştiam că ai un seif. 

— Nu înţeleg. 

— În dulapul tău. Cutia. Căutam cravata, iar cutia era sub 
jeanşii tăi. Cei pe care-i porţi de obicei în camera de joacă... 


În afară de azi. 

La naiba! 

Nimeni n-ar trebui să vadă pozele acelea. Cu atât mai 
puţin Ana. Cum au ajuns acolo? 

Leila. 

— Nu e ceea ce crezi. Uitasem cu totul de ele. Cutia aceea 
a fost mutată. Acele poze trebuie să stea în seif. 

— Cine le-a mutat? întreabă Ana. 

— O singură persoană putea face asta. 

— Ah! Cine? Şi ce vrei să spui că nu e ceea ce cred? 

Mărturiseşte, Grey! 

Ai mai făcut dovada profundei tale depravări. 

Asta e, iubito. Cincizeci de umbre. 

— Ştiu că o să sune urât, dar... sunt o poliţă de asigurare. 

— Poliţă de asigurare? 

— Împotriva demascării. 

Îi privesc chipul când îşi dă seama ce vreau să spun. 

— Ah! 

Închide ochii, de parcă încearcă să şteargă tot ce i-am 
spus. 

— Da. Ai dreptate, spune ea încet. Sună urât. 

Se ridică şi începe să strâgă farfuriile. Ca să mă evite. 

— Ana! 

— Ele ştiu? Fetele. Supusele? 

— Sigur că ştiu. 

Înainte să ajungă la chiuvetă, o iau în braţe. 

— Acele fotografii trebuiau să fie în seif. Nu erau pentru 
divertisment. 

Ba odinioară erau, Grey. 

— Sau poate erau atunci când le-am făcut, la început. Dar 
nu-nseamnă nimic. 

— Cine le-a pus în dulap? 

— Nu putea fi decât Leila. 

— Ştie combinaţia seifului? 

Aşa presupun. 

— Nu m-ar surprinde. E o combinaţie foarte lungă şi o 
folosesc foarte rar. E un număr pe care l-am scris şi pe care 
nu l-am schimbat. Mă întreb acum ce altceva mai ştie şi ce a 
mai luat de-acolo. 


O să verific. 

— Uite, o să distrug pozele acelea. Chiar acum, dacă aşa 
vrei. 

— Sunt pozele tale, Christian. Poţi să faci ce vrei cu ele. 

Şi ştiu că e jignită şi rănită. 

Doamne! 

Ana. Asta se-ntâmpla înainte să apari tu. 

Îi cuprind capul în mâini. 

— Nu fi aşa! Nu mai vreau să duc viaţa aceea. Vreau viața 
noastră, împreună. 

Îi cunosc îndoielile, cum că ea n-ar fi suficient de bună 
pentru mine. Poate crede că vreau să fac şi cu ea lucrurile 
acelea şi să o fotografiez. 

Grey, fii sincer, sigur că vrei să le faci. 

Dar nu le-aş face niciodată fără permisiunea ei. Toate 
supusele mi-au dat consimțământul ca să le fac fotografii. 

Expresia rănită a Anei îi dă la iveală vulnerabilitatea. 
Credeam că am trecut de lucrurile astea. O vreau așa cum e. 
E mai mult decât am nevoie. 

— Ana, credeam că am alungat toate fantomele din trecut 
în dimineaţa asta. Eu aşa simt. Tu nu? 

Privirea i se îmblânzeşte. 

— Ba da. Ba da, şi eu simt la fel. 

— Bravo! 

O sărut şi o strâng în braţe, simțind cum trupul i se 
relaxează lipit de al meu. 

— O să le fac bucăţi. Apoi trebuie să mă duc la birou. 
Scuză-mă, iubito, dar am o mulţime de chestii de rezolvat în 
după-amiaza asta. 

— E în regulă. Trebuie să o sun pe mama, spune ca şi se 
strâmbă. Apoi vreau să fac niște cumpărături şi să-ți fac un 
tort. 

— Tort? 

Ea dă din cap. 

— Un tort de ciocolată? 

— Vrei tort de ciocolată? 

Zâmbesc larg. 

— Să văd ce pot face, domnule Grey. 


O mai sărut o dată. Nu o merit. Sper ca, într-o bună zi, să- 
i dovedesc contrariul. 


Ana avea dreptate, fotografiile sunt în dulap. Trebuie să-l 
rog pe dr. Flynn să afle dacă Leila le-a mutat. Când mă întorc 
în living, Ana nu e acolo. Cred că s-a dus să o sune pe mama 
ei. 

E ceva ironic în faptul că mă aşez la birou şi fac bucăţi 
fotografiile: relicvele fostei mele existenţe. Prima poză este cu 
Susannah, legată, cu căluş în gură, în genunchi pe parchet. 
Nu e o fotografie proastă şi mă întreb cum s-ar fi descurcat 
José pe tema aceasta. Gândul mă amuză, dar pun primele 
fotografii în aparatul de tocat hârtie. Întorc restul grămezii de 
poze ca să nu mai văd imaginile şi, în douăsprezece minute, 
totul dispare. 

Încă ai negativele. 

Grey... Încetează! 

Mă simt uşurat cînd îmi dau seama că nu lipseşte nimic 
din seif. Mă întorc la computer şi încep să parcurg e- 
mailurile. Prima mea sarcină e să rescriu comunicatul 
pretențios al lui Sam despre aterizarea mea forțată. Îl 
editez — îi lipsesc claritatea şi detaliile — şi i-l trimit înapoi. 
Apoi mă uit peste mesaje. 


ELENA 
Christian! Te rog, sună-mă! 


Trebuie să aud din gura ta că eşti bine. 


Mesajul de la Elena trebuie să fi venit în timp ce luam 
masa de prânz. Restul sunt de azi-noapte şi de ieri. 


ROS 
Mă dor picioarele. 
Dar mă simt bine. 


Sper că şi tu te simţi bine. 


SAM PUBLICITATE VP 


Trebuie să vorbesc cu dumneavoastră neapărat. 


SAM PUBLICITATE VP 


Domnule Grey. Sunaţi-mă! Urgent! 


SAM PUBLICITATE VP 
Domnule Grey! Mă bucur că sunteţi în regulă. 


Vă rog, sunaţi-mă cât se poate de repede. 


ELENA 
Slavă Cerului că eşti bine! 
Tocmai am văzut ştirile. 


Te rog, sună-mă! 


ELLIOT 
Răspunde la telefon! Frăţioare! 


Suntem îngrijoraţi. Aici. 


GRACE 

Unde eşti? 

Sună-mă! Îmi fac griji. 
La fel şi tatăl tău. 


MIA 

ANA 

Suntem la Bunker Club. 

Te rog să vii şi tu. 

Eşti foarte tăcut, domnule Grey. 
Mi-e dor de tine. 


ELENA 


Mă ignori? 
Du-te dracului! Să mă laşi în pace, Elena. 


TAYLOR 
Domnule, alarmă falsă cu fiica mea. 
Mă întorc la Seattle. 


Voi fi acolo pe la 3 p.m. 


Le şterg pe toate. Ştiu că va trebui să-i dau socoteală 
Elenei la un moment dat, dar acum n-am chef. Deschid un 


tabel cu costurile prevăzute de Fred în privința contractului 
cu Kavanagh. 

Mirosul de prăjituri ajunge la mine în birou. Aroma îmi 
lasă apă-n gură şi evocă una dintre puţinele amintiri fericite 
din prima parte a copilăriei mele. E un sentiment dulce-amar. 
Târfa drogată. Făcea prăjituri. 

O mişcare îmi distrage atenţia de la gândurile mele şi de la 
tabelul pe care-l citesc. E Ana, stând în pragul biroului. 

— Mă duc până la magazin să mai cumpăr nişte 
ingrediente, spune ea. 

— Bine. 

Dar nu îmbrăcată așa, nu-i aşa? 

— Ce e? 

— O să-ţi pui pe tine nişte jeanși sau ceva asemănător? 

— Christian, sunt doar nişte picioare, spune ea sâcâită, iar 
eu scrâşnesc din dinţi. Dacă eram la plajă? 

— Nu suntem la plajă. 

— Dacă am fi fost la plajă, ai fi obiectat? 

Am fi fost pe o plajă privată. 

— Nu, răspund eu. 

Îmi zâmbeşte poznaş. 

— Fi, atunci imaginează-ţi că suntem la plajă. Ne vedem 
mai târziu. 

Se răsuceşte şi iese val-vârtej. 

Ce? Fuge? 

Și înainte să-mi dau seama ce fac, mă ridic de pe scaun şi 
pornesc după ea. Văd o străfulgerare turcoaz ieşind pe uşa 
principală în mare viteză şi o urmez în foaier, dar ea e deja în 
lift şi uşile se închid exact când o prind din urmă. Îmi face cu 
mâna dinăuntru şi apoi dispare. Graba ei e exagerată, iar mie- 
mi vine să râd. 

Ce credea că o să fac? 

Clatin din cap şi mă întorc în bucătărie. Ultima oară când 
am jucat leapşa, m-a părăsit. Gândul acesta mă trezeşte la 
realitate. Stau lângă frigider şi-mi torn un pic de apă, apoi 
trag cu ochiul la tortul meu care se răceşte pe un suport de 
sârmă. Mă aplec să-l miros şi încep să salivez. Închid ochii şi 
îmi reamintesc de târfa drogată. 


Mami e acasă. Mami e aici. 

Poartă cei mai înalți pantofi pe care-i are și o fustă scurtă, 
scurtă de tot. E roșie. Și strălucitoare. 

Mami are urme vinete pe picioare. Aproape de fund. 

Miroase bine. Ca o bomboană. 

— Intră, voinicule, fă-te comod! 

E cu un bărbat. Un bărbat masiv cu o barbă lungă. Nu-l 
cunosc. 

— Nu acum, Viermişor. Mami are musafiri. Du-te şi joacă- 
te la tine-n cameră, cu mașinuţele. O să-ți fac un tort când 
termin. 

Închide ușa dormitorului. 


Aud sunetul liftului şi mă răsucesc, aşteptând-o pe Ana să 
intre, dar e Taylor însoţit de doi bărbaţi. Unul are o servietă, 
iar celălalt, lat şi înalt, este bodyguardul celui dintâi. 

— Domnule Grey. 

Taylor îl prezintă pe tipul mai tânăr şi mai isteţ, care duce 
servieta. 

— Dânsul este Louis Astoria, de la Astoria Fine Jewelry. 

— Ah! Mulţumesc că aţi venit. 

— Plăcerea e de partea mea, domnule Grey. 

E vioi. Ochii lui negri sunt calzi și prietenoşi. 

— Am să vă arăt câteva lucrări deosebite. 

— Excelent! Haideţi să ne uităm la ele în biroul meu. Vă 
rog să mă urmați. 

Știu imediat ce inel de platină îmi doresc. Nu e cel mai 
mare; nu e nici cel mai mic. E cel mai frumos şi mai elegant 
inel, cu un diamant de patru carate de cea mai înaltă calitate 
şi de o claritate fără cusur. E superb, oval, simplu. Celelalte 
sunt prea pretenţioase sau prea vulgare — nu sunt pentru 
iubita mea. 

— Aţi făcut o alegere excelentă, domnule Grey, spune el, 
băgând cecul în buzunar. Sunt sigură că logodnicei 
dumneavoastră îi va plăcea la nebunie. Și-l putem ajusta, 
dacă e necesar. 

— Vă mulțumesc încă o dată că aţi venit. Taylor vă va 
conduce. 


— Mulţumesc, domnule Grey. 

Îmi oferă cutia cu inelul şi iese din birou alături de Taylor. 
Mă mai uit o dată la inel. 

Sper din tot sufletul să-i placă. Îl pun în sertarul biroului 
şi mă aşez. Mă întreb dacă ar trebui să o sun pe Ana, doar ca 
să o salut, dar mă las păgubaş. În schimb, ascult încă o dată 


mesajul ei. Bună... ăăă... sunt eu. Ana. Eşti bine? Sună-mă! 
E suficient să-i aud vocea. Mă întorc la ce am de făcut. 


În timp ce vorbesc la telefon cu inginerul de la Airbus, mă 
uit pe fereastră la cer. Are aceeaşi culoare albastră ca a ochilor 
Anei. 

— Şi specialistul de la Eurocopter ajunge luni după- 
amiază? 

— Decolează de pe Marseilles-Provence, de lângă sediul 
nostru din Marignane, cu escală la Paris, apoi ajunge la 
Seattle. Nu l-am putut trimite acolo mai devreme. Avem 
noroc că baza noastră din nord-vestul Pacificului e la Boeing 
Field. 

— Foarte bine. Ţineţi-mă la curent. 

— Oamenii noştri vor examina aeronava de îndată ce 
experta va ajunge aici. 

— Spune-le că am nevoie de concluziile iniţiale fie luni 
seară, fie marți dimineaţă. 

— Așa vom face, domnule Grey. 

Închid şi mă întorc la birou. Ana stă în prag, privindu-mă, 
gânditoare şi un pic îngrijorată. 

— Bună, spune ea şi intră în birou, postându-se în fața 
mea. 

Dau să o întreb de ce a fugit, dar ea mi-o ia înainte. 

— M-am întors. Eşti supărat pe mine? 

Oftez şi o iau în braţe. 

— Da, şoptesc eu. 

Ai fugit de mine și, ultima oară când ai făcut asta, m-ai 
părăsit. 

— Îmi pare rău. Nu ştiu ce mi-a venit. 

Se cuibăreşte în mine şi-şi pune mâna şi capul pe pieptul 
meu. Atingerea ei îmi aduce alinare. 

— Nici mie. Îmbracă-te cu ce-ţi place. 


Îmi aşez mâna pe genunchiul ei doar ca să o liniştesc, dar, 
de îndată ce o ating, îmi doresc mai mult. Dorinţa e ca un 
impuls electric care-mi străbate trupul. Mă trezeşte şi mă face 
să mă simt viu. Îmi trec mâna peste coapsa ei. 

— În plus, rochia asta are avantajele ei. 

Ridică privirea, cu ochii ei umbriţi, iar eu mă înclin ca să 
o sărut. Buzele ni se ating, iar limba mea se împleteşte cu a ei. 
Libidoul îmi crește ca o explozie solară. Simt că şi ea simte la 
fel. Îmi cuprinde capul în mâini şi limba ei se luptă cu a mea. 

Scot un geamăt şi trupul meu răspunde. Penisul mi se 
întăreşte. O vreau. O doresc. O mușşc de buza de jos, de gât, 
de ureche. Ea oftează aproape de gura mea şi mă trage de păr. 

Ana. 

Desfac fermoarul pantalonilor şi-mi eliberez erecţia, apoi 
o trag pe Ana peste mine. Îi dau chiloţii de dantelă la o parte 
şi o pătrund. Se prinde cu mâinile de spătarul scaunului meu, 
care scârţâie, dând-o de gol. Mă priveşte şi începe să se mişte. 
În sus şi-n jos. Ritmul ei e rapid şi frenetic. 

E o oarecare disperare în mişcările ei, de parcă ar vrea să- 
şi repare greşeala. 

Încet, iubito, încet... 

Îmi pun mâinile pe şoldurile ei şi îi încetinesc mişcările. 

Ușor. Ana. Vreau să te savurez. 

Îi capturez gura, iar ea se mișcă mai lent. Dar îi simt 
pasiunea în sărut şi în atingeri, când îmi trage capul pe spate. 

Ah, iubito! 

Se mişcă mai repede. 

Din ce în ce mai repede. 

Asta îşi doreşte. Să ajungă la orgasm. O simt. Se mișcă din 
ce în ce mai repede, cu lăcomie. 

Ah! 


Se dezlănţuie în braţele mele, iar eu o urmez imediat. 


— Îmi place cum ţi-ai cerut scuze, şoptesc eu. 
— Şi mie îmi plac scuzele tale. 

Mä sărută pe piept. 

— Ai terminat? 

— Doamne, Ana, mai vrei? 


— Nu! Treaba, voiam să spun. 

— O să fiu gata într-o jumătate de oră. 

O sărut pe păr. 

— Ți-am ascultat mesajul vocal. 

— De ieri. 

— Păreai îngrijorată. 

Mă îmbrăţişează. 

— Chiar eram. Nu-ţi stă în fire să nu răspunzi. 

O mai sărut o dată și stăm așa în liniște, împreună, 
împăcaţi. Sper să stea întotdeauna aşa, la mine în poală. Se 
potriveşte perfect. 

Într-un final, se dă jos. 

— Tortul tău va fi gata cam într-o jumătate de oră, spune 
ea, ridicându-se. 

— De-abia aştept. Mirosea delicios, mi-a trezit amintiri 
chiar. 

Se apleacă şi mă sărută tandru pe colțul gurii. O privesc 
ieşind din birou, îmi închei fermoarul şi mă simt... mai uşor. 
Mă răsucesc şi mă uit pe fereastră, la peisaj. E după-amiază 
târzie şi soarele străluceşte, deşi începe să apună în apă. Sunt 
umbre pe străzile dimprejur. Acolo a venit deja asfinţitul, dar 
aici sus lumina e încă aurie. Poate de asta locuiesc aici. Ca să 
stau în lumină. M-am luptat să ajung la ea încă din copilărie. 
A trebuit să apară o tânără extraordinară ca să mă facă să-mi 
dau seama de asta. Ana e lumina mea călăuzitoare. 

Iar eu sunt băieţelul ei rătăcit, de-acum regăsit. 


Ana mă aşteaptă cu tortul glazurat cu ciocolată, decorat 
cu o singură lumânare aprinsă. 

Îmi cântă „Mulţi ani trăiască“ cu o voce dulce şi muzicală 
şi-mi dau seama că n-am auzit-o niciodată cântând. 

E magic. 

Suflu în lumânare şi-mi pun o dorinţă, cu ochii închişi. 

Îmi doresc ca Ana să mă iubească pentru totdeauna. Și să 
nu mă părăsească niciodată. 

— Mi-am pus o dorinţă, o anunţ. 

— Glazura e încă moale. Sper să-ţi placă. 

— De-abia aştept să-l gust, Anastasia. 


Taie câte o felie pentru fiecare şi-mi întinde farfuria şi 
furculiţa. 

Gust din tort. 

E divin. Glazura e dulce, blatul e moale, iar umplutura... 
Mmm... 

— De-asta vreau să mă căsătoresc cu tine. 

Ea chicoteşte, uşurată, cred, şi mă priveşte cum devorez 
restul feliei de tort. 


Ana nu spune nimic în mașină, pe drum spre casa 
părinţilor mei din Bellevue. Se uită pe geam, dar din când în 
când îmi aruncă o privire. Arată senzaţional în verde 
smarald. 

Nu e deloc aglomerat în seara asta, iar R8-ul aleargă pe 
podul 520. Pe la jumătatea drumului, Ana se întoarce spre 
mine. 

— Erau cincizeci de mii de dolari în contul meu bancar în 
după-amiaza aceasta. 

— Şi? 

— Nu cumva ai... 

— Ana, o să fii soţia mea. Te rog. Să nu ne certăm! 

Inspiră adânc şi tace pentru o vreme, exact când trecem 
pe lângă apele roz ale asfinţitului din Lacul Washington. 

— Bine, spune ea. Mulţumesc. 

— Cu mare plăcere. 

Răsuflu uşurat. 

Vezi, n-a fost atât de greu, nu-i aşa, Ana? 

Luni o să mă ocup de împrumuturile ei universitare. 


— Eşti pregătită să dai piept cu familia mea? 

Opresc motorul. Am parcat pe aleea părinţilor mei. 

— Da. O să-i anunţi şi pe ei? 

— Desigur. De-abia aştept să le văd reacţia. 

Sunt entuziasmat. Mă dau jos din maşină şi-i deschid 
portiera. E un pic răcoare în seara asta, iar Ana își trage şalul 
peste umeri. O iau de mână şi ne îndreptăm spre uşa de la 


intrare. Aleea e plină de maşini, inclusiv camioneta lui Elliot. 
E o petrecere mai mare decât mă aşteptam. 

Carrick ne deschide înainte să apuc să bat la uşă. 

— Christian, salutare. La mulţi ani, fiule! 

Mă prinde de mână şi mă strânge în braţe, luându-mă 
prin surprindere. 

Asta nu s-a întâmplat niciodată. 

— Ăă... mulţumesc, tată. 

— Ana, mă bucur să te revăd. 

O strânge repede în braţe cu afecţiune pe Ana, apoi 
intrăm după el în casă. Se aud nişte tocuri grăbite şi mă aştept 
să o văd pe Mia alergând pe hol, dar e Katherine Kavanagh. 
Pare furioasă. 

— Voi doi! Vreau să discut ceva cu voi, ţipă ea. 

Ana mă priveşte straniu şi eu ridic din umeri. Habar n-am 
ce o supără pe Kavanagh, dar o urmăm în salonul pustiu. 
Închide ușa şi se întoarce spre Ana. 

— Ce mama dracului e asta? şuieră ea şi-i flutură în față o 
bucată de hârtie. 

Ana o ia şi o citeşte. Se albeşte la față aproape instantaneu 
şi se uită în ochii mei, speriată. 

Ce mama naibii? 

Ana se postează între mine şi Katherine. 

— Ce e? întreb eu, neliniștit. 

Ana mă ignoră şi vorbeşte cu Kavanagh. 

— Kate! Asta nu te priveşte pe tine. 

Katherine e surprinsă de reacţia ei. 

Despre ce mama naibii e vorba? 

— Ana, ce e aia? 

— Christian, vrei să ne laşi puţin, te rog? 

— Nu. Arată-mi! 

Întind mâna şi, cu reticenţă, ea îmi dă hârtia. 

E e-mailul ei în care mi-a răspuns la contract. 

Rahat! 

— Ce ţi-a făcut? întreabă Katherine, ignorându-mă. 

— Nu e treaba ta, Kate. 

Ana pare exasperată. 

— Unde ai găsit asta? întreb. 

Kavanagh se înroşeşte. 


— E irelevant. 

Dar eu mă holbez la ea, iar ea continuă. 

— Era în buzunarul unei jachete, despre care am presupus 
că e ta. Am găsit-o în spatele uşii de la dormitorul Anei. 

Se încruntă la mine, gata de luptă. 

— Ai mai spus cuiva? o întreb. 

— Nu! Sigur că nu, se răsteşte ea, părând de-a dreptul 
jignită. 

Foarte bine. Mă duc la şemineu, iau o brichetă dintr-un 
mic bol de porțelan de pe poliţă şi dau foc unui colţ al hârtiei. 
O arunc apoi, arzând, peste grătar. Ambele femei tac, 
uitându-se la mine. După ce se transformă în cenuşă, mă 
răsucesc spre ele. 

— Nici măcar Elliot? întreabă Ana. 

— Nimeni, spune Katherine şi pare sinceră. 

E un pic uimită şi poate rănită. 

— Vreau doar să ştiu că eşti în regulă, Ana, spune ea, 
îngrijorată. 

Îmi dau ochii peste cap, fără ca ele să mă vadă. 

— Sunt în regulă, Kate. Mai mult decât atât. Te rog, 
Christian şi cu mine suntem foarte bine... asta e ceva din 
trecut. Te rog, ignor-o, o imploră Ana. 

— Să o ignor? spune ea. Cum să o ignor? Ce ţi-a făcut? 

— Nu mi-a făcut nimic, Kate. Sincer, sunt cât se poate de 
bine. 

— Pe bune? zice ea. 

Pentru numele lui Dumnezeu! 

O cuprind cu braţul pe Ana şi mă uit fix la Katherine, 
încercând şi probabil nereușind să-mi reprim animozitatea 
din privire. 

— Ana a acceptat să fie soția mea, Katherine. 

— Soţia ta! exclamă ea, cu ochii mari şi neîncrezători. 

— Ne căsătorim. O să anunțăm logodna noastră în seara 
asta, o anunţ eu. 

— Ah! spune Katherine, uitându-se uluită la Ana. Vă las 
singuri şaisprezece zile şi se-ntâmplă asta? E foarte brusc. 
Deci ieri, când am spus... 

Se opreşte. 

— Ce are e-mailul ăla de-a face cu toată povestea asta? 


— Nimic, Kate. Las-o baltă, te rog! ÎI iubesc şi mă iubeşte. 
Nu face asta! Nu strica petrecerea şi seara asta, o imploră 
Ana. 

Ochii lui Katherine se umplu de lacrimi. 

Rahat! O să plângă. 

— Nu. Sigur că n-o să stric. Te simţi bine? 

— N-am fost niciodată mai fericită, şopteşte Ana și simt 
că inima îmi bate cu putere. 

Katherine o ia de mână, deşi braţul meu e încă în jurul 
trupului Anei. 

— Chiar eşti OK? întreabă ea, cu vocea plină de speranţă. 

— Da. 

Ana pare şi mai fericită şi se desprinde de mine ca să o 
îmbrăţişeze pe Kate. 

— Ah, Ana... mi-am făcut atâtea griji când am citit asta. 
Nu ştiam ce să cred. O să-mi explici? întreabă ea. 

— Într-o bună zi, nu acum. 

— Bine. N-o să spun nimănui. Te iubesc atât de mult, 
Ana, ca pe propria mea soră. Credeam că... 

Scutură din cap. 

— Nu ştiam ce să cred. Îmi pare rău. Dacă tu eşti fericită, 
atunci şi eu sunt fericită. 

Katherine se uită la mine. 

— Îmi pare rău. Nu voiam să-mi bag nasul. 

Dau din cap. Poate că ţine la Ana, dar n-o să înţeleg 
niciodată cum o suportă Elliot. 

— Îmi pare sincer rău. Ai dreptate, nu e treaba mea, îi 
şopteşte ea Anei. 

Se aude o bătaie la ușă care ne sperie pe toţi şi mama își 
vâră capul înăuntru. 

— E totul în regulă, dragule? întreabă mama, privindu-mă 
fix. 

— Totul e perfect, doamnă Grey, răspunde Katherine. 

— E OK, mamă, zic şi eu. 

Intră, cu un aer ușurat. 

— Atunci n-o să vă supăraţi dacă-mi îmbrăţişez fiul de 
ziua lui. 

Ne zâmbeşte tuturor şi vine spre mine, iar eu o îmbrățişez. 
O strâng la piept cu putere. 


— La mulţi ani, dragule, spune ea. Mă bucur că eşti aici cu 
noi. 

— Mamă, sunt bine. 

Mă uit în ochii ei căprui şi calzi, plini de dragoste 
maternă. 

— Mă bucur atât de mult pentru tine, zice ea şi-mi 
cuprinde obrazul în palmă. 

Mamă. Te iubesc. 

Se desprinde din îmbrățișarea mea. 

— Ei bine, copii, dacă aţi terminat discuţia, e o armată de 
oameni dincolo care vor să te vadă teafăr, Christian, şi să-ți 
ureze la mulți ani. 

— O să vin imediat. 

Mama se uită ba la Katherine, ba la Ana, mulțumită că nu 
e nimic nelalocul lui. Îi face Anei cu ochiul şi ţine ușa 
deschisă ca să ieşim cu toții. Ana mă ia de mână. 

— Christian, îmi cer scuze din tot sufletul, spune 
Katherine. 

Dau uşor din cap şi pornim pe hol. 

— Mama ta ştie despre noi? întreabă Ana. 

— Da. 

Ana ridică din sprâncene. 

— Ah. Mă rog, seara asta a avut parte de un început 
interesant. 

— Ca întotdeauna, domnişoară Steele, te pricepi de 
minune să minimalizezi lucrurile. 

Îi sărut degetele și intrăm în living. Aplauze asurzitoare şi 
spontane explodează la apariţia noastră. 

Rahat! Atât de multă lume! De ce e atât de multă lume? 
Familia mea. Fratele lui Kavanagh, Flynn şi soţia lui. Mac! 
Bastille. Lily, prietena Miei, şi mama ei. Ros şi Gwen. Elena. 

Elena mă salută ușor, aplaudând. Atenţia îmi e distrasă de 
menajera mamei. Duce o tavă cu şampanie. O strâng pe Ana 
de mână, apoi îi dau drumul când aplauzele se domolesc. 

— Mulţumesc tuturor. Se pare că am nevoie de un pahar. 

lau două pahare, pe unul întinzându-i-l Anei. Ridic 
paharul în semn de mulţumire pentru cei prezenţi. Toţi fac 
un pas în față, nerăbdători să mă salute în urma accidentului 


de ieri. Elena e prima care ajunge la noi, iar eu o prind pe 
Ana de mână. 

— Christian, mi-am făcut atâtea griji. 

Elena mă sărută pe ambii obraji înainte să pot reacţiona. 
Ana încearcă să se smulgă din mâna mea, dar o strâng mai 
tare. 

— Sunt bine, Elena, spun. 

— De ce nu m-ai sunat? 

Pare serioasă, căutându-mi privirea. 

— Am fost ocupat. 

— N-ai primit mesajele mele? 

Îi dau drumul Anei şi-i pun o mână pe umeri, în loc să o 
îmbrăţişez pe Elena. Aceasta îi zâmbeşte Anei. 

— Ana, murmură ea. Arăţi minunat, draga mea. 

— Elena. Mulţumesc. 

Tonul Anei e îndulcit, dar nesincer. 

Oare situaţia asta poate deveni şi mai ciudată? 

O văd pe mama cum se încruntă, uitându-se la noi trei. 

— Elena, am un anunţ de făcut, îi spun eu. 

— Desigur, zice ea, cu un surâs forțat. 

O ignor. 

— Oameni buni, strig eu şi aştept ca zumzetul din 
încăpere să înceteze. 

Când toată lumea e atentă, inspir adânc. 

— Vă mulţumesc că aţi venit azi. Trebuie să vă spun că mă 
aşteptam la o cină liniștită în familie, deci asta e o surpriză 
foarte plăcută. 

Îi arunc Miei o privire tăioasă, iar ea îmi face cu mâna. 

— Ros şi cu mine — mă uit înspre Ros şi Gwen — era să o 
păţim ieri. 

Ros ridică paharul spre mine. 

— Deci, sunt foarte bucuros să fiu astăzi aici ca să vă aduc 
o veste foarte bună. Această femeie superbă — mă uit la fata 
de lângă mine —, domnişoara Anastasia Rose Steele, a fost de 
acord să devină soția mea şi mi-ar plăcea să fiți primii care 
află. 

Anunţul meu e întâmpinat cu câteva oftaturi, un chiuit şi 
alte aplauze spontane. Mă întorc spre Ana, care s-a înroșit şi 
arată minunat, îi ridic bărbia şi o sărut fugar şi cast. 


— În curând vei fi a mea. 

— Sunt deja. 

— Legal, şoptesc eu, zâmbind larg. 

Ea chicoteşte. 

Mama şi tata sunt primii care ne felicită. 

— Băiat drag! Nu te-am văzut niciodată atât de fericit. 

Mama mă sărută pe obraz şi-şi şterge o lacrimă, apoi o 
îmbrăţişează pe Ana. 

— Fiule, sunt atât de mândru! spune Carrick. 

— Mulţumesc, tată. 

— E o fată minunată. 

— Ştiu. 

— Unde e inelul? întreabă Mia, îmbrăţişând-o pe Ana. 

Ana mă priveşte speriată. 

— O să alegem unul împreună. 

Mă uit urât la sora mea mai mică. Uneori e o mare 
pacoste. 

— Ah, nu te uita la mine așa, Grey! se strâmbă Mia și mă 
strânge în braţe. Mă bucur pentru tine, Christian, spune ea. 
Când o să vă căsătoriţi? Aţi stabilit data? 

— N-am idee, n-am discutat. Ana şi cu mine trebuie să 
discutăm despre asta. 

— Sper că o să fie o nuntă grandioasă! 

Insistenţa ei e copleşitoare. 

— Probabil că o să zburăm mâine la Vegas. 

Pare supărată, dar din fericire mă salvează Elliot, care mă 
îmbrăţişează bărbăteşte. 

— Bravo, frăţioare! 

Mă plesneşte peste spate, cu putere. Elliot se întoarce spre 
Ana, iar Bastille mă pocneşte tot pe spate. Cu şi mai multă 
putere. 

— Ei bine, Grey, la asta nu mă aşteptam. Felicitări, amice. 

Îmi strânge mâna. 

— Mulţumesc, Claude. 

— Deci, când încep să-ţi antrenez logodnica? Gândul că 
te-ar putea bate măr mă umple de speranţă şi bucurie. 

Izbucnesc în râs. 

— I-am dat programul tău, sunt sigur că va lua legătura cu 
tine. 


Ashley, mama lui Lily, mă felicită, dar e cam băţoasă. Sper 
ca ea şi Lily să stea departe de logodnica mea. 

O salvez pe Ana din ghearele Miei când se apropie dr. 
Flynn şi soţia lui. 

— Christian, spune Flynn, strângându-mi mâna. 

— John. Rhian. 

O sărut pe soţia lui. 

— Mă bucur că ești cu noi, Christian, spune Flynn. Viaţa 
mea ar fi fost mai plictisitoare şi mai săracă fără tine. 

— John! îl dojeneşte Rhian, iar eu i-o prezint pe 
Anastasia. 

— Sunt încântată să o cunosc în sfârşit pe femeia care i-a 
furat inima lui Christian, îi spune Rhian cald Anei. 

— Mulţumesc, răspunde ea. 

— Ai dat o lovitură cu efect superbă, Christian. 

Flynn clatină din cap amuzat, nevenindu-i să creadă. 

Poftim? 

— John... tu şi metaforele tale. 

Rhian îl ceartă iar, îmi urează la mulţi ani şi ne felicită. În 
scurt timp, ea şi Ana încep o conversaţie animată. 

— Ai avut ceva curaj să faci anunţul, dată fiind audiența, 
spune John şi eu ştiu că se referă la Elena. 

— Da. Sunt sigur că nu se aştepta la una ca asta, răspund. 

— Putem vorbi mai târziu despre asta. 

— Ce mai face Leila? 

— Se simte bine, Christian, răspunde cum trebuie la 
tratament. Peste câteva săptămâni, va putea fi tratată 
ambulatoriu. 

— Ce uşurare! 

— E interesată de cursurile noastre de terapie prin artă. 

— Serios? Îi plăcea să picteze. 

— Aşa ne-a spus şi ea. Cred că aceste cursuri o pot ajuta. 

— Grozav! Mănâncă bine? 

— Da. Are poftă de mâncare. 

— Bravo! Întreab-o ceva din partea mea. 

— Sigur. 

— Trebuie să aflu dacă ea mi-a mutat fotografiile pe care 
le aveam în seif. 

— Ah! Da. Mi-a povestit despre asta. 


— Ţi-a povestit? 

— Ştii cât poate fi de răutăcioasă. Intenţia ei era să o 
enerveze pe Ana. 

— Fi bine, i-a reuşit. 

— Şi despre asta putem discuta mai târziu. 

Lângă noi vin Ros şi Gwen, cărora le-o prezint pe Ana. 

— Mă bucur să te cunosc, Ana, spune Ros. 

— Mulţumesc. Ţi-ai revenit după şoc? 

Ros dă din cap, iar Gwen o înconjoară cu braţul său. 

— A fost ceva îngrozitor, continuă Ros. A fost un miracol 
cum Christian a aterizat în siguranţă. E un pilot excelent. 

— Am avut noroc şi voiam să mă întorc acasă, la iubita 
mea, răspund eu. 

— Sigur că asta voiai. Acum, că am întâlnit-o, cine te 
poate condamna? zice Gwen. 

Grace anunţă că, în bucătărie, cina este servită. O iau de 
mână pe Ana, o strâng uşor ca să văd cum rezistă şi îi urmăm 
pe invitaţi la bucătărie. Mia îi taie calea Anei pe hol, cu două 
cocktailuri în mână, și ştiu că pune ceva la cale. 

Ana mă priveşte speriată, dar îi dau drumul, privindu-le 
cum intră în salon. Mia închide ușa în urma ei. În bucătărie, 
Mac se apropie de mine şi mă felicită. 

— Te rog, Mac, spune-mi Christian. Eşti la petrecerea mea 
de logodnă. 

— Am auzit despre accident. 

Mă ascultă cu atenţie, iar eu îi povestesc detaliile 
îngrozitoare. 

Mama a organizat o petrecere cu temă marocană. Îmi 
umplu farfuria, în timp ce pălăvrăgesc cu Mac despre The 
Grace. 

Când îmi iau a doua porţie de tajine de miel, mă întreb ce 
mama naibii fac Ana și Mia? Mă hotărăsc să mă duc să o 
salvez pe Ana, dar când ajung lângă salon o aud ţipând. 

— Să nu-ndrăzneşti să-mi spui în ce mă bag! 

Rahat! Ce se petrece? 

— Când o să te-nveţi minte? Nu e treaba ta, ce mama mă- 
sii?! urlă Ana. 

Încerc să deschid ușa, dar cineva o blochează. Persoana se 
mişcă şi ușa se deschide brusc. Ana fierbe de mânie. S-a 


înroşit la față. 'Tremură de furie. Elena stă în faţa ei, plină de 
ceea ce cred că a fost băutura din paharul Anei. Închid ușa şi 
mă postez între ele. 

— Ce dracului faci aici, Elena? mă răstesc. 

Ti-am spus să o laşi în pace. 

Se şterge pe faţă cu dosul palmei. 

— Nu e potrivită pentru tine, Christian. 

— Poftim? strig atât de tare, încât sunt sigur că am 
speriat-o pe Ana, pentru că şi Elena tresare. 

Dar mă doare-n cot. 

Am avertizat-o. Nu o singură dată. 

— De unde mama dracului ştii tu ce e potrivit pentru 
mine? 

— Tu ai nevoi, Christian, zice ea, cu vocea mai calmă, şi 
ştiu că încearcă să mă împace. 

— "Ți-am mai spus şi înainte, asta nu e treaba ta câtuşi de 
puţin. 

Sunt surprins de vehemenţa mea. 

— Ce-nseamnă asta? mă încrunt eu la ea. Crezi că tu eşti? 
Tu? Crezi că tu eşti potrivită pentru mine? 

Expresia Elenei devine tăioasă, ochii îi îngheaţă. Se 
îndreaptă de spate şi vine spre mine. 

— Sunt cel mai bun lucru care ți s-a întâmplat vreodată, 
şuieră ea, cu o aroganță neînfrânată. Uită-te la tine! Eşti unul 
dintre cei mai bogaţi şi de succes antreprenori din Statele 
Unite. Independent, hotărât, nu ai nevoie de nimic. Eşti 
stăpânul universului tău. 

O să deschidă subiectul. 

La naiba! 

Fac un pas înapoi. Dezgustat. 

— Îți plăcea la nebunie, Christian, nu te mai amăgi. Erai 
aproape de autodistrugere, iar eu te-am salvat, te-am salvat 
de o viaţă în spatele gratiilor. Crede-mă, iubitule, acolo ai fi 
sfârşit. Te-am învăţat tot ce ştii, tot ce ai nevoie să ştii. 

Nu cred că am fost niciodată atât de furios. 

— M-ai învăţat cum să mi-o trag, Elena. Dar e ceva 
găunos, aşa, ca tine. Nu mă mir că Linc te-a părăsit. 

Ea geme. E şocată. 


— Nu m-ai ţinut niciodată în braţe. Nu mi-ai spus 
niciodată că mă iubeşti. 

Ochii ei de un albastru îngheţat se îngustează. 

— Dragostea e pentru proşti, Christian. 

— leşi afară din casa mea, poruncește Grace, cu o furie 
rece. 

Ne întoarcem toţi trei şi o vedem pe mama, un înger al 
răzbunării, stând în pragul încăperii. Se uită fix la Elena şi, 
dacă privirile ar putea ucide, Elena ar fi deja o grămăjoară de 
cenuşă pe podea. 

Îmi mut privirea de la Grace la Elena, care a pălit la față. 
Grace se apropie de ea, iar Elena pare neputincioasă. Nu se 
poate mișca, nu poate spune nimic, sub privirea ucigătoare a 
mamei. Grace o plesnește cu putere peste față, uluindu-ne pe 
toţi. Palma răsună în toată încăperea. 

— Ia-ţi labele mizerabile de pe fiul meu, târfă ce ești, şi 
ieşi din casa mea — acum! spune Grace printre dinţi, 
fierbând. 

La naiba! Mamă! 

Elena îşi atinge obrazul, şocată. Clipeşte rapid, holbându- 
se la Grace, apoi se răsuceşte şi pleacă repede din cameră, 
fără să se deranjeze să închidă uşa în urma ei. 

Mama se întoarce spre mine şi nu-mi pot lua ochii de la 
ea. 

Îi citesc pe chip durerea şi neliniştea. 

Nu spune nimic cât timp ne fixăm reciproc cu privirea şi o 
tăcere grea şi insuportabilă se lasă în încăpere. În cele din 
urmă, spune: 

— Ana, înainte să ţi-l încredinţez, te superi dacă mă laşi 
câteva minute cu fiul meu? 

Aceasta nu e o rugăminte. 

— Nicio problemă, şopteşte Ana. 

Mă uit cum Ana iese şi închide uşa. 

Mama se uită urât la mine, fără să spună nimic, de parcă 
mă vede pentru prima oară. 

Vede monstrul pe care l-a crescut, dar pe care nu l-a creat 
ea. 

Rahat! 


Sunt în mare belea. Mă înfior tot când îmi dau seama de 
asta şi simt cum mi se scurge tot sângele din obraji. 

— Cât a durat, Christian? spune ea, pe un ton coborât. 

Cunosc acest ton — este liniştea dinaintea furtunii. 

Cât de mult a auzit? 

— Câţiva ani, mormăi eu. 

Nu vreau să ştie. Nu vreau să-i spun. Nu vreau să o rănesc 
şi ştiu că o voi face. Stiam asta de când aveam cincisprezece 
ani. 

— Câţi ani aveai? 

Înghit în sec şi pulsul mi-o ia razna, ca un motor de 
Formula 1. Trebuie să am grijă aici. Nu vreau să-i fac 
necazuri Elenei. Studiez chipul mamei, încercând să-mi dau 
seama cum va reacționa. Ar trebui să o mint? Oare pot să o 
mint? Oarecum, ştiu că am minţit-o de câte ori m-am întâlnit 
cu Elena şi i-am spus că învăţ împreună cu un prieten. 

Privirea mamei mă străpunge. 

— Spune-mi! Câţi ani aveai când a început totul? spune ea 
scrâşnind din dinți. 

E glasul pe care l-am auzit rareori şi ştiu că am dat de 
necaz. Nu se va opri până nu va căpăta un răspuns. 

— Şaisprezece, şoptesc. 

Ea mijeşte ochii şi-şi înclină capul într-o parte. 

— Mai încearcă. 

Are o voce îngrozitor de liniştită. 

La dracu’! De unde ştie? 

— Christian, mă avertizează ea, ţintuindu-mă cu privirea. 

— Cincisprezece. 

Închide ochii de parcă aş fi înjunghiat-o şi-şi duce mâna la 
gură ca să-şi înăbuşe un geamăt. Când îi deschide, ochii îi 
sunt plini de durere şi lacrimi nevărsate. 

— Mamă... 

Încerc să mă gândesc la nişte cuvinte care să-i alunge 
durerea. Fac un pas spre ea, iar ea ridică mâna, ca să mă 
oprească. 

— Christian! Sunt foarte furioasă pe tine în acest 
moment. Îţi sugerez să nu vii mai aproape. 

— Cum ai ştiut — că am minţit? întreb eu. 


— Pentru numele lui Dumnezeu, Christian — sunt mama 
ta, se răsteşte ea şi-şi şterge o lacrimă de pe obraz. 

Simt cum roşesc, mă simt ca un idiot şi înciudat în acelaşi 
timp. Numai mama mă poate face să simt aşa. Mama. Şi Ana. 

Credeam că mă pricep mai bine la minciuni. 

— Da, ar trebui să-ţi fie ruşine. Cât timp a durat? Cât timp 
ne-ai minţit, Christian? 

Ridic din umeri. Nu vreau să afle. 

— Spune-mi! insistă ea. 

— Câţiva ani. 

— Ani! Ani! ţipă ea, făcându-mă să mă crispez. 

Ea ţipă atât de rar! 

— Nu-mi vine să cred. Târfa aia nenorocită. 

Scot un geamăt. N-am auzit-o niciodată pe Grace 
înjurând. Niciodată. Sunt şocat. 

Se întoarce şi se duce la fereastră. Eu rămân pe loc. 
Paralizat. Fără cuvinte. 

Mama tocmai a vorbit vulgar. 

— Şi când mă gândesc că a fost tot timpul aici..., oftează 
Grace şi-şi pune mâinile în cap. 

Nu mai pot suporta. Fac un pas spre ea şi o iau în braţe. 
Chestia asta e nouă pentru mine, să o ţin pe mama în braţe. 
O strâng la piept, iar ea începe să plângă încet. 

— Săptămâna asta te credeam mort, iar acum chestia asta, 
suspină ea. 

— Mamă... nu e cum crezi tu. 

— Nici să nu-ncerci, Christian. Te-am auzit, am auzit ce- 
ai spus. Că te-a învăţat să ţi-o tragi. 

Iar a vorbit vulgar! 

Tresar — parcă nu e ea. Ea nu vorbeşte vulgar. E 
înspăimântător când mă gândesc că o face din cauza mea. 
Gândul că am rănit-o pe Grace e insuportabil. Nu voiam să o 
rănesc niciodată. Ea m-a salvat. Şi dintr-odată mă simt 
copleşit de rușine şi de remușcări. 

— Ştiam că s-a întâmplat ceva când aveai cincisprezece 
ani. Ea a fost motivul, nu-i așa? Motivul pentru care te-ai 
calmat, păreai că te concentrezi? Ah, Christian. Ce ţi-a făcut? 

Mamă! De ce exagerează aşa? Să-i spun că Elena m-a 
supus? Nu trebuie să-i spun cum. 


— Da, murmur eu. 

Ea geme din nou. 

— Ah, Christian. M-am îmbătat cu femeia aia, mi-am pus 
sufletul pe tavă în faţa ei în atâtea seri. Şi când mă gândesc... 

— Relaţia mea cu ea nu are nimic de-a face cu prietenia 
voastră. 

— Termină cu prostiile, Christian! A abuzat de încrederea 
mea. Mi-a abuzat fiul! 

Vocea i se frânge şi-şi îngroapă din nou fața în mâini. 

— Mamă... nu a fost aşa. 

Se desprinde de mine şi încearcă să mă lovească, făcându- 
mă să mă feresc. 

— N-am cuvinte, Christian. N-am cuvinte. Unde am 
greşit? 

— Mamă, nu e vina ta. 

— Cum? Cum a-nceput? 

Îşi ţine capul în mâini şi continuă grăbită. 

— Nu vreau să ştiu. Ce va spune taică-tău? 

La naiba! 

Carrick îşi va pierde minţile. 

Brusc, parcă am cincisprezece ani din nou, temându-mă 
de una dintre predicile lui interminabile despre 
responsabilitate şi comportament adecvat. Doamne, ăsta e 
ultimul lucru pe care mi-l doresc. 

— Da, va fi furios ca naiba, spune mama, interpretând 
corect expresia mea. Ştiam că s-a-ntâmplat ceva. Te-ai 
schimbat peste noapte — şi când mă gândesc că asta s-a 
petrecut pentru că te culcai cu prietena mea cea mai bună. 

Acum îmi vine să intru în pământ de ruşine. 

— Mamă... a fost, s-a consumat, a trecut. Nu mi-a făcut 
niciun rău. 

— Christian, am auzit ce i-ai spus. I-am auzit răspunsul 
oribil. Când mă gândesc că... 

Îşi duce iar mâinile la cap. Brusc, îşi îndreaptă privirea 
spre mine, cu ochii mari şi îngroziţi. 

La naiba! Acum ce mai e? 

— Nu! suspină ea. 

— Ce e? 


— O, nu. Spune-mi că nu e adevărat, pentru că dacă e, o 
să găsesc pistolul ăla vechi al lui taică-tău şi o s-o împuşc pe 
târfă. 

Mamă! 

— Poftim? 

— Ştiu că Elena are preferinţe exotice, Christian. 

Pentru a doua oară în seara asta simt că ameţesc. Rahat! 
Nu trebuie să afle asta. 

— A fost doar sex, mamă, mormăi eu repede... hai să 
încheiem discuţia asta chiar acum. 

Nu o s-o expun nici în ruptului capului pe mama acestei 
părţi din viața mea. 

Ea mijeşte ochii la mine. 

— Nu vreau detalii sordide, Christian. Pentru că așa e 
relaţia asta — urâtă, sordidă, mizerabilă. Ce fel de femeie face 
asta unui puşti de cincisprezece ani? E dezgustător. Când mă 
gândesc la toate confidenţele pe care i le-am făcut. În fine, 
poţi fi sigur că nu va mai pune niciodată piciorul în casa asta. 

Îşi strânge buzele, hotărâtă. 

— Iar tu vei întrerupe orice contact cu ea. 

— Mamă, ăăă... Elena şi cu mine avem o afacere de 
succes împreună. 

— Nu, Christian. Tai orice legătură cu ea. 

O privesc, fără cuvinte. Cum poate să-mi spună ce am de 
făcut? Am 28 de ani, pentru numele lui Dumnezeu! 

— Mamă... 

— Nu, Christian, vorbesc serios. Dacă nu, mă duc la 
poliţie. 

Pălesc. 

— N-ai face asta. 

— Ba o s-o fac! Nu m-am împotrivit atunci, dar acum pot. 

— Eşti doar foarte furioasă, mamă, şi nu te condamn... 
dar exagerezi. 

— Nu-mi spune că exagerez, ţipă ea. N-o să mai ai nicio 
legătură cu cineva care poate abuza un copil tulburat şi 
imatur! E un pericol public. 

Se uită urât la mine. 

— Bine. 

Ridic mâinile defensiv şi ea pare să-şi revină. 


— Ana ştie? 

— Da, ştie. 

— Foarte bine. N-ar trebui să-şi înceapă căsnicia cu un 
secret. 

Se încruntă de parcă ar vorbi din propria experienţă. Mă 
întreb vag despre ce e vorba, dar ea îşi revine. 

— M-ar interesa ce părere are despre Elena. 

— E oarecum în tabăra ta. 

— Fată deşteaptă. Cel puţin cu ea ai avut mare noroc. O 
tânără adorabilă, de vârstă potrivită. Cineva alături de care îţi 
poţi găsi fericirea. 

Expresia mi se îmblânzeşte. 

Da. Ea mă face mai fericit decât credeam că e posibil. 

— Va trebui să o termini cu Elena. Să tai toate legăturile. 
Înţelegi? 

— Da, mamă. Aş putea să o fac ca pe un cadou de nuntă 
pentru Anastasia. 

— Ce? Eşti nebun? Mai bine te-ai gândi la altceva! Nu e 
deloc romantic, Christian, mă ceartă ea. 

— Cred că i-ar plăcea. 

— Bărbaţii, pe bune! Câteodată habar nu aveţi ce vorbiţi. 

— Ce crezi că ar trebui să-i dăruiesc? 

— Oh, Christian! 

Oftează, apoi îmi zâmbeşte ușor. 

— N-ai înţeles nimic, nu-i așa? Ştii de ce sunt supărată? 

— Da, desigur. 

— Spune-mi atunci! 

Mă uit la ea şi oftez. 

— Nu ştiu, mamă. Pentru că n-ai ştiut? Pentru că e 
prietena ta? 

Se întinde şi mă mângâie pe păr, aşa cum făcea când eram 
mic. Singurul loc unde mă atingea, pentru că numai acolo o 
lăsam să mă atingă. 

— Pentru toate astea și pentru că te-a abuzat, dragule. Iar 
tu meritai atâta dragoste! Eşti atât de uşor de iubit! Mereu ai 
fost așa. 

Simt cum îmi vin lacrimile în ochi. 

— Mamă, şoptesc. 


Îşi pune braţele în jurul meu, mult mai calmă acum, şi eu 
o îmbrăţișez, la rândul meu. 

— Acum du-te şi găseşte-ți mireasa. O să-i spun tatălui 
tău după ce se termină petrecerea. Sunt sigură că şi el va dori 
să discute cu tine. 

— Mamă. Te rog. Chiar trebuie să-i spui? 

— Da, Christian, trebuie. Şi sper să şteargă cu tine pe jos. 

La naiba! 

— Încă sunt supărată pe tine. Dar pe ea sunt și mai 
supărată. 

Iarăşi se încruntă. Nu mi-am dat niciodată seama cât de 
înspăimântătoare poate fi Grace. 

— Ştiu, murmur eu. 

— Haide, dispari! Găseşte-ţi iubita! 

Se desprinde de mine, se dă înapoi şi-şi şterge cu degetele 
machiajul scurs sub ochi. E foarte frumoasă. Femeia asta 
frumoasă, care mă iubeşte cu adevărat, aşa cum o iubesc şi 
eu. 

Inspir adânc. 

— Nu voiam să te rănesc, mamă. 

— Ştiu. Du-te. 

Mă înclin şi o sărut blând pe frunte, luând-o prin 
surprindere. 

Ies din cameră şi mă duc să o caut pe Ana. 

Rahat! Greu a mai fost. 


Ana nu e în bucătărie. 

— Hei, frăţioare, vrei o bere? mă întreabă Elliot. 

— Într-un minut. O caut pe Ana. 

— Şi-a venit în fire şi a fugit? 

— Du-te naibii, Elliot. 

Nu e în salon. 

N-a plecat, nu-i aşa? 

În camera mea? Străbat în fugă primul set de scări, apoi şi 
pe al doilea. O găsesc la etaj. Ajung pe ultima treaptă şi mă 
opresc, ochi în ochi cu ea. 

— Bună. 

— Bună, răspunde ea. 


— Eram atât de îngrijorat... 

— Ştiu, mă întrerupe ea. Îmi pare rău. Nu mai suportam 
atmosfera asta festivă. A trebuit să mă refugiez undeva, ştii 
tu. Ca să mă gândesc. 

Îmi mângâie faţa şi mă înclin ca să mă mângâie pe obraz. 

— Şi credeai că poţi face asta în camera mea? 

— Da. 

Mă apropii de ea şi ne luăm în braţe. Miroase uluitor... 
de-a dreptul liniştitor. 

— Îmi pare rău că a trebuit să înduri toată povestea asta. 

— Nu e vina ta, Christian. De ce era aici? 

— E o prietenă de familie. 

— Nu mai e. Cum se simte mama ta? 

— Mama e furioasă ca naiba pe mine în acest moment. 
Mă bucur din tot sufletul că ești aici şi că suntem la o 
petrecere. Altfel mi-aş fi dat duhul. 

— Așa de rău a fost, hm? 

A exagerat groaznic. 

— Poţi să o condamni? întreabă Ana. 

Mă gândesc la asta o clipă. Cea mai bună prietenă i-a tras- 
o fiului ei. 

— Nu. 

— Putem să stăm jos? 

— Sigur. Aici? 

Ana dă din cap şi ne aşezăm amândoi în capătul scărilor. 

— Deci, cum te simți? întreabă ea. 

Expir prelung. 

— Mă simt eliberat. 

Ridic din umeri. E adevărat. 

De parcă mi s-ar fi luat o povară de pe suflet. Nu mai 
trebuie să-mi fac probleme în privința Elenei. 

— Pe bune? 

— Relaţia noastră profesională s-a terminat. Gata! 

— O să lichidezi salonul de frumuseţe? 

— Nu sunt atât de răzbunător, Anastasia. Nu. O să i-l fac 
cadou. O să vorbesc luni cu avocatul meu. Îi datorez măcar 
atât. 

Mă priveşte întrebător. 

— Gata cu doamna Robinson? 


— Gata! 

Ana zâmbeşte. 

— Îmi pare rău că ai pierdut un prieten. 

— Serios? 

— Nu, spune ea, sardonic. 

— Vino-ncoace! 

Mă ridic şi-i întind mâna. 

— Hai să mergem la petrecerea în cinstea noastră. S-ar 
putea să mă şi-mbăt. 

— Tu te îmbeţi vreodată? 

— Nu m-am mai îmbătat de când eram adolescent. 

Coborâm scările. 

— Ai mâncat? 

Ana pare vinovată. 

— Nu. 

— Păi, ar trebui. După cum arăta şi duhnea Elena, ai 
aruncat pe ea unul dintre cocktailurile mortale ale tatei. 

— Christian, eu... 

Ridic mâna. 

— Nu te certa cu mine, Anastasia. Dacă ai de gând să bei 
şi să arunci băutura pe fostele mele iubite, atunci trebuie să 
mănânci. E regula numărul unu. Cred că am avut această 
discuţie după prima noastră noapte împreună. 

Îmi amintesc cum zăcea beată în patul meu de la The 
Heathman. Ne oprim pe hol şi o mângâi pe faţă, iar degetele 
mele îi alintă obrazul. 

— Stăteam treaz ore-ntregi şi te priveam cum dormeai, 
şoptesc eu. Cred că te iubeam încă de pe atunci. 

Mă aplec să o sărut, iar ea se topeşte lipindu-se de mine. 

— Mănâncă! 

Arăt spre bucătărie. 

— Bine, spune ea. 


Închid ușa, luându-mi la revedere de la dr. Flynn și de la 
soția lui. 

În sfârşit! Pot sta singur cu Ana. N-a rămas decât familia. 
Grace a băut prea mult şi e în salon, ucigând „I Will Survive“ 
la aparatul de karaoke, împreună cu Mia şi Katherine. 


— Poţi să o condamni? întreabă Ana. 

Mijesc ochii. 

— Te hlizeşti la mine, domnişoară Steele? 

— Da. 

— A fost o zi dată naibii. 

— Christian, în ultima vreme, fiecare zi petrecută cu tine 
a fost dată naibii. 

— Ai mare dreptate, domnişoară Steele. Haide! Vreau să- 
ți arăt ceva! 

O conduc pe hol, în bucătărie. 

Carrick, Elliot şi Ethan Kavanagh se ceartă pe tema 
echipei Mariners. 

— Vă duceţi la plimbare? ne tachinează Elliot când 
intrăm, dar îi arăt degetul mijlociu şi apoi îl ignor. 

E o noapte plăcută. Îi fac loc Anei să iasă pe treptele de 
piatră care duc pe peluză. Acolo își scoate pantofii şi se 
opreşte o clipă ca să admire priveliştea. Luna e sus, deasupra 
golfului, croind o cărare strălucitoare şi argintie de-a lungul 
apei. În fundal, oraşul Seattle licăreşte şi scânteiază. 

Mergem spre hangar, ţinându-ne de mână. E luminat şi pe 
dinafară, şi pe dinăuntru, şi strălucirea aceea ne călăuzeşte. 

— Christian, aş vrea să merg la biserică mâine, spune 
Ana. 

— Ah? 

Când am fost oare ultima oară la biserică? Rememorez 
informaţiile despre ea; nu-mi amintesc să fie religioasă. 

— M-am rugat să te întorci acasă teafăr. Măcar atât pot 
face şi eu. 

— Bine. 

Poate că o să merg şi eu cu ea. 

— Unde ai de gând să pui fotografiile pe care mi le-a făcut 
José? 

— Mä gândeam să le punem în casa cea nouă. 

— Ai cumpărat-o? 

Mă opresc. 

— Da. Credeam că ţi-a plăcut. 

— Mi-a plăcut. Când ai cumpărat-o? 

— Ieri dimineaţă. Acum trebuie să ne hotărâm ce facem 
cu ea. 


— N-o dărîma! Te rog. E o casă adorabilă. Îi trebuie doar 
un pic de grijă şi dragoste. 

— Bine. O să vorbesc cu Elliot. Cunoaşte o arhitectă bună; 
tocmai a lucrat la casa din Aspen. Poate rearanja interiorul. 

Ana zâmbeşte, apoi chicoteşte amuzată. 

— Ce e? o întreb. 

— Îmi amintesc prima oară când m-ai dus la hangar. 

O, da! Mi-a plăcut acel moment. 

— O, a fost distractiv. De fapt... 

Mă opresc, o ridic pe umăr, iar ea chicotește. 

— Frai foarte furios, dacă-mi aduc aminte bine, spune 
Ana, legănându-se pe umărul meu. 

— Anastasia, eu sunt mereu furios. 

— Nu, nu eşti. 

O plesnesc la fund, iar ea se dă jos din cârca mea când 
ajungem la uşa hangarului. Îi cuprind capul în mâini. 

— Nu, nu mai sunt. 

Buzele mele se lipesc de gura ei şi-mi vărs toată neliniştea 
într-un sărut pasional. Gâfâie şi geme când îi dau drumul. 

Bine. Sper să-i placă tot ce-am pus la cale. Sper că asta îşi 
doreşte. Merită tot ce e mai bun pe lume. Pare un pic 
intrigată şi mă mângâie pe faţă, trecându-şi degetele peste 
obrazul şi peste bărbia mea. Degetul ei arătător mi se opreşte 
pe buze. 

Să-nceapă spectacolul, Grey! 

— Trebuie să-ți arăt ceva aici. 

Deschid uşa. 

— Vino! 

O iau de mână și o duc în capătul scărilor. Deschid ușa, 
mă uit înăuntru şi totul arată bine. Mă dau la o parte şi o las 
pe Ana să intre prima, apoi o urmez în încăpere. 

Ea oftează când vede ce o aşteaptă. 

Florarii au întrecut orice aşteptare. Sunt flori sălbatice de 
câmpi peste tot, roz şi albe şi albastre, toate luminate de 
ghirlande de beculeţe şi lampadare de un roz-pal. 

Da... E minunat! 

Ana e uluită. Se uită în jur şi se miră, cu respirația 
întretăiată. 

— Voiai inimioare şi floricele. 


Ea mă priveşte, nevenindu-i să creadă. 

— Inima mea o ai. 

Arăt spre încăpere. 

— Şi iată şi florile, murmură ea. Christian, e superb. 

Are vocea răguşită și ştiu că e gata să izbucnească în plâns. 

Îmi iau inima-n dinţi şi o conduc mai departe. În mijlocul 
hangarului, mă las într-un genunchi. Ana îşi recapătă suflul şi 
duce mâinile la gură. Din buzunarul interior al sacoului, scot 
inelul şi i-l ofer. 

— Anastasia Steele. Te iubesc. Vreau să te iubesc, să te 
preţuiesc şi să te protejez pentru tot restul vieții mele. Fii a 
mea! Pentru totdeauna. Petrece-ţi viața cu mine! Căsătorește- 
te cu mine! 

Ea e iubirea vieţii mele. 

Întotdeauna va fi numai Ana. 

Lacrimile încep să-i curgă de-a binelea, dar zâmbetul ei 
eclipsează luna, stelele, soarele şi toate florile din hangarul 
pentru bărci. 

— Da, spune ea. 

O iau de mână şi-i strecor inelul pe deget; se potriveşte 
perfect. 

ÎI priveşte minunându-se. 

— Ah, Christian, suspină ea, aruncându-se în braţele 
mele. 

Mă sărută, oferindu-mi-se cu totul, buzele, limba, sufletul, 
iubirea ei. Trupul ei e lipit de al meu. Oferind, așa cum face 
întotdeauna. 

Dulce, dulce Ana. 

O sărut şi eu. Primesc ce-mi oferă şi-i ofer şi eu, la rândul 
meu. Ea m-a învăţat cum s-o fac. 

Femeia aceasta care m-a scos la lumină. Femeia aceasta 
care mă iubeşte în ciuda trecutului meu, în ciuda greşelilor 
mele. Femeia aceasta care a fost de acord să fie a mea pentru 
tot restul vieții. 

Iubita mea. Ana mea. Iubirea mea. 


9 În original, „I love you just the way you are“, titlul melodiei lui Billy Joel. (N.t.) 


